
Kada sam, početkom devedesetih, preuzela na sebe uređivanje 
rukopisa Muhameda Hadžijahića pod naslovom Noviji pogledi na 
povijest Bosne u 9. i 10. stoljeću, nisam niti slutila u kakav sam se 
posao upustila. Naime, rukopis je ostao nedovršen i nesređen nakon 
autorove smrti, pa sam se zatekla pred doista zahtjevnom i nezahval- 
nom zadaćom konačnog uobličavanja tuđeg djela. Bosna, prostor 
kulturnih, vjerskih i etničkih susreta i prožimanja, izuzetno je važan 
i za hrvatsko srednjovjekovlje, pa je s moga gledišta, kao profesorice 
srednjovjekovne hrvatske povijesti na Filozofskom fakultetu u Za- 
grebu, pogled u početke bosanske povijesti bio izuzetno važan. 
Prostor Bosne koji se tijekom srednjega vijeka širio iz "male zem- 
ljice", time je postao nedjeljivim dijelom povijesti susjednih država. 
S druge strane, srednjovjekovna je Bosna bila samosvojna, očitovala 
je državnu, dinastičku, društvenu i vjersku zasebnost. To bogato 
tisućljetno kulturno nasljeđe stvorilo je osobiti, nijansirani identitet, 
baštinu svih onih koji danas u njoj žive. Stoga mi je bilo vrlo drago 
što se ugledni zagrebački izdavač odlučio objaviti ovu knjigu koja 
traga za ishodištima bosanskoga drevnoga imena i postojanja i 
prihvatila sam se toga posla, unatoč nemalim teškoćama. Nažalost, 
knjiga tada nije izdana i morala je dugo čekati da izađe na svjetlo 
dana. "Habent sua fata libelli", izreka kao da je stvorena za ovu 
knjigu. Prošle su godine i knjiga se sada pojavljuje u novim okol- 
nostima, no mislim da neće biti manje intrigantna, unatoč kašnjenju. 
Uređujući knjigu ograničila sam se na sređivanje i ispravljanje 
podataka, to jest povijesnih činjenica, imena, naziva, citata iz izvora 
i bilježaka. Pomno sam pazila da moje intervencije ne zadiru u 
autorove teze, osobito zato što se one u mnogome razlikuju od 
uvriježenih gledišta historiografije, pa i od mojih mišljenja o nekim 
pitanjima povijesti srednjovjekovne Bosne i Hrvatske. Teze nisam 
čak niti komentirala, jer mislim da to treba učiniti na nekom drugom 
mjestu. Samo sam navodila mišljenja historiografije o nekim pitanji- 
ma o kojima je bilo riječi u tekstu, ako to već nije učinio sam autor. 
Također, nastojala sam obogatiti literaturu novijim naslovima, 
barem sintezama budući da je citirana mahom starija literatura. 
Nisam ništa nadopisivala, tako da je knjiga ostala bez završetka. 


Muhamed Hadžijahić u ovoj knjizi iznosi neke radikalne, nove 
teze. Na mnogim je mjestima to činio s velikim ustručavanjem, pa je 
čak rekao da su neke njegove tvrdnje možda neuvjerljive i šokantne, 
ali ih je ipak iznio želeći dati poticaj razmišljanju o pitanjima 
najranije bosanske povijesti. U tekstu je očita njegova želja da 
odgovori sebi i drugima što je to Bosna, što je ona bila i što je danas. 
On je na nov način pristupio ranosrednjovjekovnim izvorima o 
povijesti Bosne i ponudio intrigantne interpretacije. Moram reći da 
je, po mom mišljenju, M. Hadžijahić na nekim mjestima u mraku 
prošlosti Bosne očigledno tražio "odgovarajuću" povijest, tako da su 
neke njegove teze dotaknute kasnijim ideologijama. No, čak i kad su 
šokantne, one doista daju poticaja razmišljanju, prije svega zbog 
nastojanja da se u osvit slavenske povijesti ovih područja postavi 
pravo Bosne na postojanje. Već i samo pokretanje dvojbi koje se tiču 
srednjovjekovne Bosne i šireg područja oko nje znači korak naprijed. 
Hadžijahićevo propitivanje problema iz bosanske i šire, slavenske 
perspektive moglo bi možda iznova navesti na razmišljanje o nekim 
problemima ranosrednjovjekovne povijesti ovih prostora. Napokon, 
sve dok se radi o znanstvenoj diskusiji temeljenoj na izvorima, a ne 
o izmišljanju i prekrajanju povijesti, neka sva mišljenja budu do- 
puštena i legitimna. Ranosrednjovjekovna povijest je, zbog oskudice 
izvora, jedna vrsta vječne zagonetke, rebusa koji povjesničari uvijek 
iznova pokušavaju riješiti različitim kombinacijama. Među tim zago- 
netkama, srednjovjekovna povijest Bosne spada u one teže rješive, 
jer je mrak nad tim prostorom dublji. Izvori malo ili nikako govore 
o Bosni, no njezini počeci negdje postoje. Muhamed Hadžijahić dao 
se u potragu za njima, želeći uspostaviti korijene bosanskog iden- 
titeta koji je uvijek bio osporavan, ali čini se da je opstao u samo- 
dokazivanju. Koliko je u tome uspio, procijenit će historiografija. 


Istražujući povijest ranog srednjeg vijeka nosimo se s 
problemom nedostatka povijesnih izvora, pa su mnoge teze o tom 
razdoblju samo pretpostavke, koje je dopušteno dovesti u pitanje 
novim razmišljanjima i koncepcijama. O mnogim problemima toga 
razdoblja nije rečena posljednja riječ znanosti, te bi možda upravo 
radikalno promijenjeni smjer razmišljanja mogao dovesti do 
pouzdanijih rješenja. Već samo pokretanje pojedinih dvojbi koje se 
tiču Bosne i šireg područja oko:nje znači korak naprijed. Rješenja 
koja se ovdje daju, razumije se samo po sebi nisu niti mogu biti 
konačna. Ništa u znanosti, pa ni u povijesnoj, nije konačno utvrđeno. 
Ako pojedine teze koje se iznose izazovu raspravu svrha će im biti 
ispunjena. 

Zdenka Janeković Romer 

Predfeudalni razvoj Bosne od njezinih početaka do pojave 
bana Borića (prije 1154-1163), teško je pratiti zbog oskudice povi- 
jesnih vrela. Vrlo je malo pisanih dokumenata koji bi se izravno 
odnosili na rani srednji vijek bosanske povijesti. Takva nedostatnost 
uočljiva je za sve južnoslavenske zemlje, a posebno za Bosnu. 


Bosni, koja je za kralja Tvrtka (1353-1391) postigla najis- 
taknutije mjesto među državama na slavenskom jugu i razvila visok 
izvorni kulturni domet (pismenost na narodnom jeziku, samostalna 
crkva, stećci itd.), poricani su izvorni začeci. Redovito se tvrdilo da 
se utapala sad u ovu, sad u onu državnu tvorevinu. Bosna se, prema 
tim shvaćanjima, "izdvojila" iz već oblikovanih drugih državnih 
cjelina. 


Zanimljivo je naprimjer da Historija naroda Jugoslavije ima 
posebna poglavlja o Slovencima, hrvatskim zemljama, srpskim zem- 


 ljama i Makedoncima u rano feudalno doba (od VII do XII st.). 


Nasuprot tome, povijest Bosne do XII st. nije obrađena u zasebnom 
poglavlju. Posebno se govori samo o bosanskoj feudalnoj državi od 
XII do XV st., a starija povijest Bosne spominje se samo sumarno. 
Kaže se, doduše, da se već u X st. u Bosni "opažaju neke klice 
izdvajanja" u "posebnu političku jedinicu", ali se ipak zaključuje da 
je Bosna u tom najstarijem razdoblju "potpadala pod vlast susjednih 
jačih država": Srbije kneza Časlava, "vjerovatno" Hrvatske, "možda" 
i makedonske države, da je bila pod vlašću Bizanta, "ali sa svojim 
domaćim vladarom", zatim kratkotrajno pod vlašću Zete, sve dok se 
nije "na početku XII. stoljeća odvojila i postala samostalna, kada je 
stvoren temelj za trajniju državnu tvorevinu".! 


1 Historija naroda Jugoslavije, 1, 561-2. Vidi novije mišljenje: T. Raukar, 
Hrvatsko srednjovjekovlje: 111-113, 263-264, 281-290. Op. redaktora. 


Prema tome, Historija naroda Jugoslavije počinje svoja izla- 
ganja o Bosni sa bosanskom feudalnom državom od XII do XV 
stoljeća. Tako se "bosanska feudalna država" odjednom u XII st. 
pojavljuje kao realnost, a da joj se u državnom razvitku ne priznaju 
razvojne faze koje su karakteristične za druge feudalne države, 
posebno južnoslavenske. Takva tumačenja odriču prirodni tok raz- 
voja Bosne od skupine predfeudalnih župa, koje su se postepeno 
čvršće stopile u jednu političku cjelinu, iz koje je izrasla feudalna 
država Bosna. Umjesto toga, rješenje se vidi u tvrdnji da su pojedini 
dijelovi Bosne bili prvo uklopljeni u susjedne države, pa su se onda 
"izdvojili" u posebnu državu. 


Bilo je pokušaja da se ospori i ranosrednjovjekovni razvoj 
srpske države u razdoblju prije XII stoljeća. Nikola Radojčić — 
razmatrajući Ljetopis popa Dukljanina, čijeg pisca on naziva "barski 
rodoslovac" — napisao je: "Kako mi je bilo žao gledati gde naši 
istoričari često puštaju nemanjićku državu da iz ničega iznikne, dok 
je ona sa svim svojim moćnim korenjem u državi opisanoj od barsko 
rodoslovca. Gde je, ikada, tako moćna država izrasla iz ničega." 
Moram napomenuti da Radojčić nije dosljedno postupio kad se radilo 
o najstarijem razdoblju povijesti Bosne. Iz njegova pisanja nigdje se 
ne vidi da bi i Kulinova i Tvrtkova, također "moćna država" nalazila 
svoje "moćno korenje" u drevnoj starini jer, ako igdje, onda se 
sigurno iz opisa dukljanskog ljetopisca neporecivo nameće zaključak 
o državnoj individualnosti Bosne u ranom srednjem vijeku. 


Potpuno pasivnu ulogu pripisao je Bosni prije XII st. čak i 
znameniti historičar L. Thalloczy u radu koji je objavljen 1901. 
godine. Thalloczy tvrdi daje u VII st. Bosna samo geografska oznaka 
za područje između Drine i Vrbasa, kojim je od kraja VIII st. 
dominirao Bizant. Pod utjecajem Bizanta Bosna je stajala dva sto- 
ljeća. Bila je slabo nastanjena i zapravo "res nullius".? Prema Tha- 
llćezyu, slavenska plemena naselila su dolinu rijeke Bosne na pri- 
jelazu VI i VII st., a u XII st. Bosna se pojavljuje kao političko-his- 
torijski individualitet koji igra veliku ulogu. Thalloczy tvrdi da Južni 
Slaveni u srednjem vijeku obuhvaćaju tri naroda: Srbe, Hrvate i 
Bošnjake, očito ne zazirući od mogućih političkih prigovora. 


U srpskoj historiografiji prevladava mišljenje da je Bosna 
tokom samih početaka svoje državnosti pripadala Srbiji, iz koje se 
izdvojila u samostalnu oblast i potom prerasla u posebnu državu. Ta 


2. N. Radojčić, Društveno i državno uređenje kod Srba, 26. 
3 Die osterreichisch-ungarische Monarchie, 186-187. 
4. M. Imamović, Razvitak građanskih pokreta, 30. 

postavka temelji se na tumačenju podataka Konstantina Porfiroge- I 
neta iz sredine X stoljeća. Porfirogenet prvi spominje Bosnu u vezi 
sa Srbijom, što je poduprlo tezu o prvobitnoj Bosni kao sastavnom 
dijelu Srbije. Prvi je takva tumačenja najstarije povijesti Bosne 
kritički preispitao Relja Novaković u nekoliko svojih studija, a 
posebno u knjizi Gde se nalazila Srbija od VII do XII veka (Istorijski 
institut u Beogradu, Narodna knjiga, Beograd 1981). 


U istraživanju najstarije povijesti Južnih Slavena najčešće se 
polazilo od postojećih nacionalnih odnosa, oblikovanih u XIX i XX 
stoljeću. U najstarijoj povijesti Južnih Slavena nalazili su se gotovi 
nacionalni entiteti, koji su navodno pokrivali čitavo područje nasta- 
njeno pojedinim južnoslavenskim plemenima. Nije se uzimalo u 
obzir da su u ranom srednjem vijeku velika područja južnoslaven- 
skog prostora bila etnički nedefinirana, a da se o nacijama uopće ne 
može govoriti. Polazilo se od predrasude da je Bosna u svojim 
počecima bila politički ovisna o susjednim državama. Jedan od 
primjera za to je i izlaganje Stjepana Sakača u raspravi o vjerodos- 
tojnosti darovnice Ljudovida (stratega Srbije i Zahumlja) lokrum- 
skom samostanu." Sakač tvrdi, pozivajući se na Dukljanina i Kedrena 
(Skilicu), da je godine 1018. Zahumlje bilo uključeno u bizantsku 
temu Srbiju, u koju je spadala i Bosna. 


Međutim, Kedren nigdje ne spominje Bosnu, a iz Dukljani- 
nova pisanja o ustanku u Zeti pod knezom Vojislavom (Dobrosla- 
vom) četrdesetih godina XI st. jasno proizlazi da se bosanski ban u 
to doba odnosio prema Bizantu izrazito nezavisno. 


S druge strane, počeci političkog organiziranja Bosne ne 
razlikuju se u odnosu na ostale južnoslavenske zemlje, koje su se 
oblikovale stapanjem župa u veće političke cjeline. Ipak se za nju 
tvrdi da je nastala osvajanjem teritorija koji je već bio uklopljen u 
susjedne, navodno mnogo razvijenije državne organizme. Pritom, 
gubi se iz vida da tome nema ni traga u povijesnim izvorima, koji taj 
teritorij prvi put spominju u bosanskom posjedu. Tako je naprimjer 
područje gornjeg toka Drine (donji tok Tare i Cehotine) dijelilo 
sudbinu ostale Bosne. U ranom srednjem vijeku to područje, kao 
župa Drina, činilo je političku autarhiju. Ipak, Vjekoslav Klaić tvrdi 
da je ta oblast bila "od najdavnijih vremena čest srpske države; nu 
oko god. 1376. pridruži je Stjepan Tvrtko I. bosanskoj državi". Klaić 
je, ne razlikujući Župu Drinu i Podrinje, čitavo to područje smatrao 
Podrinjem. 


5 S. Sakač, Ljudovid, 39-79. 

Činjenicu da je Tvrtko, kiteći se titulama, unio u svoju titula- 
turu i to da je vladar Podrinja, Klaić je protumačio da je tek tada 
zavladao Podrinjem. Prema njegovoj pogrešnoj postavci, Podrinje se 
prostiralo "naokolo gornje Drine i njenih pritoka Ćehotine i Lima". 
Vladislav Skarić bio je nešto oprezniji od Klaića kada je ustanovio 
da je "potpuno nepoznato kada su se spojili s Bosnom istočni krajevi 
sve do Drine i Drinjače"." Suprotno načelu izraženom već u rimskom 
pravu — "Non sufficit probare guod guis fuerit spoliatus, nisi probet 
se possidisse" — polazi se od gotove postavke da su svi dijelovi Bosne 
otprije pripadali nekoj susjednoj političkoj jedinici. Međutim, valjalo 
bi prvo dokazati da je taj teritorij oduzet od susjednih političkih 
jedinica, odnosno da su ga nekad posjedovale. 


Rasprave o tzv. "teritorijalnom širenju Bosne" uvijek su po- 
lazile od pretpostavke da je prije nedvojbenog pismenog spomena 
nekog kraja u sastavu Bosne dotični kraj bio u sastavu neke od 
susjednih državnih jedinica. Takva metodološka postavka imala bi 
opravdanje kada bi zaista postojali dokumenti prema kojima je 
dotični kraj bio sastavni dio neke susjedne države, na koji bi se potom 
bosanska vlast proširila. Međutim, nedostatak potvrde u dokumen- 
tima nije srušio tu pretpostavku historiografije. 


Polazilo se od protivrječnih teza: s jedne strane isticalo se da 
je Bosna bila u podređenom položaju prema susjednim državama, a 
u isti mah da je bila toliko snažna da se teritorijalno širila na račun 
tih država.$ 


Olahko zaključivanje o statusu Bosne u ranom srednjem vi- 
jeku vidi se i u tvrdnji o navodnom Samuilovom zauzimanju Bosne. 
To se izvodi iz 36. pogl. Ljetopisa popa Dukljanina, u kojem se 
govori o Samuilovoj "jadranskoj ekspediciji sve do Zadra". Lje- 
topisac nastavlja: "Potom se vrati (car Samuilo) kroz Bosnu i Rašku 
u svoj kraj."? Navod da se Samuilo poslije vojnog pohoda vratio 
preko Bosne i Raške "u svoj kraj" bio je dovoljan jednom dijelu 
historiografije da proglasi kako je car Samuilo osvojio Bosnu, čak 
da se Bosna nalazila pod makedonskom vlašću sve do navodnog 
bizantskog osvajanja, 1018. godine. Ljetopisu popa Dukljanina pri- 


6. V. Klaić, Poviest Bosne, 25. 

7 V. Skarić, Bosna i bosanska teritorija pre dolaska Turaka, Narodna odbrana 
XV/17, 28. IV. 1944, 244. 

8 Ova dionica u historiografiji o 'srednjovjekovnoj Bosni nastajala je pod 
uplivom nacionalističkih ideologija u znaku posezanja za bosanskim prosto- 
rom. 

9 F. Šišić, Ljetopis popa Dukljanina, 333. 

daje se puna vjerodostojnost, pa se usto povratak sa jedne vojne preko. 
određenog područja tumači kao da je riječ o osvajanju toga područja. 


Samuilova vojna sila zapravo je bila uperena protiv Zete, kao 
saveznice Bizanta i bizantskih mjesta sve do Zadra, tako da se nije 
radilo niti o osvajanju Hrvatske. Samuilova vojska samo je prošla 
kroz Hrvatsku, kao i kroz Bosnu i Rašku. Samuilo je čak pomogao 
brvatskoj stranci Krešimira i Gojslava. Jedan kasniji spomen Bosne 
u Ljetopisu sadrži podatak kako je bizantski car slao bosanskom banu 
poslanike, "s ne malo zlata i srebra", da bi pružio vojnu pomoć 
ugroženom Carstvu, što nesumnjivo pokazuje kakav je bio status 
Bosne u tom razdoblju. !9 


Konstrukcije o zavisnom položaju Bosne u njezinim počecima 
nisu strane ni slovenskom povjesničaru Bogi Grafenaueru. U članku 
Pitanje srednjovjekovne etničke strukture prostora jugoslavenskih 
naroda i njenog razvoja, Grafenauer donosi kartu koja bi trebala 
prikazati podijeljenost južnoslavenskog prostora u posljednjim de- 
setljećima IX stoljeća. Na toj karti granični prostor prema Bosni 
predstavljen je kao "regnum Brazlavonis", što će reći regnum sla- 
vonskog kneza Braslava. Teza da se to područje protezalo od Sla- 
vonije duboko u unutrašnjost današnjeg bosanskog prostora, nema 
uporišta u dokumentima. I Grafenauer, dakle, olahko zaključuje o 
pripadnosti Bosne, procjenjujući da je i jedan franački vazal, kakav 
je bio Braslav, vladao zapadnim dijelom bosanskog prostora. !! 


Još jedan primjer sličnog zaključivanja nalazi se u jednom 
dokumentu pape Lava XIII, od 5. 7. 1881, a koji se tiče uvođenja 
redovne katoličke hijerarhije. U pismu se smatra potrebnim naglasiti 
kako su se prilike u Bosni i Hercegovini, prostoru "okruženom 
pogubnim otrovom zabluda", u XII st. sredile, "kada su ove zemlje 
došle pod vlast ugarskih kraljeva, uzimajući naslov kraljevstva Rame 
i nakon što su se vratile u zajedništvo Crkve". U istom dokumentu 
kaže se: "Ove su naime pokrajine bile podvrgnute raznim knezovima 
susjednih plemena, već prema tome kako je koji bio moćniji; čas pod 
Srbijom ili Hrvatskom, čas pod drugim gospodarima." 


Prikazivanje povijesti Bosne, posebno njezinih početaka, nije 
lišeno političkih i nacionalnih tendencija pojedinih autora. Možda je 
pritom bio najotvoreniji Mihovil Pavlinović, koji je, uvjeren da je 
Bosna nastala izdvajanjem iz državnih cjelina Srbije i Hrvatske, još 


10. Usp. M. Barada, Dalmatia superior, 110-111. 


11 F. Šišić, Ljetopis popa Dukljanina, 346. B. Grafenauer, Pitanje srednjo- 
vjekovne etničke strukture, 5-36. 


12. Prema: L. Đaković, Političke organizacije, 84. 

1877. napisao: "Pošto današnji vilajet Bosna većinom nije nego 
krpež zemalja otkinutih od Hrvatske i od Srbije, valjalo bi Hrvatskoj 
povratiti što je hrvatsko a Srbiji što je srpsko." 


Značajan je u tom smislu i prijevod jednog grčkog teksta Ivana 
Kinama. Opisujući jednu zgodu iz bizantsko-ugarskog rata iz 1150, 
ovaj pisac ostavio je zapis o tome kako rijeka Drina dijeli Bosnu od 
Srbije. U izvornom tekstu stoji: 


"Ernrer 62 čyyd)g Ždov EyEevrd El črepov 
EKETOE morajučdv Apvuvav čvojpa 
dx čvođev rv čkBOAMTJv TovOvVNEVOG 

: Bćoovvav Tf; ČAAnG Zepfikn Črarpei 

Kinam je time označio da se radi o dvije posebne zemlje, pa i 

dalje u tekstu razlikuje način života i običaje u jednoj i drugoj zemlji. 
Međutim, riječ GAAnNG redovito se prevodi riječju "ostali",!? tako da 
prijevod glasi: "Bosnu od ostale Srbije dijeli rijeka Drina." Time 
Kinamov tekst dobiva posve drugačiji smisao, s težnjom da se pokaže 
zavisnost Bosne. A upravo je Kinam bio onaj autor koji je izričito 
posvjedočio o posebnom položaju Bosne. ? 


Sljedeći primjer nepriznavanja Bosne kao političkog subjekta 
jeste tumačenje pisma pape Ivana VIII iz svibnja 873. slavenskom 
knezu Mutimiru, "Montem duci Sclavinicae".!$ 


Moja je pretpostavka da je ovdje riječ o krivom čitanju, tj. da 
se radi o onom istom knezu iz Ljetopisa popa Dukljanina kojem se 
pripisuje sazivanje sabora na Duvanjskom polju. Po mojem mišlje- 
nju, ovo se pismo odnosi na prilike u zemlji koja je u to doba tek 
primila kršćanstvo, te ne treba odbacivati mogućnost da je to bilo 
područje Bosne. 


Sličan je slučaj i sa identifikacijom kneza Ratimira, o kojem 
se sačuvao spomen u Conversio Bagoariorum et Carantoanrum, u 
Franačkim analima te u Ljetopisu popa Dukljanina. 


Iz spisa Conversio nedvojbeno se razumije da se Ratimirova 
"regio" nalazila južno od Save, dakle u "ostalim sklavinijama". U 


13. M. Pavlinović, Hrvatski razgovori, 161. 

14. Grčka riječ ČAANG znači drugi, tuđi. Usp. Walter Bauer, Griechisch-deu- 
tsches Worterbuchi, Giessen 1928, 62: s.v. ČAAOG, 1), O = ein anderer. Jedi- 
no ako ( oi dAAor ) stoji sa članom u množini, što u Kinamovu tekstu nije 
slučaj, onda bi se mogla ta riječ prevesti i kao "ostali". Uspor. A. Musić, N. 
Majnarić, Gramatika grčkoga jezika, Zagreb 1970, 55. 

15. Vizantijski izvori, IV, 27-28. 

16. F. Rački, Documenta, 367-368. 

spisu Conversio navodi se da je Pribina sa svojim sinom Hozilom 
(Koceljem) prešao od Bugara u Donjoj Panoniji u "regio Ratimiri", 
a zatim se morao vratiti preko Save, kada je franački prefekt Ratbod, 
po nalogu kralja Ludovika, napao kneza Ratimira.!" To je izuzetno 
važno svjedočanstvo franačkih vrela o jednom od vladara "ostalih 
sklavinija" iz kataloga Ljetopisa popa Dukljanina. Međutim, u his- 
toriografiji se jednostavno prelazilo preko izričitog navoda da se 
"regio Ratimari" nalazila južno od Save. Ne uvažavajući mogućnost 
da je južno od Save, na području Bosne, moglo postojati neko 
samostalno područje, historiografija je pretežno smatrala da je Ra- 
timir bio "bugarski vazal" u Donjoj Panoniji. 


Historiografija je naglašavala da je Bosna bila "zemljica" i da 
je stalno mijenjala granice. Treba napomenuti da je Porfirogenet i u 
drugim slučajevima koristio za jednu te istu zemlju izraz hora 
(Xx€pa) i horion (X(oplov). Međutim, ta "zemljica" se — prema istim 
autorima — protezala do rijeke Cetine, jer tvrde da je to bila granica 
između Srbije i Hrvatske, te da je Bosna bila dio Srbije. Opisujući 
granice Hrvatske, Porfirogenet kaže da se Hrvatska približava Srbiji 
kod Cetine i Hlivna, a taj prostor istočno od Hrvatske bio jeuBosni. 


Nasuprot spomenutom mišljenju, smatram da Porfirogenet, 
govoreći o granici između Srbije i Hrvatske, podrazumijeva granicu 
Paganije i Hrvatske, jer Paganiju drži sastavnim dijelom Srbije. On 
izričito kaže da se Paganija pruža "do rijeke Cetine". 


Dokazujući da Bosna nije bila politički subjekt, historiografija 
napominje daje ona stalno mijenjala granice. Ali, ta tvrdnja podrazu- 
mijeva da su i susjedne zemlje — Hrvatska, Zahumlje te Srbija također 
mijenjale granice. Osim toga, upravo je Bosna imala najpostojanije 
granice, jer su eponimna Bosna istočno do gornje Drine, Usora i 
Donji Kraji još prije bana Borića (prije 1154-1163) sačinjavali jednu 
političku i teritorijalnu cjelinu. Izvan te cjeline granice su se mije- 
njale, ali širenjem bosanskih granica na račun susjednih teritorija. 
Bosna je prvi put teritorijalno razbijena u vrijeme Šestojanuarske 
diktature u versajskoj Jugoslaviji i ta je podjela trajala samo deset 
godina (1931-1941). 


I Bosna nije našla odgovarajuće mjesto ni u slavističkim studi- 
Jama, posebno onim koje se odnose na slavensku misiju. Područje 
Bosne, gdje je u ranom srednjem vijeku latinština nepoznata, bilo je 
pogodno tlo za djelovanje Metodovih učenika. Uostalom, i u Hrvat- 


17. De conversione Bagariorum, 6-14. 
18. V. Foretić, Smještaj Hrvata i Srba, 79. 

skoj se glagoljski pokret ukorijenio upravo tamo gdje je latinska 
tradicija bila najslabija. Raspravljajući o tome, Ivan Ostojić kaže: 


ska liturgija. 


Područje Bosne bilo je, takoreći, predodređeno za slavensku 
misiju. Glavni protivnici misije, Franačko carstvo i njemačko sve- 
ćenstvo, nisu imali gotovo nikakva utjecaja u "zagorskoj sklaviniji". 
Ovdje nikad nije bila premoćna ni latinska, ni istočnopravoslavna 
crkva. 


Mišljenja sam da su ćirilometodski utjecaji došli u Bosnu 
izravno iz Velike Moravske, i to preko Makedonije. Stanje u Bosni 
bilo je daleko povoljnije za slavensku misiju nego u drugim južno- 
slavenskim zemljama. Prvo krštenje Hrvata, koje su proveli sve- 
ćenici iz Rima, očito je pratila služba na latinskom jeziku. ?? Jednom 
prihvaćeno, latinsko bogoslužje prilično se ukorijenilo, pa kasnija 
pojava bogoslužja na narodnom jeziku za Hrvate nije imala ono 
značenje kao u zemljama koje su kršćanstvo primile u isti mah kada 
i pismenost. Neki istaknuti hrvatski povjesničari, kao što su Lovre 
Katić, Miho Barada i Nada Klaić, smatraju da se u bogoslužju na 
prostranom teritoriju Ninske biskupije, osnovane oko 864, koristio 
isključivo latinski jezik.?! 


Nema podataka o ćirilometodskim tradicijama ni u Raškoj. 
Uostalom, prvo pokrštavanje Srba proveli su svećenici iz Rima, po 


19. I. Ostojić, Benediktinci, | 1. 

20 Nova mišljenja o pokrštavanju Hrvata i slavenskoj misiji u Hrvatskoj vidi u: 
Neven Budak, Prva stoljeća Hrvatske, Zagreb, 1994, 79-99. Ivo Goldstein, 
Hrvatski rani srednji vijek, Novi Liber, Zagreb 1995, 135-138, 227-241, 
258-259. Op. redaktora. 

21 L. Katić, Borba Grgura Ninskog sa splitskim nadbiskupom Ivanom, Split 
1929. M. Barada, Episcopis chroatensis, Croatia sacra 1, 1931, 161-215. N. 
Klaić, Povijest Hrvata, 323-239, 300. N. Budak, Prva stoljeća, 92-95. I. 
Goldstein, Hrvatski rani srednji vijek, 279-280. 

odredbi cara Heraklija (610-641).2? To, dakako, nije podrazumi-. 
jevalo bogoslužje na narodnom jeziku. U Makedoniji je, 
uspostavljanjem Ohridske arhiepiskopije, ubrzo u crkvi prevladao 
grčki duh i crkvenoslavenski jezik. Nadalje, zabluda je smatrati da 
bi bizantska crkva bila naklonjena slavenskom bogoslužju. Bizant je 
poticao grčki, a ne slavenski jezik u crkvi, pa se u protivljenju 
slavenskoj liturgiji jedva razlikovao od Rima. Doduše, na području 
Bizanta postojale su liturgije na narodnom jeziku, ali su one preostaci 
iz prvih kršćanskih stoljeća. Kako to formulira Mirjana Ćorović-Lju- 
binković, "misionarska djelatnost slovenskih apostola u Velikoj 
Moravi i Panoniji odvijala se na jurisdikcionom području papske 
kurije. U cjelini uzeto, do sad nema nikakvih podataka da je Carigrad 
ma u kom vidu stvarno i podržavao kult Ćirila i Metodija. Svakako 
nije slučajno da o ovom njihovom radu ne postoje nikakvi podaci 
kod vizantijskih suvremenih i kasnijih pisaca. Ne postoje ni suvre- 
mena ni vremenski relativno bliska njihova žitija na grčkom jeziku, 
niti ih je slavila grčka crkva."? 


Bugarski stav prema slavenskoj misiji ne smije se jednostrano 
vrednovati po tome što su Metodovi učenici, nakon bijega iz Velike 
Moravske, prihvaćeni u Preslavu, u sjeveroistočnoj Bugarskoj i onda 
upućeni u misiju u jugozapadnu Makedoniju. Činjenica da se nisu 
angažirali unutar crkve Prvog bugarskog carstva sa sjedištem u 
Preslavu, već su se morali povući na jug, dosta objašnjava.?4 


Stojan Novaković zastupao je tezu da je neslavenski element 
oko Borisa u Preslavu nerado gledao na Klimentov religiozno-na- 
cionalni utjecaj kojem se svom dušom podavao knez Boris. Bugarska 
crkva, nakon dosta kolebanja, opredijelila se konačno za Carigrad i 
grčko svećenstvo. Učenici Konstantina i Metoda djelovali su, istina, 
"u krajnjim zapadnim oblastima" Borisove države, ali su te oblasti 
"u crkvenom pogledu bile pod jurisdikcijom pape".5 Uostalom, tek 
je na saboru ujesen 893. "slavensko-bugarski jezik" proglašen 
službenim, te nema govora da bi se prije toga u bugarskoj državi 
favorizirao slavenski jezik, pa ni liturgija. Prema tome, ostaje po- 
dručje Bosne, gdje su se stekle najpovoljnije okolnosti za djelovanje 
slavenske misije. Za stav prema najranijoj bosanskoj povijesti karak- 
teristično je odbacivanje i same pomisli da su Humska zemlja i Bosna 
ikad činile političku cjelinu. Takvu povezanost opravdavaju 


22 Konstantin Porfirogenet, De administrando imperio, pogl. 32, 87-88. 
23. M. Corović-Ljubinković, Odraz kulta, 123-124. 

24. L. Mirković, Heortologija, 241. 

25. M. Ćorović-Ljubinković, Odraz kulta, 123. 

geopolitički razlozi, odnosno prirodna usmjerenost unutrašnjosti 
jadranskog zaleđa prema moru, dolinama rijeka Bosne i Neretve. 
Ako je Zahumlje (Hum), koje je često imalo samostalan položaj, 
moglo pripadati Raškoj, Hrvatskoj, Duklji i pojedinim hrvatskim 
velikašima, kao što su herceg Andrija i bribirski knezovi, zašto bi 
bila isključena mogućnost da je ono u pojedinim razdobljima moglo 
biti u zajednici i sa "zagorskom sklavinijom", odnosno Bosnom, još 
prije 1322. godine? Kada je Branislav Nedeljković branio koncept o 
takvoj političkoj povezanosti za bana Borića, učinio je to dokazujući 
da se Hum zapravo proširio na Bosnu, a ne obrnuto. 


Neki istaknuti povjesničari revidiraju dosadašnje poglede o 
: Bosni u ranom srednjem vijeku. Ne može se reći da ta nova gledišta 
predstavljaju puni zaokret, ali sigurno znače važan korak naprijed. 


Stanoje Stanojević još 1926. tvrdio je da je poslije 894. i 896. 
Petar, sin Gojnikov, "utvrdio svoju vlast u Bosni i u Neretvi". 
Naravno, tu tvrdnju nije ničim mogao potkrijepiti. Prelazeći zatim 
na Časlava, navodi da je "obrazovao srpsku državu, koja je okupila 
u jednu zajednicu gotovo sva srpska plemena i gotovo sve srpske 
zemlje". Na zemljopisnoj karti koju je priložio vidi se da je ta država 
obuhvaćala sav teritorij od Jadrana pa do Save, na zapad do Vrbasa 
i na istok do blizu rijeke Morave.?$ Kasnije je Stanojević odustao od 
tog gledišta i promijenio stavove o Bosni u raspravi Postanak 
srpskog naroda. Govoreći o etnogenezi Srba, Stanojević više ne tvrdi 
da je Časlavljeva država obuhvaćala i Bosnu. Bosnu spominje samo 
na jednom mjestu, navodeći kako je u turskom razdoblju migraci- 
jama iz Srbije i iz Bosne i Hercegovine prodro srpski živalj u 
sjeverozapadni dio Balkanskog poluotoka, u Bosansku krajinu, Liku 
i Krbavu, u Sjevernu Dalmaciju i dalje. Prema Stanojevićevoj novoj 
tezi, srpsko pleme u početku je zauzimalo samo područje Tare, Pive, 
Lima, gornjih tokova Drine i Ibra i na tom području je utemeljena 
prva srpska država.?" 


Anto Babić učinio je važan korak naprijed uočavajući ele- 
mente državne samosvojnosti u najstarijem razdoblju povijesti 
Bosne. Babić se nije u cijelosti oslobodio ranijih teza, koje su se 
temeljile na tumačenju podataka Einharda, Porfirogeneta i ljetopisca 
Dukljanina, ali je i u podacima iz tih izvora utvrdio etape važne za 
osnivanje državne organizacije na području Bosne. Ukazao je na 
važnost podataka koje o Bosni donosi Ljetopis popa Dukljanina, iako 
se nije ni upuštao u razmatranje onog njegova dijela koji govori o 


26. S. Stanojević, Istorija srpskog naroda, 52-57. 
27. S. Stanojević, Postanak srpskog naroda, 5-1. 

najstarijoj povijesti Bosne. U potpunosti je odbacio tezu o presudnoj 
ulozi ugarske države u počecima državnog života u Bosni, smatrajući 
neprihvatljivim shvaćanje prema kojem su "pet stoljeća... čekala 
ovdje nastanjena plemena nepomično u svojim župama dok nije 
došao ugarski kralj da ih međusobno poveže i da im napravi državu, 
drugim riječima da a pokrene s mrtve tačke proces njihova razvitka i 
njihove istorije..."." Nasuprot tome, Babić smatra da je tok us- 
postavljanja srednjevjekovne bosanske države započeo sa raspada- 
njem rodovske organizacije i društvenom diferencijacijom već u 
prvim stoljećima poslije doseljenja Slavena. Prema Babiću, Bosna 
je ušla u državnopravne odnose sa Ugarskom kao zaokružena država 
sa duboko ukorijenjenom tradicijom. U Ljetopisu popa Dukljanina 
Bosna se spominje kao veća teritorijalna i politička cjelina, a Us- 
koplje, Luka i Pljeva na zapadu i Drinska župa na istoku već su 
sredinom X st. bile u sastavu Bosne. 


Čitav teritorij koji čine navedene župe naziva se Bosnom, 
kojoj je na čelu jedan nosilac vlasti, tj. ban. Iako nije opazio dub- 
rovačku intervenciju u nazivu Srbija za Rašku i Bosnu, Babić smatra 
da taj naziv u hronici figurira više kao geografski, a manje kao 
politički pojam. Babićeva zapažanja svakako znače određenu revi- 
ziju ustaljenih gledanja na prve početke državnog života Bosne. 


Nada Klaić u odnosu na Babića otišla je dalje u objašnjavanju 
najstarijeg političkog položaja Bosne. Odajući zasluženo priznanje 
Babićevim rezultatima, Nada Klaić kaže: "Dok mu... dajemo pravo 
kad bilješku cara-pisca iz X. st. o zemljici Bosni zabacuje kao dokaz 
protiv političkog individualiteta Bosne, dotle je njegovo tumačenje 
podataka iz franačkih anala o Srbima, po našem mišljenju nepri- 
hvatljivo. Uostalom, protiv općenitog tumačenja spomenutog po- 
datka govori i Babićeva, prema našem uvjerenju, ispravna 
pretpostavka da je Bosna tada posebna politička — ali ne i srpska 
cjelina. Nema razloga miješati bilo hrvatsku bilo srpsku jezgru u 
proces nastajanja bosanske države samo zato što je povremeno 
dolazilo do osvajanja Bosne s jedne ili druge strane... Babić je 
uvjerljivo pokazao da Bosna u spomenuto doba ima ustaljeni i 
organizirani teritorij, što znači da ima bitne atribute državne organi- 
zacije. Babić se pri tome, kao i nekada Klaić, poziva na Kinamove 
vijesti koje takav položaj Bosne potvrđuju. Bosna ima tada svoje 
granice, organiziranu vlast, nosioca vlasti koji se naziva banom sa 
izvjesnim vladarskim obilježjima. Bosna se tada nalazila u istom 
redu sa Raškom i Hrvatskom... "?? 


28. A. Babić, O pitanju, 57-79. 

Iako se težište razmatranja odnosi na pitanje vazalnog 
položaja Bosne prema Ugarskoj, N. Klaić raspravlja i o postanku 
bosanske države. Ističući da su jedino Hrvati na jadranskoj obali i 
Srbi u unutrašnjosti Balkana pretvorili svoje etničko ime u politički 
pojam, ona ukazuje na dugogodišnje procese u stvaranju političkih 
zajednica "anonimnih Slavena", koji nastanjuju prostor Dinarida i 
cijelu Panoniju: "Samo se po sebi razumije da je proces ujedinjavanja 
manjih političkih cjelina u veće u unutrašnjosti znatno sporiji. To su 
pretežno stočarski krajevi, a stočar se opire pokoravanju, jer je vrlo 
pokretan i želi biti slobodan na svom širokom području... Bosna je 
izvan svake sumnje isto tako u početku jedna takva zajednica koja u 
stoljetnom procesu pridružuje susjedne zajednice počevši od Soli, 
Usore i Donjih Krajeva te ostalih pokraj ina na jugu, ali tako da i dalje 
zadržava svoju prvotnu cjelinu." o 


Naglašavajući važnost "osamstoljetnog bosanskog banstva", 
titule naslijeđene i u Bosni i u Hrvatskoj od Avara, N. Klaić kaže da 
je to "više nego rječito svjedočanstvo o trajnoj ulozi političke jezgre 
od doseljenja Slavena u srcu današnje Bosne. Zato se čini da još 
jedino smijemo postavljati pitanje u kakvom je odnosu bosanski ban 
prema susjednim vladarima tj. da li je bilo kome od njegovih susjeda 
pošlo za rukom pokoriti ga oružjem ili ga na neki način dovesti u 
vazalni položaj prema sebi..." 


O prvobitnoj Bosni i Raškoj piše i Relja Novaković, koji 
smatra da ima premalo podataka na temelju kojih bismo mogli sa 
sigurnošću reći kako je nastala Bosna, koliki je prostor obuhvaćala 
od doseljenja i kakva je bila njezina povijest do X stoljeća. ?? 
Ogradivši se od dotadašnjih tumačenja podataka o Bosni koje donose 
Porfirogenet i Ljetopis popa Dukljanina, Novaković kaže da Porfi- 
rogenet ne bi nazvao Bosnu posebnim imenom da je ona bila sastavni 
dio Srbije. Smatra da je odmah oblikovana kao posebna teritorijalna 
jedinica, koja je kroz čitav srednji vijek očitovala svoje posebnosti i 
sačuvala ime pod kojim se spominje još u X st. kao područje sa dva 
naseljena grada, nezavisna od naseljenih gradova koje Porfirogenet 
nabraja u Srbiji.?? 


29. N. Klaić, Iz problematike, 17-79. Vidi također: N. Klaić, Srednjovjekovna 
Bosna, 5-34, 35-110. I. Goldstein, Hrvatski rani srednji vijek, 308. N. Budak, 
Prva stoljeća, 59. Op. redaktora. 

30 N. Klaić, Iz problematike, 28-31. 

31 Isto, 30-31. 

32. R. Novaković, Gde se nalazila, 11. 

33. Isto, 83. 

2. 
POTEŠKOĆE ISTRAŽIVANJA NAJSTARIJE 
POVIJESTI BOSNE 


Prvi spomen Bosne nalazi se u spisu De administrando impe- 
rio Konstantina Porfirogeneta, koji je napisan sredinom X stoljeća. 
Sigurno je da mnogo prije Porfirogenetova spomena to ime nije ni 
postojalo na slavenskom jugu. Ovamo su ga donijeli Moravljani, koji 
su u velikoj masi naselili područje Bosne i druge južnoslavenske 
zemlje na početku X stoljeća. Jedno kratko vrijeme područje Bosne 
čak se nazivalo i Morava, a razlikovalo se od Velike Morave. J avljaju 
se nazivi Južna Morava, Niža Morava, Donja Morava, Nova Morava 
i sl. Područje Bosne prije X st. nazivalo se i Sklavinija, Zagorje i 
Morava. Činjenica da se ime Bosna ne javlja prije sredine X st. nije 
neobična s obzirom na činjenicu da je na čitavom slavenskom jugu 
prevladavalo slavensko ime.?4 


Bosna se od "ostalih sklavinija" razlikuje u tome što se njezino 
posebno ime pojavljuje čak stoljeće poslije drugih, a termin sklav- 
inija toliko se snažno učvrstio da je dugo vremena i poslije pojave 
posebnog imena Bosna nazivana i Sklavinijom. Bezimenost bosan- 
skog područja osnovni je uzrok što mu se pridavala pasivna politička 
uloga. Ako se pojedina povijesna vrela prije X st. odnose na područje 
današnje Bosne, tada govore o neodređenoj slavenskoj zemlji. 
Unatoč tome, područje Bosne, s obzirom na svoj geografski položaj, 
već tada je moralo igrati određenu ulogu. 


,  Argumentacija o najstarijoj povijesti Bosne bila bi, dakako, 
uvjerljivija da se ovaj prostor javljao pod svojim kasnijim imenom. 
Bez toga, samo se na temelju naznaka može pretpostavljati da se neki 
povijesni podaci odnose na područje Bosne. Treba spomenuti i to da 
takvih povijesnih izvora ima vrlo malo. To je jedan od glavnih 
razloga da je historiografija zapostavila ranosrednjovjekovnu povi- 
Jest Bosne. Osim toga, u raspravi o postanku i razvoju južnoslaven- 
skih država i naroda često se činila metodološka pogreška time što 
se nije vodilo računa da je naseljavanje današnjih južnoslavenskih 
krajeva bilo dugotrajan proces. Nije se dovoljno razlikovalo 
doseljavanje Slavena općenito, koje je počelo krajem VI i početkom 
VII st., od doseljavanja Srba i Hrvata, koje je uslijedilo nešto kasnije. 
Mnogi autori, promatrajući zbivanja iz perspektive današnjih nacio- 
nalnih odnosa, nisu razlikovali široke slavenske mase, s jedne, te 
Srbe, Hrvate i Bugare kao ratničke skupine, s druge strane. Ako su i 
prihvaćali tu podjelu, nisu prihvaćali činjenicu da prostranstva koja 


34. I. Beuc, Još o problemu, 101-103. L. Havlik, Moravskaja narodnost, 160. 

su naselile slavenske mase nisu u potpunosti bila pokrivena držav- 
nom, odnosno protodržavnom organizacijom Srba, Hrvata i Bugara. 
Ukoliko su Hrvati i Srbi i naseljavali područje šire od eponimne 
Hrvatske i Srbije, kao što je slučaj u Bosni i Zahumlju, nisu uspjeli 
tim zemljama dati hrvatsko, odnosno srpsko ime.?" Postojale su — 
prema Porfirogenetu— i "ostale sklavinije", gdje ratničke, srazmjerno 
malobrojne skupine Srba i Hrvata nisu uspjele nametnuti svoju vlast. 
Raspodjelu na slavenske mase, s jedne, i ratničke skupine, s druge 
strane, uvjerljivo je obrazložio etnolog i antropolog Niko Županić, 
tumačeći podatke Konstantina Porfirogeneta. On tvrdi da u velikoj 
seobi u prvim desetljećima VII st. uopće nisu sudjelovali Srbi i 
: Hrvati, a nije bilo ni Bugara, sve do 679. godine. Izvori u to doba 
govore samo o Slavenima. Porfirogenetov opis naseljavanja Srba iz 
Bijele Srbije, koju treba izjednačiti sa Lužičkom Srbijom, Županić 
smatra pouzdanim izvorom jednako kao i opis naseljavanja Hrvata 
iz Bijele Hrvatske. Za Srbe Porfirogenet navodi da se jedan od braće 
koja su naslijedila vladara Bijele Srbije obratio caru Herakliju, koji 
mu je dodijelio za življenje Serviju u solunskoj oblasti, pa se ovaj sa 
polovinom naroda tamo naselio. Poslije nekog vremena ti Srbi htjeli 
su se vratiti u stari zavičaj pa im je car to i dopustio. Ali, kada su već 
bili s onu stranu Dunava, predomislili su se i zamolili cara da im 
odredi drugu zemlju. Budući da je područje Srbije kasnije bilo pod 
vrhovnom vlašću romejskog cara, on je ondje naselio Srbe. 


Najstarija povijest Bosne ostala je nepoznata i zato što je 
Bosna u ranom srednjem vijeku stajala prilično izvan utjecaja, kako 
Bizanta, tako i Franaka; Bizant je kao svjetsko carstvo polagao pravo 
i na područje kasnije nazvano Bosna, ali je to područje u stvarnosti 
izmaklo bizantskoj vlasti, čini se sve do osvajanja 1167. godine. Iz 
toga možda proizlazi činjenica da su glavni povijesni izvori za to 
razdoblje bizantskog i franačkog porijekla. Ni u ćirilometodskim 
izvorima Bosna nije našla odgovarajuće mjesto. Jedan razlog za 
izostajanje izričitog spomena Bosne sadržan je u okolnosti da su se 
u dijelu izvora koji su prošli kroz bugarsku redakciju nazivi kao što 
su Sklavinija, "regnum Sclavorum", "slavenski jezik" preinačavali u 
"bugarsku zemlju", Bugarsku i "bugarski jezik". Mnogi bugarski 
autori koji su ostavili svjedočanstva o slavenskoj misiji, izjedna- 
čavali su Slavene s Bugarima. Jezik kojim su se služila braća Kon- 
stantin i Metod označavaju "bugarskim", a cijeli Ilirik smatraju 


35 0 seobi Slavena i Hrvata, te o etnogenezi Hrvata vidi: N. Klaić, Povijest 
Hrvata, 126-140. I. Goldstein, Hrvatski rani srednji vijek, 76-92, Etnogeneza 
Hrvata, ur. N. Budak. 

36. Konstantin Porfirogenet, De administrando imperio, 87-88. 

bugarskim. Konstantina nazivaju "Bugarinom", a Metoda "arhi- 
episkopom Moravske i Bugarske".?7 S obzirom na izneseno pobug- 
arivanje svega što na slavenskom jugu pripada ćirilometodskom 
kompleksu, bosansko područje ostaje slabo prepoznatljivo. 


3: 
PRISTUP POVIJESNIM IZVORIMA 


Glavni izvori za najraniju historiju Južnih Slavena, De admi- 
nistrando imperio Konstantina Porfirogeneta i Ljetopis popa Duk- 
ljanina, polazišta su i za proučavanje najranije bosanske povijesti, 
zajedno sa Einhardovim analima. Prvi spomen Bosne u Konstantina 
Porfirogeneta sredinom X st. tumačio se uglavnom tako kao da Bosna 
u ono doba nije predstavljala posebnu političku jedinicu. Na temelju 
Porfirogenetova izraza horion, deminutiva od hora, zemlja, donosili 
su se dalekosežni zaključci, nezavisno od okolnosti što se iz cjeline 
careva teksta vidi da se taj termin nedosljedno koristi i da je bez 
značaja bilo kakvo izvođenje zaključaka o pravnom statusu i opsegu 
zemlje iz tih naziva. Budući da je Porfirogenet spomenuo Bosnu 
samo jednom rečenicom, i to na kraju poglavlja o Srbima, ovoj zemlji 
pripisivao se manji značaj ne samo u odnosu na Srbiju i Hrvatsku, 
već i u odnosu na zemlje kao što su Zahumlje, Travunija, Duklja i 
Neretva (Paganija). Porfirogenetu je bio cilj nabrojati gradove, Kotor 
i Desnik, a ne pisati o samoj Bosni, o kojoj je očito malo znao. 


__ 1z Porfirogenetovih navoda izvodio se zaključak da je Bosna 
bila sastavni dio Srbije, ali ne samo u njegovo doba, za kneza 
Časlava, nego i ranije, od doseobe. Smatralo se da su ti podaci 
mjerodavni i za nekoliko stoljeća nakon Porfirogeneta, iako se is- 
tovremeno tvrdilo da je Časlavljeva država propala odmah nakon 
njegove smrti. Porfirogenetov tekst također je bio polazište raspra- 
vama o teritorijalnoj homogenizaciji Bosne, pa se smatralo da su se 
svi krajevi na jugoistoku, istoku i sjeverno od jezgre Bosne širili na 
račun srpskog teritorija. Porfirogenetovo djelo O upravljanju car- 
stvom može se smatrati prilično pouzdanim izvorom. Ono je pisano 
za interne potrebe, kao informacija Porfirogenetovu sinu i nasljed- 
niku Romanu II (959-963). Djelo je imalo povjerljiv karakter, tako 
da nije bilo dostupno ni bizantskim piscima. Car je uzimao podatke 
Iz arhiva i od informatora iz raznih dijelova Carstva. Tendencioznost 


37 Magnae Moraviae fontes historici, 204, 205, 211, 253, 270-271, 274, 304, 
er O upotrebi imena Bugarin za Slavene, usp. P. Skok, Dolazak Slavena 
-100. ; 

koja se često pripisuje Porfirogenetu mogla bi se svesti na političku 
pragmatičnost, s obzirom na njegova nasljednika na carskom pri- 
jestolju, pa su utoliko neke pojedinosti u tom spisu mogle biti 
prenaglašene, odnosno nedovoljno istaknute. Mimo toga, Porfiroge- 
net nije imao razloga iskrivljavati činjenice, već ih je iznosio onako 
kako su izložene u izvorima kojima se služio. 


Što se tiče Ljetopisa popa Dukljanina, iako je poznato da taj 
izvor nije pouzdan, većina povjesničara bez rezerve prihvaća sve 
podatke o osvajanjima Bosne te one koji svjedoče o njezinom po- 
dređenom položaju u odnosu na susjedne zemlje, te se tome i ne traži 

_ potvrda u drugim izvorima. Navod latinske redakcije Ljetopisa da je 
Časlav vladao u Bosni smatra se pouzdanim. Hrvatska redakcija 
navodi drugu verziju tog imena i tvrdi da je poslije toga Bosnom 
zavladao hrvatski vladar Krešimir II i njegovi nasljednici, pa zatim 
makedonski vladar Samuilo i Ivan Vladislav, Bizant za Bazilija II, a 
potom dukljanski vladari. S druge strane, zanemaruju se i potpuno 
odbacuju podaci dubrovačkih hroničara koji slavenske vladare u 
Ljetopisu popa Dukljanina iz najstarijeg razdoblja listom nazivaju 
"bosanskim vladarima". Većina povjesničara krajnje je nepovjerljiva 
prema podacima Ljetopisa, posebno prema prvih 35 poglavlja. 
Glavni razlog tom nepovjerenju, po mojem mišljenju, jeste kriva 
pretpostavka da latinska verzija predstavlja prototip Ljetopisa. La- 
tinska verzija u dijelu koji imenujem kao Ljetopis zagorske sklavi- 
nije, jeste ne samo loš prijevod slavenskog izvornika već je i tekst 
koji je ustanove koje su vrijedile krajem XII i početkom XIII st. u 
Duklji prenosio u ranija razdoblja. Po tome se latinski tekst pokazuje 
zastarjelim pa se opravdano sumnjalo u njegovu vjerodostojnost. 
Tipičan primjer neodgovarajućeg prijevoda na latinski jeste spomen 
kneza Svetopeleka u južnoslavenskim zemljama, proizašao iz okol- 
nosti da prevodilac nije shvatio značenje sintagme "sveti puk". 


Činjenica da se latinska verzija Ljetopisa popa Dukljanina u 
cjelini smatrala originalom — ne poričem izvornost tzv. "dukljanskog 
dijela" — prouzročila je niz nedoumica i pogrešnih tumačenja, koja 
otpadaju ako se prihvati postavka da je hrvatski tekst od 4. do 10. 
pogl. bliži protografu. Temeljem pogrešno shvaćenog i prevedenog 
teksta, smatralo se da se 5. pogl. Ljetopisa odnosi na doseljenje 
Bugara, iako je tu riječ o jednom drugom doseljavanju, koje je 
ostavilo važne kulturne tragove. Ne nalazeći drugo rješenje, mnogi 
su autori imena iz liste "slovinskog kraljevstva", kao i neka druga 
imena u Ljetopisu, pokušali poistovjetiti sa pojedinim, bolje pozna- 
tim vladarima ili su, pak, tvrdili da su pojedina imena jednostavno 
izmislili glosatori i prepisivači umjesto historijski poznatih imena, 
koja su bila vjerno zapisana u protografu. Takvo je bilo tumačenje 

Ivana Kukuljevića Sakcinskog (1879), koji tvrdi da "imena Svetopek 
Budimir i Tomislav mogu pripadati samo istoj osobi", što znači da 
Tomislavu pripisuje sve podatke koji se odnose na Budimira i 
Svetopeleka.? 8 Šišić je išao istim putem, a u novije vrijeme to je isto 
činio Borislav M. Radojković. Prema njemu je "prerađivač Ljetopisa 
popa Dukljanina morao... izbaciti Mihaila Viševića i na njegovo 
mjesto staviti izmišljenu vladarsku ličnost Svetopeleka, vladara 
izmišljene velike Slovenske kraljevine".?? 


Nasuprot tome, smatram da pogl. od 4. do 10. Hrvatske kro- 
nike čine najbolje sačuvani tekst slavenske hronike, koja je — kao što 
je već rečeno — naslovljena kao Ljetopis zagorske sklavinije. Ostala 
poglavlja prvog dijela Ljetopisa popa Dukljanina ne zaslužuju jed- 
naku pažnju, iako i ona donose podatke određene historiografske 
vrijednosti. Pogl. od 4. do 10. Hrvatske kronike smatram dragocje- 
nim historijskim izvorom, u kojem je opisana najstarija povijest 
Porfirogenetovih "ostalih sklavinija", tj. Bosne, Usore i Donjih Kra- 
ja. U dosadašnjoj historiografiji te su glave predstavljale najveću 
historijsku zagonetku, jer se odbacivala i sama pomisao da bi se 
mogle odnositi na jedno određeno područje. Budući da se podaci koji 
su tamo izneseni nisu mogli uklopiti ni u srpsku, ni u hrvatsku, ni u 
dukljansku povijest, jednostavno su proglašavani izmišljenim. 


Mnoge pojedinosti iz tih poglavlja mogu se pozitivno vredno- 
vati, pa se prema tim podacima treba odnositi sa uvažavanjem, ali i 
sa oprezom. Ako se drugim sličnim hronikama, kao što su Nestorova 
hronika, Gesta Hungarorum, Hronika Kuzme Praškog te Annales 
gradicenses, u znanosti pridaje potrebna pažnja, a podaci tih spisa 
često se u punoj mjeri uvažavaju, ne treba ni podatke o "slovinskim" 
kraljevima proglašavati isključivo legendarnim. 


Iako su opisi događaja koje donosi Ljetopis zagorske sklavi- 
nije potkrijepljeni uglavnom posrednim svjedočanstvima, ne znači 
da u njima nema povijesne istine. U dosadašnjim znanstvenim 
raspravama tekst Hrvatske kronike gotovo da se nije ni uzimao u 
obzir pri analizi društvenih odnosa u južnoslavenskim zemljama u 
ranom srednjem vijeku. To je učinio N. Radojčić, ali se oslanjao 
isključivo na latinski tekst, koji uglavnom odražava prilike i 
shvaćanja i iz druge polovine XII i sa početka XIII st., a Hrvatsku 
kroniku nije nikako uzeo u obzir. 


38. I. Kukuljević Sakcinski, Tomislav, 1-52. 
39 B. Radojković, Država kralja Svetopeleka, 412. 


40 Đ. Radojčić, Društveno i državno uređenje kod Srba u ranom srednjem veku 
prema Barskom rodoslovu, 1-28. 

Fran Milobara, raspravljajući o unutarnjem stanju Duklje, 
samo je sporadično uzimao u obzir Marulićev latinski prijevod 
Hrvatske kronike.! Koliko mi je poznato, Hrvatska kronika j je kao 
jezički spomenik također izmakla pažnji lingvista, iako bi 
proučavanje postojećeg teksta sa jezičkog stajališta moglo dati 
zanimljive rezultate. 


Slažem se sa mišljenjem Jože Rusa da je Ljetopis popa Duk- 
ljanina "najlepši cvet naše narodne tradicije in najdragocenejši zgo- 
dovisnki spomenik ker v njem imamo skrit najstarejši temeljni vir 
politične zgodovine Hrvata, Srba in Slovencev in s tem tudi današnje 
Jugoslavije".P_ Sa još više razloga to se može reći za Hrvatsku 
" kroniku jer je njezin prototip — kako će se vidjeti — pisan znatno prije 
Ljetopisa popa Dukljanina, i to na narodnom jeziku. 


Treba nešto reći i o Einhardu, za kojeg neki povjesničari drže 
da donosi podatke o povijesti Bosne u IX stoljeću. Einhardova vijest 
o bijegu panonskog kneza Ljudevita 822. iz Siska u Dalmaciju 
Srbima obično se tumači kao da se odnosi na Bosnu. Međutim, po 
logici stvari, Ljudevit je pri bijegu iz Siska i Panonije morao bježati 
onamo gdje se Panonija najprije dodiruje s Dalmacijom, a to znači 
sjeverozapadno od Bosne. Kako naglašava Relja Novaković, "nema 
nikakva smisla sve Srbe tražiti čak u predelu srednjeg ili gornjeg 
Vrbasa, dve stotine i više kilometara daleko od Siska a manje negde 
još istočnije". 4? Nada Klaić također odbacuje mišljenje da bi Ljudevit 
pobjegao u Bosnu: "To mišljenje neprihvatljivo je iz dva razloga: put 
kojim Ljudevit bježi u Borninu Hrvatsku može biti samo unski put, 
stoljetna veza između Jadrana i Panonije... Budući da su franački 
anali pisani u doba kad se kod Južnih Slavena etnički pojam podudara 
sa političkim, to su Srbi koji se spominju u ovom podatku mogli biti 
jedino jedna veća skupina došljaka koja se pod tim imenom, zajedno 
sa Hrvatima i ostalim 'plemenima" naselila u Dinaridima. Oni su na 
Uni osnovali svoju plemensku jedinicu, imali vlastitog vladara..., ali 
su se kasnije stopili s Banskom Hrvatskom u veću političku cjelinu. 
Ali, to stapanje nije išlo do potpunog brisanja političke organizacije, 
ili, štoviše, imena, jer su Srbi sačuvali i jedno i drugo do razvijenog 
srednjeg vijeka. Najbolji je dokaz činjenica da upravo u tom dijelu 


41 F. Milobara, Dukljanska kraljevina, 1-30. 

42 Smatrajući daje tekst Hrvatske kronike najbliži protografu, osobito pogl. 4-10, 
te da je tu latinski tekst prilično nevješt prijevod slavenskog originala, u 
izlaganju uzimam u obzir samo tekst Hrvatske kronike koju je priredio 
Vladimir Mošin. 

43. J. Rus, Kralji dinastije, 25. 

44. R. Novaković, Gde se nalazila, 32. 

Hrvatske u XIV. st. postoji unska županija sa srpskim kastrumom i, 
što je još važnije, srpskim stolom, dakle plemićkom organizacijom 
Srba u unskoj županiji... Drugi glavni razlog koji govori protiv 
tumačenja da Srbe treba tražiti u tadašnjoj Bosni jest da se srpsko 
ime i naselje u srednjovjekovnoj Hrvatskoj moglo stvoriti i stvarati 
samo za zajedničkog doseljenja! Jer kad bi se i dokazalo da su Srbi 
u trećem desetljeću IX. stoljeća imali političku vlast nad Bosnom, to 
naravno ne bi značilo da su u Bosni Srbi i naseljeni. Ponavljamo, u 
IX. st. su politički i etnički pojmovi identični. I najzad najveći 
nedostatak poistovjećivanja Srba franačkih anala s kasnijom srp- 
skom državom je pomanjkanje teritorijalnog kontinuiteta između 
Srba u IX. st. i kasnije srpske države... "45 Prema tome, može se 
zaključiti da Einhardovi anali ne sadrže podatke koji bi bili rele- 
vantni za povijest Bosne u ranom srednjem vijeku. 


4. 
NOVI PRISTUP POVIJESNIM IZVORIMA 


Krajnja oskudica povijesnih izvora o Južnim Slavenima u 
ranom srednjem vijeku glavni je uzrok mnogih nedoumica i pro- 
tivrječnih mišljenja. To pogotovo vrijedi za područje Bosne, koja se 
pod tim imenom javlja tek u X stoljeću. Zbog toga su o prvim 
stoljećima Bosne u historijskoj znanosti izrečene vrlo upitne pos- 
tavke, pa u skladu s načelom "in dubiis libertas" neka je dopušteno 
istupiti i sa novim tezama koje se u ovoj knjizi izlažu. Očekivati je 
da čine zaokruženu cjelinu te da — uprkos neuobičajenim tumače- 
njima — ne stoje u protivrječnosti sa pristupačnim povijesnim iz- 
vorima. 


Temelj novih teza o povijesti Bosne u IX 1 X st. jeste postavka 
da se pogl. od 4. do 10. Hrvatske kronike odnose na područje tzv. 
"Zzagorske sklavinije" ili na prostor Porfirogenetovih "ostalih skla- 
vinija", što znači kasnije Bosne, Usore i Donjih Kraja. Smatram da 
navedena poglavlja predstavljaju jednu staru slavensku hroniku koja 
je ušla u Hrvatsku kroniku. Proučavanje tih poglavlja pokazalo je da 
je taj dio Hrvatske kronike vrijedan pažnje. Uostalom, i dosadašnja 
historiografija (Šišić i drugi) smatrala je pojedine podatke iz Hrvat- 
ske kronike pouzdanim. Preko tih podataka ne treba prelaziti, jer 
postoje čvrste naznake da oni nisu bez ikakve podloge i da su daleko 
od legende. Prema tome, postoji važan historijski izvor koji govori 


45. N. Klaić, Iz problematike, 23-24. Vidi također: I. Goldstein, Hrvatski rani 
srednji vijek, 168-169. 

o povijesti Bosne u IX i X stoljeću. To razdoblje nije vakuum u kojem 
se nije ništa događalo, da bi Bosna počela nešto značiti tek u doba 
bana Kulina (prije 1180. — poslije 1204.). Nasuprot tezi koja poriče 
aktivnu političku i kulturnu ulogu Bosne u ranom srednjem vijeku, 
tvrdim da je u spornom razdoblju postojao određeni kontinuitet. 


Teško je pretpostaviti da je vitalnoj snazi Bosne kakva se 
pokazala u XII st. i dalje prethodilo razdoblje potpune pasivnosti. 
Zemlja koja je oblikovala samosvojnu kulturu (stećci, poseban tip 
pisma itd.) i vlastitu državnu i crkvenu organizaciju, suprotstavljajući 
se stalno i uspješno jakim okolnim državnim i crkvenim središtima, 
postavila je temelje te kulture i državnosti u ranom srednjem vijeku. 
" Povoljni zemljopisni položaj jezgre srednjovjekovne Bosne omo- 
gućio je živu privrednu i kulturnu djelatnost još od neolita, a pogo- 
tovo u antici. Ranosrednjovjekovna Bosna baštinila je čitavo to 
naslijeđe. 46 


Neke nove postavke koje ovdje zastupam, moram priznati, ne 
samo da su sporne i neutvrđene već su i vrlo neobične. Međutim, 
nastojao sam svoje mišljenje dokumentirati te vrednovati dosadašnje 
stanje historiografije o pojedinim pitanjima koja sam razmatrao. 
Spomenut ću samo neke teze koje iznova pretresaju pitanja i nude 
rješenja koja odstupaju od uobičajenih gledišta. 


Tako se, naprimjer, u ovim razmatranjima polazi od postavke 
da doseljavanje Slavena podrazumijeva dug proces, koji je trajao do 
u X st., pa se govori i o "trećoj" i "četvrtoj velikoj seobi". Činjenica 
je da Balkan nisu kolonizirali samo Srbi, Hrvati i turanski Bugari, 
već i brojne druge skupine. Relja Novaković argumentirano je do- 
kazao da su polapsko-pribaltički Obodriti, Ljutici i druga susjedna 
slavenska plemena također dolazila i naseljavala današnji južni 
Banat i uži pojas na desnoj obali Save i Dunava, sve do blizu Timoka. 
Novaković s punim pravom zaključuje da se ne može održati us- 
taljeno mišljenje da su na Balkan došla samo istočnoslavenska 


plemena, "prije svega Sklavini i Anti, a zatim Hrvati i Srbi".4" 


Zbog oslanjanja historiografije na latinsku verziju Ljetopisa 
popa Dukljanina, u znanosti su ostali neiskorišteni vrlo važni podaci 
sadržani u $. poglavlju. Smatralo se, naime, na temelju latinskog 
teksta, da je tu riječ o doseljavanju Bugara. Ljetopis zagorske skla- 
vinije ne spominje Bugare, ali govori o jednom velikom valu seobe, 


46. Đ. Basler, Pećinski crteži, 413-419. Isti, Paleolitsko doba, 13-28, Isti, Kasno 
antičko doba, 309-373, A. Benac, Mlađe kameno, 29-99. B. Čović, Bronzano, 
101-190. 

47 R. Novaković, Baltički Sloveni, 101-190. 

koji je preplavio Balkan. Stvarno, "mnoštvo prez čisla" uputilo se. 
"ispriko rike Velike ka se dli Velija", a to nas upućuje na rijeku 
Veliku na ruskom sjeveru. To je važno svjedočanstvo o doseljavanju 
Normano-Slavena na Balkan, što potvrđuju i neki ostaci njihove 
kulture. Osim toga, smatram da se Bosna jedno vrijeme nazivala 
Morava. Postojanje dviju Morava uočeno je u povijesnoj znanosti, 
ali nije dato zadovoljavajuće rješenje. Spor o tome produžuje se do 
danas. Mnogi znanstvenici smatraju da su se imenom Marhari i 
Marehanos (kod Bavarskog Geografa) nazivala dva glavna, u to doba 
još nesjedinjena moravska plemena. Neki historičari smatraju da su 
Marhari moravsko pleme na rijeci Moravi, te da je s vremenom 
njihovo ime prešlo i na druga zapadnoslavenska plemena, dok je 
zapadni dio Slovačke sa Nitrom pripadao plemenu Merehanos (H. 
Loudnisanski). Po mišljenju drugih, Marhari su činili prvobitno 
jezgro moravske države, ali u kasnijim izvorima tako se označavala 
Moravska, sjedinjena sa Nitrom (H. Bulin, J. Dekan). Treći, među- 
tim, smatraju da se pod imenom Merehanos podrazumijeva Morava 
u Srbiji (L. Havlik). Ni arheologija nije dala rješenje ovog prob- 
lema. 


Rješenje pitanja "druge Morave" nije nađeno iz jednostavnog 
razloga što gotovo niko nije uzimao u obzir prostor današnje Bosne. 
Dalje, niko se nije upitao zašto se ime Bosna javlja tek sredinom X 
stoljeća. Napokon, navodi Bavarskog Geografa nisu se upoređivali 
s drugim izvorima koji upućuju da su "Merehani" živjeli na jugu. 


Posebnu važnost pridajem jako naglašenim nastojanjima oko 
njegovanja narodnog jezika, što se zapaža već u ranom srednjem 
vijeku. Iz toga proizlaze dalekosežniji zaključci. Dok je u čitavoj 
zapadnoj Evropi i Velikoj Moravskoj prevladavala latinska pis- 
menost, u srednjovjekovnoj Bosni i Humu razvila se pismenost na 
narodnom jeziku. Uzrok tome jeste jaka ćirilometodska tradicija, 
uprkos činjenici da je historiografija zanemarivala Bosnu i Hum u 
istraživanju slavenske misije. U usporedbi sa Velikom Moravskom, 
u srednjovjekovnoj Bosni i Humu ćirilometodska dionica mnogo je 
naglašenija. Jedinstvena je pojava da se u Bosni i Hercegovini 
sačuvalo oko 350 srednjovjekovnih natpisa na narodnom jeziku, 
pisanih većinom bosančicom, a u manjoj mjeri glagoljicom. Domi- 
naciju pismenosti na narodnom jeziku potvrđuje činjenica da na 
području srednjovjekovne bosanske države skoro nema latinskih ili 
grčkih natpisa, osim nekoliko diplomatskih spisa i pečata. Očito je 
da golema većina pisanih slavenskih spomenika ima svoj izvor u 


48. N. N. Gracianskaja, Etnografičeskie, 19-22. 

ćirilometodskoj starini. Bosansko-humska evanđelja, na čelu sa Mi- 
roslavljevim, najbliža su svojim ćirilometodskim predlošcima. Po- 
velja Kulina bana iz 1189. još je jedno svjedočanstvo slavenske 
kulture. Nije slučajno da je prvenstvo narodne pismenosti u odnosu 
na latinsku u Bosni znatno izrazitije nego u Velikoj Moravskoj, gdje 
je kolijevka slavenske pismenosti. Za Veliku Moravsku L. Havlik 
primjećuje: "Usporedo s pismenošću na narodnom jeziku, u vla- 
dajućim slojevima prisutna je i literatura na latinskom jeziku. Diplo- 
matski odnosi Moravske s drugim državama nametali su latinski, a 
isključivo u odnosima s Bizantom koristio se grčki jezik. Bez obzira 
na to što se prioritet latinskog jasno javlja u vezi sa univerzalističkom 
prorimskom orijentacijom posljednjih moravskih knezova, osobito 
poslije izgona Metodovih učenika, može se reći da je slavenska 
pismenost i liturgija u Moravskoj postojala u ograničenoj mjeri, i to 
na drugom mjestu." 


U svim razmatranjima posebno je istaknuto da se na ćirilome- 
todske tradicije nastavlja Crkva bosanska. Slavenske samostane koji 
se spominju u papinskim bulama od 1089, odnosno 1120/21. na 
području Barske nadbiskupije treba smatrati ćirilometodskim. Slje- 
deće pitanje glasi: Postoji li i kakva je genetska veza između tih 
samostana i Crkve bosanske. Zaključke splitskih sabora, koji sadrže 
dragocjene podatke o borbi protiv liturgije na slavenskom jeziku, 
valja promatrati u novom svjetlu. Dosada se tumačilo kao da se ti 
zaključci odnose isključivo na Hrvatsku; međutim, teze o Grguru 
Ninskom kao protagonisti slavenske liturgije i glagoljice opovrgli su 
Lovre Katić i Miho Barada te Nada Klaić.?" Barada i Nada Klaić 
pretjeruju tvrdeći da su "nekoć dalmatinski biskupi bili factores 
glagoljice" te da "slavenski liturgijski jezik ostaje ograničen na 
područje dalmatinskih biskupija". (Barada pogrešno tvrdi da je vlast 
dalmatinskih gradova orijentiranih prema Bizantu obuhvaćala i teri- 
torije Zahumlja, Bosne i drugih oblasti.) Saobrazno iznesenom, 
splitski sabori morali su voditi računa i o području današnje Bosne, 
gdje se logično proširila slavenska služba Božija. 


Čini se da je za etnogenezu i širenje kulturnih utjecaja važniji 
smjer sjever-jug nego istok-zapad. Sa sjevera se naseljavaju Slaveni, 
potom Hrvati 1 Srbi, odanle dolaze Moravljani i učenici Cirila i 
Metoda. Vjerovatno je glagoljica dospjela u Bosnu sa sjevera. Isto 
tako, opažaju se određena kulturna strujanja i na relaciji jug-sjever, 


49. L. Havlik, Moravskaja narodnost, 180. 
50 L. Katić, Borba Grgura Ninskog. O stavovima historiografije prema Grguru 
Ninskom i splitskim saborima vidi: N. Budak, Prva stoljeća, 159-197. 

naprimjer velik utjecaj srednjovjekovne arhitekture Dalmacije na . 
arhitekturu u unutrašnjosti i slično. Heretički pokret u Dalmaciji 
također je utjecao na duhovna kretanja u Bosni, barem u kasnijem 
srednjem vijeku.?! 


5. 
NOVE TEZE O "ZAGORSKOJ SKLAVINIJI" 


Uspoređujući navode Ljetopisa zagorske sklavinije s po- 
dacima Konstantina Porfirogeneta, našao sam značajne podudar- 
nosti. Analizirajući iz raznih aspekata podatke od 4. do 10. pogl. 
Hrvatske kronike, stekao sam uvjerenje da bi se opisi koji su tu dati 
mogli odnositi upravo na Porfirogenetove "ostale sklavinije" u IX i 
X stoljeću. Car-pisac dao je važne obavijesti o Hrvatskoj, Srbiji, 
Zahumlju, Travuniji i Konavlima, Duklji i Paganiji — "zemlje oko 
bizantske Dalmacije" — pa bismo u navedenim poglavljima Ljetopisa 
zagorske sklavinije imali podatke o "ostalim sklavinijama". 


U historiografiji je bilo pokušaja da se pripovijesti iz Ljetopisa 
zagorske sklavinije također uvrste u povijest Hrvatske, Srbije te 
Duklje, ali se to teško uklapalo, jer se poznate činjenice iz povijesti 
"zemalja oko Dalmacije" teško mogu dovesti u sklad s podacima iz 
Ljetopisa zagorske sklavinije. Smatram da valja poći drugim putem, 
odnosno primijeniti na "ostale sklavinije" podatke koje je domaći 
ljetopisac dao u dosada nerazjašnjenim pripovijestima Ljetopisa 
zagorske sklavinije. Osim što sam za niz pojedinosti našao potvrdu 
u drugim savremenim vrelima, posebno kod Konstantina Porfiroge- 
neta, naročito me dojmila činjenica da Ljetopis zagorske sklavinije 
čini zaokruženu cjelinu, upoznajući nas sa slijedom događaja što 
logično proizlaze iz situacije kakva je mogla biti u IX i X st. upravo 
na području "ostalih sklavinija", koje je, pak, moralo karakterizirati 
arhaično uređenje. Razvoj protodržave na tom području, počevši od 
Silimira pa do Svetolika-Stjepana, prikazan je prirodnim i logičnim 
Pripovijedanjem, pa je teško povjerovati da bi se radilo o nekim 
izmišljenim događajima. Povijest "slovinskog kraljevstva", ili prema 
Porfirogenetovoj terminologiji "ostalih sklavinija", prikazana je bre- 
menitom neriješenim etničkim problemima. Na jednoj strani su 
Slaveni-pogani, kao vladajući sloj, a na drugoj strani progonjeni 
krstjani, "koji latinski govorahu", često primorani kriti se pred pro- 


s1 Moram posebno naglasiti da ni u jednom od spomenutih probjema ne prisva- 
Jam sebi pravo prvenstva u donošenju rješenja. Mnoge iznesene postavke već 
su zastupali i drugi autori, iako sa različitom argumentacijom. Međutim, još 
niko nije izložio cjelovit koncept povijesti Bosne u IX i X stoljeću. i 

gonima "cića straha", u prvom redu po planinskim "vrsima". Sve do 
sedamdesetih godina IX st. ti odnosi nisu bili sređeni. Određene 
početne uspjehe postigao je već Silimir, nametnuvši kršćanima 
plaćanje danka, ali vremenom se njihov položaj još i pogoršavao, sve 
do pojave Satimira, koji "poče ljubiti krstjane i ne da jih progoniti". 


S druge strane, ako se promatra društveni razvoj "zagorske 
sklavinije", kroz tekst se osjeća očit napredak. Za prvoga kralja 
Silimira još je uvijek prevladavao rodovsko-plemenski poredak, koji 
se međutim počinje gubiti, posebno u plodnijim krajevima. Već za 
Silimirova nasljednika Bladina "počeše činiti sela i pribivališća", 
dolazi, dakle, do teritorijalizacije, koju je potaknuo i dolazak velikog 
broja, po mojem mišljenju, normansko-slavenskih doseljenika. 
Poslije krizne situacije, za Ratimira i četiri "nepravedna kralja", kada 
je zemlja ratovala i trpjela poraze u ratu, slijedi doba Satimira. Iz 
Ljetopisa zagorske sklavinije i dubrovačkih hronika razabire se da se 
tada zemlja počela otvarati prema vani. U Satimirovo doba uslijedilo 
je masovno pokrštavanje vladajućih Slavena. Prema Porfirogenetu, 
u politici Lava VI pokrštavanje je značilo jačanje bizantskih pozicija, 
ali nije moguće utvrditi da li je u tom smislu pokrštavanje i u 
"zagorskoj sklaviniji" imalo kakvog znatnijeg učinka, neovisno o 
tome što je Bizant smatrao da ima vrhovnu vlast nad svim neka- 
dašnjim pokrajinama Rimskoga carstva. 


Još za Satimira, tadašnji knez, a budući kralj Budimir, imao je 
udjela u političkom životu zemlje (odlazak u Hazarsku zemlju, 
pokrštavanje). Dolaskom na vlast, Budimir je učinio najvažnije 
korake u daljnjem razvoju "zagorske sklavinije". Prekretnica je 
obilježena održavanjem Duvanjskog sabora 885, na kojem su done- 
seni zaključci o crkvenim pitanjima.?? Postavljanje crkvene hijer- 
arhije bilo je tim važnije budući da je prije pokrštavanja kralj bio i 
vjerski poglavar, pa je uvođenjem kršćanstva moralo doći do razd- 
vajanja crkvene i svjetovne vlasti. Sabor je donio i niz zakona ("i 
mnoge dobre zakone postaviše"). Budimir je preduzeo korake "kako 
bi rasute gradove sazidao i napunio". Konačno, Budimirovo doba 
obilježeno je kulturnom djelatnošću slavenskih misionara. Pritom je 
vrlo važna okolnost da se "zagorska sklavinija" našla u sklopu 
Metodove nadbiskupije i da je ovdje prebjegao dio Metodovih 
učenika, a među njima možda i sam Gorazd.? 


s2. Historiografija većim dijelom dovodi u sumnju i samo održavanje sabora na 
Duvanjskom polju. O tim dvojbama te o sumnjama u kronologiju Ljetopisa 
popa Dukljanina a osobito Hrvatske redakcije, vidi: I. Goldstein, Hrvatski 
rani srednji vijek, 298-299, Op. redaktora. 

53. F. Šišić, Ljetopis popa Dukljanina, 296-309, 357-365, 388-389, 391-400. 

Doba Svetolika-Stjepana značilo je daljnji korak u afirmaciji - 
"zagorske sklavinije", ali njegovom smrću dolazi do rasula i mije- 
šanja vanjskih činilaca te kraja "zagorske sklavinije". Ali, da je za 
Svetolika-Stjepana "zagorska sklavinija" predstavljala određenu po- 
litičku snagu, proizlazi iz dubrovačkih ljetopisa. Po njima je Svetolik 
proširio granice svoga regnuma čak do zidina Dubrovnika te svečano 
posjetio i obdario Dubrovnik." 


Redoslijed vladara ("kraljeva") kakav se navodi u tom izvoru, 
može se djelomično provjeriti i pratiti i na druge načine. Od deset 
vladara koji se tu spominju, već za drugog vladara Bladina postoje 
naznake da je mogao vladati nekad od 824. do otprilike 829. godine, 
a u tom razdoblju — prema bizantskim izvorima — nadiru u Make- 
doniju i "Skiti" (koje pojedini autori poistovjećuju s Rusinima). 
Ljetopis zagorske sklavinije upravo govori o dolasku "velikog mnoš- 
tva" s dalekog ruskog sjevera u Bladinovo "kraljevstvo". Vladavina 
Bladinova nasljednika Ratimira može se datirati u 838. godinu. 
Tragom navoda Ljetopisa zagorske sklavinije o Konstantinovu bo- 
ravku među Hazarima (860-861) moguće je utvrditi i Satimirovu 
vladavinu. Satimirov nasljednik Budimir vladao je— prema Ljefopisu 
— od 877. do 917. godine." Posljednji vladar "zagorske sklavinije" 
Svetolik-Stjepan umro je 932. godine.?9 


Osnovna postavka ovog razmatranja zasnovana je na uvje- 
renju da je Ljetopis zagorske sklavinije pouzdan izvor koji otkriva 
mnoge dosada nepoznate ili zamagljene pojedinosti iz razdoblja 
osnivanja najranijih južnoslavenskih državnih ili, još bolje, pro- 
todržavnih tvorevina. Neka od mojih tumačenja su uvjerljivija, neka 
manje uvjerljiva. Nisam izostavio ni manje uvjerljive pretpostavke, 
ako sam za njih imao kakvu-takvu argumentaciju. Neke će pret- 
postavke, naprimjer o doseljavanjima Normano-Slavena u Bosnu i 
Makedoniju, djelovati možda i šokantno, ali, mislim, najviše zato što 
im se dosada u znanosti nije našlo mjesta, jer se Ljetopis zagorske 
sklavinije nije koristio kao vrelo. Istražujući povijest ranog srednjeg 


54 Annales Ragusini Anonymi item Nicolai de Ragnina, 16, 193-194. Anonimova 
i Ragninina kronika datiraju te događaje na početak 9. stoljeća. Treba 
spomenuti da je kronologija zbivanja prije 12. stoljeća u tim kronikama vrlo 
nepouzdana. One preuzimaju podatke iz Ljetopisa popa Dukljanina i 
mijenjaju ih u dijelu koji se odnosi na Dubrovnik. Op. redaktora. 

55. Ragnina smješta Budimirovu vladavinu od 1004. do 1016. godine, a Budislava 
u 401. godinu. Po tome se najbolje vidi koliko je kronologija dubrovačkih 
kronika za ovo razdoblje nepouzdana. Annales Ragusini Anonymi item Nicolai 
de Ragnina, 171, 206-209. Op. redaktora. 

56 Usporedi, J. Luccari, Copioso ristretto, 2-4. Op. redaktora. 

vijeka, nosimo se s poteškoćom pomanjkanja povijesnih izvora, pa 
su mnoge teze o tom razdoblju samo pretpostavke, koje je dopušteno 
dovesti u pitanje novim razmišljanjima i koncepcijama. O mnogim 
pitanjima toga razdoblja nije rečena posljednja riječ znanosti, te bi 
možda upravo radikalno promijenjeni smjer razmišljanja mogao 
dovesti do pouzdanijih rješenja. Već samo pokretanje pojedinih 
nedoumica koje se tiču Bosne i šireg područja oko nje znači korak 
naprijed. Rješenja koja se ovdje nude, razumije se samo po sebi, nisu 
niti mogu biti konačna. Ništa u znanosti, pa ni u povijesnoj, nije 
konačno utvrđeno. Ako pojedine teze koje se iznose izazovu ras- 
pravu, svrha će im biti ispunjena. U istraživanju ranog srednjega 
vijeka često je neophodno poći od situacije iz kasnijih razdoblja, koja 
su bolje dokumentirana. Ova metoda osobito je vrijedna u sluča- 
jevima kada se jedna stara ustanova održala do vremena u kojem su 
nam dokumenti dostupni. Tom metodom poslužio sam se zaklju- 
čujući o zakonima "zagorske sklavinije" za koje smatram da su 
doneseni na Duvanjskom saboru. Smatram da su pojedine ustanove 
u Bosni bile vrlo konzervativne te da su stoljećima sačuvale mnogo 
arhaičnih obilježja, što tim više opravdava spomenutu metodu. 


Treba napomenuti i to da "zagorsku sklaviniju" ne smatram 
državom u klasičnom smislu riječi. U toku izlaganja uopće iz- 
bjegavam izraz država za "zagorsku sklaviniju", tako da radije govo- 
rim, ako je baš potrebno, o protodržavi. Polazim, naime, od postavke 
da je u "zagorskoj sklaviniji" prevladavao župski raspored. Usto, 
"zagorska sklavinija" bila je podijeljena na zemlje izrasle iz župa. Pri 
ocjeni razine društvenog razvoja u smjeru uspostavljanja čvršće 
državne organizacije, potrebno je uzeti u obzir brojne činioce, kao 
što su stepen izdvajanja nosilaca vlasti od "svega puka", oblik i 
učvršćenje administrativnog aparata ("od mojih čestnikov da ne bude 
sile" — u Kulinovoj povelji), pojava ratarstva i teritorijalizacije, 
prometni uvjeti, naoružanje, odbrana teritorija, odnosno teritorijalno 
širenje, trgovina, vlasnički odnosi, koncentracija bogatstva i stanje 
privrede, način oporezivanja, demografski prirast stanovništva, asi- 
milacijski tokovi, vjerski odnosi, urbanizacija i sl. Želim naglasiti i 
dobro poznatu činjenicu da su mnogi koncepti koji se pojavljuju u 
historiografiji opterećeni nacionalističkom ideologijom. Nažalost, 
najčešće se po nacionalnosti autora može unaprijed pretpostaviti 
kakve će ideje zastupati. Kao tipičan primjer unošenja nacional- 
ističke ideologije u historiografiju mogu se uzeti tumačenja Zakona 
sudnij ljudem. Slovenac Grafenauer pretpostavlja da su u Zakonu 
zastupljeni panonski elementi pa se, dakle, može vezati uz Karan- 
taniju, Srbin Nikola Radojčić tvrdi da je to srpski zakonik, a pojedini 
grčki i ruski autori uklapaju ga u grčku, odnosno rusku sferu. Bu- 

garski znanstvenici smatraju da je Zakon nastao u Bugarskoj. Češki. 
ga smještaju u Veliku Moravsku, a makedonski smatraju da je 
makedonskog porijekla. U takvoj situaciji neka i koncepcija koju 
zastupam nađe mjesta u raspravi o ovom pitanju, ukoliko se bude 
smatralo da je utemeljena. Može se, međutim, prigovoriti da je Zakon 
sudnij ljudem uglavnom recepcija prave bizantijske ekloge, pa je 
stoga neprimjenjiv na prilike u "zagorskoj sklaviniji". lako priznajem 
taj prigovor, čini mi se da se prilikom prihvaćanja Zakona moralo 
voditi računa o domaćim uvjetima, pa prema tome Zakon sudnij 
ljudem u krajnjoj konzekvenci izražava društvene odnose kakvi su 
postojali u "zagorskoj sklaviniji". 


Ako budem našao da se određeni podaci iz historijskih izvora 
odnose na Bosnu, neću to prešutjeti zbog neke tobožnje nepristra- 
nosti. Naravno da i nakon ovih istraživanja treba učiniti daljnje 
napore u osvjetljavanju najstarijeg razdoblja povijesti Bosne. U tom 
smislu, posebnu pažnju valja posvetiti dubrovačkim analima i hroni- 
kama, koji donose mnogo podataka o povijesti Bosne i drugih 
zemalja. 

PREISPITIVANJE LJETOPISA 
POPA DUKLJANINA 


|: 
SASTAVNI DIJELOVI LJETOPISA 
POPA DUKLJANINA 


Najstariji domaći izvor za povijest Južnih Slavena — Ljetopis 
popa Dukljanina — do nas je dospio u latinskoj, talijanskoj i hrvatskoj 
redakciji. Ljetopis je sastavljen iz više cjelina, koje nisu nedvojbeno 
određene niti pouzdane. Na temelju jezikoslovne analize Milorad 
Medini ustanovio je da je Ljetopis zapravo kompilacija: "Ispitiva- 
njem jezika latinske redakcije i upoređivajući ovu s hrvatskom 
redakcijom došao sam do zaključka da Ljetopis, kakav je do nas 
došao, nije jedinstveno djelo nego da je neki barski svećenik oko g. 
1180. svoje pripovijedanje o dukljanskim kraljevima nadovezao na 
nekakvu kroniku pisanu oko g. 1020., a koju sam nazvao 'trebinj- 
skom', nadopunjujući ujedno ovu prema svomu historičkom znanju, 
a da je netko u Dubrovniku u 14. vijeku u ovaj Dukljaninov rad upleo 
neke epizode iz dubrovačke prošlosti i u svezi s njom." Medini smatra 
da se izvorni Ljetopis popa Dukljanina nije sačuvao, nego samo 
dubrovačka prerada, tzv. latinska redakcija Ljetopisa. 


Već Rački, a potom i Jireček, smatrali su da Ljetopis popa 
Dukljanina nije jedinstveno djelo. Jireček govori o tri dijela Lje- 
topisa. Prvi dio, "koji se tiče više Hrvatske, identifikuje Južne Slo- 
vene sa tobože poganičkim Gotima, a kao uzor služio mu je 'libellus 
Gothorum" koji je bio poznat i Tomi Arhiđakonu i mnogo se čitao... 
Drugi dio je izvod iz legende o Sv. Vladimiru... Treći dio je po 
sn! i pričama sastavljena istorija dukljanskih vladalaca X-XII 
veka." 


I prema Radojkoviću, u drugom dijelu Ljetopisa, "od glave 
XXX pa do kraja, govori se o vladarima i događajima iz prošlosti 


1 M. Medini, Kako je postao, 113-156. 
2 K. Jireček, /storija Srba, II, 131. 

kneževine odnosno kraljevine Duklje i to od kraja X veka". Prema 
Jovanu Kovačeviću Ljetopis popa Dukljanina (odnosno Barski ro- 
doslov, kako ga nazivaju N. Radojčić i J. Kovačević) sačinjavaju 
sljedeći dijelovi: uvod, Libellus Gothorum (do pogl. 7), Konstanti- 
nova legenda, slavenska knjiga Methodius, neodređeni dio, možda 
početak Travunijskog ljetopisa (Trebinjske hronike) te Travunijski 
ljetopis sa umetnutom pričom o Tihomilu i konačno, opis saracen- 
skog pohoda na Jadran.! 

Nikola Banašević zastupa mišljenje da Ljetopis nije jedin- 
stveno djelo, nego kompilacija autora poznatog pod imenom pop 
Dukljanin, koji je iskoristio i prilagodio svojim shvaćanjima i potre- 
bama nekoliko prvobitno odvojenih spisa. Za Medinijeva istra- 
živanja Banašević kaže da se ne mogu tako olahko odbaciti, jer se 
jasno razabiru jezičke i stilske razlike pojedinih dijelova ove kom- 
pilacije.? 

Držeći se tematskog sadržaja i hronoloških okvira, podijelio 
sam Ljetopis popa Dukljanina na slijedeći način: 

a) Libellus Gothorum, od 1. do zaključno 2. pogl. latinske i 

hrvatske redakcije; 


b) Ljetopis zagorske sklavinije od 4. do 10. pogl. latinske i 
hrvatske redakcije; 


c) Trebinjska hronika i zapisi o drugim južnoslavenskim 
zemljama, od 11. do 36. pogl., osim pogl. 4. i 5. latinske 
redakcije, odnosno 11. i 21. pogl. hrvatske redakcije; 


d) Kazivanje o Tihomilu, od 22. do 23. pogl. latinske i hrvat- 
ske redakcije; 


e) Dubrovački zapisi, od 25. do 27. pogl. latinske redakcije; 
f) Legenda o sv. Vladimiru, 36. pogl. latinske redakcije; 


g) Povijest Duklje, od 38. pogl. do kraja (47. pogl.) latinske 
redakcije; Dukljanin je pisac i uvodnog dijela, Auctor ad 
lectorem, latinske redakcije; 


h) Dodatak o tri hrvatska kralja, od 24. do 27. pogl. hrvatske 
redakcije. 


I Navedena podjela latinske redakcije Ljetopisa nije stroga jer 
pojedina poglavlja povezuju u cjelinu zapise različita porijekla (tako 


3 B. Radojković, Država kralja Svetopeleka, 404. 
4 Istorija Crne Gore, 422-429. 
S_N. Banašević, Ljetopis popa Dukljanina, 32-33, 129, 

pogl!. 3, 10, 24, 28, 38). O sastavnim dijelovima Ljetopisa popa 
Dukljanina valja reći još i sljedeće: 

a) Libellus Gothorum obuhvaća prva tri poglavlja Ljetopisa. 
U tim poglavljima mjerodavniji je latinski tekst od hrvatskog, jer je 
Libellus Gothorum prvobitno pisan latinski i naknadno pridodat 
Hrvatskoj kronici. U posljednje poglavlje uključen je Slaven Silimir, 
koji zapravo ne bi spadao u Libellus Gothorum. Prema tome, "gotski 
dio" prikazan je u prva tri poglavlja, a od četvrtog počinje "slavenski 
dio". Takvu podjelu spominje Jože Rus, koji je obradio prva po- 
glavlja Ljetopisa popa Dukljanina, govoreći o Svevladićima 
(Svevlad 1 njegovi sinovi Brus, Totila i Ostroil te Ostroilov sin 
Svevlad II). Prema Rusu, prikaz vladara preuzet je iz nekog spisa iz 
vremena seobe Gota, pa Svevlada II poistovjećuje sa Teodorikom 
Velikim (475-526).$ Mislim da je ova datacija tačna, za razliku od 
datacije vladavine "Silimirovića", od istog autora." 


Milorad Medini smatra da je "gotski rodoslov", koji izvodi 
domaće vladare od Gota Ostroila, napisao na latinskom jeziku, po 
svoj prilici, neki dalmatinski Roman." Libellus Gothorum nedvoj- 
beno stoji u nekoj vezi s benediktincima, posebno sa Montekasin- 
skim samostanom, kako su to istakli F. Šišić, St. Stanojević i N. 
Radojčić. Šišić je pokazao da su neki podaci u 1. i 2. pogl. Ljetopisa 
preuzeti iz spisa Vita et miracula venerabilis Benedicti. Čini se da je 
ta veza išla preko Dubrovnika. Ljetopis Montekasinskog samostana 
izravno svjedoči da su knjige iz Monte Cassina stizale u Dubrovnik. 
U tom dokumentu kaže se da je 1123. upućen u Montekasinski 
samostan "Savinus vir nobilissimus, Dalmatino genereortus", te da 
je on poslije poslao u Dalmaciju tri redovnika sa rukopisima.? Taj 
"Virnobilissimus" jeste knez Sabin ili Savin Gundulić, osnivač crkve 
i samostana sv. Marije u Rožatu. Tim putem je u Dubrovnik mogla 
stići i hagiografija o sv. Benediktu, tj. rukopisi koji su se ticali 
povijesti Gota, ili možda već napisani Libellus Gothorum.!9 


b) Ljetopis zagorske sklavinije nadovezuje se na Libellus 
Gothorum sa prvim slavenskim vladarom Silimirom. Pod "zagor- 
skom sklavinijom" podrazumijeva se uži pojam od pojma "regnum 
Sclavorum", kojim su se u Dubrovniku označavali "svi narodi koji 


6. J. Rus, Kralji dinastije Svevladićev, 29-33. S. Mijušković, Ljetopis popa 
Dukljanina, 95. 

7 J. Rus, Krst prvih Hrvatov i Srbov. 

8 M. Medini, Kako je postao, 152. 

9 F. Šišić, Ljetopis popa Dukljanina, 147. 

10 O tim vezama vidi: N. Budak, Prva stoljeća, 133-134. Op. redaktora. 

bijahu slavenskog jezika", posebno "u Dalmaciji, Hrvatskoj, Bosni, . 
Raškoj i Bugarskoj". ' Nazivi "regnum Sclavorum", odnosno 
"kraljevstvo Slavena", na način kako to postavlja Orbini, ne bi se 
mogli izvesti iz Hrvatske kronike. Za razliku od latinske verzije 
Ljetopisa popa Dukljanina, koja govori o nekom južnoslavenskom 
kraljevstvu, podijeljenom na "oblasti" i "područja", slavenski tekst, 
najbolje sačuvan u Hrvatskoj kronici, spominje "kraljevstva" i 
"zemje", dakle izdvojene političke cjeline. Pa i kada spominje "svo 
kraljevstvo", pod time se mogu podrazumijevati upravo "ostale 
sklavinije", koje su obuhvatale Zagorje (Bosnu), Usoru i Donje 
Kraje.!? 


Nadalje, iz Dukljaninova predgovora može se razabrati da je 
postojao spis pod naslovom Regnum Sclavorum, ali to je bila šira 
cjelina od Hrvatske kronike. Sa 3. pogl. završava pripovijedanje o 
bojevima Gota, a počinje priča o kraljevanju Silimira, s kojim je u 
Kraljevstvu nastalo novo stanje. Kralj, "ako i poganin biše", us- 
postavlja tolerantan odnos prema kršćanima, koje obavezuje da 
plaćaju danak. To je vjerovatno imalo za posljedicu da su se Romani 
vraćali iz izbjeglištva, pa tekst kaže: "I tako opet napuni zemlju 
hrvatsku."!3 Počevši od 4. pogl. redaju se slavenska imena "kra- 
ljeva": Sililmir, Bladin, Ratimir, Satimir, Budimir i Svetolik. Većina 
istraživača smatra da su to imena slavenskog porijekla, pa i Silimir 
i Bladin. Ime Silimir moglo bi glasiti i Želimir, a Bodin/Bladin je 
možda Vladan. 


Završni dio Ljetopisa zagorske sklavinije čini 10. poglavlje. 
Na kraju prethodnog kaže se: "I ditića komu on izdili ime bihu 
Svetolik, proslaviše za kralja i gospodina." U 10. pogl. nastavlja se 
priča o Svetoliku. Na tom mjestu Ljetopis zagorske sklavinije po- 
vezuje se sa Trebinjskom hronikom i zapisima o drugim južnoslaven- 
skim zemljama. !4 


oj Bilo bi važno utvrditi da li je tekst Ljetopisa zagorske skla- 

vinije, koji je nastao pola stoljeća nakon pokrštavanja i početka 

slavenske misije, nastao na temelju tradicije koja se održavala u 

samostanima u kojima su djelovali Metodovi učenici, ili na temelju 
Još starijih izvora. 

Odnosom tog dijela Ljetopisa prema drugim izvorima poseb- 

no se bavio Lubomir Havlik, koji je pronašao brojne potvrde navoda 


HM. Orbini, Kraljevstvo Slavena, 60. 

12 F. Šišić, Ljetopis popa Dukljanina, 302, 394. 
13. Isto, 388. 

14. Isto, 401. 

Hrvatske kronike u drugim ćirilometodskim tekstovima. Neki od tih 
izvora vrlo su ranog postanka. !$ Havlik, istina, tvrdi da spis Regnum 
Seclavorum sačinjavaju 1-27. pogl. Ljetopisa popa Dukljanina, ali 
izdvaja pogl. 8-10, označavajući ih dalmatinskom legendom o Kon- 
stantinu Filozofu. Regnum Sclavorum čini i posebnu jezičku cjelinu. 
Ta izdvojena poglavlja čine Ljetopis zagorske sklavinije. 


c) Trebinjska hronika i zapisi o drugim južnoslavenskim zem- 
ljama. Neki autori pod Trebinjskom hronikom podrazumijevaju prvih 
35 pogl. latinske redakcije Ljetopisa popa Dukljanina. Ali, već je 
Medini, koji je prvi ukazao na tu hroniku, izdvojio dubrovačke 
dijelove.!$ Pavao Anđelić također ističe da je Trebinjska hronika 
sastavljena "iz većeg broja epizodnih cjelina, od kojih svaka ima 
svoju samostalnu i sadržajno zaokruženu kompoziciju, pa se nameće 
zaključak da su ti dijelovi kao rodoslovlja, legende, priče i poučni 
povijesni tekstovi — nastajali samostalno i pojedinačno. Trebinjski 
ljetopis mogao je nastati samo u drugoj polovini XI. vijeka. Pojedini 
njegovi dijelovi su svakako nastajali i mnogo ranije, neki možda i 
tokom X. stoljeća." Anđelić smatra da su dijelovi Trebinjske hronike 
ušli i u pogl. 37-40. 7 


Nema, međutim, sumnje da se, osim Travunije, u poglavljima 
koja se označuju kao Trebinjska hronika obrađuju i neki događaji iz 
povijesti drugih južnoslavenskih zemalja. Na više mjesta izričito se 
spominje Bijela Hrvatska, Raška i Bosna, a susreću se i imena vladara 
kao Tomislav, Krešimir i Stjepan (Držislav). Sve je to, istina, prilično 
zbrkano, ali ima i zapisa koji doprinose osvjetljavanju nekih važnih 
pojedinosti u ranosrednjovjekovnoj povijesti južnoslavenskih ze- 
malja. 


d) Podaci o Tihomilu "prikrpljeni su" (Šišićev izraz) uz pri- 
povijest o Časlavu te čine posebnu cjelinu. Prema 22. i 23. pogl. 
Ljetopisa popa Dukljanina Tihomil je bio gospodar Tihomilova 
grada na Podromaniji i eventualno župan istoimene župe u X 
stoljeću.!$ Te podatke smatram povijesno utemeljenim. 


e) Dubrovački zapisi teško se mogu posebno izdvojiti, osim 
poglavlja koja se tiču Pavlimira Bela i njegova potomstva (pogl. 
25-27). Polazim, naime, od postavke da čitav prvi dio Ljetopisa popa 
Dukljanina, tzv. Regnum Sclavorum predstavlja zapravo dubrovačku 


15. L. Havlik, Dukljanska legenda. 

16. M. Medini, Kako je postao,,156. 

17 P. Anđelić, Trebinjski ljetopis, 69-70. Vidi također: N. Budak, Prva stoljeća, 
131. 

18. M. Hadžijahić, Tihomir, 397-418. 

redakciju, tako da su dubrovačke intervencije prisutne u cijelom 
tekstu. Pavlimir Bel obično se poistovjećuje sa Beliem, ocem trebinj- 
skog arhonta Krajine iz prve polovine IX st., što nije isključeno. Ali, 
prema Ljetopisu popa Dukljanina, otac Pavlimira Bela je Petrislav, 
a djed kralj Radoslav, koji je bio izbjegao u Rim.'? Ovoga Radoslava 
dubrovačka tradicija smatra bosanskim kraljem (Anonimus, Tubero, 
Ragnina i dr.). Vrijedno je spomenuti da postoje naznake — ali samo 
naznake— o postojanju nekog "bosanskog kralja Radoslava" u drugoj 
polovini X stoljeća. U priču dubrovačkih hronika o Pavlimiru i 
njegovu potomstvu umetnuta je epizoda o saracenskom pustošenju 
jadranske obale. Šišić je ocijenio taj odjeljak potpuno vjerodostoj- 
nim, ali smatram da je pogriješio, smještajući taj događaj u 841. i 
tvrdeći da se plaćanje danka dalmatinskih gradova Slavenima, koje 
je tom prilikom uspostavljeno, odnosi na Boku Kotorsku i susjedno 
primorje. Mislim da nije osnovano taj zapis izdvajati iz konteksta 
dubrovačke povijesti, na koju se odnose navedena poglavlja Lje- 
topisa popa Dukljanina. Ovdje se radi o uvođenju danka 866/67. 
Zahumlju i Travuniji. u 

f) Legenda o Vladimiru preuzeta je, po svoj prilici, iz nekog 
ranijeg djela, ali nije isključeno da je pop Dukljanin pisac i tog 
poglavlja. Na kraju 36. pogl., u kojem je sadržana ova legenda, pop 
Dukljanin spominje neku knjigu o djelima sv. Vladimira, "gdje su 
njegova djela redom opisana"." Po ovom upućivanju na drugo djelo 
moglo bi se pretpostaviti da je ono različito od teksta 36. pogl., kojem 
bi onda pisac mogao biti sim Dukljanin. Šišić, a zatim i Novaković, 
upozorili su na niz činjenica koje iznosi pop Dukljanin, podudarnih 
sa podacima o Vladimiru koje donosi Ivan Skilica, bizantski lje- 
topisac iz druge polovine XI st., što znači da 36. pogl. nije samo 
legenda. Kult sv. Vladimira razvijao se prije svega "u krajevima gdje 
su se čuvali njegovi tjelesni ostaci i to prvo u Crkvi Sv. Marije u 
Krajini, na jugozapadnoj obali Skadarskog jezera, a zatim u ma- 
nastiru kod Elbasana, zvanom Šin Gjon. Poštovan je i kao svetac 
pravoslavne crkve u Albaniji. Grčki episkop Kozma priredio je grčko 
žitije o sv. Vladimiru (prvo je izdanje iz 1690.). Ne zna se, međutim, 
kada je nastalo. Poznate su dvije verzije ovog žitija. Episkop Kozma 
tvrdi da je postojala velika knjiga koja se izgubila i da su postojale 
srpske i bugarske knjige o sv. Vladimiru."?! Budući da je kult 
Vladimira bio tako snažan, logično je pretpostaviti da su uz narodnu 
predaju postojala i pisana djela o ovom svecu-vladaru. Priređujući 


19 F. Šišić, Ljetopis popa Dukljanina, 317-318. 
20. Isto, 341-342. 
21 F. Šišić, Ljetopis popa Dukljanina, 122-126. N. Budak, Prva stoljeća, 131. 

36. pogl., pop Dukljanin mogao se poslužiti narodnom predajom, 
knjigom Gesta, koju izričito spominje, a možda i drugim pisanim 
izvorima. 


g) Raspravljajući o tzv. "dukljanskom dijelu" Ljetopisa popa 
Dukljanina potrebno je ispitati odnosi li se uopće prvi dio Ljetopisa 
na Duklju. Drugim riječima, postavlja se pitanje imena države, jer se 
Duklja ne spominje ni na jednom mjestu. Zeta se spominje samo u 
30. 1 34. pogl., i to kao jedno od područja "regio" u sastavu tzv. 
Tetrarhije. Samo se jednom, i to u 28. pogl., javlja ban prevalitanske 
regije. Mora se napomenuti da su nejasni počeci dukljanske pro- 
todržave. Duklja se kao politička tvorevina ne spominje ni 869, kada 
su sve južnoslavenske primorske državice učestvovale u opsadi 
Barija. O tome svjedoči Porfirogenet, koji u toj prilici ne spominje 
ni Neretljane, ni Dukljane. Za Neretljane je jasno da se nisu našli u 
sastavu bizantske flote koja je trebala osloboditi Bari od Arapa, jer 
je Bizant tek tri godine kasnije potčinio Neretljane svojoj vlasti. Ali, 
ako je Duklja u to doba predstavljala neku političku snagu, pitanje 
je zašto se nije uključila u takav poduhvat. Duklja ni pri podjeli 
zemalja na Duvanjskom saboru nije našla svoje mjesto. U latinskom 
prijevodu Ljetopisa popa Dukljanina Duklja se javlja pod imenom 
Crvene Hrvatske ("Croatia rubra"), dok se u slavenskom izvorniku 
uopće ne spominje pod etničkim imenom, već pod zemljopisnom 
odrednicom "gornja Dalmacija". Kada je riječ o povijesti dukljanskih 
vladara od Vojislava do Radoslava, nema nikakvih sumnji o dukljan- 
skom porijeklu teksta, ali je pitanje može li se ova tvrdnja odnositi i 
na prve dijelove Ljetopisa. Ispitivanje učestalosti etnonima dobar je 
pokazatelj za odgovor na pitanje koja se etnička sredina i čiji 
"kraljevi" obrađuju na pojedinim mjestima u Ljetopisu. Naime, ako 
je Ljetopis popa Dukljanina jedinstveno djelo, tj. ako prikazuje 
početke i razvoj dukljanske države, bilo bi logično da toponimi 
Duklja, odnosno Zeta budu najučestalije zastupljeni u svim di- 
jelovima Ljetopisa, a ne samo u njegovom dukljanskom dijelu. 
Učestalost javljanja toponima u prva 34 pogl. Ljetopisa latinske, 
odnosno uporedna 34 pogl. hrvatske verzije (uključivši i Marulićev 
prijevod) izgleda ovako: 


I. Južnoslavenski etnonimi i toponimi 
u Libellus Gothorum (1-3 pogl.) 


Etnonim/ — Latinski tekst Hrvatski tekst Marulićev 
toponim prijevod 
1. Bosna - Bosna (2. 1 3. p.) Bosna (2. 13. p.) 
= "bosanske strane" 
(2. p.) 
Ukupno: 3 Ukupno: 2 

2. Hrvatska — Hrvat (2. p.) — Croatia(2.13. p.) 


Etnonim/ 
toponim 
1. Hrvatska 


2. Srbija 


3. Bosna 


4. Bugarska 


S. Slaveni 


6. Travunia 


7. Zahumlje 


Ukupno: 1 Ukupno: 2 


I. Južnoslavenski etnonimi i toponimi 
u Ljetopisu zagorske sklavinije (4-10 pogl.) 


Latinski tekst Hrvatski tekst Marulićev 
prijevod 
"Croatia alba" "zemlja hrvatska" Croatia (5. i 9. p.) 
"Croatia rubra" "popovi i knjige 
(9. p.) harvacke" 
(9. p. 2 puta) 


"Hrvati bili" (9. p.) 
"knjige Hrvatih" (9. p.) 
Ukupno: 2 Ukupno: 5 Ukupno: 2 


"Sumbra ecelesia" = Surbija (9. p.) 
Sorbium Ras (9. p., 2 puta) 
Surbia (9. p.) "Raška zemlja" (9. p.) 
Rassa (9. p.) 

Ukupno: 4 Ukupno: 4 


"ecclesia Bosorum" Bosna (9. p.) "provincia Bosnina" 
(9. p.) (9. p.) 

Bosna (9. p.) 

Ukupno: 2 Ukupno: 1 Ukupno: | 


Vulgar (5. p.) Bulgaria (8. p.) "provincia 
Bulgarorum" (8. p.) 
Ukupno: 1 Ukupno: 1 


"multitudine "lingva slava" (9. p.) 
Sclavorum" (4. p.) 

"id est Gothi et 

Sclavi" (5. p.) 

"lingva sclavonica" 

(9. p., 2 puta) 

"liber Sclavorum 

Methodius" (9. p.) 

Ukupno: S Ukupno: 1 


"ecclesia Tribuniae" 


(09. p.) 
Ukupno: 1 


"ecclesia Zahulmium" 


(9. p.) 
Ukupno: 1 

III. Južnoslavenski etnonimi i toponimi u Trebinjskoj hronici 


i drugim zapisima do dukljanskog dijela (od 11. do 35. pogl. 
latinskog teksta i od 11. do 28. pogl. Marulićeva prijevoda) 


1. Hrvatska 


2. Bosna 


3. Srbija 


3. Bugarska 


S. Slaveni 


6. Trebinje 


"Croatia laba" 
(15, 22.128 /2/, 
31. p.) 

Croatia 

(20. 1 31. p.) 
"Croatia rubra" 
(28. p.) 
Ukupno: 8 


Bosna 

(15, 23, 31. p.) 
"'magnates Bosne" 
(19. p.) 

"banus Bosne" 
(20. i 28. p.) 
Ukupno: 6 


Rassa 
(15. 1 27. /3/, 28. p.) 


"terra Rassae" (24. p.) 


"jupanus Rassae" 
(27. /3/, 30. p.) 
"Rassa provincia" 
(30. p.) 

Rassani (30. p.) 
"episcopia Rassae" 
(30. p.) 

Ukupno: 15 


"imperator 
Bulgarorum" 
(30. p.) 

Bulgaria (30. p.) 
"gens Bulgarino- 
rum" (33. p.) 


Ukupno: 3 


Sclavi (14. 1 16. p. 
131) 

"Terra sclavorum" 
(27. p.) 

Ukupno: 4 


Trifunia (27, 28, 
30./2/, 31. 1 34.) 
"epidum Tribuniae" 
(28. p.) 

"populum Tribuniae" 


"donji Hrvati" (9. p.) Croatia 
(15. i 20. p.) 


"hrvacka zemlja" (20 p.) 
"nevirni Hrvati" (22. p.) 
"hrvacke strane" (22. p.) 
Ukupno: 4 Ukupno: 2 
"Bosna gornja" (15. p.) Bosnenses 


Bošnjani (20. p.) (19. p.) 
Bosna (23. p.) 


Ukupno: 3 Ukupno: 1 


Surbia (14. p.) 
"ban raški" (23. p.) 


Ukupno: 2 


Bugari 


Ukupno: 1 


(28. p.) 
Ukupno: 8 


7. Hum "regio Chelmania" 

(30. p.) 

Chelmania (34. p.) 

Ukupno: 2 
8. Zeta "regio Zenta" (30. i 

34. p.) 

Ukupno: 2 

Pregledom su obuhvaćeni samo oni nazivi koji se susreću kao 

pojmovne oznake za južnoslavenske države i narode. Svrha pregleda 
jeste da se vidi koji se etnonimi i toponimi pojavljuju u prvih 35 pogl. 
Ljetopisa popa Dukljanina, tj. u onom dijelu za koji je sporno da li 
se odnosi na Duklju. 


Sudeći prema raspodjeli označenih etnonima i toponima, pr- 
vih 35 pogl. Ljetopisa ne odnosi se na povijest Duklje, što znači da 
pisac tog dijela ne bi mogao biti pop Dukljanin, kojeg je svakako 
najviše zanimala njegova zemlja. Na taj prvi dio očito misli barski 
ljetopisac, govoreći u uvodu kako je zamoljen sa slavenskog na 
latinski jezik prevesti spis o Gotima, koji je latinski naslovljen kao 
Regnum Sclavorum. Dukljanski izvori, koje pisac navodi u uvodnom 
dijelu latinske i talijanske redakcije, jesu sljedeći: 


— Libellus Gothorum, odnosno Regnum Sclavorum 
— ono što je čitao ("guae legi") u Orbinijevu predlošku 


— ono što je čuo od očeva ("a patribus") i staraca ("antiguis 
senioribus") i potom provjeravao 


Govoreći o spisu koji je prevodio, Dukljanin kaže da u njemu 
"omnia gesta ac bella eorum scripta sunt", tj. opisana su sva djela i 
ratovi njihovi. Ljetopisac, dakle, kazuje u trećem licu, ne pois- 
tovjećujući se sa onima čija djela i ratove opisuje Libellus Gothorum, 
odnosno Regnum Sclavorum.?? Da ljetopisac nije prvobitno napisao 
slavenski spis i potom ga preveo na latinski, kako se to obično tvrdi, 
pokazuje i jedna jezička pojedinost na koju je upozorio Milan Šufflay 
u prikazu Šišićeva izdanja Ljetopisa popa Dukljanina. Odbacujući 

išićevu tvrdnju da je pop Dukljanin prvo napisao pa zatim preveo 
slavenski spis, Šufflay kaže: "U slučaju daje taj libel načinio prevodi- 
lac, umjesto 'scripta sunt' stajalo bi bez dvojbe 'descripta'."? 


22 F. Šišić, Ljetopis popa Dukljanina, 292. 
23. M. Šufflay, Prikaz, 52-60. 

Da se u Baru u Dukljaninova doba nije govorilo slavenski, već 
latinski, zapravo dalmatinska romanština, postoji izravno svjedočan- 
stvo Rajmunda d'Agiles, koji u svom opisu Prvog križarskog rata 
navodi da Dalmacija ima četiri metropole: Zadar, Salonu (Split), Bar 
i Dubrovnik, pa nadodaje kako je zemlja nastanjena divljim narodom 
koji uglavnom živi od stočarstva, "osim ono malo stanovništva u 
primorskim mjestima, koji se od ostalog naroda razlikuju običajima 
i jezikom". Ovi drugi, tj. stanovništvo primorskih gradova, "govore 
latinski, ostali pak slavenski".?+ Prema tome, stanovništvo Bara, po 
izričitoj tvrdnji spomenutog savremenika, govorilo je romanski. 


Gotovo isto tvrdi i tirski nadbiskup Wilhelm, koji je prošao s 
križarima kroz Dalmaciju, sve do Drača. On također kaže da sta- 
novnici primorskih gradova, dakle i Bara, govore latinski, dok se 
ostali, tj. stanovništvo u unutrašnjosti, služe slavenskim jezikom. 1 
sam ljetopisac Dukljanin svjedoči da se u Baru govorilo latinski. Od 
njega su, kaže u uvodu, svećenici, mnogi starci i najviše omladina iz 
Bara tražili da sa slavenskog prevede na latinski spis o Gotima, kako 
bi se omladina "naslađivala slušanjem ili čitanjem o ratovima". 
Prema tome, barski ljetopisac nije imao razloga da za bilo koga u 
tadašnjem Baru piše knjigu na slavenskom jeziku. Tvrdnju da je pop 
Dukljanin načinio prijevod sa slavenskog, Jovan Kovačević pro- 
tumačio je kao književnu maniru. Analizirajući pojedine dijelove iz 
Dukljaninova uvoda, Kovačević je iznio paralele između Dukljani- 
nova uvoda i nekih drugih srednjovjekovnih zapadnih pisaca.?' To 
ipak, po mojem mišljenju, ne može dovesti u sumnju postojanje 
Libellus Gothorum, kao što misli Kovačević. Pogl. 1-3. Ljetopisa 
popa Dukljanina govore o ratovanjima Gota, pa već to upućuje da 
nema mjesta sumnji o postojanju knjižice o Gotima. 


Budući da i sam Dukljanin tvrdi da je preveo sa slavenskog na 
latinski spis o Gotima i budući da je u Hrvatskoj kronici sačuvan 
gotovo istovjetan slavenski tekst, postavlja se pitanje zašto upravo 
taj sačuvani slavenski tekst ne bi barem dijelom predstavljao pro- 
totip, naravno iskvaren preradama i prepisivanjem. Zašto bi se pri- 
hvatila tvrdnja da je Hrvatska kronika u cjelini prevedena iz latinskog 
predloška kad je već — kako tvrdi i Dukljanin — postojao slavenski 
tekst. 


24. "..Exceptis paucis gui in ovis rus maritimis habitant, gui ab aliis et moribus 
in lingua dissilimes latinum habent idioma, religuis sclavonico sermone 
utentibus et habitu barbarorum." Rački, Documenta, 462. 

25. F. Šišić, Ljetopis popa Dukljanina, 292, 463-464. 

26. J. Kovačević, O uvodu, 61-70. 

27. N. Budak, Prva stoljeća, 128 i dalje. Op. redaktora. 

h) Dodatak o tri hrvatska kralja sastoji se od četiri glave koje . 
čine završetak Hrvatske kronike. Taj dodatak, koji govori o pogibiji 
kralja Zvonimira, predstavlja naknadno dodani tekst hronici koja je 
nastala još nekad oko 1078. godine.?? Smatram da je taj dodatak 
sačinjen u Dubrovniku, i to odmah poslije 1190, po želji kačićkog 
plemića Malduča, koji je tako proširen tekst odnio sa sobom u 
Krajinu, gdje je taj rukopis pronađen u porodici Kačić 1500. godine. 
Prema tome, dodatak o tri hrvatska kralja napisan je čitavo stoljeće 
kasnije nego ostatak teksta, koji u konačnoj redakciji dobija karakter 
brvatske hronike, pa se odatle općeslavenski nazivi zamjenjuju 
hrvatskim. 


Ž. 
ODNOS SLAVENSKE I LATINSKE 
(TALIJANSKE) REDAKCIJE 


Od temeljne je važnosti utvrditi koja od postojećih redakcija 
Ljetopisa popa Dukljanina ima prednost: latinska (talijanska) ili 
slavenska. Dosada je općenito bilo prihvaćeno da je latinski tekst 
mjerodavan, dok se Hrvatska kronika gotovo u potpunosti odbaci- 
vala. Po mojem mišljenju, latinska je verzija zapravo loš prijevod 
slavenskog izvornika, sa iskrivljenim preinakama i dodacima, dok 
su pogl. od 4. do 10. Hrvatske kronike, tzv. Ljetopis zagorske skla- 
vinije, najbliži izvornom predlošku. Što se tiče ostalih poglavlja 
Hrvatske kronike, to je pitanje daljnjih istraživanja. Prevrednovanje 
Ljetopisa zagorske sklavinije, najbolje sačuvanog u Hrvatskoj kro- 
nici, moglo bi promijeniti poglede na to razdoblje povijesti Bosne i 
susjednih zemalja. 


' Sljedeće pitanje glasi: Koja je redakcija Ljetopisa najbliža 
izvorniku? Latinska redakcija Ljetopisa sačuvana je u Vatikanu, u 
prijepisu Trogiranina Ivana Lucića, poznatog povjesničara iz sredine 
XVII stoljeća. Prema tom rukopisu Lucić je objavio Ljetopis u De 
regno Dalmatiae et Croatiae libri sex (Amsterdam, 1666. ), u dijelu 
pod naslovom Presbyteri Diocleatis regnum Sclavorum.?? 


y Latinska redakcija Ljetopisa nepouzdana je osobito u dijelu 
koji nije dukljanski, dok je u drugim mjestima uglavnom vjerodos- 
tojna. Slavenski tekst o kojem govori pop Dukljanin u predgovoru 
očito je bio bez tzv. "dukljanskog dijela", jer je potpuno nelogično 


28. 0 tom dijelu Hrvatske kronike vidi: N. Klaić, Povijest Hrvata, I, 486-489, I. 
Goldstein, Hrvatski rani srednji vijek, 406-401. i 
29. Faksimil je objavio Slavko Mijušković u: Ljetopis popa Dukljanina, 169. 

da bi u Baru našao tekst na slavenskom jeziku, kao što je već 
objašnjeno. Budući da u latinskom tekstu postoje nepouzdana i krivo 
shvaćena mjesta, logično je pretpostaviti da je ta verzija prijevod. Ne 
samo uvodne riječi popa Dukljanina, već i analiza pojedinih mjesta 
u tekstovima pokazuju da je slavenski tekst Ljetopisa zagorske 
sklavinije prethodio latinskom. Slijedi nekoliko primjera koji svje- 
doče da je latinski tekst krivo preveden sa slavenskog predloška. 
Analiza tih primjera mogla bi pomoći u rješavanju nekih nedoumica 
koje ostavlja latinska redakcija Ljetopisa. Posebno je važno raz- 
motriti pojavu velikomoravskog kneza Svetopluka (871-894) u la- 
tinskoj redakciji, budući da se on ne spominje u hrvatskoj redakciji 
Ljetopisa. Ondje se na više mjesta spominje "sveti puk", dok je ta 
sintagma izostala u latinskoj redakciji. Šišić, ne sumnjajući ni naj- 
manje u tezu da je latinski tekst prethodio slavenskom, smatra da je 
u predlošku stajalo ime Budimira, a da je "tek docnije učinio neki 
glosator čitavu zbrku, kad je uzeo uz ime Budimirovo stavljati još i 
ime Svatoplukovo, odnosno kad je uzeo mijenjati ime Budimir i 
Svatopluk. Što je pak uzeo moravskog kneza za vladara Hrvata i 
Srba, to je zato jer ga žiće sv. Metodija zove i slovenskim knezom."?9 
Nasuprot tome, smatram da unošenje Svetopeleka u latinski tekst nije 
nikakva glosa, već pogrešan prijevod izraza "sveti puk" iz slavenskog 
izvornika. Budući da se u slavenskoj verziji govori o misiji Konstan- 
tina i Metoda u Velikoj Moravskoj u doba Svetopeleka, prevodilac 
je shvatio da se i u Ljetopisu zagorske sklavinije pod pojmom "sveti 
puk" misli na Svetopeleka. Međutim, taj dvočlani izraz upotrijebljen 
je u značenju kršćanske općine upravo pokrštenog naroda. To je 
zajednica kršćana koju, osim slavenskih obraćenika, čine još i oni 
"koji latinski govorahu", a bjehu pred poganima izbjegli u planine, 
pa se u vrijeme pokrštavanja po pozivu Budimira vratiše "svi u mista 
svoja".)! Kostanc (Konstantin) je obratio Budimira na kršćanstvo još 
dok je ovaj boravio u Hazariji, a na. putu za Rim "navrati se na 
kraljevstvo Svetoga puka, koga biše na viru obratio, kojih gospo- 
dovaše mudri i dobri kralj Budimir, koji po Kostancu biše naučen u 
viru". I dalje: "I pribivši blaženi muž s kraljem nekoliko dan, koji 
utvrđen u viri i u zakonih (Isukrstovih biše) vazam prošćenje od 
obraza kraljeva i onoga Svetog puka, pojde k Rimu." Navodi se i to 
da je uloga papinskih izaslanika na Duvanjskom saboru bila "da 
imaju oni Sveti puk kripiti u viri i pripovidati i da jih imaju veseliti 
od njih dobra učinjena i popove učiniti i crkve krstiti i ine riči 
potrebne krstijanam narediti". Budimir je po hrvatskoj redakciji 


30 F. Šišić, Ljetopis popa Dukljanina, 136. 
31. Isto, 301-304, 393-394. 

"kralj Svetoga puka".?? U hrvatskoj redakciji javlja se izraz "sveti 
puk" jedino kada se govori o pokrštavanju u vrijeme kralja Budimira. 
Prije toga autor Ljetopisa zagorske sklavinije ne spominje "sveti 
puk", niti se taj pojam susreće u dijelovima Ljetopisa popa Dukljan- 
ina koji kasnije slijede. 

Možda neću pogriješiti ako sintagmu "sveti puk" iz Ljetopisa 
zagorske sklavinije, s obzirom na značenje, izjednačim sa pojmom 
"populus Dei", koji se često susreće, osobito u homiletskoj litera- 
turi.?? Čini se da je izraz "sveti puk" imao širu upotrebu i u IX st., u 
vrijeme kada su pojedini narodi primali kršćanstvo, pa ih je Crkva 
smatrala "svetima". Naprimjer, u pismu vezanom za slavensku mi- 
siju, bizantski car Moravljane naziva "gens electa sancta".?4 U Con- 
versio Bagoariorum et Carantanorum, napisanom 871, pojam narod 
javlja se u gotovo istom smislu kao i u Ljetopisu zagorske sklavinije. 
Manfred Hellmann analizirao je upotrebu izraza populus u tom djelu 
i došao do jednakog zaključka koji sam i sim izveo razmatrajući 
upotrebu tog naziva u Ljetopisu zagorske sklavinije. Hellman zak- 
ljučuje da riječ populus u djelu Conversio dolazi u značenju 
"Kirchenvole, christliche Gemeinde, Christliche Gruppe". Da bi se 
populus bolje podvrgao Crkvi, treba ga voditi, poučavati, za njega se 
brinuti i pohoditi ga. Pa i kada se u tekstu Conversio javlja oblik 
populi, dakle u množini, ne treba pomišljati na etničke skupine, već 
na različite kršćanske općine. Zato se, prema Hellmannu, na temelju 
teksta Conversio ne može zaključivati o etničkim odnosima u Kar- 
antaniji i Panoniji.?5 "Sveti puk" iz Ljetopisa popa Dukljanina, 
analogijom prema Conversio Bagoriorum et Carantanorum, treba 
shvatiti u smislu "kršćanska općina", "zajednica kršćana", "sacra 
communitas" | sl. 


Sličnu tezu zastupa Vladimir Markotić, prema kojem su 
Hrvati krštenjem i ugovorom sa Svetom stolicom postali "sveti puk". 
Taj izraz rane hrvatske hronike budući prepisivači i prevodioci nisu 
više razumijevali te su mislili da se radi o vlastitom moravskom 
imenu Svatopluk.?9 Nadalje, u hrvatskoj redakciji, odnosno Lje- 
topisu zagorske sklavinije, opisuje se kako je Konstantin vršio misiju 
u Hazarskoj zemlji (Hazarski kaganat od VII do sredine X st.): "I 
pojde on u Kazariku i onde dobrovoljno primiše ga i veseljahu se 


32. Isto, 392-394, 396. 

33 O pojmu narod u biblijskoj teologiji usp. X. L. Dufour, Rječnik biblijske 
teologije, 630-654. I 

34. L. Havlik, Moravskaja narodnost. 

35. M. Hellmann, Der Begriff Populus, 161-167. 

36. Usporedi: V. Markotić, Ho ton Hrobaton, 11-317. 

gospodstvu njegovu. I onde pribiva kraljujući Sveti puk koji Kostanc 
biše obratil." To je potvrđeno u Žiću Konstantina — Italskoj legendi. 
Dok, dakle, hrvatska redakcija govori historijski egzaktno o Kon- 
stantinovoj misiji "u Kozariku", u latinskoj redakciji stoji "Cae- 
saream", što Mijušković prevodi kao "Cezarska pokrajina". Šišić je, 
doduše, "ispravio" tekst u "Casariam", ali se iz faksimila vidi da u 
vatikanskom rukopisu stoji "Caesaream". Ta pojedinost dokazuje da 
je latinski redaktor naprosto krivo prevodio slavenski izvornik.?" 


Još jedan primjer koji dokazuje da je latinski tekst prijevod 
slavenskog izvornika odnosi se na datiranje smrti "blaženoga kralja" 
Budimira. Latinski tekst o tome smušen je i nejasan, a glasi: "Reg- 
navit praeterea rex sanctissimus XL annis et menses guatuor gen- 
nuitgue filios et filias, et septima decima die intrante mense martio 
mortuus est sepultusgue est in ecclesia sanctae Mariae in civitate 
Diocleitana honorifice et cum magnis exeguiis." I Orbinijev talijan- 
ski prijevod navodi da je Svetopelek vladao četrdeset godina i četiri 
mjeseca, te da je umro sedamnaestoga dana mjeseca ožujka, ne 
spominjući koje se godine to dogodilo. U hrvatskoj redakciji to 
mjesto glasi: "I potom blaženi kralj kraljeva lit četrdeset i miseci tri 
s voljom (onogaj) ki sve može. I imi u starost svoju sina. I sed- 
minade(se)te dan umri, na devet miseca marča i pogreben bi u crikvi 
blažene svete Marije u gradu Dokoliji s velim počtenjem i plačem 
svega puka i naricaše Za njim plačući." Latinska i talijanska redakcija 
navode samo dan i mjesec (17. ožujak) kao dan smrti kralja, ali je to 
bez navođenja godine besmisleno. Marulić je, naišavši na nejasan 
tekst, jednostavno izostavio podatak sa brojem sedamnaest.?$ Me- 
đutim, hrvatska redakcija daje tekstu puni smisao ukoliko se razabere 
na devet miseca mrča" treba samo dati drugi redoslijed, tako da glasi 
"1 sedminade(se)te na devet dan umri miseca marča", tj. umro je u 
ožujku 917. godine. Takva jezička sintagma za označavanje rednih 
brojeva uobičajena je u starim slavenskim tekstovima, pa i u hrvat- 
skoj redakciji. Dosadašnji istraživači to nisu uočili, a isto vrijedi i za 
stare redaktore.?? Ali, upravo hrvatska redakcija jedina daje logičan 
podatak o datumu Budimirove smrti.! 


37 Marulić, ne znajući valjda za Hazariju, na ovom mjestu prevodi "Caesaream". 
S. Mijušković, Ljetopis, 186-187. F. Šišić, Ljetopis popa Dukljanina, 392. 

38. F. Šišić, Ljetopis popa Dukljanina, 308, 400-401. 

39. Prvi put sam na tu pojedinost ukazao u radu Pitanje vjerodostojnosti sabora 
na Duvanjskom polju, 235. 

40 Ne stoji, dakle, navod nekih autora da Ljetopis popa Dukljanina ne sadrži 
nijedan datum. 

Prema tome, može se zaključiti da hrvatska redakcija nije 
daleko od protografa. U prilog tezi da je hrvatska redakcija starija od 
latinske može se navesti i okolnost da ona imenuje mjesto na kojem 
je sabor održan. Kaže se da kardinali i biskupi koji su došli na sabor 
"najdoše kralja na planini, ka se diše Hlivaj". Ne znajući tačno koji 
je to lokalitet, Marulić te riječi prevodi "in campo gui Clivna appel- 
latur", kao da je sabor održan u Hlivnu. U latinskoj redakciji i u 
Orbinija ovo mjesto označava se kao Dalma. O čemu se zapravo radi? 
U jugoistočnom dijelu Duvanjskoga polja postoji brijeg koji se i sada 
zove Lib ili Hlib. Vjekoslav Klaić kaže da je "oko brijega Hliba ili 
Liba" na jugu polja stajao ilirski, a poslije rimski grad Delminij 
(Dalma, Delmis). Odmah ispod Hliba (Liba) na istok nalazi se 
Kongora, gdje se nalazilo sjedište župe.{! Marko Vego objašnjava 
porijeklo ovog naziva: "Ime Kongora nastalo je od latinske riječi 
Congressus, mjesto na kojem su se ljudi sastajali prigodom vjerskih 
i političkih manifestacija. "? 


Jedino hrvatska redakcija bilježi podatak o brijegu Hlibu, 
pokraj kojeg je lokalitet koji podsjeća na neko saborovanje. Sabor je, 
dakle, vjerovatno održan u Kongori, ispod "planine" zvane Hlibaj, 
Hlib, Lib, a ime Kongora treba izvesti iz riječi congregacio — opći 
sabor. 


Toponim Kongora svakako označava mjesto gdje se sabirao 
narod, dakle gdje je bio sabor. A da je Hlibaj baš u Duvnu, vidi se iz 
daljnjeg teksta u kojem se spominje grad Dalma, "ki po Poganih bi 
razrušen", "gdi sa (s) hodom biše", tj. gdje je održan Sabor. Dakle, 
akoje hrvatska redakcija prijevod latinske redakcije, kako tvrdi Šišić, 
postavlja se pitanje: Otkud njezin autor zna za tako beznačajan brijeg 
kao što je Hlibaj (Hlib) u Duvanjskom polju i da li je baš slučajno da 
je lokalitet uz Hlib označen kao Kongora, mjesto za saborovanje? 


Nadalje, u latinskoj verziji društveni odnosi i ustrojstvo države 
preinačeni su prema prilikama sa početka XIII st., dok hrvatska 
redakcija odražava starije stanje. To se naprimjer vidi kod ustanove 
satnika (u latinskoj redakciji "Centuriones"). U hrvatskoj redakciji 
kaže se za banove i diže da su imali biti od plemenita roda ("od 
pupkorizine plemeniti"), a i knezovi od njihova "kolina", ali se to 
istovremeno ne traži za satnike, već "satnike učiniše svake zemlje 


41 F. Šišić, Ljetopis popa Dukljanina, 396, 304. Usp. V. Klaić, Narodni sabor. 
Tu je donesena i karta Duvanjskog polja i Županjca. 

42. M. Vego, Kultna mjesta, 94. 

43. Usp. Lexicon latinitatis medii aevi Jugoslaviae, sv. I, JAZU, Zagreb, 1973, 
278. 

ljudi", tj. imali su se birati. Takve distinkcije za satnike nema u 
latinskoj redakciji, već se i za njih navodi da imaju biti "ex nobiliori- 
bus earundem provinciarum"." Formulacija u hrvatskoj redakciji 
više odgovara organizaciji vojno-teritorijalnih zajednica po načelu 
"stotina", kakvo se javlja u mnogih naroda, pa i u Južnih Slavena, na 
prijelazu u feudalno uređenje. Predfeudalni karakter vidim i u poje- 
dinosti da je prema hrvatskoj redakciji Budimir posvećen i potvrđen 
za kralja "s voljom svega puka", dok je odgovarajuće mjesto o privoli 
puka izostalo u latinskoj redakciji. To, dakako, ne podrazumijeva 
sudjelovanje "svega puka", već samo onih koji su predstavljali puk, 
među kojima su bili najvažniji oni od "pupkorizine plemeniti" i koji 
su od njihova "kolina". Ovdje je od temeljne važnosti okolnost da 
vladar dolazi na vlast izborom, bez obzira na to na koga se misli pod 
"svetim pukom". 


Nije potrebno ovdje ponavljati primjere koje je iznio Medini 
u prilog postavci da je hrvatska redakcija bliža protografu. On je, 
među ostalim, ukazao na činjenicu da je opis Sabora na Duvanjskom 
polju vjernije prikazan u hrvatskoj, negoli u latinskoj redakciji, 
posebno sa stajališta ustrojstva države kakvo je moglo biti u vrijeme 
održavanja toga legendarnog sabora." Medini je, međutim, smatrao 
da je hrvatska redakcija prijevod s nekog latinskog teksta, ali boljeg 
nego što je sačuvan u postojećoj latinskoj redakciji. Međutim, ovdje 
je, mislim, pokazao da postoji veza između postojeće hrvatske i 
postojeće latinske redakcije, te da je hrvatski tekst bliži protografu, 
dok je latinski kasniji prijevod. 46 


3. 
LJETOPIS ZAGORSKE SKLAVINIJE 
KAO HISTORIJSKI IZVOR 


Jezgru Ljetopisa popa Dukljanina čini 9. pogl. sa opisom 
Sabora na Duvanjskom polju, koji je uslijedio nakon pokrštavanja 
Slavena i uređenja njihovih odnosa s Romanima u gradovima. Drugi 
važni događaj, uz Duvanjski sabor, jeste trajno naseljavanje "velikog 
mnoštva" koje se doselilo sa dalekog ruskog sjevera na slavenski jug 
preko rijeke Velike (Velije). Ti događaji opisani su u 4. do 10. pogl. 


44. F. Šišić, Ljetopis popa Dukljanina, 399, 307. 

45. M. Medini, Starine dubrovačke, 29-64. 

46. Nekejjezičke pojedinosti također idu u prilog postavci da je hrvatska redakcija 
prethodila latinskoj: npr. u 14. pogl. ugarski kralj se označuje kao "rex 
Ungarinorum". Naziv Ungarini koristi se i u 12. i 13. poglavlju. Sudeći po 
nastavku, naziv Ungarin samo je nevješto latiniziran. Miletić, Podaci o Bosni. 

Hrvatske kronike, odnosno u Ljetopisu zagorske sklavinije. Tu su 
nabrojani "kraljevi" koji su "kraljevali" ili "gospodovali" u tom 
"kraljevstvu", počevši od Silimira do Svetolika (Stjepan). Postavlja 
se pitanje: Ko je bio u stanju, iz kojih razloga i s kojim namjerama 
napisati jedno djelo takvog sadržaja, i to na slavenskom jeziku? 
Možda je netačni podatak o uspostavi Dukljanske nadbiskupije na 
Duvanjskom saboru put da se otkrije autorstvo Ljetopisa zagorske 
sklavinije. Činjenica da je u spisu prešućeno Metodovo djelovanje 
također može pomoći rješavanju pitanja nastanka Ljetopisa zagorske 
sklavinije. Smatram da je prototip Ljetopisa nastao već u devetom 
desetljeću XI st., u nekom samostanu gdje se njegovala slavenska 
pismenost, tj. u jednom od ćirilometodskih samostana u "zagorskoj 
sklaviniji".7! Osnovna mu je namjera bila rehabilitirati ćirilometod- 
ski nauk u očima Rimske kurije. Takvu pretpostavku iznio je već 
Vatroslav Jagić. Spominjući slavenske samostane iz bule pape Alek- 
sandra II, on kaže: "U jednom od ovakvih manastira zapodjede se po 
mome mišljenju prvi osnov one slovjenske kronike, koju, kako 
naprijed rekosmo, bezimenović pop dukljanski u 12. vijeku prevede 
sa slovjenskoga na latinski jezik."?8 Međutim, Jagić nije dosljedan, 
jer u istoj knjizi na drugom mjestu tvrdi da je latinski tekst stariji od 
hrvatskog.'? S pravom se postavlja pitanje ne bi li, ako je hronika 
"zapodjenuta" u slavenskom samostanu, slavenski tekst morao biti 
podloga latinskom prijevodu. Ako je pisac bio redovnik iz nekog 
ćirilometodskog samostana na području "zagorske sklavinije", onda 
mjesta u Ljetopisu gdje se slavi Konstantin i daje pozitivna slika o 
njegovu djelu dobivaju na značaju. Taj tekst o Konstantinu pisan je 
nezavisno od ostalih, danas pristupačnih izvora. Čini se da se temelji 
na nekim nama nepoznatim zapisima, ili na tradiciji koja se čuvala 
u slavenskim samostanima. Nadahnut od Svetog Duha — kaže se u 
Ljetopisu zagorske sklavinije — Konstantin je u Hazarskoj zemlji 
propovijedao kršćansku vjeru i obratio tamošnji "sveti puk". Tom 
prilikom obratio je na kršćanstvo i Budimira, koji je išao Ćirilu u 
posjetu u Hazarskoj zemlji. Ljetopis zagorske sklavinije pripisuje 
Cirilu u zaslugu da "na viru krstjansku obrati svu Bulgariju". Kon- 
stantinova latinska legenda također povezuje pokrštavanje Bugara sa 
Cirilom. U Ruskoj hronici, koja je sastavljena u Kijevu u prvoj 
polovini XI st. (oko 1040.), spominje se također Duvanjski sabor. 


47. Postojanje tih samostana na području "zagorske sklavinije", i to upravo u 
vrijeme u koje se datira nastanak Ljetopisa, nedvojbeno je potvrđeno, kako će 
to biti pokazano na drugom mjestu. 


48. V. Jagić, Historija književnosti, 138. 
49. Isto, 113. 

Ljetopis zagorske sklavinije sadrži također podatak koji se ne 
može potvrditi nijednim drugim izvorom, prema kojem je Kostantin 
na putu za Rim svratio u "kraljevstvo svetoga puka" (novopokrštenu 
sklaviniju) pa je — boraveći tu "nekoliko dan" — "napunio i utvrdio 
kralja u viri" i krstio one "ki još u kraljevstvu bihu nekršteni". Važno 
je uočiti da se u Ljetopisu zagorske sklavinije ne govori o moravskoj 
misiji, ali se kaže da je "sveti muž" Kostanc "zaredio svećenike" i 
"istumači iz grčkog knjigu harvacku". Za Kostanca se dalje kaže da 
je istumačio evanđelje i sve "pistule crkvene" (pistula, tj. epistola, 
poslanica, izraz koji se javlja u starijih bosanskih i dalmatinskih 
pisaca), kako starog, tako i novog zakona, te misu. Pritom se na- 
glašava da je "učinio knjige sa papinim dopuštenjem", svakako ne 
slučajno. Autor je, kako se čini, imao pred očima povlasticu pape 
Ivana VIII iz 880, na koju se pozivao prilikom polaganja zakletve i 
bosanski biskup Radogost 1171. godine. Time se, izgleda, htjelo 
istaknuti da pape nekada nisu smatrali slavenski jezik u crkvi pro- 
tivnim katoličkoj vjeri.?9 

Konstantinova slavenska misija bila je — prema Ljetopisu — 
provedena u tri pravca: 

a) zaređivanje popova; pod popovima se uvijek razumijevaju 

svećenici koji vrše službu Božiju na narodnom jeziku 
(popovi glagoljaši, popovi u okviru Crkve bosanske, pra- 
voslavni popovi); 


b) prevođenje Svetog pisma sa grčkog na narodni jezik; 
c) uvođenje mise na narodnom jeziku. 


Naglašavanje činjenice da je papa odobrio slavensko bo- 
goslužje (što je izostalo u latinskoj redakciji), imalo je posebnu 
svrhu, s obzirom na okolnost da je Ljetopis pisan u odbranu slaven- 
skog bogoslužja. Napokon, Ljetopis je zabilježio da je papa pozvao 
Konstantina k sebi u Rim, želeći ga upoznati, jer je čuo "da biše tolik 
puk obratio u viru Isusovu". Po papinu dopuštenju, poslanik koji je 
došao Konstantinu posvetio ga je "za koludra". Navodi se da je to bio 
papa Stipan (Stjepan V, 885-891), što je dakako pogrešno, ali to je 
papa s kojim se povezuje Duvanjski sabor, što znači da se Konstan- 
tinova misija nije lučila od tog događaja."! 


so F. Šišić, Ljetopis popa Dukljanina, 393. I u brevijaru popa Mavra govori se 
također kako je Konstantin sastavio knjige s papinim dopuštenjem i "vse knjigi 
hr'vat'ske tlmač'še". Žitija Konstantina Ćirilia i Metodija, 183. 

sl F. Šišić, Ljetopis popa Dukljanina, 393-394. 

Uočljivo je da se u tekstu gotovo i ne spominje Metod, mada 
je on za južnoslavenske zemlje važniji od Konstantina. To je razum- 
ljivo i s obzirom na animozitet rimske knjige prema Metodu. Ljetopis 
zagorske sklavinije pisan je kako bi izazvao odjek u Rimu, a spomi- 
njanje Metoda smetalo bi tom cilju. Jedini trag Metodu u Ljetopisu 
zagorske sklavinije sačuvan je na onom mjestu gdje je riječ o knjizi 
zvanoj Methodius. Nasuprot tome, autor za Konstantina kaže da je 
"jedan človek mnogo naučen i filozof, muž... sasvim dobar i sveta 
života, velik meštar i velik spametan i od ditinstva muž svet, 
nadahnut duha svet(og)a, Božji sluga i muž, blaženi muž Kostanc 
koji razumom svojim dobivaše".?2 Svi spomenuti epiteti odaju autora 
kao Konstantinova privrženika, vjerovatno nekoga slavenskog re- 
dovnika. Nastanak Ljetopisa zagorske sklavinije stoji, čini se, u 
određenoj vezi sa uspostavljanjem Bosanske biskupije, koje je usli- 
jedilo oko 1054. godine. Metodski samostani bili su jedino središte 
kršćanstva prije osnivanja Bosanske biskupije. Oni su nastavljali 
tradiciju Moravske nadbiskupije. Očito je da su djelovali nezavisno 
od opće crkve, od koje su se sve više udaljavali. 


Teritorij Bosanske biskupije — koji se prostirao na čitavom 
području "zagorske sklavinije", obuhvaćajući tako, osim Bosne, još 
i Usoru i Donje Kraje — bio je otpočetka pod jurisdikcijom Splitske 
metropolije. Ta metropolija bila je glavni instrument papinske poli- 
tike u razbijanju ćirilometodske aktivnosti, za što imamo potvrde već 
počevši od Splitskog sabora 925. godine. Preko Splita, kao sjedišta 
metropolije, rimska crkva intervenirala je u svim akcijama i u vrijeme 
kada su metodski samostani prerasli u "hiže krstjana", optuživane 
kao rasadišta hereze. I po priči o protjerivanju Splićana i Trogirana, 
kao i heretičkih prvaka Mateja i Aristodija, vidi se da Splitska 
nadbiskupija nije odgovarala nastojanjima bana Kulina, a pogotovo 
je bila neprihvatljiva za Crkvu bosansku.?? Raspravljajući o Ćiri- 
lometodskim temeljima Crkve bosanske, posebno sam obrazložio da 
Je sabor u Splitu, održan 1060, bio od presudne važnosti za budućnost 
crkvenih odnosa u Bosni. Bosanski ćirilometodski redovnici bili su 


52. Isto, 392, 394. 

53. Prve vijesti o progonima bosanskih heretika povezane su sa Splitom. Uporedo 
sa papinskom akcijom protiv heretika u Kulinovoj Bosni, splitski nadbiskup 
Bernard progonio je heretike u Splitu i Trogiru. Progonjene heretike primio 
je Kulin, od kojeg je papa Inocent II tražio da im se oduzmu imanja i protjeraju 
ne samo iz Bosne već i ugarskog kraljevstva. U istrazi koja je okončana 
zakletvom na Bilinu polju papa je kao svoje legate odredio nadbiskupa 
Bernarda uz svoga kapelana Ivana de Casamarisa. Bernard ipak nije sudje- 
lovao u istrazi, a umjesto splitskog na Bilinu polju vidimo dubrovačkog 
nadbiskupa, inače naklonjenog banu Kulinu. 

ugroženi udarima na slavenski jezik u crkvi. Iz pisma pape Aleksan- 
dra II, kojim su potvrđeni zaključci tog sabora, razabire se da je pod 
prijetnjom izopćenja zabranjeno "da se Slaveni promiču u svete 
redove ako nisu naučili latinski".?? Protivmetodska usmjerenost tog 
sabora, kojem je područje Bosne jurisdikcijski pripadalo, nije ostala 
bez posljedica. Tvrdilo se da je Metod "mnoge stvari protiv katoličke 
vjere na istom slavenskom jeziku lažući napisao". U tom kontekstu 
valja tražiti razloge da se u jednom od metodskih samostana pojavila 
potreba pisanja spisa koji bi objasnio Konstantinove zasluge za 
kršćanstvo u južnoslavenskim zemljama. U spisu koji je tako nastao 
svjesno je izbjegnuto Metodovo ime. Uključivanje bosanskog po- 
dručja u sastav Splitske nadbiskupije i kampanja protiv "Metodove 
doktrine", koja je, čini se, dosegla najviši stupanj na saboru 1060, 
završila je time da se Bosanska biskupija uspjela 1089. osloboditi 
jurisdikcije Splita i doći u sastav novoosnovane Barske nadbiskupije. 
Neobično je da se jedna velika biskupija izdvaja iz ugledne Splitske 
nadbiskupije i to s odobrenjem protupape Klementa III. U poveljama 
o uspostavljanju Barske nadbiskupije posebno se apostrofiraju sla- 
venski samostani. 


Nema sumnje da je do te crkvene reorganizacije došlo voljom 
crkvenih i političkih činilaca u Bosni i u Duklji. S obzirom na 
odbojan stav Splitske nadbiskupije prema slavenskom jeziku u 
crkvenom životu, logično je pretpostaviti da su se slavenski redovnici 
opredijelili za Barsku nadbiskupiju. Poslije neuspjeha kralja Mihajla 
da utemelji posebnu crkvenu organizaciju, kralj Bodin, koji je u 
svojoj državi sjedinio Duklju, Travuniju, Hum, Rašku i Bosnu (prije 
1085.), uspio je uspostaviti Dukljansku nadbiskupiju, za koju je, 
kako se čini, pridobio i slavenske redovnike (grčkoga obreda). Nije 
bez značaja ni okolnost da se oni izričito spominju u aktu kojim je 
osnovana nadbiskupija (1089.), a također i godine 1120/1121." 


Osim toga, splitska crkva našla se u okviru ugarsko-hrvatske 
države, što je bio još jedan razlog više da se Crkva bosanska htjela 
od nje odvojiti. Ni slavenski samostani, koji su prerasli u hiže 
bosanskih krstjana, ni država nisu bili skloni podrediti se Splitskoj 
nadbiskupiji. Kasnije, za bana Kulina, okretali su se radije ka Dub- 
rovačkoj nadbiskupiji. Za dukljanskog kralja Bodina izlaz je nađen 
u uključivanju u Dukljansku nadbiskupiju. Na jednoj strani stajala je 
metropolija sa sjedištem u Splitu, koja je provodila isključivo latin- 
sku politiku, a na drugoj strani Dukljanska metropolija, koja je 
također bila latinska, ali je dopuštala i slavenske samostane. 


54. F. Šišić, Priručnik, 237. 
55 Uporedi: F. Milobara, Dukljanska kraljevina, 694. 

Izloženi argumenti uočljivi su i u Ljetopisu zagorske sklav- 
inije. U tekst Ljetopisa uklopljena je i izmišljena tvrdnja da je na 
Duvanjskom saboru Duklja uzdignuta na stupanj nadbiskupije i da 
je u crkvi Sv. Marije u Duklji pokopan "mudri, dobri i blaženi" kralj 
Budimir, kao i njegov nasljednik Svetolik. Crkvena organizacija 
navodno je bila uspostavljena "kako i prvo raspa biše bilo", što znači 
prije avarsko-slavenske seobe." j 


Starost Dukljanske nadbiskupije potvrđuje bula Klementa III, 
u kojoj se ističe da je na molbu slavnoga kralja Slavena Bodina Petru 
potvrđen nadbiskupski palij, kako su ga imali i njegovi prethodnici 
i data mujje vlast posvećivati biskupe dukljanske pokrajine." Na ovaj 
način Ljetopis zagorske sklavinije poslužio je kao dokaz da su 
prethodnici dukljanskog nadbiskupa Petra imali nadbiskupski palij i 
vlast te posvećivali biskupe dukljanske pokrajine, još od Sabora na 
Duvanjskom polju. Prema tome, Ljetopis zagorske sklavinije, nastao 
u jednom od slavenskih samostana u Bosni, imao je za cilj rehabili- 
tirati ćirilometodsko djelovanje pred Rimskom kurijom i opravdati 
"obnovu" Barske nadbiskupije i njezinu jurisdikciju nad Bosnom. 
Polazilo se od postavke da je Rimska kurija uvijek uvažavala tradi- 
cionalnu crkvenu podjelu. Zbog toga je izmišljeno da je na Duvanj- 
skom saboru, odmah nakon pokrštavanja Slavena, dakle već u prvo 
doba, utemeljena uporedo sa salonitanskom crkvom, kao metropoli- 
jom za donju Dalmaciju, još i Dukljanska metropolija za gornju 
Dalmaciju ili Crvenu Hrvatsku. 


Tvrdnja o tako ranom uspostavljanju Dukljanske metropolije 
očito je krivotvorina. Ako se, naime, uzme da je Duvanjski sabor 
održan 885. ili 886, isključena je mogućnost da bi tada mogla biti 
osnovana Dukljanska metropolija. U to doba Prevalitanska metro- 
polija imala je sjedište u Draču. Iz jednog popisa sufragana Dračke 
metropolije skraja IX ili spočetka X st. vidi se da je ova metropolija 
imala petnaest sufragana, a među njima Dokleju, Skadar, Drivast, 
Pilot i Bar." Prema Porfirogenetu, grad Duklja bio je u ruševinama 
sredinom X st., a to znači da je izmišljena i priča o Crkvi sv. Marije 
u Duklji, u kojoj je navodno pokopan Budimir i okrunjen Svetolik. 
Valja napomenuti da hrvatska redakcija ne donosi podatke o crkve- 
noj podjeli na Duvanjskom saboru. Jedino se kaže da su imenovani 
nadbiskupi u Solinu i Duklji i biskupi, pri čemu se ne zaboravlja 

Sri) da ih razdijeliše "po gradovih onakoj, kako i prvo raspa biše 
ilo". 

I Ferdo Šišić bio je mišljenja da je novu crkvenu organizaciju, 
koju su zagovarali dukljanski vladari kralj Mihajlo (1050-1081) i 
Bodin (1081-1101), valjalo opravdati uporištem u davnini: "Tako je 
negde potkraj 1088. pošao u Rim barski episkop Petar s pratnjom i 
zatražio u ime svoga kralja Bodina od Klimenta III. Viberta, da bi 
sjedinjenu dioklijsko-barsku episkopiju uzdigao na arhiepiskopiju, 
odnosno 'obnovio' nekadašnju 'dioklijsku arhiepiskopiju', koje je 
tobože mitropolitansko pravo prešlo na barskog episkopa. Dabome, 
to je tvrđenje barski episkop Petar znao pred papom i njegovom 
kancelarijom, kojoj su tada stajali na čelu fanatički mu privrženici, 
lateranski arhiđakon kardinal episkop de Santa Rufina i kardinali 


redigirana je i slavenska verzija, što dokazuje postojanje uporednoga 
latinskog i slavenskog teksta. Naravno, i u tom poslu slavenski tekst 
služio je kao predložak. Smatram da je Regnum Sclavorum redigiran 

u Dubrovniku, bez obzira na činjenicu što dokazuje prava dukljanske 
crkve, ali će o tome biti riječi kasnije. Ovdje se može samo ukazati 
na okolnost da je Dubrovnik godine 1088. u borbi sa Splitom također 
nastojao da se dukljanska crkva osamostali od Splitske nadbiskupije. 
Osobito je važno da je biskup Petar tada obnašao i čast dubrovačkog 
biskupa. U istom položaju u odnosu na Splitsku nadbiskupiju našli 
su se tada i Dubrovnik, i Bar, i Bosna. ! U tu svrhu sačinjen je 
Ljetopis zagorske sklavinije, s tim da je njegov nastavljač htio dati 
značenje Konstantinovoj djelatnosti, kao i zaključcima Duvanjskoga 
sabora koji su se odnosili na Crkvu. lako se zbivanja odnose prven- 
stveno na Bosnu, Usoru i Donje Kraje, ljetopisac je nastojao obuhva- 
titi sve južnoslavenske zemlje u dalmatinskom zaleđu. Zbog toga je 
kralja Budimira predstavio kao vrhovnog glavara svih zemalja pa je 
u njegovo "gospodstvo" uključio, ne samo zagorje već i primorje. 
Naravno da neko južnoslavensko "kraljevstvo" u to doba nije posto- 
jalo, ali je postojala veza između sklavinija u unutrašnjosti. Ljetopis 
je napisan vjerovatno nekad između 1054, kada je osnovana Bosan- 
ska biskupija, i 1089, kada je uspostavljena Barska nadbiskupija, u 
okviru koje su legalizirani slavenski samostani na području Bosne. 
Može se pretpostaviti da se pritisak na djelovanje slavenske misije 
najviše osjećao poslije 1054, kada je Bosanska biskupija ušla u sastav 
latinske splitske crkve, sa kulminacijom na Splitskom saboru (1060), 
koji je osudio liturgiju na narodnom jeziku i proglasio Metoda 
heretikom. Bodinovo proširenje na teritorij Bosne moglo je uslijediti 
poslije 1083, pa bismo vrijeme nastanka Ljetopisa mogli odrediti u 
razdoblje između 1083. i 1088, napose stoga što su pisac Ljetopisa, 
odnosno dubrovački redaktor— osobito spominjući izmišljenu Crkvu 
sv. Marije u Duklji, gdje bi bio ukopan Budimir i okrunjen Svetolik 
— vjerovatno imali pred očima viziju Bodinova slavenskog kra- 
ljevstva. Prema tome, Ljetopis zagorske sklavinije mogao je nastati 
između 1083. i 1088. godine. 


4. 

PORFIROGENETOVE "OSTALE SKLAVINIJE" 
— PODRUČJE NA KOJE SE ODNOSI LJETOPIS 
ZAGORSKE SKLAVINIJE 


Smatram da je protograf Ljetopisa zagorske sklavinije sas- 


tavljen negdje u Bosni i da se odnosi na povijest bosanske sklavinije. 


61 Ovo mišljenje kosi se s činjenicom da se između Dubrovnika i Bara tokom 
čitavog XI st. vodila borba oko crkvene jurisdikcije. Vidi: N. Klaić, Povijest 
Hrvata, 20, 66, 121, N. Budak, Prva stoljeća, 38. 

Kada to tvrdim, razrađujem donekle postavku koju je iznio M. 
Medini. On je istakao razlike u Ljetopisu popa Dukljanina u dijelu 
za koji je utvrdio da nema veze sa Dukljom, te ga nazvao Trebinjskom 
kronikom. Posebno je upozorio na jezičke razlike između us- 
tanovljena dva dijela. Međutim, ni dio koji je nazvao Trebinjskom 
kronikom nije jedinstven. Upravo 9. i poglavlja koja slijede čine, 
prema Mediniju, zasebnu cjelinu.$? To je onaj dio za koji smatram 
da se odnosi na Bosnu u razdoblju od početka IX do sredine X st., 
odnosno na ona područja koja Porfirogenet naziva "ostale sklavi- 
nije". Govoreći u 29. pogl. djela De administrando imperio o Dal- 
maciji i plemenima, Porfirogenet spominje Hrvate, Srbe, Zahum- 
ljane, Travunjane, Konavljane, Dukljane i Neretljane (Pagane), koji 
su zbog nesposobnosti tadašnjih bizantskih careva, posebno Mihajla 
Mucavog (820-829), postali samostalni i nezavisni, ne pokoravajući 
se nikome. Ta plemena — nastavlja dalje ljetopisac — nemaju arhonte, 
nego samo starce-župane, baš kao i ostale sklavinije. Među "ostale 
sklavinije" mogla bi se svrstati i na kraju 32. pogl. Porfirogenetova 
djela uzgredno spomenuta "horion Bosona" (zemlja Bosna). Skla- 
vinije su— kako to primjećuje G. Ostrogorski — oblasti koje su pripale 
Slavenima i koje su stvarno bile izvan domašaja bizantske vlasti, ali 
još nisu imale vlastitu državnu organizaciju. Do druge polovine IX 
st. Bizantu je pošlo za rukom ponovno zaposjesti obalne predjele i 
uvesti tematsko uređenje. U zaleđu su neka područja bila obuhvaćena 
tematskim uređenjem, u drugom su ušla u slavenske državne organi- 
zacije, ostajući izvan domašaja bizantske vlasti.$? Bosna je pak išla 
drugim razvojnim putem, tako da je dugo ostala izvan dohvata 
bizantske države, ostajući neodređena "sklavinija" i uporno zadrža- 
vajući mnoge arhaične ustanove. Zbog prevladavanja naziva sk/avi- 
nija, dugo vremena ne javlja se ime Bosna. Ovaj se naziv prvi put 
javlja zapravo u Porfirogeneta, sredinom X st., ali se ni tada još nije 
bio ustalio.$4 


Nijedan vladar iz popisa vladara u Ljetopisu, izuzimajući 
kneza Ratimira, ne spominje se u drugim savremenim izvorima. 
Ratimira spominju franački anali i Conversio Bagoaniorum et Car- 
antanorum iz 838. godine. Unatoč tome, mislim da bi popis vladara 
naveden u Ljetopisu zagorske sklavinije, počevši od Silimira pa do 
Svetolika—Stjepana, mogao biti prihvaćen kao pouzdan. Poređenje 


62. M. Medini, Starine dubrovačke, 113-156. 
63. G. Ostrogorski, Vizantija i Južni Sloveni, 3-14. 


64. D. Mandić tvrdi da se ime Bosna spominje prvi put već 753. godine (Rasprave 
i prilozi, 145-193) što je zaključio pogrešnom interpretacijom sabora na 
Duvanjskom polju. Usp. M. Hadžijahić, Pitanje vjerodostojnosti, 258-259. 


različitih podataka pokazuje da popis vladara sadrži čvrst hronološki 
slijed. Imena tih "kraljeva", osim Ratimira i eventualno Budimira 
(koji bi mogao biti vladar koji se spominje u pismu pape Ivana VIII 
iz 873.), nisu poznata iz drugih historijskih vrela i ne mogu se 
pripisati vladarima u drugim političkim zajednicama na slavenskom 
jugu. Ako ti vladari nisu pripadali nijednoj južnoslavenskoj zemlji 
među onim o kojima govori Konstantin Porfirogenet, preostaje 
mogućnost da se smjeste u "ostale sklavinije". Ako se, dakle, pret- 
postavi vjerodostojnost popisa slavenskih vladara iz Ljetopisa zagor- 
ske sklavinije i prihvati teza da se Ratimirov "regnum" nalazio južno 
od Save, može se zaključiti da se ovaj popis odnosi na područje 
Bosne. 

U raspravi o pitanju na koji se teritorij odnosi Ljetopis zagor- 
ske sklavinije treba obratiti pažnju i najstarijim dubrovačkim hroni- 
kama. Pisci hronika slavenske vladare nazivaju bosanskim. Prve 
hronike nastale su u XV st., ali je moguće da su se temeljile na nekim 
starijim predlošcima.'? Poistovjećivanje "kraljevstva svetog puka" i 
Bosne sadržano je u Ragnininoj tvrdnji da je Konstantin ("Kirillo 
monaco") pokrstio sve Bugare i Bosance. Ragnina se obilato služio 
latinskom verzijom Ljetopisa popa Dukljanina, u kojoj stoji da "muž 
Božji Konstantin pokrsti sav bugarski narod i Svetopeleka zajedno 
sa cijelim njegovim kraljevstavom". "Kraljevstvo svetoga puka" 
Ragnina je izjednačio sa Bosnom. 


U najstarijim dubrovačkim hronikama nalaze se mnoge priče 
i podaci koji se odnose na ranosrednjovjekovnu povijest Bosne, o 
kojoj je sačuvano vrlo malo povijesnih dokumenata. Spomen Bosne 
i Bosanaca u tim vrelima daleko je učestaliji negoli bilo koji drugi 
slavenski etnonim, odnosno toponim zbog važnosti bosanskog pros- 
tora za Dubrovnik. Kada se govori o pripovijestima dubrovačkih 
ljetopisaca, koje se odnose na povijest Bosne prije banova Borića i 
Kulina, postavlja se pitanje treba li sve te priče promatrati isključivo 
kao legende, ili ima osnove za pretpostavku da barem neke od njih 
sadrže povijesnu istinu. Smatram da dubrovački hroničari nisu izmis- 
lili te događaje, već su ih zabilježili na temelju starijih predložaka. 
Natko Nodilo i Milorad Medini, koji su se bavili pitanjem po- 
uzdanosti dubrovačkih hronika za starije razdoblje, donekle se 
razlikuju u svojim ocjenama. Nodilo, govoreći o vremenu nastanka 
dubrovačkih ljetopisa, zaključuje da je tek jedan ljetopisac, živeći u 
drugoj polovini XV st., sastavio najstariji sloj dubrovačkih ljetopisa. 
Zatim, smatra da su podaci ljetopisa pouzdani tek od XV st. nadalje, 

kada se mogu provjeravati u ispravama i drugim savremenim iz- 
rovački" za staro doba, sve do 1012. nije mogao navesti niti jedne 
jedine isprave, a do 1100. kao da je vidio "ciglih pet". Osvrćući se 
na povijest Bosne, Nodilo na jednom mjestu kaže: "U svima stvarima 
bosanskim, nije moguće istupati kano iz očaranog okruga ovoga 
trojstva: Radoslav, Berislav, Stjepan." Konačno zaključuje da ne 
treba potpuno odbaciti najstariji sloj hronike, ali da ga treba "čitati i 
rabiti istim oprezom, kojim se rabe izvori za povijest Helade prije 
olimpijade...".$9 Medini je otišao dalje, kako u pitanju datiranja prvih 
ljetopisa, tako i u pogledu njihove upotrebljivosti za povijesnu 
znanost. Za najstarije dubrovačke ljetopise drži da čine dva jasno 
odvojena sloja. Vijesti u prvom sloju zabilježene su oko 1380, a onda 
su drugi ljetopisci dalje opisivali događaje. Očito je da sve ono što 
prvi ljetopisac pripovijeda iz najstarijih vremena Dubrovnika nije 
poteklo od njega; to isključuje već jezik kojim su razne zgode 
opisane. Legende, priče i razni zapisi postojali su i prije njega, a 
njima možemo dodati kao vrelo i porodične tradicije. Pitanje može 
jedino glasiti: Je li tek oko godine 1385. nepoznati pisac taj materijal 
sabrao i sredio u formi ljetopisa, ili je prije njega postojala kakva 
hronika, koju je on iskoristio? Medini zaključuje da je morala pos- 
tojati neka stara hronika do godine 1001.: "Što Anali (Anonimovi) 
nose iz prošlosti Dubrovnika prije g. 1001 ne može ni po svom 
sadržaju biti napisano od pisca iz 14. vijeka, već nas vodi u 11. ili 
najkasnije u prvu polu 12. vijeka. Dakako, Anonimovi anali s njima 
i kronika, bili su mnogo puta prerađeni, dopunjeni i prepisani, pa zato 
za određivanje vremena kad je kronika bila napisana, moramo više 
paziti na glavni sadržaj koji se teže mijenja nego na pojedinosti koje 
se i hotice u najboljoj namjeri mogu izmijeniti; jer često puta 
prepisivač hoće da bude jasniji od pisca, pa da čitaocu razjasni štivo, 
zamjenjuje stare izričaje novim." Uvažavajući kasnije interpolacije 
i iskvarenja, Medini tvrdi da "u kronici nema ništa što bi isključivalo 
njenu starinu, a opći utisak je da je sastavljena u doba kad se 
Dubrovnik nije bio razvio ni u građanskom, ni u administrativnom, 
ni u crkvenom pogledu onako kakva ga znamo u 13. vijeku".$7 Prema 
tome, i Nodilo, a osobito Medini, nalaze da se ne smije unaprijed 
poricati određeni historijski temelj u često fantastičnim pričanjima 
dubrovačkih hronika. Ti izvori su posebno važni za istraživanje 
bosanske povijesti u ranom srednjem vijeku, s obzirom na okolnost 
da su upravo Bosni davali istaknuto mjesto. Sa mnogo više povje- 

renja prilazio je dubrovačkim hronikama i ljetopisima V. Makušev, 
koji je mnogo prije Nodila objavio neke od tih izvora. Makušev se 
sa puno povjerenja odnosio čak i prema datumima koji su označavani 
uz pojedine događaje, iako je očito da su te datume pojedini ljetopisci 
proizvoljno navodili, te se razlikuju od izvora do izvora. 


Ako se razmotri društveno i državno ustrojstvo uspostavljeno 
na Duvanjskom saboru, kako je opisano u hrvatskoj redakciji, ono 
je, kako se čini, najbliže predfeudalnom uređenju Bosne. Upozorio 
bih da je uloga bana, onako kako je prikazana u Ljetopisu zagorske 
sklavinije, najbliža onoj koja je ostvarena u Bosni, pa i u Humu 
(lokrumske isprave nazivaju i zahumske vladare banovima). I u 
Hrvatskoj se javlja ban, ali je to u Bosni titula vladara dok je ban u 
Hrvatskoj bio podređeni vladarev izvršilac. Ban triju hrvatskih župa: 
Krbave, Like i Gacke, prvi put spomenut kod Konstantina Porfiro- 
geneta, bio je u neku ruku namjesnik hrvatskoga kneza. Od XI st. ban 
je bio najugledniji svjetovni velikodostojnik uz vladara. U Bosni, 
međutim, ban je na čelu zemlje, sa ovlastima koje su otprilike 
zacrtane na Duvanjskom saboru. 


Jedan od dokaza koji upućuju na zaključak da teritorij o kojem 
govore pogl. 4-10. Ljetopisa zagorske sklavinije treba tražiti u Bosni, 
zasniva se na mišljenju da se poprište događaja opisanih u ovom spisu 
nalazi u zaleđu, a ne na moru. To je uočio i Šišić, ali iz tog opažanja 
nije izvukao odgovarajuće zaključke. "Uopšte" — primjećuje Šišić — 
"opaža se jasno, da ljetopisac nije imao za more i događaje na moru 
— iako je živeo u Baru — baš mnogo smisla i interesa, već je težište 
svega pričanja kopno."? Pri opisu pribježišta Romana-Latina 
poslije naseljavanja Slavena uopće se ne spominju otoci. Prema djelu 
De administrando imperio neki otoci i neki primorski gradovi bili su 
upravo jedini koji su pružili pribježište Romanima pred avarsko- 
-slavenskom najezdom. Da je Ljetopis zagorske sklavinije izvorno 
napisan u primorskim krajevima, ne bi mogao izgubiti iz vida či- 
njenicu o bijegu starog stanovništava na otoke. 


; Kasno primanje kršćanstva koje obilježava Budimirovo kra- 
ljevstvo također upućuje na zaključak da je taj "regnum" u Bosni. 
Počeci pokrštavanja Hrvata i Srba datiraju već od cara Heraklija 
(610-641), ali proces pokrštavanja u unutrašnjosti bio je znatno 
sporiji, što svjedoči i Konstantin Porfirogenet. U Budimirovu kra- 
ljevstvu masovno pokrštavanje uslijedilo je tek djelovanjem slaven- 

skih misionara, kako se to opisuje u Ljetopisu zagorske sklavinije, 
što se pak slaže i sa 29. pogl. djela De administrando imperio. Kasna 
kristijanizacija u Bosni odrazila se negativno i na zastupljenost 
kršćanskih toponima. Proučavajući to pitanje na čitavom Balkanu, 
Jireček je zapazio da je Bosna najsiromašnija kršćanskim nazivima 
mjesta. To je objašnjavao utjecajem patarenstva i kasnije islama, ali 
ni zakašnjelost pokrštavanja nije bez utjecaja. '" Ime Goti, kojim su 
dalmatinski Romani označavali Slavene, pogotovo one koje su sma- 
trali hereticima zato što su se borili za narodni jezik u crkvi, odgovara 
upravo Bosancima. Činjenica da se bosanskoj vladarskoj dinastiji 
Katromanića pripisivalo gotsko porijeklo mogla je priređivačima 
Hrvatske kronike dati povoda za takvu identifikaciju, što znači da su 
u vladarskom katalogu Ljetopisa zagorske sklavinije vidjeli i bosan- 
ske vladare. Zbog toga je Ljetopis spojen s Libellus Gothorum. Bosna 
je, osim toga, gotovo pola stoljeća bila u sklopu istočnogotske 
države, za razliku, naprimjer, od nekadašnje rimske provincije Pre- 
valitane, koja, kako to utvrđuje i Šišić, "nikad nije bila sastavna čest 
Teodorikove gotske države". '! 


Smatram da se ni razlozi jezičke naravi ne protive tezi da je 
Ljetopis zagorske sklavinije nastao u Bosni i da se na nju odnosi. 
Zadaća je, dakako, jezikoslovaca da svestrano razmotre postojeći 
tekst Hrvatske kronike i o tome izreknu meritorno mišljenje. Ljetopis 
zagorske sklavinije pisan je ikavicom s elementima čakavštine, a to 
navodi na zaključak da je njegov prototip mogao nastati i u Bosni. 
Istina je da postojeći tekst sadrži i takve riječi koje su u nas poznate 
istom u novije doba, ali je do toga moglo doći kasnijim prepisivanjem 
i izmjenama, nastalim usljed pogrešnog čitanja. 


Teza prema kojoj je protograf Ljetopisa zagorske sklavinije 
nastao u Bosni zanimljiva je i u svjetlu pitanja o tome da li je inače 
u Bosni postojala tradicija pisanja hronika, odnosno rodoslova vla- 
dara i velmoža. Na to pitanje može se potvrdno odgovoriti zZa- 
hvaljujući istraživanjima Milorada Medinija, Vladimira Mažuranića, 
Sime Cirkovića i Pave Anđelića. Prema navedenim autorima, posto- 
jale su brojne bosanske, humske i trebinjske hronike. Te hronike, kao 
i one koje su nastale n POMOVRIKU od XV st. nadalje, temelje se na 
starijim predlošcima."? Ćirković smatra da se Humska hronika di- 
jelom sačuvala u Orbinijevu djelu // regno degli Slavi, jer skoro 
čitava glava o Humu predstavlja "ekscerpt iz ovog izgubljenog 


70 K. Jireček, Das christliche Element. 

71 F. Šišić, Ljetopis popa Dukljanina, 114. 

72. M. Medini, Starine dubrovačke. V. Mažuranić, Izvori, 121-153. S. Ćirković, 
Izvori Mavra Orbina. P. Anđelić, Srednjovjekovne kronike, 69-100. 

izvora". Prema Ćirkoviću, taj izvor nastao je u drugoj polovini XIV 
st., a prema Anđeliću u vrijeme Tvrtkova krunisanja. Anđelić je 
pokušao rekonstruirati tekst Humske hronike.? Na Povijest kuće 
Kotromanića prvi je upozorio Sima Ćirković, raspravljajući O iz- 
vorima Mavra Orbinija, dok je Pavo Anđelić rekonstruirao frag- 
mente te hronike. Prema ČĆirkoviću, ova hronika nastala je početkom 
XV stoljeća. 74 Spomenutim hronikama mogu se priključiti i dva 
spisa o kojima, doduše, malo znamo, ali ih valja registrirati zato što 
se o njihovim piscima govori izričito kao o broničarima Bosne. Trag 
im se nalazi u analima Jakova Luccarija. Razmatrajući popis autora 
kojima se služio Luccari, V. Mažuranić je posebno skrenuo pažnju 
na izgubljena domaća djela, od kojih se neka tiču i Bosne. = 


U uskoj vezi sa starim hronikama stoje i vladarski rodoslovi, 
koji se u Bosni počinju sastavljati u doba Tvrtkova banovanja. 
Tvrtkovo rodoslovlje, koje je nastalo između 1374. i 1377, sačuvalo 
se u više inačica. Sastavljeno je u svrhu opravdanja Tvrtkovih 
pretenzija na kraljevsku krunu Nemanjića. U genealogijuj jel unesena 
i ženska linija kojom je Tvrtko bio povezan s Nemanji ićima."$ Poslije 
će se, počevši od XVI st., nastaviti s izradom rodoslova (i grbovnika) 
slijedeći Tvrtkovu koncepciju o "sugubom vijencu", tako da će se u 
njima povezivati i "bosansko ali iliričko" i "arapsko vladanje", dakle 
dinastije Kotromanića i Nemanjića. u 


Među stare zapise bosanskog porijekla Anđelić uvrštava i 
jednu legendu o porijeklu Kosača iz XV st., koja se sačuvala u Orbi- 
nija. Anđelić kaže da je tekst nastao negdje oko Drine, vjerovatno 
oko sredine XV stoljeća. Najmlađi ljetopis iz doba državne samo- 
stalnosti Bosne bio bi opis smrti kralja Tomaša. Između više kt 
o tom događaju, Anđelić je izabrao verziju koju donosi Orbini." 


Kao što se vidi, u srednjovjekovnoj Bosni su u priličnom broju 
zastupljeni hronografski popisi, od kojih su najstariji Ljetopis zagor- 
ske sklavinije i Trebinjska hronika. 


73 S. Ćirković, Izvori Mavra Orbina, 379-428. P. Anđelić, Srednjovjekovne 
kronike, 85-91. 

74. S. Ćirković, Izvori Mavra Orbina, 421. 

75. V. Mažuranić, Izvori, 121-153. 

76. Đ. Radojičić, Doba postanka, 21-36. 

77. A. Solovjev, Postanak ilirske heraldike, Prinosi, 187-135. 

78. P. Anđelić, Srednjovjekovne kronike, 97-100. 

5. ' 
DUBROVAČKO PORIJEKLO HRVATSKE 
KRONIKE 


U usporedbi sa latinskom verzijom Hrvatska kronika sadrži 
dvadeset i tri poglavlja teksta i dodatak o tri hrvatska kralja, od 24. 
do 38. poglavlja. Za razliku od latinske verzije, hrvatska redakcija 
ne sadrži dubrovačku legendu, dijelove dubrovačke hronike, legendu 
o sv. Vladimiru niti povijest Duklje. Prema Šišiću, najstariji podatak 
o postojanju te redakcije nalazi se u Supetarskom kartularu, dodatku 
koji govori o hrvatskim banovima, "a tempore regis Suetopelagi 
usguae ad tempus Suinimiri regis Croatorum". Spomen Svetopeleka 
Šišić smatra dokazom da je "hrvatska redakcija u svome sadašnjem 
opsegu, to jest zajedno sa prikazom smrti kralja Zvonimira... posto- 
jala već u 14. veku".'? Po mojem mišljenju, to samo dokazuje da se 
u XIV st. u okolini Splita znalo za latinsku redakciju Ljetopisa popa 
Dukljanina, a ne za postojanje hrvatske redakcije, koja uopće ne 
spominje Svetopeleka, nego samo "dobrog kralja" Budimira. Brojni 
povjesničari prihvatili su Šišićevu tezu da je postojala hrvatska 
redakcija Ljetopisa. Ostalo je, međutim, nezapaženo da je V. Jagić 
nešto ranije datirao Hrvatsku kroniku, revidirajući svoj prethodni 
stav da je ona nastala u XVI stoljeću. Jagić kaže da "u toj zbrkanoj 
kronici vredno je spomena to, da još ništa nema o sv. Jeronimu, 
tobožnjem obretniku glagoljice i prevodiocu sv. pisma". Taj kriterij 
odmiče ovu posve zamršenu hroniku u nešto ranije doba, kada verzija 
Jeronima još nije bila svuda rasprostranjena, "a o njoj znamo da se 
već oko godine 1248. jedan senjski biskup njome poslužio kao 
preporukom, da lakše ishodi kod pape Inocencija IV. dopuštenje 
slavenske mise za svoju biskupiju".$9 


Radi datiranja nastanka Hrvatske kronike potrebno je osvrnuti 
se na njezine najstarije rukopise. Odmah se može reći da najstariji 
kodeks, Kaletićev prijepis u Vatikanskom arhivu, nije nastao prije 
1546. godine. Ostali prijepisi još su novijeg postanka. Međutim, 
predložak po kojem je nastao Kaletićev prijepis znatno je stariji. Taj 
predložak pronašao je 1500. splitski plemić Dmine Papalić u Polji- 
cama kod Splita, u kući Markovića iz plemena Kačića. Papalić je 
prepisao taj predložak, ali je i njegov prijepis nestao. Jerolim Kaletić 
je 1546. u Omišu prepisao latinicom isti predložak. Taj je prijepis 
dospio u posjed Ivana Lucića, a ovaj ga darovao Vatikanskoj knjižni- 


79. F. Šišić, Ljetopis popa Dukljanina, 106-113, 121-149. D. Švob, Pripis supe- 
tarskoga kartulara. N. Klaić, Povijest Hrvata, 33-34. 
80 V. Jagić, Izgnanici iz Moravske, 26-27. 

ci, u kojoj se i danas čuva. Kaletićev prijepis rađenje površno, a jezik 
mu sadrži dosta neologizama.!! Predložak Hrvatske kronike koji je 
pronašao Papalić na njegovu molbu preveo je na latinski Marko 
Marulić 1510. godine. Kako je to pokazao Stjepan Gunjača, Maru- 
lićev prijevod prilično je pouzdan, premda je i on skraćivao tekst da 
bi, kako kaže, olakšao čitanje.?2 


Od posebne važnosti jeste pitanje starosti predloška koji je 
1500. otkrio Papalić."? Kaletić, koji je imao u rukama knjigu koju je 
pronašao Papalić, opisuje je kao "jednu knjigu pisanu hrvackim 
pismom". Marulić je temeljem paleografske i jezičke analize Us- 
tanovio da je to djelo sastavljeno dalmatinskim govorom, pisano 
"prastarim pismom".$+ 1 treći zapis, na kraju Marulićeva prijevoda 
hrvatske redakcije, u rukopisu Narodne biblioteke u Beogradu iz 
sredine XVII st., svjedoči o Papalićevu predlošku kao "prastarom" 
("in libro guodam pervetusto scriptam"). j 


Sva tri zapisa o kodeksu koji je pronašao Papalić, tj. o Hrvat- 
skoj kronici, svjedoče da je taj kodeks već 1500. bio vrlo star. 
Nasuprot Šišićevoj tezi, a osobito postavci nekih autora da Hrvatska 
kronika potječe iz još kasnijeg vremena, smatram da je ona nastala 
već krajem XII stoljeća. Tako rano datiranje u punom je skladu sa 
navedena tri zapisa. Tvrdnju da je Hrvatska kronika ne samo naj- 
starija južnoslavenska hronika pisana narodnim jezikom, već i jedna 
od prvih domaćih hronika u zemljama srednje Evrope, temeljim na 
podatku iz Lukarevićevih anala. Luccari (1551-1615) pripovijeda o 
jednoj jako staroj hronici koja se tada nalazila kod dubrovačkog 
plemića Frana de Poza, sina Jeronimova. Pošto je ispričao neke 
zgode iz dubrovačke povijesti u doba cara Emanuela Komnena 
(1143-1180), Luccari doslovno kaže slijedeće: "Republika je uskoro 
ratovala sa Melekdokom Grabićem knezom Neretljana. Nakon što je 
uspostavljen mir, Republici je odavao Melekdok velike počasti Dub- 
rovčanina obećavajući da će se u svakoj prilici savjetovati s njima. 
Toje činio prije svega zato što je bio osoba... vrlo razborita u svojim 
vlastitim poslovima, kao i u odnosu na svoje stare, jako želeći da o 
ovome ostane uspomena i kod bližih i kod potomaka. Saznavši da se 
u Dubrovniku čuvaju uspomene i podvizi slavnih slavenskih po- 


81 M. Medini, Starine dubrovačke, 275, bilj. 89. 

82. S. Gunjača, Kako i gdje je, 241-252. 

83 Stipe Gunjača i Benedikta Zelić-Bučan s pravom ukazuju da je Maruliću i 
Kaletiću kao uzor služio predložak koji je pronašao D. Papalić. S. Gunjača, 
Kako i gdje je, 236-255. B. Zelić-Bučan, Bosančica u Splitu, 1-9. 

84. F. Šišić, Ljetopis popa Dukljanina, 382. S. Gunjača, Kako i gdje je, 252. 

85. M. Kurelec, An unknown Manuscript, 113-114. 

glavara, rado je prihvatio prijateljstvo s Dubrovčanima, kojima je 
često govorio i nagovarao ih, da u svojim spisima slave i pokazuju 
svijetu ime i hrabrost Neretljana. Često je tvrdio, ako mu u ovom 
pogledu bude udovoljeno želji, da nikada neće zaboraviti tu pažnju. 
Jer slike, kipovi i bilo kakva druga zdanja i tvorevine moraju nestati, 
ako ni zbog čega, a ono zbog surovosti vremena. A uspomene, 
sadržane u spisima, takve su da će trajati vječno."$$ 


Po mojem mišljenju "stara kronika", koja je pronađena kod 
Frana de Poza, a pričala je o uspomenama i podvizima slavenskih 
glavara, nije ništa drugo nego redigirani Ljetopis zagorske sklavinije, 
sastavljen između 1083. 1 1088, zatim dijelovi Trebinjske hronike, 
zapisi o drugim južnoslavenskim zemljama, te kazivanje o Tihomilu. 
To zapravo čini prva 23 pogl. Hrvatske kronike, a to je upravo tekst 
kojim se prekida uporedni latinski tekst Ljetopisa popa Dukljanina. 
Činjenica da se sa 23. pogl. prekida uporedni hrvatski i latinski tekst 
upućuje na zaključak da su i jedna i druga verzija tog dijela Ljetopisa 
mogle nastati u istom razdoblju, po svemu sudeći nešto prije 1088. 
godine. Smatram da je primjerak hrvatske redakcije — pronađen u 
Krajini, u porodici Kačića godine 1500, a danas izgubljen — priređen 
u Dubrovniku odmah poslije 1190, i to po želji kneza Kačića, zvanog 
Malduč. Preostaje da se nešto kaže i o ličnosti Malduča, odnosno 
kako ga Luccari naziva Melekdok. Luccari ga smješta u vrijeme 
nakon obnove bizantske vlasti na Jadranu, u doba cara Emanuela 
Komnena, dakle nakon 1180. godine. Melekdokov dolazak u Dub- 
rovnik veže sa sklapanjem mira između Neretljana i Dubrovčana. O 
tom miru postoji pismeni ugovor koji su u Dubrovniku u ime 
Neretljana potpisali župan Brečko sa četrdeset uglednih Kačića, kao 
i sa Borislavom, Simonom i Bogdanom Kačićem, sinovima omiškog 
kneza Nikole (poznatog po sukobu sa splitskim nadbiskupom Raj- 
nerijem iz godine 1180.).$7 Luccarijev Melekdok jeste knez koji je 
na tom položaju naslijedio Brečka. Kao kneza spominje ga oko 1200. 
Andrija II Arpadović, koji zapovijeda Malduču, "knezu Kačića i 
svim njegovim rođacima" da prestane s daljnjom pljačkom i da 
protjera sa svoga područja gusare i patarene."$ Tragom Luccarijevih 
podataka i onoga što se zna o Papalićevu pronalasku "jedne stare 
knjige" upravo na području Krajine, mislim da se vrijeme i mjesto 
nastanka rukopisa mogu ustanoviti s priličnom sigurnošću. Dub- 
rovčani su itekako imali interesa udovoljiti želji bivšeg protivnika s 


86. J. Luccari, Copioso ristretto, 39. 

87 Faksimil i tekst ugovora objavio je Josip Lučić, Povijest Dubrovnika, 112 i 
138. 

88. N. Klaić, Historijska uloga, 153, 156. 

kojim su htjeli uspostaviti prijateljske odnose. Raspolagali su kodek- 
som u kojem se dosta govorilo "o uspomenama i podvizima slavnih 
slavenskih poglavara", ali ne i o povijesti neretvanškog područja. 
Zato su Dubrovčani, potaknuti Maldučevim interesom, postojeći 
tekst Ljetopisa zagorske sklavinije, Libellus Gothorum i dijelove 
Trebinjske hronike proširili poglavljima o tri hrvatska kralja. 


Ne bi se moglo, međutim, reći da je autor dodataka o tri 
hrvatska kralja bio posebno naklonjen Hrvatima, koje je okrivio da 
su umorili kralja Zvonimira, te ih je stigla kazna tuđinske vlasti. U 
isti mah pisac je "slavio i pokazao svijetu ime i hrabrost Neretljana", 
ističući da su oni (kao i Bosanci), za razliku od Hrvata, izabrali svoga 
vladara nakon što je "panonski kralj" Bela zauzeo kraljevstvo ("Bos- 
nenses dominum suum sortiti sunt Naronenses suum, Crovati ali- 
enum").$? S obzirom na komentare o sudbini Hrvatske i Hrvata, 
dodatak je mogao biti sastavljen u Dubrovniku u XII stolj eću,?9 


Postavlja se pitanje: Jesu li i u kojoj mjeri navodi u Maru- 
lićevoj verziji Hrvatske kronike historijski zasnovani? Da li je, 
naime, osnivanjem ugarsko-hrvatske državne zajednice Neretva iz- 
gubila ili izabrala svog vlastitog vladara? Jakša Ravlić, naprimjer, 
smatra da je Neretva tada dobrovoljno dijelila sudbinu s Hrvatskom, 
dok Nada Klaić dolazi do drugih postavki. Ona tvrdi da o "nekom 
osvajanju neretvanske kneževine nije moglo biti govora". Pritom je 
ostalo otvoreno drugo pitanje, tj. "nisu li možda neretvanski knezovi 
priznavali vrhovnu vlast Arpadovića?" Autorica smatra da "tek u 
drugoj polovici 12. stoljeća dolazi do vrhovništva ugarsko-hrvatskog 
vladara nad omiškim knezovima... To vrhovništvo nije samo labavo 


89 F. Šišić, Ljetopis popa Dukljanina, 416. Neretljane spominje jedino Maru- 
lićeva redakcija, koja je vjerodostojnija od hrvatske. Slično piše bosanski 
ljetopisac Lašvanin: "Bošnjaci se pridaše Beli, kralju ungarskomu; s ovim da 
između sebe obiraju bana svoga, koga da kralj ungarski potvrdi. I tako 
odabraše Ivana Kotromanića za bana od Bosne." Fra Nikola Lašvanin prvi 
događaj datira u godinu 1059, a drugi u godinu 1079. (Ljetopis, 81.) Međutim, 
o ugarskom suverenitetu nad Bosnom u doba gubitka hrvatske samostalnosti 
nema ni govora. N. Klaić, /z problematike, 14-15. Bosna se tada upravo bila 
otrgla od Duklje i izrazito osnažila, o čemu se posebno raspravlja u poglavlju 
sa popisom slovinskih vladara. 

90 Nada Klaić za Hrvatsku kroniku s pravom kaže: "Mišljenje koje ima pisac 
Hrvatske kronike o Hrvatima tako je nepovoljno da je malo vjerovatno, da je 
ovaj oblik legende o Zvonimirovoj smrti nastao bilo u Hrvatskoj ili splitskoj 
okolici. Kako autor Hrvatske kronike — uzevši u obzir njezino posljednje 
poglavlje ne zna ništa ni više ni bolje o Hrvatima od popa Dukljanina, to je 
sva prilika da je on živio daleko od Hrvatske." Pregled izvora, 23. J. Ravlić, 
Makarska i njezino primorje. 

i nominalno, nego štoviše vrlo često potpuno zaboravljeno. To 
pokazuju ugovori koji omiški kneževi sklapaju u 12. i 13. stoljeću. "?! 
Ako se prihvati mišljenje Nade Klaić, može se bolje shvatiti i 
samosvijest kneza Malduča da se u pismenom obliku ovjekovječi 
težnja Neretljana za samostalnošću, pri čemu nisu izostajali junački 
podvizi, hrabrost i slava. 


Neretva je bila samostalna i u času sastavljanja Hrvatske 
kronike. Taj položaj očitovao se već za prvih Arpadovića, pa je 
podatak Hrvatske kronike da su i poslije najezde "panonskog kralja" 
Neretljani zadržali svoga vladara pouzdano povijesno svjedočan- 
stvo. U hronici koja se čuvala u Poze bilo je nedvojbeno zastupljeno 
slavensko ime. Slavenski etnonimi u tekstu koji je priređen u Dub- 
rovniku zamijenjeni su po svoj prilici zato što se polazilo od postavke 
da je neretljanska povijest najuže povezana sa hrvatskom. Prevodeći 
Hrvatsku kroniku Marulić je shvatio, kako se to vidi iz Pozdrava 
gospodinu Papaliću, da ona sadržava "djela dalmatinskih i hrvatskih 
kraljeva". Zbog toga se u "hrvatskom dodatku" govori o hrvatskim 
vladarima, sve do Zvonimira koga su Hrvati "ubili bez krivnje".?? 
Uostalom, izvan hrvatskog dodatka o Bijeloj Hrvatskoj govori se u 
Hrvatskoj kronici uglavnom sporadično. 


Hrvatska kronika nastala je u isto vrijeme kad i trgovački 
ugovor bosanskog bana Kulina sa dubrovačkim knezom Krvašem od 
1189, pisan slavenskim jezikom. "Sva tri sačuvana primjerka Kuli- 
nove isprave, zatim Nemanjina hilandarska povelja i ćirilski zapisi 
u izvoru su i prijepisu Nemanjine isprave iz godine 1186, nastali su 
otprilike u isto vrijeme (kraj 12. i početak 13. stoljeća), a njihovi 
pisari potječu iz iste sredine i nastavljaju tradicije iste pisarske škole. 
U njihovu pismu očituje se u jednu ruku povezanost sa suvremenim 
ćirilskim spomenicima, a u drugu ruku utjecaj zapadne latinske 
kulture. "?3 


Smatram da ni pisca Hrvatske kronike ne treba tražiti daleko 
od toga kulturnog središta u Dubrovniku. Jezik hrvatske redakcije, 
koliko god ga je iskvario Kaletić, odaje da je sastavak nastao negdje 
gdje se miješaju čakavsko i štokavsko narječje, a to može biti upravo 
Dubrovnik. U znanosti prevladava pretpostavka da je Luccarijeva 
"stara kronika" bila napisana bosančicom. Šišić sa "punom sigur- 
nošću" ustanovljava da su "one knjige stare u Markovića" bile 


91 N. Klaić, Historijska uloga, 1970, 149-151. 
92. F. Šišić, Ljetopis popa Dukljanina, 382, 415-416. 
93. J. Vrana, Da li je sačuvan, 5-57. 

napisane ćirilicom, "i to takozvanom bosančicom".?? Benedikta Ze- 


lić-Bučan iznijela je argumentaciju da je hrvatsko pismo hrvatske 
redakcije "zaista bila bosančica".?? Određenu rezervu prema navede- 
noj tezi izrazio je Vjekoslav Štefanić, koji je zapazio da je pri 
označavanju datuma Zvonimirove smrti uzeta brojčana vrijednost 
slova koja je vrijedila u glagoljici, tako da nije isključeno da je 
Hrvatska kronika nastala na temelju glagoljskog predloška.?$ Lu- 
bomir Havlik smatra da je "dalmatinska legenda" -- kako on naziva 
pogl. 8-10. Ljetopisa popa Dukljanina — prvobitno napisana staro- 
slavenskom glagoljicom. "7 Držim da je prihvatljivija i utemeljenija 
postavka da je rukopis bio napisan bosančicom, i to u Dubrovniku. 


6. 
UDIO DUBROVČANA U NASTANKU 
LATINSKE (TALIJANSKE) REDAKCIJE 


Dubrovnik je imao odlučujući udio već prilikom koncipiranja 
teksta koji je biskup Petar predstavio Rimskoj kuriji 1088, uoči same 
uspostave Dukljanske nadbiskupije. Mišljenja sam da su odnosi u 
razdoblju prije uspostave Barske nadbiskupije 1089. bili dobri te da 
je Dubrovnik bio naklonjen akciji biskupa Petra u Rimu. Očito su 
namjeravali preko biskupa Petra priključiti Kotor jurisdikciji dub- 
rovačke crkve. Pritom su potcijenili politiku dukljanskog vladara 
Mihajla, koji je želio crkvenom organizacijom obuhvatiti čitavo 
svoje područje. Dubrovčani su nastojali u svoju nadbiskupiju uk- 
ljučiti i prevalitanske biskupije, kao sufraganske, prije sviju Kotor. 
Spominjući razaranja gradova u Prevalitani, Luccari tvrdi da je u ono 
vrijeme posljednji nadbiskup Duklje Ivan pobjegao u Dubrovnik, 
gdje su ga izabrali za biskupa, a on je nadbiskupsko dostojanstvo 
prenio iz Duklje u Dubrovnik.?? Dubrovčani su imali dalekosežne 
planove i sa barskim biskupom Petrom. Kakoje to uvjerljivo pokazao 
Stjepan Antoljak, nakon što su uklonili sa položaja omraženog 
biskupa Vitala II i bacili ga u tamnicu, postavili su na njegovo mjesto 
upravo barskog biskupa Petra. U pismu pape Grgura VII od 9. 1. 
1078. Petar se označava kao barski i dubrovački biskup: "Uputite 
Petra barskog i dubrovačkog biskupa ili druge pogodne poslanike, sa 
kojima bi mogao u raspri, koju je između splitskog nadbiskupa i 


94. F. Šišić, Ljetopis popa Dukljanina, 160. 
95. B. Zelić-Bučan, Bosančica u Splitu, 1-9. 
96 V. Štefanić, Hrvatska književnost, 81. 

97. L. Havlik, Dukljanska kronika, 1. 

98. M. Faber, Pravo barskih nadbiskupa, \| 1. 

dubrovačkoga, pravdu istražiti i kanonski presuditi."?? Iz ovog 
pisma, upućenog "Michaeli regi Sclavorum", jasno se razabire da se 
Mihajlo kod pape zalagao ne samo za priznanje svoje države kao 
kraljevine, već je u sporu dubrovačke i splitske crkve stao na stranu 
Dubrovčana, a protiv Splita.!%" Situacija se, međutim, temeljito 
izmijenila nakon uspostave Barske nadbiskupije 1089, kada je 
započela bespoštedna borba između dubrovačke i barske crkve, koja 
je okončana tek 1255. godine. !9! Za nas je u ovoj prilici od presudne 
važnosti da je u pripremama oko uspostavljanja Barske nadbiskupije 
Dubrovnik stajao na strani Bara, a protiv Splita, i da je u zajedničkoj 
akciji sudjelovao kotorski biskup Petar, koji je tada ujedno djelovao 
i kao dubrovački biskup. Smatram da je u argumentaciji pred papom 
poslužio Ljetopis zagorske sklavinije, tačnije njegovo 9. pogl., u 
kojem se govorilo o uspostavi nadbiskupije u Duklji na Duvanjskom 
saboru, te o Ćirilovim zaslugama za kršćanstvo. Rimskoj crkvi 
trebalo je predočiti latinski prijevod Ljetopisa i tako je nastao Reg- 
num Sclavorum. Smatralo se potrebnim da se Ljetopis zagorske 
sklavinije proširi pa je tako nastala Hrvatska kronika (tada bez 
dodatka o tri hrvatska kralja). Mislim da je biskup Petar dao pripre- 
miti Regnum Sclavorum i Hrvatsku kroniku u Dubrovniku, prije 
odlaska u Rim 1078. godine. Početkom XIII st. te je tekstove pro- 
našao nepoznati barski svećenik, redigirao ih i dodao im povijest 
Duklje, pa je tako nastao Ljetopis popa Dukljanina. 


Posredan dokaz da su prvi dio Ljetopisa popa Dukljanina i 
Hrvatske kronike nastali u Dubrovniku jest i činjenica da se podaci 
sadržani u ta dva ljetopisa susreću u dubrovačkim hronikama i u 
drugim izvorima dubrovačkog porijekla. Prije godine 1601, odnosno 
1666, kada se pojavilo Orbinijevo, odnosno Lucićevo izdanje, po- 
datke iz Ljetopisa donose (prema Šišiću) lokrumski falsifikati, pismo 
dubrovačkog nadbiskupa Ivana Mlečanina, dubrovački ljetopis Mi- 
lecije, te hroničari Nikola de Ragnina, Ludovik Cerva Tubero i 
Seraphino Razzi. Šišić smatra da su se tim podacima koristili Toma 
Arhiđakon, Andrija Dandolo, Flavio Biondo, te Šibenčani Dinko 
Zavoreo i Ivan Tomko Mrnavić.!92 U Dubrovniku je postojalo ne- 
koliko predložaka Ljetopisa. Dubrovački hroničar Nikola de Ragni- 
na obilato se služio primjerkom Ljetopisa popa Dukljanina, pre- 
vodeći iz njega na talijanski pojedine odlomke. Tubero (1459-1527) 
izričito kaže da je imao u rukama prastari primjerak anala pisca iz 


99. S. Antoljak, Miscelanea, 189-192. 
100. F. Rački, Documenta, 189-192. 
101. F. Šišić, Ljetopis popa Dukljanina, 63-82. 
102. Isto, 47-62. 


Duklje. Značajan je Tuberov zapis o tom primjerku, gdje kaže: "Taj ! 
spis, iako je po izgledu bio vrlo star, kada je dospio u moje ruke, ipak 
nije toliko bio oštećen raspadanjem dugih godina, da se ne bi mogao 
čitati." On sam nije prenio mnogo podataka iz Ljetopisa, ali je 
značajno da govori o Duvanjskom saboru, koji smješta u 886. godinu. 
Pozivajući se na Dukljanske anale, tj. Ljetopis popa Dukljanina, 
Tubero zna i za epidaurskog nadbiskupa Ivana ("pontificem Epi- 
daurium, guem Diocleatis auctoris annales Joannem nominant"). Tu 
ličnost ne nalazimo u postojećoj latinskoj verziji, što također 
potvrđuje tezu da je to bio drugačiji tekst.!93 Dubrovčanin Mavro 
Orbini preveo je i objavio Ljetopis popa Dukljanina, kao dodatak 
svome djelu // regno degli Slavi. Orbini je očito imao pred sobom 
bolji tekst, kojem danas više nema traga. 94 Možda se Orbinijevim 
predloškom poslužio i Luccari.!%5 Brojnost različitih verzija Lje- 
topisa popa Dukljanina, koje su čuvane u Dubrovniku, još Je jedno 
svjedočanstvo u prilog postavci da je rukopis ondje i nastao. !9% 


Nadalje, činjenica je da se čitava poglavlja u Ljetopisu popa 
Dukljanina odnose na dubrovačku prošlost. To posebno vrijedi za 
pripovijesti o nastanku Dubrovnika. Izlaganje o Pavlimiru i njegovu 
potomstvu (pogl. 25-27.) izravno se nastavlja tamo gdje završava 
kazivanje o Tihomilu (koje sadrže i latinska i hrvatska verzija). 
Poslije kratke cenzure, Dubrovčani nastavljaju izlagati svoju povi- 
jest. Dubrovačkog porijekla jeste također intervencija u 9. pogl. 
Ljetopisa, prema kojoj su na Duvanjskom saboru Srbija ili Zagorje 
podijeljeni na Bosnu i Rašku. Bosna i Raška bile bi prema toj podjeli 
sastavni dijelovi Zagorja ili Srbije. Znakovito je da podatak o 
razdiobi Srbije na Bosnu i Rašku nije sadržan u Marulićevoj verziji, 
a u hrvatskoj redakciji tekst je pobrkan. Ni u primjerku kojim se 
poslužio mletački dužd i hroničar Andrija Dandolo (1309-1354) 
vjerovatno nije bilo spomena o takvoj podjeli. U Ljetopisu zagorske 

sklavinije tog izjednačavanja nije bilo. Prije svega, naziv Srbija javlja 
se prvi put u X st. u djelima bizantskih pisaca i u papinskoj kan- 
celariji, ali u nas teško prodire: "Prvovenčani zna da se tituliše 1199. 
godine magnus iuppannus totius Servye, 1220. rex totius Servie, ali 
na svom jeziku kaže uvek 'srpska zemlja". Isto tako i Dušan, koji se 
potpisuje grčki, u srpskim poveljama kaže uvek 'samodržac Srbljem 
i Grkom'. Reč Srbija poznata je srednjevekovnim Srbima obično u 
stranim jezicima."!$7 Prema tome, naziv Srbija potvrđuje da je taj 
dio 9. pogl. Ljetopisa stranog, po mojem mišljenju dubrovačkog 
porijekla. 


Jedno mjesto u 9. pogl. hrvatske redakcije Ljetopisa svjedoči 
o tome da se pod imenom Srbija podrazumijeva Raška, ali ne i Bosna. 
Kada ljetopisac kaže: "i rike, ke ishode iz gor od zapada sunčenoga 
i pristaju uz veliku riku Dunaj, onuj riku zvaše Surbiu", ne podrazu- 
mijeva Bosnu, jer bi spomenuo rijeku Savu. Područje Srbije određuje 
prema Dunavu i rijekama koje tamo izviru, a to su Djetinja, Rzav, 
Moravica, Morava, Raška, Ibar, Sitnica i Lab. Da je to područje 
Srbije odnosno Raške, vidi se iz 14. pogl. hrvatske redakcije, gdje 
doslovno stoji: "Zagorje, ko Srbiju zovu, ča jest g Dunaju i g Bugare, 
ko se sada zovu, ča jest tja do Paunja polja". Paunje polje jesu Pauni 
oko Uroševca, na jugu Kosova. Srbija je i ovdje smještena uz Dunav, 
sjeverno od Kosova. !%8 Termin i pojam zagorje različito je određen 
u 9. pogl. i na drugim mjestima u različitim verzijama Dukljaninova 
ljetopisa. Prema 11. pogl., Zagorje bi sačinjavale Raška i Bosna, dok 
se u 14. pogl. govori o području sjeverno od Kosova. Zagorje se 
spominje i u 2. i 3. pogl. te u dodatku Hrvatske kronike, u 27. i 28. 
poglavlju. Na svim navedenim mjestima Bosna se odvaja od Zagorja: 
u 2. pogl. kazuje se kako je Stroin osvojio Bosnu i pošao u Dalmaciju, 
pa ni to "ne bi mu dovoljno", već je poslao s vojskom sina "da bi 
obujal i donju zemlju i zagorsku". U 27. pogl. navodi se kako "veliko 
bogactvo biše, tako u Zagorje, kako u Primorje za pravednog kralja 
Zvonimira", dok se u 28. pogl. za Belu I, koji "vaze kraljevstvo 
Hrvatske", dodaje: "I vazam Hrvate, i zagorsko i primorsko i bosan- 
sko kraljevstvo". 109 Prema izloženom, Zagorje se protivrječno odre- 
đuje već u samom Ljetopisu. Zagorje u smislu 9. pogl. ne javlja se 
nigdje ni u starijim, ni u novijim povijesnim izvorima, osim u onim 


107 A. Solovjev, Pojam države, 66. "Srbija se javlja samo u spisima crkvenog 
karaktera u kojima se oseća grčki uticaj (...). Strani izvori se obilato služe 
nazivom Serbia ili Servia. Ona se nalazi u tituli ugarskih kraljeva od početka 
XIII veka." M. Dinić, O nazivima. 

108. F. Šišić, Ljetopis popa Dukljanina, 398, 403-404. 

109. Isto, 386-387, 412, 416. 

koji se temelje na Ljetopisu popa Dukljanina.! 10 Ove nedoslj ednosti 
proizašle su iz činjenice da je naziv Zagorje, a također i Prigorje, 
stajao u predlošku, ali samo u smislu župe Zagorje. 


Povijesni izvori kasnijega srednjeg vijeka, kao i turskog raz- 
doblja, spominju Zagorje kao bosansku župu (županiju) između 
Gornje Neretve i Drine. Zagorje leži tačno na sjevernoj strani od 
planinskog lanca koji ide od Prokletija do Zelengore i čini u ovom 
dijelu vododjelnicu između rijeka koje utječu u Jadransko more i u 
savu.!!! Na južnoj strani tog planinskog lanca nalazi se Podgorje, le) 
kojem govori Ljetopis popa Dukljanina u 30. pogl. latinske redakcije. 
Na Zagorje se nastavljaju Neretva 1 Rama, koje po Dukljaninu 
također pripadaju Prigorju. Na južnoj strani ovoga planinskog lanca 
leži Podgorje "latine Submontana" (30. pogl.), a sučelice mu je na 
sjevernoj strani župa Zagorje, koja je više nego vjerovatno 1 u 
Dukljaninovo doba bila samo župa, latinski nazvana Transmontana 
(9. pogl.).! 12 Zagorje se očito nalazilo u prvobitnom tekstu, alije do 
nas dospjela verzija sa iskrivljenim podacima i umecima. Zagorje 
kojeje stajalo nasuprot Podgorju nešto je posve drukčije negoli široki 
prostor Raške i Bosne. 113 Prema tome, teško da je jedan domaći pisac 
mogao tako odrediti Srbiju u drugoj polovini XI st. — smatram daje 
tekst tada nastao — a još manje u drugoj polovini IX st., kada je mogao 
biti održan Sabor. 


Nasuprot tome, Dubrovčani su imali interesa na taj način 
povezati Srbiju i Bosnu. Polazeći od postavke da se crkvena podjela 
ravnala prema političko-teritorijalnoj podjeli, Dubrovčanima je bilo 
jako stalo da opravdaju formulaciju "regnum Serviliae guod est 
Bosna". Zbog toga je nastalo više dubrovačkih krivotvorina koje su 
korištene u kasnijoj borbi dubrovačke i barske crkve, pa je u istu 
svrhu trebao poslužiti i falsifikat u 9. poglavlju. Borba dubrovačke 
crkve poslije 1089. uglavnom se svodila na dva pitanja. Jedno je 
pitanje priznanja statusa nadbiskupije, a drugo jurisdikcije nad okol- 


110 Usporedi: N. Radojčić, Društveno i državno uređenje kod Srba, 259-284. 

111 Š. Bešlagić, Srednjovjekovni. 

Surbije na Bosnu i Rašku kad u čitavom svom spisu nijednoj od njih ne pridaje 

nim zemljama, kako na području prevalitanskih biskupija, tako i na 
području biskupija Slovinije (Trebinje, Hum i Bosna). Posebno je 
bilo sporno pitanje jurisdikcije nad Bosnom, budući da se ona ne 
spominje u buli Benedikta VIII iz 1022. godine. Ta povelja bila je 
glavni izvor dukljansko-dubrovačkih razmimoilaženja poslije 1089, 
jer je njome novom dubrovačkom nadbiskupu Vitalu vraćena juris- 
dikcija koju je navodno imala Epidaurska nadbiskupija. Kao po- 
dručje Dubrovačke nadbiskupije navode se Zahumlje, Srbija, Tre- 
binje, Kotor, Bar i Ulcinj. Dubrovniku su, dakle, priključene prevali- 
tanske biskupije sa sjedištem u Kotoru, Baru i Ulcinju. U buli se ne 
spominje Bosna. S druge strane, uključivanje Srbije bilo je bez 
značaja za Dubrovnik, jer je Srbija (Raška episkopija) upravo u to 
doba (oko 1020.) pripala ohridskoj autokefalnoj crkvi. Osim klera 
prevalitanskih biskupija, splitski nadbiskup bio je također protiv 
nove organizacije Crkve, jer je time bilo smanjeno područje njegove 
jurisdikcije. 

Pozicije dubrovačke crkve oslabile su nakon uspostavljanja 
Dukljansko-barske nadbiskupije bulom protupape Klementa III 
Viberta od 8. 1. 1089. godine. Tada su, prema načelu o podudarnosti 
crkvene i političko-teritorijalne podjele, Dukljansko-barskoj nad- 
biskupiji, osim prevalitanskih biskupija, pripale Srbija, Bosna i Tra- 
vunija. Dubrovačkoj crkvi priznat je status nadbiskupije, ali samo do 
brda pred samim gradom. U borbi koja je uslijedila Dubrovčani su 
kod pape dokazivali da se pod Srbijom u buli iz 1022. podrazumi- 
jevala Bosna. To je jasno iz izjave koju je u sporu s barskom crkvom 
dao dubrovački nadbiskup Ivan, o čemu je 1252. obavijestio dub- 
rovačke poslanike u Mlecima. Nadbiskup Ivan tvrdio je pod zak- 
letvom pred papom da su pod jurisdikcijom dubrovačkog nadbiskupa 
tri vladavine ("regna") i to zahumska, Srbija, koja je Bosna ("Servilie 
guod est Bosna") i Travunija. Vladavina zahumska proteže se do 
splitske provincije, vladavina srpska do kaločke crkvene provincije, 
a vladavina trebinjska do dračke crkvene provincije.!!4 Sa istim 
ciljem sa kojim je nastupao nadbiskup Ivan 1252, krivotvorene su u 
Dubrovniku i papinske bule, i to Klementa III od 21. 6. 1188, Grgura 
IX iz 1227, odnosno iz 1238. godine. U sve tri navedene isprave 
nalazi se formulacija "Serviliae guod est Bosna". Ne može se nikako 
zamisliti da bi u vrijeme kada su navodno izdane te bule Papinska 
kurija bila toliko neupućena da nemanjićku Srbiju i Kulinovu Bosnu 
smatra jednom državom ("regnum"). Jedino pravo objašnjenje za to 

poistovjećivanje nalazi se u težnji dubrovačke crkve da dokaže svoje - 
pravo na jurisdikciju nad Bosnom. !!5 


Svi izneseni podaci upućuju na zaključak da su mjesto i uloga 
Dubrovnika od presudne važnosti za nastanak Ljetopisa popa Duk- 
ljanina. Šišić i Medini također su uočili da su Dubrovčani imali 
udjela u oblikovariju latinske redakcije, ali nisu pritom u potpunosti 
ocijenili značenje dubrovačkog doprinosa. Medini je, naprimjer, 
utvrdio da su dubrovačke intervencije uslijedile "negdje u 14. vi- 
jeku", jer nije išao tako daleko da bi već začetke Ljetopisa vidio u 
Dubrovniku. !!$ Mora se napomenuti da je Ljetopis popa Dukljanina 
bio kroz stoljeća u krugu zanimanja učenih ljudi u Dubrovniku. 
Preinake su provedene i nakon što je oblikovana prva kompilacija. 
Izrazitim primjerom tih promjena smatram ona mjesta gdje se Ti- 
homil, pobjednik nad Mađarima (X st., pogl. 22. i 23.) poistovjećuje 
sa velikim županom srpskim Tihomilom (1165-1168, pogl. 24.). Čini 
se također da se tek u razdoblju poslije ljetopisca Dukljanina u 
latinskoj redakciji pojavljuje i Časlavljevo ime. 


Po svemu se čini da je u Dubrovniku, kao kulturnom središtu 
neuporedivo važnijem od Bara, nastao cijeli prvi dio latinske redak- 
cije Ljetopisa popa Dukljanina (1-35. pogl.). U prilog ovoj postavci 
govore i leksikološki rezultati do kojih je došao Medini. On smatra 
da se tzv. dukljanski dio jezički i stilski razlikuje od prvog dijela 
Ljetopisa, što znači da je riječ o najmanje dvojici redaktora.!!7 
Povijest Duklje je nedvojbeno izvorno djelo popa Dukljanina, dok 
su poglavlja koja joj prethode od drugog pisca. Smatram da je prvi 
dio Ljetopisa kompilacija sastavljena od više hronika i zapisa koji su 
tada postojali u Dubrovniku. Ondje je nastala Hrvatska kronika na 
slavenskom jeziku, a zatim su prva dvadeset tri poglavlja prevedena 
na latinski jezik i nazvana Regnum Sclavorum. To je prijevod slaven- 
skog naslova Kraljevstvo Slavena, koji je poslužio kao okosnica u 
izradi Hrvatske kronike. Latinski prijevod dospio je potom u ruke 
nepoznatom barskom svećeniku koji je nadopisao legendu o sv. 
Vladimiru i svoj vlastiti sastavak o povijesti Duklje. 


Hrvatska kronika dosta se vjerno držala slavenskih predlo- 
žaka, tako da je taj tekst, usprkos promjenama, sačuvao izvornost. U 
pripremi latinske verzije priređivač je htio pokazati svoju učenost pa 
je unosio više vlastitih dionica. Raspolagao je i nekim izvorom O 


115 Za sve pobrojane bule Stanojević utvrđuje da su krivotvorine. Borba za 

slavenskoj misiji, u kojem je našao moravskog Svetopeleka i na toj 
osnovije iskonstruirao južnoslavenskog kralja Svetopeleka. Ne razu- 
mijevajući pojam "sveti puk" iz Ljetopisa zagorske sklavinije, preveo 
ga je vlastitim imenom Svetopelek. Latinski tekst donosi više po- 
dataka o slavenskoj misiji i Konstantinu, nego slavenski izvornik, što 
pokazuje da je latinski prevodilac raspolagao još i nekim drugim 
izvorom o djelovanju Konstantina i Metoda. Dakako daje i ljetopisac 
Dukljanin proveo određene izmjene u Regnum Sclavorum.!"? 


7 
KADA JE NASTALA LATINSKA REDAKCIJA 
LJETOPISA POPA DUKLJANINA? 


U predgovoru Ljetopisa barski svećenik spominje "svetu nad- 
biskupsku stolicu dukljanske crkve" ("sanctae sedis archiepiscopatus 
Dioclitanae eccelesiae"), koje su svećenici, starci 1 omladina zamolili 
autora da im prevede sa slavenskog na latinski jezik spis o Gotima, 
koji je latinski naslovljen kao Regnum Sclavorum. To znači da je u 
doba sastavljanja Ljetopisa dukljanska crkva bila u statusu nad- 
biskupije. Ta činjenica baca novo svjetlo na prevladavajuće teorije 
koje tvrde da je Ljetopis sastavljen u borbi za uspostavu Barske 
nadbiskupije. !?? Ako se prihvati podatak o postojanju nadbiskupije 
u doba kada je sastavljen spis, onda ne dolazi u obzir kao vrijeme 
nastanka spisa razdoblje od 1142. do 1199, kada je barska crkva bila 
u statusu biskupije. Ako je to tako, onda se ne bi moglo prihvatiti ni 
mišljenje V. Mošina, koji tvrdi da de "Ljetopis postao sredinom 12. 
vijeka, tačnije baš 1149. godine". 2" Šišićevo datiranje, prema kojem 
je Ljetopis napisan "potkraj 12. ili odmah na početku 13. veka" 
Dukljaninova predgovora: "Vreme postanka našeg Ljetopisa može 
se dokučiti i na osnovu Dukljaninovih uvodnih reči, ondje gde kaže, 
da je napisao samo ono, što je čuo 'od naših otaca pa vremešnih 
staraca? kako iznose u istinskom pričanju. To znači da su ti očevi i 
starci bili — s obzirom na zaključnu čest — Ljetopisa savremenici 
poslednjih dukljanskih događaja, naime propasti kralja Đure i vla- 
danja Dragimirova i Radosavljeva, dakle otprilike između 1128. i 
1148., kod toga treba naročitu pažnju skrenuti činjenici, da se pop 
Dukljanin nigde i nikad ne poziva na svoja sopstvena zapamćenja. 


118. Usp. F. Šišić, Ljetopis popa Dukljanina, 138-139. 

119. To pogrešno stajalište zastupao sam i sam, posebno u radu Pitanje vjero- 
dostojnosti sabora na Duvanjskom polju. 

120 V. Mošin, Ljetopis, 23-27. 

Uzmemo li sada, da je pop Dukljanin mlađi od njih za punu genera-_ 
ciju ili trideset godina, onda nam se ukazuje kao najdocnije vreme 
postanka našeg Ljetopisa otprilike godina 1180." Šišić zaključuje da 
je djelo moglo biti napisano samo u vrijeme cara Manuila Komnena, 
najkasnije prije 1204. godine. !?! 

Iz dosadašnjih izlaganja proizlazi da Ljetopis popa Dukljanina 
nije mogao nastati prije 1199, kada je uspostavljena Barska nad- 
biskupija: Budući da je predložak prvog dijela sačuvan u Hrvatskoj 
kronici, koja je nastala oko 1190, ona mora biti starija od Ljetopisa 
popa Dukljanina najmanje desetak godina. Većina povjesničara 
prihvaća Jirečekovu pretpostavku da je "terminus post guem non" 
pisanja Ljetopisa popa Dukljanina godina 1215, kada je tijelo sv. 
Vladimira preneseno iz Krajine u Drač. 


Moje mišljenje o nastanku Hrvatske kronike i latinske verzije 
Ljetopisa podudara se sa Šišićevim. Hrvatska kronika, naime, redigi- 
rana je odmah poslije 1190, a prije toga nije mogao nastati ni Ljetopis 
popa Dukljanina. Brojna pogrešno shvaćena i prevedena mjesta u 
Ljetopisu zagorske sklavinije u latinskoj verziji dokaz su da je 
Hrvatska kronika prethodila Ljetopisu popa Dukljanina. 17 Duklja- 
ninova predgovora također se može zaključiti da je tekst Regnum 
Sclavorum, kako su Dubrovčani vjerovatno nazvali svoju verziju 
Ljetopisa bez dukljanskog dijela, poslužio ljetopiscu Dukljaninu za 
izradu cjelovitog spisa. On kaže da je zamoljen prevesti sa slaven- 
skog jezika na latinski spis o Gotima koji se latinski naziva Regnum 
Sclavorum. Dukljanin nigdje ne kaže da je on sam pisac djela 
Regnum Sclavorum, kako tvrde gotovo svi dosadašnji istraživači. u 
Otvoreno je, međutim, pitanje da li je tačan Dukljaninov navod daje 
on preveo sa slavenskog na latinski spis o Gotima (Regnum Sela- 
vorum). Prema Medinijevoj jezičkoj analizi jasno je da se prvi dio 
Ljetopisa, koji se može označiti kao dubrovačka redakcija, znatno 
razlikuje od dukljanskog dijela, kojem je autor pop Dukljanin. Daje 
Dukljanin preveo sa slavenskog na latinski Regnum Sclavorum, 
sigurno bi jezički izraz bio isti u cijelom Ljetopisu. Ali, kako je već 
u vrijeme priprema Ljetopisa postojala i slavenska redakcija, barski 
svećenik mogao se i njome poslužiti pri redigiranju svoga teksta, pa 
Je tako dao sebi za pravo tvrditi da je preveo tekst na latinski. Dajući 
konačnu redakciju cijelog Ljetopisa, učinio je i neke zahvate u 
Regnum Sclavorum. Prije svega, od njega nedvojbeno potječe kata- 
log biskupija u 9. pogl. za koji se obično tvrdi da odražava stanje 


121 F. Šišić, Ljetopis popa Dukljanina, 82-105. 
122. Isto, 292. 

kakvo je bilo u Dukljaninovo doba te da mu je podloga krivotvorena 
bula pape Kaliksta II (1112-1124), bez datuma. Osim toga, uočljivo 
je da Dukljaninov tekst odražava prilike i shvaćanja na prijelazu iz 
XII u XIII st., za razliku od Regnum Sclavorum, koji odražava ranije 
stanje. Valja spomenuti i mišljenje E. Peričića da je autor Ljetopisa 
popa Dukljanina, odnosno Regnum Sclavorum, kako bi trebao glasiti 
naslov Ljetopisa, neki Grgur Zadranin, koji je došao na čelo dukljan- 
ske crkve oko 1172. i njome upravljao vjerovatno sve do 1194. 
godine. Pred povratak u rodni Zadar sastavio je hroniku Kraljevstvo 
Slavena. Prema Peričiću, svrha hronike bila je "obnova crkvene i 
državne vlasti u Duklji oslanjanjem na rimskog papu i bizantskog 
cara, svakako uz jaku i pravednu vlast domaćeg vladara". Navodno 
autorstvo Grgura Zadranina mora se, međutim, dovesti u pitanje. 
Sigurnoje, naime, daje Ljetopis napisan u vrijeme kada je dukljanska 
crkva bila u statusu nadbiskupije, što znači poslije 1199. pa ako se 
pretpostavi da je Grgur Zadranin bio na čelu barske crkve u razdoblju 
odoko 1172. pa vjerovatno do 1194, ondaje teško prihvatiti mišljenje 
da bi on mogao biti i autor Ljetopisa.!? 


8. 
JUŽNOMORAVSKA HRONIKA 


Podaci o Konstantinu u Hrvatskoj kronici srodni su dijelovima 
Moravske legende. Istina, ne postoji tekstualna podudarnost između 
dva spomenuta izvora, ali se podaci slažu i na jednak način odstupaju 
od ostalih tekstova o slavenskoj misiji. Četvrto i peto poglavlje 
Moravske legende očito su naknadno uklopljeni u tekst. Po nekim 
autorima čitava Moravska legenda jeste "puka mehanička kom- 
pilacija više starih ćirilometodskih tekstova". Prema L. Havliku, 
Moravska legenda nije mogla nastati prije XIII st., ali se oslanjala na 
starije predloške. 2?" Mislim da je predložak 4. i 5. pogl. bila neka 
hronika u kojoj se govorilo o slavenskoj misiji u južnoj Moravskoj. 
Iz tog predloška preuzeta je priča o pokrštavanju moravskog kneza i 
njegova naroda. Postoje uočljive sličnosti između 4. i 5. poglavlja 
Moravske legende te 8. i 9. pogl. Hrvatske kronike. 


Hrvatska kronika: "Jedan človik mnogo naučen i filozof, 
imenom Konstanc... izide iz Tesalonike i pojde u Kazariku i ondje 
pripovida viru krstjansku i kršćaše ki se obraćahu... I na viru krstjan- 
sku obrati svu Bulgariju." 


123. E. Peričić, Sclavorum regnum. 
124. L. Havlik, Dukljanska kronika, 20. 

Moravska legenda: "Audiens autem princeps Moraviae guod . 
factum fuerat a Philosopho in Gazarorum provincia... Egressus ita- 
gue primo venit ad Bulgaros, guos, divina gracia cooperante, sua 
predicacione convertit ad fidem." 


Hrvatska kronika: "1 tada biše papa Stipan i posla listove ka 
svetu mužu Kostancu zovući ga k sebi, jere slišao biše, kako pri- 
povidaše viru Isusovu i da biše tolik puk obratio na viru Isusovu, i 
zato ga viditi želiše. I tako sveti muž Kostanc zaredi popove i knjigu 
harvacku i istumači iz grčkoga knjigu harvacku... i naredi misu i 
utvrdi zemlju u viru Isukrstovu. I voze prošćenje i obrati k Rimu put 
svoj, koji mu god posluh svet zapoviden biše. I gredujući navrati se 
na kraljevstvo Svetoga puka koga biše na viru obratio. Kojih gospo- 
dovaše mudri i dobri kralj Budimir koji po Kostancu biše naučen u 
viru. { razumivše kralj prišastje Kostanca, bi vele vesel i s počtenjem 
primi ga... Iu svem kralj virova i krsti se sa svimi, ki još u kraljevstvu 
njegovu bihu nekršćeni. I popa kada biše poslal po blaženoga muža 
Kostanca, posal koji k njem dojde, po papinu dopušćenju posveti ga 
za.... I pribivše blaženi muž s kraljem nikoliko dan... pojde k Rimu." 


Moravska legenda: "Ab inde procedens venit in teram Mo- 
raviae... Unde cotidie cum fratre suo Metudio perlustrabat civitates, 
vicos et oppida, stillando in aures infidelium verba vite... Dum hec 
saluberrimus vir Dei predicaret, elogia et in corde regis ac populi sui 
hac doctrina firmiter confostatus... Ouatinus catholice fidei firmiter 
iniciaretur sacramentis. Hoc ut audierunt viri savati pre ganchio 
lacrimati, pro eorum conversacione et desiderio de parcabantur Do- 
minum instancius, deinde sacri baptismatis unda munclatum eterno 
regi munus acceptabile regem obtuleunt mortalim... Et ideo facto est 
gens sancta, populus acguisitionis... Cumgue viri Dei ipsum regem 
cum populo suo religiosa solicitudine ad fidei lumen ammino provo- 
cassent, illis deinde Vetus et Novum Testamentum... de Greco et 
Latino transferentes in Sclavonica lingua Canonicas horas et missas. 
In ecclesia Dei publice statuerunt decantare. Manserunt autem in 
Moravi annis guatuor et dimidium..."!% 


U Moravskoj legendi govori se o zemlji Moravskoj, a u 
Hrvatskoj kronici o "kraljevstvu svetog puka". Kao što će se to 
posebno obrazložiti, pod Moravskom se podrazumijeva ne samo 
Velika Moravska, već i južna Moravska, koja je istovjetna sa "kra- 
ljevstvom svetog puka". Tekst se odnosi na južnu Moravsku u prvom 
redu zato što je u Konstantinovo doba Velika Moravska bila odavno 


125. F. Šišić, Ljetopis popa Dukljanina, 392-394. Magnae Moraviae fontes histo- 
rici, 256-262. 

pokrštena djelovanjem irskih redovnika. Nasuprot tome, u južnoj 
Moravskoj ili u "kraljevstvu svetog puka", kršćanstvo još nije bilo 
rašireno, pa je logično pretpostaviti da se Moravska legenda 1 9. pogl. 
Hrvatske kronike odnose upravo na to područje. Oba teksta jednako 
nazivaju narod o kojem je riječ: "sveti puk" (Hrvatska kronika) ili 
"gens sancta" (Moravska legenda). Taj izraz Moravska legenda 
izričito objašnjava sintagmom "populus acguisitionis", tj. pridobijeni 
puk. Kao što je već rečeno, i u spisu Conversio Bagoariorum et 
Carantanorum, napisanom poslije 871, izraz populus znači to isto. 
Moravska legenda pripovijeda o pokrštavanju moravskog kneza, a 
to nikako ne može biti velikomoravski knez Rastislav, koji je bio 
dijete kršćanskih roditelja i nadasve zaslužan za kršćanstvo, jer je 
potaknuo uvođenje narodnog jezika u slavensku crkvu. "Kralj" koji 
je još bio poganin može biti "kralj" samo južne Moravske. Uočljivo 
jeda seu 4. i 5. pogl. Moravske legende govori o "kralju", dok se u 
ostalom tekstu spominje "knez" ("princeps"), kada je riječ o Svetope- 
leku. I to je dokaz da su pogl. 4. i 5. Moravske legende preuzeta iz 
teksta koji se odnosi na južnu Moravsku. Hrvatska kronika također 
koristi riječ kralj kada govori o "kraljevstvu svetog puka". 


Na temelju iznesenog može se zaključiti da je uporedo s 
Ljetopisom zagorske sklavinije postojala još jedna južnomoravska 
hronika koja je poslužila nepoznatom sastavljaču spisa nazvanog 
Moravska legenda. Što se tiče južnomoravske i hrvatske hronike, 
posebno mogućnosti da je jedna od njih poslužila drugoj kao izvor, 
teško je dati odlučan odgovor. U postojećim ćirilometodskim tek- 
stovima često se navode podaci koje sadrže južnomoravska, odnosno 
Hrvatska kronika, pa bi bilo korisno posebno razmotriti postojeće 
saglasnosti i odstupanja. To je, doduše, dijelom već učinio Havlik, 
ali sa stanovišta tradicionalnoga gledanja na nastanak Ljetopisa popa 
Dukljanina, odnosno Hrvatske kronike. Mislim da je u raspravama 
o slavenskoj misiji došlo do previda činjenice da je uz Veliku Moravu 
na jugu postojala i Donja Morava. Ako se i priznavalo postojanje još 
jedne Morave, najčešće se pogrešno locirala, na njitranskom po- 
dručju Panonije, ili u porječju Morave u Srbiji, ali nikada u Bosni. 
Nasuprot tome, smatram da je južna Morava mogla biti jedino na 
području Bosne, Usore i Donjih Kraja. 

I. 
DOSADAŠNJA POGREŠNA POLAZIŠTA 


1. 
PORFIROGENETOVA BOSONA 


Prvi spomen Bosne nalazi se, kao što je poznato, pri samom 
kraju 32. poglavlja Porfirogenetova djela De administrando imperio, 
pod naslovom O Srbima i zemlji u kojoj sada obitavaju. Završavajući 
opis "sadašnje" ili pokrštene Srbije, Porfirogenet spominje njezine 
"naseljene" gradove, zaključujući ovu glavu sa 


što se obično prevodilo riječima: "i u zemljici Bosni Katera i Desnik". 
Spomen Bosne u poglavlju o Srbima, kao i navod Anonima u 30. 
pogl. De administrando imperio, prema kojem se Hrvatska "prema 
Cetini i Hlivnu primiče Srbiji", služili su kao dokaz da je Bosna bila 
sastavni dio Srbije. Budući da je to prvi spomen Bosne uopće, držalo 
se da je Bosna i prije i poslije Porfirogeneta, odnosno Časlava bila 
uključena u Srbiju. To se mišljenje potvrđivalo podatkom iz fra- 
načkih anala o bijegu posavskog kneza Ljudevita iz Siska ka Srbima 
u Dalmaciju, te zaključcima Duvanjskog sabora o podjeli Srbije na 
Bosnu i Rašku.! Već je objašnjeno da se navod o bijegu Ljudevita ne 
odnosi na Bosnu, a o teritorijalnoj podjeli na saboru na Duvanjskom 
polju također se raspravlja na drugom mjestu. Ovdje se valja osvrnuti 
na podatke koje daje Konstantin Porfirogenet. Smatram da se Porfi- 
rogenet čak na još tri mjesta izravno dotiče Bosne. U 29. pogl. navodi 
plemena "oko Dalmacije", kao što su "Hrvati, Srbi, Zahumljani, 
Travunjani, Konavljani, Dukljani i Neretljani, koji se nazivaju i 
Pagani", pa kaže da ta plemena nisu imala arhonte, već samo starce 
župane, "na isti način kao i ostale sklavinije". Oko Dalmacije po- 
drazumijevajući ovdje Dalmaciju u najužem smislu postojalo je 
dakle još sklavinija. Područje "ostalih sklavinija" može se locirati 
pomoću zemljopisnih odrednica koje De administrando imperio daje 
za Hrvatsku, Zahumlje, Srbiju i Ugarsku. Istočne granice Hrvatske 
bile su župe Hlivno, Pliva i Pesenta. Arhontija Zahumljana pružala 


1. Konstantin Porfirogenet, De administrando imperio, 83, 92. Annales regni 
Francorum, 158. F. Šišić, Ljetopis popa Dukljanina, 304-309, 396-401. 

se do rijeke Neretve, sa planinama prema sjeveru. Južna granica 
Ugarske u Porfirogenetovo doba išla je rijekom Savom. Srbija je, 
pak, zemlja koja "leži ispred svih ostalih zemalja".? Prema tome, 
južno od rijeke Save, istočno od Hrvatske, sjeverno od Zahumlja i 
zapadno od Srbije smješten je prostor o kojem Porfirogenet ne govori 
pobliže, već ga samo označava kao "ostale sklavinije". To područje 


sačinjavaju Bosna, Usora i Donji Kraji. 


Mislim da se još jedno mjesto u djelu De administrando 
imperio odnosi na "ostale sklavinije", odnosno Bosnu, Usoru i Donje 
Kraje. U 30. pogl. spominje se "nezavisni arhont, koji je na razne 
strane slao poslanstva, a prijateljska samo arhontu Hrvatske". Taj 
"nezavisni arhont" nije pripadao ni Hrvatskoj, ni Srbiji, ni Zahumlju, 
ni Travuniji, ni Duklji, ni Paganiji, jer da se opažanje o tom "neza- 
visnom arhontu" odnosi na bilo koju od tih zemalja, Porfirogenet bi 
to spomenuo govoreći o tim zemljama. Preostaje zaključak da se radi 
o području "ostalih sklavinija". Kada Porfirogenet kaže da je arhont 
tog područja bio nezavisan, čini to promatrajući iz aspekta bizantske 
politike. Kao što će se vidjeti, upravo su "ostale sklavinije" bile 
ponajmanje podložne utjecaju Bizanta. Porfirogenet kaže da je taj 
arhont vladao u Iliriku i Panoniji. U obzir dolaze jedino dijelovi 
Ilirika i Panonije, gdje su ove dvije regije graničile, a to onda znači 
područje Bosne, Usore i Donjih Kraja. Također, mislim da se na 
Bosnu odnosi i spomen "moravskog arhonta" u Porfirogenetovu 
spisu De cerimoniis aulae byzantinae." Ranije sam obrazložio da se 
Bosna jedno vrijeme nazivala i Morava. Taj naziv Porfirogenet je 
preuzeo iz nekog ranijeg predloška i primijenio ga na Bosnu. Sredi- 
nom X st., kada je Porfirogenet pisao De administrando imperio, ime 
Bosne još se nije bilo dovoljno afirmiralo. To područje nazivalo se 
samo općenitim nazivom sklavinija. Porfirogenet je obično precizan 
kada opisuje granice duž bizantske teme Dalmacije, za razliku od 
opisa unutrašnjosti, kada je uglavnom neodređen i daje samo opće 
orijentire. Bosna je bizantskim piscima ostala uglavnom nepoznata, 
jer nije ulazila u bizantsku političku sferu. 


Uostalom, geografska znanja bila su takva da je Cyril Mango 
mogao napisati: "Kako je Bizantinac 9. vijeka gledao na svijet oko 
sebe? O Zapadu, uključujući tu čak i Italiju, imao je sasvim nejasnu 
predodžbu. Kroničar Teofan, naš glavni izvor za to razdoblje, zna 
manje o Karlu Velikom, koji je bio njegov suvremenik, nego današnji 


2. Konstantin Porfirogenet, De administrando imperio, 82-83, 108. 

3. Isto, 80. Porfirogenet na tom mjestu govori o arhontu jedne skupine Hrvata 
koji su se odijelili i otišli prema Panoniji. Op. redaktora. 

4 Citirano prema: Istorija naroda Jugoslavije, sv. TI, Beograd 1950, 48. 


84 


učenik."? Autor nalazi objašnjenje i smatra da je glavni uzrok tome 
bilo slavensko zauzimanje Balkana, koje je otežalo komunikacije 
između Istočnog i Zapadnog carstva.f Tako ni Porfirogenet nije 
mnogo znao o Bosni pa joj nije ni posvetio posebno poglavlje, kao 
što je to učinio za ostale zemlje u susjedstvu bizantske Dalmacije. 


Iz Porfirogenetova izraza horion, koji on koristi za ozna- 
čavanje teritorija tadašnje Bosne, u literaturi se često izvodio zak- 
ljučak da se radi o izrazito skučenom području, "zemljici". Međutim, 
Anto Babić kaže da oba izraza, hora i horion imaju jednako značenje 
(iako je horion deminutiv od hora), tj. da prvenstveno označavaju 
omeđen prostor. I kod samog Porfirogeneta ima primjera gdje on ova 
dva termina koristi u istom značenju. Zemlju Zahumljana, naprimjer, 
na jednom mjestu obilježava izrazom hora, a na drugom izrazom 
horion, isto tako i zemlje Trebinjana i Konavljana. Zemlju Neretljana 
ili Paganiju Porfirogenet dosljedno označava izrazom hora, iako je 
površinom zaista mala. Babić zaključuje da Porfirogenetov podatak 
pokazuje samo toliko da je Bosna, kao i druge zemlje koje su tu 
opisane, postojala kao zaseban teritorij, ali ne govori ništa o njezinoj 
veličini. Kad se to ima u vidu, mogu se sa više povjerenja uzimati u 
obzir Dukljaninovi podaci o Bosni." 


Nakon što je poimenično nabrojao šest gradova "pokrštene" 
Srbije, Porfirogenet dodaje da se u Bosni nalaze dva naseljena grada, 
Katera i Desnik. Naziv Katera romanskog je, a Desnik slavenskog 
porijekla. Gotovo bez izuzetka prihvaćeno je mišljenje da je Katera 
dominantna uzvišica na jugoistočnom rubu Sarajevskog polja, sa 
desne strane rijeke Željeznice, u čijem je podnožju smješteno selo 
Kotorac. Što se tiče ubikacije utvrđenja Desnik, ona je u histo- 
riografiji ostala sporna. Na temelju iznesenoga Porfirogenetova po- 
datka zaključivalo se da je Bosna bila dio Srbije. Međutim, to je 
tumačenje neodrživo. Porfirogenet, naime, ne kaže da bi se Katera 
nalazila u Bosni, već prema Bosni. Da je želio kazati da su ta dva 
grada u Bosni, onda bi u tekstu stajalo £v TO xwpiov Boowva. 
U grčkom jeziku se prijedlog ć1g koristi sa akuzativom i označava 
smjer, dok se prijedlog šv koristi sa lokativom i označava mjesto. 
Prema tome, kako Porfirogenet nije upotrijebio prijedlog žv , nje- 
gove se riječi ne mogu prevesti "i u zemljici Bosni Katera i Desnik". 
Upotrijebio je prijedlog čag , što znači da to mjesto treba prevesti 


Prema: D. Talbot Rajs, Rani srednji vek, 111. 

Isto. 

A. Babić, O pitanju. 

Usp. W. Bauer, Griechisch-Deutsches Worterbuch, 401. A. Musić — N. 
Majnarić, Gramatika, 199. 

izrazom koji označuje smjer, u konkretnom slučaju prema Bosni, a 
ne u Bosni. To znači da Katera i Desnik nisu uopće bili u Bosni, već 
prema Bosni, tj. u "pokrštenoj" Srbiji. Tako bi čitava rečenica Za- 
pravo glasila u prijevodu: "U pokrštenoj Srbiji su naseljeni gradovi 
Destinik, Černavusk, Megiret (Međurječje), Dresnik, Salines, a pre- 
ma Bosni Katera i Desnik. Na ovaj način smo, doduše, "osiromašeni" 
podacima o gradovima Bosne u X st., ali je donekle riješeno pitanje 
o statusu Bosne u Porfirogenetovo doba.? Nema nikakve zapreke da 
se Katera i Desnik lociraju izvan prvobitne Bosne. Upravo "prema 
Bosni", u općini Pljevlja, postoji na rječici Cehotini mjesto Gradac, 
a sjeverno od njega Kotarac, koji bi se mogao prepoznati kao Porfi- 
rogenetova Katera.!" Gradac bi mogao biti Porfirogenetov Desnik. 
Posebno ime Desnik izgubilo se i zaboravilo te je bilo zamijenjeno 
općim imenom, kojim se obično nazivaju utvrđenja iz ranoga 
srednjeg vijeka. Dosadašnja teza o Kateri kao gradu u Bosni i jezgri 
oko kojeg se osnivala bosanska država otpada i zbog toga što u skladu 
s novijim mišljenjima začetke bosanske države ne treba tražiti u 
Sarajevskom, već u Visočkom polju. Na argument prema kojem 
Hrvatska prema Cetini i Hlivnu graniči sa Srbijom, koja prema tome 
obuhvaća i područje Bosne, gotovo se nije vrijedno ni osvrtati. Srbija 
se prema Cetini i Hlivnu samo "približavala" Hrvatskoj. Hlivno je 
prema 30. pogl. spisa De administrando imperio jedna od županija 
Hrvatske i u staro doba nije ni pripadalo Bosni. Prema Porfirogenetu, 
Hlivno je graničilo s Paganijom, koja se prostirala od rijeke Neretve 
do rijeke Cetine. Porfirogenetov navod da se Srbija približavala 
Hlivnu ništa ne dokazuje u pogledu Bosne. !! 


9 Čini se da je do krive interpretacije prvog spomena Bosne došlo i zato što su 
se pojedini autori držali latinskog prijevoda De administrando imperio, 
umjesto grčkog izvornika. U latinskom jeziku prijedlog in dolazi i u akuzativu 
i u ablativu. dok to nije slučaj sa grčkim jezikom, koji razlikuje upotrebu 
prijedloga ć1g 1 gv. U prilog takvom tumačenju govori mjesto u 8. pogl., gdje 
se navode riječi = ćiug Td pćpog BovAyaplac  , što treba prevesti kao: 
",,. prema krajevima Bugarske (nastanjen je narod Pečenega)". Konstantin 
Porfirogenet, De administrando imperio, 31. Pogrešan prijevod ovog mjesta 
prvi je uočio P. Anđelić, iako o tome nije ništa objavio. To svoje shvaćanje 
donekle je nagovijestio u prilogu Studije o teritorijalno-političkoj organizaciji 
srednjovjekovne Bosne. 

10 Gradac, danas selo u dolini Ćehotine, spominje se 1425. godine. G. Škrivanić, 
Imena, 54. 
11 Konstantin Porfirogenet, De administrando imperio, 82-83. 

2. ; 
PITANJE TERITORIJALNOG OPSEGA 
ČASLAVLJEVE DRŽAVE : 


U srpskoj i hrvatskoj historiografiji, osim nekih izuzetaka 
(Relja Novaković, Nada Klaić), uzima se kao gotova činjenica da se 
Bosna u doba srpskog kneza Časlava (927 — oko 960) nalazila u 
sastavu Srbije, koja se prostirala od Jadranskog mora do rijeke Save. 
Općenito je prihvaćeno da je Bosna sa tuzlanskom oblašću sve do 
Save bila sastavni dio Časlavljeve države. Štaviše, polazeći od 
postavke da je Časlavljeva vlast u Bosni dokazana, u nedostatku 
drugih povijesnih uporišta, smatra se da je Bosna sa tuzlanskom 
oblašću bila od svojih početaka pa sve do XII st. u sastavu Srbije. 
Zbog toga se srednjovjekovna Bosna proučavala kao posebna po- 
litička jedinica uglavnom od vremena bana Kulina (1180?—1204?) 
ili u najboljem slučaju od bana Borića (1154—1163). Prema tome, 
pitanje o tome da li je Časlav vladao u Bosni od prvorazredne je 
važnosti za status Bosne u X stoljeću. 


: Treba napomenuti da se sve znanje o Časlavu temelji na dva 
izvora: prvi je 32. pogl. djela De administrando imperio, a drugi 
latinska i Orbinijeva talijanska verzija Ljetopisa popa Dukljanina 
(pogl. 22-23). Potonji izvor valja odbaciti, jer se ni u hrvatskoj 
redakciji, ni u Marulićevu latinskom prijevodu Časlav uopće ne 
spominje. Tu je riječ o drugoj ličnosti, Seislavu. Ni dubrovački 
hroničari, sa izuzetkom Nikole de Ragninae, ne znaju za Časlava, 
već govore o kralju Berislavu (Anonim), odnosno o Gotoslavu 
(Tubero). Ragnina (1494—1582) navodi ime Časlava, kojeg naziva 
bosanskim, a ne raškim kraljem. Dodaje da su Časlava zvali i 
Berislav. !? Relja Novaković o Časlavljevoj državi kaže sljedeće: 
"Pisci su Časlavu... pripisali ogroman prostor, mada se iz izvora ne 
može ni izdaleka naslutiti kolika je bila Srbija u doba Časlava. 
Porfirogenet ne spominje ni jednu jedinu oblast, dok Dukljanin u 
opisu zbivanja u doba Časlava spominje Bosnu, Drinsku županiju i 
Rašku, ali ni on ne kaže određeno šta je od toga pripadalo Časlavu... 
Ali u vezi sa prikazanim ogromnim prostranstvom Časlavljeve drža- 
ve ima i drugih neizvjesnosti. Naime, ako iz izvora proizlazi da 
Časlav nije vodio nikakve osvajačke ratove, već je samo kako kaže 
Porfirogenet 'sredio i naselio zemlju... sredio je ovu zemlju i kao 


12 F. Šišić, Ljetopis popa Dukljanina, 406-411. Zanimljivo je daje Šišić dopustio 
mogućnostda je možda već sam Dukljanin "promenio ime (Berislav?) u 
Časlav". Ipak je zaključio da je u Ljetopisu "verovatno reč baš o istinskom 
srpskom vladaru Časlavu". Isto, 439-440. 

arhont se u njoj učvrstio", onda je ta zemlja po obimu morala biti ona 
pre 924. godine, pre Simeonovog upada. Ali ako je tako, onda Časlav 
nije mogao vladati Zahumljem, jer je tamo kao arhont upravljao 
Mihailo Višević, možda čak i Neretljanskom oblašću, a nigde se ne 
kaže da su Zahumlje i Neretljanska oblast posle Mihailove smrti 
pripale Časlavu. Kad uz to znamo, da je gotovo kroz čitav IX i 
početkom X veka Srbija pred opasnošću od upada tada moćnih 
Bugara, da je u to vreme bilo i ratova i da se u jednom takvom ratu, 
pod Mutimirom, spominje granica kod Rasa... kako možemo objas- 
niti da je odjednom Časlav postao vladar Srbije čak i na Savi od 
donjeg Vrbasa do blizu Beograda, a uz to i primorskih oblasti zajedno 
sa nekim ostrvima." Što se tiče Bosne, Novaković smatra da je ona 
u Porfirogenetovo doba bila samostalna. ? ; 


Polazeći od postavke da je De administrando imperio jedini 
pouzdan povijesni izvor o Časlavu, mislim da se može zaključiti da 
Srbija u to vrijeme nije imala velik opseg te da je bila ugrožena 
bugarskim upadima. Doba koje je neposredno prethodilo Časlav- 
ljevoj vladavini obilježeno je bugarskim osvajanjem Srbije. Njome 
je vladao arhont Zaharije, kojeg je napao bugarski arhont Simeon. 
Porfirogenet piše: "Zaharije tada pobježe u Hrvatsku, a Bugari 
pošalju poziv županima da dođu kod njih i odvedu arhonta Časlava 
(koji je rođen u Bugarskoj i tamo se nalazio). Namamivši ih za- 
kletvom i odvevši ih do prvog sela, odmah ih zarobe, uđu u Srbiju i 
pokupe sav narod od malog do velikog i odvedu u Bugarsku, a neki 
od njih umaknu i odu u Hrvatsku i zemlja ostade pusta!"!4 Iz tog 
spisa, pogotovo iz navoda da je Srbija raseljena i ostala pusta, pa joj 
se narod nalazio u Bugarskoj i Hrvatskoj, proizlazi da je Srbija prije 
dolaska Časlava na vlast bila mala zemlja. Dojam koji se stječe iz 
navedenih Porfirogenetovih podataka ništa se bitnije ne mijenja ni 
nakon priče o dolasku Časlava u zemlju koju je oslobodio preuzevši 
u njoj vlast: "Poslije sedam godina Časlav pobježe iz Bugarske sa još 
četvoricom iz Preslava, dođe u Srbiju i u zemlji nađe samo 50 ljudi, 
samaca bez žena i djece, koji su živjeli od lova. Zavladavši zemljom, 
obrati se caru Romeja, tražeći od njega pomoć i potporu i obećavajući 
da će služiti i pokoravati se njegovim zapovijestima, kao i arhonti 
prije njega. I otada car Romeja stalno mu je dobra činio, tako da se, 
doznavši za to, Srbi koji su se zatekli u Hrvatskoj i Bugarskoj i 
ostalim zemljama, a koje je Simeon bio raselio, skupiše oko njega. 
Štaviše, mnogi iz Bugarske pobjegnu u Carigrad i njih car Romeja 
zaodjene, obdari i pošalje Časlavu. I pošto je pomoću bogatih darova 


13 R. Novaković, Gde se nalazila, 269-270, 114. 
14. Konstantin Porfirogenet, De administrando imperio, 90-91. 

romejskog cara sredio zemlju, on je, kao i ranije pokorno potčinjen 
caru Romeja i zahvaljujući velikodušnosti cara i njegovim mnogim 
dobročinstvima, sredio ovu zemlju i kao arhont se u njoj učvrstio." 


Iz Porfirogenetovih navoda, dakle, ne proizlazi da je Časlav 
preduzimao bilo kakva osvajanja. Želio je konsolidirati zemlju 
sakupivši oko sebe raseljeno stanovništvo, oslanjajući se pritom na 
bizantsku državu kao njezin vazal. To je sve što Porfirogenet kaže o 
svome savremeniku Časlavu, pa je zaista nepojmljivo kakve su sve 
dalekosežne zaključke izvodili pojedini povjesničari. Relja Nova- 
ković osobito skreće pažnju na činjenicu da u posljednjem navodu 
Porfirogenet govori o zemlji, a ne o zemljama.!" Pozivati se na 
Ljetopis popa Dukljanina u pitanju teritorijalnog određenja Časlav- 
ljeve države smatram potpuno promašenim, ne samo Zato što latin- 
ska, odnosno talijanska verzija (koje jedino spominju Časlava) ne 
mogu poslužiti kao pouzdan izvor, već i zbog činjeničnih neslaganja 
sa Porfirogenetovim spisom De administrando imperio. Prema Por- 
firogenetu, Časlav je Klonimirov sin. Međutim, po latinskoj redakciji 
Ljetopisa popa Dukljanina, Časlav je sin kralja Radoslava, kojem je 
preoteo vlast i protjerao ga iz zemlje. Postojao je, doduše, srpski 
vladar sa imenom Radoslav, ali na prijelazu iz VIII u IX st., dok je 
Časlav živio stoljeće poslije toga. Nadalje, neutemeljeno je Šišićevo 
zaključivanje da je pop Dukljanin "zaista očuvao istorijske tragove 
srpsko-mađarskih bojeva u Podrinju i u Posavini i da je veoma 
verovatno da je istorijski srpski knez Časlav zaista poginuo u tim 
bojevima negde u Posavini..." !7 Da se u slučaju Časlava latinski tekst 
Ljetopisa popa Dukljanina ne može smatrati vjerodostojnim 
pokazuje i jedno mjesto u njegovom 24. poglavlju. Tu se navodi kako 
je Krešimir opustošio Uskoplje, Luku i Plivu (granično područje u 
gornjem toku Vrbasa). Bosanski ban, videći da se s njim ne može 
mjeriti u borbi, pobjegao je ugarskom kralju. !Š Krešimir se pois- 
tovjećuje sa hrvatskim kraljem Mihajlom Krešimirom (949-969) i 
uzima se da je Časlav tada poginuo u borbi protiv Mađara, a da gaje 
u Bosni na vlasti smijenio Mihajlo Krešimir II.!? Vijesti o Časlav- 
ljevom ratovanju sa Ugrima u potpunom su neskladu s podatkom o 
bosanskom banu koji se sklonio kod ugarskog kralja. Na temelju 


15 Isto, 53, 56-57. 

16. R. Novaković, Gde se nalazila, 290-291. 

17. Konstantin Porfirogenet, De administrando imperio, 90-92. F. Šišić, Ljetopis 
popa Dukljanina, 406-411, 151. 

18. Isto, 323-324. 

19 A. Babić, O pitanju. 

iznesenih podataka nipošto nije moguće zaključivati da je Časlav u 
to vrijeme vladao Bosnom. 


Vrijedna pažnje je i okolnost da prema 23. pogl. Ljetopisa 
popa Dukljanina Časlav i "raški ban" nisu ista ličnost. Ljetopis 
pripovijeda kako "kralj Časlav dade Tihomilu drinsku županiju i 
kćerku raškog bana za ženu zato što je ubio velikaša Kisa" 1 iz toga 
se vidi da su podaci o Časlavu neusklađeni i nepouzdani.?" Uostalom, 
i iz Porfirogenetovih riječi može se izvesti zaključak da je Srbija za 
Časlava bila ograničena na područje Raške. 


Porfirogenet kaže da Srbi nisu naselili samo "sadašnju Srbiju", 
već i Paganiju, Zahumlje, Travuniju i Konavle. Razlikovanje Srbije 
iz njegova vremena od drugih zemalja znači da Srbiji u doba Časlava 
nije pripadala ni Paganija, ni Zahumlje, ni Travunija, ni Konavle, a 
najmanje "ostale sklavinije", koje Porfirogenet i ne ubraja u Srbiju.?! 


Na temelju djela De administrando imperio, koje je u tom 
pitanju mjerodavno zato što je Konstantin Porfirogenet bio Čas- 
lavljev savremenik, ne može se zaključiti da je Časlav vladao pod- 
ručjem Bosne. Štaviše, moglo bi se zaključiti da se sredinom X st. 
područje Bosne, sve do Save, nalazilo u sastavu Hrvatske, u čemu su 
saglasni De administrando imperio i Ljetopis popa Dukljanina. 
Prema 29. i 31. pogl. Ljetopisa Krešimir (Mihajlo Krešimir II) 
"zauzme cijelu Bosnu i vladaše njome", a zatim je "Bosnom vladao 
Stjepan" (Stjepan Držislav), tako da se tokom druge polovine X st., 
dakle u Časlavljevo doba, Bosna nalazila u zajednici s Hrvatskom. 
Takav zaključak proizlazi i iz djela De administrando imperio, gdje 
se u 30. pogl. navodi da arhontija Zahumljana na sjeveru graniči sa 
Hrvatima, a sučelice sa Srbijom. U 40. pogl., međutim, stoji da su 
Hrvati susjedi Mađara na jugu. Novaković o tome kaže: "Budući da 
je pri opisu Ugarske pisac (Porfirogenet) kao mađarske rijeke naveo 
i Moniš, Tamiš i Tisu, dosta je jasno kakav je geografski položaj 
Mađara želeo da prikaže, pogotovo kad znamo da u glavi 42. Mađare 
stavlja između Dunava i Save... Upadljivo je da on južno od da- 
našnjeg Srema i dela Slavonije nigde ne nalazi ni Srbe ni Srbiju... "22 
Prema tome, De administrando imperio južnu i sjevernu granicu 
prostora između Zahumlja i rijeke Save, dakle Bosnu, ne označuje 


20. F. Šišić, Ljetopis popa Dukljanina, 316-317. 

21 Konstantin Porfirogenet, De administrando imperio, 88. Novija hrvatska 
historiografija smatra da je opseg Časlavljeve Srbije bio malen te da je granica 
s Bosnom bila na Drini. I. Goldstein, Hrvatski rani srednji vijek, 308. Op. 
redaktora. 

22 F. Šišić, Ljetopis popa Dukljanina, 305-306, Konstantin Porfirogenet, De 
administrando imperio, 83, 105. R. Novaković, Još o nekim pitanjima, 274. 

kao granicu Srbije, što bi bilo logično da je Časlav vladao u Bosni i. 
da su Katera i Desnik bili u sastavu Časlavljeve države. U 30. pogl. 
djela De administrando imperio izričito se kaže da zemlja Hrvatska 
graniči sa Srbijom prema rijeci Cetini i Hlivnu. Sjeverno od Hlivna, 
koje je i prema Ljetopisu zagorske sklavinije i prema Ljetopisu popa 
Dukljanina granično područje, Srbija nije graničila sa Hrvatskom. 
Na tom prostoru De administrando imperio spominje hrvatske župe 
Plivu i Pesentu, ali ne kaže da bi se tu nalazila granica prema Srbiji. 
U Časlavljevo doba Srbija se nalazila "sprijeda", odnosno "ispred 
svih ostalih zemalja", kako se to ističe u 30. pogl. djela De adminis- 
trando imperio. 


3. 
ZDESLAV ILI ČASLAV? 


Pripovijest o Časlavu u latinskoj verziji Ljetopisa popa Duk- 
ljanina ni u jednoj pojedinosti ne može se potvrditi nekim drugim 
pouzdanim povijesnim izvorom. Drugi izvori ne govore o Časlavu, 
nego o Berislavu, Gotoslavu i Seislavu. Jedino šta je historijski 
pouzdano o Časlavu jest ono šta iznosi Porfirogenet u De adminis- 
trando imperio. Tim podacima u Ljetopisu popa Dukljanina nema ni 
traga. Prema Dukljaninovoj verziji Časlav je bio sin kralja Ra- 
doslava, s kojim se sukobio. Kada je došlo do pobune u Bijeloj 
Hrvatskoj, pobunjenike je predao vojnicima u roblje, za razliku od 
oca, koji je zarobljenicima dao slobodu. Nezadovoljni postupkom 
kralja Radoslava, vojnici su prešli na stranu Časlava, koji je protjerao 
oca s vlasti. Radoslav je uspio sa svojim ljudima pobjeći u grad 
Sifont, a odatle u Rim. Ljetopis navodi kako je za vladanja Časlava 
došao sa vojskom u Bosnu ugarski velikaš Kis te opustošio i 
opljačkao zemlju. Kralj mu je pošao u susret te je došlo do bitke u 
Drinskoj župi, gdje se borio Tihomil, koji je porazio Ugre. Za zasluge 
mu je Časlav dao Drinsku župu i kćer raškoga bana, a Ugri, da bi se 
osvetili, podoše za Časlavom s nebrojenim ljudstvom te ga nađoše u 
Srijemu. Noću su prodrli u njegov tabor i ubili ga. Ni latinska 
redakcija Ljetopisa popa Dukljanina ne slaže se s Porfirogenetom.?? 
Pripovijesti iz 22. i 23. pogl. Ljetopisa popa Dukljanina ne mogu se 
nikako odnositi na Časlava, nego na hrvatskog kneza Zdeslava 
(878-879). Tome je pridodata epizoda sa drinskim knezom Tiho- 
milom iz nešto kasnijeg razdoblja. 


23. Konstantin Porfirogenet, De administrando imperio, 83. 
24. F. Šišić, Ljetopis popa Dukljanina, 313-321, 408-410. 

Očito je, naime, da postoji određena sukladnost između pri- 
povijesti o Seislavu i povijesnih podataka o pokretu koji je vodio 
protiv pape bizantski štićenik Zdeslav. On je, kako izvještava Ivan 
Đakon pod godinom 878, vrativši se iz Konstantinopola, potpomog- 
nut carskom zaštitom, uspio prigrabiti kneževinu Slavena (Hrvata) i 
odatle protjerati Domagojeve sinove. Ivan Đakon dalje kaže da je 
879. "neki Slaven" imenom Branimir (Brenamir) ubio Zdeslava te 
prisvojio njegovu kneževinu.?? Hrvatima je za vrijeme Zdeslava 
nametnuta prevlast Bizanta i, što je za ovo razmatranje još važnije, 
to je bio pokušaj da hrvatska crkva potakne raskol sa Rimom. Zato 
se Zdeslav smatrao odmetnikom. Opis kakav je dat u Hrvatskoj 
kronici slaže se sa povijesno utvrđenim činjenicama o Zdeslavu. U 
tekstu Hrvatske kronike epizoda sa Seislavom prikazana je kao 
događaj iz hrvatske prošlosti ("vaze gospodstvo očevo i progna 
dobroga kralja oca svoga s nevirnim Hrvati"; prognan kralj "iz priko 
mora frediše, a to iz Pulje i grediše na hrvacke strane"). Seislav je 
zapravo isto ime koje i Zdeslav. Seislav se prema Hrvatskoj kronici 
"prozva odmetnik", odnosno, kako još preciznije prevodi Marulić, 
on je nosio pridjevak "apostata", a to odgovara Zdeslavovu od- 
metništvu od Rima. Hrvatska kronika izričito kaže da se poslije 

"prokletstva i zle smrti" odmetnika Seislava kralj vratio "s blagoslo- 
vom svetoga oca pape". 26 


Postoji još jedan izvor koji upućuje na pretpostavku da je 
Seislav iz Hrvatske kronike zapravo Zdeslav, a to je natpis koji je 
pronađen u bazilici na groblju u Biskupiji kod Knina. Ovaj natpis 
izazvao je dosta rasprava među povjesničarima i arheolozima. Marko 
Perojević donosi crtež natpisa i prijevod u kojem na kraju stoje i 
riječi: "Neka također uzvišeni križ Božji brani od neprijatelja one 
koji ulaze /i svu crkvu/ i sve vjernike koje je ova sloga držala 
/zajedno/, a muž odmetnik Sedeh pretvarao se da je /slogu/ ima. Za 
to ga Krist sa kraljevske tvrđave nebeskog svoda domalo istjera /s 
vlasti ili života/. Gospodin Pavao biskup prinosi ovu zastavu." U 
natpisu izričito stoji "apostata Sedeh", iz čega Perojević izvodi ime 
Sedehslav. On pobija mišljenje Frane Bulića, Šišića, Prage i Barade, 
prema kojem je "presulus" Pavao splitski nadbiskup Pavao (1015- 
1030), pretpostavljajući na temelju jednog starijeg popisa ninskih 
biskupa da je biskup Pavao iz natpisa bio ninski biskup u razdoblju 
od 877. do 879. godine. Perojević je izveo zaključak da se knez 
Zdeslav odmetnuo od Ninske biskupije, koja je bila podložna Rimu. 


25. F. Rački, Documenta, 373-374. Vidi: I. Goldstein, Hrvatski rani srednji vijek, 
259-260. 
26. F. Šišić, Ljetopis popa Dukljanina, 406-408. 

Razbijajući jedinstvo i crkvenu slogu među Hrvatima izazvao je 
bunu i bio ubijen. U znak pobjede nad njim, ninsko-hrvatski biskup 
Pavao dao je uklesati natpis o kojem je riječ. 27 


27. M. Perojević, Apostata Sedeh, 146-149. 

IV. 
ASIMILACIJSKI PROCESI 


kk. 
NEKOLIKO UVODNIH NAPOMENA 


Područje Bosne bilo je zahvaćeno ne samo dvostrukom 
seobom (najprije Slaveni, a potom Hrvati i Srbi), nego još dvama 
velikim selidbenim valovima. Jedna selidbena struja, dakako slaven- 
ska, dolazila je sa krajnjega ruskog sjevera (negdje u trećem de- 
setljeću IX st.), a druga je uslijedila na samom početku X st. iz Velike 
Moravske. Ta doseljavanja shvaćam kao dugotrajni proces koji 
počinje sredinom VI st. i završava se prvih godina X stoljeća. 
Naravno da je prilično neuobičajena teza o tako velikom vremen- 
skom rasponu doseljavanja, kao i uključivanje Normano-Slavena i 
Velikomoravaca u etničke procese na slavenskom jugu, ali nadam se 
da će sve to izdržati kritiku. 


Za podatke o doseljavanju Normano-Slavena ("treća seoba") 
glavni je izvor 5. pogl. Ljetopisa zagorske sklavinije. U latinskoj 
verziji Ljetopisa popa Dukljanina tu je riječ o dolasku Bugara sa 
Volge. To je jedan od brojnih primjera neodgovarajućeg prijevoda 
slavenskoga izvornika. Četvrta slavenska seoba na jug dovela je u 
Zahumlje "nekrštene stanovnike s rijeke Visle", zvane Litciki, na 
čelu sa Vusebutzom (Višom) u Zahumlje. O tome u 33. pogl. govori 
De administrando imperio, a kako se čini i Žitije Metodovo. 


Vladislav Skarić skrenuo je u više svojih radova pažnju na te 
seobe. Skarić uočava postojanje dviju izdvojenih glavnih oblasti, 
jedne "gornje Drine s njenim pobočnim dijelovima s lijeve strane" i 
druge "sjeverne Bosne između Vrbasa i Bosne", u kojima se po- 
javljuju toponimi koji nedvojbeno potječu iz jezika zapadnih i 
istočnih Slavena. Skarić je pojavu tih toponima povezivao sa prvom 
seobom na jug, zaključujući da je među doseljenim južnoslavenskim 
plemenima bilo i poneko pleme istočne ili zapadne grupe. Doka- 
zujući svoje stajalište, Skarić ukazuje da se, naprimjer, drvo jasika 
jednako naziva u svim južnoslavenskim jezicima, a da to drvo 
zapadni i istočni Slaveni zovu po osnovnim oblicima osa, osika, 
osina. Od osnovnog oblika osa Skarić je na području eponimne 
Bosne nabrojio lokalitete Osanica, naselje i valjda potok u selu 

Nehovićima (općina Gornja Prača u rogatičkom kotaru), Gornje i 
Donje Osovo (općina ZŽivaljevići i Godomilje) u rogatičkom kotaru. 
Od značenja je i ime rijeke Oskave, lijeve pritoke Sprače, "kojim se 
imenom zove i jedna pritoka Morave u Čehoslovačkoj". Skarić se 
dalje poziva na nazive sela na riječnim ušćima. Radi se o složenim 
imenima od dvije riječi, od kojih je jedna usti, a druga ime rijeke koja 
na tom mjestu ima svoje ušće. Skarić spominje Ustibar, Ustilim, 
Ustiprača, Ustikolina i Ustirama. Takvi nazivi pojavljuju se samo u 
velikoruskim krajevima te u Bosni, što znači da su i istočnoslavenska 
plemena ostavila traga na tom području. Međutim, najviše primjera 
se odnosi na Veliku Moravsku. Skarić se poziva na češku riječ dobiti 
i dobojavati, tumačeći naziv Doboj, koje se susreće u Bosni na 
nekoliko mjesta. Spominjući Kralupe kod Visokog, upozorava na 
dva mjesta istog imena u sjevernoj Češkoj. Ime Višegrad (na Drini) 
pojavljuje se i u drugim slavenskim zemljama, poimenično Višegrad 
kod Praga, koje spominju vrlo stare češke historijske predaje, te 
Višegrad kraj Dunava iznad Budima. Naziv Naklo u selu Rakovici 
u sarajevskom kotaru povezuje sa češkom riječju nakel.! 


Slaveni, Hrvati, Srbi, Normano-Slaveni i Moravljani dali su 
osnovno etničko obilježje narodu u Bosni i Hercegovini. Ne može se 
zanemariti ni udio zatečenog stanovništva; Iliro-Panonaca, Romana, 
Avara, možda i Gota u procesima etničke amalgamacije, ali ipak je 
prevladala slavenska sastavnica. Govoreći o integraciji u Bodinovo 


. vrijeme, "nikog puka s mnoštvom bez čisla", pridošlog "ispriko rike 


Velije", pisac Ljetopisa zagorske sklavinije kaže da "mnogo lju- 


1 V. Skarić, O geografskoj nomenklaturi, 1927, 30-53. Isti: Jedan slavenski 
uzor, 141-144. Iz Skarićeva pisanja mogao bi se izvesti zaključak kao da se 
riječ usti pojavljuje na slavenskom jugu isključivo u Bosni. Ne odbacujući 
Skarićev rad, G. Škrivanić iznosi primjere iz više južnoslavenskih krajeva na 
temelju kojih proizlazi da se imenica usta "najčešće vezuje za ušće reke, a na 
primorju još i za morske zalive". Jedan od najstarijih spomena usta kao 
toponima nalazi se u žitiju Simeona Nemanje od sina mu kralja Stefana 
Prvovjenčanog iz 1226. godine. Očito je da se migracije Normano-Slavena 
nisu ograničile na Bosnu, već su zahvatile i druge južnoslavenske krajeve, 
kako to uostalom proizlazi i iz Ljetopisa zagorske sklavinije te Prvog žitija 
Naumova. Vidi: prilog G. Škrivanić, Imenice usta i vrh, 55-57. Koliko mi je 
poznato, jedino se J. Šidak osvrnuo na Skarićevu teoriju o doseljavanjima sa 
ruskog sjevera, ali osporavajući je. Šidak se izjašnjava protiv Skarićeve 
postavke o postojanju nekog ruskog etničkog elementa u središnjoj Bosni. 
Šidak smatra da ne postoji nikakav historijski podatak o nekom ruskom 
plemenu u Bosni, niti da za imenicu trzan uopće ima izravnih historijskih 
potvrda, a za ostale primjere iz nomenklature potrebna je, po Skarićevom 


vlastitom priznanju, jača lingvistička podloga. J. Šidak, Problem bosanske 
crkve, 130. 

beznivo živiše", tim više što "vire i jezika bihu jednoga". Prema 
tome, srodnost (slavenskog) jezika te poganske vjere pridonijeli su 
njihovoj etničkoj homogenizaciji. Međutim, ta etnička homogeni- 
zacija u jadranskom zaleđu zahvatila je i neslavenske etničke sku- 
pine. 


2. 
"ZAGORSKA SKLAVINIJA" 
— NAJSTARIJA SLAVENSKA DOSELJAVANJA 


Sklavinija na području Bosne ima svoje davnašnje početke. 
Franjo Barišić, razmatrajući hronologiju slavenskog i avarsko-sla- 
venskog naseljavanja istočnog Balkana prije dolaska Srba i Hrvata, 
zaključio je da su se prva slavenska plemena doselila na područje 
Bosne sredinom VI stoljeća. Prokopijev podatak o velikoj skupini 
Slavena, koji su prešli "redom sve ilirske planine" i "stvorili se u 
Dalmaciji", Barišić tumači da se odnosi na istočnu Bosnu.? Ar- 
heološki nalazi, npr. onaj u Mušićima kod Višegrada u istočnoj 
Bosni, potvrđuju pretpostavke o doseljavanju prvih slavenskih sku- 
pina već u VI stoljeću.! Prokopije svjedoči da se skupina koja se 
"stvorila" u Dalmaciji izdvojila kao jedna od tri skupine iz "velikog 
mnoštva Slovena". Na zemljište Romeja provali "tolika masa" Sla- 
vena kao nikad prije — navodi Prokopije. Ta masa je prodrla prvo 
preko Dakije, namjeravajući osvojiti Solun i gradove oko njega, ali 
su od toga odustali i nisu se više uopće usuđivali sići u doline, nego, 
"prešavši redom sve ilirske planine, stvoriše se u Dalmaciji..." Sla- 
venska vojska pljačkala je prethodno i "strahovita nedjela počiniše 
po čitavoj Evropi", tj. po pokrajinama južno od Save i Dunava. 
Veliko mnoštvo Slavena, koje se našlo "u Dalmaciji", "prešavši 
redom sve ilirske planine", moglo se nastaniti na širokom geograf- 
skom prostoru, još i prostranijem od "današnje istočne Bosne". 
Jezgra iz koje je kasnije izrasla Bosna, tj. sarajevsko-visočka dolina, 
naseljena je najkasnije do kraja VI st., dakle u razdoblju prije 
doseljavanja Hrvata i Srba. 


Važan činilac u daljnjem razvoju tog prostora jest pojava 
Avara. Avarski ratnici kretali su se dvama smjerovima: Siscia — 
Burnum — Jadera te Sirmium — Narona — Epidaurum. Oba prolaze 


2 F. Šišić, Ljetopis popa Dukljanina, 389. 

3 F. Barišić, Proces slovenske kolonizacije, 25. 

4. I. Čremošnik, Die dltesten, 231. 

s F. Barišić, Proces slavenske kolonizacije, 11-27. Vizantijski izvori, sv. I, 46. 


područjem današnje Bosne i Hercegovine. Prvi veći prodor Avara, i 
to Kotrigura, uslijedio je iz Sirniuma u Dalmaciju, 567. godine, Pa , 
nalogu kagana Bajana. Poznat je i veliki prodor Avara u Dalmaciju 
597. godine. Tom prilikom Avari su srušili četrdeset tvrđava i 
pomoću ratnih sprava osvojili grad nazvan Vonke, kako je to 
zabilježio Teofilakt Simokata. Grad Vonke vjerovatno se nalazio na 
putu Sirmium — Salona, negdje u današnjoj Bosni. Veliki prodor 
Avara datira se i u razdoblje 605-615, a posljednji se spominje 626. 
godine." Dakako, ostaje otvoreno pitanje jesu li se Avari odmah i 
naseljavali na prostorima koje su osvajali. Na to se možda može 
potvrdno odgovoriti, s obzirom na raspored toponima tipa Obar, što 
je slavensko ime Avara duž spomenutih smjerova prodora. Mislim 
da je u historiografiji premalo pažnje posvećeno vijesti iz spisa De 
administrando imperio da su Avari poslije pada Salone zauzeli cijelu 
Dalmaciju i u njoj se naselili. Jedino se — kaže Anonim u 30. pogl. —- 
primorski gradići njima ne predadoše, nego ostadoše u vlasti Romeja, 
pošto im je more omogućavalo da žive. Uvidjevši da je ta zemlja 
dobra, Avari se u njoj naseliše. Avarsko osvajanje Dalmacije moglo 
se dogoditi 626., kada je pala Salona.! Smatram da je avarskim 
osvajanjem bilo obuhvaćeno i bosansko područje u zaleđu Dalma- 
cije, posebno od pada Sirmiuma 582. godine. Arheološke potvrde 
avarske prisutnosti na području današnje Bosne vrlo su oskudne, ali 
su toponomastičke mnogo bogatije. 


Prema djelu De administrando imperio Hrvati su učinili kraj 
avarskoj prevlasti u južnoslavenskim zemljama. U 30. pogl. stoji da 
su sedmero braće i sestara, došavši sa svojim narodom u Dalmaciju 
zatekli tamo Avare. Nakon nekoliko godina ratovanja Hrvati su 
pobijedili i pokorili Avare. Otada — kaže dalje Anonim — tu zemlju 
drže Hrvati, ali u Hrvatskoj još ima avarskih potomaka na kojima se 
vidi da su Avari. Iste podatke o Avarima iznosi i Porfirogenet u 31. 
poglavlju. Po naređenju cara Heraklija, Hrvati su zaratili na Avare i 
protjerali ih. To se dogodilo kada su Hrvati imali za arhonta Porgina 


6 Vizantijski izvori, sv. I, 121. F. Barišić, Proces slavenske kolonizacije, 22-23. 
Vidi također: I. Goldstein, Hrvatski rani srednji vijek, 76-87. J. Kovačević, 
Arheološki prilog, 79. I. Nikolajević, Kasnoantička, 439-444. 

7 J. Kovačević, Arheološki prilog, 80. Konstantin Porfirogenet, De adminis- 
trando imperio, 79. U hrvatskoj historiografiji pad Salone najčešće je datiran 
u 614. godinu. Vidi: N. Klaić, Povijest Hrvata, I, 139. Novija mišljenja 
odbacuju tezu O razaranju i propasti Salone i drugih antičkih gradova. Pro- 
padanje pojedinih gradova imalo je različite uzroke i trajalo je dugo, tako da 
se nipošto ne može datirati određenom godinom. O tome vidi: N. Budak, Prva 
stoljeća, 13. I. Goldstein, Hrvatski rani srednji vijek, 86-81. ; 

8. Usp. N. Miletić, Rani srednji vijek, 390, — 

oca. Pokršteni su iz Rima također za Heraklija, u vrijeme arhonta 
Porge.? Svi spomenuti događaji zbili su se za cara Heraklija, tj. u 
razdoblju od 610. do 641. godine. Petorica braće i dvije sestre 
predvodili su ratničku skupinu koja je zajedno sa doseljenicima iz 
Bijele Hrvatske dala ime zatečenoj slavenskoj masi u budućoj Hrvat- 
skoj. Dio pokorenih Avara i preostali Romani bili su već sredinom 
X st. stoljeća asimilirani u hrvatski etnos.!9 U daljem izlaganju 
Anonim iznosi važan podatak koji se tiče "zagorske sklavinije". 
Nakon što je govorio o sudbini Avara i utvrdio da su preostali Hrvati, 
naime oni koji nisu došli u Dalmaciju, ostali u Bijeloj Hrvatskoj, 
Anonim kaže: "Od Hrvata koji su došli u Dalmaciju, odvoji se jedan 
dio i zavlada Ilirikom i Panonijom.""! Ovaj podatak kontinuirano se 
nastavlja na prethodno pripovijedanje o Hrvatima i Avarima pa 
izgleda kao da čini s njime organsku cjelinu. Može se, naime, shvatiti 
da se dio ratničke skupine koja se obračunavala sa Avarima odvojio 
i zauzeo "Ilirik i Panoniju" (svakako njihove dijelove). Već sam iznio 
pretpostavku da se ovaj podatak odnosi na područje kasnije Bosne. 
Za razliku od Hrvatske, u kojoj je ratnička skupina Hrvata dala i svoje 
ime slavenskoj masi te preostalim Romanima i Avarima, u "zagor- 
skoj sklaviniji" prevladavalo je slavensko ime. Imali su, kaže An- 
onim, nezavisnog arhonta, koji je na razne strane slao poslanstva, a 
prijateljska samo arhontu Hrvatske. Ako bizantski pisac kaže da je 
taj nezavisni arhont slao prij ateljska poslanstva samo arhontu Hrvat- 
ske, to znači da nije bio u najboljim odnosima ni sa Bizantom. Teofan 
donosi vijest iz 678. koja bi se također mogla odnositi na područje 
"zagorske sklavinije". Izvještavajući o zaključenom tridesetgo- 
dišnjem miru koji su sklopili halifa Muavija i car Konstantin IV, on 
kaže: "Kad to doznaše stanovnici zapadnih krajeva, avarski kagan i 
tamošnji kraljevi, egzarsi, gastaldi i poglavari zapadnih naroda, 
poslavši preko poslanika darove caru, zatraže da se i njima dađu 
blagodati mira. Car popusti njihovim molbama i odobri im mir kao 
gospodar. I velika bezbrižnost nastade na Istoku i na Zapadu." 2 Ako 
je riječ o zapadnim krajevima, na koje je Bizant polagao prava, onda 
je među tim kraljevima, egzarsima, gastaldima i poglavarima mogao 
biti i onaj "zagorske sklavinije". Vijest pokazuje da odnosi tih 
zapadnih zemalja s Carstvom nisu bili najbolji. Uostalom, Bizant je 
u to doba bio toliko slab da nije bio u stanju zavesti red ni među 


9 Konstantin Porfirogenet, De administrando imperio, 80, 84-85. 


10 O doseobi Hrvata vidi: N. Klaić, Povijest Hrvata, 133-140. I. Goldstein, 


Hrvatski rani srednji vijek, 87-92. 
11 Konstantin Porfirogenet, De administrando imperio, 80. 
12 Vizantijski izvori, sv. 1, 224. 


Slavenima na Peloponezu i drugim grčkim krajevima, pa je tim 
vjerovatnije da se vlast Bizanta na tim dalekim zapadnim stranama 
još manje osjećala. 


Neupitno je da prije dolaska Hrvata i Srba nije bilo j 

političke vlasti u krajevima koje su kolonizirali Slaveni. To u Su. 
slučaju vrijedi i za "zagorsku sklaviniju". To je uostalom karakteris- 
tika slavenskih društava u toj najranijoj fazi. Pisci kao što su Pseudo- 
Cezarije, Pseudo-Maurikije, Porfirogenet i drugi govore o anarhiji 
među Slavenima u to vrijeme. Drukčije nije moglo biti ni u "zagor- 
skoj sklaviniji". Postupno se uvodilo župsko uređenje, ali župe 
između sebe očito nisu bile jače povezane. Na čelu župa mogli su biti 
"starci-župani" a koje spominje Porfirogenet — čija je vlast bila 
ograničena, jer je narod sudjelovao u donošenju svih odluka općeg 
značaja. Ova sklavinija, osobito u tom najstarijem razdoblju, bila je 
zapravo konglomerat slabo povezanih župa. Protokom remija 
područje "zagorske sklavinije" širilo se na doline Drine, Bosne ) 
Vrbasa te pritoka tih rijeka, koje su pružale dobre mogućnosti za 
nastanak većih naselja. Podlogu političkoj organizaciji dale su župe 
koje su obuhvaćale jednu ili više porodica i ujedno činile vojnu 
jedinicu. Zupe su se postepeno jače povezivale i činile jedinice koje 
Porfirogenet zove "zemlje" ili "sklavinije". Najprije se oblikovala 
sklavinija koja se donekle teritorijalno podudara s područjem ilirskog 
plemena Desidijata. To je područje koje je poslije nazvano Bosna, a 
nije isključeno da se isprva nazivalo Zagorje. Područje Usore i 
Donjih Kraja moralo se priključiti ovoj sklaviniji prije održavanja 
Duvanjskog sabora, jer se iz saborskih odluka može zaključiti da je 
tada zagorska unutrašnjost činila jednu političku cjelinu. Čini se da 
je početkom IX st. došlo do prekretnice u integracijskim procesima 
preddržavnog razvoja južnoslavenskih rodova i plemena. Prema J. 
Ferlugi, početkom IX st., arhonti se u južnoslavenskim zemljama 
javljaju možda i prije sredine stoljeća. P 


Prema hronologiji koju sam pokušao rekonstruirati na temelju 
4. do 10. pogl. Ljetopisa zagorske sklavinije, naziv kralj pojavljuje 
se u "zagorskoj sklaviniji" u prvim desetljećima IX st., sa "kraljem" 
Silimirom. Porfirogenetovi spisi također dopuštaju takvo datiranje. 
Kada, naime, Porfirogenet u djelima De administrando imperio i 
Život Bazilija I govori o tome kako se bila ugasila bizantska vlast u 
Južnoslavenskim zemljama, osobito za amorijske dinastije, te us- 
tanovila domaća vlast, onda to znači da se o domaćim vladarima 
može sigurno govoriti od trećeg desetljeća IX stoljeća. Naglašavam 


13. J. Ferluga, Vizantija, 7. 


da su već tada postojale "ostale sklavinije". Ne mijenja mnogo na 
stvari okolnost da je i prije Mihajla Mucavog (820-829) Bizant 
prisvajao suverenitet na cijelom prostoru Dalmacije i južnoslaven- 
skih zemalja, tako da Porfirogenet govori o "davnašnjoj vlasti Ro- 
meja". Porfirogenet "ostale sklavinije" prikazuje kao područje gdje 
vlast Romeja (Bizantinaca) nije bila prisutna, već su se pokoravali 
"isključivo svojim arhontima", odnosno "starcima-županima". Tak- 
vo društveno uređenje postojalo je i u Hrvata, Srba Zahumljana, 
Konavljana, Dukljana i Pagana. 


3. 
HRVATSKA I SRPSKA SEOBA 
U BOSNU I ZAHUMLJE 


Današnje područje Bosne i Hercegovine naselili su Hrvati i 
Srbi u doba tzv. "druge seobe", za vladavine bizantskog cara Herak- 
lija (610-641). Konkretnije govoreći, Hrvati su naselili Bosnu, a Srbi 
Zahumlje (Hum, Hercegovina), što proizlazi iz tumačenja podataka 
Konstantina Porfirogeneta. Moram odmah reći da je takvo tuma- 
čenje, što se tiče Bosne, neuobičajeno. Međutim, odmah će se vidjeti 
daje ovo shvaćanje utemeljeno na podacima djela De administrando 
imperio. Prvo mjesto iz kojeg se razabire da su područje Bosne 
naselili Hrvati jeste ono u 30. pogl., kada Anonim razgraničava 
sklavinije u provinciji Dalmaciji te kaže da arhontija Zahumljana 
svojom planinskom stranom na sjeveru graniči sa Hrvatima." Plan- 
inskom stranom sjeverno od Zahumlja prostire se Bosna, odnosno 
"zagorska sklavinija", koju su, prema tome, naselili Hrvati. U 
dosadašnjim objašnjenjima ovog mjesta riječi "sjeverno od Zahum- 
lja" tumačile su se kao da se odnose na područje sjeverozapadno od 
Zahumlja. Međutim, Porfirogenetov tekst to ne kaže. Moguće je da 
su Hrvati o kojima se govori na ovom mjestu upravo oni koji su se 
izdvojili i pošli u "Panoniju i Ilirik", gdje su uspostavili posebnu 
političku jedinicu. Prema Porfirogenetovu opisu, Hrvatska ne graniči 
sa Zahumljem nigdje, osim na istoku, a istočnu granicu Hrvatske 
prema Zahumlju čini župa Imotski, zajedno sa župom Hlivno. Ano- 
nim je dosljedan i u daljem tekstu iste glave kada opisuje granice 
Srbije, koja leži ispred svih ostalih zemalja, na sjeveru se primiče 
Hrvatskoj, a na jugu graniči sa Bugarskom. Kada se u De adminis- 
trando imperio kaže: "ispred svih ostalih zemalja", time vjerovatno 
podrazumijeva Rašku ("sadašnju Srbiju"), koja je, gledana iz Bi- 


14. Vizantijski izvori, sv. II, 79. 
15. Konstantin Porfirogenet, De administrando imperia, 83. 

zanta, zaista bila smještena ispred svih ostalih zemalja te se nas- 
tavljala na Zahumlje i Paganiju. Iz Anonimovih navoda proizlazi da 
jei Zahumlje smatrao Srbijom, jerje ono, kako kaže ranije, na sjeveru 
graničilo sa Hrvatskom.!$ De administrando imperio zapravo raz- 
likuje Srbiju u širem i Srbiju u užem smislu. Kada, naprimjer, u 30. 
pogl. kaže da od rijeke Cetine počinje zemlja Hrvatska, a prema 
Cetini i Hlivnu graniči sa Srbijom, onda očito ima na umu Srbiju u 
širem smislu. Kada pak Anonim u 30. pogl. spominje da arhontija 
Zahumljana graniči sprijeda sa Srbijom, onda se podrazumijeva 
Srbija u užem smislu, Raška. Još neka mjesta u De administrando 
imperio potvrđuju tezu o hrvatskom naseljavanju "zagorske sklavi- 
nije". U 42. pogl. Porfirogenet tvrdi da Mađari (Turci) žive "između 
Save i Dunava", dakako, u njegovo doba. Mađari bi prema tome na 
jug dopirali do Save. U 40. pogl. navodi: "Susjedi Turaka (Mađara) 
su na istočnoj strani Bugari, gdje ih dijeli rijeka Istar, koja se zove i 
Dunav, na sjevernoj strani su Pačinazi (Pečenezi), na zapadnoj 
Franci, a na Južnoj Hrvati, koji graniče s Mađarima prema plani- 
nama. Područje prema Hrvatima o kojem Porfirogenet ovdje go- 
vori jest Potisje, s pritokama Tise, Krs, Morš, Tamiš, koje izričito 
spominje, a jedina planina koja bi došla u obzir bila bi Fruška gora. 
Prema tome, Fruška gora i rijeka Sava pri ušću (42. pogl. De admi- 
nistrando imperio) činile bi granicu između Mađara na sjeveru i 
Hrvata na jugu. 


I Kada se svi ti podaci povežu, proizlazi da su Hrvati na jugu 
graničili sa Zahumljem, a na sjeveru je granica bila rijeka Sava sa 
Fruškom gorom. 


Da bi se bliže locirali krajevi koje je naselio taj dio Hrvata 
posebno Je važno ukazati da spis De administrando imperio kao 
krajeve naseljavanja istovremeno navodi Ilirik i Panoniju. UZevši u 
obzir da su odvojeni od Hrvatske i da je Panonija obuhvaćala i pojas 
Južno od Save, dok se Ilirik protezao uporedo, ali dublje u unu- 
trašnjost, taj dio Hrvata najlogičnije je smjestiti na područje buduće 
Bosne, što je u skladu s ostalim podacima iz 30, 40. i 42. pogl. 
Porfirogenetova djela. Prema tome, uobičajeno tumačenje da se taj 
podatak odnosi na panonske Hrvate nije uvjerljivo, posebno zato što 
Panonska Hrvatska nije zahvaćala ondašnji Ilirik. Pod Ilirikom se 
ima podrazumijevati područje koje je preostalo nakon teritorijalne 
reorganizacije kojom je Panonija izdvojena iz sastava Ilirika kao 


16. Isto, 83. 
17. Isto, 107-108, 105. 

zasebna provincija. 18 Panonija ("pokrajina Panonija II") dodiruje se 
sa Ilirikom u Bosni, pa moguće i u Mačvi, preko Jadra do Kolubare. 
Dakako da Mačvu i sjevernu Srbiju nisu mogli naseliti ti "odvojeni 
Hrvati", pa preostaje Bosna. 

Međutim, neki povjesničari smještaju to osvajanje Ilirika i 
Panonije čak u vrijeme Tomislava i njegova zauzimanja panonske 
Hrvatske. Mislim da ni to nije održivo iz dva razloga. Prvo, panonska 
Hrvatska, prema bizantskim piscima, ne bi spadala u Ilirik. Osim 
toga, De administrando imperio govori O nezavisnom arhontu koji 
je vladao u zemlji izdvojenih Hrvata, a to znači da nije mogao biti 
Tomislavov podanik. Odvajanje dijela Hrvata moglo se zbiti odmah 
poslije hrvatske seobe, koja se dogodila prije srpske seobe, ali se 
moglo desiti i nešto kasnije. Vrijedno je pažnje da Anonim govori o 
nezavisnom arhontu u prošlom vremenu, što bi značilo da sredinom 
X st. nije bilo te nezavisne sklavinije. To je još jedan dokaz u prilog 
tezi da je riječ O "zagorskoj sklaviniji", jer se posljednjem vladaru 
Svetoliku-Stjepanu gubi trag između 932. i 934. godine. Ovakvo 
mišljenje usamljeno je u historiografiji, ali valja napomenuti da je 
već Lucius smatrao da se na ovom mjestu radi o Bosni. 


Pisac 30. pogl. precizno se izražava navodeći da se arhontija 
Zahumljana pruža od rijeke Neretve planinskom stranom prema 
sjeveru, a tu su zaista planine Bitovnja, Ivan, Bjelašnica, Visočica i 
Treskavica, inače vododjelnice jadranskog i crnomorskog sliva. 
Precizan je i kada govori o Hrvatima, a ne o Hrvatskoj sjeverno od 
Zahumlja, te također kada kaže da je ispred Zahumlja Srbija, ko- 


18. Raspravljajući o ubikaciji Porfirogenetova Ilirika, Mihajlo Lanović slaže se s 
Račkim da je Porfirogenetov Ilirik predjel između (rijeke) Bosne i Drine. 
Lanović pritom kaže da Porfirogenet opisujući borbe Hrvata s Avarima, 
prikazuje najprije zauzimanje Dalmacije pa onda napose Ilirika i Panonije: 
"Razlikujući s jedne strane Dalmaciju, a s druge Ilirik i Panoniju, on onda tu 
nije mogao misliti na Dalmaciju u širem geografskom smislu, u kojem je ona 
obuhvatala čitav do tada bizantski dio zapadnog Ilirika, nego Dalmaciju u 
užem političkom smislu kao jednu od pokrajina toga Ilirika." Pa dalje: "I kad 
zatim navodi i drugu bivšu zasebnu pokrajinu toga dijela carstva, Panoniju, 
onda pod Ilirikom i nije mogao ništa drugo podrazumijevati nego preostali 
dio toga područja, a to je spomenuti predjel između Bosne i Drine." M. 
Lanović, Ustavno pravo hrvatske narodne države, 181-182. Neki pak 
bizantski pisci kao Skilica-Kedren, Nikefor Brijenije i Ana Komnena daleko 
širi prostor zapadnoga Balkana označuju izrazom Ilirik. Ne dolazi u obzir ni 
teza Dominika Mandića da se to mjesto odnosi na južnu Dalmaciju, jer 
Porfirogenet kaže upravo suprotno, tj. da se jedan dio Hrvata odvojio iz 
Dalmacije. 

19. I. Lucius, De regno, 46. 

risteći ime zemlje, a ne naroda, kao u slučaj | i i 

i ,aNEI ; ju Hrvata. Srbi su, naime, 
prema djelu De administrando imperio, nastanjivali i Zahumlje, i 
še dh tako da je bilo potrebno tačno odrediti o kojem se području 
radi. 


Podatak (9 "nezavisnom arhontu" na području Ilirika i Panonije 
ne može se odnositi na arhonta ni Srba, ni Zahumljana, ni Travu- 
njana, ni Konavljana, ni Dukljana, ni Pagana (Neretljana), jer da ih 
je pisac a pogl. imao na umu, to bi i napomenuo. "Nezavisni arhont" 
morao je biti među "ostalim sklavinijama", a tu dolazi ir jedi 

4 o 
ama U lazi u obzir jedino 


Skrenuo bih pažnju na jednu pojedinost: naime jivoj 
Porfirogenet, pa i neki drugi bizantski pisci često pre jeea U 
proizlazi kao da su Hrvatska i Bugarska imale zajedničku granicu 
Mislim da bi se barem u nekim od tih slučajeva moglo raditi o granici 
Bugarske 1 "zagorske sklavinije", u kojoj još nije bilo prevladalo 
bosansko ime, pa su ti pisci uzimali hrvatsko, polazeći vjerovatno od 
činjenice da su Bosnu naselili Hrvati. Ta granica između Hrvata i 
Bugara mogla je ići sjeverno od Raške i istočno od rijeke Drine, jer 
su tada Srbijom i Srijemom vladali Bugari. Podaci bizantskih Eja 
otri rata vođena između Bugarske i Hrvatske, i to za bugarskog kneza 
Mihajla Borisa (oko 852. pa do 864.), za bugarskog cara Simeona 
(927) te za Bazilija II (1018), također daju naslutiti da su se Bugarska 
i Hrvatska dodirivale. Porfirogenet govori i o izmjeni darova nakon 
rata između Borisa i Hrvata (ne kaže Hrvatske, tako da bi se moglo 
raditi i o ratu protiv tzv. "izdvojenih Hrvata". O prva dva - 
Porfirogenet izvještava govoreći o hrvatskim pobjedama. Poraze 
Bugara 927. zabilježio je i Teofanov nastavljač, spominjući "nepro- 
hodne krajeve" u kojima su Bugari pobijeđeni i nadodajući da su 
poslije Simeonove smrti okolni narodi — Hrvati, Mađari i drugi — 
odlučili zaratiti na Bugare.?? Gotovo isti tekst donosi i Georgije 
Kedrenos, navodeći još i Srbe, kao i "okolne narode", koji su odlučili 
zaratiti na Bugare. Posebnu pažnju izaziva i vijest Ivana Skilice o 
kaj! bizantske vlasti na dio Balkana, u doba cara Bazilija II: 
č aru priđoše, poslije potčinjavanja Bugara i susjedna plemena 
rvata, koji imaše kao arhonte dva brata, pa kad se ovi predadoše i 
Keiji počasti i dostojne nagrade, potčiniše se i sama plemena. 
= = Sarmon, koji je vladao Sirmiumom ne htjede pokoriti." 
nara daje kraću verziju, bilježeći ovako: "Kad Bugarska bi po- 


korena, vlasti i ; ; 
, i Romeja se pri ajd G ' 
Srem e! J prikloniše i plemena Hrvata, a osim toga i 


20 Konstantin Porfirogenet, De administrando imperio, 86 
21 Vizantijski izvori, sv. III, 251. UG 

4. 
NORMANSKO-SLAVENSKA (RUSKA) 
KOMPONENTA — TREĆA VELIKA SEOBA 


U 5. pogl. latinske (i talijanske) redakcije Ljetopisa popa 
Dukljanina sadržan je, kako se obično ističe, zapis o dolasku Bugara. 
Kaže se da je došlo nebrojeno naroda sa velike rijeke Volge, pa se 
po rijeci Volgi nazvaše Vulgari (Bugari). Međutim, u Ljetopisu 
zagorske sklavinije u 5. pogl. ne spominju se Bugari, nego se navodi 
da "izlize niki puk s mnoštvom prez čisla tja deri isprike rike velike, 
ka se dii Velija". Taj puk je zauzeo kraljevstvo Senobujiju, pa 
Sledusiju, Makedoniju i potom zemlju latinsku, a stigli su i u Bladi- 
novo kraljevstvo.?? Otvoreno je pitanje šta se ima podrazumijevati 
pod "kraljevstvom Senobujija" (u Marulića stoji: "regio Sinbagi- 
orum"), odnosno Sladusijom (u Marulića: Seleucia). Iz opisa se vidi 
da se Senobujija ("regio Sinbagiorum") nalazila na putu od "velike 
rijeke" Velije prema Bladinovu "kraljevstvu". Nije isključeno da se 
pod Senobuijom ("regio Sinbagiorum") podrazumijeva Šlezija.? 


Spomen velike rijeke zvane Velija, odnosno Velikaja pomaže 
odrediti smjer kretanja puka "s mnoštvom prez čisla". Naime, ako se 
od IlImenskog jezera polazi na jug u pravcu Balkana, taj put najprije 
mora presjeći "ispriko rike velike, ka se dii Velija". Rijeka Velika 
teče u pravcu sjevera i ulijeva se kod Pskova u Čudsko jezero. I ovdje 
je netačan prijevod sa slavenskog izvornika u latinskom tekstu Lje- 
topisa popa Dukljanina doveo do pogrešnog zaključka da se radilo 
o dolasku Bugara (prevodilac je rijeku Veliju — Veliku preveo riječju 
Volga, pa još i "objasnio" da se po njoj narod prozvao Vulgari). 


Posebno skrećem pažnju na činjenicu da se u 5. pogl. Ljetopisa 
naglašava kako je "čudno mnoštvo" doseljenog puka govorilo istim 
ili sličnim jezikom kojim se govorilo i u "Bladinovu kraljevstvu", 
kao i u Makedoniji. "Mnogo ljubeznivo živiše toliko veće koliko vire 
i jezika bihu jednoga" — izričito stoji u Ljetopisu zagorske sklavi- 
nije." Međutim, turanski ili altarski Bugari, koji su 680. doselili pod 
knezom Arparuhom, govorili su starobugarskim jezikom, potpuno 
nerazumljivim Slavenima. Slaveniziranje doseljenih Bugara odvi- 
jalo se u dugom toku, koji je trajao do sredine IX st., pa i kasnije. 
Prema tome, isključena je mogućnost da bi narod o kojem se govori 


22. F. Šišić, Ljetopis popa Dukljanina, 389. 

23 U Šleziji i uopće Poljskoj utvrđeni su arheološki i toponomastički tragovi 
Skandinavaca, ali zaključci doneseni na toj osnovi često su pretjerani. H. 
Lovmjanskij, Rus i normanny, 31-56. 

24. F. Šišić, Ljetopis popa Dukljanina, 390. 


mogli biti Bugari. Medini je uočio kako je mala vjerovatnoća da je 
hrvatska redakcija ispustila inače poznato bugarsko ime, ako je 
nastala prema tekstu ljetopisca Dukljanina." Zapravo se uopće nije 
radilo o izbacivanju imena Bugara, već je to ime upalo u latinsku 
redakciju pogrešnim tumačenjem spomena rijeke Velike, koja je u 
tom slučaju bila zamijenjena sa Volgom. Latinski prevodilac očito 
je nešto znao o dolasku Bugara, pa ih je tako upleo u tekst. "Niki puk 
s mnoštvom prez čisla", kako se vidi iz zapisa, naselio se i u 
Bladinovo kraljevstvo, a to znači na zapadnom Balkanu. Međutim, 
Bugari kao etnos nikada nisu naselili zapadni Balkan, pa jei to jedan 
od razloga da "niki puk" nisu Bugari. Ljetopis zagorske sklavinije 
odnosi se na dalmatinsku unutrašnjost, za koju nije poznato da su je 
Bugari ikada u prošlosti nastanjivali. 


Tekst Ljetopisa zagorske sklavinije daje osnove da se zaključi 
kako su doseljenici pristigli u golemoj masi — "mnoštvo prez čisla" 
— a taj puk "izvede žene i dicu i vojsku; s njima gredihu i s? sobom 
nosahu sve imanje svoje, ki čudnim zakonom bojahu". Bila je to 
velika vojska s narodom, "čudno mnoštvo", ustrojeno vojnički: "Po- 
glavica njih biše muž vrimenit, koga zovihu njih jezikom bare, ča 
Jest cesar, pod kim biše devet dužev, ki gospodovahu i obladahu taj 
puk, koga biše čudno mnoštvo".2$ Za identifikaciju ovog naroda 
važan je podatak da se poglavar tih doseljenika nazivao njihovim 
jezikom bare. A taj "njihov jezik" jeste ruski jezik. Pozivajući se na 
Dalov rječnik, Šišić taj naziv izvodi od riječi bojarin, što znači 
gospodin, dvorjanin. Navodi i inačice: barin, bary, bare.?" Nasuprot 
tome, u bugarskom jeziku nema takve riječi. 


| | Seobaokojoj se govori u 5. pogl. Ljetopisa zagorske sklavinije 
očito se odnosi na Normano-Slavene. Spomenuti događaj Ljetopis 
zagorske sklavinije stavlja u razdoblje slavenskog vladara Bladina, 
a njegova vladavina može se barem približno datirati. Bladin je, 
naime, otac i prethodnik Ratimira, kojem se 838. gubi trag, nakon 
što je u njegov "regnum" prebjegao, prešavši Savu, knez Pribina. 
Prema tome, Bladin bi vladao u prvim desetljećima IX stoljeća. 
Seoba se vjerovatno zbila u doba slaboga bizantskog cara Mihajla II 
(820-829). Nema dvojbe daje u to vrijeme prestao djelovati bizantski 
raspored vojnih utvrđenja na Dunavu i Savi, pa je to dalo povoljnu 


priliku spomenutom mnoštvu "bez broja" za prodor u unutrašnjost 
Balkana. 


25. M. Medini, Starine dubrovačke, 35. 

26. F. Šišić, Ljetopis popa Dukljanina, 389. 

27 Isto, 426. Starorusku riječ bojarin preuzeli su i drugi Slaveni, pa i Bugari. U 
Bosni se javlja već u poveljama bana Mateja Ninoslava (1232-1250). 


Zapis u 5. pogl. Hrvatske kronike donosi i druge važne po- 

datke. Govoreći o konsolidaciji toga "puka", ljetopisac prethodno 
napominje da "otaj puk tvrdo viru držaše", pa su u Makedoniji mogli 
biti uređeni odnosi sa "crnim latinima", "ki se onada (za) Rimljane 
držahu". A zatim nastavlja: "I videći kralj Bladin čudesa togaj puka 
i mnoštvo veliko, i razumi da jednim jezikom govore, mnogo bi vesel 
i tudije spremni poslije i posla k njim. Ki ciča jazika mnogo milostivo 
i s počtenjem primiše, i u miru staše, dajući im Bladin dohodak, kako 
cesar biše učinio, i istakniše se stati pod njegov harač."?$ (Harač je 
ovdje zapravo haralug — mač.) Naseljavanje na područje Bladinova 
"kraljevstva" provedeno je dakle mirno. Bladin je doznao da govore 
istim jezikom, što znači da je s Normanima došlo mnoštvo Slavena. 
Poslao im je kao pregovarače svoje poslanike. Pregovarajući o miru 
načinili su sporazum prema kojem se Bladin obavezao da im daje 
dohodak, "kako cesar biše učinio", a doseljenici su priznali njegovu 
vlast. Riječ je o mirovnom danku koji je u to vrijeme razrezivan. I 
Nestor je zabilježio: "Varjazi, koji su dolazili iz zemlje preko mora, 
dobivali su danak od čuda, Slovena, Mera i Krivića; a Hazari dobi- 
vahu danak od Poljana, Severana i Vjatića; dobivali su od dima kunu 
i vjevericu." Po odredbi kneza Olega iz 882. Novgorođani su morali 
plaćati Varjazima danak u novcu, vinu i drugim stvarima. A i na jugu 
car Bazilije je uveo plaćanje danka Slavenima.? Nije, dakle, ne- 
obično da se Bladin morao obavezati na plaćanje danka nadmoćnim 
došljacima. Zauzvrat, došljaci su priznali njegovu vlast. Prepisujući 
Hrvatsku kroniku, pogrešno je naveo da se došljaci "utakmiše stati 
pod harač", upotrijebivši tako orijentalizam koji u našim krajevima 
nije stariji od početka osmanske vladavine. Smatram, međutim, po 
smislu teksta da je u predlošku umjesto harač stajala prepisivaču 
nerazumljiva riječ harlug, što će reći mač, a mač je simbol vlasti. 
Riječ je istog korijena kao karling, charoling, charling itd. i ruskog 
sufiksa lig, a označava čelične predmete kao što su koplje, šljem i 
mač. U prenesenom smislu "stati pod haralug" isto je što i potčiniti 
se nečijoj vlasti. 


28. Isto, 389-390. 

29. Chronica Nestoris, 9-10. 

30 Krešimir Mlač tumači da "riječ harac, često kraćeg oblika harc znači u starom 
hrvatskom govoru bitka, borba, rat". Međutim, takva tumačenja ne upućuju 
na zaključak daje riječ o sklopljenom miru, već o ratu. Ni Teofanov tekst koji 
citira Mlač, čini mi se, nije podudaran sa 5. pogl. Hrvatske kronike, a 
tumačenje imena Bladin koje daje također nije uvjerljivo. Mimoiđeni izvori, 
419-425. K. H. Menges, Vostočnie elementi, 156-157. 

ju. zapisa u 5. pogl. govori se na slikovit. način o 
Zla vn du pe oma i sređivanju stanja koje je LAM 
dolasku novih doseljenika: "Mnogo ljubazno _- O u. a" 
koliko vire i jazika bihu Aiši ne — are mi ae seri 

ij pribivališća, i javati što rasu 9 

ao OgprnT piju fkoe zapisa ističe vjeru i jezik kao 
ubijedinjujuće činioce koji su ubrzali povezivanje o 
zatečenog stanovništva. Jezikje očito bio slavenski, Mem PVeĆ 
su se Normani, koji su i na sjeveru činili manjinu, gubi i u "čudno ; 
bezbrojnom ("bez čisla") mnoštvu Slavena. Razumlj ivoje, UP = 
je dolazak golemih masa sa sjevera prouzročio WE e 
promjene, ali hroničar zapisuje da je sve to prevladano. U ; j j 
to miješanje doseljenog i zatečenog stanovništva PGAEC O. " 
tadašnje krvno vezane rodbinske Zaj ednice te jedošlo do teri a ; 
zacije, što se nazire u hroničarevim riječima: počeše = sela 
pribivališća". Također je važno i hroničarevo zapažanje o Spegeeti 
novonaseljenika u napretku ratarstva u Bladinovu kralj Meje see 
je vjerovatno da su doseljenici imali napredniju tehni gM ki - 
zemlje, jer inače hroničar ne bi posebno naglašavao da "tvrdo e it 
zemlju uzdržavati". Slavensko-normanski doseljenici vjerovatno G 
donijeli tropoljni raspored, u kojem se zemlja, kada se iscrpe ke , 
jem žitarica, ostavlja više godina pod travom, kako bi (page dobi 
plodnost. To je najjednostavniji način poboljšavanja zem mi 
jednički svim slavenskim narodima. Taj stari način obrade zem U u 
Bosni je poznat i kao prijelog, ruski perolok. Možda nije bez značaja 
ta podudarnost u nazivu. 


O doseljavanju Normana ujedinjenih sa sjevernim slavenskim 
plemenima na Balkan, postoje prilično jake naznake. Pritom ne 
mislim na južnoitalske Normane, koji se j avljaju u XI - u 
južnoslavenskom primorju"? Riječ je o migracij skim valovima Nor- 
mana, koji ovamo dolaze kopnom sa dalekog sjevera. ee u 
kao što je poznato, imali važnog udjela u formiranju Irske, i $ U 
Engleske, Islanda, Grenlanda, Francuske, južne Ttalije, mož o al 
zemalja Sjeverne Amerike, kao i Rusije (Varjazi), a pripada im 
određeno značenje i u povijesti Bizanta, ali — koliko znam — nije 
poznato da bi u ovako ranom razdoblju ikako sudjelovali u (adet 
balkanskih zemalja. Ipak, neke činjenice navode na pretpostavku o 


. Šišić, Ljetopis popa Dukljanina, 390. . ) a 
= _— Paić KARLA elementi u pretfeudalnoj dan Rad nije 
objavljen, ali je dostupan u Čehoslovačkoj akademiji znanosti u ragu. PE 
33 O Normanima na Balkanu, ali u XII st., raspravlja S. Gunjača a. og 
Ispravci i dopune, kao {i A. Tončev u članku Jtalianskite Normani, 23-38. 

djelotvornom učešću Normana u južnoslavenskim zemljama, kon- 
kretno na području današnje Bosne i Hercegovine, gdje su ostavili 
određene kulturne tragove. Čini se da su došli zajedno sa susjednim 
Slavenima sa područja IlImenjskog jezera i dalje na sjever oko rijeke 
Volkova. Ti se Normani javljaju pod imenom Rusa i miješaju se sa 
Slavenima.?? Već potkraj VIII i početkom IX st. postoje vijesti o 
vojnim pohodima tih Rusa na Sarye i primorje Krima, na maloazijsko 
primorje Bizanta i grad Amastridu (prvo desetljeće IX st.) te na otok 
Eginu u Egejskom moru.?" Četrdesetih godina IX st. Ibn-Hardadbeh 
pisao je o putovanjima Rusa iz najudaljenijih krajeva Slavonije, 
dakle upravo sa područja Ladoškog jezera, prema Rumskom moru 
ili prema moru Džurdžan (Kaspijsko more).?$ Možda već u ono rano 
doba pojedini odredi skreću i na druge strane sa navedenog puta "od 
Varjaga do Bizanta" kojim idu u osvajanja, ali i trgovačkim pos- 
lovima. Već na ruskom sjeveru, a još više nakon doseljavanja na jug, 
došlo je do slavenizacije Varjaga. 


Pretpostavka da se 5. pogl. Ljetopisa zagorske sklavinije od- 
nosi na doseljavanje Normano-Slavena nije bez prigovora. Ona 
podrazumijeva nešto drukčije shvaćanje normansko-slavenske po- 
vezanosti, posebno ako se pretpostavi da je započela znatno prije 
Rjurika, sredinom IX stoljeća. Prema Nestorovoj hronici, koja je 
nastala u razdoblju između 1037. i 1039, doticaji između Normana i 
Slavena počeli su 859, kada su Varjazi ili Švedi došli preko mora, a 
Slaveni i Krivići poslali su poziv švedskim Rusima, koji su došli u 
novgorodsku zemlju pod vodstvom trojice braće: Rjurika, Sineusa i 
Truvora. Valja napomenuti da je ovo mjesto iz Nestorove hronike 
često bilo osporavano.?? Ipak, ako se pretpostavi da su prve seobe iz 
Skandinavije počele već u VIII st., može se zaključiti da su i njihovi 
prodori u novgorodsku zemlju morali uslijediti najkasnije u prvoj 
polovini IX st., ako ne i prije. Ti prodori omogućili su međusobne 
utjecaje koji su se odrazili prije svega na kulturnom i demografskom 
planu. To je stajalište i dijela moderne historiografije, pa je Tamara 
Talbot Rice mogla napisati: "Mnogo je verovatnije... da su se pojedi- 
ni Varjazi uzdigli na istaknute položaje u nekim delovima današnje 
Rusije nekoliko decenija ranije." (Tj. prije 862.) Ista autorica 
primjećuje da ovi Varjazi "nisu vodili sa sobom i žene u istočnu 
Evropu. Ovaj stav pomaže da se objasni brzina kojom su pridošlice 
bile slavenizirane. Proces je izgleda bio završen za sto pedeset 


34. 0 tome K. H. Menges, The oriental elements, 54-55. 
35. I. P. Šaskolskij, O načalnih etapah, 61. 

36. Usp. B. A. Ribakov, Rus i strana Andalus, 116-119. 
37 Chronica Nestoris, 10. 


godina, čak i u slučaju kneževskih porodica."?? Prema tome, pojavu | 
; Normana na slavenskom sjeveru treba datirati nekoliko desetljeća 


ije Rjurika, tj. početkom IX st., pa i prije. To je potrebno utvrditi 
uratke na Ejemicu da 5. pogl. Ljetopisa zagorske sklavinije, kao 
i slavensko-normanski nalazi sa područja Bosne nameću iste zak- 
ljučke. 

Gdje je onda zemlja latinska "ki se onda Rimljane daržabu a 
sada se zovu črni Latini kih cesar s onimi ima mMnOge rvanje ? Možda 
neću pogriješiti ako "črne Latine" smjestim na rijeku Vardar i 
označim ih kao balkanske Romane. To je u skladu sa mišljenjem 
Petra Skoka da su nazivi za Slavene i Vlahe oko Vardara bizantskog 
porij ekla.?? Iz Ljetopisa zagorske sklavinije razabire sedaje vojnički 
organizirano "veliko mnoštvo" zauzelo i naselilo se, ne samo uzemlji 
"žrnih Latina" i Bladinovu kraljevstvu, već i u Makedoniji. Nije 
isključeno da je to naseljavanje uslijedilo u strumičkoj oblasti. Iz 
sredine X st. postoji svjedočanstvo da tu oblast — u "sastavu Make- 
donije" — "drže Skiti", kako je to zabilježio Porfirogenet u spisu O 
temama." On izričito kaže da su tamo naseljeni Skiti, ali čini se da 
griješi tvrdeći da se to naselj avanje dogodilo već u doba cara Justini- 
jana II (685-695; 705-711). ! Bitćedasenate Skite odnosi i izvještaj 
Ivana Kamenijata o pojavi da neka sela u okolini Soluna plaćaju 
danak skitskom narodu, koji žive nedaleko", te da Solunci vode 
trgovinu sa Skitima, osobito kad uzajamno žive u prijatelj stsvu i ne 
dižu se na oružje; a već odavno obje strane na to dobro paze, jer ih 
zajednički život navodi da izmjenjuju ono šta im je potrebno i među 
sobom čuvaju mir, vrijedan divljenja i čvrst. Isti pisac pripovijeda 
dalje o ratovanjima "Skita iz susj edstva" sa Solunjanima. Ratovi su 
obustavljeni nakon što se "skitsko pleme" pokrstilo. Prije godine 879. 
osnovana je i posebna biskupija Strimovaca, koji se po mojoj pret- 
postavci mogu poistovjetiti sa spominjanim Skitima. Područje Stri- 
mona organizirano je u temu sredinom IX st., a prije toga imalo je 
nezavisan položaj. 


Pitanje je šta se događalo u strumičkoj oblasti i u zemlji Crnih 
Latina u vrijeme dolaska "velikog mnoštva" te stoji li to u nekoj vezi 


38. Prema: D. Talbot Rajs, Rani srednji vek, 152. 

39 F. Šišić, Ljetopis popa Dukljanina, 389. 

40 Vizantijski izvori, sv. IV, 154-156, 158, 159, 161, 162, 171; sv. I, 74. me 

41 B. Ferjančić navodi bugarskog historičara M. S. Drinova, koji iznosi mišljenje 
da je vrijeme naseljavanja u doba Justinijana II samo kombinacija cara-pisca. 
Vizantijski izvori, sv. IL, 74-75. 

42 Vizantijski izvori, sv. I, 266-267. 

43. Isto, 268-270, 209. 

sa pripovijedanjem Ljetopisa zagorske sklavinije. Normano-Slaveni 
došli su u Bladinovo kraljevstvo u trećem desetljeću IX stoljeća. To 
je doba ustanka pod vodstvom Tome (821-823), koji je zahvatio 
područje od Male Azije do Makedonije, uz sudjelovanje masa naj- 
različitijeg etničkog porijekla. U pismu bizantskog cara Mihajla II 
franačkom caru Ljudevitu Pobožnom iz 824. govori se o velikoj 
vojnoj sili ustanika u oblastima Mezoje, Evrope, Trakije, Make- 
donije, Tesalije i "okolnih sklavinija". Prije toga, negdje u razdoblju 
od 813. do 821. sačuvao se spomen o slavenskom gusarenju po 
donjem toku rijeke Strimona. U žitiju sv. Grgura Dekapolite navodi 
se kako je sam svetac na putu iz Male Azije za Solun vidio gusare 
koji su se čamcima kretali duž obala i pljačkali lađe koje pristaju." 
Bez obzira na okolnost da navedena dva izvora ne daju izravno 
svjedočanstvo o sadržaju koji nas zanima, iz navedenih podataka 
proizlazi da su se neke sklavinije, osobito Strimon, u to doba bile 
odmetnule od carske vlasti. Upada u oči da je u području Strimona 
došlo do nekoga naknadnog naseljavanja stanovništva. Ti doseljenici 
slavenskog porijekla bili su poznati pod imenom Skiti, što je bila 
oznaka za barbare: "Skitima će se označavati novi narodi koji dolaze 
na Balkan sa Severa, prvo Rusi, ređe Mađari i Hazari..."5 Zabi- 
lježene su i mnoge borbe tih Skita i Vlaha i to upravo u vrijeme koje 
se poklapa s dolaskom "velikog i čudnog mnoštva". Tim Skitima 
neka sela u okolini Soluna plaćala su danak kao što je i Bladin plaćao 
danak došljacima u njegovo kraljevstvo./8 Međutim, naznake o 
poistovjećivanju Skita i Normano-Slavena tek su hipoteze. Bit će 
potrebna daljnja istraživanja, osobito u Makedoniji, da bismo mogli 
donijeti određenije zaključke. 


Dolazak sjevernih Slavena i Normana u Bladinovo "kraljev- 
stvo" i Makedoniju datiram u prva desetljeća IX st., dakle, u razdoblje 
kada svi došljaci još nisu bili primili kršćanstvo, pa su prema tome 
još bili pogani.!? Smatram da su ovi doseljenici proširili neke kultove 
i na slavenskom jugu, prije svega kult bogova Tura i Peruna, koji 
imaju ishodište na dalekom ruskom sjeveru.? 


44. Isto, 254-255. 

45. M. Raičković, O poreklu Tome, 36. 

46. Nije bez značaja napomena izvora da je više autora smatralo kako se i 
slovensko "kneženie", kojem je Metodije stajao na čelu kao knez, nalazilo u 
strumskoj oblasti. To je mišljenje zastupao P. Šafarik već 1854, a onda su ga 
prihvatili F. Rački, F. Dvornik, S. Trvicki i dr. 

47 O pokrštavanju Rusa, koje se smješta u 989. godinu, vidi M. N. Tihomirov, 
Načalo kristianstva, 261-273 i P. Kawerau, Arabische Ouellen. 

48. L. Niederle, Manuel de I'antiguite slave, sv. II, 143-146 i dalje. 

Tur ili Tor (Thorr) nedvojbeno pripada germansko-skandi- 
navskoj mitologiji pa je njegova pojava na slavenskom jugu više 
nego znakovita.?? To vrijedi i za kult Peruna, koji se, doduše, raširio 
gotovo među sve Slavene, ali je slavensko-normanskog porijekla. 
Poznato je da su ga prihvatili i Varj azi, poistovjećujući ga s Torom. 

O kultu Tura u Bosni pisao je već 1900. Nikola Gržetić, koji 
ga poistovjećuje sa Velesom (V elosom) i tvrdi da mu "ima još i dan 
danas traga među slavenskim plemenima bud i mjestnim imenima 
bud u običajima i narodnom vjerovanju." Štaviše, uspomena na 
Tura u Bosni sačuvala se do Drugog svjetskoga rata u muslimanskim 
molitvama, u kojima se u nabrajanju slavenskih "dobrih ljudi" te 
islamskih "evlija" navodilo i njegovo ime. Islamizacija je dakako 
oduzela Turu božanski karakter. Posve je izostala svijest da je Tur 
pogansko božanstvo, ali mu se ime, sa predznakom svetosti, pre- 
nosilo iz naraštaja u naraštaj.?? Imajući pred očima postoj anje kulta 
Tura, mislim da je logičnije toponime kao što su Turovi (ispod 
Treskavice), Turić (Gradačac), Turići (V lakovići kod Travnika, Lu- 
govi kod Fojnice, Banovići kod Visokog), Turija (Bihać, Konjic, 
Tuzla, Visoko, Srebrenica), Turjak (Bosanska Gradiška, Dobrun kod 
Višegrada) i Turjačani (Bosanska Gradiška) dovesti u VeZU s kultom 
Tura, negoli s istoimenom, ali davno izumrlom životinjom. Ovdje 
iznesena pretpostavka da bi selo Turovi ispod Treskavice moglo 
podsjećati na Tura potvrđuje se i okolnošću da se u ovom selu na 
Vidovdan održavaju narodne zabave (derneci), a Vidovdan je 
zamjena za svečanosti Tura i Peruna.) 


Kult Peruna potvrđuje jedino toponomastika. Na području 
Bosne imenom Perun nazvana su tri lokaliteta: brdo i pod njim vrelo 
između Vareša i Sutjeske, vrelo pod planinom Ozren te brdo i vrelo 
u Gornjoj Rami. Na području Makedonije postoji brdo Perun iznad 
sela Vitolista u predjelu Marijovu te napokon u Hrvatskoj postoji 
brijeg Peruni kod Stona, brdo Perun kod Splita u Poljicama, te brdo 


49. Usp. Miti narodov mira, sv. II, 519. 

50 L. Niederle, Manuel de I'antiguite slave, sv. II, 138-140. V. N. Toparov, 
Fragment slavjanskoj mitologiji, 16-32. I 

51 Vittore Pisani također drži da kult Peruna u Kijevu i Novgorodu nije isključivo 
slavenski, već da je oblikovan pod utjecajem germanskoga Thora. V. Pisani, 
II paganismo balto-slavo, 46-48. Usp. Josip Korošec, Uvod v materijalno 
kulturo, 90-92. 

52 N. Gržetić, O vjeri starih Slovjena, 162. 

53 Usp. M. Hadžijahić, Sinkretistički elementi, 309-313. 

54 O imenima s osnovom fur na području Rusije usp. S. Raspond, Struktura i 
stratigrafija, 43; V. P. Neroznak, Nazvanija drevnerusskih gorodov, 177. 

Perun u Istri, sjeverozapadno od Mošćeničke Drage i selo Turjak kod 
Rožaja.?? ; 

Istraživanja drevnih običaja i obreda poznatih na Ruskom 
sjeveru, pa i u Skandinaviji, otkrivaju analogiju sa odgovarajućim 
običajima u Bosni. 


9. 
VELIKOMORAVSKA KOMPONENTA — 
ČETVRTA VELIKA SEOBA 


Poznato je da je za vrijeme kneza Svetopluka (870-894) 
Velika Moravska postigla svoj najveći teritorijalni obuhvat. Osim 
Moravske obuhvatila je dio Poljske sa vislanskom oblasti, zemlju 
Lužičkih Srba, Češku, dio južne Austrije do Dunava, zapadnu Slo- 
vačku i dio Panonije sa Blatnim jezerom, istočno od rijeke Tise. 
Ubrzo je, međutim, došlo do potpunog raspada i propasti veliko- 
moravske države. Iz državne cjeline najprije su se izdvojili dijelovi 
Panonije i zapadna Slovačka kao udjelna kneževina. Pri kraju IX st. 
odvojile su se Češka i zemlja Lužičkih Srba. Najteži udarac nanesen 
je velikomoravskoj državi upadom Mađara (902-906), a to je značilo 
njezin konačan raspad. Tada je Velika Moravska potpala dijelom pod 
vlast Mađara, a dijelom i Čeha. Mađarski prodor, praćen propašću 
velikomoravske države, izazvao je velika kretanja stanovništva pre- 
ma jugu. Prema svjedočenju Konstantina Porfirogeneta, stanov- 
ništvo koje nije ostalo pod Mađarima razbježalo se među Bugare, 
Turke, Hrvate i druge narode.?$ Migracijski val bio je usmjeren 
prema jugu, među Bugare, koji su tada stalno u svojoj vlasti držali i 
krajeve sjeverno od Save, pa dalje na istok i jug, zatim među Turke 
(Mađare), pri čemu se valjda misli na negdašnje zemlje Mađara, dalje 
među Hrvate, po svoj prilici i u granicama hrvatske države i izvan 
nje, što po mom mišljenju uključuje i područje Bosne. O egzodusu 
Velikomoravljana, na donekle pretjeran način, govori Prvo Nau- 
movo žitije, gdje se tvrdi da je Moravska ugarskim osvajanjem ostala 
pusta. Žitije nije precizno kao Porfirogenet, jer spominje samo bijeg 
Velikomoravljana među Bugare, ali pod tim pojmom mnogi pisci 
podrazumijevali su znatno širi slavenski kompleks. Žitije pripisuje 


551. Pilar, O dualizmu u vjeri starih Slovjena, 70-71, i dalje. M. S. Filipović, 
Tragovi Perunova kulta, 64-80. Izuzevši pet lokaliteta koje nabraja, ostala 
Filipovićeva domišljanja o kultu Peruna uglavnom su upitna. Vidi: Š. Kulišić, 
Stara slavenska religija, 204-205. 

56. F. Rački, Documenta, 357. 

"Metodu da je predvidio kako će za kaznu na Velikomoravljane 


navaliti Ugri te popljačkati i opustošiti svu zemlju." 


Postavlja se pitanje: Postoje li dokazi da su se neki od izbjeglih 
stanovnika Velike Moravske naselili u područje "zagorske sklavi- 
nije"? Mislim da postoje neki toponomastički, arheološki i etnološki 
dokazi ili barem naznake. V. Skarić i Š. Bubić istakli su neke 
karakteristične primjere moravskih utjecaja na području Bosne.?? 
Obuhvatnija analiza učinjena je usporednim pregledom cjelokupne 
onomastike moravskih i bosanskohercegovačkih mjesta, koju je 
posebno za ovaj rad pripremio Ljubinko Popović iz Sarajeva. On je 
utvrdio pet stotina toponima koji se pojavljuju u Bosni. Nema dvojbe 
da jedan dio tih zajedničkih toponima pripada općeslavenskoj bašti- 
ni, ali je isto tako sigurno da je velik postotak tih naziva specifično 
moravskog porijekla. U Bosni se, osim toga, nalaze i toponimi 
izvedeni od moravskog korijena, za koje se ne nalaze slični nazivi 
navedeni u ovom moravsko-šleskom popisu mjesta. 


Od posebne važnosti jeste pojava i rasprostranjenost toponima 
Bosna, koji se susreću od Bochnije (Bochnia, čita se Bohnja) sjeve- 
roistočno od Krakova na sjeveru, pa dalje na jug. U poznatom 
turističkom području Česky Raj nalazi se mjesto Bosna, a sjeverno 
je Srbsko. Također i kod Brna postoj i naselje Bosna. U dolini Nitre 
nalazi se malo mjesto Bošany.?? Imena tih naselja mogla bi ukazivati 
na kretanje etnonima Busani, koji navodi Bavarski Geograf. Naziv 
Busani u spisu Bavarskog Geografa obično se izjednačuje sa nazi- 
vom Bušani. 


Pitanje je, dakle, ko su bili Bušani i da li se oni mogu iz- 
jednačiti s Busanima koje spominje Bavarski Geograf?"" Spomenuti 
Bušani nisu jedini koji su tokom raspada velikomoravske države 
mogli naći utočište u Bosni. Toponimija na području Bosne upućuje 
na još neka plemena koja spominje Bavarski Geograf. Već je Kaspar 
Zeuss za plemenske nazive Sitici, Stadici i Sebbirozi našao potvrdu 


57 Magnae Moraviae fontes historici, sv. II, 178-179. 

58 V. Skarić, O geografskoj nomenklaturi, 30-53, Š. Bubić, Češko-moravski 
elementi. 

59 O ostalim toponimima i antroponimima izvedenim iz etnonima Bosna na 
potezu od čehoslovačkog sjevera na jug usp. M. Vego, Postanak imena Bosna 
i Hercegovina. 

60 Neki autori su bosansko-hercegovačke toponime Buško blato i Bužamin 
izvodili od Bužana na sjeveru. Međutim, prema Antunu Mayeru ti lokaliteti 
dobili su ime prema stanici Mons Bulsinius na cesti iz Solina u Argenariju. 
(Bosna u ilirsko doba, 102.) 


113 


u toponimiji Bosne.$! Stadici su prema Zeussu bili u srednjoj Bosni, 
kao i Sebbirozi, za koje nalazi potvrdu u toponimu Seberut. Odgo- 
varajući toponim za pleme Sitici bilo bi Sitišće kod Šćita u općini 
Fojnica. Čini mi se da se još za neke toponime na području današnje 
Bosne može naći uporište u popisu Bavarskog Geografa, i to za 
etnonime Lendizi i Bruzi. Lendizima bi odgovarao toponim Lendići 
kod Dnoluke, u općini Jajce, Bruzima Brusnica kod Čelića (Brčko), 
dalje Brusnica u općini Maglaj, zatim Mala Brusnica i Velika Brus- 
nica u općini Bosanski Brod, Brusnice kod Glamoča, Brusnik kod 
Prnjavora i napokon Brusovac kod Teočaka (Zvornik). 


Nakit i drugi arheološki predmeti moravskoga porijekla na- 
đeni su na području današnje Bosne i Hercegovine. Specifičan oblik 
_ naušnica koji, čini se, ima svoje ishodište u Velikoj Moravskoj, 
nalazi se na još širem području, obuhvaćajući u najstarijem razdoblju 
sjeverni dio istočne Srbije, južnu Slovačku i južnu Mađarsku (Tokaj). 
Mirjana Ljubinković utvrdila je dva tipa naušnica: jedan, "čiji je 
donji deo okrugle karike obavijen gusto namotanom žicom oko 
centralnog priveska", a drugi, "sa tri nejednake jagode, dve bočne 
manje, okrugle (ili sa dva cvetolika kolenceta) i jedna centralna 
daleko veća sa naglašenim centrom". Oba tipa naušnica nađena su 
na području Velike Moravske i zemalja koje su naselili Veliko- 
moravljani. Bitno je da su u tokajskoj ostavi sa tri nejednake jagode 
nađena i dva zlatnika bizantskog cara Romana i njegova suvladara 
Hristifora (iz 921-931) i Nikefora Foke i Vasilija II (iz 963-964), što 
omogućuje da se nalaz datira na kraj X stoljeća. Na području Bosne 
i Hercegovine velikomoravski nakit takve vrste pronađen je u ra- 
noslavenskom groblju u Mahovljanima kod Laktaša. U Grborezima, 
Gomjenici, Bugojnu i oštećenom grobu u Rudicima otkriveno je 
prstenje sa štitastom pločicom ukrašenom uglavnom u tehnici cizeli- 
ranja, koje pripada ketlaškom i velikomoravskom krugu."? 


Naseljavanje Moravljana na područje današnje Bosne od više- 
strukog je značaja. Doduše, Moravljani nisu sudjelovali u osnivanju 
i podizanju "zagorske sklavinije" (koja je uništena nakon 932-934), 
ali su dali nove poticaje u razvoju političke zajednice koja će se 
afirmirati kao srednjovjekovna država Bosna. Od temeljne je važ- 
nosti da su Moravljani donijeli i bosansko ime na jug. U isto vrijeme 
u "zagorsku sklaviniju" pristižu i Metodovi učenici, koji su dali 
temelje bosanskoj pismenosti i kulturi na narodnom jeziku. Čini se 


61 K. Zeuss, Die Deutschen, 615. 
62. M. Ćorović-Ljubinković, Ka problemu, 17-25. N. Miletić, Resultat en Bos- 
nie-Herzegovine des recherches, 16. Ista, Rani srednji vijek, 375-429. 

"da su Moravljani zajedno sa Normano-Slavenima doprinijeli i raz- 
voju rudarstva u svojoj novoj domovini. I 

Važno je utvrditi puteve kojima su Moravljani dolazili u 
Bosnu. Nema nikakve sumnje da su koristili rimske puteve.$3 Može 
se pretpostaviti da su dolazili preko Sirmiuma, starom rimskom 
cestom do rimskog naselja Argentarija i dalje. Drugim riječima, to 
bi značilo da su pretežno naselili istočnu Bosnu. Na to ukazuje i jača 
zastupljenost moravske toponomastike u istočnoj Bosni. Smatram da 
su na ta područja stigli i Metodovi učenici. 


6. 
PREDSLAVENSKO STANOVNIŠTVO 


O stanovništvu koje je zatečeno prilikom dolaska Slavena 
govori De administrando imperio kao o Romanima, dok ih Ljetopis 
zagorske sklavinije označava kao "krstjane koji latinski govorahu". 
Razlikuju se u tome što Porfirogenet ima pred očima Romane u 
primorju, a Ljetopis zagorske sklavinije one u unutrašnjosti. Ta dva 
izvora daju prilično usaglašene podatke, prema kojima se može 
približno odrediti kada je došlo do suživota i sređivanja odnosa 
između Slavena i Romana. Anonim u 30. poglavlju spisa De admini- 
strando imperio sređivanje slavensko-romanskih odnosa pripisuje u 
zaslugu caru Baziliju (867-886). Prema njegovim riječima, Slaveni 
su zauzimali čitavu okolinu Dalmacije. Romani su obrađivali zemlju 
na otocima, ali su ih u tome ometali pogani. Polja na kopnu zauzeli 
su Hrvati. Zbog toga su se Romani obratili caru Baziliju i tražili od 
njega pomoć. Na to je car naredio da sve ono što su davali na ime 
danka strategu ubuduće daju Slavenima te da s njima žive u miru. 
Romani su morali plaćati strategu male svote novca, kao znak 
priznanja bizantskog suvereniteta. 


Danak Slavenima počeo se uvoditi odmah iza 866/67. godine, 
nakon saracenskog pustošenja (ako se smatra vjerodostojnom vijest 
(u saracenskom pustošenju u 26. pogl. Ljetopisa popa Dukljanina). 
Čini se da je Dubrovnik na taj način uredio odnose sa Slavenima u 
zaleđu. Uvođenje mirovnog danka obično se datira oko 867/868. 
godine. Odredba o danku donesena je jedinstveno za sve gradove 
južne Dalmacije. Danak je iznosio oko deset funti zlata, tj. 710 
zlatnih nomizmi Slavenima i 10 strategu."? Nekako u isto vrijeme 


63. J. Cibulka, Der Zeitpunkt, 318-364. 
64. Konstantin Porfirogenet, De administrando imperio, 83-84. 
65. J. Ferluga, Vizantinska uprava, 74-78. 

došlo je do pomirenja između Slavena i kršćana, "koji latinski 
govorahu", u unutrašnjosti Dalmacije. Prema Ljetopisu zagorske 
sklavinije, do tog pomirenja došlo je za slavenskog vladara Satimira, 
koji "poče ljubiti krstjane i ne da jih progoniti". Ljetopis spominje da 
je u isto vrijeme Konstantin išao Mađarima, a budući da kozarska 
misija pada u 860/861, jasno je daje Satimir vladao otprilike od 860. 
do kraja 877. godine.?"? Uređenje odnosa između starosjedilaca i 
Slavena bilo je sastavni dio Bazilijeve reformatorske politike. Nema 
sumnje da je u vrijeme ovog cara (867-886) načinjen zaokret u 
slavensko-romanskim odnosima, iako se ne mora uzeti da je to 
uslijedilo istovremeno i u primorju i u unutrašnjosti. Slaveni u 
unutrašnjosti počeli su primati kršćanstvo tek u to doba. To ih je još 
više razdvajalo od Romana, koje Ljetopis zagorske sklavinije dos- 
ljedno naziva "krstjanima". Dubrovački zapis u 26. pogl. Ljetopisa 
popa Dukljanina sadrži podatak o uvođenju danka koji su morali 
plaćati "Latini" Slavenima nakon jednoga strašnog saracenskog ra- 
zaranja koje ih je prisililo da potraže pribježište u planinama gdje 
prebivahu Slaveni. Oni im nisu dopustili povratak, sve dok se nisu 
obavezali na plaćanje danka. Sve se to moglo dogoditi odmah nakon 
petnaestomjesečne saracenske opsade Dubrovnika 866/67, o kojoj 
izvještava Porfirogenet u 29. poglavlju. Znakovito je da je u "zagor- 
skoj sklaviniji" tada vladao Satimir, koji "kako prija gospodstvo poče 
ljubiti krstjane", kao što u 8. pogl. svjedoči Ljetopis zagorske skla- 
vinije. 
Počevši od vremena cara Bazilija, odnosno "kralja" Satimira, 
a svakako prije Duvanjskog sabora (885/886), uspostavljen je odre- 
đen oblik suživota između Slavena i Romana u unutrašnjosti. Prije 
svega, prestali su progoni Romana: "Tu to vrime bi učinjeno veselje 
veliko meju krstjani, i svi oni ki bihu u tvrđavah i u vrsih gorskih i 
ki tajahu se i krijahu se i ne povidahu se krstjane, očitovaše se, 
odvrg(čši) strah. I svi ki bihu progonjeni vratiše se i počeše slaviti ime 
Isusovo." Ljetopis zatim nastavlja: "1 tako kralj Svetoga puka za- 
povidi svim, koji latinski govorahu, da se vrate svi u mista svoja i da 
podižu i naprave gradove, koji po poganah bihu rasuti i požgani. I 
tako iskaše Budimir kralj Svetoga puka kako bi rasute gradove 
sazidal i napunil."$8 Ljetopis zagorske sklavinije svjedoči da je dio 
stanovništva "zagorske sklavinije" pripadao romanskom etničkom 
konglomeratu. Još u drugoj polovini IX st. zadržalo se nešto staro- 
sjedilačkog stanovništva i u unutrašnjosti, iako je ono sigurno znatno 


66. F. Šišić, Ljetopis popa Dukljanina, 391-392. 
67. Isto, 319. 
68. Isto, 391-394. 

prorijeđeno u vrijeme slavenskih provala. U Ljetopisu se spominje 
da na Duvanjskom saboru "biše veće jezikov", a prije nego što je 
sazvao sabor, kralj Budimir "zapovidi svim koji latinski govorahu da 
se vrate svi u mista svoja...""?? Međutim, već De administrando 
imperio svjedoči da sredinom X st. u jadranskoj unutrašnjosti nije 
bilo Romana. Porfirogenet izričito kaže da je to stanovništvo iskori- 
jenjeno već prilikom dolaska Slavena u Dalmaciju, osim u primor- 
skim gradovima. "" To stanovništvo tada još ipak nije moglo posve 
nestati, pa Porfirogenet vjerovatno bilježi stanje kakvo je bilo u 
njegovo vrijeme. Činjenica je da kroz više stoljeća na području 
današnje Bosne i Hercegovine u povijesnim izvorima nema traga 
egzistenciji Romana ili Vlaha. U prvoj polovini XIII st., u tri od četiri 
povelje bosanskog bana Ninoslava, Dubrovčani se nazivaju Vlasima 
i razlikuju se od Slavena, koji se označuju imenom Srbi. Da su tada 
u Bosni postojali Vlasi kao posebna etnička skupina, bilo bi is- 
ključeno da se tim imenom označavaju Dubrovčani. U kasnijim spo- 
menicima nema ovakve identifikacije, već se riječju Vlah označava 
pastir bilo da je romanskog ili slavenskog porijekla. Spis De admini- 
strando imperio od sveg stanovništava koje su Avari i Slaveni zatekli 
prilikom osvajanja priznaje jedino Romane, za koje tvrdi da ih je car 
naselio u Dalmaciju iz Rima. Svi ti Romani, prema carevim na- 
vodima, bili su poubijani prilikom avarsko-slavenske najezde i pljač- 
ki koje su potom uslijedile, osim onih koji su našli spas u primorskim 
gradovima i otocima: Kotoru, Dubrovniku, Splitu, Zadru, Draču te 
Rabu, Krku, Cresu i otocima zadarskog arhipelaga. Slaveni su potis- 
nuli Romane koji su živjeli u ravnici i po uzvišenijim mjestima i 
zavladali njihovim zemljištem nakon osvajanja Salone. Porfirogenet 
dalje kaže da su, u vrijeme kada su Avari protjerali Romane, njihove 
zemlje ostale puste, pa su Hrvati istjerali Avare i naselili se na 
davnašnje zemlje Romana. To isto dogodilo se i u "sadašnjoj Srbiji" 
i Paganiji, zemlji Zahumljana, te Travuniji i zemlji Konavljana, koje 
su bile opustjele od Avara. Iz tih zemalja istjerani su Romani pa je 
car tu naselio Srbe.'! Iz navedenih Porfirogenetovih podataka pro- 
izlazi da je u zaleđu dalmatinskih gradova potpuno nestalo starog 
stanovništva, umjesto kojeg su se naselili Srbi i Hrvati te drugi 
Slaveni. 


I Ljetopis zagorske sklavinije u 5. pogl. — spominjući "zemlju 
latinsku u predjelima Makedonije — iznosi da se tamošnji Latini "za 
Rimljane držahu, a sada se zovu črni Latini". Na drugim mjestima u 


69. Isto, 374, 396. 
70 Konstantin Porfirogenet, De administrando imperio, 68, 75. 
71. Isto, 68, 75, 88, 93, 95. 

Ljetopisu zagorske sklavinije ne spominju se izričito ni Rimljani, ni 
Latini, ali se govori o "krstjanima" za koje se u 9. pogl. kaže da 
"latinski govorahu". U Ljetopisu se opisuju teškoće koje su "krstjani" 
doživljavali za pojedinih poganskih kraljeva "zagorske sklavinije". 
O sudbini starog romanskog stanovništva nakon pokrštavanja sla- 
venskih susjeda Ljetopis ne donosi nikakve podatke. Do XIV st. ne 
spominju se više ni Romani, ni Vlasi.'? 


Pokrštavanje je bilo glavni činilac povezivanja došljaka i 
starosjedilaca. Sve do kristijanizacije Slavena vladali su odnosi 
neprijateljstva i te dvije skupine bile su odvojene. Antropološke 
analize kostura iz IX st. s nalazišta Čipuljić kod Bugojna, Vinča kod 
Beograda, Radolišće i Sveti Erazmo pored Ohridskog jezera poka- 
zuju da nije bilo miješanja slavenskog i dinarskog stanovništva. Nisu 
pronađeni prijelazni tipovi između tih dviju skupina u istim nekro- 
polama, što znači da su postojale čvrste ženidbene granice između 
njih dugo nakon doseljavanja Slavena."? Općeprihvaćeno je mišlje- 
nje da su Romani nestali tako što ih je slavenska većina etnički 
apsorbirala i asimilirala. Smatram da se to dogodilo znatno prije XIV 
stoljeća. Ostali su samo topografski tragovi njihovih tadašnjih pri- 
bježišta, kao što su naprimjer sela Romani i Vlahovlje kod Kali- 
novika, Glasinac (Vlasinac), Romanija, Vlašić itd., sve u izrazito 
planinskim područjima." Proces asimilacije bio je osobito jak u 
drugoj polovini IX te u X st., o čemu svjedoče i spomenuta antro- 
pološka istraživanja. 


72 F. Šišić, Ljetopis popa Dukljanina, 389, 394, 390. Komparativna analiza 
pokazuje da nazivi Vlah i Srblin u ispravama Mateja Ninoslava ne potječu iz 
Bosne nego iz Srbije, a stigli su preko Dubrovnika. Pojavljuju se i u povelji 
župana Stefana Dubrovniku iz 1215, koju je pisao notar Paskal iz Dubrovnika, 
jednako kao i u dvije od tri povelje Mateja Ninoslava (iz 1240. i 1249.). T. 
Raukar, Hrvatsko srednjovjekovlje, 283-285. Op. redaktora. 

73 2. Mikić, Prilog antropološkoj strukturi, 55-69. 

74. Mnogi bosanskohercegovački toponimi romanskog su porijekla. U Reperto- 
riju nastanjenih mjesta u Bosni i Hercegovini navode se toponimi poput 
sljedećih: Vlahovići, Vlašići, Romani, ukupno 38 lokaliteta romanskog 
porijekla. (Repertorij, 248, 307 i 308.) Kao primjer uzimam naziv sela Pale, 
koje se nastavlja na Romaniju sa njezine zapadne strane. Naziv potječe od 
latinske riječi palus, tj. močvara, a selo Pale je zaista smješteno na močvarnom 

terenu. (Neki autori ovaj toponim izvode od Pavlovića zemlje, u ranom 
osmanskom razdoblju vilajet Pavli.) 

IP ' se 
PITANJE "GOTOMANIJE" 


E obzirom na jake ćirilometodske tradicije u Bosni i Humu, | 
na koje se nastavlja Crkva bosanska, Bosna i Hum su se u dalmatin- 
skim gradovima nazivali "gotskom zemljom". Goti su za Dalmatince 
bili oni koji se u crkvi koriste svojim barbarskim jezikom i pismom. 
Kao što je poznato, i rimska crkva protivila se u pojedinim raz- 
dobljima slavenskoj liturgiji, pobijajući "nauk Metodov", "kojega 
nema u svetim knjigama", a ni "Metoda ne nalazimo među svetim 
piscima". A na splitskom sinodu iz 1060. latinski prelati tvrdili su 
čak da je glagoljicu, koju su nazvali "gotskim pismenima", pronašao 
neki "Metod, heretik koji je mnogo toga lažnoga napisao na slaven- 
skom jeziku protiv pravila vjere, zbog čega je po sudu Božjem bio 
kažnjen iznenadnom smrću".'? Nakon nestanka Gota s povijesne 
pozornice, taj naziv označavao je heretika, a takvim su smatrani i oni 
koji se služe crkvenim knjigama na narodnom jeziku. 


sm Pretpostavka da je Libellus Gothorum zaseban spis pojašnjava 
pitanje "gotskog" kompleksa u Ljetopisu popa Dukljanina. Ako se 
uzme da je Libellus Gothorum nezavisno nastala cjelina, prestaju 
nedoumice o gotomaniji koju izaziva Dukljaninov ljetopis. Tu tvrd- 
nju potkrepljuje usporedba hrvatske i latinske redakcije. Uočljivo je 
naime, da se u hrvatskoj redakciji nigdje ne poistovjećuju Goti i 
Slaveni, kako to čini pop Dukljanin u uvodnoj napomeni Ljetopisa 
kao i Regnum Sclavorum u 5. poglavlju. U hrvatskoj redakciji o 
Gotima se govori u gotskom dijelu, kao i u 9. te 13. pogl., ali kao o 
stranom, čak neprijateljskom narodu. U Ljetopisu zagorske sklavi- 
nije Goti se spominju samo jednom i to kao "nemilostivi Goti" ("lipi 
i nesrićni grad Solin, koga malo ali ništa biše ostalo, jere po 
nemilostive Gote biše požgan i rasut"),7$ Poistovjećenje Gota i 
Slavena svojstveno je latinskoj (i talijanskoj) redakciji pa nije isk- 
ljučeno da je na to utjecala dubrovačka romanska sredina. Kako se 
po svemu čini, ondje je priređena latinska verzija prvog dijela Lje- 
topisa popa Dukljanina. Domaći čovjek, Slaven, teško da bi se ikada 
proglasio Gotom, a da je to tako svjedoči i hrvatska redakcija. Ali 
postavlja se pitanje: Kako je i zašto je došlo do pripajanja Libellus 
Gothorum Dukljaninovu Ljetopisu? Jedan od mogućih odgovora na 
to pitanje jeste postavka, koja se, doduše, može prvi put pismeno 
dokumentirati tek za prvu polovinu XV st., prema kojoj je bosanska 
vladarska dinastija gotskog porijekla. Već i samo ime Kotroman — 


75. F. Rački, Documenta, 189-190, 205. 
76. F. Šišić, Ljetopis popa Dukljanina, 391. 

Got i Roman — moglo je podsjećati na Gote. Tezu o navodnom 
gotskom porijeklu dinastije Kotromanić prihvaćaju i neki dubro- 
vački izvori. Iz uputstva što ga je Vijeće umoljenih poslalo 14. 5. 
1432. svojim poklisarima u Bosni, može se zaključiti da se pod 
Kotromanom Gotom (Cotromano Goto), koji je došao iz Ugarske, 
podrazumijeva Stjepan Kotroman. Tu se napominje da je Kotroman 
Got bio oženjen sa "dobrom Elisaldom", koja je u Dubrovniku našla 
utočište sa svoja tri sinčića, od kojih je jedan (Vladislav) bio djed 
tada vladajućega bosanskog kralja Tvrtka II."" Isto to kažu Luccari i 
Resti.'? Nasuprot tome, Orbini kaže da je nakon smrti bana Kulina 
ugarski kralj poslao u Bosnu s vojskom jednog od svojih baruna 
imenom Cotromano Tedesco. Našavši zemlju bez gospodara, lahko 
juje osvojio. Kralj ga je postavio za bana pa su tada u Bosni stalno 
vladali njegovi potomci. Orbini nastavlja da je Marko Perojević 
uvjerljivo obrazložio kako to nije mogao biti njemački vojskovođa 
Gotfrid.'? U genealoškim ispravama Kotromanića s kraja XVIII st. 
iznosi se da Kotromanovići iz Patravlja kod Sinja (koji su u taj kraj 
doselili iz Hercegovine spočetka XVIII st.) vode porijeklo od nekog 
Ivana Kotromana Nijemca ("Joanni Cotromano Tedesco, che fu 
Bano della Bosna"). Dok se Ivan vremenski stavlja u doba poslije 
smrti bana Kulina, genealogija Kotromanovića, kao "conti de Cotro- 
mani", datira se u godinu 806. ("dal anno 806").8% Smatram da 
Stjepan Kotroman nije osnivač dinastije, nego da je ta kuća i prije 
njega vladala Bosnom. Prethodnici Stjepana Kotromana, ban Pri- 
jezda (oko 1250-1278) i ban Ninoslav (1232-1250) također su pri- 
padnici iste stare vladarske kuće. Ban Ninoslav izričito kaže da su 
njegovi preci vladali Bosnom "od starine". Tragom ovih podataka 
Thalloczy zaključuje da su banovi Borić, Kulin, Ninoslav i Prijezda 
stajali u međusobnoj krvnoj vezi.?! Zaključak koji se nameće bio bi 
sljedeći: ako se znalo da se jezgra prvog dijela Ljetopisa popa 
Dukljanina odnosi na bosansku sklaviniju, a u isto vrijeme postojala 


77. V. Ćorović iznosi kao mogućnost da je Kotroman Got eventualno istovjetan 
sa knezom Kotromanom, svjedokom iz povelje iz 1163. o pravima i povlas- 
ticama splitske crkve te da je bio povjerenik ugarskog kralja Stjepana sina 
Gejzina. Vidi: Pitanje o poreklu, 15-20. 

78. J. Luccari, Copioso ristretto, 17, 45. J. Resti, Chronica Ragusina, 106, 108, 
258. 

79. M. Orbin, Kraljevstvo Slavena, 140-141. Truhelka, međutim, smatra da 
nadimak Goto potječe od imena mjesta u Slavoniji. Goto za Kučevo izvodi iz 
okolnosti da je u tom kraju poslije nastala crkva Sv. Marije de Goto. Kolijevka 
i groblje, 45-57. 

80 P. Stanić, Isprave i rodopis. 

81 L. Thalloczy, Istraživanja o postanku, 401-404. 2 

je tradicija o gotskom porijeklu bosanske vladarske kuće, moguće je 


da je u Ljetopis, i to najvjerovatnije u njegovu dubrovačku verziju, 
umetnut spis koji se našao u toj sredini, a govorio je o istočno-got- 
skim vladarima. "Gotomanija" u latinskoj verziji Ljetopisa popa 
Dukljanina, ne potječe, dakle, od domaćega slavenskog pisca. Tim 
imenom romansko stanovništvo primorskih gradova nazivalo je 
stanovnike unutrašnjosti. Dubrovačke gospođe još u XV st. pogrdno 
su nazivale "goticama" svoje sluškinje iz unutrašnjosti, kako je to 
zabilježio Tubero.$?2 


Ne treba zaboraviti da je na prostoru srednje Bosne u razdoblju 
od 490. do 535. postojala Teodorikova istočnogotska država, a 
poznatje običaj srednjovjekovnih pisaca da pojedine zemlje nazivaju 
njihovim starim imenima. Na području Bosne nisu izostali ni kulturni 
tragovi Gota. Pronađeni su komadi ostrogotskog nakita i novca te 
tzv. hambarine, urne uklesane u kamen. 


82 L. Cerva, Commentaria, 22. 

83 F. Šišić, Priručnik, 741. Usp. K. Hormann, Hamburine, 243. D. Mandić, 
Starine, 62-63. D. Sergejevski, Kasnoantički spomenici, 59. P. Anđelić smatra 
da hamburine spadaju u slavensku kulturnu baštinu (Studije, 52). Đ. Basler, 
Arhitektura, 65, 135-6, 157-60. 

V. 
TERITORIJALNA HOMOGENIZACIJA 


1. 
"ZAGORSKA SKLAVINIJA" 


a) Začeci "zagorske sklavinije" i Bosne 


U pomanjkanju pisanih dokumenata ne mogu se sa sigurnošću 
pratiti faze plemenske i teritorijalne integracije prije uspostavljanja 
države Bosne pa je potrebno služiti se metodom analogije. Nasuprot 
uobičajenom mišljenju da je Bosna nastala teritorijalnim izdvaja- 
njem iz već uobličenih cjelina susjednih država, podržavam stano- 
vište da je državnom razvitku Bosne prethodila politička organizacija 
samostalnih župa, odnosno prije toga plemena. Tek kasnije, osobito 
u doba bana Stjepana II Kotromanića (1314-1353), došlo je do 
teritorijalnog širenja Bosne na račun susjednih država. Sve iznesene 
napomene bile bi možda suvišne da se nije uvriježilo mišljenje prema 
kojem je teritorij Bosne u predfeudalnom razvoju bio sastavni dio 
navodno već razvijenih susjednih državnih cjelina. Uostalom, terito- 
riji koje povijesni izvori spominju u okviru Bosne (ili bilo koje druge 
zemlje) vjerovatno su bili njezin sastavni dio i u prethodnim raz- 
dobljima, ukoliko ne postoje dokumenti, ili barem naznake da su 
ranije pripadale nekoj drugoj političkoj cjelini. Mišljenja sam da u 
predfeudalnom razdoblju teritorijalnog razvoja područja današnje 
Bosne valja razlikovati dvije etape. Na starom temelju plemenskog 
i župskog poretka protodržavna organizacija na području kasnije 
Bosne javlja se u obliku više sklavinija (Porfirogenetove "ostale 
sklavinije"). Tim sklavinijama upravljali su "stari župani". U toj etapi 
ne pojavljuje se još ime Bosna ni kao ime zemlje ili župe. Nije 
poznato kako se je nazivalo to područje. U 2. pogl. djela Libellus 
Gothorum Bosna se naziva "zagorskom zemljom". U opisu pohoda 
Stroila u Bosnu i Dalmaciju kaže se da je "Stroil poslal sina s 
mnoštvom vojske u donju i u zagorsku zemlju, a on da je ostao u 
Prilivitu, a to je u bosanske strane".? Iz tako sročenog teksta dobija 


1 P. Anđelić, Studije. 
2 F. Šišić, Ljetopis popa Dukljanina, 383-387. 


se dojam kao da je u predlošku Bosna bila označena .sintagmom 
"zagorske strane", a da bi to onima kojima je namijenjen kasniji tekst 
bilo jasnije, pisac je upotrijebio poznatiji pojam "bosanske strane". 
Drugo je pitanje, ukoliko ta pretpostavka stoji, da li se odrednica 
"zagorske strane" odnosila samo na područje buduće Bosne ili na sve 
Porfirogenetove sklavinije. 


Začeci bosanske države javljaju se u istočnoj Bosni, gdje je 
prema F. Barišću nastala najstarija sklavinija na Balkanu. Barišić ne 
isključuje mogućnost da je avarsko-slavenska provala prema Jadran- 
skom moru 597. imala za posljedicu "neka naseljavanja". Ipak smatra 
da su najmasovniji slavenski i avarsko-slavenski emigracijski valovi 
uslijedili za prvih godina vlade cara Heraklija (610-641), tj. u raspo- 
nu između 614. i 618. godine.) U tom razdoblju pojavljaju se u 
slavenskoj masi po prvi put na Balkanu Hrvati i Srbi. Uporedo sa 
spomenutim naseljavanjima, oblikuju se i druge sklavinije na pod- 
ručju buduće Bosne. Sklavinija na Drini kod Višegrada vremenom 
prenosi svoje središte na porječje gornjeg toka rijeke Bosne. 


U to vrijeme postojala je župska organizacija sa "starcima- 
-županima" na čelu. Još prije Sabora na Duvanjskom polju postojala 
je određena povezanost među župama i zemljama (sklavinijama). Na 
Duvanjskom saboru, koji datiram u 885/886, ponovno je uspostav- 
ljena politička i crkvena organizacija, na temelju još starije organi- 
zacije. Da bi se obnovila ta starija organizacija, poslužili su "brve- 
leži" ("privelezi") pribavljeni iz Rima i Carigrada. U Ljetopisu za- 
gorske sklavinije pripovijeda se o nastojanjima kralja Budimira da 
učvrsti svoje kraljevstvo nakon što su se oni "koji latinski govorahu" 
vratili u "mista svoja". Kralj je sazvao i starce i mudrace gospodstva 
svoga i savjetovao se s njima. Onda je došao na misao da "pošlje ka 
svetom ocu papi Stjepanu i ka cesaru Konstantinu, oni k misli 
njegovoj da bi dali pomoć i da bi mu poslali brveleže stare u kih su 
pisane sve zemlje i kraljevstva". Na saboru su čitani privilegiji "tako 
grčkih kako svih kraljevstvi i gospodstva jazika hrvackoga, tako 
primorsko, kako zagorsko. I toj slišeći vas puk, kako spovidahu 
privelezi stari, po papi i cesaru poslani od svih zemalja i kako diljahu 
zemlju od zemlje i kako biše zemlja jod zemlje počtovana, i puk od 
puka i kraljevstvo od kraljevstva..."! O kakvim je starim "brvele- 
žima", odnosno "privelezima" donesenim iz Rima i Bizanta riječ? 
Na to pitanje lahko je odgovoriti. Na saboru se raspravljalo o 


F. Barišić, Proces slovenske kolonizacije, 15, 26. 
F. 

4 F. Šišić, Ljetopis popa Dukljanina, 394-397. 


crkveno-teritorijalnoj podjeli "kako i prvo raspa biše bilo". Nema 
sumnje da su iz Rima bile donesene crkvene isprave koje su bile od 
značaja za obnovu crkvene organizacije na zapadnom Balkanu. Što 
se tiče "brveleža" iz Bizanta, V. Mošin dopušta mogućnost da se 
mislilo "možda i na neke mirovne ugovore između Bizanta i slaven- 
skih knezova iz starog doba, koji su se mogli čuvati u Bizantu".? Ne 
odbacujući tu mogućnost, smatram da je osnovano pretpostaviti da 
se "brveležima" mogu smatrati i spisi koji su nastali tokom bizant- 
sko-franačkih pregovora o utvrđivanju granica, započeti u Aachenu 
812. godine. Vjerovatno je da su se u pregovorima između poslanika 
bizantskog cara Lava V kod franačkog cara Ludovika 817. pod "fines 
sclavorum" podrazumijevali krajevi u bizantskoj sferi koji su gra- 
ničili sa Hrvatskom. Pregovori su, naime, vođeni o "granicama 
Dalmatinaca, Romana i Slavena.f Pod Romanima se podrazumi- 
jevaju stanovnici gradova: "Liburnija i Dalmacija, osim primorskih 
gradova, pripale su Karlu Velikom, kao što stoji u jednom spisu iz 
813, pa bi se dakle izvan franačke sfere, s granicom na Cetini nalazile 
'fines Sclavorum'!"7 Godine 803. provedeno je — barem u glavnim 
crtama — razgraničenje između bizantske i franačke države, ali je bilo 
i nekih neriješenih pitanja koja su ostala otvorena i nakon što je 878. 
nestalo franačke vlasti u Hrvatskoj. Neriješena razgraničenja posto- 
jala su i u unutrašnjosti, još i uoči održavanja sabora na Duvanjskom 
polju, kako se to razabire iz Ljetopisa zagorske sklavinije. Iako se 
nisu sačuvali podrobni podaci o razgraničenju, poznato je da su pod 
franačku vlast potpale obje Panonije, Istra, Liburnija i Dalmacija, 

osim primorskih gradova. O tome postoje neke vijesti u Einhardovu 
životopisu Karla Velikog, u pjesnika Saxa te u Dandolovoj hronici." 

Te vijesti vrlo su neodređene, pogotovo kad se radi o područjima u 

sferi bizantskog utjecaja. Iz podatka o pregovorima 817. saznajemo 

da je u raspravama s bizantskim delegatom "de finibus Dalmatorum, 

Romanorum et Sclavorum" sudjelovao furlanski markgrof Kadaloh, 

za kojeg se kaže da mu je bila povjerena briga o granici prema 

bizantskom području.? Kadalohovo područje prostiralo se ne samo 

po slovenskim krajevima, već je obuhvaćalo i područje dalmatinske 

i panonske Hrvatske. Sav prostor dalje u unutrašnjost pripadao je 
bizantskom utjecajnom području. Moguće je da se u tim pregovorima 
razgovaralo i o razgraničenju u unutrašnjosti bizantske Dalmacije. 


5_V. Mošin, Ljetopis popa Dukljanina, 51. 

6. F. Rački, Documenta, 317. 

7. Isto, 315. 

8. Prema: F. Kos, Gradivo. Einhard, Život Karla Velikog, 75. 
9 M. Kos, Gradivo, 46-47. 


Pis 


Imena Bosna i Morava, kako je obrazloženo, velikomo- 
ravskog su porijekla. Prvi naziv nastao je po naselju Bosna u 
današnjem visočkom kraju, a drugi po moravskoj nadbiskupiji, koja 
se prostirala na jug sve do Zahumlja. Ime Morava za Bosnu, koje se 
spominje u više historijskih izvora, ubrzo je napušteno. Ni nad- 
biskupija se nije dugo održala. O naselju Bosna često se raspravlj alo 
u povijesnoj literaturi. Ne može se sa sigurnošću tvrditi da je posto- 
jala župa pod imenom Bosna, ali postojala je zasigurno župa Vrh- 
bosna, koja je, čini se, bila u sastavu Gornje Bosne. Gornja Bosna 
spominje se u 15. pogl. Hrvatske kronike. Zapis se vjerovatno može 
datirati u sedamdesete godine X stoljeća. ? Smatram da se ime Bosna 
od mjesta u gornjem porječju Bosne niz rijeku Bosnu i drugim 
putevima srazmjerno brzo proširilo u unutrašnjost, pri čemu nisu 
nestala starija župska i pokrajinska imena. Razlog brzog širenja leži 
učinjenici da je integracija tog prostora već bila odmakla. Osim toga, 
bosansko ime proširilo se na sav prostor koji je obuhvatila Crkva 
bosanska i crkvena pokrajina zvana "civitas Bosna". !! Teritorijalna 
homogenizacija završena je u doba bana Kulina (1180-1204). Još 
početkom XV st. smatrale su se granice Bosne iz vremena bana 
Kulina, posebno one prema Ugarskoj, pravom bosanske države. 
Kada je kralj Sigismund pokušao ratom promijeniti granice, vijeće 
bosanskih velikaša, koje je sazvano u kasno proljeće 1406, uz sud- 
jelovanje hercega Hrvoja i vojvode Sandalja, zaključilo jedase uputi 
posebno izaslanstvo — sa humskim vojvodom Jurjem, knezovima 
Vukom i Tomom — zakonitom ugarsko-hrvatskom vladaru Ladis- 
lavu, s ciljem da zatraži potvrdu starih i pravih bosanskih granica. 
Tim povodom Ladislav je izdao povelju kojomje potvrdio i zajamčio 
Bosanskom kraljevstvu stara prava i granice "kakve su bile za bana 
Kulina".!2? Bosna se u Kulinovo doba prostirala najmanje "deset dana 
hoda i više", kako svjedoči papinski poslanik Ivan."? Teritorijalno 
širenje Bosne na susjedna područja može se odnositi samo na po- 
dručja izvan Kulinove banovine. 


b) Granice "zagorske sklavinije" 


Prema Konstantinu Porfirogenetu mogu se razlikovati tri 
kruga zemalja u Dalmaciji i njezinoj unutrašnjosti. Jedan krug čini 


10 F. Šišić, Ljetopis popa Dukljanina, 404. 

11 P. Anđelić, Glavne etape, 265. 

12 V. Klaić, Poviest Bosne, 231 (s pozivom na Luciusa, De regno Dalm., 
261-262). 

13 A. Theiner, Vetera monumenta, sv. I, 19. 


tema Dalmacija, a preostala dva kruga čine sklavinije. One koje su 
od neposrednog interesa za politiku Bizanta car posebno obrađuje, 
dok sklavinije u dubljoj unutrašnjosti ("ostale sklavinije") samo 
spominje da su bile nezavisne od Bizanta. Pojam Dalmacije u doba 
Porfirogeneta ograničen je na nekoliko primorskih gradova sa oto- 
cima. Još je, naime, početkom VII st. avarsko-slavenskim uništenjem 
prostrane rimske provincije Dalmacije — kako zaključuje M. Barada 
— ime Dalmacija bilo ograničeno na primorska mjesta: Krk, Cres, 
Rab, Zadar, Trogir, Split, Dubrovnik, Roze, Kotor i Budvu. Ta 
naselja sredinom VIII st. sačinjavala su bizantsku temu Dalmaciju. ! 
Porfirogenet u poglavljima od 29. do 36. govori o Dalmaciji i 
"susjednim plemenima" pa je, dakle, u tom spisu riječ o plemenima 
koja su graničila s temom Dalmacijom, a to su: Hrvati, Srbi, Zahum- 
ljani, Travunjani, Konavljani, Dukljani, Pagani. Posebno spominje 
"ostale sklavinije" u 29. poglavlju. Bizant je polagao suvereno pravo 
na sve spomenute zemlje u susjedstvu Dalmacije. U Porfirogenetovu 
Životu Bazilija I također je primjetno razlikovanje spomenutih kru- 
gova. Govoreći o tome kako su se od Carstva odmetnuli Slaveni (koje 
ovdje poistovjećuje sa Skitima, poput nekih drugih bizantskih 
pisaca), Porfirogenet doslovno piše: "Pored toga, od onih Skita koji 
žive u Panoniji, Dalmaciji i susednim oblastima, mislim Hrvati i Srbi 
i Zahumljani i Dukljani i Neretljani, zbaciše sa sebe davnašnju vlast 
Romeja i postadoše samoupravni i samostalni, pokoravajući se is- 
ključivo svojim arhontima."!? Na temelju Porfirogenetovih navoda 
također se razabiru tri cjeline. Prva je obuhvaćala uski pojas bizant- 
ske teme Dalmacije. Područja Srba, Hrvata, Zahumljana, Travu- 
njana, Konavljana, Dukljana i Neretljana jesu po Porfirogenetovoj 
teminologiji "zemlje oko Dalmacije". Sintagma "susjedne oblasti" 
pokriva prostor izvan pobrojanih južnoslavenskih zemalja i Pa- 
nonije, a to su, po mojem mišljenju, "ostale sklavinije".!$ Prvi krug 
spomenutih zemalja bio je, dok je postojalo tematsko uređenje, pod 
izravnom bizantskom vlašću. Drugi krug zemalja pripadao je bizant- 
skoj sferi, sa izuzetkom Hrvatske, koja je u razdoblju između 803. i 
878. došla pod franački utjecaj. Pretenzije Bizanta proširivale su se 
i na treći krug ("ostale sklavinije"), ali je tamo bizantska vlast bila 
najmanje prisutna. Zato i Porfirogenet u istom poglavlju napominje 


14. M. Barada, Dalmatia superior, 93. J. Ferluga, Vizantiska uprava, 68-86. I. 
Goldstein, Bizant na Jadranu, 169 i dalje. 

15. Konstantin Porfirogenet, De administrando imperio, 68. 

16. Prvi je o tome pisao Relja Novaković, koji je ukazao na mogućnost da pod 
"susjednim oblastima" Porfirogenet ima na umu područje Bosne. Gde se 
nalazila Srbija, 81-83. 


da "ostale sklavinije" nemaju arhonte već "starce župane". Iz Porfi- 
rogenetovih navoda može se zaključiti da su granične župe Hrvatske 
prema "ostalim sklavinijama" bile Hlivno, Pliva i Pset, odnosno 
rijeka Sana." Jesu li župe Zemljanik (Zemlanik u banjalučkoj 
Vrhovini) i Vrbanja prvobitno politički pripadale "ostalim sklavini- 
jama" ili Slavoniji, ostaje nerazriješeno. Činjenica je da su 1334. te 
dvije župe bile pod jurisdikcijom Zagrebačke nadbiskupije. i 
Međutim, u povelji od 8. 5. 1287, izdatoj za župu Zemljanik, navodi 
se da su već preci bana Prijezde držali župu Zemljanik. Prije nego 
što je nastao popis župa Zagrebačke nadbiskupije, župa Vrbanja bila 
je u sastavu Bosne, što potvrđuje darovnica iz 1322-1324. knezu 
Vukoslavu Stipaniću Hrvatiniću za župe Banicu i Vrbanju.!? Na 
zapadu je granicu Bosne (zapravo "zagorske sklavinije"), prema 
raspodjeli na Duvanjskom saboru, činila gora Borova, koja se obično 
poistovjećuje sa Borovom glavom istočno od Hlivna. Od gornje 
strane rijeke Drine, pri čemu se ima podrazumijevati Drina od sastava 
Pive i Tare, južna granica Bosne prema zapadu vodi upravo do 
Hlivna. Tu se Ljetopis zagorske sklavinije slaže sa Porfirogenetom, 
koji kaže da Hrvatska graniči "prema Cetini i Hlivnu", a Hlivno 
smatra graničnom hrvatskom župom.?? 


I u Hrvatskoj kronici postoji mjesto iz kojeg se posredno 
zaključuje da je hlivanjski kraj bio granični između Bosne i Hrvatske. 
To je stavak u 15. pogl. gdje je riječ o pohodu "kralja" Kanimira na 
Donje Hrvate: "1 oni izajdoše i dočekaše ga na polje Hlivanjsko." 
Budući da su Donji Hrvati dočekali kralja u Hlivanjskom' polju, 
pretpostavka je da je to bilo i granično područje.?! Iz Ljetopisa popa 
Dukljanina, i to 29. pogl., proizlazi da se i Uskoplje, Luka i Pliva, 
dakle područje gornje vrbaske doline, nalazilo u sastavu Bosne, sve 
dok ga nije osvojio Krešimir, koji se poistovjećuje sa Mihajlom 
Krešimirom II.?? Međutim, prema spisu De administrando imperio, 
Pliva je hrvatska župa. Taj podatak mogao bi se objasniti i pret- 
postavkom da župa Pliva sve do sredine X st. nije bila uključena u 


17 Konstantin Porfirogenet, De administrando imperio, 182-183. Župa Pset 
prostirala se "usgue ad confinia provinciae gue dicitur Bosna" još i 1292. 
godine. Codex diplomaticus, sv. 7, 104. 

18. F. Rački, Popis župa, 211-213. 

19. Codex diplomaticus, sv. 6, 588-589. 

20 F. Šišić, Ljetopis popa Dukljanina, 399. Prema R. Novakoviću granica prvo- 
bitne Bosne dopirala je još više na zapad, do planinskog vijenca Grmeč — 
Dinara. Gde se nalazila Srbija, 100-102. 

21 F. Šišić, Ljetopis popa Dukljanina, 404. 

22 Isto, 324. 


državnu organizaciju, ili da je prvobitno bila sastavni dio Bosne pa 
ju je osvojio Krešimir 11. Za razgraničenje sjeverno od župe Plive 
ni Porfirogenetov De administrando imperio, ni Ljetopis popa Duk- 
ljanina, kao ni raniji historijski izvori, ne daju nikakve podatke. 
Preostaje jedino kasnija crkvena podjela iz koje proizlazi da je krajnji 
sjeverozapadni predio Pounja i porječja Ukrine pripadao u poli- 
tičkom pogledu Slavoniji, a u crkvenom pogledu Zagrebačkog bis- 
kupiji, osnovanoj 1094. godine. Krajnja župa Slavonije prema istoku, 
prema zemlji Usori na području buduće Bosne, bila bi župa Glaž. 
Granica "ostalih sklavinija" prema sjeveru možda je bila rijeka Sava, 
istočno od granica župe Glaž, koja je spadala u Slavoniju te od savske 
pritoke Ukrine pa do ušća Drine u Savu. Iz Porfirogenetovih po- 
dataka proizlazi da je Bosna u njegovo vrijeme mogla dopirati do 
rijeke Save. Logično je, naime, pretpostaviti da je arhontija, koja se 
osim u Iliriku protezala i u Panoniji, mogla imati Savu kao granicu. 
Iz jednog navoda bizantskog pisca Kinama također se može zak- 
ljučiti da je rijeka Sava bila sjeverna granica Bosne. Opisujući 
svršetak rata cara Emanuela 1155, Kinam za bosanskog bana Borića 
kaže: "Kada je bio blizu Save, skrene odatle prema drugoj rijeci 
imenom Drina, koja izvire negdje odozgo i dijeli Bosnu od jedne 
druge zemlje zvane Srbija..."/" Borić je, dakle, skrećući sa rijeke 
Save, i to s njezina donjeg toka na Drinu, dospio u Bosnu. Drugim 
riječima, zemlja Bosna tada je dopirala do rijeke Save. Kao sjeverna 
granica Bosne Sava se spominje i u 27. pogl. Ljetopisa popa Duk- 
ljanina, koje je, prema Mediniju, dubrovačkog porijekla. Opisuje se 
kako su se— dok je kralj Bel bio u srijemskom kraju — Srijemci složili 
s Ugrima i zametnuli s kraljem boj. Kralj ih je pobijedio i uništio. 
Ljetopisac tvrdi da se polje na kojem se odigrao boj, zbog kraljeve 
pobjede prozvalo Belina: "Potom se Ugri obrate kralju moleći za mir. 
I kralj sklopi s njima ugovor, da ubuduće ne prelaze rijeku Savu, i to 
sve od mjesta gdje ističe i kako teče pa do mjesta gdje utječe u veliku 
rijeku Dunav, a niti kraljevi ljudi da ne prelaze na onu stranu, niti oni 
na ovu, i oni to prihvate i sklope mir." Kazivanje o Tihomilu i kralju 
Seislavu iz 23. pogl. također navodi na zaključak da se rijeka Sava 
može smatrati sjevernom granicom Bosne. Kada je riječ o pohodu 
ugarskog hercega, koji je okončan u župi Drina, kaže se: "Ovi herceg 
skupi vojske na Ugrih i pridje u Bosnu." Dalje se navodi da je Seislav 


23 I u navodu se u Bosnu računaju krajevi ključke i mrkonjićgradske općine, 
odnosno s drugu stranu planinske pregrade. (P. Rađenović, Bosna i njezine 
granice, 43-45.) 

24. Vizantijski izvori, sv. 4, 27-28. 


nakon poraza bačen u rijeku Savu. Latinska verzija ljetopisa spo- 
minje da se kralj tom prilikom nalazio u Srijemu.?? Ako se uzme da 
je prema Porfirogenetu južna granica Ugarske bila na Savi, znači da 
je ugarski herceg u Bosnu ušao prešavši Savu. Tek uspostavljanjem 
Mačvanske banovine na početku druge polovine XIII st., Srijem se 
proširio i na područje južno od Save, tako da je tada obuhvaćao i 
desnu obalu Save. 


Granica "ostalih sklavinija" prema istoku išla je donjim i 
srednjim tokom rijeke Drine. Prema Ljetopisu zagorske sklavinije, 
na Duvanjskom saboru o istom pitanju se kaže: "Počamše od gornje 
strane Drine, ča jest na zahod sunčeni do gore Borave a toj prozva 
Ras, ča je Raška zemlja. "?$ Ovdje se uzima "gornja strana Drine" kao 
granično područje, a to znači gornje porječje, počevši od sastava Pive 
i Tare, kao i donji tok Cehotine i Lima. Neke naznake o tome mogu 
se naći kod Kinama, koji je bio sudionik rata između bizantskog 
carstva i Ugarske 1155. godine. Na ugarskoj strani kao saveznik 
našao se i bosanski ban Borić, za kojeg Kinam kaže da je "prešavši 
Savu došao do Drine", "koja dijeli Bosnu od jedne druge zemlje 
(zvane) Srbija". Kinam još tvrdi da Bosna nije podložna velikom 
županu Srba, nego da u njoj narod živi zasebnim načinom Života i 
sam sa sobom upravlja.?" Ako je "gornja strana Drine" dijelila Bosnu 
i Rašku, moguća je identifikacija Porfirogenetove Katere sa Grad- 
cem u općini Pljevlja. Tu bi se protezala granica "pokrštene Srbije" 
prema Bosni. 


Općenito se može primijetiti da su krajevi eponimne Bosne, 
uključujući župu Drina na istok i jugoistok, uvijek činili historijsku 
cjelinu. I u zemljopisnoj raspodjeli koja se očuvala u narodu, pod 
pojmom Bosna podrazumijeva se bosansko Podrinje, kao i područje 
nekadašnje župe Drina.?$ U kasnom srednjem vijeku, kao zemlje 
Pavlovića i Kovačevića, ti krajevi nisu imali neki poseban status ni 
tradiciju posebnog teritorija. Pavle Radenović javlja se u poveljama 
među svjedocima "od Bosne". Područje na istoku 1 jugoistoku epo- 
nimne Bosne, Podrinje i Drina smatralo se sastavnim dijelom Bosne. 
Sve do Tvrtka I, tj. do 1366, Podrinje se nije javljalo ni u titulama 
bosanskih vladara, a naziv "drinski knez" pridodao je svome naslovu 
istom herceg Stjepan Vukčić. Kao što je pokazao Ilarion Ruvarac, 
uključivanje Podrinja u vladarsku titulu nema nikakve veze sa na- 


25. F. Šišić, Ljetopis popa Dukljanina, 322, 316-317, 406-411. 
26. Isto, 399. 

27 Vizantijski izvori, sv. 4, 27-28. 

28 E. Richter, Prilozi, 43, 21. 


vodnim Tvrtkovim osvajanjem tog područja. Podrinje nije pridodano 
tituli povodom Tvrtkova zauzimanja raških zemalja, kao što su to 
tvrdili neki autori. Titulirajući se 1366. kao gospodin Podrinja, 
Tvrtko "nije mogao ni misliti da zauzima srpske (raške) zemlje i da 
od njih stvara zasebnu oblast Podrinje zvanu..."? 


Sa južne strane Bosna je graničila sa Podgorjem, odnosno 
Zahumljem (Humom). Na jugu "zagorsku sklaviniju" od humske 
zemlje dijelilo je, po svoj prilici, razvođe crnomorskog i jadranskog 
sliva. 


Na temelju navedenih podataka može se zaključiti da je Hrvat- 
ska dopirala do gornjeg Vrbasa i gornje Une pravcem sjeverozapad 
— jugoistok, uporedo s morskom obalom. Područje koje je iz kasnijih 
dokumenata poznato kao Donji Kraji nije pripadalo Hrvatskoj. Južno 
od "ostalih sklavinija", tj. Bosne, nalazilo se Zahumlje, odnosno 
Podgorje. Porfirogenet spominje dva lokaliteta: na sjevernoj strani 
Zahumlja gradove Bosnu i Hum te rječicu Bonu (Bunu), što znači da 
je Neretva u gornjem toku mogla biti prirodna granica između Bosne 
i Zahumlja. U 30. pogl. spisa De administrando imperio izričito stoji 
da se arhontija Zahumljana pruža do Neretve, pri čemu dolazi u obzir 
gornji tok te rijeke. Istočno, "ispred svih ostalih zemalja", nalazila se 
"pokrštena Srbija", u kojoj car poimenično navodi osam "naseljenih 
gradova" koje je teško prepoznati, ali se uglavnom svi slažu da su se 
ti gradovi, osim Salinesa, Katere i Desnika, nalazili na području 
budućeg Novopazarskog sandžaka. Salines se, po mojem mišljenju, 
ne može poistovjetiti sa Tuzlom, kao što čine mnogi historičari. Taj 
grad se morao nalaziti negdje u blizini pobrojanih gradova, kao i 
Katera i Desnik, koji se također mogu ubicirati u Sandžaku, kod 


29. Zbornik Ilariona Ruvarca, 496. Autori koji zastupaju stanovište da je Podrinje 
sa gornjom Drinom kasnija tekovina Bosne gube iz vida da se još u povelji 
bana Stjepana II Kotromanića, koja je izdata poslije 1324, kaže da "držaše 
teritorij ot S(a)ve do mor", ot Cetine do Drine". (Povelju je prvi objavio L. 
Thallćczy, Istraživanja.) Ban Stjepan II Kotromanić se titulirao kao "milošću 
Božjom ban Bosne i zemalja Usore, Soli, Donjih Kraja, Rame i čitavog Huma 
knez i gospodin". U toj tituli ne navodi se Podrinje jer se podrazumijeva da je 
obuhvaćeno Bosnom. 

30 Osvrćući se na pitanje sjevernih granica Zahumlja, M. Vego kaže: "Kad car 
pisac govori o Humskoj zemlji i njezinim utvrdama, onda preko mostarske 
kotline ne spominje nijedno utvrđeno mjesto. Nije moguće, da bi tadašnji knez 
Mihajlo Višević dopustio da njegova sjeverna granica ostane bez obrane, već 
se mora pretpostaviti da je sjeverna Hercegovina bila u bosanskoj ili raškoj 
ruci ili možda neka neutralna zona, koju je prekoračila svaka vojska prema 
potrebi svojih težnji..." (Povijest Humske zemlje, 51.) 


Pljevalja. Prema tome prilično su jasne i ; 
Mg , ne j 
jugoistoku. J 1 granice Bosne prema 


c) Zemlje u sastavu "zagorske sklavinije": 
eponimna Bosna, Usora i Donji Kraji 


Eponimna Bosna 


| U raspravama o počecima Bosne obično se polazi od postavke 
da je prvobitna Bosna obuhvaćala uglavnom područje oko gornje 
toka rijeke Bosne. To bi značilo da je sve okolno područje pripadalo 
drugim razvijenijim državnim tvorevinama, tj. Hrvatskoj i Srbiji, na 
čija se područja Bosna kasnije širila. Takva shvaćanja temeljila sli se 
na Porfirogenetovom izrazu horion (zemljica) za njegovu Bosonu 
te okolnošću da je on spomenuo samo dva grada u Bosni: Kateru i 
Desnik. Pritom se nije imalo na umu da su u Porfirogeneta izrazi hora 
i horion zapravo istovjetni, pa i za Zahumlje, Trebinje i Konavle 
car-pisac koristi i jedan i drugi izraz, kako je to zapazio Anto Babić.?! 
Porfirogenet je, međutim, govoreći o opsegu Hrvatske i Zahumlja 
dao i neke elemente koji omogućuju određivanje granice "Bosone", 
odnosno "ostalih sklavinija". Prema tim odrednicama, Bosna nije 
bila "zemljica" niti se ograničavala samo na gornji tok rijeke Pa 
O tome još izričitije svjedoči Ljetopis zagorske sklavinije, kao i neki 
drugi Izvori. Postavlja se pitanje na koje je područje Porfirogenet 
mislio govoreći o Bosoni. Smatram da je pred očima imao eponimnu 
Bosnu. Navodeći dva naseljena grada "pokrštene Srbije" koji su 
činili granicu prema Bosni, mogao je imati na umu jedan ne previše 
širok prostor, tj. jugoistočnu stranu Bosne. Osim toga, Porfirogenet 
Bosnu smatra samo jednom od sklavinija, što znači da ne govori o 
njezinim kasnijim granicama. 


Usora 


| Usora je bila jedna od "Zemalja" koja se rano povezala s 
Koren čk Bosnom. Pitanje je, međutim, ima li se Usorom smatrati 
itav prostor do Save na sjeveru i Drine na istoku, ili su župe Soli i 
Podrinje činile posebne "zemlje" u sastavu Porfirogenetovih "ostalih 
sklavinija". Slažem se sa mišljenjem M. Dinića da "nije isključeno 
da se i drevna Spreča računala u Usoru, a naziv Sol samo se po 
tradiciji održavao u vladarskoj tituli",22 Najstariji, a i kasniji historij. 
ski izvori nazivaju Usoru banovinom. To je karakterizira kao na 


31 A. Babić, O pitanju formiranja, 61-62. 
32. M. Dinić, Za istoriju, 33. 


litički individualitet, ali u bližem odnosu sa "ostalim sklavinijama", 
što potvrđuju povijesni izvori. Ne zna se kada je došlo do bližega 
političkog povezivanja eponimne Bosne i Usore u okviru "ostalih 
sklavinija". Vrlo je vjerovatno da se to dogodilo još prije Duvanjskog 
sabora. Kinam, naprimjer, pišući kako je ban Borić 1155. prešao 
Savu i dospio na rijeku Drinu, ne spominje Usoru, već govori samo 
o Bosni.?? To davnašnje jedinstvo sa eponimnom Bosnom osjećalo 
se i u kasnijim razdobljima, neovisno o tome što su je Ugri svojatali 
i odvajali od zajednice sa Bosnom. Štaviše, u pojedinim prilikama 
gubi se naziv Usora pa i za to područje prevladava bosansko ime. To 
je nesumnjivo posljedica dugotrajne bosanske tradicije na tom po- 
dručju. Srpski arhiepiskop i pisac Danilo II (XIV st.) navodi, na- 
primjer, kako kralj Stefan Dragutin (1284) izričito kaže — povodom 
proširenja srpskih granica na Beograd, Mačvu i sjeveroistočnu 
Bosnu, koje je dobio od svoga šurjaka Ladislava Kumanca — da su 
to dijelovi ugarske i bosanske zemlje.?4 


Prema prevladavajućem shvaćanju, u Usori i Soli trebao bi se 
nalaziti i Salines, koji Porfirogenet spominje među naseljenim gra- 
dovima "pokrštene Srbije". Odgovarajuće slavensko ime za Salines 
glasilo bi Slatina, izvor slane ili kisele vode. U južnoslavenskim 
krajevima ima na desetke, pa možda i stotine lokaliteta sa nazivom 
Slatina, ali su povjesničari ipak bili saglasni da to mora biti baš daleka 
Tuzla u sjeveroistočnoj Bosni. Nasuprot tome, slažem se sa Reljom 
Novakovićem da "Salines nema smisla tražiti na području današnje 
Tuzle" te da "uopće nema smisla pomišljati na sjeveroistočnu Bosnu 
niti na današnju sjeverozapadnu Srbiju". Činjenica je da u Porfiro- 
genetovo doba područje današnje sjeverozapadne Srbije nije bilo u 
okviru srpske države, što isključuje mogućnost da su joj pripadale 
Soli. Relja Novaković na drugom mjestu kaže i ovo: "Ako verujemo 
Porfirogenetovom opisu Srbije, čini nam se da se po tom njegovom 
opisu ne može zaključiti, da je njegova — 'sadašnja Srbija' dopirala 
do Tuzle, ustvari i preko nje čak do Save. Opis takve Srbije morao 
bi biti sasvim drugačiji, jer bi bila u pitanju veoma velika teritorija. 


33. Pitanje početnog uvezivanja Usore sa ostalom Bosnom P. Anđelić je uobličio 
na sljedeći način: "Vladanje bana Ninoslava, zbog izuzetno nepovoljnih 
unutrašnjih i vanjskih prilika, ne predstavlja vrijeme širenja bosanske države. 
Stoga se mora računati na neko starije doba u kojemu je moglo doći do 
uklapanja Usore u Bosnu. Vrijeme vladanja Kulina-bana bi se, po općim 
uvjetima, moglo smatrati povoljnim za takve procese. Ipak postoje razlozi 
zbog kojih treba računati da je do određenog stapanja Usore sa Bosnom došlo 
i mnogo ranije." P. Anđelić, Studije, 154. ; 

34 K. Jireček, Istorija Srba, 189. 

Ona bi morala zahvatiti slivove Drine i Bosne, barem njene desne 
pritoke, s obzirom na to da se Tuzla nalazi u izvornom delu reke 
Spreče. Zar bi, da je tako, Porfirogenet za Srbiju rekao da se sa 
Hrvatskom graniči samo na Cetini i Livnu, a da se u odnosu na 
primorske oblasti nalazi samo prema planinskim stranama, kad od 
tih planinskih strana do Save ima u vazdušnoj liniji preko 200 
kilometara dok je stvarno udaljenje mnogo veće... "35 Prema tome, da 
se Porfirogenetov Salines nalazio u sastavu Srbije, car-pisac dAvorio 
bi o Srbiji kao graničnom području sa tuzlanskim krajem prema 
donjem toku rijeke Save. Neosnovanost inače općenito prihvaćene 
postavke 0 pripadnosti tuzlanskog kraja u doba Porfirogeneta vidi se 
i po tome što se u predslavensko doba uopće ne javlja lokalitet pod 
nazivom Salines. Ne postoje ni arheološke naznake koje bi upućivale 
na zaključak da je ovdje u X st. postojao naseljeni grad. 


Donji Kraji 
. Područje Donjih Kraja mijenjalo je svoj opseg. Ime Donjih 
Kraja Marko Vego izvodi iz imena rimske Donje Panonije, odnosno 
kasnije Donje Slavonije. ?6 Nasuprot tome, Anđelić zapaža da ime 
Donji Kraji "u sebi sadrži i određeni odnos prema ostaloj (Gornjoj) 


mm 37 $ . . I. 
Bosni u Izraz kraj pokazuje da je riječ o rubnoj oblasti, što Donji 
Kraji uistinu i jesu u odnosu na Bosnu. 


d) Jesu li župe Drina i Zagorje novije tekovine Bosne? 


Jako se ne može ničim dokumentirati da su župe Drina i 
Zagorje na jugoistočnoj periferiji Bosne u ranom srednjem vijeku 
pripadale susjednoj Raškoj, prilično je rasprostranjeno mišljenje da 
su te dvije župe, osobito Drina, teritorijalne tekovine Bosne. Zato se 
i na to pitanje valja posebno osvrnuti. Župa Drina obuhvaćala je 
gornju Drinu, sa današnjim gradovima Foča, Čajniče i Goražde. Kao 
županija Drina" spominje se u Ljetopisu zagorske sklavinije te u 
pogl. 23. 127. Hrvatske kronike, odnosno Ljetopisa popa Dukljanina 
U toj župi Ljetopis navodi naselja Cvilin (u vatikanskom rukopisu 
Civedino, poznato i danas kao selo kod Ustikoline, na desnoj obali 
Drine),?$ Kiskovo (u vatikanskom rukopisu Ciscoro, koje je prema 


35 R. Novaković, Još o nekim pitanjima, 274-275. 


36 M. Vego Postanak Isti Postanak sr edn JOoV; jekovne bo. an. ki Vi -4 
i : , jj VOVJ AY 'ske države, 38 2. 


38 F. Šišić, Ljetopis popa Dukljanina, 316, 343-344, 409-410. U Cvilinu se 
nalazio na jednoj uzvisini Gradac. R. Novaković, Još o nekima, 122, 123. 

R. Novakoviću identično s brdom Kisać uz rijeku Kolunu, sjeveroza- 
padno od Foče) te Brusno. Prema navedenim lokalitetima, župa 
Drina prostirala se s obje strane Drine, računajući od drinskih sas- 
tavnica Pive i Tare te porječjem Cehotine. Raspravljajući o statusu 
župe Drina, R. Novaković zastupa stajalište da je ona vrlo vjerovatno 
"bila jedna od brojnih županija koje su bile ili samostalne ili labavim 
vezama vezane bilo za Bosnu bilo za Srbiju". Ipak se čini da je više 
bio sklon shvaćanju da se župa Drina nalazila u sastavu Raške.?? I 
sam sam zastupao to shvaćanje, ali sam dopustio i mogućnost da ta 
" župa nije uvijek ni morala imati zajedničkog vladara, bilo sa Raškom, 
bilo sa Bosnom." Sada pak držim da se župa Drina nalazila u sastavu 
"zagorske sklavinije", odnosno Bosne. U 23. pogl. Hrvatske kronike, 
odnosno Ljetopisa popa Duljanina stoji da je ugarski velikaš (her- 
ceg), koji se prema latinskoj verziji zvao Kis, došao u Bosnu s 
vojskom, te je opustošio i opljačkao. Na to mu je kralj s velikom 
vojskom pošao ususret u Drinskoj župi. Raška se spominje jedino 
zato što je kralj poslije pobjede u znak priznanja dao Tihomilu, koji 
se istaknuo u odbrani od Ugra, Drinsku župu i kćer raškog bana za 
ženu. Rat se, dakle, odvijao u Bosni, u župi Drina. To je stajalište 
najprihvatljivije, ako se polazi od postavke da je Ljetopis zagorske 
sklavinije pouzdaniji od latinske verzije Ljetopisa popa Dukljanina. 
U latinskoj verziji govori se, naime, kako je na Duvanjskom saboru 
utvrđeno da je granica oblasti Zagorja išla "a magno flumine Drina 
contra occidentalem plagam usgue ad montem Pini". Navod "od 
velike rijeke Drine" izazvao je različita tumačenja u historiografiji. 
Ljetopis zagorske sklavinije ne govori neodređeno o "velikoj rijeci 
Drini". Prema tome, "gornja strana Drine" počinje od sastava Pive i 
Tare, tamo gdje se nalazila i župa Drina.!! Skrenuo bih pažnju na 
jedan kulturološki dokaz da župa Drina nije dijelila sudbinu Raške. 
Radi se, naime, o pojavi da se na čitavom području Raške učestalo 
javljaju crkve i manastiri osobenog stila. Takvih spomenika nema na 
području Drinske župe. Nasuprot tome, ovdje se zapažaju vidni 
tragovi Crkve bosanske. Poznato je da se na području Raške bosan- 
sko "krivovjerje" nije moglo održati. Međutim, na području župe 
Drina djelovala su dva važna centra Crkve bosanske, u Humskom i 
u Kunovu, blizu Foče. U oba mjesta postojale su hiže bosanskih 


39 R. Novaković, Gde se nalazila Srbija, 108, bilj. 82, 122, 175, 228, 342-3. A. 
Babić smatra da je župa Drina ušla u sastav Bosne oko sredine X stoljeća. A. 


Babić, O pitanju, 68. 
40 M. Hadžijahić, Tihomir, 414-415. 
41 F. Šišić, Ljetopis popa Dukljanina, 316-317, 307, 399, 408-410. 


Postoji, međutim jedan dokum ji j 
, , meć ; ent koji upućuje na pripad 
župe Drina Raškoj za cara Uroša II Milutina. To je adeiybi nutots 


vo, Bokarić Poblatje i Kova. Godine 

, Pot i. 1470. raške nahije ujedini 
suu poseban, Mileševsko-prijepolj ski kadiluk. Hosirla Pritazać. 
njavala je poseban kadiluk, sa sjedištem u Foči. 46 


e) Zagorje 


našnje Zagorje i u čast to i 
) st toga sagradio crkvu". Vego se pozi 
tete) če u dbj em postojalo naselje Kučevo, sa "u fobija. 
Se ne može raditi o Kučevu u Srbiji, gdje ; in 
ratovao protiv Bizanta na strani U S rete 
tovao ." Pavao Anđelić i i 
mišljenje da Kučevsko Zagori ražiti ižoj i Visokog. 
Š I O Zagorje treba tražiti u bližoj okolini Vi 
gdje nalazi dva oronima sa osnovom Kuč (Kučaj i Kučio), Na 


42. V. Skarić, Grobi grobni s; j) Kegić 
Vego, Zbornik, 52-53. pomenik, 79-82. M. Miletić, 1 krstjani, 127-178. M. 


43. Usp. M. Hadžijahić, O jednom, 55-109. 
44. R. Ivanović, Srednjovjekovni baštinski, 79-95 
45 M. Vego, Postanak, 28, 31. " 


46. Usp. H. Šabanović, Bosanski paš, 
; pašaluk, 137- 
47. M. Vego, Postanak, 29. kj 


područje u njihovoj blizini s punim pravom moglo je nositi naziv 
Kučevsko Zagorje. Nadalje, Anđelić smatra da se u natpisu ne radi 
o osvajanju Zagorja.!? Saglasan sam s Anđelićem da je domišljanje 
o nekom Kulinovu osvajanju kalinovačkog Zagorja neutemeljeno te 
da Zagorje nije kasnija stečevina Bosne. 


Župa Zagorje nalazi se zapadno od župe Drina, koja je već u 
vrijeme održavanja sabora na Duvanjskom polju bila u zajednici sa 
"zagorskom sklavinijom", budući da se Bosna protezala "počamše 
od gornje strane Drine". Moguće je da je Zagorje jedno vrijeme bilo 
odvojeno od "zagorske sklavinije" i dijelilo sudbinu župa Rame i 
Neretve. To se moglo odraziti i na ograničeno samostalan položaj 
Zagorja, kakav ono ima u novijoj povijesti Bosne. 


Podgorje 


Posebno je teško pitanje ubikacije područja zemlje zvanog 
Podgorje. Prema 30. pogl. Ljetopisa popa Dukljanina, u Podgorje su 
se ubrajale župe Onogost (Nikšić), Moratia (Morača), Comernica 
(Komenica), Piva, Gerico (Gacko), Netusini (Nevesinje), Guisemo 
(Viševo, kraj oko Uloga), Com, Debreca (kraj oko Glavatičeva), 
Neretva i Rama. U Ljetopisu zagorske sklavinije u opisu Duvanjskog 
sabora navodi se kako je razdioba "zemlje od zemlje" načinjena 
prema vodama: jednu cjelinu činile su "rike koje ishode iz gor od 
uzapada sunčenoga i pristaju uz veliku riku Dunaj". "Gornja strana 
Drine" poslužila je kao granica između Bosne i Raške, dok je drugu 
cjelinu sačinjavalo područje Primorja sa vodama koje utječu u more. 
Područje Podgorja, koje je pripadalo jadranskom slivu, činila su dva 
usporedna planinska lanca oko gornjeg toka rijeke Neretve. Prema 
Ljetopisu zagorske sklavinije, cijelo porječje Neretve i Podgorje 
spadali bi u Primorje. U 30. pogl. Ljetopisa popa Dukljanina govori 
se o podjeli Predimirova "kraljevstva", zvanog Tetrarhija, koju čine 
Zeta, Trebinje, Hum i Podgorje. Područje ("regio") Podgorje dato je 
na upravu Prevladu (Šišić je to ime krivo pročitao kao Svevlad). 
Poimenično se navode imena župa u Podgorju. Zapis se može 
približno datirati jer se istovremeno govori o hrvatskom zauzeću 
Bosne, smrti bugarskog cara Petra (969), bizantskom zauzeću Bu- 
garske i Raške (u proljeće 971.), smrti bizantskog cara Cimiskija 
(976), a spominju se i dva hrvatska vladara: Krešimir (Mihajlo 
Krešimir II, 949 — oko 969) i Stjepan (Stjepan Držislav, 969 — oko 
997). To znači da bi se Predimirova Tetrarhija, s Podgorjem kao 


48. P. Anđelić, Revizija, 287-308. 

T jednom od oblasti, mogla datirati oko sedamdesetih godina X sto- 


ljeća. To je ujedno bilo i razdoblje u kojem se, prema dubrovačkim 
hronikama, raspala "zagorska sklavinija".2 Prema Anđeliću, Pod- 
gorje je najvećim dijelom, osim na krajnjem sjeveroistoku, graničilo 
s Bosnom. Anđelić smatra da je zemljopisni položaj tog područja 
neprikladan za uspostavljanje trajnije političke organizacije. To je 


; usko i teško prohodno planinsko područje koje se nalazilo između 


srazmjerno čvrstih političkih organizama Raške, Duklje, Trebinja, 
Huma, Hrvatske i Bosne. Po toj postavci treba pomišljati na dugotra- 
jnu autarhiju ovih krajeva, a njihovo povezivanje u posebnu oblast 
vidjeti kao pokušaj organizacije koja se nije mogla dugo održati.?? 
Nasuprot tome, mišljenja sam da je područje Podgorja bilo u 
određenom vremenskom razdoblju posebna, odvojena zona između 
Duklje, Bosne i Hrvatske, s jedne, te Trebinja, Raške i Zahumlja, s 
druge strane. Protezalo se planinskim lancem koji vodi od Vrana i 
Čvrsnice na jugoistok sve do rijeke Morače u Crnoj Gori. Mislim da 


) je to područje imalo određenu samostalnost od sredine X do sredine 


XI stoljeća. Podgorje se spominje i kasnije u 45. pogl. Ljetopisa popa 
Dukljanina, u kojem se govori kako je Dragilo provalio iz Zete u 
podgorsko područje i zadobio Onogost (Nikšić) i velik broj drugih 
župa, u drugom desetljeću XII stoljeća.?! Smatram, nadalje, da su 
sredinom X st. od "zagorske sklavinije" otpale župe Rama, Neretva 
i Zagorje (vjerovatno sa Viševom i Komom), te da su bile uključene 
u područje Podgorja, koje je zasnovalo političku cjelinu nazvanu 
Tetrarhija, sa Zahumljem, Trebinjem i Zetom. 


Postojanje Podgorja sredinom X st. može se izvesti i iz po- 
dataka spisa De administrando imperio, iako se ne spominje izričito. 
Prema 30. pogl. arhontija Zahumljana pruža se (na sjever) do rijeke 
Neretve, a planinskom stranom prema sjeveru graniči sa Hrvatima. 
Taj podatak u punom je saglasju s podatkom iz 33. pogl., iz kojeg 
proizlazi da sjevernu granicu Zahumlja čine gradovi Buna i Hum te 
rijeka Buna (Buna, koja se južno od Mostara ulijeva u Neretvu).?? 
Vidi se, dakle, da je sredinom X st. u planinskim predjelima sjeverno 
od Neretve postojao međuprostor koji nije spadao u Zahumlje, a 
nema elemenata da se pribroji Bosni. To je upravo Podgorje, o kojem 


49 F. Šišić, Ljetopis popa Dukljanina, 326-328. P. Anđelić, Studije, 108-112. 

SO P. Anđelić, Studije, 109. 

si F. Šišić, Ljetopis popa Dukljanina, 370-371. M. Hadžijahić, Regnum Scla- 
vorum, 40-42, 58. 

52. Konstantin Porfirogenet, De administrando imperio, 83, 93. F. Šišić, Ljetopis 
popa Dukljanina, 370-371. 


se sačuvao spomen u Trebinjskoj hronici. Postojanjem Podgorja u 
određenom razdoblju može se objasniti pomicanje granica koje se 
očituje usporedbom podataka o razgraničenjima u drugoj polovini 
IX st. te jedno stoljeće kasnije. Naime, iz podataka o razgraničenju 
na Duvanjskom saboru proizlazi da su Rama i Neretva bile u sastavu 
"zagorske sklavinije", dok to nije bio slučaj u vrijeme tzv. Tetrarhije, 
kojaje postojala nekad od sredine X do sredine XI st. kao najkasnijeg 
datuma. Postojanje Podgorja objašnjava i činjenicu da su nekadašnje 
podgorske župe Rama, Neretva i Zagorje prilično samostalno nastu- 
pale u bosanskoj srednjovjekovnoj državi. To je uočio Pavao 
Anđelić, koji kaže: "Sticajem prilika, neke župske organizacije su 
povremeno postizale visok stepen političke autonomije. Takav se 
zaključak nameće kada se posmatra specifičan položaj nekih stranih 
župa Zagorja, Neretve, Rame i Uskoplja u bosanskom državnom 
vijeću, koji pokazuje da se još u prvoj polovini 14. stoljeća respek- 
tirala pojačana individualnost ovih župa. Opreznim zaključivanjem 
može se dokučiti da su sve ove župe, prije stupanja u državnu 
zajednicu sa Bosnom, bile politički samostalne, pa da je i sam čin 
ujedinjenja izvršen na temelju dobrovoljne i samostalno donešene 
političke odluke. Kada se ima u vidu fluidna politička situacija 11, 
12. 1 13. vijeka i geografski položaj ovih župa — na rubu interesnih 
sfera čvrstih državnih zajednica Bosne i Hrvatske, Huma, Raške i 
Ugarske, takva konstatacija postaje lakše shvatljivom. Primjer 
Poljica u susjedstvu Bosne pokazuje da su takvi slučajevi sasvim 
mogući."?? Time Anđelić objašnjava i pitanje "kako se mala bosan- 
ska župa Rama našla u titulaturi ugarsko-hrvatskih kraljeva. Očito je 
naime, da je u određenoj političkoj konstilaciji mala Rama bila 
dosegla široku političku samostalnost tako da je kralj jedne velike 
državne zajednice sticanje ove političke jedinice smatrao velikim 
političkim uspjehom. "?4 


Ako se analizira slijed događaja ispričan u pogl. 28-39. Lje- 
topisa popa Dukljanina dolazi se do zaključka da je tzv. Tetrarhija, 
a time i Podgorje, kratkotrajna i beznačajna tvorevina. Možda je 
glavni udarac Tetrarhiji zadao već Samuilo, koji je pustošio po 
jadranskom primorju sve do Zadra, krajem desetog desetljeća X 
stoljeća. "Zemlja otaca" kneza Vladimira oko 999. sastojala se samo 
od Duklje i sjevernog dijela dračke oblasti. Istovremeno je Trebinje 
vraćeno Vladimirovu stricu Dragomiru, ali bez Humske zemlje. 
Kasnije je Humskom zemljom upravljao knez Ljutovid, koji je čak 


53. P. Anđelić, Studije, 12-13. 

predvodio rašku, zahumsku i bosansku vojsku kao saveznik Bizanta 
protiv Vojislava (Dobroslava), negdje ujesen 1043. godine. Zemlja 
i oblasti otaca" obuhvaćala je poslije smrti Vojislava samo krajeve 
Trebinja i Zete. Očito je da se još odranije izgubio trag Tetrarhiji. 
Prema Anđeliću, Podgorje je nastalo i nestalo krajem X ili prvom 

lovinom XI st., ako je uopće ikada bilo uspostavljeno kao terito- 
rijalno-politička formacija.?$ U ovoj prilici je od posebnog značaja 
dio Podgorja koji obuhvaća gornje porječje Neretve do utoka Rame, 
dakle župe Viševo, Kom, Neretva 1 Rama, koje iu okviru Podgorja 
čine posebnu geografsku cjelinu. Za sve spomenute župe može se 
utvrditi da sredinom X st., u vrijeme pisanja De administrando 
imperio, nisu pripadale Zahumlju, jer Porfirogenet izričito kaže da 
se Zahumlje prostiralo do rijeke Neretve, a sve pobrojane župe nalaze 
se sjeverno od te rijeke. Nije isključeno da se u Porfirogenetovo 
vrijeme sjeverno od Neretve prostirala i Bosna. Ali, Bosna se sva- 
kako prije druge polovine XI st. proširila u područje srednje Neretve, 
kao što je pokazao Pavao Anđelić." Ostaje nepoznato, međutim, da 
li je taj prodor obuhvatio podgorske župe Kom i Viševo. Tragom 
podatka iz 30. pogl. Ljetopisa popa Dukljanina, koji kaže dase Bosna 
protezala "do gore Borave", može se zaključiti da je obuhvaćala i 
Ramu."$ U svakom slučaju, župe Rama i Neretva zadržale su poseban 
položaj i kad su ušle u sastav Bosne. 


Župa Rama 


Župa Rama na krajnjem zapadu Bosne prostirala sedo hlivanj- 
skog kraja — prema odlukama Duvanjskog sabora, gdje se kaže: "na 
zahod sunčani do gore Borave". Prema tome, može se zaključiti da 
je već u drugoj polovini IX st. ta župa stajala u nekoj vezi sa 
"zagorskom sklavinijom". Negdje između 1166. i 1172. Rama se 
počinje javljati u naslovima ugarsko-hrvatskih vladara, da bi se 
nakon toga izjednačavala s Bosnom ("Rama seu Bosna"), a zatim se 
posve izostavlja ime Rama i koristi isključivo ime Bosna. Anali- 
zirajući svih 13 isprava do godine 1172. u kojima se Arpadovići 


ss F. Šišić, Ljetopis popa Dukljanina, 323-324. ' ; = 

56. P. Anđelić, Studije, 113. Nastanak i nestanak Podgorja pokušao sam datirati 
oko sedamdesete godine X stoljeća. I X 

57 Konstantin Porfirogenet, De administrando imperio, 83, 93. P. Anđelić, 

58 F. Šišić, Ljetopis popa Dukljanina, 324. I I 

59 Obično se uzima da se od 1138. Rama javlja u naslovima ugarsko-hrvatskih 
vladara. O tome vidi: N. Klaić, Iz problematike srednjovjekovne povijesti, 31 
i dalje. 

označuju kao "reges Rame", N. Klaić kaže da se radi pretežno o 
krivotvorinama splitske crkve i zaključuje da Arpadovići sve do 
smrti Manojla Komnena ne nose taj naslov. Dalje obrazlaže da ni 
Bosna, ni Rama nisu stajale u vazalnom odnosu prema Ugarskoj: 
"Neki čvršći odnos između bosanskog i ugarskog vladara, odnos u 
kojem bi prvi služio drugome, bilo je nemoguće ostvariti i zato što 
je Bosna stoljećima bila i ostala ugarskom vladaru nedostižna zem- 
lja." Navođenje Rame (odnosno Bosne) u titulama ugarskih vladara 
bio je samo izraz njihovih presezanja.$" 


Naslov "rex Rame" prvi put pridaje se Beli III, štićeniku 
bizantskog cara Manojla, koji je u bizantsko-ugarskim ratovima 
osvojio — osim Srijema, Hrvatske i Damacije — još i Bosnu. Nakon 
toga, u Manojlovoj intitulaciji redovno je stajalo da je dalmatinski, 
ugarski, bosanski i hrvatski vladar. A i prije toga, godine 1155, 
Manojlo je izražavajući svoja presezanja, uvrstio u titular i Bosnu.$! 


Pojava titule "rex Ramae" u naslovu Bele III može se shvatiti 
i tako da je Manojlo Beli uistinu prepustio župu Ramu, a pois- 
tovjećivanje Rame i Bosne u budućim vladarskim titulama samo je 
izraz povećanih pretenzija. Ako bi bilo tačno da je Bela III držao 
samo župu Ramu, to bi se nakon Predimirove Tetrarhije dogodilo u 
slučaju da se župa Rama izdvojila iz zajednice sa Bosnom. 


Župa Neretva 


Župa Neretva rasprostirala se porječjem donjeg toka Rame i 
Neretvice, a odutoka Rame u Neretvu rijekom Neretvom do Konjica. 
Ušla je u okvir Bosne najkasnije sredinom XI stoljeća. Prevlašću 
Kosača, a možda i ranije za Sankovića, na samom početku XV st., iz 
župe Neretva izdvojen je hercegovački dio. Anđelić smatra da je župa 
Neretva pripojena Bosni svakako prije uspostavljanja Bosanske 
biskupije: "Jedna povelja ugarsko-hrvatskog kralja Bele IV. iz 1244. 


60. Isto, 76-77. O tome ima i drugih mišljenja, naime, kad je Bela II. Slijepi 
proširio naslov ugarskih vladara na područje Bosne, to je bio izraz ugarskih 
pretenzija na to područje, više nego svjedočanstvo o stvarnoj vlasti. No, 
slavonski velikaš i bosanski ban Borić bio je ugarski vazal, što je dokazao i 
boreći se na strani Ugara protiv Bizanta. Smatra se da je nestao i ubijen u 
dinastičkim borbama u Ugarskoj. Bosanski ban Kulin, isprva štićenik Bizanta, 
morao je uskoro priznati vrhovništvo ugarskih kraljeva. Svakako, nakon 
pripajanja Hrvatske Ugarskoj, Bosna je postala dijelom interesnog područja 
ugarskih kraljeva. V. Klaić, Poviest Bosne, 55 -61 i dalje. M. Dinić, Bosanska 
feudalna država, 562-563. Op. redaktora. | 

donosi popis bosanskih župa u kojima se nalaze posjedi bosanske 
biskupije, među njima i župa Neretva sa posjedom Bolina koji se 
lako može identifikovati sa današnjom Buljinom. Za imanja u 
Neretvi, kao i za sva ostala imanja uže Bosne, u povelji se kaže da 
ih je još ban Ninoslav priznao kao posjede bosanske biskupije. Ako 
ih je ban Ninoslav samo priznao, onda se mora računati da su oni 
biskupiji dodijeljeni još ranije. Normalan je postupak da se jednoj 
instituciji kao što je biskupija osiguravaju izvori prihoda već pri 
samom osnutku, a činjenica da su takvi posjedi raspoređeni po svim 
župama tadašnje bosanske države ukazuje da je tako učinjeno i u 
Bosni. Kako se iz drugih izvora zna da je bosanska biskupija osno- 
vana najkasnije u drugoj polovici 11. stoljeća, to se mora zaključiti 
da je svakako prije toga vremena, dakle najkasnije polovinom 11. 
stoljeća, došlo do priključenja Neretve državi bosanskoj. Indirektno 
saznajemo da se oblast Podgorja raspala, ili bar izgubila Neretvu (i 
Ramu) najkasnije do polovine 11. stoljeća. Zupa Neretva kao poli- 
tički individualitet bila je u državnom vijeću Bosne. Karakteristično 
je da se u kasnije vrijeme — a kao izraz pune integracije — za 
neretvanske velikaše Obrinoviće ne navodi da su 'od Neretve", već 
se ubrajaju u vlastelu od Bosne ili Bošnj ane."$2 


2: 
ZAHUMLJE 


Od godine 1322. bosanski banovi i kraljevi nosili su naslov 
"gospodari humske zemlje". Otada je Hum (Hercegovina) činio 
političku cjelinu s Bosnom. Postavlja se, međutim, pitanje kakoje to 
bilo u najstarije slavensko doba. U tom smislu želim posebno raspra- 
viti pitanja početaka Zahumlja, afirmacije tog područja za kneza 
Mihajla Viševića te političkih i kulturnih odnosa Zahumlja i Bosne. 


O povijesti Zahumlja u ranom srednjem vijeku ne zna se 
gotovo ništa sve do početka X stoljeća. Dragocjene podatke sadrži 
prije svega spis De administrando imperio. Dio tih podataka is- 
tovjetan je kao i za Travunjane, Konavljane i Neretljane (prije svega 
o zajedničkom porijeklu od nekrštenih Srba). Za Zahumljane Porfi- 
rogenet izričito navodi da su zbog mlitavosti i nesposobnosti careva 
iz amorijske dinastije postali samostalni i nezavisni, ne pokoravajući 
se ni caru Romeja niti ikom drugom. U spisu Vita Basilii Porfirogenet 
također spominje Zahumljane, koji "zbaciše sa sebe davnašnju vlast 


62 P. Anđelić, Studije, 109-110, 114. 

Romeja i postadoše samoupravni i samostalni, pokoravajući se is- 
ključivo svojim arhontima". Porfirogenet ne spominje župe u Za- 
humlju, ali poimenično navodi pet "naseljenih gradova", očito sje- 
dišta župa.$ 

U tom razdoblju teško da je dolazilo do povezivanja župa u 
političke cjeline šire od teritorijalnog opsega Zahumlja koje se prema 
Porfirogenetu protezalo od Primorja do (srednjeg toka) Neretve. U 
Ljetopisu zagorske sklavinije, u 5, 6. i 7. pogl. spominju se, kako 
"zagorske", tako i "primorske" strane,$4 a te bi "primorske strane" 
mogle označavati upravo Zahumlje. To bi moglo značiti da je Za- 
humlje već za Bladina, Ratimira i četiri "nepravedna kralja" bilo u 
nekoj vezi sa "zagorskom sklavinijom". I u dubrovačkim hronikama 
spominje se granica između Dubrovnika i Bosne još u ranom 
srednjem vijeku. Međutim, to nije dovoljno za pretpostavku o tako 
ranoj integraciji zahumskog područja i Bosne. Krajem IX st. usli- 
jedilo je konačno pokrštavanje Zahumljana, pod drugačijim okol- 
nostima nego što je to bilo u "zagorskoj sklaviniji", gdje je po- 
krštavanje provedeno vjerovatno nakon Budimirova povratka iz 
Hazarske zemlje, tj. nakon 861. godine. Ondje su djelovali slavenski 
misionari, dok su u Zahumlju pokrštavanje provodili rimski sve- 
ćenici, jer se čitav taj prostor i još mnogo dalje na istok nalazio u 
područj u rimske crkve. I Stonska biskupija spadala je u sferu latinske 
crkve. O latinskom kultu u Zahumlju u doba Mihajla Viševića 
svjedoči i crkvica u Stonu, koja je mogla služiti kao dvorska crkvica 
humskih knezova.$Nijeu opreci sa latinskom orijentacijom Zahum- 
lja u prvo doba ni ono što navodi Porfirogenet u spisima De admin- 
istrando imperio i Vita Basilii, da je car na molbu upućenu iz 
južnoslavenskih zemalja poslao svećenike s carskim čovjekom, pa 
su pokršteni i oni koji to ranije nisu bili. Bizantu je najvažniji cilj bilo 
priznavanje vrhovne bizantske vlasti, kako to izričito kaže i Porfiro- 
genet.$7 Putem pokrštavanja htjeli su ponovno uspostaviti bizantski 
suverenitet i nad Zahumljem, ali se zapravo vlast Bizanta slabo 
osjećala u svim krajevima izvan tematskog uređenja, pa i u Zahum- 
lju. To proizlazi iz Porfirogenetovih riječi da se Zahumljem i drugim 


63. Konstantin Porfirogenet, De administrando imperio, 88, 93-94. Vizantijski 
izvori, sv. 2, 79. 

64. F. Šišić, Ljetopis popa Dukljanina, 389-391. 

65. V. Foretić, Povijest Dubrovnika, 22. 

66. M. Vego, Ranosrednjovjekovni natpis, 61-77. 

67. Konstantin Porfirogenet, De administrando imperio, 68-69. Vizantijski izvori, 
sv. 2, 16. I. Goldstein, Hrvatski rani srednji vijek, 234-235 i dalje. 

zemljama vladali arhonti, "iz reda njihovih suplemenika, "koje su 
oni htjeli i izabrali", "i od roda koga su oni želili i volili"."? Anonim 
u 30. pogl. piše da je Dubrovnik plaćao arhontu Zahumlja 36 no- 
mizmi (funti zlata) danka, a arhontu Travunije također 36 nomizmi. 
Taj danak uveden je s ciljem uspostavljanja mirnih odnosa među 
stanovnicima Dubrovnika, koji su imali svoje vinograde u jednoj i 
drugoj zemlji i Zahumljana, odnosno Travunjana. Taj danak, nazvan 
mogoriš, primali su humski knezovi i njihovi nasljednici sve do 
turskog osvajanja Popova Polja.$? Pretpostavlja se da je taj danak 
uveden nakon 867, za vladavine cara Bazilija, koji se Živo zauzeo 
oko učvršćenja bizantske vlasti u Dalmaciji i daljoj unutrašnjosti. 


Međutim, čini se da plaćanje danka Zahumlju i Travuniji nije 
uvedeno u isto vrijeme kada i plaćanje Slavenima na području 
hrvatske države. Naime, u spisu De administrando imperio posebno 
se tretira obaveza plaćanja danka gradova Splita, Trogira, Zadra, 
Cresa, Raba i Krka, u ukupnom iznosu 710 nomizmi. Prije Bazilijeva 
zavođenja danka strategu se plaćalo 720 nomizmi, a poslije toga 
plaćalo se Slavenima, a strategu tek simbolično, svega 10 nomizmi. j 
Nakon toga, De administrando imperio posebno govori o obavezi 
Dubrovčana prema arhontu Zahumlja i Travunije, ali to ne dovodi u 
vezu sa ranijim davanjem danka strategu. To posredno dokazuje da 
Zahumlje nije spadalo pod stratega. Tek se potkraj svoje vlade 
Mihajlo Višević priklonio Bizantu te je počašćen visokim titulama 
antipata (prokonzula) i patricija. Prije toga bio je saveznik bugarskog 
cara Simeona. 


Postavlja se pitanje: Kada je uveden danak za područje Za- 
humlja i Travunije? Možda bi se to moglo povezati sa zapisom u 26. 
pogl. Ljetopisa popa Dukljanina (koji je dubrovačkog postanka). Tu 
se govori kako je iz Sicilije izišlo mnoštvo saracenskih lađa), pa su 
tom prilikom svi primorski gradovi bili razrušeni: "Latini pak u 
bijegu potraže planine, gdje prebivahu Slaveni. Kad su se Saraceni 
vratili u svoju zemlju, htjeli su i Latini da se vrate u svoje gradove, 
ali ih Slaveni uhvate i zadrže kao roblje. Potom ipak mnogi puste 
Latine na slobodu pod uvjetom da im za sva vremena plaćaju danak 
i služe. I tako su počeli ponovno graditi primorske gradove, što su ih 


68. Konstantin Porfirogenet, De administrando imperio, 68, 93. 

69. Konstantin Porfirogenet, De administrando imperio, 84. M. Vego, Postanak, 
43. 

70 J. Ferluga, Vizantijska uprava, 34. 

71 Vidi: I. Goldstein, Hrvatski rani srednji vijek, 278. 

bili Saraceni porušili."72 Navedeni zapis se, po mojem mišljenju, 
odnosi na saracensko pustošenje, koje se vjerovatno ima datirati u 
866-867, kada su stradali gradovi Budva, Risan i Donji Kotor, a 
Dubrovnik je bio pod opsadom. ? U takvim prilikama mogao je dio 
Dubrovčana potražiti utočište među Slavenima u planinama dalje od 
Dubrovnika, a to je onda bio povod za uvođenje danka, kako se 
opisuje u Ljetopisu popa Dukljanina." Povezivanje svih spomenutih 
podataka dopušta pretpostavku da se radi o uređenju odnosa u 
dubrovačkom zaleđu koje se može datirati u 866-867. godinu. U 9. 
pogl. Ljetopisa zagorske sklavinije spominje se kako je "blaženi muž 
Konstanc" na poziv pape pošao u Rim, pa se dodaje da je "u to vrijeme 
učinjeno veselje" među progonjenim i izbjeglim kršćanima, koji se 
vratiše u svoja prebivališta. Tada su napokon dokraja uređeni odnosi 
sa kršćanima, što će reći Romanima." To se dakle zbilo u vrijeme 
kada je Ciril krenuo u Rim, a to se datira u 867/868, što znači upravo 
one godine kada držim da je uveden danak koji su se Dubrovčani 
obavezali plaćati Zahumljanima. 


Zahumlje se kao zasebna cjelina uobličilo već 869. godine. 
Naime, prema Porfirogenetu, Zahumljani su sudjelovali u pomorskoj 
opsadi Barija, koja je trajala od 869. do 871. godine. Grad koji su 
Arapi držali četrdeset godina oslobođen je zajedničkom akcijom 
Bizanta, Franaka i pape, pa su tom prilikom bili angažirani Hrvati, 
Srbi, Zahumljani, Travunjani, Konavljani i Dubrovčani, kao i dal- 
matinski gradovi Hrvatske i ostali slavenski arhonti.'$ To upućuje na 
zaključak daje pri opsadi Barija, zajedno sa drugim južnoslavenskim 
arhontima, sudjelovao lično zahumski arhont. Daljnja politička afir- 
macija Zahumlja obilježena je vladavinom Mihajla Viševića, koji se 
prvi put javlja 912, a trag mu se gubi 927-928. godine. Mletački 
ljetopisac Ivan naziva ga 912. "dux Sclavorum". Mihajlo je tada bio 
opredijeljen za Bugarsku, nasuprot Bizantu, što pokazuje da nije 
vodio računa o proglašenom bizantskom suverenitetu. Protivbizant- 
sko usmjerenje kneza Mihajla došlo je do izražaja još i 917, kada je 


72. F. Šišić, Ljetopis popa Dukljanina, 318-319. 

73. Konstantin Porfirogenet, De administrando imperio, 68. 

74. Šišić smatra da taj zapis "jamačno potpuno odgovara istorijskim činjenicama", 
ali tvrdi da se događaj zbio u proljeće 841. i konstruira neko ranije "lokalno 
uređenje između Romana i Slavena u Boki kotorskoj i susednom primorju od 
Budve do Ulcinja, koje je onda prihvatio i car Vasilije 1". Ljetopis popa 
Dukljanina, 444. Međutim, u povijesnim vrelima nema spomena o plaćanju 
nekoga lokalnog danka na području Boke kotorske i susjednog primorja. 

75. F. Šišić, Ljetopis popa Dukljanina, 390. 

76. Konstantin Porfirogenet, De administrando imperio, 70-71. 

prijavio caru Simeonu srpskog arhonta Petra da se povezuje sa 
Ugrima i Bizantom, želeći zaratiti na Bugarsku. Ugled koji je Mihaj- 
lo uživao vidi se i po tituli koje su mu davali papa, a onda i bizantski 
car, nakon što se priklonio Bizantu. Papa Ivan X upućuje 925. pismo 
"Michali exscellentisssmo duci Chulmorum", dok ga Bizant po- 
čašćuje titulom antipata i patricija. Kako se navodi u južnoitalskim 
analima (Annales Barenses) knez Mihajlo, koji se tu označuje kao 
"rex Sclavorum", zauzeo je 926. bizantski grad Sipont na zapadnoj 
obali Jadranskog mora. "" Toje, poslije vijesti o sudjelovanju Zahum- 
ljana u pomorskoj opsadi Barija, daljnja potvrda o drevnoj pomorskoj 
afirmaciji Zahumlja. 


Kada je riječ o Mihajlu Viševiću, posebno je pitanje njegovo 
porijeklo. Pravi odgovor na to pitanje zadire u znatno širu problema- 
tiku, povezanu sa slavenskim doseljavanjima na Balkan. O tome je 
dao podatke Porfirogenet, koji u poglavlju o Zahumlju kaže: "Rod 
antipata i patricija Mihajla, sina Višetina, arhonta Zahumljana, 
potječe od nekrštenih stanovnika na rijeci Visli, koji su nazvani i 
Litciki, te se naselili na rijeci nazvanoj Zahuma.""$ Prilično je 
rašireno mišljenje prema kojem navedeni podatak valja shvatiti u 
smislu da su svi Zahumljani, odnosno Srbi, porijeklom sa rijeke 
Visle. Manji broj istraživača drži — s obzirom na smještaj stare 
postojbine Hrvata na području iza Karpata, u današnjoj jugozapadnoj 
Poljskoj i sjeveroistočnoj Češkoj, a to znači i na rijeci Visli — kako 
se taj podatak može protumačiti u smislu da su Zahumljani Hrvati. 
Takva tumačenja pobija Relja Novaković, obrazlažući da su Zahum- 
ljani prema Porfirogenetu porijeklom Srbi, dok je samo dio Zahum- 
ljana zvanih Litciki porijeklom od nekih Slavena na Visli."? Čini mi 
se da Porfirogenetov tekst ne bi trebao izazivati veće nedoumice. On 
izričito kaže da su savremeni stanovnici Zahumlja Srbi, koji su ovdje 
još od vremena onog srpskog arhonta koji je prebjegao caru Herak- 
liju. Nakon toga napominje da vladajuća struktura u Zahumlju nije 
istog porijekla kao ostali Zahumljani, jer rod arhonta Mihajla Vi- 
ševića potječe od nekrštenih stanovnika na rijeci Visli. Osobenost 
Zahumljana sadržana je u činjenici da im vladajuća dinastija nije 
istog porijekla kao i podaničke mase. Sporno je jedino kada su se 
Litciki naselili, da li zajedno sa ostalim Zahumljanima, tj. u doba tzv. 


77. Isto, 90. N. Klaić, Povijest Hrvata, I, 41, 32, 282-283, 292-294. I. Goldstein, 
Hrvatski rani srednji vijek, 278, 296-297. R. Novaković, Da li su svi Za- 
humljani, 19-43. 

78. Konstantin Porfirogenet, De administrando imperio, 93. 

79. O državi Vislana usp. J. Lesny, Panstvo Samuela, 156-170. 

Druge velike seobe ili — što mi se čini vjerovatnijim — tek negdje 
krajem IX stoljeća. Novaković se opredjeljuje za prvu pretpostavku. 
Smatra da su Litciki porijeklom bliski Bijelim Hrvatima te da su na 
Balkan došli najvjerovatnije u isto vrijeme.?? Nasuprot tome, sma- 
tram da se seoba sa Visle u Zahumlje može datirati i u osmo 
desetljeće IX stoljeća. Uporište za to daju Žitije Metodija te Gallova 
hronika. Takvo shvaćanje prilično je rasprostranjeno u poljskoj 
historiografiji, dok je u južnoslavenskoj historiografiji ostalo neza- 
paženo i nije našlo odjeka.?! Jan Potocki je još 1793. razlikovao 

. srpsko pleme Zahumljana od slanskog roda arhonta Mihajla Više- 
vića, a Joachim Lelewel iznio je pretpostavku da je otac kneza 
Mihajla istovjetan sa nepoznatim vladarem u Žitiju Metoda, u tzv. 
Panonskim legendama: 


U 9. pogl. Žitija Metoda pripovjeda se o Metodovim proročan- 
stvima, pa se kaže: "Vrlo moćan poganski knez u Visli rugao se 
kršćanima i progonio ih. Metod mu je poručio: 'Dobro bi ti bilo, sine, 
da svojevoljno primiš krštenje, da ne budeš uhvaćen i prisilno kršten 
u tuđoj zemlji, pa ćeš se mene sjetiti. '"$? Bez obzira na činjenicu što 
navedeni odlomak odaje neke hagiografske elemente, mislim da se 
njegov sadržaj može u cijelosti usvojiti. Valja imati na umu da je 
Žitije Metoda pisano neposredno nakon Metodove smrti 885. pa je 
ispričani događaj morao biti u svježoj uspomeni. Metod je postigao 
samo ograničen uspjeh kod stanovnika Visle, što se najbolje vidi po 
okolnosti da nije uspio pokrstiti kneza, koji je ostao poganin. Poznato 
je da je područje Visle, gdje je vladao taj knez, pokršteno tek za 
Mječislava I (962-992), i to iz Češke. Za vislanskog kneza kaže se u 
Žitiju da je bio uhvaćen i nasilu kršten, ali u tuđoj zemlji. Taj podatak 
morao bi odgovarati stvarnom stanju, budući da je Svetopluk, kako 
se drži, između 875. i 879. pokorio državu Vislana i doveo u Mo- 
ravsku kao zarobljenika kneza Višu.$4 Vislanski knez iz Žitija Me- 
toda, kako se po svemu čini, istovjetan je s pretkom (ocem ili djedom) 
Mihajla Viševića. Podatak iz 9. pogl. Žitija Metoda i 33. pogl. spisa 
De administrando imperio mogao bi se odnositi na istu ličnost. Oba 


80 R. Novaković, Da li su svi Zahumljani, 19-43. 

81 Potrebne izvore i literaturu o ovom pitanju pribavio mi je gosp. Jan Lesny, 
saradnik Instituta Slawianoznanstwa PAN, kojem dugujem zahvalnost. 

82. J. Lelewel, Narody, 1853, LXXI, LXXII, 686, 693, 710; 499, 500, 506, 511. 
Isti, Polska wiekow srednich. T. Wasilewski, Wislanska dynastia, 23-61. 

83. Žitija Metoda, 51. 

84. T. Wasilewski, Wislanska dynastia, 48-49, 61. Neki autori poistovjećivali su 
vislanskog kneza s Vislavom Lijepim iz Poljske legende redigirane krajem 
XIII ili početkom XIV stoljeća. L. Lenard, Stari Srbi, 45-46. 


Izvora govore o knezu koji je vladao na rijeci Visli. Oba izvora 
naglašavaju da narod na Visli nije bio pokršten, a onda je uslijedilo 
krštenje, ali izvan Visle. Sudeći po imenu, Viša je bio poganin, a 
njegovo potomstvo (Mihajlo) već je kršćansko. Žitije Metoda navodi 
da krštenje nije obavljeno dobrovoljno i za knezova boravka na Visli 

a po spisu De administrando imperio, rod Viševića preselio se sa 
Visle u daleki kraj u Zahumlju. Može se pretpostaviti da je knez bio 
protjeran sa Visle u doba sastavljanja Žitija Metoda (kako se.obično 
uzima u prvoj polovini 885. ili početkom 886.). S druge strane, Višin 
sin ili unuk Mihajlo prvi put pojavljuje se na povijesnoj pozonići 
912. godine. Teško je povjerovati da bi se u zahumskoj dinastiji 
sačuvala uspomena o porijeklu sa daleke Visle kroz tri stoljeća, što 
bi proizlazilo iz uobičajene pretpostavke južnoslavenskih povjesni- 
čara da se Porfirogenetov podatak odnosi na vrijeme cara Heraklija 

Prihvatljivije je stajalište Lelewela i poljskih autora koji ga slijede. 


Ostaje teže rješivo pitanje kada je vislanski knez — koji je bio 
zarobljen oko 875-879. — stvarno doselio na jug te kada je i gdje 
pokršten. Prema poljskim autorima, vislanski je knez u veliko- 
moravskoj državi zarobljen i pokršten, a tek potom doselio je u 
Zahumlje. Može se, međutim, pomišljati i na druge mogućnosti, tj 
daje, izgubivši vlast na Visli, odmah prebjegao na slavenski jug gdj e 
se pokrstio. Također je moguće da je rod Viševića dospio u južno 
slavenske zemlje u velikom egzodusu Moravljana poslije propasti 
velikomoravske države 906. godine. Čini mi se najlogičnijim pret- 
postaviti da je Viša, izgubivši bitku sa Svetoplukom, prebjegao ravno 
na slavenski jug i nastanio se sa svojim rodom na rijeci "nazvanoj 
Zahluma". Krštenje je moglo uslijediti i u novoj sredini, koja je 
upravo bila pokrštena. Ali, neovisno od činjenice da li se krstio u 
Velikoj Moravskoj ili na slavenskom jugu, Viša je krštenje vjero- 
vatno primio od latinskog svećenstva. Latinsko bogoslužje provodilo 
se u to vrijeme u Velikoj Moravskoj i u zemlji u koju je Viša doselio. 


. Toje, po mojem mišljenju, Zahumska rijeka koja je 
gornjem toku pripadala župi Viševa. Osim ijeke. još i Pijani 
Zalom-palanka podsjeća na Porfirogenetovu rijeku Zahluma. Napo- 
minjem da seu srednjem vijeku i gornja Neretva zvala Viševa možda 
po Viši, koji Je mogao biti župan te župe na gornjoj Neretvi. Župa 
Viševa na gornjoj Neretvi bila bi, prema tome, začetak iz koga se 
poslije razvila država Mihajla Viševića. On je nametnuo svoju vlast 


85 Lelewel smatra da je Metod pokušao 884. obratiti Višu na kršćanstvo, a 885 
Viša se smjestio na rijeku Zahlum. J. Lelewel, Geographic, 34-41. ; I 


u Zahumlju, koje se do njegova doba već znatno politički afirmiralo. 
Pretpostavku da je naziv župe Viševa možda izveden od roda Više- 
vića izrazio je, prilično oprezno, već Vladimir Corović. 


Zahumlje ili Hum imalo je dva politička središta: jedno na 
sjeveru, u neposrednom susjedstvu župe Viševa, u Bišću i u Blagaju, 
a drugo na jugu zemlje, u Stonu, na poluotoku Pelješcu." Čini mi se 
da je njime u jednom razdoblju, nakon Mihajla Viševića, vladao 
"kralj Predimir". "Slavni kralj Predimir" spominje se u 28, 30, 31. i 
32. pogl. Ljetopisa popa Dukljanina, ali mu u drugim izvorima nema 
traga. Šišić i drugi povjesničari ipak su ga smatrali historijskom 
ličnošću. Njegovu vladavinu Šišić je datirao u razdoblje od prije 969. 
do otprilike 980. godine. Medini je, mislim manje uvjerljivo, pret- 
postavio da je Predimir "narodno ime Mihajlovo"$$. U Ljetopisu 
popa Dukljanina prilično je zbrkano prikazano njegovo porijeklo. 
Vjerovatno je bio Trebinjac, koji je jedno vrijeme poslije Mihajla 
Viševića nametnuo svoju vlast na teritoriju Zete, Trebinja, Huma i 
Podgorja. Niz podataka koje Trebinjska hronika iznosi u VeZi S 
Predimirom moguće je provjeriti pomoću poznatih povijesnih či- 
njenica. Ljetopis dovodi Predimira u najbližu vezu sa hrvatskim 
kraljem Krešimirom, po svoj prilici Mihajlom Krešimirom II (949 — 
oko 969). Spominje se da je u to vrijeme umro bugarski car imenom 
Petar. To je bilo 969. godine. Također se navodi kako je grčki car 
(Ivan Cimiskije) osvojio Bugarsku, a to se dogodilo u proljeće 971. 
godine. Hronika je zabilježila i bizantsko zauzimanje Raške, što se 

smješta u 937. godinu. Raški župan, prema navodima hronike, pob- 
jegao je ka Predimiru. Dalje hronika bilježi smrt "grčkog cara" (10. 
1. 976.), što je dalo povoda pretpostavci da se Raška posredstvom 
Predimira oslobodila bizantske vlasti. Donose se podaci o prilikama 
u kojima je Predimir razdijelio kraljevstvo četvorici svojih sinova, 
davši Hratimiru Zetu, Boreslavu Trebinje, Dragoslavu Hum i Prevla- 
du (u Šišića pogrešno: Svevladu) Podgorje. Ta četiri okruga nazvao 
je Tetrarhijom. P. Anđelić ukazuje na mogućnost da je tekst koji 


86 V. Ćorović, Historija Bosne, 124. Ni Relja Novaković ne isključuje mo- 
gućnost da bi Porfirogenetova rijeka Zahluma mogla biti rijeka Zaloma u 
Nevesinjskom kraju, pa pritom dodaje: "U svakom slučaju vredelo bi krajnje 
pažljivo istražiti nazive iz Nevesinjskog kraja i uporediti ih sa nazivima negde 
sa područja gornje Visle." R. Novaković, Odakle su Srbi, 78. 

87 Naziv Hercegovina izveden je prema tituli hercega Stjepana Vukčića Kosače, 
"hercega od Svetog Save". Naziv Hercegovina za sve zemlje hercega Stjepana 
javlja se prvi put 1454. godine. M. Vego, Postanak, 48. 

88. F. Šišić, Ljetopis popa Dukljanina, 448-455. M. Medini, Starine, 56-57. 


govori o podj eli Tetrarhije uzet iz neke povelje, ugovora ili sl.$? Ako 
se pažljivo prati hronologija događaja, posebno u dubrovačkim Vre- 
lima, dolazi se do zaključka da je neposredno nakon Mihajla Vi- 
ševića, kojem se gubi trag 928, Zahumlje zauzeo Svetolik-Stjepan 
vladar zagorske sklavinije". To proizlazi osobito iz pisanja Luc- 
carija. On izričito napominje da je Svetolik-Stjepan prvi pripojio 
Hum Bosni, koja Je na taj način izbila na dubrovačke granice 'U to 
se uklapaju 1 izvještaji dubrovačkih hroničara o svečanom dočeku 
kralja Stjepana-Svetolika u Dubrovniku i o dobročinstvima koja je 
tom prilikom učinio Dubrovčanima. Dubrovački izvori JENA 

da Je Stjepan-Svetolik umro bez potomstva, ?9 Poslije Sgetolika £' 
Bosni je zavladala višegodišnja anarhija, što je iskoristio hrvatski 
Ka prerija -— slabi bosanski ban, videći da se ne može u 

mjeriti s Krešimirom j j 
opeka Pa jan) pobi egne k ugarskom kralju (39. pogl. 


I Neka imena humskih vladara XI i XII st. do prij 
jeu Humu vladala nemanjićka dinastija, JAT će SP hrana 
skim krivotvorinama", darovnicama samostanu na Lokrumu Jedini 
od tih povelja — kojom je zapravo riješen spor između benediktinaca 
iz Pulsana u Apuliji u korist lokrumskih benediktinaca, o posje- 
KR ovtiee Sv. Pankracija na Babinu polju — navodno je izdao 
osanski ban Borić. To podrazumijeva da bi za Borića Zahumlje 
(prije 1154-1 163) bilo sjedinjeno s Bosnom. Dubrovačke Hronike 
(Resti, Luccari, Orbini) također su saglasne da se u Borićevoj vlasti 
nalazio i Hum sa Trebinjem. Ti dubrovački izvori govore i o ratu 
Borića sa Dubrovnikom, Borićevu porazu, a zatim o uspostavljanju 
uzajamnog prijateljstsva.?2 Nedeljković tvrdi da je Borić Za 
Pe Humom, ali mislim da su mu slabi argumenti kojima dokazuje 
: ; deenom Srem To U Borić u povelji spominje Ljutovida 
" IKE — vladare zemlje", koji su u svoji isi 
potvrdili da su crkvu Sv. Pankracija a Ninu držali Benediktico. 
ne upučuje na zaključak da je Borićevo porijeklo u Humu, već samo 


89. P. Anđelić, T; rebinjski ljetopis, 79. 
M Kor Ere " 
0 Samo Ragnina izjednačava tog kralja Stjepana sa Svetolikom. Annales Ra- 


granici između Dubrovnika i i ? 

saveta ki nika i Bosne. J. Resti, Chronica Ragusina, 21. Op. 
SEVE Šišić, Ljetopis popa Dukljanina, 324. 
92. J. Resti, Chronica Ragusina, 53-54. J, Luccari, Copioso ristretto, 19-20. M 


Orbin, Kraljevstvo Slavena. O bana Barče ovi: I 
Bosna, 62-86. Op. redaktora. u Boriću vidi: N. Klaić, Srednjovjekovna 


da su njegovi prethodnici, kao vladari Huma, priznavali benediktin- 
cima njihovo pravo. Nedeljković je, međutim, u pravu kada, pobi- 
jajući Šišićeve tvrdnje, navodi da krivotvoritelj iz lokrumskog sa- 
mostana ne bi u ispravu unio ličnost koja je na tom području ne- 
poznata i nema nikakvih prava. 


U najstarijoj povijesti Zahumlja svakako nas najviše zanima 
odnos prema "zagorskoj sklaviniji", odnosno Bosni. O tome nije 
moguće dati tačnije podatke zbog pomanjkanja izvora, a prema 
vrelima drugorazredne vrijednosti Zahumlje bi, prije konačnoga 

' sjedinjenja s Bosnom za bana Stjepana Kotromanića godine 1322, 
činilo s Bosnom političku zajednicu za Svetolika-Stjepana u trećem 
desetljeću X st. i za vladavine bana Borića, sredinom XI stoljeća.?4 
Anđelić piše o kulturnom jedinstvu i srodnosti s užom Bosnom još 
u ranom srednjem vijeku, prije ujedinjenja nekadašnjih samou- 
pravnih područja, kao što su Trebinje, Hum i Neretva. On smatra da 
to područje treba promatrati i istraživati kao cjelinu.?" Jasan primjer 
te stare kulturne povezanosti jest Miroslavljevo evanđelje, nastalo na 
tlu Huma prije njegova pripajanja Bosni, za potrebe kneza Miroslava, 
brata ili polubrata srpskog velikog župana Nemanje. Ovo evanđelje 
se po pravopisu, jeziku i načinu ukrašavanja ničim ne udaljava od 
kulturnih spomenika nastalih na tlu Bosne." U toj kulturnoj bliskosti 
Bosne i Zahumlja vjera je bila vrlo važan činilac. Postoje, naime, 
određene naznake da se već poslije 1044. patarenstvo pojavilo na 
poluotoku Ratu sa Stonom, jednim od središta Zahumlja. U to 
vrijeme uslijedilo je po svoj prilici i preustrojstvo ćirilometodskih 
samostana u Bosni u krstjanske hiže. Nije nevjerovatno da su u toku 
ovih promjena u tu zajednicu bosanskih krstjana ušli i krstjani iz 
Zahumske zemlje.?? 


93 B. Nedeljković, Postojbina, 55-69. 

94. Usporedi: V. Klaić, Poviest Bosne, 50-51. F. Šišić, Ljetopis popa Dukljanina, 
248. 

95. P. Anđelić, Periodi, 199. Isti, Glavne etape, 265-290. 

96. N. Budak, Prva stoljeća, 128 i dalje. 

97 Vidi: F. Šanjek, Crkva i kršćanstvo u Hrvata, 216-218 i dalje. 


VI. 
OD SLAVENSKOG (ZAGORSKOG) D 
MORAVSKOG I BOSANSKOG IMENA 


1 


IMENA ZA BOSANSKI PROSTOR 
U RANOM SREDNJEM VIJEKU 


| Ime Bosna ne javlja se ni za zemlju, ni ij ij 

stolj eća. Nije za očekivati da bi se to ime ALAIN S = 
Sresti na Jugu prije 906, tj. prije propasti velikomoravske države Zato 
je spomen Bosne u spisu De administrando imperio, koji je nastao 
između 948. i 952, najstarije povijesno svjedočanstvo o imenu Bos- 
na. To Ime nije se ustalilo ni u Porfirogenetovo doba jeron taj prostor 
naziva još 1 "ostale sklavinije", Morava, odnosno i EŽAVIŠKA sali 
tija". Ali, u drugoj polovini XI st., kada je pisan Ljetopis zagorske 
sklavinije, bosansko ime bilo se dovoljno učvrstilo pa je prostor od 

gornje strane Drine" do "gore Bosare" označen kao Bosna. "Zagor- 
ska zemja", "zagorska sklavinija", "zagorsko kraljevstvo" Zludje 
sie se spominje u opisu Duvanjskog sabora označava prostor bu- 

uće Bosne. Kada je prevladao naziv Bosna za područje bosanske 


sklavinije, nazi j j j ičnu Ž 
me ij ziv Zagorje sveden je na jednu pograničnu župu prema 


Ž. 
SKLAVINIJA NA PROSTORU KASNIJE BOSNE 


š Zagorska sklavinija" koja se spominje na Duvanjskom sa- 

oru prostirala se od Drine na istoku do "gore Borove" na zapadu, a 
na jug i sjever vjerovatno do Zahumlja, odnosno Usorom de Save 
U tu sklaviniju naselilo se u trećem desetljeću IX st. "veliko mnoš- 


1 F. Šišić, Ljetopis popa Dukljanina, 308. 
2 Isto, 389. 


razloga da je upravo na području Bosne, Usore i Donjih Kraja 
slavensko ime pustilo duboke korijene i uporno se kroz stoljeća 
održavalo. Brojni su primjeri iz kojih se vidi da se područje Bosne 
dugo vremena označavalo nazivom sklavinija i drugim sličnim izra- 
zima. Ta slavenska nominacija nije nimalo neobična, jer se koristi za 
sve slavenske zemlje, osobito one pogranične. Najčešće strani izvori 
tako nazivaju slavenska plemena, narode i zemlje. U nekim izvorima 
slavenskim imenom označavaju se čitave regije, pa i u predjelima 
naseljenim Srbima i Hrvatima, gdje se još nije bilo učvrstilo hrvatsko 
i srpsko ime. Napokon, slavensko ime služilo je kao "nomen pro- 
prium" za pojedina slavenska plemena i krajeve. Među takvima može 
se spomenuti pleme novgorodskih Slavjana te Slavonija i Slovenija. 
Pod imenom sklavinija i drugim sličnim oblicima javljaju se osim 
Bosne i druge južnoslavenske zemlje, odnosno sva južnoslavenska 
plemena od Drave do Drima.? Naprimjer, u Hrvatskoj je knez Bra- 
nimir prvi za kojeg znamo da su ga nazivali ne samo "dux Scla- 
vorum", nego i "dux Croatorum". To je ujedno i najstariji spomen 
hrvatskog narodnog imena u ovom dijelu Evrope.' U Bosni je opće 
i slavensko ime napušteno nešto kasnije nego što je to bilo u Hrvat- 
skoj i Srbiji. Nerazlikovanje slavenskih plemena i njihovo obuhva- 
ćanje općim slavenskim nazivom karakteristično je za strance, a 
upravo su oni ostavili najviše povijesnih svjedočanstava o Južnim 
Slavenima u najstarijem razdoblju njihove povijesti. Bizantski, fra- 
nački i papinski izvori teško razlikuju južnoslavenska plemena. 
Naprimjer, u bizantskim se izvorima izraz sklavinija koristi i kao 
oznaka za slavensku unutrašnjost Dalmacije nasuprot romanskim 
gradovima na obali. Slični se primjeri nalaze i u Ljetopisu popa 
Dukljanina. U pripovijesti o povratku Pavlimira Bela iz Rima spo- 
minje se kako mu se narod "slavenske zemlje razveselio". I dub- 
rovački izvori, nasuprot dubrovačkim građanima, spominju "Sclavos 
de Sclavonia". U dubrovačkom statutu na jednom mjestu navodi se 
da se pod "dominos Sclavoniae" podrazumijeva raški kralj, bosanski 
ban, kao i humski te zetski knez. Tako je to protumačio Frano 
Gundulić.$ 


3. I. Beuc, Još o problemu, 162. O nazivanju Hrvata imenom Slaveni: F. Šanjek, 
Bosansko-humski krstjani, 37-40. Začuđuje da jedan cijenjeni učenjak kao što 
je Mihajlo Dinić mogao tvrditi da je "za Dubrovčane srednjeg veka Sclavonia 
bila samo Srbija". M. Dinić, O nazivima. 

4 I. Goldstein, Hrvatski rani srednji vijek, 262-263. 

s F. Šišić, Ljetopis popa Dukljanina, 318-321. 

6. Liber statutorum civitatis Ragusii, knjiga 3, glava 56, 79. 


U kontekstu problema "sklavinija" mislim da je posebno 
važno razmotriti šta Porfirogenet podrazumijeva pod "ostalim skla- 
vinijama". Iz njegovih podataka o "ostalim sklavinijama" može se 
zaključiti sljedeće: 

1) Riječ je o više sklavinija, tj. o Bosni, Usori i Donjim Kra- 
jima, koje su bile na neki način povezane. U spisu De administrando 
imperio podrobno je opisan položaj Srbije, Hrvatske, Zahumlja, 
Trebinja-Konavala, Duklje i Neretve. Prema tim podacima, granice 
Hrvatske, Neretve i Zahumlja određuju područje Bosne, Usore i 
Donjih Kraja. 


. 2) "Ostale sklavinije" bile su vrlo slabo povezane s Bizantom 
i nakon Bazilijevih reformi. Zbog toga se nakedonsko područje, gdje 
je uvedeno tematsko uređenje, ne može ubrojiti među te sklavinije. 


3) Porfirogenet navodi da u "ostalim sklavinijama" nisu vla- 
dali arhonti nego samo "starci župani". Ustrojstvo župa tipično za 
sklavinije u Bosni se održalo još duboko u srednji vijek, kako je to u 
više priloga pokazao Pavao Anđelić. "Nezavisni arhont", kojeg spo- 
minje Anonim u 30. pogl. spisa De administrando imperio, odvojio 
se od Hrvata iz Dalmacije i zavladao Ilirikom i Panonijom." Polazeći 
od postavke da se Ilirik i Panonija dodiruju u Bosni, tog "nezavisnog 
arhonta" smjestio sam u Bosnu. Podatak o nezavisnom arhontu može 
se povezati sa "kraljevima", o kojima se govori u 10. pogl. Ljetopisa 
zagorske sklavinije. Činjenica da su se "ostale sklavinije", nezavisne 
od Bizanta, nalazile na prostoru između "Panonije i Dalmacije" 
učvršćuje uvjerenje da se radi o području današnje Bosne. 


Svakako je neobično da se slavensko ime ne pojavljuje u 
postojećem tekstu Ljetopisa zagorske sklavinije. U latinskom (tali- 
Janskom) tekstu koji sam naslovio kao Regnum sclavorum spominje 
se slavensko ime na više mjesta. Na svim tim mjestima u hrvatskoj 
redakciji nalazi se hrvatsko ime. Ali, mislim da je u protografu stajalo 
slavensko ime te da je vjerovatno i naziv djela glasio Kraljevstvo 
Slavena (Regnum Scelavorum). Hrvatski redaktor, namjenjujući spis 
Neretljanima, zamijenio je slavensko ime hrvatskim. Ta izmjena, 
potom dio o podjeli Srbije na Duvanjskom saboru i dodatak o tri 
hrvatska kralja, preinake su koje je redaktor Hrvatske kronike učinio 
u odnosu na izvornik. Mora da je u protografu stajalo slavensko ime, 
osobito ako se prihvati pretpostavka da Pucićev kodeks — pronađen 
u Dubrovniku u posljednjem desetljeću XII st. — govori o uspo- 


7 Konstantin Porfirogenet, De administrando imperio, 80-81. 


menama i podvizima slavnih slavenskih glavara. Sintagma "regnum 
Sclavorum" dobro je bila poznata u Dubrovniku, odakle je vjero- 
vatno dospjela i u Bar. " 


Brojni su primjeri iz kojih se vidi da se pod slavenskom 
nominacijom često podrazumijevalo upravo današnje područje 
Bosne. U više dokumenata koji se odnose na Crkvu bosansku ta se 
crkva naziva "ecclesia Sclavoniae", odnosno "slavenska crkva". To 
ne znači ništa drugo nego da je za područje na kojem je djelovala bio 
uvriježen naziv sklavinija. Talijanski dominikanac Anselmo iz Alek- 
sandrije u svojoj raspravi O krivovjercima oko 1270. izričito izjedna- 
čava Slavoniju i Bosnu, navodeći kako su se neki trgovci "iz Sla- 
vonije", tj. iz zemlje koja se zove Bosna, putujući u Carigrad, 
upoznali s krivovjerjem i vrativši se u domovinu propovijedali taj 
nauk. Prema Šanjeku, to se dogodilo između 1147. i 1167. godine. 
Kada su brojčano ojačali, osnovali su crkvu, čiji se biskup zove 
biskup Sklavonije ili Bosne. U dominikanskim dokumentima iz 
sredine XIII st., koji govore o uspostavljanju Ugarske dominikanske 
provincije, spominje se da je njihova zadaća bila propovijedati 
"krivovjercima" u Slavoniji, tj. u zemlji koja se zove Bosna. I tokom 
XIV st. u dominikanskim dokumentima Crkva bosanska se naziva 
"ecclesia Sclavoniae", a sama Bosna Slavonijom.? Također, u više 
papinskih isprava Bosna se označava slavenskim nazivom. Postoje 
papinska pisma iz 1234. o progonu heretika u Sklavoniji. U pismu 
od 14. 10. 1234. papa Grgur IX potiče hercega Kolomana da hrabro 
i snažno udari na krivovjerce u krajevima Sklavonije ("versus partes 
Sclavoniae"), a u pismu datiranom 17. 10. 1234, upućenom latin- 
skom biskupu u Bosni, papa ga naziva "propovjednikom protiv 
heretika u Sklavoniji" ("contra hereticos Sclavoniae predicanti"). 
Prema tome, slavensko ime kroz niz stoljeća često je bilo "nomen 
proprium" za područje Bosne. !$ 


8. F. Šanjek, Bosansko-humski krstjani, 35-36. 

9 Monumenta Ordinis Fratrum Praedicatorum, 307. F. Šanjek, Bosansko- 
-humski krstjani, 35, 36, 41, 52, 55, 108. Šidak je još ranije ustanovio da su 
heretičku Crkvu bosansku na Zapadu zaista nazivali "ecclesia Sclavoniae". — 
J. Šidak, Studije o crkvi bosanskoj, 179. 

10. Codex diplomaticus, sv. 3, 415-416. Opće slavensko ime koristilo se za sva 
područja nastanjena Slavenima na kojima nije bio dovršen proces narodnog 
određenja. O tome govore i nazivi općeslavenskog karaktera koji su se održali 
do danas — Slavonija, Slovenija, Slovačka... Prema tome, teško je održiva teza 
da se naziv Sclavonia odnosio samo na Bosnu, odnosno da se tim imenom 
može odrediti područje Bosne. Op. redaktora. 


154 


ZAGORJE —- JEDAN OD NAZIVA ZA BOSNU 
U Libellus Gothorum, gdje se prikazuje prek lavenko robu 
u 2. i 3. pogl. Bosna se izjednačava sa "zagorskom St 
odnosno "zagorskim kraljevstvom". U 2. pogl. Bon a ok Je a 
smješta se uporedo s donjom Pete U Sa ee . o " 
ja" i i "bosanske strane. š i is 
— SE em bjevto Navedene zapee A 
nisu, dakako, od značaja za moguću političku podjelu, ke mož , 
pokazuju da se naziv Zagorje za Bosnu učvrstio ve i prije uvanj j 
skog sabora. U Ljetopisu zagorske sklavinije zagorske strane j ; 
Zagorje spomenuti su u 71.19. pogl., a "primorske strane" i "Zagors 
strane" uzimaju se kao jedna cjelina. Najjasniji podatak u u smisli 
sadržan je u 9. pogl. gdje jeriječo razgraničenju Zagorja 1 drevne 
na Duvanjskom saboru. Bosna se poistovjećuje sa Zagorjem, a 
Raška zemlja, a intervencijom Dubrovčana u tekstu Zagorje pos = 
isto što i Srbija.'! U svakom slučaju, Raška je, kao i Bosna, mogla 
biti označena kao "zagorska zemlja", ali samo u ze pom 
smislu. U političkom smislu, Raška se nije. mogla označavati o 
Zagorje. Ako se, naime, uzme da su vladari iz kataloga SEZIH 
sklavinije", počevši od Silimira pa do Svetolika, zaista postoje i o 
što su pruženi određeni dokazi, onda oni ne mogu biti vladari Raške, 
odnosno Srbije. Naime, zahvaljujući Porfirogenetu, barem su jadi 
dijelom poznati srpski vladari, počevši od Višeslava-Vojislava, Ja 
je vladao oko 780, pa do Časlava."? Katalog srpskih vladara nigdje 
se ne podudara s katalogom iz Ljetopisa zagorske sklavinije pa J€, 
dakle, riječ o dvije političke jedinice. | 
ia Gebalim, koja se spominje u jednom židovskom spisu, 
SIE 959. na du andaluzijskog vladara Abdurahmana mi A 
također bi se mogla tražiti u Bosni. Naziv Gebalim, što znači pe 
odnosio se na neku slavensku zemlju na putu prema Ugarskoj, odakle 


11 F. Šišić, Ljetopis popa Dukljanina, 295, 307, 387, 399, 403; "mm am 

12 U ostalim dijelovima Hrvatske kronike, odnosno Ljetopisu popa Du ie de 
sadržaju naziva Zagorje daje se različit smisao od onog kakav jeu + " 
Gothorum i Ljetopisu zagorske sklavinije. U 14. pogl. Zagorje se KAČE Ni 
područje Srbije: "ča jest g Dunaju i g Bugare, ča jest tja do Paunja = " 
(Paunje su Pauni oko Uroševca na jugu Kosova). Zagorje SA PIJE spo! - = 
se i u tzv. "hrvatskom dodatku", također u različitom značenju ( Sar : 
ima Ljetopis zagorske sklavinije: Bela Prvi "vaze kraljevstvo rvatsko. 

vazam Hrvate, i zagorsko i primorsko i bosansko kraljevstvo. 


13 G. Ostrogorski, Porfirogenitova hronika, 19-85. 

je pismo trebalo ići u Hazarsku zemlju. !+ Vladimir Mažuranić sma- 
trao je da se pod Gebalimom ima podrazumijevati Hrvatska, ali 
mislim da se prije radi o Bosni.!5 Naime, zaleđe Dalmacije bilo je 
poznato pod imenom Zagorje, dok nije prevladalo ime Bosna. Put iz 

panije u Hazarsku zemlju vodi preko područja Bosne, dalje u 
Ugarsku, pa preko Bugara (na Volgi) do Rusa. Prema Mažurani- 
ćevim pretpostavkama, poslanstvo je putovalo iz Hrvatske u Španiju 
i natrag morskim putem. Ako je zaista tako, onda je morskim putem 
iz Španije, preko Otrantskih vrata pa kopnom, dolinom Neretve u 
današnju Bosnu i dalje, za Crno more — put kraći, negoli preko 
srednjeg i sjevernog Jadrana. Tome treba dodati podatak da su već 
od sedamdesetih godina IX st. posvjedočene veze između "Zagorske 
sklavinije" i Hazarske zemlje. U Ljetopisu zagorske sklavinije zapi- 
sano je kako je "kralj" Satimir uputio u Hazarsku zemlju na izobrazbu 
budućeg "kralja" Budimira. 


4. 
MORAVA 


Ako se Metodova nadbiskupija teritorijalno protezala i južno 
od Save, dokle nikada nije dopirala velikomoravska država, nije 
neobično da se susrećemo s nazivom Morava i u krajevima izvan te 
države. Poznati su primjeri da se po crkvenoj pokrajini nazivala i 
zemlja, pa se čini da je to bio slučaj i s Moravom južno od Save. Već 
pojava imena Velika Moravska navješćuje da je postojala i neka 
druga Morava. Analogno tome, Porfirogenet naziva pradomovinu 
Hrvata na sjeveru Velikom Hrvatskom, a njihovo novo područje na 
jugu Hrvatskom. Jednako tako Teofan | Nikefor razlikuju Velik 
Bugar na sjeveru od Bugarske na jugu.!$ Prema tome, činjenica da 
se u historijskim izvorima spominje Velika Moravska navodi na 
pomisao da je postojala jedna druga Moravska. Konstantin Porfiro- 
genet zna za Veliku Moravsku i Moraviju na jugu. " Na razlikovanje 
dviju Morava ukazao je već Tomo Maretić, ali on je teritorij Morave 
suzio samo na Panoniju. Maretić piše: "Ima nekoliko dokaza, da se 
Panonija zvala Morava. Tako jedan staroslavenski izvor veli o sv. 


14. L. Glesinger, Jevreji i Hrvati, 35-45, 
15 V. Mažuranić, Gebalim, 28-39. 


16. Konstantin Porfirogenet, De administrando imperio, 87. F. Šišić, Povijest 
Hrvata, 271 i dalje. 


17 Konstantin Porfirogenet, De administrando imperio, 38-39, 101, 104, 
106-107. 

: Metodiju, da je bio arhiepiskop BbIIIIBHI0OIO0 MopaBoj ". Radi se o 


itivu duala, tj. dviju Morava, ili Morave (u. užem smislu) i 
Panonije (Niža lose ili Donja Morava je zemlja uz a Koea 
Moravu). Salcburški anonim veli o Mojmiru, koji je prognao u e 
da je bio "dux Maravorum supra Danubium", dakle, a a 
postojati i Morava "infra Danubium", tj. Panonija. U grčkom Zi iji 
sv. Klementa, učenika Metodova, spominje se panonska Morava ; 
Sve to dokazuje da je u Moravi i Panoniji živio isti narod. 


Poznati slavist Lubomir Havlik još je podrobnije razradio 
pitanje naziva Morava, upozoravajući da se to ime ne odnosi samo 
na velikomoravsku državu. Havlik naglašava da izvori govore o 
"regna Moravorum", dakle u množini ili u dualu. Havlik pois- 
tovjećuje Moravu sa zapadnom Mezijom. Očito misli na Moravu E 
sjevernoj Srbiji, mada je ona odmah poslije 870, slynege prve 
jurisdikciju Carigradske patrijaršije, bila izgubljena za Meto ovu 
moravsku nadbiskupiju. Havlik se dalje poziva na Conversio Bagoa- 
rioum et Carantanorum (c. 10), u kojem se navodi kako je Mojmir I 
imenovan upraviteljem "Maravorum supra Danubium , tj. teritorij , 
poviše Dunava. Ukazuje na zanimljivu činjenicu da su se južno ot 
Dunava uobičajili nazivi "Pannonia superior" i Pannonia inferior", 
ali u IX st. obje te Morave označavaju se kao gornje, Vj erovatno za 
razliku od tadašnje Donje Morave, smještene na Balkanu. Ime 
Donja Morava za područje Nitra, koje se javlja u XVI st. dalo je 
povoda da niz autora Donju Moravu iz Metodova vremena smješta 
na područje velikomoravske države. Mislim da to ne dovodi u pitanje 
postavku o Moravi na Balkanu. U Metodovo doba i kasnije nedvoj- 
beno se u povijesnim izvorima susreće jedna balkanska Morava, koja 
se obično smješta u Ilirik. Činjenica da se jedno područje u današnj oj 
Slovačkoj nazivalo Donjom Moravom ne dovodi upitanje postojanje 
Morave na Balkanu. Bizantolog Gavro Manojlović također je em 
postojanje dviju zemalja pod nazivom Moravska. Jedna je Veli . 
Moravska, "na obje strane današnjega gornjomoravskoga Sdoke 
jugu sve do Blatnoga jezera kao jezgra i ishodišta velikoga Svetop 'u- 
kova carstva", a drugo je "nova" Morava, za koju je Manojlović (kao 
uostalom i drugi autori) pretpostavljao da je bila na Moravi u da- 
našnjoj Srbiji. Prema Manojloviću, naziv "veliki za Veliku Morav- 

sku treba shvatiti u smislu "stari", "drevni"."" Imre Boba zastupa 


18. T. Maretić, Slaveni u davnini, 144. Prije Maretića o postojanju dviju Morava 
raspravljao je Joachim Lelewel, Geographie du Moyen age, 29. 

19. L. Havlik, Moravskaja narodnost, 170-171. 

20 G. Manojlović, Studije, 112. 

teoriju da Velika Moravska nije bila sjeverno, već južno od Dunava, 
te da je obuhvaćala današnji Srijem, Slavoniju, Bosnu i jedan dio 
Mađarske.?! Mislim da se velikomoravska država u svakom slučaju 
mora smjestiti sjeverno od Dunava i da se ne može poricati njezin 
udio i značenje u djelovanju Konstantina i Metoda. Drugo je pitanje 
na koje područje treba ograničiti posljednje razdoblje Metodova 
djelovanja. Naprimjer, u Srijemu nakon 870, uspostavljanjem epis- 
kopije pod Carigradskom patrijaršijom, sa sjedištem u Sirmiumu, 
nisu ostvareni povoljni uvjeti za rad Metoda i njegovih učenika. 
Inače, Boba je prvi koji je Porfirogenetova moravskog arhonta 
poistovjetio sa bosanskim. Dakle, iz više povijesnih izvora proizlazi 
zaključak da je, uz Veliku Moravsku sjeverno od Dunava, postojala 
još jedna Morava, za koju ima uvjerljivih razloga da se poistovjeti s 
područjem današnje Bosne. 


Bavarski Geograf svjedoči o postojanju dviju Morava, od 
kojih se jedna može smjestiti na područje buduće Bosne. Ovaj autor, 
u tekstu koji je nastao oko 873, razlikuje dvije Morave: Maskarii 
(Velika Moravska) i Merehanos. On kaže da opisuje "krajeve koji 
dotiču naše međe", ali se nije ograničio na krajeve sa sjeverne obale 
Dunava. Spominje, naprimjer, Bugare (Vulgari) te skupinu od sedam 
plemena u južnoj Rusiji. Čini se da se držao područja na kojem su 
djelovali Konstantin i Metod. Bavarski Geograf razlikuje dvije Mo- 
ravske i po tome što je Velika Moravska imala svega jedanaest, a ova 
druga Morava trideset gradova.?2 Merehanos-Morava nalazi se, pre- 
ma Bavarskom Geografu, na granici prema Franačkoj državi, kao što 
se nalazila i Bugarska. Riječ je o istočnoj granici Franačke države, 
pa su Bugari (u Srijemu) stajali na sjeveru, a Morava sa Merehanima 
na jugu. Nije se moglo raditi o srpskoj Moravi, kako tvrde pojedini 
autori, iz jednostavnog razloga što Morava u sjevernoj Srbiji nije 
graničila sa Franačkom državom. 


Najvažniji spomen Morave kao arhontije na jugu nalazi se u 
Konstantina Porfirogeneta u djelu De ceremoniis aulae byzantinae, 
gdje uporedo s arhontom Hrvatske, arhontom Srba, arhontom Za- 
humljana, arhontom Konavala, arhontom Travunjana i arhontom 
Duklje spominje i arhonta Moravije.? Porfirogenet u spisu De 


21. I. Boba, Moravia 's history reconsidered. Isti, Novi pogled. Takvi prijedlozi u 
znanosti nisu prihvaćeni. Vidi: N. Budak, Prva stoljeća, 102. Također vidi 
Budakov osvrt na knjigu u: Historijski zbornik 40, 1987, 430-432. Op. 
redaktora. 

22. Vidi: P. Šafarik, Slovanske starožitnosti, sv. I, 229. 

23. Vizantijski izvori, Sv. 2, 48. 

administrando imperio izričito navodi da su Svetopelekovu državu 
uništili Turci (Mađari).?+ Prema tome, Velika Moravska koju su 


uništili Mađari nije ona ista Moravska kojoj bizantski car upućuje 
naredbe. Da je u De ceremoniis aulae byzantinae riječ o Moravi na 
jugu pokazuje i okolnost da su na jugu i ostale arhontije koje 
Porfirogenet u tom kontekstu spominje (Hrvatska, Srbija, Zahumlje, 
Konavli, Trebinje i Duklja).?? Smatram da se pod Moravom u spisu 
De ceremoniis ima razumijevati Bosna. Činjenicu da Porfirogenet u 
De administrando imperio spominje ime Bosna, a u De ceremoniis 
Morava, tumačim okolnošću da je preuzimao podatke iz dva različita 
izvora. Poznato je da je Bosna imala arhonta na čelu, za razliku od 
srbijanske Morave, koja nije imala starih arhontija pa je isključeno 
da joj se obraćao bizantski car.2$ Na početku 13. pogl. De adminis- 
trando imperio Porfirogenet izričito kaže da je južno od Mađara 
smještena velika Moravija ili zemlja Svetoplukova. Prema 4 1. 1 42. 
pogl., Mađari su smješteni s one stranerij eke Dunava, u zemlji Mora- 
viji koju su opustošili i preuzeli od Moravljana, te s ove strane, izme- 
đu Dunava i rijeke Save.?" Južno od Save, a to je područje današnje 
Bosne, Porfirogenet spominje arhontiju Moraviju. On očito nije 
razlikovao Moravu od Velike Moravske, pa i područje južno od Save 
zove Svetopukovom Velikom Moravskom. Porfirogenet ne dovodi 
u pitanje navedeno tumačenje da su južni susjedi Mađara Hrvati, jer 
je Morava teritorijalna odrednica, a Hrvati etnička, pajedno drugome 
uopće ne protivrječi. 8 Porfirogenetove granice Ugarske bile bi 
posve nejasne kad bi se pod Velikom Moravskom ili Svetopukovom 
zemljom podrazumijevala velikomoravska država. Međutim, ako se 
prihvati da se Porfirogenetov navod odnosi na južnu Moravu, ot- 
"padaju sve nedoumice. U Porfirogenetovo vrijeme, uostalom, posto- 
jala je samo južna Morava, a Ugarska nije ni mogla graničiti sa 
Velikom Moravskom, koja je 906. već bila propala. Tada je Velika 
Moravska postala sastavni dio Ugarske. Prema tome, Ugarska bi 
graničila na istoku s Bugarima, na zapadu s Francima, na sjeveru s 


24. Konstantin Porfirogenet, De administrando imperio, 104-105. 

25. J. Ferluga kaže: "Da je Moravija ili Moravska vezana za grupu država na 
zapadnom dijelu Balkanskog poluostrva vidi se iz toga što je ona posljednja 
u toj skupini, dakle piše se svim vladarima od Hrvatske do Moravije 
uključno!" J. Ferluga, Lista adresa, 166, 168. Pa 

- 26 Imre Boba kaže da je taj moravski knez vladao negdje južno od Save. Na 

drugom mjestu izričito navodi da moravskog arhonta treba poistovjetiti s 
Bosnom. I. Boba, Moravia 's history, 5. Isti, Ćiril-Konstantin i Svetopluk. 

27 Konstantin Porfirogenet, De administrando imperio, 38-39, 107, 108. 

28. Isto, 105. 

Pečenezima, na jugu s (južnom) Moravskom ili "zagorskom sklavi- 
nijom", odnosno "prema gorama" s Hrvatima. Lista južnoslavenskih 
vladara u De ceremoniis, prema Jadranu Ferlugi, najvjerovatnije je 
sastavljena u doba vladavine Lava VI (886-912), a poslije nije dotje- 
rivana.?? Mislim da je ta tvrdnja važna upravo za objašnjenje pojave 
moravskog arhonta među južnoslavenskim vladarima. Činjenica je 
da se ne spominje bosansko ime. Početkom X st. bosansko ime se na 
jugu još nije bilo učvrstilo. Moravska nadbiskupija još nije bila 
sasvim ugasila pa je na budućem bosanskom prostoru prevladavalo 
moravsko ime za zemlju. I arhont se zvao moravski arhont pa je tako 
vjerovatno posljednjih godina vlade Lava VI dospio i u listu južno- 
slavenskih vladara. 


O postojanju više slavenskih država pod imenom Morava 
svjedoči i hronika Regina, opata samostana u Prmu (umro 915). 
Regino pod godinom 860. (zapravo je ispravno datiranje u godinu 
870) govori o tome kako je Ludovik Stariji (830-876) dao oslijepiti 
velikomoravskog kneza Rastislava (Rastis), nakon što ga je u ratu 
porazio. Ludovik je u to doba ratovao protiv slavenskih plemena, 
dakle ne samo protiv Rastislavljeve Velike Moravske. Izričito na- 
glašava da je upao s vojskom u "regna" Moravljana.?" Za ubikaciju 
Gornje i Donje Moravske važan je i jedan podatak iz spisa Conversio 
Bagoariorum et Carantanorum, nastalog oko 871-872. godine. U 10. 
poglavlju tog traktata navodi se kako je Mojmir I imenovan knezom 
"Moraviorum supra Danubium".}! Velikomoravska država dopirala 
je do Dunava pa se dotle prostiralo i Mojmirovo područje. S obzirom 
na podatak da je anonimni savremenik držao potrebnim napomenuti 
da je Mojmir bio knez Moravljana iznad Dunava, tj. prostora veli- 
komoravske države, to podrazumijeva da je bilo Moravljana koji su 
živjeli i izvan velikomoravske države. Iz pisanja ruskoga ljetopisca 
Nestora u razdoblju od 1079. do 1080. nije jasno ima li se pod 
Moravom razumijevati samo Ilirik ili Velika Moravska, Panonija i 
Ilirik, ali u svakom slučaju Nestorova Morava obuhvaća Ilirik, dakle 
i predjele izvan velikomoravske države. Nestor zna i za slavensku 
zemlju u kojoj vlada Rastislav, Svetopluk i Kocelj. Iz teksta se vidi 
da i Nestor — kao što je u ono doba slučaj i s papinskom kancelarijom 
— smatra da su Slaveni u Iliriku starosjedioci. Po Pavlovoj poslanici 
Rimljanima pogrešno se zaključivalo da je sam Pavao širio kršćan- 


29. J. Ferluga, Vizantijsko carstvo, 87. 
30 Magnae Moraviae fontes historici, sv. 1, 135-136. 
31 De conversione, 6-14. F. Kos, Convertio Bagoariorum. 


stvo na Balkanu.?? Nestor čak tvrdi da je sveti Pavao propovijedao 
na slavenskom jeziku te da je postavio sv. Andronika za sirmijskog 
biskupa, a njega je naslijedio Metod.?? Tu je očito nastojanje da se 
ukaže na legitimitet Metodova proglašenja panonskim biskupom, 
radi ostvarenja misije među Slavenima. Na temelju svega izloženog, 
smatram da ne može biti dvojbe o postojanju jedne balkanske 
Morave, koja je bila sastavni dio Metodove nadbiskupije. Nasuprot 
prevladavajućem mišljenju da je balkanska Morava istovjetna s 
porječjem srbijanske Morave, tj. sjevernom Srbijom, smatram da je 
treba tražiti u Bosni. 


Ime rijeke Morave u Srbiji dolazi od imena Margus, poznatog 
već u rimsko doba. To ime nema nikakve veze s Moravljanima, već 
su ga Slaveni preuzeli od starosjedilaca.?! Osim toga, ne postoje 
nikakvi dokazi da je na području sjeverne Srbije postojala neka 
srazmjerno samostalna arhontija. To područje osvojili su Bugari i 
tada je bilo u sastavu bugarske države, a zatim je organizacijom crkve 
potpalo pod Carigradsku patrijaršiju.?" Bit će da je ime Morava za 
biskupiju prihvatila i Moravska episkopija pod jurisdikciijom Cari- 
gradske patrijaršije. Moravska episkopija postojala je istovremeno s 
Metodovom moravskom nadbiskupijom, što je daljnji dokaz da valja 
razlikovati Metodovu južnu Moravu i Moravsku episkopiju u sjever- 
noj Srbiji. Pristupanjem bugarske crkve 870. patrijaršiji u Carigradu, 
područje sjeverne Srbije došlo je pod utjecaj Istočne crkve. Na 
carigradskom saboru 879, koji je sazvao Focije, sudjeluje i moravski 
episkop Agaton. František Dvornik s pravom naglašava da je epis- 
kopija s Agatonom na čelu osnovana "za Slavene nastanjene u 
porječju Morave u današnjoj Srbiji". Dvornik smatra da ime te 
biskupije ne dolazi po imenu rijeke Morave, već po gradu Moravi, 
"koji bijaše smješten pri utoku Morave u Dunav".?$ Da episkopiju 


32. Prema Rim, 15, 19, apostol Pavao je krajeve oko Jerusalema i naokolo do 
Ilirika napunio Kristovim evanđeljem — kako je to javljao oko 58. godine 
kršćanima u Rimu. 

33. Chronica Nestoris. 

34. R. Rogošić, Veliki Ilirik. 

35. Svjestan da se moravski knez iz De ceremoniis ne može ubicirati u sjevernu 
Srbiju, Relja Novaković piše: "O arhontu Moravije nagađa se mnogo veoma, 
ali najviše se pomišlja na neku arhontiju u oblasti reke Velike Morave. Pri 
tomu se zaboravlja da je to područje u IX. i X. veku gotovo celo bilo pod 
bugarskom vlašću, pa bi bilo prirodnije očekivati da je pismo upućeno arhontu 
Bugarske." R. Novaković, Gde se nalazila Srbija. Vidi također: M. Dinić, 
Braničevo, 3, 10. 

36. F. Dvornik, Les Slaves, 233-234. 


Moravu valja tražiti u sjevernoj Srbiji svjedoči i spisak biskupa 
potčinjenih ohridskom nadbiskupu, u kojem se navodi i moravski 
episkop.?7 Postojala je, dakle, episkopija Morava na Moravi, ali u 
okviru Carigradske patrijaršije. Nema sumnje da je bila smještena u 
porječju srbijanske rijeke Morave. Ali, istovremeno je postojala i 
ćirilometodska nadbiskupija Morava u Iliriku pod papinskom juris- 
dikcijom. Moravska nadbiskupija (osnovana 869.) nije dugo trajala 
pa je s nadbiskupijom postupno iščeznulo i ime za zemlju. 


5. 
NASTANAK IMENA BOSNA 


Ime Bosna javlja se prvi put u obliku Bosona u 32. pogl. spisa 
De administrando imperio Konstantina Porfirogeneta. Bosna se, 
dakle, ne spominje u historijskim vrelima prve polovine X stoljeća.?$ 
U historiografiji se uglavnom smatra da je bosansko ime postojalo 
već u starosjedilaca prije dolaska Slavena pa su ga, dakle, Slaveni 
zatekli. U brojnim pokušajima da se objasni odakle ime Bosna, 
prevladavaju oni autori koji ime izvode iz ilirske, odnosno rimske 
starine, a manji dio autora zastupa tezu o slavenskom porijeklu 
imena. Neki stariji autori izvodili su ime Bosna od imena Pečenega 
i Besa. Mavro Orbini, naime, tvrdi da su Besi živjeli u Trakiji skupa 
s Bugarima. Protjerani od Bugara, oni su se naselili u predjelima 
među Savom, Unom, Drinom i Jadranskim morem te pretvorivši u 
imenu e u o prozvaše se Bosi, a odatle i Bosna.?? Jasno je da su sve 
te teorije bez znanstvene vrijednosti. 


Mišljenje da se rijeka Bosna nekada zvala Bassant ili Basanius 
— prema rimskoj postaji Ad Bassane (Bassantis), koja se smješta na 
lijevu obalu Save, gdje je danas slavonsko selo Petrovci — bilo je 
prilično rašireno. Drugi autori opovrgavali su tu postavku, smatrajući 
daje rimska postaja dala ime rijeci Bosut, a ne Bosni. Nasuprot tome, 
Antun Mayer smatra da imena rijeka Bosuta i Bosne imaju isti 
korijen, ilirskog porijekla. Ćiro Truhelka također je pokušao pro- 
tumačiti ime Bosante, smatrajući da su Rimljani tako nazivali 
Bosnu./0 


37 Magnae Moraviae fontes historici. Usporedi: J. Kalić, Crkvene prilike, 29. 

38. Dominik Mandić tvrdi da se ime Bosna spominje već 753, što je zaključio 
pogrešnim tumačenjem i datiranjem sabora na Duvanjskom polju. D. Mandić, 
Rasprave i prilozi, 191. 

39. N. Gržetić, O vjeri starih Slavena, 143. 

40 W. Tomaschek, Die vorslawische Topographie, 499-500. N. Vulić, Reka 


Više autora izvodi porijeklo riječi Bosna od rijeke Bathinus, 
na kojoj su se pobunjeni Panonci predali Rimljanima. na kraju us- 
tanka 6-9. godine./! Ta postavka temelji se na jednom solinskom 
natpisu, koji je teško oštećen upravo na mjestu koje bi se imalo čitati 
Bathinus. Od cijele riječi čitljiva su jedino početna slova: "Ba...". 
Pretpostavlja se da natpis spominje cestu koja vodi "ad Bathinum 
flumen", udaljenoj od Salone 156 milja. Prema spomenutim auto- 
rima, ta cesta dijelila je pleme Breuka od Desidijata. Solinski natpis 
povezuje se s vijestima o panonsko-dalmatskom ustanku 6-9. godine, 
koji je zahvatio područja Breuka i Desidijata. Smatra se da su ova 
plemena nastanjivala područje bosanske Posavine te da ih je dijelila 
rijeka Bathinus, po kojoj je Bosna dobila ime.'? Čitava ta konstruk- 
cija stoji na slabim nogama, jer je natpis oštećen i nečitljiv, a osim 
toga nije dokazano ni da su Breuci i Desidijati zaista nastanjivali 
područje Posavine, niti da je ustanak ondje okončan. Postoji mišlje- 
nje i da je Bosna prozvana po starokršćanskoj biskupiji sa sjedištem 
u Bistui, koja se, prema toj teoriji, nalazila u Mošnaju kod Travnika 
ili — što je manje vjerovatno — u današnoj Zenici. To mišljenje je u 
historiografiji ostalo usamljeno.? Među teorije koje se odnose na 
porijeklo riječi Bosna spadaju i one koje su to ime izvodile na temelju 
vlastitih imena plemenskih starješina. Tako je Marko Vego, tragajući 
za bosanskim imenom u drevnoj slavenskoj, čak protoslavenskoj 
starini, iznio mogućnost da korijen imena Bosna "nije daleko" od 
imena "antskog kneza Boza iz 4. vijeka", napominjući pritom da su 
"stari pisci smatrali da su Anti istovjetni Slavenima".44 Drugi autori 
su postanak imena Bosna objašnjavali prema prirodnim bogatstvima 
te zemlje: soli, šumama i rudi. Mišljenje da je Bosna isto što i "Zemlja 
soli" iznio je 1889. Lajos Thalloczy, ali je, kako navodi Truhelka, to 
svoje tumačenje napustio. Na ta mišljenja kasnije su se nadovezali 
još neki autori. Prema Niki Županiću, ime Bosna bilo bi hatidskog 
porijekla i značilo bi "šumsku zemlju", "šumadiju". On povezuje 
prastaro stanovništvo Bosne s iberskim Baskima. Baskijsku riječ 
basoa — šuma, povezuje sa imenom Bosne, '$ 


Bathinus, 6-7. A. Mayer, Bosna u ilirsko doba, 105-107. Ć. Truhelka, Nešto 
o bosanskim solanama, 576. 

41 _N. Vulić, Le fleuve Bathinus, 143-151. D. Popović, Prilozi, 287-309. G. 
Alfoldy, Eine Strassenbah, 323-321. I. Bojanovski, Dolabelin sistem, 195. 

42. Isto, 192-202. 

43. J. Jelenić, Problem imena Bosna, 5. 

44. M. Vego, Postanak. 

45. L. Thalloczy, O značenju imena Bosna, 5-1 1. Ć. Truhelka, Nešto o bosanskim 
solanama, 576. 

46. N. Županić, Tragom za Pelazgima. 


163 


Po mojem mišljenju sve su ove teorije bez temelja, kao i druge 


koje polaze od toga da je ime Bosna neslavenskog porijekla. Sve kada 
bi ova domišljanja i imala nekog temelja, postavlja se pitanje zašto 
se to ime, bilo za zemlju, bilo za rijeku, ne pojavljuje ni u grčkim, ni 
u rimskim izvorima, kao ni onim vezanim uz doseljavanje Slavena. 
Rimski pisci spominju Drinu, Vrbas, Unu, Savu, ali ne i Bosnu. Neki 
su autori pritoku Save zvanu Valdasus, Vadasus, koju spominje 
Plinije, izjednačavali sa Bosnom." Među mnogim teorijama o nas- 
tanku imena Bosna najprihvatljivija je ona koju je iznio Vego, ali uz 
određene ispravke. On je uvjeren "na temelju topografije, da je u 
pradomovini stanovnika Bosne postojalo, živjelo ime Bosna i kao 
takvo zabilježeno u izvorima ili je ostalo u toponimima na terenu. 
Zato nije bilo teško jakom i mnogobrojnom plemenu Bosna da pri 
dolasku u centralnu Bosnu potisne staro predslavensko ime ili imena 
na području Gornje Bosne i ujedini srodna slavenska plemena i 
rodove pod jednim imenom Bosna, koje je označilo i rijeku Bosne. 
Ne sumnjam daje predslavenska Bosna imala svoje drugo ime u doba 
Ilira i Rimljana. Možda je postojalo neko staro bosansko ime koje su 
Rimljani ili doseljeni Slaveni zbrisali i zemlju oko rijeke Bosne do 
Vranduka nazvali Bosnom. "5 Vego je, dokazujući svoju tezu, naveo 
više historijskih izvora i toponomastičkih podataka u kojima se na 
širokom slavenskom prostoru u raznim oblicima javlja vlastito ime 
ili toponim Bosna.?? Za razliku od Vege, smatram da je bosansko 
ime došlo na slavenski jug mnogo kasnije, početkom X st., pa je 
Porfirogenetov prvi spomen uslijedio u prilikama dok se to ime još 
nije bilo čvrsto ustalilo. Teza o slavenskom porijeklu imena Bosna 
sve je prihvaćenija u znanosti.5? Na VII. međunarodnom slavis- 
tičkom kongresu, održanom 1978. u Zagrebu i Ljubljani, Danijel 
Alerić podnio je referat pod naslovom Toponim Bosna kao slavistički 
problem. Autor se suprotstavlja uvriježenom mišljenju prema kojem 
su predslavenskog postanka imena svih velikih rijeka na teritoriju 
koji su zaposjeli Južni Slaveni. Autor zaključuje kako bi toponim 
Bosna iz korijena bosn- mogao biti slavenskog porijekla."! 


Ako je riječ Bosna slavenskog porijekla, neovisno od okol- 
nosti da postoje nedoumice o korijenu iz kojeg se ona izvodi, 


47 €. Sax, Neben die Entstehung, 436-437. 

48. M. Vego, Postanak, 20. 

49. Isto, 13-26. 

50 Vostočno slavjanskaja onomastika, 116. T. Lehr Splawinski, Slownik staro- 
zytnošci slowianskih, 153. 

51 D. Alerić, Toponim Bosna, 5-12. 


postavlja se sljedeće pitanje: Postoji li kakva prethodna etnonimija. 
koja se izvodi iz tog korijena? Smatram da Bosnu, odnosno Bosance 
kao etnonim spominje Bavarski Geografu spisu Descriptio civitatum 
ad septemtrionalem plagam Danubii, koji je nastao u drugoj polovini 
IX stoljeća. Spis je, kako se čini, pripremljen za njemačke misionare 
i opisuje narode među kojima se odvijala slavenska misija. Osim 
područja Velike Morave, spis je obuhvatio i južnu Rusiju, gdje su u 
zemlji Hazara na putu iz Chersona za Krim braća vršila misiju. U 
spisu je spomenuto 57 etnonima, među kojima i Busani. Među 
navedenim etnonimima javljaju se i Suabi te također Zerinani, Zerni- 
ani, Serviani, Serbiani, koje neki autori poistovjećuju sa Srbima. U 
znanosti se općenito drži da se etnonim Busani odnosi na stanovnike 
oko rijeke Bug u Poljskoj, zvane Bužani. Jedino Lelewel i Zeuss 
smatraju da su Busani prethodnici Bosanaca u staroj domovini.?? 
Neosnovanost teze o Busanima kao stanovnicima Buga proizlazi iz 
činjenice da područje Buga u vrijeme kada je nastao spis Bavarskog 
Geografa nije bilo zahvaćeno slavenskom misijom, a popis plemena, 
kako se obično smatra, sastavljen je na temelju podataka nekog 
svećenika Moravske biskupije i stoji upravo u vezi sa djelovanjem 
Cirila i Metoda. Osim toga, Bavarski Geograf ne koristi naziv Busani 
kao toponim već kao etnonim. Na području Buga, koji utječe u Vislu, 
živjelo je najprije pleme Duljeba, a onda pleme Volinjana. Povest 
vremenih let kaže: "Duljebi živjahu uz Bug, gdje su sada Voli- 
njani."?3 Zato, kada Bavarski Geograf govori o Busanima, on ne 
podrazumijeva geografsko područje. Logično je pretpostaviti da su 
raspadom velikomoravske države sa početka X stoljeća, Busani 
krenuli na jug. Na području oko Nitre, s kojeg su krenuli, ostavili su 
trag'u imenu sela Bosani, koje se spominje 1313. kao obveznik 
desetine nitranske crkve." Mogli su putovati od Nitre Dunavom, 
preko Save i Drave do izvora Bosne ili na lijevu obalu Drine, cestom 
od Sirmiuma preko Argentarije do Romanije i do Visočkog polja. 
Pogled na zemljopisnu kartu upućuje da je busansko pleme iz Velike 
Moravske, pokrenuto ugarskim prodorom, najkraći put do juga imalo 
Panonijom i rijekom Bosnom uzvodno, na čijem se izvoru zaustavilo 
ili, pak, rijekom Drinom. Prigovor koji bi se mogao staviti tezi da je 
ime Bosna moravskog porijekla temelji se na okolnosti da su malo 
poznati slučajevi da se hidronim izvodi iz imena neke etničke 
skupine. Konkretno, ako ime Bosna potječe od moravskih došljaka, 


s2. B. Horak, D. Travniček, Descriptio, 26-27. J. Lelewel, Geographie, 43. 
53 J. Marguart, Osteuropdische, 146-7. G. A. Haburgaev, Etnomimija, 179-181. 
s4 M. Vego, Postanak imena, 111. 

malo je vjerovatno da bi se po njima prozvala rijeka. Na to 
odgovaram postavkom da se Bosna najprije javlja kao naziv za 
prostor, po kojem je kasnije prozvana rijeka. Prije toga nosila je 
ilirsko ili rimsko ime. 


166 


| . IL = 
KATALOG KRALJEVA "ZAGORSKE SKLAVINIJE" 


E 
JE LI KATALOG KRALJEVA IZMIŠLJEN? 


Kao što je to više puta isticano, pogl. 4-10. Hrvatske kronike 
predstavljaju zasebnu cjelinu, kojoj je, po mojem mišljenju, najprik- 
ladniji naslov Ljetopis zagorske sklavinije. Tu je, držim, sadržana ' 
povijest "zagorske sklavinije" (kasnije Bosne, Usore i Donjih Kraja), 
s katalogom od deset njezinih vladara ("kraljeva"). Od tih deset 
vladara samo se Ratimir, a možda i Budimir poimenično spominju u 
drugim povijesnim dokumentima. To, dakako, izaziva opravdane 
sumnje da su sva ta imena jednostavno izmišljena. To je uostalom 
stajalište i dosadašnje historiografije. Ako se, međutim, imena vla- 
dara navedena u ovom katalogu uglavnom ne mogu provjeriti po- 
moću drugih historijskih izvora, upućuje li to na neophodnost da se 
katalog treba odlučno odbaciti? Ako se ne mogu provjeriti imena, 
mogu se provjeriti drugi povijesni podaci. Najprije, ne stoji tvrdnja 
pojedinih istraživača da se u Ljetopisu ne daju nikakvi hronološki 
podaci. Za Silimira se navodi da je kraljevao "lit dvadeset i jedno". 
Za Budimira je označen bliži datum njegove smrti i broj godina 
koliko je "kraljevao". Iako nedovoljni, navedeni vremenski podaci 
od neke su koristi ako se dovedu u vezu sa cjelinom teksta. I podaci 
o pojedinim fazama u odnosima Slavena i Romana koje donose, s 
jedne strane Ljetopis zagorske sklavinije, a s druge De administrando 
imperio, daju određena uporišta da se hronološki uporede. Posebno 
bih skrenuo pažnju na podatke obaju izvora o vremenu pokrštavanja 
u dalmatinskoj unutrašnjosti. Prema Ljetopisu zagorske sklavinije 
pokrštavanje je provedeno u doba Konstantina, a prema De admi- 
nistrando imperio (20. pogl.) većina Slavena pokrstila se za cara 
Bazilija, a to znači u isto vrijeme. Po Ljetopisu, franačkim analima 
te spisu Conversio Bagoariorum et Carantanorum, Ratimir se vre- 
menski može smjestiti najkasnije u 838. godinu. Razdoblje Satimira 
i Budimira vezano je uz Konstantinovu misiju, o kojoj se govori u 
Ljetopisu zagorske sklavinije. Na to se nadovezuju podaci o pokršta- 
vanju te o Duvanjskom saboru. Napokon, dubrovačke hronike tako- 
đer donose podatke o slavenskim "kraljevima" koji se slažu sa 
navodima Ljetopisa zagorske sklavinije. To se posebno odnosi na 


167 


priču o Svetoliku-Stjepanu, posljednjem "kralju" "zagorske skla- 
vinije".! SEE 

Kao što se vidi, pripovijesti o "kraljevima" "zagorske skla- 
vinije" nalaze potvrdu u drugim izvorima različitog porijekla. Hro- 
nološki slijed događaja, kako se oni iznose u pripovijedanju o "kra- 
ljevima", ne otkriva nikakav anahronizam. Moje je mišljenje da je 
katalog preuzet iz nekog povijesno utemeljenog predloška. Latinska 
redakcija Ljetopisa donosi redoslijed "kraljeva" konstruiran tako kao 
da je već od gotskih vremena pa do dukljanskoga kneza Radoslava 
vladala jedna dinastija. U maniru srednjovjekovnih hroničara, autor 
nije smio dopustiti prekidanje genealoške sukcesije, pa makar to bilo 
historijski netačno. U Ljetopisu zagorske sklavinije nema te pojave. 
U 7. pogl. izričito se kaže da je Ratimir umro — "i ne ostavi sina na 
njegovu mistu".? Hronologija vladara ne može se iz kataloga tačno 
ustanoviti. Ne postoje neka čvršća uporišta na temelju kojih bi se 
moglo utvrditi kada su vladali Silimir i Bladin, pa ni treći vladar 
Ratimir. U Ljetopisu zagorske sklavinije navodi se samo da "kraljeva 
Silimir lit dvadeset i jedno", ali kada je to bilo, ostaje nepoznato. 
Ratimir je vladao do 838, a za očeva života bio je suvladar. Vrijeme 
vladavine tih vladara možda bi se moglo utvrditi usporedbom po- 
dataka iz Ljetopisa i podataka koje donosi Konstantin Porfirogenet. 


Porfirogenet u Vita Basilii govori o odmetništvu slavenskih 
plemena od Bizanta za amorijske dinastije (820-867) te kaže kako, 
"pokazujući potpuno odvajanje, većina njih odstupi i od svetog 
krštenja, da ne bi zadržali nikakav zalog prijateljstva i pokornost 
prema Romejima".? Razdoblje krize u odnosu prema kršćanstvu 
odražava i Ljetopis zagorske sklavinije na mjestu gdje se govori o 
Ratimiru. Za Silimira se kaže da "krstjane ljubljaše", isto tako i za 
Bladina, dok su vladari koji slijede, sve do Satimira, bili nepri- 
jateljski raspoloženi prema kršćanima. Ratimir "poče mimored činiti 
protiva krstjanom i iskaše zatrti ime krstjansko". Satimir, u razdoblju 
kada je amorijska dinastija zamijenjena makedonskom, ponovno 
prihvaća pokrštavanje.! To bi značilo da je razdoblje netrpeljivosti 
prema kršćanima bilo od 820. do 867, za vladanja amorijske di- 


1 Najstarije dubrovačke kronike su iz 15. stoljeća, a osim toga one samo 
preuzimaju podatke iz Ljetopisa popa Dukljanina te nipošto ne mogu služiti 
kao potvrda njegove autentičnosti. Op. redaktora. 

2 F. Šišić, Ljetopis popa Dukljanina, 391. N. Banašević, Ljetopis, 126. 

3 Vizantijski izvori, sv. 2, 79. 

4. F. Šišić, Ljetopis popa Dukljanina, 390-391. 


168 


2 nastije. U skladu s tim, Silimir, koji je vladao 21 godinu, počeo je 


vladati na samom početku IX stoljeća. I 

Poslije "kralja" Ratimira, kojem se gubi trag 838, slijede četiri 
neimenovana "nepravedna kralja". Kao datum "post guem non" 
njihove vladavine može se uzeti Konstantinova hazarska misija 
860-861. (doba "kralja" Satimira). Ljetopis zagorske sklavinije 
bilježi da je u to vrijeme dio kršćana, izložen progonima, prihvatio 
poganstvo. Taj je podatak u punom vremenskom i stvarnom saglasju 
sa spomenutim Porfirogenetovim podacima u Životu Bazilija I. Te 
apostazije počele su za vladavine Mihajla (820-829) i trajale su 
tokom amorijske dinastije, do vremena cara Bazilija (867-886), kada 
su oni koji "otpadoše i potpuno odstupiše od svetog krštenja" 
privedeni u kršćanstvo. Po Ljetopisu zagorske sklavinije, otpadanje 
od kršćanstva zahvatilo je i dio Romana.' Vladavina "kralja" Sa- 
timira, koja zatim slijedi, može se odrediti po navodu Ljetopisa 
zagorske sklavinije da u to razdoblje pada Konstantinova hazarska 
misija (860/861). Podatak da su za Satimira prestali progoni krstjana 
(Romana) također pomaže u dataciji njegove vladavine. Zna se da su 
za cara Bazilija (867-886) uređeni odnosi između Romana i Slavena. 
Za Satimira "opet poče vira procvitati i očitovati se krstjane, jere cića 
straha krijahu se". Kao što je poznato, Ljetopis zagorske sklavinije 
poistovjećuje naziv Roman sa nazivom krstjanin, što znači da su i ti 
podaci u skladu s carevim navodima. Vladavina Satimirova nasljed- 
nika Budimira obilježena je slavenskom misijom, što je prilično 
pouzdana vremenska odrednica. U razdoblju vladavine Satimira i 
Budimira spominje se papa Stjepan, car Mihajlo III (842-867), 
Konstantinov put u Rim (867) i obnova Splitske nadbiskupije (po 
svoj prilici 886.). Podaci koji se tiču slavenske misije, po svemu 
sudeći, zapisani su po usmenoj predaji pa je hronološko izlaganje 
neprecizno, ali je činjenično vjerodostojno. Ljetopisac izričito na- 
vodi da je Budimir "kraljevao" četrdeset godina i tri mjeseca te daje 
umro u ožujku 917. godine. Posljednji "kralj" "zagorske sklavinije", 
Svetolik-Stjepan vladao bi — prema podacima Ragnine i Luccarija — 
od 927. do 932. ili 934. godine. 


Prema Ragnini, Sveotlik-Stjepan je "kralj Bosne". Za tog 
Stjepana, odnosno Svetolika, Ragnina veže legendu o bosanskom 
kralju Stjepanu i kraljici Margariti, navodnim obnoviteljima Crkve 
sv. Stjepana u Dubrovniku i višestrukim dobročiniteljima Dub- 
rovnika. Doduše, Luccari ne kaže izravno da bi taj Stjepan bio 


5. Vizantijski izvori, sv. 2, 79-80. F. Šišić, Ljetopis popa Dukljanina, 391. 

istovjetan sa Svetolikom, ali je odnekle preuzeo podatak da je bosan- 
ski ban Stjepan I proširio bosanske granice na Hum, do zidina 
Dubrovnika ida je umro 932. bez nasljednika. Luccarijevo datiranje 
Svetolikove smrti u 932. gotovo se u potpunosti podudara sa datira. 
njem koje se može izvesti iz Ljetopisa zagorske sklavinije. Naime 
tamo stoji, doduše u ponešto zbrkanom tekstu, da je Svetolik bio n ' 
vlasti "sedamnadesete lit i sedam miseci", dakle sedamnaest Moe 
i sedam mjeseci. Ako se tih sedamnaest godina pribroji Jeman. Siriji 
njegova prethodnika Budimira, izlazi da je vladao do 934 Bensk 
Mislim da se u navedenom saglasju podataka ne radi o slačajijosti. 
već je očito da je Luccari, datirajući Svetolikovu smrt koristio 
pouzdan Izvor. Prema tome, mislim da se podaci o spomenuti 

"kraljevima" mogu smatrati prilično sigurnim. i 


Hronologija vl TG ) KARLA 
Sljedeće gija vladara iz Ljetopisa zagorske sklavinije bila bi 


— Silimir (početak IX — početak trećeg desetljeća IX st.) 
= Fra (početak trećeg desetljeća — kraj trećeg desetljeća IX 
st. 


— Ratimir (kraj trećeg desetljeća IX st. — 838.) 
— Četiri "nepravedna kralja" (838. — prije 860.) 
— Satimir (prije 860. -- prije 877.) 

— Budimir (prosinac 877. — ožujak 917.) 

— Svetolik-Stjepan (ožujak 917. — 932. ili 934.) 


2. 
SILIMIR 
(početak IX — početak trećeg desetljeća IX st.) 


Za vladavine Silimira (ili možda Želimira) rodovi i plemena 
počeli su se povezivati i nastali su temelji određenog državnog 
ustrojstva. Prema Ljetopisu, Silimir je bio poganin. Prije Silimira 
zemlja je bila u "raspu", koji su izazvali prodori Avara i slavenskih 
plemena. Razlike između došljaka i starosjedilaca bile su kulturne 
jezičke, etničke te vjerske. Ljetopis zagorske sklavinije ukazuje na 

mnoge hudobe i progonjenja i zlobe i krstjanom nepravde", što su 


6 Annales Ragusini Anonymi item Nicolai de Ragnina, 193-194. J. Luccari 
Copioso ristretto, 5. U 2. izdanju redaktori su izostavili ove podatke, pa še 
navodi kako je Budimira naslijedio njegov sin, "mnogo pobožni" Svetolik 


170 


! ih činili doseljenici:! Međutim, Silimirovo razdoblje kao da pred- 


stavlja određenu prekretnicu. On, "ako i paganin biše, sa svakim 
mirom i z ljubavlju živiše, čineći gednako pravdu. I vele krstjane 
ljubljaše i ne dadiše progoniti jih."" Iako će tek za Budimira, nakon 
pokrštavanja cjelokupnog stanovništva, razlike biti prevladane, 
Silimirova je vladavina u svakom slučaju važna etapa u prvim 
začecima bosanske države. Zato su, čini se, u pravu neki stari pisci, 
kao naprimjer Ivan Franjo Jukić, koji Silimira-Želimira označava 
kao prvog bosanskog vladara.? Sredivši odnose sa starosjedilačkim 
"krstajanima", Silimir im je nametnuo danak. To je ujedno i najstariji 
podatak o Silimorovu danku, znatno prije nego što je dalmatinskim 
gradovima nametnuta obaveza plaćanja danka Slavenima. Možda bi 
se to moglo povezati s pokušajem Leona V da s franačkim carem 
raspravi pitanja "de finibus Dalmatarum, Romanorum et Sclavo- 
rum", što se desilo 817. godine. !? Uvođenjem danka i pokazivanjem 
snošljivosti prema kršćanima otpočelo je jedno mirno i sređeno 
razdoblje: "I tako opet napuni zemlju hrvatsku. I počinu za njega 
zemlja i za njegova gospodstva krstjane u miru pribivaše."!! Latinska 
verzija prevodi rečenicu: "I tako opet napuni zemlju harvatsku", kao: 
"Napuni (zemlju) mnoštvom Slavena." Kako se prethodno tvrdi da 
je Silimir živio u ljubavi s kršćanima, koje nije dao progoniti, a oni 
su mu uzvratili plaćanjem danka, mislim da to valja shvatiti u smislu 
da su se kršćani, nakon prestanka progona, vratili u svoja ranije 
prebivališta i tako "napunili zemlju". Sličan sklop ("napuniti rasute 
gradove") upotrijebljen je kasnije u tekstu kada je bilo riječi o 
povratku kršćana iz njihovih pribježišta za kralja Budimira, pa se 
najvjerovatnije to "naseljavanje" za Silimira odnosi na Romane. 


3. 
BLADIN (treće desetljeće IX st.) 


Prema Ljetopisu zagorske sklavinije, Silimira je naslijedio 
njegov sin Bladin. Odmah na početku teksta o Bladinu u Ljetopisu 
se pojavljuje nejasnoća. U Kaletićevu prijepisu stoji: "Bladin i sin 
njegov zauja gospodstvo i počana očevo misto gospodovat i redom 


7 F. Šišić, Ljetopis popa Dukljanina, 388. 

8 Isto. 

9 1. F. Jukić, Zemljopis i poviestnica Bosne, Zagreb 1851. Citirano prema 
Sabrana djela, knj. I, Sarajevo 1973, 253. 

10 F. Šišić, Povijest Hrvata, 312-313. 

11 F. Šišić, Ljetopis popa Dukljanina, 388. 


171 


i putom oca svoga Silimira."!2 Postavlja se pitanje da li je veznik i 
umetnut Kaletićevom nepažnjom, pa ga treba izostaviti, kako se 
obično u izdanjima Hrvatske kronike i čini, ili treba shvatiti da je 
Bladin vladao sa svojim sinom Ratimirom. Čini se da ljetopisac ipak 
govori o suvladarstvu, jer dalje odmah nastavlja rečenicom: "I Bladin 
kraljujući tako imi sina i bi ime sinu njegovu Ratimir. I ta, kako ulize 
u znanje, poče kazati se vele, ohol i mimored suproć svakomu 
okoran." Odmah dodaje, aludirajući na suvladarstvo: "Budući jošće 
otac u gospodstvu..."! — što potvrđuje tumačenje da se taj dio teksta 
odnosi na Ratimira, koji je na neki način bio očev suvladar. Ljetopis 
zagorske sklavinije naglašava da je Bladin "gospodovao redom i 
putom otca svoga Silimira", što će reći da je nastavio politiku svojeg 
oca. To znači da se i za Bladina radilo na sređivanju prilika, posebno 
, u odnosu prema kršćanima, koji su i dalje plaćali danak. 


U Ljetopisu zagorske sklavinije zabilježen je u doba Bladinove 
vladavine dolazak nekoga puka "s mnoštvom prez čisla", koji je 
prešao veliku rijeku Veliju sa ženama, djecom, vojskom i svim 
svojim imanjem. Na čelu tog "čudnog mnoštva" stajao je poglavar, 
njihovim jezikom nazvan bare, pod kim "biše devet dužev". Jedan 
dio tih ljudi prešao je u Makedoniju. Kralj Bladin, videći to veliko 
mnoštvo "i razumi da jednim jazikom govore", sklopio je s njima 
mir, dajući im dohodak, dok su se oni potčinili njegovoj vlasti. Tako 
se središe prilike, a doseljenici "tvrdo učeše zemlju uzdržati, ku 
Prij ali bihu". 4 Latinska verzija Ljetopisa popa Dukljanina prikazuje 
taj događaj kao dolazak Bugara, a rijeka Velika preimenovana je u 
Volgu. Međutim, kako je to posebno obrazloženo, nije riječ o dolasku 
Bugara, nego Slavena sa sjevera. Za Bladina ti naseljenici "počeše 
činiti sela i pribivališća i napunjevat što rasuli bihu".5 Nagle 
promjene koje su nastale doseljavanjem "bezbrojnog mnoštva", 
pridošlica koji su za sobom vodili žene i djecu te stoku i ostalo 
pokretno imanje, zahtijevale su da se urede sela i naselja. To znači 
da je u Bladinovo doba načinjen značajan iskorak u pravcu teritori- 
jalizacije rodova i plemena. 


12. Isto, 389. 

13. Isto. 

14. Isto. 

15. Isto, 389-390. 


4. - 
RATIMIR 

(kraj trećeg desetljeća IX st. — 838.) 

Ratimir je bio treći vladar ("kralj") "zagorske sklavinije". 
Ljetopis zagorske sklavinije prikazuje ga kao nemilosrdnog zatirača 
kršćanstva, što znači da je za njegove vladavine došao kraj miru i 
snošljivosti koje su bili zaveli Silimir i Bladin. Položaj u kojem su 
se našli kršćanski Romani, kako u primorskim tako i u zagorskim 
stranama, Ljetopis opisuje sljedećim riječima: "(Ratimir) biše velmi 
krstjanski neprijatelj i poče mimored činiti protiva krstjanom i iskaše 
zatrti ime krstjansko po svem kraljevstvu svome. I tako mnoge grade 
i mista krstjanska raščini, a krstjane u hlapstvo obrati. I tako primor- 
ske gradove zgara rečene u kih se opet bihu zemljaci i mišćane 
skupivše (se) podvrgnuli za oca njegova kralja Bladina rasu i u 
hlapšćinu obrati. Tada krstjane, videći se u toj tuzi i nevolji, počeše 
po gorah i vrsih od gor i tvrjah činiti kako tko mogaše za shraniti se 
dokla Bog prigleda i dvigne bič poganski i dokla milostiv prigleda 
tolikim nevoljam."!$ Posebno naglašavam podatak prema kojem je 
Ratimir kršćane u hlapstvo (ropstvo) obraćao, dakle, vlastite je 
podanike, zbog ispovijedanja kršćanstva, pretvarao u robove. To je 
prekinuto u doba Satimira i Budimira, koji su štitili i podupirali 
kršćane, potakli Konstantinovu misiju i na Saboru na Duvanjskom 
polju uredili imovinske prilike Crkve.!7 Ratimir, kao knez "reg- 
numa" južno od Save, spominje se 838. u franačkim spisima, kao i u 
Conversio Bagoariorum et Carantanorum."? Historiografija veći- 
nom smatra Ratimira hrvatskim knezom i bugarskim vazalom. Kao 
početak njegove vladavine Šišić uzima 829, vjerovatno polazeći od 
podatka da su te godine Bugari po drugi put zauzeli i opustošili Donju 
Panoniju i Panonsku Hrvatsku. Bugari su protjerali knezove koje su 
bili postavili Franci i zamijenili ih svojim vazalima. O tome iz- 
vještavaju franački anali pod 827. godinom. Tu se navodi kako su 
Bugari na lađama uputili vojsku u Panoniju, gdje su ognjem i mačem 
opustošili slavenske starosjedioce i protjerali njihove knezove, a 
postavili bugarske upravitelje.!? Jedan od tih bugarskih upravitelja 
bio je, prema dosadašnjim tumačenjima, i knez Ratimir. Nasuprot 

tome, smatram da kneza kojeg su postavili Bugari nije moguće 


16. Isto, 390-391. 

17. Isto, 392-400. 

18. F. Kos, Conversio, 135. F. Rački, Documenta, 336-337. 

19. F. Šišić, Povijest Hrvata, 324. I. Goldstein, Hrvatski rani srednji vijek, 194. 
Annales regni Francorum, 164-174. 

poistovjetiti s Ratimirom iz Ljetopisa zagorske sklavinije, "jer se Pop 
Dukljanin uopšte nigde i nikad ne obazire na panonsko-hrvatske 
strane", kako kaže Šišić.?" Ratimir je bio knez samostalnog regnuma 


južno od Save, što će reći knez "zagorske sklavinije".?! 


U spisu Conversio se govori kako je "nekog Pribinu" knez 
Moravaca protjerao iz njegove zemlje iznad Dunava. Nakon toga, 
Pribina je došao Ratbodu (franačkom prefektu na istoku) koji ga je 
predstavio kralju Ludoviku. Po kraljevoj naredbi, Pribina je bio 
poučen u vjeri i pokršten, a potom je boravio kod Ratboda. Međutim, 
među njima je došlo do nekog nesporazuma pa je Pribina, bojeći se, 
prebjegao sa sinom Hozilom (Koceljem) i svojima u područje Bu- 
gara. Odatle je otišao na Ratimirovo područje ("de Vulgariis Rati- 
mari ducis adii regionem"). U to je vrijeme kralj Ludovik poslao 
Ratboda da uništi kneza Ratimira. Kneževa vojska našla je spas u 
bijegu. Pribina je sa svojima prešao Savu, gdje ga je primio grof 
Salahonn i ondje se izmirio s Ratbodom.?? Iz opisa se jasno razabire 
da Ratimirovo područje nije bilo ni u kakvom podređenom odnosu 
prema Bugarima. Naglašava se da Pribina prelazi iz jednog u drugo 
područje. Ni iz čega ne proizlazi da bi zemlja Ratimira bila istovjetna 
sa bugarskim novoosvojenim područjem u istočnoj Panoniji i Sri- 
jemu. Tamo su Bugari, zauzevši te krajeve 827, smijenili domaće 
knezove i postavili svoje upravitelje. Za tačno ubiciranje područja 
Ratimira posebno je znakovito da je Ratbod napao kneza Ratimira u 
predjelu južno od Save. Pribina je, naime, nalazeći se u Ratimira u 
vrijeme napada, morao prijeći Savu, kako bi se našao na sigurnom 
terenu. Taj zapis iz 838. prvi je historijski spomen jednog slavenskog 
regnuma južno od Save, iz kojeg se začela kasnija bosanska srednjo- 
vjekovna država. Ta 838. također je jedino hronološko uporište u 
Ratimirovoj vladavini. Datiranje početka njegove vladavine u 828. 
ili 829. ne dolazi u obzir, jer Ratimir nije bio nikakav bugarski vazal 


20. F. Šišić, Ljetopis popa Dukljanina, 426. 

21 Vidio tome: M. Hadžijahić, Pitanje vjerodostojnosti. Moje mišljenje prihvatio 
je Marko Vego, koji je tim povodom primijetio: "Čini mi se da je Hadžijahić 
na čvršćim temeljima kad je poredio franačke analiste iz 838. godine koji su 
spomenuli nekog Ratimira čija je regija smještena između Franačke i Bu- 
garske, južno od rijeke Save. To je upravo Bosna. Ovo ga je navelo da zaključi 
da je vjerovatno Dukljaninov Ratimir istovjetno lice s ovim Ratimirom u 
Bosni. Tim je dobio najstariji podatak o spomenu jednog bosanskog kneza iz 
838. godine. Mislim da će nauka ovu posljednju tvrdnju usvojiti i prihvatiti 
kao činjenicu, dok će mišljenje o kralju Budimiru iz Bosne biti još podugo na 
tapetu paučnih krugova." (Oslobođenje od 29. 8. 1972.). 

22. F. Kos, Conversio, 135. 

pa se njegova vladavina ne može određivati prema datumu bugarske . 
najezde na rijeci Dravi. Prema Ljetopisu zagorske sklavinije Ratimir 
nije ostavio sina. Naslijedili su ga u kraljevskoj vlasti "jedan od 
njegova kolina". Čak ni treći i četvrti nasljednik poslije Ratimira nisu 
bili "kralji togaj kolina". Nasuprot tome, latinska redakcija Ljetopisa 
popa Dukljanina stvari prikazuje tako kao da je redovito sin 
nasljeđivao oca, što je manje uvjerljivo.?? Treba primijetiti da, osim 
Restija, koji preuzima podatke iz latinske redakcije Ljetopisa popa 
Dukljanina, dubrovačke hronike nisu zabilježile nijednog od ove 
trojice kraljeva, tj. Silimira, Bodina i Ratimira.?! To je donekle 
razumljivo ako se ima na umu da povijest Dubrovnika ne počinje 
prije sredine IX st., a navedeni vladari vladali su u prvoj polovini IX 
stoljeća. 


+ 
ČETIRI "NEPRAVEDNA KRALJA" 
(838. — prije 860.) 


Ljetopis zagorske sklavinije ne navodi imena četiriju "kra- 
ljeva" koji su slijedili nakon Ratimira, već se samo ustanovljava da 
su bili nepravedni i prema kršćanima neprijateljski raspoloženi, pa 
se kaže: "I tako mnogi krstjane ne mogahu trpiti i mnogi stisnuti od 
nevolje k poganom se pričinjahu i k njih zakonom pristavahu." 
Pritisak na kršćane, od kojih su neki počeli prividno napuštati kršćan- 
stvo i vraćati se poganstvu, potvrđuje i Teofanov Nastavljač, koji 
govori o otpadu od kršćanstva mnogih, već pokrštenih Južnih Sla- 
).5 Razdoblje četiriju "ne- 
pravednih kraljeva" obilježeno je i prekidom prijenosa vlasti sa oca 
na sina. Ljetopis izvještava da četiri "nepravedna kralja" nisu bili 
dugovjeki, a to se slaže i s datiranjem njihove vladavine u razdoblju 
od 838. do prije 860. godine. Jedan od četiri "nepravedna vladara", 
vjerovatno posljednji, možda je sudjelovao, zajedno s Bugarima, u 
ratu protiv kralja Ludovika Njemačkoga, 853. godine. O tome se 
sačuvao zapis u Annales Bertiniani, pod godinom 853, gdje se kaže 
da su Bugari, pridruživši sebi Slavene, ratovali protiv Ludovika, 


23 F. Šišić, Ljetopis popa Dukljanina, 299, 301. O toj razlici između hrvatske i 
latinske redakcije usp. M. Medini, Starine dubrovačke, 41-42. 

24. J. Resti, Chronica Ragusina, 18-19. 

25. Theophanes Continuatus, 288-289. Iz tog podatka se ne može zaključiti da se 
događao pritisak na kršćane, nego da su ti narodi povezivali kršćanstvo s 
bizantskom vlašću, pa su ga zajedno s njome i odbacivali. Op. redaktora. 

kralja njemačkoga, ali su bili pobijeđeni.?5 U historiografiji se nije 
pomišljalo da bi južno od Save, na prostoru buduće Bosne, u to doba 
postojao kakav regnum koji bi graničio s Bugarima, pa se taj podatak 
tumačio tako kao da su Bugari pridružili sebi podanike, prema 
jednima iz Panonske Hrvatske (Rački, Šišić, Dušan Popović), a 
prema drugima iz Rastislavove Moravske (Šafarik, Jireček, Gros, 
Hauptmann). Ali, panonski Hrvati u to vrijeme bili su pod franačkim, 
a ne pod bugarskim suverenitetom. Moguće je da su Bugari zatražili 
pomoć od Rastislava, ali je još vjerovatnije da su sklopili savez sa 
vladarem Slavena o kojem govori Ljetopis zagorske sklavinije. 


6. 
SATIMIR (prije 860. — 877.) 


Poslije četiri "nepravedna kralja" slijedio je Satimir. Dub- 
rovački hroničar Resti spominje ga pod imenom Svetimir, "re di 
Bossina, padre di Svetopelek o sia Svetopilo".?" Prema Ljetopisu 
zagorske sklavinije, živio je u doba Konstantinove hazarske misije 
860/861. godine. Satimir je poboljšao odnos prema kršćanima i 
povezao se s Hazarima i Dubrovnikom. Čim je stupio na vlast, "poče 
ljubiti karstjane i ne da jih progoniti". A u njegovo vrijeme "opet poče 
vira procvitati i očitovati se krstjane". Naime, zbog progona prethod- 
nih kraljeva bilo je mnogo pritajenih kršćana "jere cića straha krijahu 
se",28 Ta su mjesta, nepažnjom prevodioca, izostala u latinskoj 
verziji. Ako se prihvati da je Ljetopis zagorske sklavinije nastao u 
nekom ćirilometodskom samostanu u Bosni, ovo je svjedočanstvo 
tim dragocjenije. 


U vrijeme Satimira sklopljen je i trgovački ugovor između 
Dubrovnika i Bosne koji Resti stavlja u 831. godinu.?? Bosanski 
"kralj" Svetimir obavezao se davati Dubrovniku 50 volova, 500 
ovnova i 200 tovara žita i osigurati Dubrovčanima potpunu slobodu 
trgovine u Bosni. Općina mu je zauzvrat poklonila 14 lakata skrleta 
za jedan plašt "alla bosnese". Resti, komentirajući taj akt, kaže daje 
to prvi ugovor koji su Dubrovčani sklopili sa svojim susjedima, 
"započevši uklanjati ono prirođeno divljaštvo koje je do tog vremena 


26. Latinski izvori za b'Igarskata istorija, sv. 2, 286-287. 

27 J. Resti, Chronica Ragusina, 21. 

28. F. Šišić, Ljetopis popa Dukljanina, 392. 

29. J. Resti, Chronica Ragusina, 21. Godine koje navode dubrovački hroničari za 
starije razdoblje posve su proizvoljne i naknadno dodavane. 

vladalo kod kralja Slavonije".20 O ugovoru iz 831. govore i starije. 
hronike, tj. Anonimova i Ragninina, ali ne spominju ime bosanskog 
"kralja"? 


4; 
BUDIMIR (prosinac 877. — ožujak 917.) 


Kao što je objašnjeno u poglavlju o izvorima, pojava imena 
Svetopelek u latinskoj i talijanskoj verziji Ljetopisa popa Dukljanina 
posljedica je krivo shvaćenog teksta protografa. U 9. pogl. slaven- 
skog izvornika prevodilac nije razumio značenje izraza "sveti puk", 
a znajući nešto o vezi sa noravskim knezom Svetoplukom i slaven- 
skom misijom, njemu nejasnu sintagmu "sveti puk" preveo je kao 
Svetopelek i izostavio spomen Budimira. Pod imenom Svetopeleka 
tražila se neka povijesna ličnost, kao kralj Tomislav (Kukuljević, 
Klaić, Manojlović i drugi), knez Branimir (Šišić), kralj Petar 
Krešimir IV (Jelić), odnosno Porga (Rus), ali smatram da su to sve 
redom promašaji. Po mojem mišljenju, Budimir iz 9. pogl. Ljetopisa 
jeste povijesna ličnost upravo tog imena.?"" Izuzev Luccarija i Or- 
binija, dubrovački hroničari ne znaju za ime Budimir.?? To ide u 
prilog postavci da je do pogreške u čitanju izvornika došlo upravo u 
Dubrovniku. Tubero naziva Budimira Seuropylus, a Dandolo i 
Biondo Suethopolecus. Sva trojica hroničara smatraju ga dalmatin- 
skim kraljem.?? Moje mišljenje jeste da je Budimir stvarna, povijesna 
ličnost, vladar "zagorske sklavinije". To mišljenje iznio sam i 
obrazložio u radu Pitanje vjerodostojnosti sabora na Duvanjskom 
polju. Ime Budimir spominje se u hrvatskim ispravama od IX do XI 
st. kao ime hrvatskih dostojanstvenika. Postoji i više lokaliteta koji 
su vezani za ovo ime, među kojima posebnu važnost dajem selu u 
Sarajevskom polju zvanom Butmir, poznatom prethistorijskom 
nalazištu ("butmirska kultura"). Zahvaljujući turskim katastarskim 
defterima iz XV st., znamo da se u to vrijeme današnji Butmir 
nazivao Budimir. Godine 1455. selo je zabilježeno kao Budmir, a 


30. Isto. 

31 Annales Ragusini Anonymi item Nicolai de Ragnina, 19, 197. 

32 Resti navodi da je Svetopelek (Budimir) sin Svetimira, bosanski, odnosno 
dalmatinski vladar. J. Resti, Chronica ragusina, 21, 24, 30. Ragusina ne 
spominje Budimira, već samo navodi da je monah Kiril pokrstio sve Bugare 
i Bosance. Annales Ragusini Anonymi item Nicolai de Ragnina, 192. 

33. J. Luccari, Copioso ristretto, 3. M. Orbin, Kraljevstvo Slovena. 

34. L. Cerva Tubero, Commentaria, 196. F. Šišić, Povijest Hrvata, 24. 

1485. kao Budimire.?? Iako sam odbacio svoju raniju tezu da bi 
Porfirogenetova Katera mogla biti na lokalitetu Gradac, u Sara- 
jevskom polju, blizu sela Kotorac i Butmir, još uvijek smatram da je 
znakovita pojava toponima Butmir na području gdje se nalazila 
jezgra najstarije bosanske države.?$ Utvrđeno je da arheološki ma- 
terijal Gradca najviše potječe iz pretpovijesnog razdoblja, ali se svi 
slažu da ima ostataka i iz ranog srednjeg vijeka. Polazeći od pret- 
postavke da je Budimir bio stvarna ličnost, mogao je biti vladar 
Duklje, Neretve, Bosne i Podgorja, tj. onih južnoslavenskih zemalja 
za koje nije poznata vladajuća dinastija 885/886. godine. Ali, smatrao 
sam da postoje razlozi da legendarnog slavenskog kralja Budimira 
smjestimo u Bosnu. 


U Ljetopisu zagorske sklavinije o Budimiru se govori vrlo 
opširno. Prikazan je kao važna ličnost u procesu pokrštavanja te kao 
reformator koji je sazvao Duvanjski sabor. Zemlja je bila bremenita 
sukobima proizašlim prije svega iz progona kršćana, "ki bihu u 
tvrđavah i u vrsih gorskih i ki tajahu se i krijahu se i ne povidahu se 
krstjane". Taj dio stanovništva živio je u strahu. Budimir "zapovidi 
svim koji latinski govorahu, da se vrate svi u mista svoja i da podvižu 
i naprave gradove, koji po poganeh bihu rasuti i požgani". U nasto- 
janju da promijeni postojeće odnose, Budimiru "ulize u misal, kako 
bi za svoga vremena opet zemlju, kako je i prvo bila (dal) napraviti, 
zašto imaše mnoštvo ljudi, da sve biše izmišano. I tako razboriti kralj 
odluči zemlju i ljudi i staviti opet u prave zakone. I iskaše kako bi 
mogal najbolje iznajti." U nastojanju za "red najti" i "put ukazati" 
Budimir se obratio i na "sve starce i mudrace gospodstva svoga", ali 
bez uspjeha, prema Ljetopisu, u vrijeme nakon što je odlučio sazvati 
sabor.?? Opis Budimirova djelovanja u Ljetopisu zagorske sklavinije 
sadrži i hronološke podatke koji se uklapaju u neke poznate povijesne 
događaje. Iz Ljetopisa proizlazi da je Budimir vladao četrdeset 
godina i četiri mjeseca, i to od prosinca 877. do ožujka 917. godine. 
U to razdoblje padaju slavenske misije, masovno pokrštavanje u 
jadranskoj unutrašnjosti te uspostavljanje Metodove nadbiskupije, 
kojoj je pripadala i "zagorska sklavinija". 


Iz Ljetopisa zagorske sklavinije razumije se— iako to nije tačno 
prevedeno u latinskom tekstu — da je Budimir, prije nego što je postao 


35. V. Klaić, Narodni sabor, 8. O selu Butmir vidi: H. Šabanović, Bosansko 
krajište 1448-1463. 

36. A. Benac, Sarajevo kroz arheološke spomenike. Isti: Gradac Ilinjača kod 
Kotorca. V. Skarić, Sarajevo i njegova okolina, 32. B. Čović, Novi podaci. 

37 F. Šišić, Ljetopis popa Dukljanina, 394-395. 

kralj, naslijedivši oca Satimira, boravio u Hazarskoj zemlji. U Lje-. 
topisu se izričito kaže: "I pojde i on u Kozariku i ondi dobrovoljno 
primiše ga i veseljahu se gospodstvu njegovu." U Hazarskoj zemlji 
Budimir se sastao sa Konstantinom, koji je ondje propovijedao i 
krstio pa i Budimira "biše među inim obratil rečeni Božji sluga i 
muž". Budimir "za mnogo dan pričaše se s filosofi, kojih razumom 
svojim dobivaše". A kada je Kosntantin na putu u Rim navratio u 
"kraljevstvo svetog puka", gdje je gospodovao mudri i dobri kralj 
Budimir, ljetopisac spominjući Budimira napominje da već "po 
Konstancu biše naučen u viru". Konstanc tada samo "napuni i utvrdi 


kralja u viri" 39 


Iz Žitja Sv. Ćirila vidi se da su se za Konstantinova boravka u 
Hazarskoj zemlji vodile teološke rasprave, u kojima su sudjelovali 
židovski, kršćanski i islamski učenjaci. Konstantinje širio kršćanstvo 
među Hazarima pa su mnogi "odbacili poganske gnusobe i nezako- 
nite ženidbe". Postoji i treće svjedočanstvo koje potvrđuje navod o 
dolasku Budimira u Hazarsku zemlju i o njegovu susretu s Konstan- 
tinom. Naime, u Proložnom žitju Metoda, nađenom u jednom ru- 
kopisu iz 1405, opisuje se Konstantinovo i Metodovo djelovanje u 
"Kozariji". Kaže se da su se Konstantinu i Metodu obratili Slaveni, 
tražeći krštenje, Hazari, tražeći učitelja, Moravljani, tražeći biskupa, 
Bugari, tražeći učitelja i nastavnika.?? Takva formulacija ne mora 
obavezno značiti da su se svi pobrojani narodi obratili braći za 
vrijeme njihova boravka u Hazarskoj zemlji. Na taj način autor teksta 
vjerovatno je htio na slikovit način obuhvatiti misiju svete braće. 
Međutim, budući da imamo podatak da je Budimir došao u Hazarsku 
zemlju, gdje se sastao s Konstantinom i primio krštenje, nakon čega 
je uslijedilo pokrštavanje njegova naroda, može se pretpostaviti da 
se navod u Proložnom žitju o molbi Slavena da ih sveta braća pokrste 
odnosi upravo na Budimirov odlazak u Kozariju./" Ta pretpostavka 
poklapa se sa činjenicom da su Slaveni iz "zagorske sklavinije" 
upravo u to doba pokršteni. Osim toga, u 8. pogl. Ljetopisa zagorske 
sklavinije izričito se kaže da kralj Satimir, otac Budimirov, "poče 
ljubiti karstjane i ne da jih progoniti, iza njega opet poče vira 
procvitati". Satimir je očito na poticaj Bizanta odlučio pokrstiti svoju 
zemlju. U tu svrhu izaslao je svoga sina, budućega kralja Budimira, 
u Hazarsku zemlju, znajući da ondje boravi Konstantin. Tamo 


38. Isto, 392. 

39. Žitja, 47, 65, 98-100. 

40 U hrvatskoj historiografiji se smatra da se radi o Rastislavljevim poslanicima. 
F. Šišić, Povijest Hrvata, 368. Op. redaktora. 

Budimir "mnogo dan pričaše se s filozofi (Ćirilom), kojih razumom . 


svojih dobivaše".! Po povratku je Budimir pokrstio svoju zemlju. 
Budimir, pokršten već u Hazarskoj zemlji, bio bi prvi kršćanski 
vladar "zagorske sklavinije". Prema Ljetopisu zagorske sklavinije 
Budimir je kraljevao četrdeset godina i tri mjeseca. 


8. 
SVETOLIK-STJEPAN 
(ožujak 917. — 932. ili 934.) 


Posljednji vladar u katalogu "slovinskih" kraljeva jeste Sve- 
tolik. Na njega se odnose brojne dubrovačke legende. Prema Ragnini, 
Svetolik-Stjepan bio je "re di Bosna", veliki prijatelj Dubrovčana, 
koji je podigao Crkvu sv. Stjepana u Dubrovniku, što ne može biti 
tačno, jer je riječ o crkvi koju spominje već Konstantin Porfirogenet 
sredinom X stoljeća.? Pripovijedajući o Svetoliku (Stjepanu), 
Ragnina se naslanja na starije anonimne anale, s tom razlikom što 
spominje ime Svetolik, dok Anonim govori samo o "bosanskom 
kralju Stjepanu". Obje hronike govore o tome kako je bosanski kralj 
Stjepan pozvao i svečano primio u Bosni župnika "dum Srđa" ("don 
Sergio"), saradnika sv. Hilariona. Sa "dum Srđem" bilo je mnogo 
plemića, koje je kralj pri odlasku bogato nagradio. Dao im je veliku 
svotu zlata i srebra, poslavši s njima jednoga velikaša da u Dub- 
rovniku podigne, kao kraljev zavjet za ozdravljenje, Crkvu sv. 
Stjepana. Za dvije godine njegov velikaš zaista je podigao na Pusti- 
jerni crkvu, koja je stajala 600 (6800?) perpera. Za svećenika u 
novosagrađenoj crkvi postavio je nekog Stojka, kojem je u blizini 
izgradio i kuću za stanovanje. Ragnina dopušta mogućnost da je 
Crkvu sv. Stjepana sagradio i Radoslav Bel, a da ju je Stjepan samo 
obnovio. Oba izvora opširno pripovijedaju i o kraljevoj ženi Marga- 
riti (Mari), koja je Dubrovnik obdarila srebrom za izradu relikvijara. 
Potom se pripovijeda o tome kako je kralj s kraljicom i svojim 
velikašima posjetio Dubrovnik, gdje je najsvečanije dočekan. Tom 
prilikom obdario je milostinjom svećenike, redovnike, redovnice i 
sirotinju sa više od 2000 dukata (po Ragnini perpera). Dubrovčanima 
je darovao Župu, Brgat, Šumet, Rijeku i Zaton. Po selima je izgradio 
crkvice u čast sv. Stjepana. Kada je umro kralj Stjepan, Dubrovčani 

su ga uz najveće počasti ožalili, kao da je bio gospodar Dubrovnika. 


41 F. Šišić, Ljetopis popa Dukljanina, 391-393. 
42. Konstantin Porfirogenet, De administrando imperio, 15. Annales Ragusini 
Anonymi item Nicolai de Ragnina, 193 i dalje. 

Kralj Stjepan nije ostavio potomstvo. Po njegovoj smrti Mara (Mar- 
gareta) se stalno nastanila u Dubrovniku, gdje se zaredila, te joj je 
povjereno čuvanje svetačkih moći. Darovala je općini 200 libara 
srebra. Podigla je i crkvicu posvećenu sv. Margareti. Umrla je u 
Dubrovniku, a prije toga ostavila je svojim rođacima iz roda Crose 
da se brinu o relikvijama.? U skladu s tradicijom da je Stjepan bio 
bosanski kralj, godine 1571. bio je postavljen i natpis u kojem je 
stajalo da je — kako se govori ("dicasse") — "bosanska kraljica 
Margareta podigla hram djevici Margareti u nekoć blažena vre- 
mena". U jednoj kasnijoj verziji, koju donose Resti i Tubero, kralj 
Stjepan poistovjećuje se sa Stjepanom, Krešimirovim sinom (Stje- 
panom Držislavom?), koji je, prema 31. pogl. Ljetopisa popa Duk- 
ljanina, vladao Bijelom Hrvatskom i Bosnom." Orbini govori o 
kralju Krešimiru, gospodaru u Hrvatskoj i Bosni i njegovoj ženi 
Margareti.$5 Ovu drugu dubrovačku tradiciju o Stjepanu kao hrvat- 
skom kralju posebno je branio Nikola Bjelovučić, koji smatra da se 
radi o Miroslavu (945-949).4$ Treću verziju o kralju Stjepanu dao je 
Ferdo Šišić, tvrdeći da se "priča o bosanskom kralju Stjepanu i 
njegovoj ženi kraljici Mari splela s pohodom kralja Stjepana Dušana 
i kraljice Jelene u Dubrovnik potkraj 1350". Šišiću služi kao dokaz 
i činjenica da dubrovačka anonimna hronika navodi da je kraljica 
poslala Dubrovčanima "dar od srebrene kovine glama", a "samo (se) 
i isključivo novobrdsko srebro zvalo glamsko srebro", "a samo srpski 
je vladalac — i nijedan drugi — bio gospodar Novog Brda, gde se 
dobivalo glamsko srebro".{? Za naše razmatranje značajno je da se 
Svetolik prema najstarijoj verziji izjednačuje s navodnim bosanskim 
kraljem Stjepanom. Nema dvojbe da priča o dobročinstvima kralja 
Stjeparia i kraljice Margarete (Mare) sadrže mnogo legendarnih 
elemenata, ali možda uz to sadrži i istinitu povijesnu jezgru. Pitanje 
kralja Stjepana i kraljice Margarete ostaje i dalje otvoreno, ali 
smatram da postoje jake naznake da je verzija o njihovom bosanskom 
porijeklu vjerodostojna. 


Svetolikovom smrću "zagorska sklavinija" kao da je prestala 
postojati, ili je barem zapala u krizu izumiranjem vladajuće dinastije, 


43 F. Šišić, Ljetopis popa Dukljanina, 327. Annales Ragusini Anonymi item 
Nicolai de Ragnina, 15-18, 193-195. S. Skurla, Moćnik, 69. V. V. Makušev, 
Izsljedovanija, 60. 

44. J. Resti, Chronica Ragusina, 27-28. N. Bjelovučić, Crvena Hrvatska, 60-61. 

45. M. Orbin, Kraljevstvo Slovena, 136. 

46. N. Bjelovučić, Crvena Hrvatska. 

47 F. Šišić, O hrvatskoj kraljici Margareti, Dubrovnik 1929. 

jer dubrovački izvori saglasno kazuju da je Svetolik-Stjepan umro 
bez nasljednika. 18 


9. 
RASPAD "SLOVINSKOG KRALJEVSTVA" 


Upravo sredinom X st. Bosna je prvi put u svojoj povijesti 
došla pod vlast jedne susjedne države, i to Hrvatske. Prema 29. pog). 
Ljetopisa popa Dukljanina, Krešimir je, ratujući zajedno s ujakom, 
opustošio Uskoplje, Luku i Plevu. Bosanski ban, međutim, videći da 
se ne može s njim mjeriti u borbi, pobjegao je k ugarskom kralju. 
Potom je Krešimir zauzeo čitavu Bosnu i vladao njome. Općenito 
se smatra da se pod Krešimirom iz 29. pogl. Ljetopisa popa Duklja- 
nina podrazumijeva hrvatski kralj Mihajlo Krešimir II (949-oko 
969)."9 Na zapis u 29. pogl. Ljetopisa nastavlja se zapis u 31. pogl., 
gdje se navodi da se Krešimirovu bratu rodio sin Stjepan (koji se 
poistovjećuje sa Stjepanom Držislavom, oko 969-997.). Kaže se da 
je on, nakon očeve smrti, vladao Bijelom Hrvatskom i Bosnom i 
poslije njega njihovi nasljednici stalno su vladali u Hrvatskoj." 
Nasljednici Stjepana Držislava vladali su, dakle, samo u Hrvatskoj, 
ali ne i u Bosni. Iz navedenih podataka slijedi da je Bosna bila 
sjedinjena s Hrvatskom gotovo tokom cijele druge polovine X 
stoljeća. Kako je De administrando imperio nastao u razdoblju od 


48. Svetolika Stjepana valja razlikovati od bosanskog kneza Stjepana o kojem 
izvještava pop Dukljanin u 42. pogl. Ljetopisa. On kaže da je dukljanski kralj 
Bodin nakon zauzimanja Raške zauzeo i Bosnu i ondje postavio kneza 
Stjepana, poslije 1083. godine. Bosna je ostala u državnoj zajednici s Dukljom 
najkasnije do 1102/3. godine kada je kako se pretpostavlja umro kralj Bodin. 
Primjetno je da je u doba Bodinove vlasti Bosna politički ojačala iosamostalila 
se. Dubrovački izvori daju vrlo važnu ulogu knezu Stjepanu. Već Milecije, a 
potom Anonim i Ragnina primjećuju njegovo značenje u odnosu na Bodina, 
pa ga čak i izjednačuju s Bodinom. Pričaju također da je Stjepan (bosanski 
kralj) četiri godine opsjedao Dubrovnik. Uvidjevši da ga ne može osvojiti 
sagradio je podno Srđa utvrdu kako bi Dubrovčanima zapriječio prolaz na 
kopno. Annales Ragusini Anonymi item Nicolai de Ragnina, 26, 174, 209. 
Pitanje je na koga misle dubrovački izvori pod imenom Stjepan, jerje to ime 
koje oni vrlo često pridaju bilo kojem vladaru iz zaleđa misleći na njegovu 
vladarsku čast (ovjenčani). Ukoliko se ne spominje i narodno ime teško je 
identificirati o kome se zapravo radi. Op. redaktora. 

49. F. Šišić, Ljetopis popa Dukljanina, 323-324. 

s0 F. Šišić, Povijest Hrvata, 436. N. Klaić, Povijest Hrvata, I, 314-316. 1. 
Goldstein, Hrvatski rani srednji vijek, 308-309. 

51 F. Šišić, Ljetopis popa Dukljanina, 321. 

948. do 952, to bi značilo da je Bosna bila u sastavu Hrvatske u doba 
njegova nastanka. Mislim da bi. se taj zaključak mogao prihvatiti. 
Tako dobivaju novu težinu Porfirogenetovi navodi da Zahumljani 
graniče na sjeveru sa Hrvatima (30. pogl.), da su južni susjedi Mađara 
Hrvati (40. pogl.) te da Srbija, pod kojom car-pisac podrazumijeva i 
Zahumlje — graniči na sjeveru sa Hrvatskom (30. pogl.).?? Na taj 
način uvezuje se i epizoda sa ugarskim pohodom protiv Bosne, o 
kojem se govori u 23. pogl. Ljetopisa popa Dukljanina i Hrvatske 
kronike. U toj odbrani istaknuo se neki mladić Tihomil, koji se oženio 
kćerkom brata Cudomira iz Bijele Hrvatske i s njom imao dva sina, 
od kojih je jedan bio Krešimir. Još je Šišić smatrao da ta pripovijest 
sadrži vjerodostojnu jezgru." Dubrovačke hronike također potvr- 
đuju da je Svetolik-Stjepan ostao bez nasljednika, da je poslije toga 
nastalo u zemlji bezvlašće i, napokon, da je u Bosni uspostavljena 
hrvatska vlast. Anonim spominje dvojicu bosanskih kraljeva ime- 
nom Stjepan u različitim razdobljima. I za jednog i za drugog tvrdi 
da su ostali bez nasljednika. Mislim da je Anonim imao različite 
predloške, pa je od jedne proizveo dvije ličnosti, te da je tu riječ o 
Svetoliku-Stjepanu.?? Hroničar Ragnina, govoreći o Svetoliku-Stje- 
panu, također tvrdi da je ovaj umro u svom kraljevstvu, bez zakoni- 
toga nasljednika. Kod obojice hroničara datacija je Svetolikove smrti 
pogrešna (815, odnosno 818.).? Resti, koji Stjepana zove "kraljem 
onoga dijela Bosne koji se zove Bijela Hrvatska", jedini bi mogao 
biti tačan u datiranju, smještajući navedene događaje negdje poslije 
940. godine. I on piše da je kralj Stjepan umro u Bosni, ne ostavivši 
potomaka.?$ Dubrovački hroničari slažu se u podatku da Svetolik 
nije imao nasljednika i da je poslije njega u Bosni nastalo rasulo. O 
tome.se ništa ne kaže u 10. pogl. Ljetopisa popa Dukljanina, gdje je 
riječ o Svetoliku, odnosno njegovim nasljednicima. Govoreći o 
jednom kralju Stjepanu, dubrovački Anonim priča kako je u Bosni 
nastao građanski rat, jer su neki htjeli za gospodara Dukađina iz 
Albanije (!), kojeg je bosanski kralj natjerao u bijeg. Ovaj se sklonio 
u Dubrovnik, zbog čega je kralj zaratio i protiv tog grada. Ranjen, 
kralj se morao povući u Bosnu, gdje je umro. Po drugoj Anonimovoj 
i po Ragnininoj verziji, u Bosni je poslije smrti kralja Stjepana nastao 
velik metež, jer je kralj ostao bez nasljednika. Građanski rat trajao je 


52. Konstantin Porfirogenet, De administrando imperio, 83, 105. 

s3 F. Šišić, Ljetopis popa Dukljanina, 305-306, 408-409. M. Hadžijahić, 
Tihomir, 397-418. 

54. Annales Ragusini Anonymi item Nicolai de Ragnina, 15-16. Vidi bilješku 482. 

55 Isto, 194. 

56. J. Resti, Chronica Ragusina, 27. 

sedamnaest godina, sve dok 871. nije došao na vlast jedan hrvatski 
plemić, Berislav.?7 


Posebno skrećem pažnju na podatak da je bezvlašće trajalo 
sedamnaest godina. Naime, ako je Svetolik umro između 832. i 834, 
to bi se podudaralo s podatkom Ljetopisa popa Dukljanina da je 
nekad sredinom X st., Krešimirovim osvajanjem, bosanska vlast 
zamijenjena hrvatskom. Međutim, činjenica je da se navedeni dub- 
rovački izvori ne slažu oko pitanja ko je bio hrvatski vladar koji je 
zavladao Bosnom. Posebno valja napomenuti da nijedan od spo- 
menutih izvora ne spominje izrijekom Krešimirovo ime, kako to čini 
Ljetopis popa Dukljanina. Anonimni anali spominju pod godinom 
972. kako je u Bosnu došao neki kralj "della linea de Moravia de 
Harvati". Taj kralj pokorio je nekog Duku iz Albanije, kojij je vladao 
u Bosni pet godina. Uglavnom to isto bilježi i Ragnina. "8 Serafino 
Razzi daje svoju verziju spomenutih događaja, tvrdeći da je Duka od 
Albanije, vodeći rat s bosanskim kraljem, zatražio od Dubrovčana, 
na temelju ugovora, pet stotina naoružanih ljudi, koje su mu oni i 
dali. Kada je s velikom vojskom došao u "bosansku kraljevinu", u 
borbi je ubijen "bosanski kralj", koji je potjecao iz Moravske. Alban- 
ski Duka nametnuo se bosanskom "kraljevstvu" i držao ga u miru pet 
godina. Nakon toga, novi "bosanski kralj" ponovno je preuzeo vlast. 
Onje zaratio na Dubrovčane, koji su bili u savezu s Dukom, te ih j je 
zasužnjio.' 9 O hrvatskoj vlasti u Bosni poslije građanskog rata govori 
i Resti, tvrdeći da je Bosance pokorio Tješimir (Tiescimir), uz pomoć 
bana Hrvatske. Potom prelazi na događaje za koje tvrdi da su se zbili 
poslije 932. te govori o Stjepanu, "kralju onog dijela Bosne koji se 
zove Bijela Hrvatska", brkajući možda Svetolika-Stjepana sa hrvat- 
skim kraljem Stjepanom Držislavom.$? Nema dvojbe da su spo- 
menuti dubrovački hroničari imali na raspolaganju različite izvore, 
pa iako su dosta nejasni i protivrječni, svi se slažu u jednom, tj. da je 
— nakon određenog vremena političke krize, nastale smrću Svetolika- 
-Stjepana — u Bosni uspostavljena hrvatska vlast. 


Zanimljiv je i podatak da je Bosnom zavladao neki Duka iz 
Albanije. U arapskim izvorima sačuvan je podatak prema kojem je 
nekako u isto vrijeme u Kordobi kod kralja Abdurahmana III (912- 


u 


7 Annales Ragusini Anonymi item Nicolai de Ragnina, 6, 20. Slično piše i 
Ragnina, navodeći da je Bosnu tada osvoji "un grand uomo delle parti di 
Crovatia chiamato Berislavo per nome". Isto, 199. 

8. Isto, 82, 202. 

S. Razzi, La Storia di Raugia, 38-39. 

J. Resti, Chronica Ragusina, 26-28. 

| — 961) boravilo poslanstvo iz zemlje Slavena, u kojoj je tada vladao 


Duka. Podatak se ima zahvaliti povjesničaru Ibn Haldunu (1332- 
1406). U isto vrijeme, prema svjedočanstvu dubrovačkih hronika, 
zavladao je u Bosni "neki Duka", pa ta podudarnost upućuje da se 
vijest o "kralju Slavena" odnosi na najstariju povijest Bosne.$! S 
obzirom na saglasnost različitih izvora, mislim da se može prihvatiti 
da je u "zagorskoj sklaviniji" vlađao "neki Duka", porijeklom iz 
Albanije. Pitanje je podrazumijeva li se pod Albanijom Bijela Hrvat- 
ska ili možda Prevalitana, kasnija Albanija. Ovdje je važno skrenuti 
pažnju na okolnost da raspad "zagorske sklavinije" — posebno nakon 
što su okončani neredi koji su trajali gotovo dva desetljeća — nije 
istovremeno označio i raspad Bosne kao političke zajednice. Već od 
vremena smjene koja je nastala uspostavljanjem hrvatske vlasti u 
Bosni, pojavljuje se bosanski ban. 


61 V. Mažuranić, Gebalim, 36-37. Vidi poglavlje o Zagorju. Pitanje je je li Duka 
osobno ime ili samo naslov vladara, dux. Op. urednice. 

VIII. 
SABOR NA DUVANJSKOM POLJU 


I. 
HISTORIOGRAFIJA O SABORU 
NA DUVANJSKOM POLJU 


Pitanje vjerodostojnosti sabora na Duvanjskom polju izazvalo 
je velike rasprave u historiografiji. I oni koji smatraju da je taj sabor 
zaista održan, ne slažu se oko pitanja ko je bio "kralj Budimir", niti 
kada je sabor održan. Pojedini autori smatraju da Budimir nije 
povijesna ličnost te da se pod tim imenom krije neki drugi vladar. 
Tragom pretpostavki koje su iznijeli F. Rački i I. Kukuljević Sakcin- 
ski, najčešće se spominje Tomislav, ali pojavljuju se i druga imena, 
naprimjer Svetopluk ili Branimir.! 


U posebnom prilogu pokušao sam dokazati da je sabor na 
Duvanjskom polju zaista održan, i to po svoj prilici 885. ili 886, pri 
čemu sam tvrdio da se Budimir ima smatrati stvarnom povijesnom 
ličnošću.? Raspravljajući o pitanjima i nedoumicama oko sabora na 
Duvanjskom polju, zastupao sam i tezu da su tzv. Zakon sudnij 
ljudem i Besjeda vladikama zemlje (homilija u Kločevu glagoljskom 
zborniku) doneseni na tom legendarnom saboru. Tada nisam znao da 
su sa sličnom tezom prije mene istupili Nikola Radojčić i Vladimir 
Mošin. Prema Dominiku Mandiću, sabor je održan 753, za pape 
Stjepana II (752-757) i bizantskog cara Konstantina V Kopronima 
(741-775). Pritom Mandić polazi od tvrdnje da je u Kraljevstvu 
Hrvata (pod kojim podrazumijeva Regnum Sclavorum) kao bizantski 
car spomenut Konstantin. Carski diplomati Ivan i Leon, za koje je 
Mandić našao svjedočanstva u izvorima iz vremena cara Konstantina 
(Ivan je obavljao i određene misije kod pape Stjepana II), bili bi 
istovjetni sa "plemenitim i mudrim poslanicima Leonom i Ivanom" 


1 F. Rački, Kada i kako se, 70-89. I. Kukuljević Sakcinski, Tomislav, 1-52. F. 
Šišić, Povijest Hrvata, 24, 126-44. D. Mandić, Rasprave, 194-213. V. Košćak, 
Pripadnost, 323-328. Novija hrvatska historiografija smatra da, ako se sabor 
uopće održao nema nikakvih temelja za poistovjećivanje Budimira s Tomis- 
lavom. I. Goldstein, Hrvatski rani srednji vijek, 276, 298-299. Op. redaktora. 

2 M. Hadžijahić, Pitanje vjerodostojnosti, 201-261. P. Anđelić, Bosansko-her- 
cegovačka, 70-71. M. Vego, Postanak, 25. 

na Duvanjskom saboru. Toliko spominjana knjiga Metodius 
sadržavala bi zaključke i zakone koji su doneseni na Duvanjskom 
saboru. Temeljeći svoje tvrdnje na hrvatskom tekstu Ljetopisa, 
Mandić među ostalim tvrdi da je u Mefodiusu izvorno moralo stajati 
da je sabor održan "na planini... Hlibaj", čime se označavala planina 
Hlib ili Lib u jugoistočnom kutu Duvanjskog polja (kombinacija sa 
Hlibom-Libom potječe još od Luke Jelića). Odbacujući ranije izne- 
sena mišljenja o saboru na Duvanjskom polju, Mandić posebno 
podvlači da je sabor morao biti održan još onda "dok je postojala 
sloga i suradnja između rimskih papa i bizantskih careva, dok se 
hrvatska država protezala do Valone u današnjoj Albaniji, te dok su 
po starom slavenskom običaju na sabor dolazili svi Hrvati i slobodni 
građani". Mandićeva argumentacija u dijelu gdje upozorava na sa- 
radnju pape i bizantskog cara zaslužuje punu pažnju, posebno kada 
se uzme u obzir podudaranje imena dvojice carskih poslanika. Me- 
đutim, temeljitija analiza izaziva opravdane sumnje u takav zak- 
ljučak. Najprije valja spomenuti da je na sličan način, početkom XIX 
st., Luka Jelić branio danas od svih odbačenu tezu da je Duvanjski 
sabor održan 1057. za vladavine hrvatskog kralja Petra Krešimira. 
Tojje vrijeme u kojem se susrećemo i sa visokim bizantskim činovni- 
cima u Dalmaciji — protospatarom i kapetanom Lavom (1067. i 
1069.) i spatarokandidatom Ivanom (u Zadru, 1076.). Mandićeva 
koncepcija neprihvatljiva je najviše zato što ni u jednoj redakciji 
Ljetopisa kao bizantski car nije spomenut Konstantin, već isključivo 
Mihajlo. Istina je da je u hrvatskoj redakciji u 9. pogl. na jednom 
mjestu navedeno kako je Budimir došao na misao da se obrati "ka 
svetomu ocu papi i ka cesaru Konstantinu". U latinskoj redakciji to 
je mjesto prevedeno kao "ad imperatorem Constantinopolitanae ur- 
bis Michaelem", pa je očito da je riječ o Konstantinopolu. Da se ovdje 
ne radi ni o kakvom caru Konstantinu, već o Mihajlu, vidi se i iz 
samog teksta hrvatske redakcije, gdje se u nastavku pripovijeda kako 
su na sabor došli poslanici "od c(es)ara Mihajla", a iz konteksta je 
jasno da se radi o istom caru. Vrijedno je napomenuti da se u 
hrvatskoj redakciji, koju Mandić smatra najpouzdanijom, inače 
uopće ne spominju carski poslanici Leon i Ivan. "Lakše je vjerovati", 
kako napominje Medini, "da je latinska redakcija umetla ova imena, 
nego da ih je hrvatska ispustila". Držim da je Mandićeva postavka o 
tako ranom održavanju Duvanjskog sabora neodrživa i zato što on 
smatra da je na tom skupu objavljena slavenska knjiga Metodius. 
Dosljedno tome, čitavo stoljeće prije Konstantina i Metoda postojali 
bi na slavenskom jugu spomenici pisani narodnim jezikom, što je za 
tako rano razdoblje prilično teško prihvatiti kao održivu postavku.? 


3. D. Mandić, Rasprave, 145-193. L. Jelić, Duvanjski, 135-145. 

2. : 
DA LI JE ODRŽAN SABOR 
NA DUVANJSKOM POLJU? 


O Duvanjskom saboru, kao i o četrdesetgodišnjoj vladavini 
legendarnoga kralja Budimira govori se u 9. pogl. Ljetopisa zagorske 
sklavinije, koji je sačuvao Budimirovo ime, za razliku od latinske 
verzije Ljetopisa popa Dukljanina, koja navodi ime Svetopeleka. 
Budimiru se pripisuje sazivanje i održavanje u znanosti toliko ospo- 
ravanog sabora na Duvanjskom polju. Uz Duvanjski sabor i vladavi- 
nu "dobrog i pravednog" kralja Budimira vezani su, prema Ljetopisu 
zagorske sklavinije, događaji oko pokrštavanja kralja i cjelokupnog 
puka te nastanak pisma i najstarijih svetih knjiga na slavenskom 
jeziku, kao i slavenske mise. Prije toga su izbjegli kršćani sišli sa 

- planina te izašli iz skrovišta pa je došlo do obnove gradova. U okviru 
te preporoditeljske aktivnosti osjetila se potreba da se popišu sve 
zemlje i kraljevstva, ali to nisu mogli učiniti ni svi starci, ni mudraci 
kraljevstva, koje je kralj okupio radi savjetovanja, te je kralj sazvao 
sabor. U opisu sabora napominje se da su papa Stjepan i bizantski 
car Mihajlo bili saglasni s tim skupom. Pripremajući sabor, kralj je 
od pape i cara zatražio stare povlastice "od svih zemalj' i kako diljahu 
zemlju od zemlje, i kako biše zemlja od zemlje počtovana i puk od 
puka i kraljevstvo od kraljevstva".+ Na saboru su, uz različita slaven- 
ska plemena, bili izaslanici cara i pape. Najveći je problem u tome 
što se o održanju sabora na Duvanjskom polju nije sačuvao nikakav 
spomen u drugim savremenim historijskim vrelima. Ali, možda bi se 
neke naznake mogle naći u savremenim svjedočanstvima o pokršta- 
vanju u dubljoj dalmatinskoj unutrašnjosti, slavenskoj misiji, refor- 
mama bizantskog cara Bazilija (867-886) te papinskim težnjama za 
prevlašću na tom prostoru. 


Masovno pokrštavanje oblikovalo je uvjete za sređivanje od- 
nosa između romanskog i slavenskog stanovništva. Podaci koje daje 
Porfirogenet o uređivanju romansko-slavenskih odnosa odgovaraju 
opisu vraćanja kršćana, "koji latinski govorahu", odnosno "ki bihu u 
tvrđavah i u vrsih gorskih i ki tajahu se i krijahu se i ne povidahu se 
krstjane". Prema Ljetopisu zagorske sklavinije to se zbilo u vrijeme 
kada je Konstantin navodno boravio u Budimirovu "kraljevstvu", na 
putu za Rim, što će reći oko 866-867. godine." Konačno pokrštavanje 
južnoslavenskih plemena u unutrašnjosti uslijedilo je upravo u doba 


4 F. Šišić, Ljetopis popa Dukljanina, 397. 
S Isto, 394. 

slavenske misije. To se vremenski podudara s Porfirogenetovim 
podatkom da je većina Slavena na području negdašnje.rimske Dal- 
macije bila pokrštena u vrijeme cara Bazilija. Doduše, iz Porfiroge- 
netovih podataka, koji su očito crpljeni iz različitih vrela, proizlazi 
da je kristijanizacija bila trajniji proces, koji je završen u doba cara 
Bazilija. Proces kristijanizacije najkasnije je zahvatio južnoslaven- 
ske zemlje u unutrašnjosti, gdje se kršćanstvo ne pojavljuje prije 
vremena cara Bazilija. Porfirogenet ukazuje na tu okolnost govoreći 
o Neretljanima, prozvanim i Paganima, zato "što nisu primili kršćan- 
stvo u ono vrijeme kada su pokršteni svi Srbi".$ Dok Porfirogenet 
pokrštavanje pripisuje svećenicima iz Bizanta, prema Ljetopisu 
zagorske sklavinije proizlazi da je slavenska misija uključivala i 
pokrštavanje. Prema Ljetopisu "kralj" Budimir je na Konstantinov 


poticaj pokrstio svoj "sveti puk". 


Međutim, smatram da nisu protivrječni Porfirogenetovi po- 
daci, na jednoj, te podaci Ljetopisa zagorske sklavinije, na drugoj 
strani. Čini se, zapravo, da je južnoslavensko područje bilo pokršteno 
iz raznih središta, te da dinamika pokrštavanja nije bila jednaka na 
svim područjima.! U Zahumlju, a osobito u Bosni, masovno pri- 
hvaćanje kršćanstva nije uslijedilo prije Bazilija, a njegovo i dijelom 
razdoblje njegova prethodnika cara Mihajla (842-867) upravo se 
poklapa sa vremenom slavenske misije. U Ljetopisu zagorske sklavi- 
nije tvrdi se da je Konstantin obratio na vjeru svu Bugarsku, zatim 
Budimira i njegov narod, te da je kršćansku vjeru učvrstio u Branimi- 
rovu kraljevstvu. Kada je (krajem 866. ili početkom 867.) pošao u 
Rim papi, "navrati se na kraljevstvo Svetoga puka koga biše na viru 
obratio, kojih gospodovaše mudri i dobri kralj Budimir". Taj navod 
Ljetopisa historiografija listom odbacuje. Mislim da to čini s punim 
pravom, jer Ćirilo je do Rima išao drugim putevima. Mislim da se 
ovdje ne radi o Konstantinu, već o Metodu, koji je vrlo vjerovatno 
pohodio slavenski jug. Spominjanje Metoda u jednom spisu kao što 
jeLjetopis zagorske sklavinije nije bilo oportuno, zbog sumnjičavosti 
i otpora rimske crkve prema njemu. Svrha spisa bila je odbrana 
slavenske službe i isticanje Konstantinovih zasluga pa se kaže da je 
on ne samo pokrstio Budimira, već ga je i pohodio u njegovu 
kraljevstvu. Da je navod o Konstantinovu boravku u "kraljevstvu 
svetog puka" krivotvorina dokazuje i hronološka neusklađenost. 
Konstantinov put u Rim datira se u 866/867, dakle u vrijeme dok je 


6. Konstantin Porfirogenet, De administrando imperio, 95, 85, 88. 
7 O pokrštavanju vidi: I. Goldstein, Hrvatski rani srednji vijek, 227-238. N. 
Budak, Prva stoljeća, 79-99. 

Budimir bio tek nasljednik prijestolja, a na vlasti je bio njegov otac 


Satimir. Pogrešno je navedeno i ime pape koji je pozvao Konstantina 
u Rim (papa Stjepan, umjesto Nikola). Pokrštavanje je bilo dijelom 
posljedica nastojanja za jačanjem papinskog utjecaja, koji je u to 
doba bio najjači u Hrvatskoj, iako je i ovdje bilo pokušaja snaženja 
bizantskog utjecaja za Zdeslava. Bilo je važno pokrstiti slavenska 
plemena i crkveno ih organizirati, osiguravajući jurisdikciju Rima. 
Politika papinske kurije sastojala se u tome da se obnovi razrušena 
crkvena organizacija te da se uspostavi nadležnost Rima nad cijelim 
Hirikom, pa i u Bugarskoj. S tim u vezi, dalmatinska crkva, ogra- 
ničena na romansko stanovništvo u dalmatinskim gradovima, imala 
se reorganizirati obnovom Solinske nadbiskupije, čije bi se sjedište 
prenijelo u Split. Kada se u Ljetopisu zagorske sklavinije navodi da 
je na Duvanjskom saboru obnovljena Solinska nadbiskupija, to je 
izraz spomenute papinske politike. 


U papinskim dokumentima moguće je naći i tragove o pripre- 
mama za održavanje Duvanjskog sabora. U pismu pape Ivana VIII 
od 7. 6. 879, koje je uslijedilo neposredno nakon poraza Zdeslava i 
njegove probizantske politike u Hrvatskoj te odlaska Teodozija k 
papi, kaže se: "Kada se k vama vrati vaš ljubljeni biskup (Teodozije), 
ne propustite odmah k nama osobno poslati svoje prikladne posla- 
nike, koji će s vaše strane nama i apostolskoj stolici obznaniti o 
onome što ste nam povjerili te da i mi pošaljemo s njima k vama svoje 
poslanike, kojima će, po običaju naše crkve, sav vaš puk obećati 
vjernost." S tim u vezi Ferdo Šišić primjećuje: "Razumije se, to se 
moglo zgoditi na skupštini (saboru) svoga naroda, to jest na prostra- 
nome polju kako je to tada u svijetu bio običaj."? Kada se ovo pismo 
uporedi sa podacima iz 9. poglavlja Ljetopisa popa Dukljanina, 
primjetna je velika podudarnost. 


Evo šta se kaže u pismu pape Ivana VIII i u opisu iz 9. 
poglavlja: 

1. Pismo pape Ivana od 7. 6. 879. 

2. 9. poglavlje Ljetopisa popa Dukljanina (hrvatska redak- 
cija). 


— da ne propustite, a da nam ne bi poslali prikladne poslanike 


8 F. Šišić, Ljetopis popa Dukljanina, 305. 

9 F. Šišić, Priručnik, 207-208. Isti, Povijest Hrvata, 386-387. Šišić smatra da 
se podatak o Duvanjskom saboru odnosi na Hrvatsku. Sabor datira u 882. 
godinu i nagađa da bi Budimir mogao biti hrvatski knez Branimir. Op. 
redaktora. 

— koji će s vaše strane nama i apostolskoj stolici obznaniti što 
tražite i 


— a mi ćemo s njima poslati vam poslanike 


— kojima će po običaju rimske crkve sav narod obećati vjer- 
nost. 

— Kralj Budimir... pošlje ka svetome ocu papi Stipanju posle 
/poslanike/... i moleći rečeni kralj svetoga oca papu da bi... poslali 
nekoliko i mudraci 


— ki po poslih moljaše svet(og)a oca papu, da bi ga hotil 
napitati hliba nebeskoga i da ga nasladi riči božije, ku srcem željaše 
čuti 


— ik tomu svet(1i) otac dobrovoljno progleda i posla naučena 
človika, a vikarija svoga u ime svoje i svete crikve krstjanske jednoga 
gardinala, komu poda u svem oblast svoju, da more dati i uzeti, 
svezati i razvezati. I posla drugoga gardinala i s njimi dva biskupa, 
a toj da imiju oni sveti puk kripiti u viri i pripovidati, i da jih imaju 
veseliti od njih otoka učinjenja i popove učiniti i crikve krstiti i ine 
riči potribne krstjanom narediti. 


— i tako kralj zapovidi, da vas puk zemlje njemu podložne 
skupi se na ovom polji... i postavi kralj zagovor velik svim mistom 
da svaki brani crikvu i crikvene stvari. 9 


Održavanje sabora poput onog na Duvanjskom polju, u vri- 
jeme kadaje papinstvo gubilo pozicije u Bugarskoj i kada je bizantski 
vazal Zdeslav pokušao otcijepiti Hrvatsku od Rima, bio je imperativ 
papinske politike radi očuvanja pozicija na Balkanu. Tadašnji papa 
Ivan VIII uložio je sve napore na Carigradskom saboru (879-880) za 
vraćanje cjelokupnog Ilirika i Dalmacije pod rimsku jurisdikciju, 
unatoč protivljenju bizantskog dvora, pa i klera i episkopata u bizant- 
skoj Dalmaciji.!! Bilo je stoga nužno organizirati sabor poput duvan- 
jskog na kome bi kler i puk iskazao i obećao svoju vjernost papinskoj 
kuriji. 

Prije Duvanjskog sabora Ljetopis zagorske sklavinije spo- 
minje "starce i mudrace Budimirova gospodstva", s kojima se "kralj" 
dogovarao prije nego što se odlučio tražiti stare povlastice od pape i 
cara. Čini se kao da "starci i mudraci" poslije Duvanjskog sabora 
gube značenje, jer tada "svakomu mistu postavi mejaše i svakomu 


10 F. Šišić, Ljetopis popa Dukljanina, 394 i dalje. 
11 = F. Rački, Documenta, 10,13. 

tih mist postaviše bana, a nigdi duža". Odlučeno je da "svaki tih 
banov i dužev budu od pup(k)orizine plemeniti i oni da učine kneze 
od svoga kolina". 2 


I ("Starci i mudraci" u Ljetopisu zagorske sklavinije odgovaraju 
) starcima-županima" koji su prema spisu De administrando imperio 
postojali u sklavinijama. Do prekretnice je došlo poslije pokrštavanja 
u doba cara Bazilija, kada se sklavinije, tj. savezi slavenskih plemena 
počinju uklapati u tematski raspored. Slično Ljetopisu zagorske 
sklavinije, Porfirogenet u De administrando imperio kaže da je car 
Bazilije u zemljama tada postavio arhonte, koje su oni htjeli i izabrati, 
od roda kojeg su oni željeli i voljeli. I otada do danas arhonti su u 
njih iz istih rodova, a ne iz nekog drugog. Isto to tvrdi i u djelu Vita 
-Basilii. Car Lav VI (866-912) u Taktikonu također zapaža da je 
pokrštavanje Slavena olakšavalo nametanje bizantske vlasti. On 
ističe težnju Slavena da imaju vladare iz svoje vlastite sredine i 
vlastiti način života: "...jer smatrahu boljim da ih uništava poglavica 
iz sopstvenog roda, nego da se pokoravaju Romejcima i da se 
podvrgavaju (romejskim) zakonima". Pa i oni koji su pokršteni 
"čuvaju sklonost prema starim slobodama". Prekretnica je nastupila 
— prema caru Lavu VI — za njegova oca Bazilija, koji je učinio "da 
oni napuste stare običaje pogrčivši ih i podvrgnuvši ih upravljačima 
na romejski način i podarivši im krštenje, oslobodi ih ropstva sop- 
stvenih vladara i nauči ih da se bore protiv narod neprijateljskih 
Romejcima, postupajući pažljivo prema njima, čime je učinio 
sigurnim od čestih pobuna Romejce, koji su od njih pretrpjeli mnoge 
teškoće i ratove u stara vremena". !4 


Bizantska vrela razlikuju se od Ljetopisa zagorske sklavinije 
utoliko što ističu odlučujući bizantski udio u osnivanju južnoslaven- 
skih država. Bizantska dionica u Ljetopisu zagorske sklavinije nije 
toliko istaknuta, ali obraćanje na bizantskog cara, pozivanje na stare 
bizantske isprave te prisutnost bizantskih poslanika na Saboru 
svjedočanstvo su da je taj utjecaj postojao. 


Podaci u Ljetopisu zagorske sklavinije koji se tiču Duvanj- 
skoga sabora nalaze potvrdu u još nekim izvorima. Kako se u 
Ljetopisu zagorske sklavinije kao papa spominje Stipan, a potkraj 
Bazilijeve vladavine pada pontifikat jednog pape imenom Stjepan — 


12. F. Šišić, Ljetopis popa Dukljanina, 394-395, 399. 

13. Konstantin Porfirogenet, De administrando imperio, XXIX, 68. Vizantijski 
izvori, sv. 2, 16. 

14. Vizantijski izvori, sv. 2, 258-260. 

pape Stjepana V (VI, 885-891), smatram da bi se Duvanjski sabor 


mogao datirati 885. ili vjerovatnije 886. godine." Taj datum navodi 
i prilično pouzdani dubrovački povjesničar Tuberon (1457-1527).!6 
Pod pretpostavkom da je Sabor mogao biti održan 885. ili 886, 
postavlja se pitanje jesu li tada između Rima i Bizanta uspostavljeni 
takvi odnosi da su se poslanici jedne i druge strane mogli naći na 
zajedničkom poslu, kako to pokazuju sačuvane redakcije Ljetopisa 
popa Dukljanina. Duvanjski sabor dogodio se u drugom razdoblju 
pontifikata carigradskog patrijarha Focija (858-886). Prvo razdoblje, 
koje je trajalo do stupanja na prijestolje cara Bazilija 867, bilo je u 
znaku otvorenih sukoba između Istočne i Zapadne crkve. Car Ba- 
zilije, domogavši se prijestolja, odmah je smijenio Focija i postavio 
ranije svrgnutog patrijarha Ignjacija, koji je na tom položaju umro 
877. godine. Naslijedio ga je u međuvremenu rehabilitirani Facije — 
koji je tada nastojao izbjeći nove nesuglasice i sukobe s papom. U 
tom razdoblju došlo je do vrlo važnog sporazuma između pape Ivana 
VIII, s jedne, te cara Vasilija i patrijarha Focija, s druge strane. Sinod 
u Carigradu (studeni 879. — ožujak 880.), u prisutnosti papinih 
poslanika, priznao je i svečano ustoličio Focija, pa je tako privre- 
meno uklonjen nesklad i raskol u kršćanskoj crkvi. Tom prilikom 
riješeno je i pitanje Bugarske u interesu Rimske kurije. Papini 
poslanici tada su tražili da se jurisdikcija Rima proširi i na cijeli 
zapadni Ilirik. "Već smo vam ranije kazali, i to sada ponavljamo", 
navodi se u aktima Carigradskoga sabora odgovor bizantskih pred- 
stavnika da "pitanje o granicama dijeceza sada nije na dnevnom redu; 
ono traži osobito raspravljanje. Ali mi ćemo ipak o toj stvari s vama 
zajedno upraviti na cara ovu molbu, i kako ga bude Bog vodio i kako 
bude on htio, bit ćemo s time sporazumni, ako budu netaknuti ostali 
sveti kanoni." Sporazum među crkvama bio je neokrnjen sve do smrti 
pape Ivana VIII (15. 12. 882.), ali su se potom odnosi opet na kraće 


15 Moglo bi se prigovoriti ovom datiranju zato što Ljetopis zagorske sklavinije 
na jednom mjestu navodi cara Mihajla (na drugom mjestu ime cara je 
izostavljeno). Ta pogreška mogla bi proizlaziti iz činjenice da je Duvanjski 
sabor rezultirao iz slavenske misije u doba cara Mihajla, pa je Bazilije 
zamijenjen svojim prethodnikom, Mihajlom. Opisani događaji oko Duvanj- 
skog sabora po svemu upućuju na doba Bazilija. 

16 Osim Tuberona Cerve, od dubrovačkih pisaca na Duvanjski sabor se osvrnuo 
Resti, držeći se uglavnom podataka iz latinske redakcije Ljetopisa popa 
Dukljanina. Po Restiju, Sabor je sazvao dalmatinski kralj Svetopelek. Za 
razliku od Ljetopisa popa Dukljanina, navodi da su na Saboru od strane 
Bizanta sudjelovali izaslanici cara Leona (886-912). Ne zna za Duvno, već 
mu je Dalma mjesto koje se u njegovo vrijeme nazivalo Hlivno. Za Cervu 
kaže da Sabor datira u 886. godinu. J. Resti, Chronica Ragusina, 24-25. 

vrijeme poremetili, tako da je papa Marin 883. ponovno i i 
Focija. Ipak je u 886. Focije Kiorao odstupiti. Pape Stepea VOVI. 
petinu saraja u u pregovore i tako opet nastadoše mirni i dobri 
osi između Istočne i Zapadne crkve, koji su osi i jedi 

kršćanstva do 912. godne" Iz pregleda lie jene ore 
Zapadne crkve u vrijeme patrijarha Focija, kako ih je prikazao Šišić 
proizlazi da je caru Baziliju bilo stalo do dobrih odnosa s papom. 
Ujesen 985, a pogotovo godinu dana kasnije, odnosi su bili takvi da 
se Dukljaninovo pripovijedanje o carevu poslanstvu na jedan crkveni 
koncil ne mora unaprijed odbaciti. Uostalom, za Bazilijeve vladavine 
bizantski i papini predstavnici sudjelovali su zajedno i na drugim 
saborima. 


Sabor je održan u Duvnu, odnosno u mjestu Hlib ili Lib. 
Porfirogenet spominje župu Dalen kao jednu od tri župe Paganije 
(Neretve), a kako se manje-više općenito tumači, Dalen je identičan 
S Duvnom. Duvno bi, dakle — istina, sredinom X st., a za starije doba 
nedostaju podaci — bilo u sastavu Neretve. Tu je bila i granica 
Hrvatske, bar od Držislava (969-997) 1 njegovih nasljednika. O tome 
je svjedočanstvo ostavio Toma Arhiđakon, koji kaže da je granica 
kraljevstva Dalmacije i Hrvatske, tamo "gdje je bio grad Delmis".'? 
Sj everozapadno od grada Delmis bila je "gora Borava", koja je činila 
zapadnu granicu zemlje Bosne, prema razdiobi na Duvanjskom 
saboru. Prema Duvnu je, dakle, bilo granično područje Bosne: "Naj- 
doše kralja na planini ka se diže Hlivaj." Uostalom, nije posve 
isključeno da se Duvno tada nalazilo i u sastavu "zagorske skla- 
vinije", iako je mnogo vjerovatnije da je pripadalo Neretvi, prema 
Porfirogenetovu navodu o Delenu kao župi Paganije, iz čega se 
izvodi antički Delminium, odnosno Duvno." U nekom prethodnom 
razdoblju Duvno je moglo pripadati i Zagorju. Prema Ljetopisu 
zagorske sklavinije, Bosna, odnosno "zagorska sklavinija", protezala 
se od "gornje strane Drine... do gore Borave", po svoj prilici Borove 
Glave nadomak Hlivna. Već je Vjekoslav Klaić skrenuo pažnju na 
činjenicu da je Duvno "sačuvalo brojne tradicije starih ilirskih Del- 
mata (Dalmata), rimske državne i provincijalne uprave, pa i same 


17. F. Šišić, Povijest Hrvata, 382-389, J. Srebrnić, Odnošaji pape Ivana V prema 
Bizantu i Slavenima na Balkanu. 

18. F. Dvornik, Les Slaves. 

19 Konstantin Porfirogenet, De administrando imperio, XXX, 83. Toma Arhi- 
đakon, Kronika, 43. I. Goldstein, Hrvatski rani srednji vijek, 299. 

20 O različitim mišljenjima u pitanju ubikacije župe Dalen vidi: Vizantijski izvori, 
sv. 2. 35, bilj. 110. I 

—' kršćanske crkve".2!-Crkveni ugled Duvna očitovao se i time što je tu 


već u antičko doba bilo sjedište biskupije. Ovdje je, kako se po svemu 
čini, mučeničkom smrću umro Sv. Venancije u prvim godinama 


U vlade cara Aurelijana (270-275).22 U Dubnu (gradu Delmisu), kako 


bilježi Toma Arhiđakon, nalazila se crkva koju je posvetio kapuanski 
biskup, blaženi German (5 16-546). 


Po svemu se čini da se na Duvanjski sabor odnosi i jedan 
dokumenat papinske kancelarije. Radi se o instrukciji pape Stjepana 
V (VI) biskupu Dominiku i svećenicima Ivanu i Stjepanu, koji su 
izaslani Slavenima. Budući da je taj papa izabran u rujnu 885, to se 
uzima da je uputa napisana ujesen te godine.? Izvornik instrukcije 
nije do nas stigao, ali je tekst sačuvan u poznatom rukopisnom 
zborniku papinskih isprava u Britanskom muzeju, pisanom počet- 
kom XII stoljeća. U tom zborniku isprave pape Stjepana V (VI) 
obuhvaćaju 31 list, a među njima je i ova instrukcija, iza koje se 
odmah nastavljaju fragmenti označeni kao cap. XII-XIV, gdje su 
sadržane optužbe protiv već pokojnog Metoda, posebno zabrana 
slavenskog jezika u liturgiji i odluka o smjenjivanju Metodova 
nasljednika (Gorazda). Obično se ta dva akta pape Stjepana V (VI) 
uzimaju kao jedna cjelina, pa se tumači da je biskup Dominik, 
zajedno sa svećenicima Ivanom i Stjepanom, išao knezu Svetopluku 
da provede novu papinsku politiku uperenu protiv Metodovih uče- 
nika. Držim sigurnim da su spomenuta dva akta zasebne cjeline. 
Činjenica da je poslije upute papinskim legatima zapisana građa koja 
se odnosi na Metoda, ne daje osnovu da se unaprijed zaključuje kako 
jedan i drugi spis stoje u uzajamnoj vezi. 

Prvi spis upravljen je u izravnom govoru biskupu Dominiku i 
svećenicima Ivanu i Stjepanu: "Kada budete došli u zemlju Slavena 
(Sclavorum fines)", kaže se na početku, "toliko se ukrasite čednošću, 
da svi vaši postupci i postupci svih vaših (vestrumguae omnium) 
pruže tom neukom narodu (rudi populo) primjer vjerskog ponašanja, 
imajući pred očima opomenu Gospodina. Neka vide vaša dobra djela 
i neka veličaju vašeg Oca, koji je na nebesima. A kada dođete vladaru 
(ad ducem patriae), recite mu: Posjećuju vas proroci apostola Petra, 
ključara nebesa, i Pavla, učitelja naroda. A gospodin Stjepan, pres- 
veti vrhovni svećenik svete katoličke i apostolske rimske crkve i 
univerzalni papa, to jest duhovni vaš otac, posjećuje vas i šalje vam 


21 V. Klaić, Narodni sabor, 9. 

22 F. Bulić, Sveti Venancije, 55-71. 

23 Franc Kos datira instrukciju pape Stjepana između rujna 885. i kraja 886. F. 
Kos, Gradivo, 207-208. 

ljubazno očinski blagoslov. Grli vas u duhu i ljubi kao jedinog i 
najdražeg sina. Svi presvijetli biskupi, prečasni svećenici i đakoni s 
ostalim klerom svete rimske crkve žele vam zdravlje. Stalno se vas 
sjećaju u Bogu ugodnim molitvama pred pragom blaženih prvaka 
apostolskih. Sav časni senat, koji je određen od Boga da čuva grad 
Rim sa ostalim zborom vjernog naroda šalje vam pozdrave. Zele 
vam, naime, svako blagostanje i da budete jaki u vjeri gospodina 
našeg Krista i da uživate u slavi svjetskoj. Prvi dan ovo je dovoljno 
da se rekne, ako budu pitali o državnim poslovima, razborito odgo- 
vorite onako kako to spada u čast kršćanske vjere i što dolikuje caru 
(decentiae imperialis)." U dodatku instrukcije govori se o pitanju da 
li Sveti Duh proizlazi samo od Oca, ili od Oca i od Sina, te se ističe 
glavarstvo svete rimske crkve. 


Sljedeći akti pape Stjepana V (VI) zabranjuju obred koji je u 
liturgiju uveo Metod i odobrio papin prethodnik, presvijetli gospodin 
Ivan. Metodovom nasljedniku zabranjuje se služba prije nego što se 
lično predstavi papi. Ti odlomci (XII-XIV), bez sumnje se odnose 
na Veliku Moravsku. Što se tiče uputstva biskupa Dominika i nje- 
gova puta u "Sclavorum fines", mislim da se radi o nečem drugom 


Papska kurija, kao što je poznato, imala je jake diplomatske 
veze sa Svetoplukovom Moravskom. Ivan VIII ga naziva "ljubljenim 
sinom, slavnim knezom". Međutim, Moravski teritorij u latinskim 
dokumentima označavan je kao "regnum Marahensium", "regnum 
Moravorum", "terra Moravorum", "regnum Zwentibaldi ducis", "fi- 
nes Marahensium" i sl.?+ Nasuprot tome, u spomenutoj uputi ime 
kneza uopće se ne spominje, a zemlja mu je neodređeno navedena 
kao područje Slavena. Osim toga, u instrukciji papinskim legatima 
vladar se naziva dux ("ad ducem patriae"), a u pismu upućenom 
Svetopluku on se naziva kraljem ("Zventopolco regi Sclavorum").25 
Još jedna pojedinost govori protiv postavke da je poslanstvo išlo u 
Moravsku, a odnosi se na pitanje naglašavanja načela "filiogue" i 
papina primata. Ako su ta pitanja bila aktuelna u Moravskoj, to je 
moglo biti u razdoblju prije Metodove odbrane pred papom i papina 
pisma Svetopluku iz 880. godine. Naprotiv, na Balkanu, gdje se 
papina vlast u ono doba svodila na područje hrvatske države, pitanje 
primata rimske crkve i dogmatskog načela "filiogue" postavljalo se 
u prvi plan. Zbog toga ona nisu mimoiđena u instrukciji biskupu 
Dominiku i njegovoj pratnji. Osim toga, legatima se posebno skreće 
pažnja da moraju voditi računa o carevu dostojanstvu. Mislim da se 


24. L. Bilkova, Z. Fiala, M. Karbulova, Altmćdhrische Ti erminologie. 
25. Latinski izvori za b'Igarskata istorija, 289-293. 

tu može raditi samo o bizantskom caru. Prema svemu, uputa data 
Dominiku mogla bi odgovarati prilikama i odnosima u kojima je 
održan Duvanjski sabor. 

Još neke pojedinosti u opisu Sabora na Duvanjskom polju 
mogu naći potvrdu u savremenim povijesnim vrelima. Mislim pritom 
na saborski zaključak o obnovi salonitanske crkve, što je značilo da 
se jurisdikcija Rima proširila i na bizantsku Dalmaciju. U Ljetopisu 
zagorske sklavinije kaže se: "I potom učiniše arhibiskupe i biskupe 
i posvetiše jih, i razdiliše jih po gradih onakoj, kako i prvo raspa biše 
bilo i ka počtenja bihu prvo imili, da i u napridak onako bude. I tako 
poslaše dva arhibiskupa: jednoga u lipi i nesrićni grad Solin, koga 
malo, ali ništa biše ostalo, jere po nemilostive Gote biše požgan i 
rasut, a drugoga arhibiskupa poslaše u Duklij (Duklji). I mnoge 
biskupe razdiliše po mistih i podložiše jih pod posluh rečenih arhi- 
biskupov, toliko pod svakoga. I tako mnoge crkve ke bihu zatvorene, 
uzdvignute biše. I narediše biskupom i arhibiskupom da se svete 
crikve..."29 Smatram da ima dovoljno razloga za tvrdnju da je u 
vremenu koje je prethodilo sazivanju Splitskog sabora (925) ob- 
novljena salonitanska crkva, bez obzira na mogućnost da se ova 
obnova veže za Duvanjski sabor. Spisi Splitskog sabora skoro bezu- 
vjetno upućuju na zaključak da je salonitanska crkva već odavno bila 
obnovljena.?! Uostalom, u pismu pape Stjepana V (VI) biskupu 
Teodoziju iz 886. imamo izričitu potvrdu da je u to vrijeme došlo do 
obnavljanja Salonitanske nadbiskupije. Papa se obraća Teodoziju 
riječima: "Solinska crkva, za koju veliš da je Božjom pomoću 
obnovljena, žarko želimo da se vrati na stari stupanj. Sve crkve koje 
je barbarski bijes porušio, neprestano molimo, da se obnove, ali ipak 
tako, da se pri obnavljanju novih crkava ne zanemare stare..."?$ 
Formulacije u papinu pismu gotovo su identične sa formulacijom u 
Ljetopisu zagorske sklavinije pa se teško oteti dojmu da je Teodozije, 
obraćajući se papi, iskoristio istu argumentaciju koja je iznesena i na 
Saboru. Važno je naglasiti da je upravo Duvanjski sabor pokrenuo 
niz pitanja o kojima se raspravljalo kasnije na splitskim saborima. 


Na Duvanjskom saboru proglašen je i imunitet Crkve. To 
Ljetopis zagorske sklavinije formulira riječima: "I postavi kralj zago- 
vor velik svim mistom, da svaki brani crikvu i crikvene stvari, i da 
bi ne smio nitkor posiliti crikvu ni redovnika u ničemur i da nitkor 


26. F. Šišić, Ljetopis popa Dukljanina, 397-398. 

27 F. Rački, Documenta, 187, 190-191. Vidi o tome: N. Budak, Prva stoljeća, 
86-87. 

28. F. Rački, Documenta, 787. F. Šišić, Ljetopis popa Dukljanina, 389-390. 

nima suproć njoj moći ni slobošćine, razmi njih poglavica, što su 
arhibiskupi i biskupi."?? To načelo o zasebnoj jurisdikciji Crkve 
može se usporediti s odgovorima pape Nikole I na pitanja bugarskog 
kneza Borisa I (drži se da je taj spis napisan krajem 866.). Tu se kaže 
da svjetovnjacima ne dolikuje suditi svećenicima ili dijacima niti 
ispitivati njihov život. To treba prepustiti sudu biskupa." 


Kao jedan od ciljeva Sabora u Ljetopisu zagorske sklavinije 
navodi se utvrđivanje granica među zemljama, što se moglo učiniti 
uspostavom negdašnjega stanja, onako kako su to propisivali 
"privilezi" ili "brveleži stari". Kralj Budimir, koji je u Ljetopisu 
zagorske sklavinije prikazan kao reformator: "ulize u misal, kako bi 
za svoga vrimena opet zemlju, kao je prvo bila (dal) napraviti". A da 
| bi se utvrdilo kako je "prvo bila", imali su poslužiti brveleži stari", 

u koje su upisane sve zemlje i kraljevstva.?! U skladu s tim povlas- 
ticama, koje su mogle nastati već u vrijeme hrvatskog i srpskog 
naseljavanja, na Duvanjskom saboru načinjene su knjige koje Lje- 
topis zagorske sklavinije zove Methodius i koje sadrže naredbe, 
podatke o međama i nazive zemalja.?? Utvrđivanje granica na Du- 
vanjskom saboru išlo je za tim da se uspostavi prethodno stanje. 
Znači da su te granice već jednom bile uspostavljene, ali su se 
poremetile, tj. odijelili su se "zemlja od zemlje", "puk od puka", 
"kraljevstvo od kraljevstva". Kako je Duvanjski sabor donosio od- 
redbe o međama i imenima pojedinih zemalja, razumljivo je da su 
na njemu iz vlastitih potreba sudjelovali predstavnici svih južno- 
slavenskih sklavinija, a to su znači Hrvati, Srbi, Zahumljani, Travu- 
njani, Konavljani, Dukljani, Pagani i "ostale sklavinije". Uvrštavanje 
odredbi o međama u normativne akte nije neobično ni u kasnijoj 
legislativnoj praksi u našim krajevima. Dokaz za to je Poljički statut, 
koji sadrži opis granica Poljica. Ne tvrdim da se to unošenje granica 
u zahumske tekstove izravno nastavlja na tradiciju knjige Methodius, 
ali usporedba s Poljičkim statutom sigurno doprinosi da se bolje 
shvati podatak o "mejašima", koje je sadržavao Methodius.?? 


29. F. Šišić, Ljetopis popa Dukljanina, 398. 

30 Latinski izvori za b'Igarskata istorija, 109. 

31 F. Šišić, Ljetopis popa Dukljanina, 395. 

32. O knjizi Methodius vidi: N. Budak, Prva stoljeća, 131 te ondje navedenu 
literaturu. j 

33. Prema V. Mošinu običajno pravo sadržano u Poljičkom statutu kodificirano 
je nekada na prijelazu iz XI u XII st., ali nepisano običajno pravo koje je 
prethodilo kodifikaciji mnogo je starijeg postanka. V. Mošin, Najstariji ru- 
kopis, 9-33. 

Može se donekle rekonstruirati i na koji način je provedeno 
razgraničenje. U 9. poglavlju stoji: "Po rečenih brveležih razdili 
zemlje i stavi jim mejaše i tolikoje meju gradi i županij. I naredi 
gradom i mistom zakone i običaje i razdili vode i naredi gradom i 
mistom dohodak... I svakom mistu postavi mejaše i svakomu tih mist 
postaviše bana a nigdi duža..."?4 Prema tome, osnovno razgraničenje 
izvršeno je, kako stoji u Ljetopisu zagorske sklavinije, po rijekama, 
zapravo porječjima. Šta je s onu stranu gore k moru zvalo se Primorje. 
U tu zemljopisnu cjelinu valja uvrstiti Hrvatsku, Neretvu, Zahumlje, 
Konavle, Travuniju i Duklju. Preostale zemlje oko Dalmacije svr- 
stane su prema porječju Dunava, naime, "rike je ishode iz gor od 
zapada sunčenoga i pristaju u veliku riku Dunaj, onuj riku zvaše 
Surbiju".?" Ovdje je, doduše, tekst iskrivljen (očito je da se Dunav 
nikada nije zvao Surbia). Dalje, u tekstu se poistovjećuju Zagorje i 
Srbija: "I taj na dvoje razdiliše i počamše od gornje strane Drine ča 
jest na zahod sunčani od gore Borave a taj prozva Bosnu i od Drine 
do Lipa prozva Ras, ča je Raška zemlja."?" Razdioba zemalja na 
Duvanjskom saboru na Primorje i Zagorje provedenaje prema reljefu 
zemljišta, koje se sa dinarskih planina spušta na zapad i jugozapad 
ka Jadranskom moru (Primorje), a na istok i sjever prema Savi i dalje 
Dunavu, vododjelnicom koja polazi od Risnjaka, preko Velike i Male 
Kapele, Ličke Plješevice, Šatora, Vitoroga do Bitovnje, Ivan-pla- 
nine, Ivan-sedla, Bjelašnice, Treskavice, Lelije i Lebršnika. 


Ljetopis zagorske sklavinije govori o "posveti kralja", "voljom 
svoga puka" (kod Budimira), odnosno o "proslavljenju" "za kralja i 
gospodina" (kod Svetolika). Kralja je birala općenarodna skupština 
("vas puk zemlje"). Na taj je način "posvećen i potvrđen u kra- 
ljevstvu" i "dobri knez" Budimir." Opis "posvećenja" i "potvrde" "u 
kraljevstvu" u Ljetopisu zagorske sklavinije posve odgovara prili- 
kama i običajima druge polovine IX stoljeća. Tek u X i XI st. na 
Zapadu se za legitimnost vlasti obavezno tražila i krunidba.?$ Nakon 
nekoga vremena, kada je feudalizam ojačao, vladara je biralo bosan- 
sko plemstvo "na stanku", ali bez nekog određenog reda naslje- 
đivanja.?? Trajno je vladalo načelo da se vladar "izabire". Stjepan 
Ostoja naprimjer kaže: "izbran na kraljevstvo".4" Načelo izbornosti, 


34. F. Šišić, Ljetopis popa Dukljanina, 399. 

35. Isto, 398-399. 

36. Isto, 399. 

37. Isto, 397. 

38. N. Tomašić, Temelji državnog prava, 37-124. 
39 M. Dinić, Državni sabor srednjovekovne Bosne. 
40 F. Miklosich, Monumenta serbica, 233. 

o kojem se najbolje sačuvalo svjedočanstvo u Ljetopisu zagorske 
sklavinije, kod opisa izbora kralja Budimira, vrijedilo je kako u 
"zagorskoj sklaviniji", tako i u budućoj bosanskoj državi. 

Valja se na kraju osvrnuti i na nekoliko prigovora koji se tiču 
Sabora, prema opisu u Ljetopisu zagorske sklavinije. Prije svega, 
pitanje je zašto je upravo kralj Budimir bio glavni organizator sabora 
na Duvanjskom polju, koji se, osim toga, održao na teritoriju koji nije 
spadao u njegovo gospodstvo? U pokušaju da odgovorim na ovo 
pitanje, mogu napomenuti da je u viziji ljetopisca Budimir prikazan 
kao "muž dobar i pravedan", "mudri i dobri", "dobri gospodin", 
"ublaženi kralj", "kralj svetoga puka". Ljetopis je očito pristran u 
pripisivanju Budimiru svih zasluga za održavanje Sabora. U tome su 
morali sudjelovati i drugi vladari, među njima svakako i hrvatski 
vladar, sudeći prema pismu pape Ivana VIII knezu Branimiru i 
hrvatskom narodu, koje se datira između 881. i 882. godine.'! Slje- 
deća sporna činjenica tiče se spominjanja Mihajla, umjesto Bazilija 
u opisu sabora na Duvanjskom polju. Mislim da je do zamjene 
Bazilija (867-886) i Mihajla (842-687) došlo zbog toga što je lje- 
topisac shvatio pokrštavanje "slovinskoga kraljevstva" i sabor na 
Duvanjskom polju kao događaje koji su slijedili neposredno jedan 
za drugim. Služeći se izvorom o slavenskoj misiji i izvorom O 
Duvanjskom saboru, ljetopisac je povezao te događaje i pomiješao 
njihove sudionike. Ako nije imao pismenih predložaka, nego samo 
usmenu predaju, još je lakše moglo doći do zabune. 


Ljetopis zagorske sklavinije (kao i latinska verzija) navodi da 
je papa na Duvanjski sabor otpremio crkvenog velikodostojnika u 
rangu kardinala. m kardinala postojala je u papinskom Rimu već 
u VIII st., kada je dodjeljivana biskupima rimskih predgrađa i okoline 
te sedmorici đakona Crkve svetog Petra. Međutim, tek u drugoj 
polovini XI st., s velikom reformom crkve, kardinali postaju stalni 
saradnici pape, a u dokumentima diplomatske naravi učestalo se 
spominju tek od XII stoljeća. Autor teksta iz XI st. (Ljetopis zagorske 
sklavinije), odnosno XII st. (Hrvatska kronika) upotrijebio je termin 
iz svoga vremena kada je papinskog izaslanika nazvao kardinalom. 
Konačno, na jednom mjestu gdje se govori o odredbama o imunitetu 
crkve, stoji: "I tko bi protiva tomu učinio, to je učinio suprotiva kralju 
i kruni, ča jest suprotiva svemu krajevstvu."?? Ta formulacija pred- 
stavlja anahronizam kada se radi o IX stoljeću. Spomen krune 
odvojeno od ličnosti kralja kao okrunjene osobe, po Šišićevu miš- 


41 F. Rački, Documenta, 8-9. 
42 F. Šišić, Ljetopis popa Dukljanina, 398. 

ljenju, teško da bi mogao nastati prije XIII stoljeća. On smatra da je 
to naknadno dodana glava.?? Ako se uzme u obzir da je u Dubrovniku 
— gdje je, po mojem mišljenju, krajem XII st. nastala Hrvatska 
kronika — mogla biti poznata teorija o kruni kao apstraktnom znaku 
vlasti, tamo je mogao nastati i dodatak o kojem govori Šišić. 


3: 
KNJIGE METHODIUS, ZAKON SUDNIJ LJUDEM 
I BESJEDA VLADIKAMA ZEMLJE 


U historiografiji se raspravljalo o knjizi zvanoj Methodius. 
Mislim da ni u tom slučaju oslanjanje na latinsku verziju Ljetopisa 
popa Dukljanina nije dalo zadovoljavajuće rezultate. Ovdje se, 
naime, pripovijeda kako je kralj ustanovio "mnoge zakone i dobre 
običaje", koji su zapisani u knjizi Methodius. Shvaćanje da vladar, a 
ne sabor, donosi zakone, svakako je odraz prilika u vrijeme kada je 
nastala latinska redakcija. Međutim, hrvatski tekst izražava starije 
shvaćanje: sabor je bio mjesto gdje su donošeni mnogi "dobri zako- 
ni". A "ako tko hoće napuno znati naredbu ku učiniše i mejaše kudi 
postaviše i zemljam imena, vazmi knjigu ke pri Hrvatih ostaše i pri 
njih se nahode, a zovu se Metodios". 


Među teorijama o knjizi Methodius najveću pažnju zaslužuje 
Kostrenčićeva. "U nauci je bilo sporno", kaže Kostrenčić, "što 
upravo znači da se ti zakoni mogu naći u slavenskoj knjizi koja se 
zove Methodius. Ispravno će biti mišljenje da je ovdje Pop Dukljanin 
ciljao, neupućen, na jednu pravnu zbirku, jedan nomokanon... koji je 
prema tradiciji sastavio nadbiskup sv. Metodije. U životopisu sv. 
Metoda haime spominje se da je on preveo s grčkog na slavenski 
jezik jedan takav nomokanon između 865 i 885... Nije nevjerojatno 
da je prijevod po prevoditelju nosio naziv Methodius, a naš je 
kroničar opet držao, da su pravni propisi sadržani u tom nomokanonu 
stvoreni na narodnoj skupštini na Duvanjskom polju." 


Da li je Metod sastavio kakav zakon koji je mogao odgovarati 
prilikama i potrebama Duvanjskoga sabora, koji bi ga onda obzna- 
nio? U obzir dolazi Metodov Nomokanon, zapravo njegov sastavni 


43. Isto, 52-53. 

44. F.Šišić, Ljetopis popa Dukljanina, 400. Latinska verzija govori o jednoj knjizi 
i ne navodi da bi sadržavala odredbe (zapravo sporazume) o imenima zemalja 
i njihovu razgraničenju. Diskusiju o tome vidi: N. Budak, Prva stoljeća, 
130-131 i ondje navedena literatura. 

45. M. Kostrenčić, Nacrt historije, 134-135. 

dio zvani Zakon sudnij ljudem. Metodov Nomokanon spomenut je u 
itiju Metodovu. "Nomokanon, u strogom smislu tog termina, ne 
naziva se samo zbornik kanona, crkvenih pravila, već i građanskih 
zakona, pa i sam sastavljač Žitija Metodija taj termin objašnjava 
riječima Zakonom pravilo. Međutim Metodijev prijevod Sinagogeje 
sistematski zbornik kanona, isto tako kao što je Zakon sudnij ljudem 
prijevod Ekloge, zbornika građanskih zakona. Odatle slijedi da je 
spominjući Nomokanon autor Žitija Metodova imao pred očima ne 
samo Metodijev prijevod Sinagoge, nego i njegov prijevod Ekloge 
to jest Zakon sudnij ljudem kao drugu, građansku čest Nomoka- 
nona. i ; Moja je pretpostavka da je Zakon sudnij ljudem, kojem valja 
priključiti i homilija u Klovčevu zborniku, donesen na Duvanjskom 
saboru. Hipoteza koju iznosim stoji u suprotnosti sa svim dosa- 
. dašnjim teorijama o postanku Zakona sudnij ljudem: bugarskim 
makedonskim, moravskim i panonskim. Bugarska teza, prema kojoj 
je Zakon sudnij ljudem donio knez Boris ili car Simeon, uglavnom 
je odbačena iz razloga koji idu u prilog makedonskoj i moravskoj 
teoriji, ali je još uvijek zastupa bugarska historiografija. Metodovo 
autorstvo Zakona sudnij ljudem, kojem se suprotstavlja bugarska 
teza, dovoljno je obrazloženo, tako da ostaje makedonska i moravska 
teorija, odnosno njezina varijanta — panonska teorija. Prema make- 
donskoj teoriji, Zakon sudnij ljudem sastavio je Metod oko 885. u 
Strumi (Strimonu) u Makedoniji, za vojsku koja mu je bila potči- 
njena. Čini mi se da je moravska teorija uvjerljivija, s obzirom na 
nedvojbene zapadne elemente u Zakonu sudnij ljudem, kao i na 
jezička obilježja tog pravnog spomenika. Nadalje, općenito se smatra 
da je Zakon sudnij ljudem bio namijenjen svim podanicima, a ne 
samo ratnicima. Moravska verzija, koju zastupa veći broj uglednih 
autora, sadrži vrijedne prijedloge, te povijesne i pravne argumente, 
iako na temelju naznaka, a ne dokaza. Osnovna postavka te teorije 
Jeste da je Zakon sudnij ljudem sastavio Metod u okviru svoje 
velikomoravske misije." Mislim da argumenti koje navode ne vri- 
jede isključivo za Veliku Moravsku, već za čitavo područje na kojem 
je djelovao sv. Metod. Slijedom iznesenog, ova teorija ima i panon- 
sku varijantu, koju podržavaju H. F. Schmid i Bogo Grafenauer. Oni 
nalaze da su u Zakonu sudnij ljudem, posebno u njegova prva dva 
članka, sadržane odredbe franačkoga prava ("lex dei").{8 


46 J. Bratulić smatra Zakon sudnyj ljudem moravskim zakonom. Žitja, 100 Op. 
urednice. Faksimile Zakon sudnyj ljudem objavio je Tihomirov. M. Brandt 
Povijest Rusije, 184. I 

47 J. Šema Jazikova, 521-537. V. Prochazka: Le Zakon sudyi ljudem, 359-375 
112-150. I I 


48. H. F. Schmid, La legislazione bizantina, 397-403. B. Grafenauer, Sloven- 

, Pitanje knjige Methodius ne bi trebalo izazivati dvojbe ako se 
prihvati teza da je Metod autor Zakona sudnij ljudem i homilija u 
Kločevu zborniku, koji je usko povezan s tim zakonom. Ljetopis 
zagorske sklavinije kaže da se radi o knjigama s mnogim "dobrim 
zakonima", koji sadrže naredbe i odredbe o međama i imenima 
zemalja. Jedan od tih "dobrih zakona" mogao bi biti Zakon sudnij 
ljudem, jer se u Ljetopisu propisuju zakonske mjere protiv poganskih 
običaja, protiv raskalašnog života vladajućeg sloja (vladika), uređuje 
se porodični život u smislu kršćanskih nazora, jamči se nepristrano 
suđenje i zaštita imovine itd. Da je pisac propisa donesenih na 
Duvanjskom saboru bio Metod, dovoljan je dokaz naziv Methodius 
za te "dobre zakone". Methodius je, tvrdi Ljetopis, napisan u više 
knjiga "ke pri Hrvatih ostaše i pri njih se nahode". Kločev zbornik, 
zbirka homilija s Besjedom vladikama zemlje, zaista se čuvao u 
Hrvata. Bio je još u XV st. vlasništvo Ivana-Anža Frankopana, 
posljednjega krčkog kneza. Poslije je dospio u Mletke, a zatim Klozu 
u Pariz, po kojem je i poznat. Smatra se da je postojeći kodeks 
napisan u XI stoljeću. Od čitavog rukopisa sačuvano je samo 14 
listova, odnosno spomenuta Besjeda vladikama zemlje." Nije is- 
ključeno da je to zaista hrvatska knjiga Methodius. Nije nevažan ni 
podatak da se Kločev zbornik, optočen zlatom i srebrom, pripisivao 
sv. Jeronimu i smatrao relikvijom, a poznato je da se iz obzira prema 
rimskoj crkvi ime Metoda prešućivalo i zamjenjivalo imenom sv. 
Jeronima. Postoji i hronološka podudarnost nastanka Zakona sudnij 
ljudem, odnosno homilija. Uvid u tekst Zakona sudnij ljudem svje- 
doči da ovaj spis odgovara prilikama u južnoslavenskim zemljama 
neposredno nakon njihova pokrštavanja. Sadržaj Zakona sudnij lju- 
dem pokazuje da je taj zakon namijenjen sredini koja je tek primila 
kršćanstvo i u kojoj su svježe poganske tradicije. Takva je situacija 
bila u jadranskoj unutrašnjosti, gdje je pokrštavanje uslijedilo upo- 
redo sa slavenskom misijom. Nasuprot tome, u Velikoj Moravskoj 
već nekoliko naraštaja živjelo je u kršćanstvu, iako ni tamo nije bilo 
moguće naglo raskinuti s poganskim tradicijama. 


Nasuprot Zakona sudnij ljudem, koji spominje čitava sela u 
kojima se ispovijedala stara poganska vjera, Žitije Konstantinovo 


sko-nemška borba, 34-36, b. 95. 

49. F. Šišić, Ljetopis popa Dukljanina, 400. F. Rački, Pisma slovjanska, 89-90. 
V. Štefanić, Kločev glagoljaš, 129-153. T. Žuvić, Tradicija o Kločevu gla- 
goljašu, 43-44. Prevladavaju mišljenja da je zbornik nastao u Hrvatskoj. Op. 
redaktora. 

so V. Vavrinek, Die Christianisierungund und Kirchenorganisation, 5 i dalje. 

(14. pogl.) svjedoči da je u Moravskoj kršćanstvo već bilo nadvladalo 
poganstvo, jer je pokrštavanje uslijedilo već oko 800. godine.?! 


Upotreba termina kao što su kmeti i ljudi, kao i riječi vladika, 
u potpunosti odgovara južnoslavenskoj praksi, kako se to vidi iz 
kasnijih spomenika. Naziv kmet koristio se u Zakonu sudnij ljudem 
u smislu protivteže "prostim ljudima", označavao je, dakle, višu 
kategoriju na društvenoj ljestvici. U istom smislu odredila je evolu- 
ciju termina kmet i Maja Miletić. Ona je došla do zaključka da jeriječ 
kmet nastala od latinske riječi comes te da je označavala neku vrstu 
podređenosti, ali u višim društvenim slojevima. Nekoliko stoljeća 
nakon toga to je bila titula vlastele i sudija, ali krajem srednjeg vijeka 
počinje se tom riječju označavati neslobodno seljaštvo, vezano uz 
zemlju.?? U tom prvobitnom značenju susreće se riječ kmet i u tri 
povelje bosanskog bana Mateja Ninoslava (dvije iz godine 1240. i 
jedna iz 1249.).? U Ninoslavovim poveljama također uporedo dolazi 
i termin ljudi. Zakon sudnij ljudem razlikuje više kategorija "ljudi", 
velikih i malih, tj. "prostih ljudi". U južnoslavenskim zemljama 
termin ljudi može označavati državljane općenito, bez obzira na 
određeni stalež, ali kadšto se luče /judi od vlastele. Također i termin 
vladika ("vladika zemlje"), kako se ranije koristio u južnoslavenskim 
zemljama, ima isti smisao kakav mu je dat u Zakonu sudnij ljudem. 
Na južnoslavenskim stranama vladika je isto što i dominus, a potom 
sacerdos, episcopus, gospodin, vladalac, neki su od najstarijih nazi- 
va za "slovjenske" starješine plemena, naroda itd. Također, uočljivo 
je da Zakon sudnij ljudem spominje samo redovnike, ali ne i svje- 
tovno svećenstvo. Članci o kaznama za blud i druge prekršaje odnose 
se samo na redovnike, po svoj prilici zato što svjetovna svećenička 
hijerarhija nije postojala. U članku koji se odnosi na pravo azila u 
crkvi, doduše, dolazi izraz svećenik, ali u smislu onoga koji vrši 
obred, a to znači da ovaj termin obuhvaća i redovnika. Crkveno 
uređenje s redovničkim monaškim zajednicama čiji članovi vrše 
pastoralnu službu odgovara obrascu kakav je postojao na području 
Bosne. 


Sa stajališta usporedbe Ljetopisa zagorske sklavinije sa Za- 
konom sudnij ljudem važno je ukazati i na sudski postupak. U Zakonu 
sudnij ljudem postupak je nazvan posluh, a taj izraz poznat je i u 


51 J. Cibulka: Velikomoravsky kostel. 

52. M. Miletić, Circa la parola, 321. Još je Jagić postavio tezu da kmet dolazi od 
comes. Vidi: V. Mažuranić, Pravno-povijesni rječnik, 508 i dalje. Op. 
redaktora. 

53. Codex diplomaticus, sv. 4, 107-108, 126, 386-387. 

južnoslavenskim zemljama, u značenju svjedočenja uz zakletvu u 
korist jedne parnične stranke. Tako se nazivala 1 taksa koja se u toj 
prilici plaćala.)+ Još jedna podudarnost odredaba Zakona sudnij 
ljudem s Ljetopisom zagorske sklavinije sadržana je u pojedinosti da 
uz porotnike sude također knez i sudija: "IT daše svakome banu sedam 
satnikov i da budu rečeni satnici 3 bani puku suditi, a s duži, aliti o 
herezi, pet knezov i da s njimi pravo sude puku.." Pa dalje: "1 
odlučiše da svaki knez prizove jednog satnika i da nima prez rečenog 
reda nijedan sud biti tvrd."?5 Najvažnija podudarnost kaznenih odre- 
daba u Zakonu sudnij ljudem i Ljetopisu zagorske sklavinije jeste u 
favoriziranju novčanih kazni nad tjelesnim i nad kaznom lišavanja 
slobode (najtipičniji su u ovom pogledu primjeri vražda i penzam). 
U oba dokumenta postoji institucija kolektivne odgovornosti (roda 
ili sela). Zajednička im je i primjena pokore, jedne od ustanova koje 
Zakon sudnij ljudem određuju kao spomenik zapadnog porijekla. 
Crkveni sabor u Splitu 925. propisuje pokoru u slučaju ubistva 
gospodara ili vladara zemlj e.5$ U tom kontekstu nije bez značaja ni 
podatak da se za krađu konja i buntovništvo predviđa kazna utjeri- 
vanja u ropstvo, umjesto sakaćenja ili smrtne kazne, koje za takva 
djela predviđa Ekloga. 


Još jedna naznaka ide u prilog postavci da je Zakon sudnij 
ljudem bio namijenjen Južnim Slavenima, sudionicima Duvanjskog 
sabora. U Zakonu sudnij ljudem govori se otpadanju od vjere ratnika 
koji bi došli u zarobljeništvo pogana ili muslimana. Muslimani se ne 
spominju u 54 sačuvana rukopisa Zakona sudnij ljudem, ali je vje- 
rovatnija pretpostavka da je taj izraz u pojedinim rukopisima is- 
pušten, negoli da je dodan. Doticaji Velikomoravljana s musli- 
manima nisu zabilježeni, dok su Slaveni na Jadranu i u unutrašnjosti 
stupali u odnose sa muslimanskim Arapima. Arapi, kao gospodari 
Krete, Sicilije te južne Italije, zalijetali su se po Jadranu i u vrijeme 
u koje je nastao Zakon sudnij ljudem. U odbrani od saracenske opsade 


54 V. Mažuranić, Pravno povijesni rječnik, 1037. 

ss F. Šišić, Ljetopis popa Dukljanina, 399-400. 

S6 Inače se nameće usporedba nekih kapitula Splitskoga sabora iz 925. s 
pojedinim odredbama Zakona sudnij ljudem. U 13. kapitulu Splitskoga sabora 
utvrđene su mjere za ubistvo svećenika, dok se u 14. kapitulu govori o 
uništavanju crkvenih stvari. Na sličan način, Zakon sudnij ljudem nalazi 
potrebnim predvidjeti kao krivično djelo skrnavljenje i paljevinu hramova. 
Također podsjećaju jedne na druge odredbe iz područja porodičnih odnosa 
(kapitula 14. 115. Splitskoga sabora iz 925. koje se odnose na otpuštanje žene, 
odnosno na oženjene svećenike te odgovarajuće odredbe Zakona sudnij 
ljudem. F. Rački, Documenta, 190 i dalje. 

Dubrovnika, koja je trajala. petnaest mjeseci godine 866-867, sud- 
jelovala su i plemena iz unutrašnjosti. U južnoslavenskim zemljama 
vidimo, dakle, neprekinut kontinuitet pravnih ustanova statuiranih u 
Zakonu sudnij ljudem, za razliku od Velike Moravske, u kojoj se 
mogu dokumentarno potvrditi samo pojedine od navedenih ustanova 
i gdje Zakon sudnij ljudem "nije utjecao na kasniju evoluciju češkog 
prava".)" Zakon sudnij ljudem, kao prerada bizantske Ekloge, pri- 
lagođena slavenskim prilikama, sadržava usto i dosta zapadnih ele- 
menata, pa je i po tome mogao pripadati onom slavenskom području 
gdje su se najizrazitije preplitali bizantsko-zapadnjački utjecaji. 


Napokon, napominjem da mi se čini prilično neutemeljenim 
stajalište zagovornika moravske teorije koji misle da je Zakon sudnij 
ljudem predstavljao zapravo ideološki program crkve, a ne norme iza 
kojih bi stajao autoritet države. Takvo stajalište zauzeli su zato što 
su smatrali da Metod nije imao zakonodavnu vlast u Velikoj Mo- 
ravskoj."? Kada se, međutim, pretpostavi da je Zakon sastavio Metod, 
a prihvatio ga Duvanjski sabor, ovakva nedoumica otpada. Pristalice 
moravske teorije smatraju Zakon sudnij ljudem isključivo crkvenim 
zakonikom jer se zaista velik broj propisa i kazni odnosi na crkvena 
i duhovna pitanja. Oni ukazuju na okolnost da Zakon sudnij ljudem 
ne govori ništa o deliktima protiv života i zdravlja, kao ni o građan- 
skom pravu, što bi navodno potvrđivalo njegov strogo crkveni karak- 
ter. Međutim, Zakon sudnij ljudem mogao je biti samo jedan od 
zakona u knjizi Methodius, za koju se u hrvatskoj redakciji kaže da 
je sadržavala više zakona i naredaba. 


Izričito se napominje da je Duvanjski sabor donio još i propise 
o razgraničenju među zemljama. Osim toga, Zakon sudnij ljudem 
sadrži i propise izvan crkvene sfere: podjela ratnoga plijena, poljske 
štete, prisvajanje tuđih robova itd. Homilije u Kločevu glagoljskom 
rukopisu, prema rezultatima J. Vašice, pravno-terminološki srodne 
su Zakonu sudnij ljudem. Uobličene su kao uputa, odnosno besjeda 
knezovima i sudijama o njihovim dužnostima.?? 


Besjeda vladikama zemlje u Kločevom zborniku ima za- 
jedničku terminologiju i slične odredbe sa Zakonom sudnij ljudem.$0 
U znanosti je jednodušno iskazano mišljenje da je i Zakon sudnij 
ljudem i Besjedu vladikama zemlje sastavio sam Metod. Besjeda 


57. V. Prochazka, Le Zakon sudnyi ljudem, 122. 

58. Isto, 118 i dalje. 

59. J. Vašica, Origine cyrillo-methodienne, 154-174. Isti, Metodejuv prehlad, 9, 
F. Grivec, Cyrilo-methodiana, 35-45. 

60 V. Štefanić, Novija istraživanja, 11. 

vladikama zemlje, na jednom skupu okupljenog vladajućeg sloja, 
govori o načelima pravedne uprave, nepristranosti pri izricanju 
pravde, a protiv poganskih običaja, mnogoženstva i otpuštanja žene. 
Izlaganje je neposredno i potkrijepljeno je brojnim navodima iz 
Biblije (zato se ta Besjeda katkad označava i kao homilija). Cio tekst 
uklapa se u atmosferu jednog sabora. Posebno se proziva vladajući 
sloj, vladike i knezovi i osuđuje njihov raskalašni život te porodični 
običaji koji nisu u skladu s kršćanskim nazorima. Zakon sudnij 
ljudem i Besjeda, koja je zapravo obrazloženje Zakona, posebno je 
usmjerena protiv poganstva, koje u tom neukom narodu ("rudi po- 
pulo") očito još nije bilo prevladano. Mislim da se to ne može 
odnositi na Veliku Moravsku, gdje su se nesporazumi svodili na 
dogmatska razmimoilaženja. Stoljetna kršćanska tradicija u toj zem- 
lji isključuje mogućnost da bi glavni problem Crkve bilo poganstvo. 
Čak se u Žitiju Metoda navodi da je Svetopluk ratovao protiv pogana 
izvan svoje zemlje.'! Besjeda, dakle, ne odgovara prilikama u Ve- 
likoj Moravskoj. Metod je, vjerovatno pred samu smrt, pripremio 
Besjedu, koju je napisao imajući na umu stanje u jednoj novo- 
pokrštenoj zemlji u kojoj je i politička vlast bila tek u začecima. 
Takva je bila Južna Morava, odnosno "zagorska sklavinija" o čijoj 
je vjerskoj i političkoj situaciji po svoj prilici razlagao na temelju 
pouzdanih izvještaja. Iz teksta Besjede nedvojbeno proizlazi da je 
bila upućena tek pokrštenom stanovništvu koje se još nije bilo 
saživjelo sa kršćanstvom. Vrlo je znakovito kada se kaže da svi 
trebaju poštovati križ i ne izrugivati mu se. Iz ove pojedinosti razabire 
se da je u zemlji kojoj je namijenjana Besjeda bilo ljudi koji su 
ismijavali križ, bili su im dakle kršćanski simboli i obredi neobični.$?2 


Sa jezičkog stajališta Kločev glagoljaš sa Besjedom u pot- 
punosti se uklapa u jezičko područje zemalja čiji su predstavnici 


61. Žitja, 110-111. 

62. Pažnje vrijedan podatak jeste da su i u kijevskoj državi u početku pokrštavanja 
ismijavali krštenje (Nestor: "Ašće kto hotjaše krstiti sja, ne branjahu, no 
rugahu se sja tomu.") A prilikom pokrštavanja važan udio imala je politička 
vlast. Mnogo kazuje već činjenica da je Budimir bio glavni akter prilikom 
pokrštavanja. U Besjedi izričito stoji: "Stoga je svaki knez dužan neizostavno 
poučavati sve one koji su njemu podređeni Božjem zakonu Kristovom, 
(zakonu) proroka i apostola i blaženih otaca i svima neka svakodnevno 
naređuje da ne čine nažao nejači niti da vrše ikakav poganski običaj niti pak 
poganske prisege i da ne zablude ni u čemu drugom. Dakle, svjetlost nema 
nikakve veze s tamom, niti pak sinovi svjetla (kršćani) sa poganima. Sveti križ 
neka svi veoma poštuju i neka ga ne izvrgavaju podsmijehu. A sa svojim 
kumovima i kćerima od svetoga križa (krštenim kćerima) neka se bračno ne 
vezuju." Magnae Moraviae fontes historici, sv. 4, 201. 

A IK SG 
ĆIRILOMETODSKI TEMELJI KULTURE 
U "ZAGORSKOJ SKLAVINIJI" i 


mogli (sudjelovati na Duvanjskom saboru. To je, kako kaže V: 
Štefanić, "najstariji glagoljski kodeks sa hrvatskog. jezičnog pod- 
ručja —0 čemu svjedoči njegova fonetika — "a paleografski se ne 
LKJA bitno od pisma Zografskog i Marijinskog evanđelja". Po- 
Jedini moravizmi i makedonizmi koji se u tekstu pojavljuju oda; 

Metodovo autorstvo.$3 SEINE 


1. 
POKRŠTAVANJE 


U 9. pogl. latinske verzije Ljetopisa popa Dukljanina tvrdi se 
kako je neki filozof po imenu Konstantin iz grada Tesalonike došao 
u pokrajinu Cesareju, koju je svojim naukom i pripovijedanjem 
obratio na kršćanstvo, a obratio je i sav bugarski narod.! A kada je, 
nakon papina poziva u Rim, Konstantin prelazio preko kraljevstva 
kralja Svetopeleka, ovaj ga je primio s počastima. Po njegovoj 
propovijedi povjerova kralj Svetopelek u Krista i pokrsti se sa cijelim 
svojim kraljevstvom ("Ad cuius praedicationem rex Svetopelek cre- 
didit Christo et baptizatus est cum omni regno suo et effectus est 
orthodoxus et verus sanctae trinitatis cultor"). Konstantin je ostao 
nekoliko dana s kraljem, kojega utvrdi u vjeri i nauku Kristovom i, 
oprostivši se sa svim kršćanima, otputuje u Rim.? U Ljetopisu zagor- 
ske sklavinije isti događaji drukčije su prikazani. Ne spominje se 
Svetopelek, nego Budimir, "kralj Svetoga puka". Umjesto apsurdne 
tvrdnje da je Konstantin obratio na kršćanstvo Cezareju (u Palestini), 
spominje se Hazarija (na Crnom moru), gdje se on sastao s Budimi- 
rom i obratio ga.) Međutim, prema Ljetopisu zagorske sklavinije, 
Konstantin nije pokrstio Budimirovo kraljevstvo, nego je samo svra- 
tio u već dobrim dijelom pokrštenu zemlju, pa njegov dolazak i očito 
kratkotrajan boravak predstavlja samo konačnu epizodu u procesu 
pokrštavanja. Osim:toga, ta epizoda o njegovu boravku odnosi se 
vjerovatno na Metoda. Kako god bilo, neosnovana je tvrdnja da je 
Konstantin izvršio pokrštavanje južnoslavenskih zemalja, izuzev 
navodno Bugarske.! 


Iz faksimila se vidi da je zaista riječ o Cesareji. S. Mijušković, Ljetopis. Šišić 
je to proizvoljno preinačio u "Cesarium". F. Šišić, Ljetopis popa Dukljanina, 


_- 


300, 392. 
2. Isto, 301-302. 
63. V. Štefanić, Kločev glagoljaš, 129-153. Isti, Novija istraživanja o Kločevu 3 Isto, 392. 
glagoljašu, Slovo 2, 67-74. 4. O navodnim zaslugama Konstantina i Metoda za pokrštavanje Bugara sačuvao 

Za razliku od Konstantina, za kojeg nema povijesnog uporišta 
da je boravio u nekoj južnoslavenskoj zemlji, kad se radi o Metodu 
postoje određene naznake koje upućuju na mogućnost da je boravio 
na slavenskom jugu. Ako se usporede podaci o pokrštavanju koje 
daje Porfirogenet, opažaju se neke upadljive podudarnosti s na- 
vodima u Ljetopisu zagorske sklavinije. Prije svega, iz Porfirogene- 
tova izvještaja proizlazi da rano pokrštavanje može vrijediti samo za 
Hrvate i Srbe. U 31. pogl. spisa De administrando imperio tvrdi se 
da su Hrvati pokršteni već za Heraklija (610-641) Prema navodima 
u 30. pogl. pokršteni su za arhonta Porina, poslije ustanka protiv 
franačke vlasti. I za Srbe De administrando imperio u 32. pogl. kaže 
da su pokršteni za Heraklija. "Ostale sklavinije", pod kojima po- 
drazumijevam područje buduće Bosne, Usore i Donjih Kraja, ne 
spominju se u tim prvim valovima pokrštavanja. Međutim, pokršta- 
vanje tada nije u potpunosti provedeno. Za vladanja amorijske di- 
nastije većina je Slavena čak otpala od kršćanstva, kako se to navodi 
u Životu Bazilija. Ponovna kristijanizacija uslijedila je za cara Bazi- 
lija (867-886), kako se to opisuje u 29. pogl. spisa De administrando 
imperio te u Životu Bazilija. Posljednji su bili Neretljani, koji su 
također pokršteni za Bazilija, pa su se nazivali Pagani, "jer riječ 
pagani na jeziku Slavena znači nekršteni"." Ljetopis zagorske skla- 
vinije ne samo da ne protivrječi tim podacima, nego se čak slaže u 
nekim pojedinostima. Kako se izlaganje u Ljetopisu odnosi na "ostale 
sklavinije", tj. duboku unutrašnjost, o pokrštavanju tamošnjih Sla- 
vena nema govora sve do kralja Satimira, čiju vladavinu datiram u 
razdoblje od oko 860. do 877. godine. O pokrštavanju tog područja 
već je bilo riječi. 

Važna je i vremenska podudarnost spomenutih izvora u pi- 

tanju pokrštavanja u unutrašnjosti. Po Porfirogenetu, većina Slavena 

. u zemljama oko Dalmacije pokrstila se za cara Bazilija (867-886), a 
to je upravo doba slavenske misije. Prema Ljetopisu zagorske skla- 
vinije, pokrštavanje za Budimira neposredno je prethodilo saboru na 
Duvanjskom polju. Sabor datiram u 885-886, a to je i doba cara 
Bazilija, za čije vladavine je, prema Porfirogenetu, pokrštena većina 
(Južnih) Slavena. U isto razdoblje padalo bi i pokrštavanje kneza 
Više, oca Mihajla Viševića. Višin sin već nosi kršćansko ime Mihaj- 
lo, kao što i Budimirov sin, uza slavensko ime Svetolik, nosi ime 


se spomen već počevši od XI stoljeća. M. Hadžijahić, Pitanje vjerodostojnosti, 
254-256. E. Georgiev, Rabotili Kiril i Metodij, 66-67. 

S Konstantin Porfirogenet, De administrando imperio, 86, 81, 88, 68. Vizan- 
tijski izvori, sv. 2, 79. 

- Stjepan:$ Iz Besjede se razabire da se radilo o prvom naraštaju 
'pokrštenika. Ako uzmemo da je masovno pokrštavanje započelo u 


sedmom desetljeću IX st., nije čudno da je Sabor zatekao takvo 
nezadovoljavajuće stanje. U tekstu Besjede kaže se: Sve su to, 
naime, prokleli sveti i cijelome svijetu zajednički koncili, ali odbacili 
su to i knezovi, koji gledaju takva njihova zlodjela, ane kažnjavaju 
ih kako bi trebalo. A trebalo bi ih pokažnjavati postovima u odgo- 
varajućem omjeru i prokleti ih na vječni oganj." Puk je teško pri- 
hvaćao neke kršćanske ustanove, prije svega kršćansku ženidbu. O 
tome svjedoče Zakon sudnij ljudem i Besjeda vladikama zemlje. U 
Zakonu sudnij ljudem propisane su kazne za spolne delikte koji su 
napose nabrojeni: blud s vlastitom i tuđom robinjom, blud redovnika, 
ženidba s kumom, spolni odnosi s udatom ženom, nevinom dj evoj- 
kom, maloljetnicom do dvanaest godina, zaručnicom, rodoskvrnuće, 
bigamija. Osuđuje se otpuštanje žene, osim u slučajevima kada to 


kanonski zakon dopušta. 


Sliku o pokrštavanju upotpunit će arheološka istraživanja. 
Ivanka Nikolajević ispitala je i kritički usporedila stilske karakteris- 
tike ostataka pojedinih starih spomenika crkvene arhitekture na 
području Bosne, sa spomenicima za koje se može utvrditi vrijeme 
postanka. Došla je do važnog zaključka da niz tih spomenika, koji se 
obično pripisuju kasnoj antici, valja datirati u slavensko razdoblje. 
Ako se dokaže da su te teze ispravne, to će bolje osvijetliti i proces 
kristijanizacije, posebno zato što se većina spomenika koji su se 
pripisivali kasnoj antici može vezati uz ćirilometodsku kulturu. 


Kad je riječ o pokrštavanju "zagorske sklavinije", moglo bi se 
rezimirati da postojeći izvori, tj. spis De administrando imperio (29. 
pogl.), Ljetopis zagorske sklavinije (9. pogl.) i Proložnoe žitije 
Metoda stoje u punom saglasju. Spis De administrando imperio 
govori o pokrštavanju u 29. pogl., što je nastavak teksta o "ostalim 


sklavinijama", tako da se izvještaj o pokrštavanju za "kristoljubivog 


' cara Bazilija" ponajprije i odnosi na "ostale sklavinije". Podaci o 


boravku Budimira u Hazarskoj zemlji i njegovu susretu s Konstan- 
tinom te pokrštavanju, upotpunjeni podatkom u Proložnom žitiju O 


6 U spisu Sanctorale illyriceum, tiskanom 1699, češki cistercit Christian 
Gottfried Hirschmentzl! tvrdi daje Budimir, kralj Dalmacije i Hrvatske, obratio 
narod na kršćanstvo oko 860. godine. To se potpuno slaže s datumom 
Budimirova boravka u Hazarskoj zemlji. F. Šanjek, I. Horvat, Budimir, 
163-166. 

7 Magnae Moraviae fontes historici, sv. 4, 201. 

8 I. Nikolajević, Kasnoantička i srednjovjekovna utvrđenja, 439-444. 

slavenskom izaslanstvu koje je tražilo pokrštavanje od Konstantina, 
u cijelosti se poklapaju s Porfirogenetom. 

Ž: 

PITANJE DJELOVANJA METODA, 

NJEGOVIH UČENIKA I GORAZDA 

NA PODRUČJU "ZAGORSKE SKLAVINIJE" 


a) Metod i "zagorska sklavinija" 


Određene naznake upućuju na pretpostavku da je sam Metod 
mogao boraviti na području "zagorske sklavinije". Još je veća mo- 
gućnost da su tu neposredno djelovali njegovi učenici. Konačno, nije 
isključeno da je Metodov nasljednik Gorazd, protjeran iz Velike 
Moravske, nastavio svoju misiju na području "zagorske sklavinije". 
Ako se prihvate ovdje iznesene teze o Duvanjskom saboru, napose 
o tome kakav se smisao ima dati knjizi Methodius, ako se zatim 
pretpostavi da pokrštavanje Budimirova "kraljevstva" ima veze sa 
slavenskom misijom te da je prostor Bosne bio u sastavu Metodove 
nadbiskupije, tada u novom svjetlu valja promatrati i neka dosadašnja 
stajališta i tumačenja o misiji svete braće, osobito Metoda. Ako je 
knjiga Methodius identična sa Zakonom sudnij ljudem i homilijama 
Kločeva glagoljaša, onda to Metoda dovodi u vezu s Duvanjskim 
saborom, odnosno Budimirom i njegovim kraljevstvom. Metod je 
umro 6. 4. 885, dakle uoči održavanja Duvanjskog sabora, pa bi se 
sastavljanje Nomokanona i Besjede u Kločevu glagoljskom zborniku 
moglo datirati u posljednje razdoblje Metodova života. Nije nevažan 
podatak da se Kločev glagoljaš pripisivao sv. Jeronimu te da se — iz 
obzira prema rimskoj crkvi, koja je zazirala od Metoda — Metodovo 
ime zamjenjivalo Jeronimovim. 


Područje "zagorske sklavinije" u Metodovo vrijeme moglo je 
biti pokriveno jedino pastoralom njegove misije. To je bilo područje 
izvan hrvatske crkve na zapadu i područja na istoku koje je pripadalo 
pod Carigradsku patrijarhiju. Velika Moravska, istočna Panonija sa 
Srijemom poslije Kocelja, kao ni sjeverna Srbija poslije 870, a 
osobito Hrvatska, koja je imala uređenu crkvenu organizaciju, iz- 
ravno pod Rimom, nisu bile pogodno tlo za slavensku misiju u tolikoj 
mjeri koliko područje današnje Bosne. Mislim da u tom svjetlu valja 
shvatiti i neke povijesne izvore koji manje ili više daju temelja za 
razmišljanje o Metodovu izbivanju iz Velike Moravske u pojedinim 
razdobljima njegova života. 


Prilike u kojima je djelovao Metod sa svojim učenicima bile 
su složene, različite u pojedinim dijelovima njegove nadbiskupije. 

Područje Moravske nadbiskupije razdvojilo se gotovo od. samog 


njezina osnivanja te je izgubilo teritorijalnu cjelovitost. Dio nad- 
biskupije koji je obuhvaćao oblast srbijanske Morave te Srijem, 
pripao je Carigradskoj patrijaršiji. Ti su krajevi bili pod vlašću 
Bugara, koji su u doba pokrštavanja (865-870) bili u prilično dobrim 
odnosima s Rimskom kurijom, ali ti su se odnosi pogoršali nakon 
njihova opredjeljenja za Carigradsku patrij aršiju i utemeljenja epis- 
kopija sa sjedištem u Sirmiju, Beogradu i Braničevu (879). O tome 
svjedoče i pisma pape Ivana VIII bugarskom knezu Mihajlu u 
razdoblju od 872. do 882. godine. Papa je uzalud apelirao na kneza 
da ne prima grčke episkope, koji su "ugrabili" bugarske dijeceze, na 
koje sveta Rimska stolica ima isključivo pravo. Papa je tražio da mu 
se vrate "otete" dijeceze, davao je rokove za to, proglašavao grčke 
episkope lažnim i hereticima, ali ništa od toga nije postiglo želj ene 
rezultate.? Nakon pada Kocelja, ni u slavenskoj kneževini u Donjoj 
Panoniji nije bila bolja situacija za slavensku misiju. Mirom u 
Forchheimu godine 874. Donja Panonija izgubila je samostalnost, a 
Velika Moravska priznala franačku vlast. Metod je morao napustiti 
Panoniju, gdje je njemačka crkva u potpunosti zauzela pozicije. U 
jednom izvoru, tzv. Izvodu o Karantancima (Excerptum de Karen- 
tanis), napisanom koncem XII ili početkom XIII st., čak se navodi 
da su Karantanci protjerali Metoda, koji je pobjegao u kneževinu 
Moravsku. !9 


Metodova nadbiskupija, uspostavljena krajem 869. ili počet- 

kom 870, u vrijeme svoga najvećeg obima pružala se od Velike 
Moravske (koja nije nigdje prelazila rijeku Dunav), preko Panonije 
i Srijema na jug, dakle, obuhvaćala je više zemalja. Metod se kao 
nadbiskup imao brinuti za sve te zemlje, štaviše, "u njegove ruke Bog 
i apostolska stolica stavili su sve slavenske zemlje". Na drugom 
mjestu u Žitiju Metoda (8. pogl.) navodi se kako je papa Hadrijan na 
Koceljevu molbu da mu prepusti učitelja Metoda uzvratio: "Ne samo 
"tebi, već i svim onim slavenskim zemljama šaljem ga za učitelja, od 
Boga i od svetog apostola Petra, prvostolnika i ključara nebeskog 
kraljevstva. "!! U izvorima se spominju mnoge zemlje, kao što su 
Morava, Bugarska, Panonija, Mezija, Dalmacija, Slovenija i druge, 
kao područje djelovanja Konstantina i Metoda. Bosna se, dakako, 
izričito ne spominje, jer će se to ime prvi put Javiti tek u slj edećem 
stoljeću. Ali, budući da su Konstantin i Metod djelovali na širem 


9 M. Kos, Conversio, 9, 107-109, 140. 
10 L. Havlik, Das panonische Erzbistum, 58. 
11 Žitja, 103, 113. 

slavenskom području, ne treba isključiti niti Bosnu, osobito imajući. 


pred očima da je ona još dugo vremena poslije slovila kao misijska 
zemlja. 


Michele Lacko iznio je pretpostavku da je Metod boravio u 
južnoslavenskim zemljama, tj. u Dalmaciji i Hrvatskoj. Na temelju 
analize pisama pape Ivana X te Žitija Nauma, Lacko je utvrdio da je 
Metod, nakon što ga je Ivan VIII rehabilitirao i odobrio slavensko 
bogoslužje, pri povratku u Moravsku proveo određeno vrijeme na 
području Dalmacije i Hrvatske. Ovdje je, na osnovi papinske bule 
Industriae tuae, uspostavio slavensko bogoslužje i glagoljicu. Nakon 
toga, produžio je u Srijem da bi posjetio svoju titularnu crkvu, a zatim 
je nastavio na sjever, u Moravsku. Lacko je našao potvrdu za svoju 
.postavku u Prvom žitiju Nauma, za koje se misli da je nastalo u prvoj 
polovini X stoljeća. Ondje se kaže: "Sveti Metod se je sa svojom 
pratnjom, a to su blaženi Kliment, sveti Naum i drugi učenici, vratio 
u bugarsku zemlju. Ukrcavši se na more, stigao je do Ilirika. Osta- 
vivši lađu, produžio je zemljom apostolski propovijedajući pravu 
vjeru. I tako stiže u zemlju germansku i ugarsku." Lacko smatra da 
se spomen Ilirika odnosi na Dalmaciju. Spomen "zemlje bugarske" 
objašnjava time što je taj prijepis (koji se čuva u Narodnoj biblioteci 
Srbije u Beogradu) nastao u Bugarskoj, a poznato je da su bugarski 
pisari, prepisujući staroslavenske tekstove, zamjenjivali riječi "Zem- 
lja slovenskaja, jazik slovensky", sa "zemlja bligarskaja, jazik 
bigarsk".!? Lackovu obrazloženju dodao bih još jednu potvrdu o tom 
Metodovu putovanju. Podatak je sadržan u grčkoj službi svetih 
slavenskih prvoučitelja. Iz teksta se razumije da je Metod, vraćajući 
se iz Rima (u Moravsku) bio u Iliriku, "prolazeći kroz zemlje mnogih 
plemena". Smatram da je Lackova argumentacija uvjerljiva, osim 
u pitanju šta se ima podrazumijevati pod "slavenskom zemljom" u 
Iliriku. Ne isključujući mogućnost da se Metod sa svojom pratnjom 
mogao zadržati i u Dalmaciji, odnosno Hrvatskoj, mišljenja sam da 
se ne može isključiti niti "kraljevstvo Svetog puka". Bula /ndustriae 
tuae bila je namijenjena Moravskoj nadbiskupiji, paje i naslovljena 
kao Dilecto filio Sfentopulcho glorioso comiti. Dalmacija i Hrvatska 
imale su u to doba druge crkvene probleme i ondje nema traga borbi 
za slavenski jezik u crkvi. Upravo iz toga vremena postoji više 
papinskih isprava i pisama hrvatskim knezovima Domagoju, Zde- 
slavu i Branimiru, svećenstvu i puku hrvatskom, izabranom ninskom 
biskupu Teodoziju i biskupima, svećenstvu i puku dalmatinskih 


12. M. Lacko, / concili di Spalato, 195-204. 
13. Citirano prema B. Petranović, Bogomili, 20. 

. gradova, ali ni u jednom nema ni aluzije na pitanje narodnog jezika, 


jer je hrvatska crkva u tom razdoblju prihvaćala latinsku liturgiju. 
Nasuprot tome, bula je imala sasvim drugačije značenje u Bosni. 
Dubrovački hroničar Resti pripovijeda da je bosanski biskup Rado- 
gost 1195. polagao zakletvu vjernosti i poslušnosti svome metro- 
politu na slavenskom jeziku, na temelju stare povlastice koju je 880. 
izdao papa Ivan VIII. Akoje, dakle, Metod 880. boravio u "slaven- 
skoj zemlji", kako je to obrazložio Michele Lacko, onda je ta slaven- 
ska zemlja mogla prije svih biti "zagorska sklavinija". 


b) Djelovanje Metodovih učenika 
na području "zagorske sklavinije" 


U Drugom žitiju Sv. Nauma govori se o progonima Metodovih 
učenika nakon Metodove smrti. Prognanici su došli u Beograd, gdje 
su bili lijepo dočekani "tože raseaše se ovi po Mon'siju, a ovi po 
Dal'matiju i Dakiu i slovo Božie umnožiše po v'sudu stariceju". 
Ako su se iz pravca Beograda Metodovi učenici "rasijali", jedni po 
Meziji (sjevernoj Srbiji), Bugarskoj i Dakiji, a drugi po Dalmaciji, 
izvan dvojbe je da se ni područje "zagorske sklavinije" nije moglo 
zaobići. U Žitiju Klimenta sadržana je također jedna vijest koja 
govori da su se učenici sv. Metoda raširili prvo u podunavskim 
krajevima, a zatim na sve strane, pa prirodno i na područje "zagorske 
sklavinije". Žitije navodi kako su Wiching i Svetopuk protjerali 
učenike sv. Metoda iz Moravske u podunavske krajeve, a zatim se 
kaže kako se oni "strahom primorani odvojiše i širom po Božjoj 
odredbi raspršiše, da bi svetitelji evanđeljem obuhvatili sve strane 
svijeta".!$ Bježeći pred progonima iz Podunavlja i raspršeni na "sve 
strane svijeta", razumljivo je da su Metodovi učenici prispjeli i u 
"zagorsku sklaviniju". 


c) Da li je Gorazd djelovao u "zagorskoj sklaviniji"? 


O Gorazdovoj sudbini nakon Metodove smrti ništa se ne zna. 
Nije isključeno da je našao svoje konačno pribježište upravo u Bosni. 
Podsjećam na naselje Goražde, koje je po mišljenju filologa izvedeno 
od ličnog imena Gorazd. Ako je tako, može se nagađati da je ličnost 


14. "Ne sapendo le lettere latine, ne altre, eccetto le slavoniche, guando fece il 
giuramento della fedelta ed obedienza al suo metropolitano, lo fece in lingua 
slava, la guale per antico privilegio gode guesto beneficio, avuto dal pontefice 
Giovani VIII, nell" anno 880." J. Resti, Chronica Ragusina, 63. 

15. J. Bujnich, Zwischen Rom und Byzanz. 

16. Isto. 


215 


po kojoj je nazvano naselje morala biti značajna, pa pomisao na 
Metodova nasljednika nije lišena švakog temelja. U prilog toj pret- 
postavci ide i okolnost što se u Goraždu nalazila patarenska hiža sa 
metohom.'" Goraždanska metohija sa Pribilom spominje se 1393, a 
"kula krstjana" 1442. godine.!8 Ako području Bosne pripada važna 
uloga u slavenskoj misiji još za Metodova života, onda ima osnove 
za pretpostavku da je Gorazd upravo tu boravio. Kao Metodov 
nasljednik, mogao je naći utočište i u Ohridu, gdje su djelovali 
Kliment i Naum, ali da se tamo našao sigurno bi kao najugledniji 
među Metodovim nasljednicima bio spomenut u nekom spisu, 
uporedo sa Klimentom i Naumom. Stoga, ako je preživio progone, 
ima razloga vjerovati da se opredijelio za djelatnost u "zagorskoj 
sklaviniji" te mu je tu ostao i spomen u imenu jednog gradskog 
naselja. O Gorazdu je zabilježeno da je bio Moravljanin i da je dobro 
znao slavenski, latinski i grčki. O njegovoj sudbini — nakon što su 
Metodovi učenici protjerani iz Moravske — ne zna se ništa pouzdano. 
Obično se pretpostavlja da je završio u nekom samostanu. Žitije 
Klimenta, koje daje najpodrobnije podatke, poimenično spominje 
Metodove učenike Gorazda, Klimenta, Laurencija, Nauma, An- 
gelarija i Savu. Pripovijeda o tome kako su Kliment, Naum i An- 
gelarije stigli u Beograd na putu za Bugarsku, ali šuti o tome kamo 
su krenuli Gorazd i ostali.!? Znači li to da su se zaputili nekim drugim 
pravcem? Da je Gorazd krenuo u Bugarsku i Makedoniju, logično bi 
bilo očekivati da to bugarski pisac Žitija Klimenta izričito kaže. Na 
taj način slutnja da se opredijelio za djelatnost izvan Bugarske i 
Makedonije postaje još snažnija. Gorazd se nije našao u Beogradu ni 
u Preslavu zajedno s ostalim izbjeglicama. Možda je pošao ravno 
papi u Rim, jer je — prema jednom kapitulu među ispravama pape 
Stjepana V (VI) — bio suspendiran i morao je lično doći pred papu. 
Nije isključena mogućnost da je kasnije djelovao među Slavenima 
na području buduće Bosne. Područje hrvatske države bilo je pok- 
riveno crkvenom hijerarhijom, u Makedoniju su bili poslani Kliment, 
Naum i ostali pa je za Gorazda bila predodređena "zagorska skla- 
vinija", koja je u tom razdoblju, nakon gubitka papinskih pozicija u 
Bugarskoj, uz područje ninske crkve, bila privlačan prostor za rimske 
crkvene vlasti.?? Nasuprot tezi bugarskih povjesničara, Metodovi 


17 Toponim je poznat i na području Češke. V. Skarić, O geografskoj nomenkla- 
turi, 23. 

18. Povijesni arhiv Dubrovnik, Diversa Cancellariae, ser. 25, sv. 30, 77, 298. 

19. Prema: J. Bujnich, Zwischen Rom und Byzanz, 136-165. 

20 Bugarska historiografija — kako se to vidi po citatima koje navodi D. Kalev — 
zastupa stanovište da je Gorazd djelovao u Bugarskoj te da se njegove moći 

učenici i Moravljani nisu prebjegli simo u Bugarsku, zapravo Make- 
doniju, već i među Mađare, Hrvate i druge narode (Porfirogenet). 
Zato je neuvjerljiva postavka da su se baš svi Metodovi naslj ednici, 
uključivši i Gorazda, nastanili u Bugarskoj (budućoj Makedoniji). 


3. 
"ZAGORSKA SKLAVINIJA" KAO DIO 


METODOVE NADBISKUPIJE 


a) Uvodne napomene 


Nakon pokrštavanja, koje je proveo knez Budimir s metod- 
skim misionarima, područje "zagorske sklavinije" bilo je akefalno, 
dakle bez crkvenoga glavara, kako se to izričito navodi u pismu pape 
Ivana VIII iz svibnja 873. godine.!?! To pismo pokazuje da je Meto- 
dova crkvena pokrajina osnovana kako bi obuhvatila i krajeve južno 
od Save, što znači da njegovo djelovanje nije bilo ograničeno na 
Koceljevu i Velikomoravsku državu. Sama Metodova nadbiskupija 
— osnovana, kako se po svemu čini, 869. — nije imala stalnog 
crkvenog sjedišta. Današnje bosansko područje bilo je sastavni dio 
Metodove crkvene organizacije već po tome što se nazivalo Morava, 
Niža Morava, Donja Morava. (O tome je iznesena argumentacija u 
posebnom poglavlju.) Nema dvojbe da ime Morava za "ostale skla- 
vinije" potječe od moravske crkvene organizacije, bez obzira na 
okolnost da se nije uspjela trajnije održati. Sam Metod bio je biskup 
za misiju među Slavenima, s titulom panonske (moravske) dijeceze, 


. au misiji se oslanjao na redovničke zajednice. 


U tom starom razdoblju nema govora o bosanskom biskupu, 
koji bi bio postavljen "kako i prvo raspa biše bilo". "Prvo raspa' 
postojala je, u okviru Solinske nadbiskupije, kao kasnoantička 


+ 


nalaze po jednima u manastiru blizu Berata, a po drugima u Crkvi SV. Marije 
u Beratu u Albaniji. Crkva inače potječe iz XIII ili XIV stoljeća. Čak se tvrdi 
da je manastir blizu Berata osnovao Gorazd, iako za. to nema nikakvog 
povijesnog uporišta. Ni tamošnje freske na kojima se pojavljuje Gorazd nisu 
starije od XVIII stoljeća. Usp. D. Kalev, Sv. Gorazd slavjanski posvetitelj. 

21 Monumenta Germaniae historica, Epist. VII, 282. U historiografiji se smatra 
dokazanim da je to pismo upućeno srpskom vladaru Mutimiru te da nije 
postojao donjepanonski knez toga imena. Vidi: F. Šišić, Povijest Hrvata, 342, 
397-398. Nasuprot tome, M. Hadžijahić smatra da se radi o pogrešnom čitanju 
imena Budimir. Op. redaktora. 

22 F. Šišić, Ljetopis popa Dukljanina, 397. 

biskupija "boestoensis" ili "bistuensis". Ona se obično drži ' 
Ra nm ali je pitanje koliko se a Rio 
Čaioei U a = područje današnje Bosne.? U vrijeme održavanja 
Lu - Ko ke KG MY jošje postojala Metodova moravska nad- 
jeMe = ie ŠI oji su se tada odigrali nisu joj išli u prilog, jer 
pt a= -4. 885, a krajem iste godine papa je zabranio 
g je na sl avenskom jeziku. Papaje odbio priznati Gorazda kao 
Paegte krase PSA Pole izričito: "Nasljedniku, kojega se je 
am usudio sebi postaviti protiv propi i i 
našom apostolskom vlasti Sibesn). da datom je _ " 
tupi pred Vas i živom riječju ne obrazloži stvar."?4 1, stiket too 
ako se i pretpostavi da područje Bosne nije bilo obuhvaćeno Meto- 
dovom nadbiskupijom, ne može se isključiti njezin utjecaj u kra 
jevima južno od Save. Svetozar Ritig smatrao je da je Lekdoe 
stvarna jurisdikcija sezala od kraja između Alpa i Karpata, pa dalje 
do Save i Dunava, ali odmah dodaje: "No virtuelna je nje n= 
jurisdikcija kao papinskog legata za slavenske krajeve Pera i 
mnogo dalje: naime, u sve ove krajeve slavenske, gdje kršćanstvo 
jošter nije dublje zahvatilo, i gdje redovita crkvena hijerarhija nije 
uređena. Prema tome, kao apostol i papinski legat za pere 
krajeve, Metod je u svakom slučaju morao voditi računa i o crkvenim 
prilikama na području Bosne, ako je to, tek kristijanizirano područje 
zapravo samo graničilo sa njegovom crkvenom provincijom Ali. 
ipak smatram vjerovatnijim da je bilo u njezinom sastavu. MaE 


b) Pismo pape Ivana VIII "Mutimiru" 


a Pismo se nije sačuvalo u izvorniku, već samo i 

prijepisa u Monte Cassinu, koji sadrži 314 spisa. Prijepis je Post 
drugoj polovini XI st. te ima puno ispravaka i izmjena.?" S. Nova- 
ković nije se kolebao u procjeni da je riječ o pismu koje je 876 apa 
uputio srpskom županu Mutimiru, koji "je doista u to vreme jeda 
srpskim zemljama s uspehom. Ne možemo kazati da je on poslušao 
papino pismo, pošto je tu još bilo u igri hoće li on za panonskim, papi 
potčinjenim arhiepiskopom ili će ostati pod episkopima svoj MO 
vlašću carigradskog patrijarha."?! Novaković smatra da je donja 


23 F. Šišić, Priručnik, 155-6. I. Goldstei 
Šišić, Pri , 155-6. I. stein, Hrvatski rani srednji vij 
24. Vidi: F. Šišić, Povijest Hrvata, 374-375. pe 2590. 
25. S. Ritig, Povijest i pravo, 55. 
26. Detaljnu analizu registra daje Dietri j 
; je Dietrich Lohrmann u djelu Das Regi. 
Johannes VII (872-882), ali se ne osvrće na pismo PRE ja ii 
27 S. Novaković, Prvi osnovi slovenske književnosti, 122-123. I 


Panonija činila jezgru Metodove nadbiskupije te da su joj pripadala 
ipodručja sjeverne Srbije i Bosne u Posavini. Granica jje išla do Siska \; 
i Ptuja. Ferdo Šišić također je poistovj etio kneza Mutimira iz papina 
pisma sa srpskim knezom Mutimirom, iako je pritom bio svjestan 
"geografskih poteškoća: s jedne strane panonska dijeceza, a s druge 
strane Raška. 8 Općeprihvaćeno pogrešno mišlj enje da je Mutimir iz 
papina pisma iz 873. istovjetan sa srpskim knezom Mutimirom 
(umro 891/92)?? uslijedilo je zato što se nisu uvažavale sumnje koje 
suu tom pogledu iznijeli P. šafarik, F. Rački, M. Perojević teu novije 
vrijeme D. Popović. 0 postavku da se papino pismo odnosi na srp- 
skog kneza smatram neodrživom. Prije svega, zemljopisna udalje- 
nost Raške od Panonije ne ide u prilog tvrdnjama da je riječ o 
srpskom Mutimiru, a Porfirogenet upravo Ras (kod današnjega No- 
vog Pazara) povezuje sa Mutimirom.?! Daleko od Raške na sjever 
nalazila se Panonija. Od Raške juje dijelio velik prostor, na kojem 
se bila proširila bugarska država, što znači da nije bilo teritorijalnoga 
kontinuiteta koji je temeljna pretpostavka raspodjele biskupija i 
nadbiskupija. Uostalom, odredbom cara Leona III iz 732, Raška je 
crkveno pripala Dalmaciji, a ne Panoniji. Nasuprot tome, u pismu 
Mutimiru izričito se navodi da su "Mutimirovi" preci pripadali 
panonskoj dijecezi. "Zato te pozivamo", kaže papa, "da se, slijedeći 
primjer svojih predaka, nastojiš vratiti panonskoj dijecezi." Papinska 
kancelarija nije mogla pogriješiti u pitanju crkvene pripadnosti Mu- 
timirove Raške, bez obzira na okolnost da se radilo o davnašnjoj 
crkvenoj podjeli, starijoj od razdoblja avarsko-slavenskog raza- 
ranja.?? Mutimirova Raška ne dolazi u obzir i zato što ona tada nije 
mogla u crkvenom pogledu biti zemlja bez crkvenoga poglavara, 
gdje bi samovlasni i lutajući svećenici postupali protivno kanonima 
crkvene službe i zločinački griješili protiv Božjih zapovijedi, kako 
stoji u pismu. Raška je 873. imala već stoljetnu kršćansku tradiciju 
jer proces pokrštavanja Srba datira još od cara Heraklija (610-641). 
Stanje u crkvenom pogledu, kakvo proizlazi iz pisma, prije odgovara 
prilikama u zemlji bez crkvene tradicije. Napokon, nema potvrde da 
bi u Raškoj ostalo tragova neposrednog utjecaja ćirilometodske 
misije.?? Franjo Rački u komentarima Documenta napustio je svoje 


28 F. Šišić, Povijest Hrvata, bilj. 47. 

29 Vidi: D. Marić, Papstbriefe, 1-4. Grivec, Slavonska blagovestnika, | 17. 

30 Vidi o tome: M. Perojević, Ninski biskup. D. Popović, Prilozi, 353-440. 

31 Konstantin Porfirogenet, De administrando imperio, XXXII, 89-91. 

32 F.Šišić, Povijest Hrvata, 289-290. Monumenta Germaniae historia, Epistolae 


VII, 282. 
33 Đorđe Radojičić je pisao o tome, ali nije ukazao ni na kakve konkretne 

prijašnje mišljenje da je pismo upućeno srpskom vladaru Mutimiru, 
zaključujući da se vjerovatno odnosi na vladara sjeverne Hrvatske i 
Slavonije.?4 Uz mišljenje Račkog pristao je također I. K. Tkalčić. On 
ne sumnja da je Mutimir knez posavske Hrvatske pa kaže: "Uz to 
pobrinuo se papa jošte o tom, da malo po malo panonskoj metropoliji 
podvrgne sve one zemlje da pod nju spadnu, kako su nekoć i u istinu 
spadale, a jedna takva bijaše posavska Hrvatska među Savom i 
Dravom, pak radi toga opomenu papa njezina kneza Mutimira, da se 
povrati k panonskoj metropoliji, pod duhovnu upravu Methoda 
postavljenog biskupa od stolice sv. Petra...".35 To mišljenje pri- 
hvaćaju S. Ritig i V. Košćak.?$ Pretpostavka da je u panonskoj 
Hrvatskoj postojao knez imenom Mutimir neodrživa je već zato što 
je panonska Hrvatska bezuvjetno morala pripasti Panonskoj nad- 
biskupiji, pa u tom pogledu ne bi trebale postojati bilo kakve dvojbe 
niti bi papa imao razloga onamo uputiti bilo kakvo pismo. F. Dvornik 
s pravom smatra da je "panonska Hrvatska bila sastavni dio srijemske 
nadbiskupije".?7 A što je najvažnije, Mutimir, kao knez posavske 
Hrvatske nije spomenut ni u kojem povijesnom izvoru. Štaviše, u 
okolnostima tadašnje franačke prevlasti u Posavini sjeverno od Save 
teško da se može pretpostaviti da je posavska Hrvatska postojala kao 
poseban regnum. 


Uvjerivši se kako je svakoj dosadašnjoj tezi moguće staviti 
prigovor, neki su autori pokušali naći izlaz u pretpostavci da je naziv 
dijeceze krivo napisan. Ako se, naime, Mutimir iz 873. ne može 
smjestiti ni u Srbiju, ni u dalmatinsku, odnosno panonsku Hrvatsku, 
ukazuje se mogućnost da je nastala neka pogreška u pisanju tog 
imena. Uostalom, izvorno papinsko pismo nije sačuvano, već samo 
njegov prijepis iz druge polovine XI stoljeća. Prvije Marko Perojević 
uočio da je u pismu pogrešno napisano "panonska" ("pannonen- 
sium"), a da zapravo treba čitati "ninska" ("ninensium"). Kako je 
pismo izričito upućeno "Montemero duci", au Hrvatskoj su u vrijeme 
kada se pismo datira bili knezovi Domagoj i Branimir, to Perojević 
iznosi pretpostavku — ničim je ne obrazlažući — da je pismo nastalo 
878-879, "za Zdeslavova prevrata", pa se dalje domišlja da je Mu- 


činjenice. Štaviše, čudi se da "nijedna stara crkva kod Srba nije bila posvećena 
Ćirilu i Metodiju". Đ. Radojičić, Tradicije ćirilo-metodijanske. 

34. F. Rački, Documenta, 368. 

35. 1. K. Tkalčić, Slavensko bogoslužje, 26. 


36. S. Ritig, Povijesti pravo slovenštine, 54. V. Košćak, Pripadnost istočne obale, 
320-322. 


37. F. Dvornik, The Slaves, 125. 

timir, kao mlađi brat Zdeslava, "bez sumnje bio suvladar",?$ Pitanje 
Mutimira iz papinskoga pisma iz 873. na način donekle sličan 
Perojevićevu rješava i Dušan Popović. On ga smatra hrvatskim 
knezom, a svećenike koje papa napada — grčkim misionarima Istočne 
crkve. Mutimir bi, prema tome, bio brat Zdeslava, koji je politički 
prišao Bizantu, a crkveno istočnoj kršćanskoj orkvi. Pod dijecezom 
koja se spominje u pismu imala bi se razumijevati Ninska biskupija. 
Takve teze nisu prihvatljive. Područje ninske crkve, koje odgovara 
prostoru hrvatske države, nije se nikada nalazilo u sastavu Panonije. 
Osim toga, ninska crkva bila je izravno potčinjena Rimu pa je 
nelogično da bi papa taj prostor prepuštao panonskoj dijecezi. 


S obzirom na protivrječnosti u mišljenjima o spornom Mu- 
timiru, Stanoje Stanojević bio je možda najoprezniji kada je u re- 
cenziji knjige Dragomira Marića primijetio da je papino pismo 
"sačuvano samo u fragmentima i nije sasvim sigurno da je pisano baš 
našem Mutimiru".{0 


Budući da nije prihvatljiva nijedna dosadašnja pretpostavka o 
zemlji kojoj je pripadao rečeni Mutimir, ostaje mogućnost da se 
krene drugim putem. Pitanje je da li je ime Mutimir uopće pravilno 
napisano, odnosno pročitano. Kako se u grčkom jeziku glas b već 
zarana označavao kao mb, moralo se ime Bondemar, Budimir (grčki 
pisati kao MoAvčepap, Mbondemar. Pojava znaka "mi" i riječ Bon- 
demar mogla je navesti na Mondemar, odnosno umekšano Monte- 
mer.'! Slično čitanje riječi Bondemar kao Mondemar, Montemer, 
moglo je uslijediti i ako je predložak bio napisan glagoljicom, paje 
onda došlo do čitanja glasa 6 kao glasa m, bilo u papinskoj kan: 
celariji, bilo prilikom prepisivanja papinskih listina u XI stoljeću. 
Sve izneseno navodi na pretpostavku da je ime kneza prvobitno 
moglo biti napisano kombinacijom slova mb, koje je trebalo čitati 
kao b, dakle Budimir, tako da je papino pismo zapravo upućeno 
"Bondemero duci Sclavonie". Buđući da postoje jaki razlozi za 
tvrdnju da se papino pismo ne odnosi na Srbiju, ni panonsku, a niti 
dalmatinsku Hrvatsku, kao prostor gdje se mogla širiti Metodova 
dijeceza preostaje područje "zagorske sklavinije". U Srbiji te u 
dalmatinskoj i panonskoj Hrvatskoj postojala je 873. uređena orkve- 
na hijerarhija, kojoj je prethodila duža kršćanska tradicija. Jedino je 


38. M. Perojević, Ninski biskup. 

39 D. Popović, Prilozi, 353-440. 

40 D. Marich, Papstbriefe, 148. 

41 D. Popović, Počeci, 579. 

42. Isto, 579-580. E. F. Karskij, Slavjanskaja, 182-183. 


221 


područj e "zagorske sklavinije" ostalo nepokriveno crkvenom organi- 
zacijom, akefalno, pa je kao najvjerovatnije pretpostaviti da je papa, 
odašiljući pismo godine 873, imao pred očima obnovu crkvene 
organizacije upravo na tom području. 


c) Kontinuitet između Metodove nadbiskupije 
i kasnije crkvene organizacije 


I Vrijedna je pažnje činjenica da se jurisdikcija nad Bosanskom 
biskupijom često mijenjala tokom XI i XII stoljeća. Područje Bosne 
u crkvenom pogledu pripadalo je sad Splitu, sad Dubrovniku, pa i 
Baru za Bodinove vladavine, te konačno Kalocsi. To svjedoči da 
Bosanska biskupija u svojim počecima nije bila čvrsto teritorijalno 
utemeljena. Neobična je i okolnost da se Bosanska biskupija pro- 
tezala i na prekosavske krajeve, dakle na prostor koji nikad nije bio 
u sastavu srednjovjekovne bosanske države. Nije poznata neka 
državna tvorevina koja bi obuhvaćala krajeve Slavonije, Srijema i 
Bosne, prema kojoj bi se uspostavila i crkvena podjela. Zato nije 
isključeno da je Bosansko-đakovačka biskupija slijedila neku stariju 
crkveno-teritorijalnu tradiciju. 


! Važno svjedočanstvo o jurisdikcijskoj cjelini donje Panonije 
s krajevima južno od Save sadržano je u tzv. Lorškim Jalsifikatima, 
koji su nastali 977-978, što znači u vrijeme kada je za područje Bosne 
korišten i naziv Morava. Sastavljač tih krivotvorina Piligrim (971- 
991), franački biskup u Passauu, u borbi za primat svoje biskupije s 
biskupom u Salzburgu, krivotvorio je više papinskih pisama. Pili- 
grim je tvrdio da su prilikom diobe teritorija Lorške nadbiskupije 
(948) od nje otpale istočna Panonija, te "Zemlje Obra, Moravaca i 
Slavena", koje su činile posebnu nadbiskupiju." Polažući jurisdik- 
cijsko pravo na donju Panoniju i Meziju, mogao je biskup Piligrim 
pod Mezijom (pogrešno) razumijevati samo krajeve južno od Save, 
Jer južno od Dunava, u Srbiji i sjevernoj Bugarskoj, gdje se protezala 
Mezija, nije imao ništa tražiti od pape, pošto je to bilo područje 
Carigradske patrijaršije. U navodnom pismu pape Eugena II (824- 
827) kao područje lorškog nadbiskupa označava se, ne samo Hunia 
(koju zovu i Avarijom), Moravska i Panonija, već i Mezija. Papa 
tobože navodi da je nedovoljan broj biskupa u tim krajevima pa zato 
treba ustanoviti više biskupija, osobito tamo gdje su nekad bile 
biskupijske stolice. U krivotvorenom pismu iz 973. ili 974. tvrdi se 


43. F. Kos, Gradivo, 304-5. 
44. Isto, 83-84, 389. 

"da su još u stara vremena donja Panonija i Mezija s Avarijom i 


Moravijom činile crkvenu cjelinu sastavljenu od sedam biskupija. 
Piligrim je zapravo tražio jurisdikciju nad područjem bivše Meto- 
dove provincije pa je u istu crkvenu provinciju uključivao i krajeve 
južno od Save. Nazivajući te krajeve imenom Mezija, sigurno nije 
imao pred očima Meziju koja je stvarno spadala pod nadležnost 
carigradskog patrijarha, već krajeve južno od donje Panonije. 


Ali, i kada i ne bi bilo jačih dokaza o rasprostiranju panonske 
nadbiskupije na područje Usore i Donjih Kraja te Bosne, osvrt na 
papinsku politiku — osobito za pontifikata pape Nikole I (858-867), 
Hadrijana II (867-872) te Ivana VIII (872-882) — upućuje na zak- 
ljučak da krajnja istočna periferija prema području na kojem je 
Carigradska patrijaršija tek uspjela zadobiti prevlast, nije mogla 
izmaknuti brizi rimske crkve. Prije svega, papa Nikola činio je 
krajnje napore da Bugarsku sačuva za rimsku crkvu, ali mu to nije 
pošlo za rukom, jer je već za Hadrijanova pontifikata Bugarska 
konačno potpala pod jurisdikciju bizantske crkve. Već je papa Nikola 
u težnji za vraćanjem Ilirika pod papinsku jurisdikciju zasnovao plan 
o uspostavljanju jedne slavenske crkvene provincije koja bi obuhva- 
tila sve zemlje koje su graničile s prostorom Carigradske patrijaršije, 
uključivši i slavensko Podunavlje. Pogodna ličnost za ostvarenje tog 
plana bio je Metod. Nije slučajno ni to što je Sirmij, nekadašnji glavni 
grad Ilirika, izabran za sjedište nadbiskupije. To je bio simboličan 
potez, jer razrušeni Sirmij nije mogao služiti kao rezidencija pa je 
Metod boravio u drugim mjestima izvan Sirmija. 


Plan o toj slavenskoj crkvenoj provinciji pretrpio je prvi 
udarac otpadanjem Bugarske, a zatim suprotstavljanjem bavarskih 
biskupa. Organizacija je manje počivala na dijecezanskom svećen- 
stvu, a više na redovništvu. U okvir papinske politike za obnovu 
crkve na prostoru cijelog Ilirika treba ubrojiti i održavanje sabora na 


) Duvanjskom polju, kao i obnovu Salonske metropolije sa sjedištem 


u Splitu. Ono područje koje nije jurisdikcijski potpadalo pod salon- 
sku metropoliju, a to će reći područje koje se nalazilo iza Duvanjske, 
Skradinske i Sisačke biskupije moralo je biti obuhvaćeno sirmijskom 
crkvom, pa tako i "zagorska sklavinija". 


45. Isto, 343. Sedam područnih biskupija koje bi mogle pripadati Metodovoj 
nadbiskupiji spominje i češka legenda o Kristijanu monahu. (Magnae Mo- 
raviae fontes historici, sv. 2, 191.) 

46. I neki drugi autori pogrešno su smatrali da se Mezija prostirala i na područje 
Bosne (naprimjer, Marulić u 19. pogl. svog latinskog prijevoda Hrvatske 
kronike). 

4. 
POSTANAK CRKVE BOSANSKE 


a) Ćirilometodski samostani i krstjanske hiže 


Dosada se nije ništa znalo o ćirilometodskim samostanima na 
području Bosne, iako je njihovo postojanje ključ za razumijevanje i 
objašnjenje mnogih pojava, ne samo u ranom srednjem vijeku već i 
u kasnijim povijesnim razdobljima. Kada se to uzme u obzir, postaje 
jasan nastanak Crkve bosanske, kao i pojava pismenosti na narodnom 
jeziku te izrazito naglašeni slavenski duh u narodnom životu. Može 
se reći da je više istraživača uočavalo povezanost između djelovanja 
Konstantina i Metoda i njegovih učenika, s jedne, te Crkve bosanske, 
s druge strane, iako nisu uzimali u obzir kontinuitet između ćirilome- 
todskih samostana i krstjanskih hiža, na što želim posebno ukazati. 
Već je B. Petranović (1867) zapazio veze između Crkve bosanske i 
slavenske misije. Prema Petranoviću, valja "potražiti početak bosan- 
skoj eparhiji još u vrijeme blagovjestvovanja slavjanskih apostola u 
Panoniji, ili što je vjerojatnije za propovijedanje u jugoslavenstvu 
neposrednih učenika njihovih. "'" Jaroslav Šidak otišao je još dalje u 
ocjenama utjecaja slavenske misije na Crkvu bosansku. On kaže: 
"Nisu samo krstjani branili slavensko bogoslužje već je i sama 
ecclesia bosnensis bila doista narodna crkva, koja se, pod vrhov- 
ništvom dubrovačkog nadbiskupa razvijala u skladu sa starim slaven- 
skim tradicijama iz vremena Sv. Braće." Šidak iznosi kao mogućnost 
da je Crkva bosanska, "koja je sačuvala tolike tragove iz najstarijih 
vremena slavenske službe Božje", također "primila i zadržala do 
kraja simbol vjere u onom obliku, u kom se do danas održao u 
istočnoj crkvi". Pritom ukazuje, pozivajući se na Ritiga, da je tekst 
vjerovanja službeno promijenjen tek 1014. godine. Savremenik Me- 
toda, papa Ivan VIII, nije dopustio da se doda izraz filiogue, premda 
su to zahtijevali franački sabori.{$ Na ćirilometodski utjecaj na Crkvu 
bosansku Šidak se osvrće još jednom kasnije, zaključujući da je 
Crkva bosanska umnogome očuvala ćirilometodsku baštinu netak- 
nutu pa joj je ona i utisnula prilično jako konzervativno obilježje. /? 
Izlažući svoje postavke o Crkvi bosanskoj, Marko Vego također 
ističe značenje slavenske misije. Navodi da su "pojavom Ćirila i 
Metoda i dolaskom njegovih učenika stanovnici Bosne i Herce- 
govine primili kršćanstvo, jer su među njima djelovali slavenski 


47. B. Petranović, Bogomili, 139. 
48. J. Šidak, Crkva bosanska, 44, 137-139. 
49. Isti, Studije o crkvi bosanskoj, 279. 

svećenici koji su preveli crkvene knjige na slavenski jezik. Oni su 
propovijedali slavenskim jezikom i uveli ćirilsko pismo koje je brzo 
potisnulo latinsko, kao i glagoljicu. Dolaskom slavenskih narodnih 
svećenika propala je latinska bosanska biskupija koja je ustupila 
mjesto narodnoj crkvi bosanskoj na čelu koje su se nalazili kaluđeri 
sv. Bazilija kao najbolji poznavaoci kršćanske nauke i slavenskog 
pisma. Kad su se crkve odijelile 1054. godine, Bosna je ostalu u 
Ćirilovom i Metodovom kršćanstvu i crkvenoj organizaciji." i I 
Aleksandar Solovjev prihvaća tezu da se Crkva bosanska u svojoj 
propovijedi čiste apostolske vjere "nakalemila na stare tradicije 
slavenskog obreda iz doba Ćirila i Metoda"."" Mislim da je bit 
problema najbolje uočio Ivan Ostojić. Pobijajući tezu prema kojoj bi 
bosanski krstjani bili ogranak reda sv. Benedikta i nasljednici be- 
nediktinaca, Ostojić kaže: "Meni se čini najbliža istini hipoteza, da 
su bosanski kršćani bili slavenski monasi, deformirani nasljednici 
Metodovih učenika. Na njihovo ustrojstvo mogli su utjecati i istočni 
tipici i zapadne regule, ali su oni malo što imali zajedničko s benedik- 
tinskim redovništvom."?? Slično misli i Ivan Jablanović, koji se 
osvrnuo na spomen slavenskih ili grčkih samostana u bulama anti- 
pape Klimenta, smatrajući ih glagoljaškim, drugim riječima ćirilo- 
metodskim: "To su samostani narodnog bogoslužnog jezika i pisma, 
to jest samostani glagoljaša obreda grčkog, a vjere katoličke. Ne- 
mamo nikakvih podataka, da bi kada glagoljaško bogoslužje bilo 
progonjeno u nadbiskupiji barskoj, kako je to bilo u splitskoj a 
ponešto i dubrovačkoj, u kojoj se je neko vrijeme slavensko bo- 
goslužje čak borilo o prevazi sa latinskim, dok napokon nije latinsko 
potpuno pobijedilo, iako se još i u 14. stoljeću spominju u Dub- 
rovniku sacerdotes Sclavi."?? 


Međutim, kod svih pobrojanih autora, osim Ostojića, izostala 
su objašnjenja povezanosti Crkve bosanske sa ćirilometodskim 
naslijeđem. Nije odgovoreno na pitanje na koji su način ćirilometod- 
ski utjecaji prodirali u Crkvu bosansku, kolike su snage bili i, 
napokon, u čemu su se pokazale razlike. Naravno, ni sam nemam 
pretenzija konačno riješiti iznesena pitanja, ali želim barem pokušati 
dati neke odgovore. Spomen metodskih samostana u Bosni nalazimo 
u tri papinske bule, od kojih je ona datirana 18. 3. 1067. nedvojbeno 
krivotvorena. Preostale dvije bule su vjerodostojne, jedna od 8. 1. 


s0. M. Vego, Da li je u Bosni ikad bilo bogumila, 4. 

51 A. Solovjev, Postanak i propast bosanske crkve, 10. 
52. 1. Ostojić, Benediktinci u Hrvatskoj, 533. 

53. 1. Jablanović, Bosanska biskupija, 176-177. 

1089, a druga skraja 1120. ili spočetka 1121. godine. Sve te isprave 


tiču se Barske nadbiskupije, a ona od 1089. zapravo je osnovni akt o 
uzdignuću barske crkve u ranoj nadbiskupiji."? Te isprave nabrajaju 
sufraganske biskupije koje se određuju Barskoj nadbiskupiji, a tome 
se pridodaju i "monasteria guogue tam Latinorum guam Graecorum 
sive Slavorum" (krivotvorena bula iz 1067.), "omnia monasteria tam 
Dalmatinorum guam Graecorum atgue Sclavorum (bula iz 1089.) 

odnosno "monasteriis tam Latinorum, guam Graecorum seu Scla- 
vorum" (bula iz 1120/1121). Neposredno prije spomena tih samo- 
stana nabrojane su područne biskupije, i to kako one prevalitanske 

tako i Srbija, Bosna i Travunija. U sve tri bule razlikuju se latinski 
ili dalmatinski samostani, s jedne, te grčki ili slavenski samostani, s 
druge strane. Mislim da su ti grčko-slavenski samostani ćirilometod- 
ski samostani sa slavenskim liturgijskim jezikom i istočnim (grčkim) 
obredom. Isključeno je da bi se radilo o službi Božijoj na grčkom, 
već je riječ o obredu koji su uvela sveta braća, a koji je i rimska crkva 
tolerirala. Uostalom, u krivotvorenoj buli iz 1067. izričito se napo- 
minje nadbiskupu da ti "grčki" samostani pripadaju "jednoj istoj 

crkvi", što će reći da su u sastavu rimske crkve. 


Latinski samostani bili su smješteni u prevalitanskom dijelu, 
a slavenski u unutrašnjosti." U dalmatinskim gradovima, kako u 
prevalitanskom tako i u donjedalmatinskom dijelu, mogli su postojati 
samo latinski i eventualno grčki samostani. Ivan Ostojić s punim 
pravom kaže: "Dalmatinski gradovi, u kojima su rezidirali biskupi i 
za hrvatsko područje, odavna su bili prihvatili latinski kao svoj jezik 
pismenoga saobraćaja. Sa svim tim još koncem 9. stoljeća — kada su 
sa sjevera na Jadran stigli one moravske izbjeglice, a i dosta kasnije 
— u Dalmaciji se, radi političke pripadnosti Bizantu, služba Božja 
vršila i na grčkom jeziku.""" Ćirilometodski samostani vremenom su 
prerasli u hiže, kuće bosanskih krstjana, odnosno, drugim riječima, 
na taj način "ecclesia Sclavoniae", Crkva bosanska, nastavlja ćirilo- 
metodske tradicije. 


I Kontinuitet između ćirilometodskog pokreta i Crkve bosanske 
proizlazi već iz dva načela koja se mogu uočiti i na jednoj i na drugoj 
strani, a to su prevlast narodnog jezika, na jednoj, te očita crkvena 
samostalnost, na drugoj strani. Ta dva zajednička obilježja već na 
prvi pogled upućuju na pomisao o zajedničkim korijenima i idejnoj 


54. Objavio ih je S. Stanojević, Borba za samostalnost katoličke crkve u nema- 
njičkoj državi, 157-162. 

55 V. Marković, Pravoslavno monaštvo, 43. 

56 I. Ostojić, Benediktinci glagoljaši, 15. 

= bliskosti ovih dviju pojava. Neobičrio je važna okolnost da su Kon- 
stantin i Metod bili redovnici i da su njihovi učenici djelovali u 


redovničkim zajednicama. Konstantin-Ćiril i Metod učinili su re- 
dovništvo temeljem svoje misije. I njihovi učenici su osnivali samo- 
stane. Kliment je utemeljio u Ohridu manastir Sv. Pantelejmona, a 
Naum samostan na južnoj obali Ohridskoga jezera. Na jednom 
mjestu u Žitiju Metodovu potvrđuje se veza misije i redovništva. 
Naime, u 10. pogl. u kojem se govori o događajima između 873. i 
879, navodi se kako je knez Svatopluk sa svim Moravljanima predao 
Metodu sve crkve u svim gradovima pa se dodaje: "Od toga je da- 
na stala silno napredovati Božja nauka i umnožavati se 
(strižnici) u svim gradovima i pogani vjerovati u prvog Boga i 
odricati se svih svojih zabluda." Skrećem pažnju na ovdje upotrije- 
bljeni izraz CIIIDMKHHIIU (strižnici). To, doduše, može označavati 
svećenika uopće, ali se pod strižnicima podrazumijevaju u prvom 
redu monasi. I na Istoku i na Zapadu bio je već u dalekoj starini 
uveden običaj striženja kose, tzv fonzura, prilikom podjeljivanja 
sakramenta svetog reda. Taj izraz postao je uobičajen najprije za 
monaha.'" Nadalje, i metodijanski samostani i Crkva bosanska bili 
su ustrojeni po reguli bazilijskoga reda (Orbini, naprimjer, za gosta 
Radina izričito kaže da je bio bazilijski monah — "monaco di S. 
Basilio"). Značajne su u tom smislu postavke koje zastupa Maja 
Miletić. Ona tvrdi da bi bosanski krstjani mogli biti ogranak bazi- 
lijskoga reda, i to onog prvobitnog, u kojem su se sačuvali najstariji 
elementi egipatske tradicije prvih eremita i anahoreta. Tim istočnim 
redovnicima sv. Bazilija pripadao je i sv. Metod. Maja Miletić poziva 
se na jedan izvor u kojem stoji da je poljski kralj Boleslav I protjerao 
iz svoje zemlje monahe koji su u jednom drugom izvoru imenovani 
riječju krstjani. Oni su bili nosioci monaške tradicije braće Konstan- 
tina i Metoda i njihovih učenika. Raspravljajući o nazivu krstjanin u 
značenju monah, Maja Miletić navodi i jedan podatak iz Responsa 


. pape Nikole I Bugarina, gdje je za monahe upotrebljen izraz chris- 


tiani. Responsa potječu iz 866, dakle iz vremena slavenske misije. 

Međutim, u Kločevu glagoljskom zborniku, koji je, kako je već 
obrazloženo, mogao biti besjeda izrečena na Duvanjskom saboru, 
izraz kristjani upotrijebljen je u smislu vjernici??? Vjerovatno je po 
ćirilometodskom samostanu, kasnijoj hiži bosanskih krstjana, naz- 


57 Maja Miletić je upozorila na starokršćansko porijeklo tog običaja, koji je 
preuzela i slavenska crkva Ćirila i Metoda. Taj običaj usvojila je i Crkva 
bosanska. / krstjani di Bosna, 127-129 i 183. 

sg. Isto. F 

59 F. Grivec, Slavenska blagovestnika. 

vano i mjesto Moštre, danas naselje Gornje i Donje Moštre, sjeve- 
rozapadno od gradića Visokog. Ime Moštre dolazi od riječi manastir, 
latinski monasterium, staroslavenski monastir', a pojavljuju se i 
oblici molstir, molster, molstr. Ovdje je bilo najstarije poznato sje- 
dište dida bosanskoga (djeda, poglavara Crkve bosanske), a prema 
Đuri Basleru možda i visoko učilište Crkve bosanske.$? Navedenim 
podacima dodao bih još jedno svjedočanstvo, a to je Kristijanova 
legenda, sastavljena negdje u godinama 992-994. Već samo ime 
"Kristijan monah" — ukazuje na povezivanje tih dvaju pojmova. 
Legenda opisuje mučeničku smrt sv. Ludmile i sv. Vaclava, ali 
pripovijeda i o Konstantinu i Metodu, pa među ostalim i o tome kako 
je Metod pokrstio češkog kneza Borivoja.$! "Kristijan monah" našao 
se potaknutim da proslavi slavensku misiju, kao što je bosanski 
krstjanin sa istim pobudama sastavio Ljetopis zagorske sklavinije. 
Prema iznesenom, očito je da su se ćirilometodski monasi nazivali 
krstjanima, a tim istim izrazom, eto, označavaju se i redovnici Crkve 
bosanske. 


Vjerski i crkveni život u "zagorskoj sklaviniji", koja se poslije 
avarsko-slavenskog pustošenja ponovno kristijanizirala negdje u 
sedmom i osmom desetljeću IX st., odvijao se ponajviše kroz djelat- 
nost ćirilometodskih samostana. Članovi tih zajednica bili su pu- 
tujući propovjednici kršćanskoga nauka i duhovno su skrbili o vjerni- 
cima. Prvi ćirilometodski samostani na području "zagorske sklavi- 
nije" vjerovatno su nastali negdje poslije 870, u okviru djelovanja 
panonske, odnosno moravske dijeceze. U Metodovu dijecezu spadao 
Je prostor istočno od Sisačke, Skradinske i Duvanjske biskupije, 
sjeverno od Zahumske u sastavu Solinske nadbiskupije, s jedne, a 
zapadno od Drine, a s druge strane, gdje je graničila s jurisdikcijskim 
područjem Carigradske patrijaršije. To je u isti mah područje djelo- 
vanja ćirilometodskih samostana južno od Save. Slavenski redovnici 
na području Bosne nisu se ograničavali samo na kontemplaciju, već 
su obavljali i vjersku misiju u puku, prije svega propovijedanjem 
evanđelja. Upravo se tom misionarskom djelatnošću Konstantin i 
Metod i njihovi učenici izdvajaju od uobičajenog redovništva IX 
stoljeća. $2 


Dodao bih ovdje kako nije isključeno da se "monasteria Scla- 
vorum" na području "zagorske sklavinije" mogu jednim dijelom 


60 J. Šetka, Hrvatska kršćanska terminologija, 153, 163. Đ. Basler, Visoko 
učilište crkve bosanske, 473-486. 

61 Magnae Moraviae fontes historici, sv. 2, 186-199, 

62. K. Karin, Redovničke župe, 13. 

prepoznati i na terenu. S određenom zadrškom iznosim tu pret- 


_ postavku koja se temelji na zanimljivim tezama povjesničarke umjet- 


nosti Ivanke Nikolajević, koje bosanskohercegovački arheolozi 
uglavnom odbacuju. Prema Ivanki Nikolajević, crkva u Dabravini, 
kao i niz spomenika s drugih lokaliteta na kojima je otkrivena 
skulptura istog stila (Zenica, Dikovača, Srđ-Breza) najvjerovatnije 
predstavljaju ostatke monaške kulture s kraja XII st., spomenike onih 
zajednica koje su u Bosni djelovale prije osnivanja propovjedničkih 
redova. Iako pretpostavlja da su u Bosni od starijih monaških redova 
prevladavali bazilijanci, monašku crkvu u Dabravini pripisuje bene- 
diktincima zbog nedvojbenih veza oltarske pregrade u Dabravini sa 
umjetnošću južne Italije, odnosno Rima.$? Međutim, tome se protivi 
navod iste studije da neki poznati spomenici iz Bosne, crkve koje 
pripadaju posljednjim desetljećima XII st., u arhitekturi pokazuju 
utjecaje iz sjeverozapadnih krajeva, odnosno iz srednje Evrope. To 
su jednobrodne crkve koje iznad prezbiterija ili uz njega imaju visoke 
tornjeve. Njima se, po mišljenju Nikolajevićeve, pridružuje i crkva 
iz Dabravine. U prilog pretpostavci da je monaška crkva u Dabravini 
spadala u ćirilometodski krug govori ikonografski motiv janjaca koji 
časte križ.$4 Đ. Basler i D. Sergejevski također ističu monaški ka- 
rakter te crkve. Basler upozorava da niz malih prostorija koje se 
nalaze na slobodnom prostoru izvan crkve vjerovatno predstavljaju 
redovničke laure. Monašku pripadnost crkve vidi i u figurama sa 
šiljastim kapicama na glavi što su prikazane na kapitelima, a o tome 
svjedoči i razmjerno veliki presbiterij. Krstionica ukazuje na misio- 
narsku djelatnost na terenu na kojem se dugo vremena zadržao običaj 
i potreba krštenja odraslih osoba. Za razliku od Nikolajevićeve, 
dabravinsku baziliku Basler smatra kasnoantičkim spomenikom, 
dopuštajući da se može datirati u odmaklo VI stoljeće. Isti autor 
pretpostavlja da je crkva pripadala benediktincima.'? Jovanka Mak- 
simović skulpture iz Dabravine datira na kraj XI ili početak XII 
stoljeća. Smatra da je ljudska figura sa podignutom rukom na ploči 


Y; u Dabravini slična figuri tzv. "hrvatskog kralja" iz Splita, nastaloj 


također u spomenutom razdoblju: "lako je fragment iz Dabravine 
nešto primitivniji, može se vjerovati da je i on iz istih vremena, 
pogotovo kada se pogledaju kapiteli istog ikonostasa..." Nada Miletić 


63. 1. Nikolajević, Oltarna pregrada, 91-112; Ista, Skulpture iz Dabravine, 524. 

64. Inače još uvijek prevladava postavka koju je opširno izložio D. Sergejevski, 
da crkva u Dabravini pripada posljednjim godinama V ili prvim desetljećima 
VI st., mada i Sergejevski dopušta mogućnost da datacija toga objekta može 
biti i drukčija. I. Nikolajević, Sculpture, 457-467. 

65. Đ. Basler, Arhitektura kasnoantičkog doba, 78-82, 156-159 i dr. 

datira kamenu plastiku iz Dabravine u sredinu XII stoljeća.95 Mišlje- 
nja sam kako datacija tog spomenika u XI, odnosno XII st. ne znači 
da se taj lokalitet ne može smjestiti u ćirilometodski kulturni krug. 
Uz ove crkve, za koje je sporno pripadaju li ranom srednjem vijeku 
ili kasnoj antici, utvrđeno je i postojanje crkava za koje se arheolozi 
i povjesničari slažu da potječu iz razdoblja od IX do XII st. (Vruci 
kod Vrela Bosne, Rogačići kod Blažuja, Jajce, Kulinova crkva u 
Biskupićima kod Visokog i dr.).$7 U svim tim crkvama liturgija se 
morala obavljati na narodnom jeziku, pa su očito bile ćirilometodske. 


Postavlja se pitanje broja metodskih samostana u Bosni. O 
tome nema izravnih podataka. Možda se može dati određena rekon- 
strukcija na temelju prvog poznatog broja patarenskih hiža, ako se, 
naime, pretpostavi da one nastavljaju tradiciju metodijanskih samo- 
stana. Ako je 1203. na sastanku na Bilinu polju bilo najmanje pet 
krstjanskih kuća, kako je ustanovio D. Mandić, ni u ranijem razdoblju 
nije ih bilo manje.$$ Može se, dakle, otprilike računati da je u Bosni 
bilo oko pet metodijanskih samostana. Ćirilometodskim samosta- 
nima gubi se trag, da bi se zatim javile hiže bosanskih krstjana 
izrazite slavenske orijentacije (jezik i pismo), tako da je opravdano 
pretpostaviti da su one nastavak tih samostana. U argumentaciji 
kontinuiteta Metodove slavenske crkve i heretičke Crkve bosanske, 
vrijedno je spomenuti da nije isključeno da se istovrstan proces 
odvijao i sa tzv. Dragovičkom crkvom u Bugarskoj, u blizini Plovdi- 
va. Možda nije slučajno da je tamo misionar bio biskup, Metodov 
učenik. Plovdivski kraj smatra se kolijevkom bugarskoga krivo- 
vjerja. Određena povezanost između ćirilometodske misije i bogu- 
milstva zapažena je i u Makedoniji. O tome piše Josip Hamm: 
"Upravo onaj kraj u kojem se najdulje održala glagoljica, a to je bio 
četverokut između Tetova, Velesa, Ohrida i Bitolja u zapadnoj 
Makedoniji ujedno je mogao postati jedno od središta heretičkoga 
bogumilskog pokreta na Balkanskom poluotoku."$? Znakovito jeda 
se upravo na tim bugarskim i makedonskim područjima, najjačim 
uporištima ćirilometodske akcije i bogumilstva, poslije javljaju sla- 
venski muslimani, poznati (izvan svoje sredine) kao Pomaci i 
Torbeši. Kao da je bogumilima u Bugarskoj i Makedoniji islam bio 


66. J. Maksimović, Srpska srednjovjekovna skulptura, 43. N. Miletić, Srednjo- 
vjekovna skulptura, 296. O splitskom reljefu vidi: I. Fisković, Reljef kralja 
Petra Krešimira IV. Op. redaktora. 

67. J. Kujundžić (pseud.), Crkvene prilike u Bosni, 181-185. 

68. D. Mandić, Bogumilska crkva, 301-320. 

69. J. Hamm, Staroslavenska gramatika, 46. 

osobito privlačan. Slična tvrdnja vrijedi i za slavenske muslimane u 
Bosni. Plovdivski kraj, odnosno Rodope, gdje se bila ukorijenila 
dragovička crkva, nastanjuju i danas muslimanski Pomaci. Područje 
makedonskih bogumila, posebno šire područje u kojem su Tetovo i 
Veles, ujedno je i područje Torbeša." 


b) Crkveni odnosi sa Splitom 


Bosna se izričito ne spominje ni na jednom od tri prva splitska 
sabora — 925, 928. i 1060. — iako se pouzdano znade da se prilikom 
sabora godine 1060. Bosanska biskupija nalazila u sastavu Splitske 
metropolije. Za starije razdoblje gotovo je sigurno da područje 
"zagorske sklavinije" nije pripadalo Splitu, već je bilo sastavni dio 
Metodove nadbiskupije, a onda je prepušteno brizi ćirilometodskih 
samostana. Ali, u razdoblju od propasti Metodove nadbiskupije do 
uspostavljanja Bosanske biskupije dolazili su određeni crkveni utje- 
caji iz Splitske metropolije. Odatle su vjerovatno dolazili i misionari 
jer, kao što kaže S. Ritig, "prema kanonskim načelima onoga doba 
imao je svaki biskup prvo svoje svećenike slati u paganske krajeve, 
gdje još nije bilo uređene crkvene hijerarhije. Ovakvi svećenici 
ostajali su pod jurisdikcijom vlastitog biskupa...""! Splitski sabori 
također su se ticali Bosne, osobito u pitanju bogoslužja na narodnom 
jeziku. Pisma pape Ivana X (914-928) povodom održavanja splitskog 
sabora 925. upućena su u "Slavoniju i Dalmaciju" 1 "slavinsku 
zemlju". Štaviše, navode se (u množini) "kraljevstva Slavena" 
("Sclavorum regna"), čime su označene, osim Hrvatske i Huma, 
također slavenske zemlje koje nisu bile sufragansko područje Split- 
ske metropolije. 


U tim "slavenskim kraljevstvima", mislim ponajprije u "kra- 
ljevstvu Slavena", javio se jedan "novi nauk", "Metodova doktrina", 
koja je prijetila da se proširi na čitavo područje Splitske metropolije. 
Splitski sabori trebali su zauzeti čvrsto stajalište prema tom "novom 
nauku". Iz papina pisma splitskom nadbiskupu i njegovim sufra- 
ganima uoči zasjedanja sabora 925. vidi se da na području Splitske 
nadbiskupije tada još nije bila prevladala slavenska služba Božija. 
Papa izričito govori kako "niče drugi nauk uz granice vaše (crkvene) 
oblasti" i opominje ih da ne dopuste "da zla klica u vašim stranama 
nipošto ne proklija". Očito je da su se žarišta drugog nauka nalazila 


70. J. Ivanov, Bogumilski knjigi i legendi, 36; M. Miletić, 1 "krstjani" di Bosnia, 
85. M. Hadžijahić, Islam i muslimani, 33-35. 
71 S. Ritig, Povijest i pravo, 41. 

u susjedstvu Splitske nadbiskupije, odakle je prodiralo i na područje 


Hrvatske i Zahumlja. Na području Hrvatske i Zahumlja tek su se 


zametale "zle klice" "novoga nauka". Papa upozorava nadbiskupa i 
biskupe da to ne dopuste, "već neka ih vaše propovijedanje osuši". '? 
Splitskom nadbiskupu i njegovim sufraganima prigovara se zbog 
pasivnosti prema širenju "Metodovog nauka". Smatram da je "novi 
nauk" dolazio na područje Splitske nadbiskupije iz područja bivše 
Metodove dijeceze južno od Save.'? Kako pokazuju saborski kapi- 
tuli, slavensko bogoslužje toleriralo se tokom X st., unatoč papinim 
zahtjevima. Stanje se mijenja u XI st. pod utjecajem evropskog 
pokreta za reformu crkve, što pokazuje i splitski sabor iz 1060. 
godine. Na saboru je izrečena zabrana promicanja slavenskih sve- 
ćenika u više redove, sve dok ne nauče latinski, a neke su se zabrane 
ticale i pitanja nošenja brade.'? Prema Tomi Arhiđakonu, tada su 
slavenski misionari optuživani kao raskolnici, a Metod proglašavan 
heretikom. Metod je — tvrdi Toma — kako se govorilo, heretik, koji 
je bio pronašao gotska slova, te je mnogo toga, protiv pravila ka- 
toličke vjere, lažući, napisao na slavenskom jeziku. Zbog toga je, 
kaže, po sudu Božjem bio kažnjen iznenadnom smrću."? Zbog takve 
politike u Bosni se osjećala težnja da se Bosanska biskupija jurisdik- 
cijski podredi Barskoj nadbiskupiji (u kojoj su našli mjesto i samo- 
stani slavenskog jezika i grčkog obreda) ili Dubrovačkoj nadbis- 
kupiji. 


c) Porijeklo bosanske hereze 


U ćirilometodskim samostanima valja, po mojem mišljenju, 
tražiti i začetak posebne Crkve bosanske. Ti su se samostani sve više 
udaljavali od utjecaja službene crkve. Kako su odbijali pokoriti se 
crkvenoj disciplini, Crkva ih je počela optuživati da su zabludjeli u 
arijevsku herezu, tvrdeći da se "Metodov nauk", prije svega slaven- 
ska služba Božja, ne nalazi u svetim knjigama. Reakcija na te optužbe 
od strane pristalica "Metodova nauka" bile su protivoptužbe da se 
službena crkva udaljila od svoje apostolske čistote. Ideal se tražio u 
prvobitnom kršćanstvu. Protokom vremena ti samostani, oslobođeni 
bilo kakva nadzora službene crkve, postali su plodno tlo za širenje 
hereze. U njih su se počeli uvlačiti krivovjerni redovnici iz drugih 


72 F. Šišić, Priručnik, 215-217. 

73. Slavensko glagoljaško bogoslužje širilo se i u Hrvatskoj. Vidi I. Goldstein, 
Hrvatski rani srednji vijek, 278 i dalje. Op. redaktora. 

74. F. Rački, Documenta, 205. I. Goldstein, Hrvatski rani srednji vijek,363 idalje. 

75. Toma Arhiđakon, Kronika, 49. 


. zemalja pa je preko tih svećenika = koji su tu često nalazili utočište 
_ pred progonima — zatim preko trgovaca i drugim sličnim tokovima 


prodrlo i manihejsko učenje. To se može nazrijeti_i iz. poznate 
abjuracije na Bilinu polju 1203. godine. Tu se redovnički poglavari 
izričito obavezuju da ubuduće neće primati nikakve manihejske 
krivovjerce da s njima stanuju. "$ Manihejci iz drugih središta mani- 
hejstva mogli su trajno ostajati u bosanskim ćirilometodskim samo- 
stanima. To ni najmanje ne odstupa od pravila koja vrijede za 
najstarije redove, koji su bili otvoreni prema primanju stranaca, ne 
samo na privremeni, Već i trajni boravak u manastirima. 


Toma Arhiđakon pripovijeda o djelovanju dvojice braće, here- 
tika Mateja i Aristodija u Bosni. Rodom Grci iz Apulije, od djetinj 
stva su bili zadarski građani: "A išli su većinom u Bosnu , kaže 
Toma, "jer su bili vrlo dobri živopisci i veoma uvj ežbani u zlatarskom 
umijeću. Bili su također znalački vješti latinskoj i slavenskoj knj izi. 
Njih je u Splitu progonio nadbiskup Bernard, "gdje su boravili", te 
"mnoge otrovali gnojem kužne dogme". Prema Aleksandru So- 
lovjevu, Aristodije je istovjetan s "gospodinom Rastudij em" iz Bata- 
lova evanđelja, koji je po pretpostavci ovog učenj aka krajem XII st. 
postao čak i poglavar bosanske patarenske crkve." Od posebne je 
važnosti činjenica da je Aristodije, kako kaže Toma, bio vješt, ne 
samo latinskoj već i slavenskoj knjizi. Bio je predodređen za položaj 
dida Crkve bosanske, iako ne mora da je bio prvi did, kako to smatra 
'Solovjev. Dolazak stranaca u krstjanske samostane, čak i na vodeće 
položaje u tim samostanima, vidi se i po imenima DJ ihovih poglavara. 
U zapisu Batalova evanđelja na početku prvoga spiska od šesnaest 
imena navode se Eremis (Jeremija), Azarija i Kukleč, a na drugom 
spisku, također na početku, "gospodin Rastudije", a to su očito strana 
imena." Krstjanski samostani bili su, dakle, otvoreni iza redovnike 
koji nisu bili Bosanci, pa je Crkva bosanska bila prožeta izvanjskim 
utjecajima. Zbog tih različitih dogmatskih utjecaja, Crkva Kige 
nije izgradila jedinstveno ustrojstvo vjerskog učenja. Mnoge teško 

objašnjive dogmatske protivrječnosti nalaze svoje korijene upravo u 
tim, često međusobno suprotstavljenim, utjecajima 1 Sa Zapada i sa 
Istoka. 


76. F. Šanjek, Crkva i kršćanstvo, 215. 

71. Pravilo sv. Benedikta, 80-81. 

78 Toma Arhiđakon, Kronika, 12-73. 

79 A. Solovjev, Vjersko učenje bosanske crkve, 29-32. 
80 Isto, 28-34. 

Podatak iz abjuracije od 1203, prema kojem su krstjani dotada 
u svoje hiže primali manihejce i druge krivovjerce da s njima stanuju, 
od mnogostruke je važnosti za pitanje ortodoksnosti, odnosno hete- 
rodoksnosti Crkve bosanske. Otada se bosanski krstjani počinju 
poistovjećivati sa manihejcima. Glas da su manihejci pratit će bosan- 
ske krstjane sve dok se Crkvi bosanskoj nije izgubio trag u historij- 
skim izvorima. O utemeljenosti takvih optužbi S. Alić kaže: "Stalno 
(se) navodi kako heretici, dualisti, katari ili bogumili ne poštuju krst, 
slike, Krista, Trojstvo, ili kako nemaju crkava, a pošto sve to postoji 
kod bosanskih krstjana, onda oni i nisu bili heretici, i tako taj istorijski 
problem ostaje i dalje neobjašnjen. Osnovno mjerilo, po kome se sudi 
da li su spomenici koji potječu iz redova krstjana heretički ili ne, 
uvijek iu svakom pojedinom slučaju vezanje za pitanje, da li u njemu 
ima dualizma i kada se utvrdi da nema, a u njima inače ima znak krsta 
ili se spominje Trojstvo ili imaju slike evanđelista ili slično, onda se 
kategorički zaključuje da u svemu tome nema ništa heretičko, iako i 
pored svega toga, Rimska crkva kao i pravoslavna, uvijek osuđuju 
ili proklinju te krstjane i krstjanice kao heretike, manihejce, nevjer- 
nike ili lažne kršćane. Kako taj problem riješiti? Mnogima, izgleda, 
nije poznato da manihejizam, koji je bio posebna univerzalna religija 
Svoga vremena, a ne kršćanska hereza, ima svoju hristologiju, svoje 
kršćanske simbole, znak krsta, Trojstvo, crkvu i bogomolje, dekalog, 
da je sam Mani bio odličan slikari umjetnik, i da u čisto manihejskim 
spisima ima odličnih minijatura, čak i sa zastavicama, kao i da postoji 
veliki broj manihejskih himni i drugih tekstova, u kojima nema ni 
traga nekom dualizmu, pa ipak niko im ne poriče manihejski karakter 
i porijeklo, a crkva ih je kako istočna tako i zapadna, uvijek osuđivala 
i proklinjala kao opasne za kršćanstvo, isto kao što su i islamski 
teolozi sve to smatrali kao opasno po Islam."?! 


Prema tome, mislim da se mogu utvrditi uglavnom tri gradivne 
sastavnice Crkve bosanske: 


— starokršćanska ćirilometodska podloga, 
— manihejske naslage, 


— slavensko-poganski zaostaci. 


81 S. Alić, Bosanski krstjani, 172-173. Za razliku od navedenih razmatranja, 
neprihvatljivo je po mojem mišljenju Alićevo nijekanje postojanja pravo- 
vjerne "ecelesiae bosnensis", sve do vremena bana Kulina, kao i njegov 
pokušaj objašnjenja prodora manihejstva u Bosnu preko Ugarske. Postoje, 


naime, i prije bana Kulina vjerodostojni dokumenti o katoličkoj biskupiji u 
Bosni. 

NR koi S 
d) Crkva bosanska i "ećclesia bosnensis 


Ako se polazi od postavke da se Crkva bosanska u MGKe 
razvila u krilu metodskih samostana u Bosni i da se Mrgee = 
vrijeme po uspostavljanju Bosanske biskupije, po jen sm U 
crkava, bira između tih redovnika — to znači da već o najs U) - 
vremena, u organizaciji crkve i crkvenih poslova u Bosni pos oj 
određeni dualizam. Nakon propasti Moravske nadbiskupije em 
jedno vrijeme nije uopće bila pokrivena organizacijom a = 
crkvene hijerarhije. Jedini nosioci kršćanskog života bili sume pa ski 
samostani, koji su imali liturgiju na slavenskom jeziku, pre 
obreda. Takva organizacija nije odgovarala težnjama kato i mi 
crkve. Najprije je rimska crkva počela borbu protiv prednje ki Sa a 
i pisma u bogoslužju, a kada je uvidjela da su ti samostani, Kra om 
manihejaca postali i rasadnici manihejskog učenja, ta sabejeć nica 
optužena i zbog krivovjerja. Nasuprot tome, uspostavljena je or U 
hijerarhija, sa biskupom na čelu, pa je početkom druge Sadeće ) 
st. osnovana Bosanska biskupija. Jedno vrijeme smatralo se Oris- 
nim, da bi se doskočilo već uvriježenim slavenskim Serge u 
crkvenom životu, za bosanske biskupe postavljati domaće ljude, 
ali je upravo to na određeni način legaliziralo, pa i ojačalo Gete 
Zbog toga je bosanski katolički biskup, konačno | Setask sv | 
latinskog svećenstva, bio prisiljen napustiti teritorij Bosne. ošlo " 
do velikih sukoba s rimskom crkvom, kojima je ispunjena povijes 
Bosne od kraja XII st. pa sve do propasti Bosne 1463. ZN MEVOEM 
se raspravljalo o pitanju da li su u početku postojale jedna ili Vije 
crkvene organizacije. Mislim da se radilo o dvije SG NeN jak 
zacije, s dvama sjedištima: u Moštrama se prvi put javlja rezi au a 
dida Crkve bosanske, a u obližnjim Biskupićima stolovao je bosans ki 
biskup. Da su to već od sredine XI st., tj. od vremena osnivanja 
Bosanske biskupije, bile dvije organizacije, pokazuje UA Sem) ime- 
na poglavara. Za zajednicu krstjanskih hiža postoji popis di to u 
Batalovu evanđelju, računajući od Eremisa (Jeremije) do ee ija, 
a što se tiče bosanskih biskupa, za njihova imena dijelom se oznaje 
iz dubrovačkih i papinskih dokumenata, počevši od Haaga 
dina XI st.). Budući da se ta imena ne podudaraju, nema dvoj u a 
su poglavari jedne i druge organizacije bile različite ličnosti te da su 
uporedo postojale dvije organizacije. 


i i j ička "ecclesia bosnensis" sve do 1232-3. imala 
82. Šidak piše o tome da je katolička "ecc ; ) 1 sala 
svoju hijerarhiju s biskupom iz reda krstjana. J. Šidak, Studije o crkvi bo 


sanskoj, 91. 

Te dvije organizacije sve do trećeg desetljeća XIII st. nisu bile 
suprotstavljene. Sve okolnosti govore da je Bosanska biskupija imala 
slavenski kao obredni jezik i da su ćirilometodski samostani i poslije 
osnivanja biskupije bili glavni nosioci crkvenog života. Vrlo je 
vjerovatno da je od samog uspostavljanja Bosanske biskupije vri- 
jedilo pravilo istočnih crkava, prema kojem samo monah može 
postati biskup. Iz popisa prvih poznatih bosanskih biskupa vidimo 
da su oni po svoj prilici bili metodski monasi. Iz pristupačnih 
podataka o tim prvim poznatim bosanskim biskupima doznaje se da 
su bili prilično nezavisni. Nepotpuni popis bosanskih biskupa XII st. 
izgledao bi ovako: Vladislav (spomenut 1141.), Milovan (poslije 
1153.), Radogost (1195), Dragonja (Dragohna) (1209), Vladimir 
(poslije 1220.), Bratoslav Ivan iz Wildeshausena (1238. — poslije 
1268.).%3 Odmah pada u oči da sve do Ivana iz Wildeshausena, 
provincijala ugarskih dominikanaca i Ponse, također dominikanca, 
bosanski biskupi nose narodna imena. Sudeći po tim imenima, 
bosanski biskupi regrutirali su se iz redova slavenskog svećenstva. 
Neki podaci o tim prvim poznatim bosanskim biskupima svjedoče 
da oni nisu bili daleko od krivovjerja. Naprimjer, Luccari za biskupa 
Milovana tvrdi daje bio pristalica raskola.?4 Biskup Radogost, prema 
Orbiniju, nije znao latinski niti koji drugi jezik, osim slavenskog, pa 
je prisegu vjernosti i posluha dubrovačkom metropolitu položio 
slavenskim jezikom, služeći se povlasticom pape Ivana VIII iz 880. 
godine. Biskup Vladimir 1233. svrgnut je s biskupske časti zbog 
svojih patarenskih nazora.? Postavljanjem za biskupa jednog 
stranca, Ivana iz Wildeshausena, mijenja se tradicija u tom smislu da 
se otada na položaj bosanskog biskupa postavljaju stranci. Međutim, 
ni Wildeshausen nije pristao proganjati heretike, pa se zahvalio na 
časti bosanskog biskupa. Stoga papa i njega i dubrovačkog nad- 
biskupa optužuje da su "pali u herezu". Sljedeća mjera bila je da je 
— počevši od 1247. — Bosanska biskupija potčinjena Kaločkoj nad- 
biskupiji, a konačno je bosanska katolička biskupija 1252. morala 
seliti čak u Đakovo.?5 Na bosanskog biskupa Vladimira odnosi se 
pismo pape Grgura IX od 5. 6. 1232, u kojem je tražio izvještaj o 
biskupu bosanskome, za kojeg je saznao da je bez ikakve naobrazbe, 

da je do biskupskog položaja došao uz pomoć nekog heretika te da 
otvoreno štiti heretike. Papa je obaviješten da taj biskup ne služi 


83 L. Petrović, Kršćani bosanske crkve, 56-61. 
84. J. Luccari, Copioso ristretto, 19. 

85. M. Orbin, Kraljevstvo Slovena, 213. 

86 V. Klaić, Povijest Bosne, 70-74. 

službu Božiju niti čini crkvene obrede, već da živi u nekom selu sa 
hereticima, a svoga brata, za koj eg je bilo očito daje herezijarh, štiti 
i brani u njegovim zabludama." 


Po svemu se čini da su odnosi između zajednice krstjanskih 
hiža i Bosanske biskupije dugo vremena bili skladni. Nema nikakvog 
spisa koji bi svjedočio o suprotstavljenostima između te dvije us- 
tanove, sve do prvih desetljeća XIII st., kada se zapaža jače miješanje 
sa strane u crkveni život Bosne. Bosanska biskupija sve dotada činila 
je cjelinu sa krstjanskim hižama. I po imenu Crkva bosanska, od- 
nosno "ecclesia bosnensis" bila je cjelina. Osnovni ton u crkvenom 
životu davala je zajednica krstjanskih hiža, dok je bosanski biskup 
imao sporednu i uglavnom beznačajnu ulogu. Crkvu bosansku, koju 
su činili krstjani s vjernicima, predstavljao je did, dok je pritom 
položaj biskupa prilično nejasan, ali u svakom slučaju sporednog 
značaja. Čak se did Crkve bosanske naziva i "episkopus". Jaroslav 
Šidak smatra da je postojalo jedinstvo između "ecclesiae bosnensis" 
i Crkve bosanske, ali su njegova tumačenja različita od iznesenih. 
Šidak kaže da se heretička i katolička biskupija bosanska u savre- 
menim izvorima nazivaju istim imenom, iako na različitim jezicima, 
pa to upućuje na njihovu stvarnu genetičku vezu. Ali, ne bih se složio 
s njegovim zaključkom da je Crkva bosanska odvjetak "ecclesiae 
bosnensis". Šidak to svoje stanovište obrazlaže tvrdnjom da se "ec- 
clesia bosnensis" pojavljuje u sačuvanim izvorima već godine 1089, 
a podaci o herezi u Bosni nisu stariji od kraja XII stoljeća. U 
kontinuitetu razvoja od katoličke biskupije do heretičke Crkve 
bosanske i u izrazito redovničkom obilježju ove crkve Šidak vidi 
osobene crte "po kojima se ona razlikuje od svih drugih dualističkih 
crkava". Prema Šidaku, "poslije neuspjelih pokušaja reforme, koje 
je Rimska kurija u tridesetim godinama 13. stoljeća poduzimala u 

Bosni, katolički je biskup zauvijek napustio zemlju, a katoličku 
'ecelesia bosnensis' zamijenila je heretička Crkva bosanska"."Š Ali, 
uporedo sa spomenom Bosanske biskupije u buli iz 1089, spominju 
se "monasteria Graecorum sive Slavorum", koji su upravljali crkve- 
nim životom toga područja i ranije, mimo nastojanja Rimske kurije. 
Heretička Crkva bosanska razvila se upravo iz tih samostana, dok je 
katolička biskupija, nakon neuspjelih pokušaja reforme, bila pri- 
siljena konačno uzmaknuti. Usljed prevlasti krstjanske organizacije, 
bosanski biskup bio je u potpunoj sjeni. Zivio je "s hereticima" u 
nekom selu, vjerovatno u Biskupićima kod Visokog, iako je običaj 


87 Codex diplomaticus, sv.2, 361-2. 
88. J. Šidak, Studije o crkvi bosanskoj, 96-97, 179. 

bio da biskup ima svoje sjedište u najuglednijem gradu. Duše- 
brižništvo je pripadalo hrvatskim redovnicima. Ni sam biskup, prema 
vijesti iz 1232, nije obavljao službu Božiju. Upitno je da li je uopće 
postojalo dijecezansko svećenstvo, a nema traga ni podjeli na župe. 
Valja posebno ukazati na odredbu Bilinopoljske abjuracije, prema 
kojoj će starješine njihovih zajednica potvrđivati papa, a ne biskup. 
Sve su to svjedočanstva da su krstjani imali potpunu prevlast u 
vjerskom životu.?? 


e) Kada je nastala Crkva bosanska? 


Otkada datiraju manihejski, odnosno heretički utjecaji u Ćiri- 
lometodskim samostanima u Bosni možda se može saznati na te- 
melju popisa didova Crkve bosanske u Batalovu evanđelju. Prvi 
stupac u popisu započinje imenima Eremis (Jeremija), AZarija i 
Kukleč, koji su očito bili stranci, ali toliko utjecajni da su stali na 
čelo "reda crkve". Njihovim imenima obilježeno je novo razdoblje u 
životu ćirilometodskih samostana, dok bi druga epoha započela od 
"gospodina Rastudija", koji je naveden kao prvi u drugom stupcu. 
Kada je Eremis (Jeremija) došao na čelo bosanskih krstjana, ne može 
se tačno odrediti. U prvom stupcu popisa navode se na pretpos- 
ljednjem mjestu tri imena koja se mogu prepoznati među "priorima" 
koji su nastupali na Bilinu polju 1203, i to Dragič, Lubin i Dražeta, 
ali između Eremisa (Jeremije) i navedene trojice navedeno je još 
jedanaest imena. Prema tome, od Eremisa (Jeremije) do 1203. usli- 
jedilo je jedanaest glavara "reda crkve". Koliko su ti glavari stajali 
na čelu "reda crkve", nije poznato.?9 


Ako se prihvati postavka da je Crkva bosanska nastala na 
ćirilometodskoj podlozi, postavlja se pitanje: Otkada je postojala kao 
posebna organizacija? Cirilometodski samostani prvi put spomenuti 
su 1089, ali oni su postojali još mnogo ranije, čak od dolaska 
Metodovih učenika u južnoslavenske zemlje. Valja poći od potrebe 
da se ustanovi u kojem su se trenutku ćirilometodski samostani 
povezali u zajednicu sa didom na čelu. Može se pretpostaviti da je 
od tog časa uspostavljena Crkva bosanska. Međutim, nema čvršćeg 
uporišta za procjenu o prelomnom stepenu kada je uslijedilo ono 


89. F. Šanjek, Crkva i kršćanstvo, 215. 

90 Dominik Mandić tvrdi da je Eremis živio potkraj X st., pri čemu proizvoljno 
konstruira da je tada Bosnom vladao makedonski car Samuilo. D. Mandić, 
Bogumilska crkva bosanskih krstjana, 128. Međutim, Samuilo nije nikada 
proširio svoju vlast u Bosnu, kako je to uvjerljivo pokazao Jan Lesny (Panstvo 
Samuela, 87-112). 

. organizacijsko povezivanje koje je omogućilo pojavu Crkve bosan- 


ske na povijesnoj pozornici. Možda je odgovor na ovo pitanje 
sadržan u postavci da je zajednica bosanskih ćirilometodskih samo- 
stana, odnosno hiža bosanskih krstjana, nastala istovremeno sa ute- 
meljenjem "ecclesiae bosnensis". Naime, niz činjenica govori u 
prilog zaključku da je zajednica krstjanskih samostana, koja se javlja 
i kao Crkva bosanska, u svome početku djelovala uporedo sa "ecole- 
sia bosnensis", pa ništa ne bi opovrgavalo postavku da su jedna i 
druga organizacija osnovane istovremeno. Za Bosansku biskupiju 
može se pretpostaviti da je nastala oko 1054. pa bi to bilo i razdoblje 
preustrojavanja i prerastanja ćirilometodskih samostana u zajednicu 
tih samostana s didom na čelu. Prvi je mogao biti Eremis (Jeremija), 
vjerovatno porijeklom Makedonac.?! Ovakvo datiranje nastanka 
Crkve bosanske podudaralo bi se i sa hronologijom koju je, tumačeći 
Batalov popis, dao Vaso Čubrilović. Po tom autoru, Jeremija je bio 
bogumilski poglavar oko 1050. godine.?? 


Povijesno svjedočanstvo o pojavi hereze u drugoj polovini XI 
st. na području Splitske nadbiskupije, u koju se tada ubrajala i Bosna, 
donosi Toma Arhiđakon. Govoreći o splitskom saboru iz 1060. i 
događajima koji su nakon toga slijedili, Toma Arhiđakon izričito na- 
vodi kako je "u vrijeme gospodina nadbiskupa Lovre bila nastala u 
kraljevstvu Dalmacije i Hrvatske neka prokleta shizmatička raspra". 
To je bilo jedno od pitanja koje je zaokupljalo sabor u Splitu. Toma 
opširnije izvještava i o tome kako su se sinodalne odluke odrazile u 
Hrvatskoj, opisujući aferu popa Vuka, pseudobiskupa Cedede i opata 
Potepe, koje optužuje da su slijedili arijansku nevjeru. Njihove 
pristaše naziva Gotima. Događaji se najviše tiču Krčke biskupije. Na 
saboru se, veli Toma, govorilo da je gotska slova — pri čemu misli na 
glagoljicu — pronašao "neki Metod heretik", koji je mnoge stvari 
protiv pravila katoličke vjere na istom slavenskom jeziku lažući 
napisao.?? Tomini podaci obično se usmjeravaju samo na protivljenje 


| . glagoljici i slavenskom bogoslužju. Svakako stoji činjenica da je u 


tom razdoblju Rimska crkva preduzimala korake da se unificira 
liturgija. Ali, nije se radilo samo o jeziku bogoslužja, već io dogmat- 
skim pitanjima. I u drugim zemljama, naprimjer u Španiji, isticano 
je da su arijanci potajno unijeli u liturgijske knjige svoje zablude. 


91 D. Mandić, Bogumilska crkva bosanskih krstjana, 204. 

92. V. Čubrilović, Popis bogomilskih vladara. 

93 Toma Arhiđakon, Kronika, 49-54. M. Barada, Episcopus chroatensis, 
186-201. 

94. J. Srebrnić, Odnošaji pape Ivana X, 162-164. 

Prema tome, Tomine riječi mogle bi potvrditi j j j 
ćirilometodskih samostana od sluškere )aterted slan ram 
sredinom XI stoljeća. Dubrovački dominikanac Ivan Stojković na 
sjednici Baselskog sabora (10. 6. 1434.) izjavio je da se "milošću 
Božjom napokon ukazala iznimna prilika za obraćanje svega bosan- 
skoga kralj evstva, koje je preko tri stotine godina i više bilo zaraženo 
manihejskim krivovjerjem i arijanizmom". Iz tog podatka je također 
toško zaključivati o vremenu kada je zaista ustrojena Crkva bosan- 
ska. Napokon se mora reći da nije moguće precizno utvrditi kada 
je tačno Crkva bosanska primila heretička obilježja. Udaljavanje od 
pravovjerja, ako se promatra u povijesnoj retrospektivi, sa svojim 
korijenima možda već od ćirilometodskih vremena, dug je povijesni 
proces, pa Je gotovo neraspoznatljivo u kojem času su i u kojoj mjeri 
prevladale manihejske ideje. 


5. 
ĆIRILOMETODSKE TRADICIJE U BOSNI 


Cirilometodska djelatnost ostavila je u Bosni (i Humu) vrlo 


razgovjetne tragove, koji se mogu zaokruženo izložiti u sljedećim 
skupinama: 


a) sačuvani biblijski tekstovi ćirilometodskog porijekla; 
b) ćirilometodski obred; 


c) liturgija na narodnom jeziku; narodni jezik u crkvi i pis- 
menost na narodnom jeziku; 


d) glagoljica — bosančica; 


e) redovnički karakter ćirilometodske djelatnosti i Crkve bo- 
sanske; 


£) kult sv. Grgura Nazijanskoga. 


a) Uvodne napomene 


I U tradiciji naroda u Bosni, koliko mi je poznato, nisu sačuvana 
imena Konstantin i Metod. Ni jedna crkva, ako sam dobro upućen 
nije im bila posvećena, sve do novijega vremena. Crkva bosanska 
nije podizala crkvene zgrade, osim kapelice nad grobovima ("hra- 
movi"), pa je tako izostalo i obilježavanje crkava imenom dvojice 
učitelja. Jedino su u Miroslavljevu evanđelju i Hrvojevu misalu 


95. D. Mandić, Bogumilska crkva, 119-120. 

spomenuti slavenski apostoli, i to u prvom Konstantin, a u drugom 
obojica. U Miroslavljevu evanđelju od 14. veljače nalazi sc spomen = 
na " ona oyumimnesrb caobb Nbcka Koyuuja bujocona ".79 Hr- 
vojev misal, koji je "po zakonu rimskoga dvora" prepisao oko 1405. 
Butko za gospodara Donjih Kraja i vojvodu splitskoga Hrvoja, 
obilježio je u svome kalendaru pod 14. veljače Wloypaja u =BajreH- 
IraHa , a pod 6. travnja Meroygue .'" 


b) Biblijski tekstovi ćirilometodskog porijekla 


Ćirilometodske tradicije na području Bosne i Huma pojavljuju 
se, kako je rečeno, u više oblika. Izražene su prije svega u starim 
bosanskim i humskim biblijskim tekstovima. Bosanska evanđelja i 
druge svete knjige nastale su u okrilju Crkve bosanske, tako da ih 
neki nazivaju i bogumilskim. Budući da Crkva bosanska nalazi svoje 
početke u ćirilometodskim samostanima, logično je da su bosanska 
evanđelja bliska ćirilometodskom biblijskom uzorku. Zbog toga je 
vrijedno ispitati u kakvom odnosu stoje bosanska evanđelja prema 
tekstu slavenskih biblijskih knjiga, koje je s grčkoga preveo pretežno 
Metod. Pritom, osnovna poteškoća proistječe iz okolnosti da izvorni 
tekst staroslavenskog evanđelja nije sačuvan. Sačuvano je dvade- 
setak bosanskih biblijskih kodeksa iz XIV i XV stoljeća. Međusobno 
su vrlo srodni, sa izrazitim tragovima glagoljskih predložaka. 
Uobličeni su najčešće ikavicom. Nigdje ne odstupaju od službenog 
biblijskog teksta. Bosanski biblijski tekstovi slijede gotovo u svim 
pojedinostima svoje ćirilometodske predloške. Iako su pisani u XIV 
i XV st., u njima je sačuvana starija biblijska tradicija. Razumije se 
da je broj prepisanih evanđelja bio daleko veći od onoga koji se 
sačuvao. To se može dokumentirati, naprimjer, okolnošću da je 
Čajničko evanđelje "prepisano sa tri predloška", a u "prepisivanju 
(je) učestvovao velik broj pismenih ljudi". Citirani istraživač, V. 
Jerković, o Čajničkom evanđelju u tom smislu zaključuje: "Svi pisari 
čajničkog jevanđelja, čak i oni koji su napisali samo po neki red, 
pokazali su da su vični pisanju, što za poznavanje kulturnih prilika u 
jugoistočnoj Bosni kraja 14. ili početkom 15. nije beznačajno. "? 


Književno naslijeđe srednjovjekovne Bosne odredio je Vje- 
koslav Štefanić sljedećim tvrdnjama: "Sačuvana su dva stara gla- 
goljska fragmenta s tekstom apostola. To su: Grškovićev apostol iz 


96. L. Mirković, Heortologija, 241-242. 
97 J. Vajs, Najstariji hrvatsko-glagoljski, 37-38. 
98. V. Jerković, Paleografska i jezička ispitivanja, 208. 

početka 12. stoljeća i Mihanovićev odlomak s kraja 12. stoljeća, ali 
oni (kako to pokazuje njihov jezik i pismo) potječu iz istočne 
periferije hrvatskog glagoljaštva, možda iz Bosne, Zahumlja ili Zete, 
pa na njima nema traga reforme hrvatsko-glagoljskih knjiga... Istog 
su karaktera i svi kasniji bosanski ćirilski rukopisi biblijskog sadržaja 
(koji više-manje nose u sebi tragove svojih glagoljskih predložaka i 
narodnog ikavskog govora), premda i kod nekih od njih ima izmjena 
teksta po Vulgati. Zanimljivo je da u ovoj maloj bosanskoj knji- 
ževnosti ima tekstova za koje se zna da su pisani u krilu heretičke 
Crkve bosanske, a ipak u njima nema ni traga nekom posebnom 
heretičkom učenju (manihejstvu i dualizmu). Od nekih sedamnaest 
spomenika s biblijskim (ponajviše evanđeoskim) sadržajem koji 
pripadaju bosanskom stablu, ako izuzmemo Miroslavljevo evanđelje 
s kraja XII. stoljeća, najstariji su i najvažniji spomenici: Grigorovič- 
-Giljferdingovi odlomci evanđelistara iz početka XIV. stoljeća, iz 
istog je vremena i Mostarsko i Divoševo evanđelje, slijedi Vrutočko, 

Batalovo i Pripkovićevo evanđelje te Giljferdingov apostol, koji ide 
još u XIV. stoljeće. U početak XV. stoljeća ide arhaično Nikoljsko 

evanđelje, Daničićevo evanđelje, Mletačko evanđelje i vrlo značajan 

Hvalov zbornik iz 1404. pisan za vojvodu Hrvoja. U XV. stoljeće 

spadaju još dva ćirilska rukopisa u kojima ima arhaičnih glagoljskih 

zapisa, i to Čajničko evanđelje i Radosavljev rukopis (Apoka- 

lipsa)."?? 


Najvažniji spomenik ćirilometodske tradicije s bosansko- 
humskog područja svakako je Miroslavljevo evanđelje, napisano 
krajem XII st. za "velikoslavnog kneza" Miroslava. Iako je pisano 
ćirilicom, s obzirom na jezik i pismo, genetski proizlazi iz glagoljice. 
U njemu su očiti tragovi glagoljske grafije. To evanđelje potvrda je 
o ćirilometodskim tradicijama na području Zahumlja.!%" Pažnju 
zaslužuje i tvrdnja koju je iznio i obrazložio Đorđe Stričević, sma- - 
trajući da su minijature tog evanđelja ukrašavali zadarski majstori 
Matej i Aristodije, inače poznati kao heretici. Stričević svoje teze ne 
postavlja apodiktički, već one trebaju poslužiti kao podstrek za 
daljnja ispitivanja: "I dok minijaturno slikarstvo Miroslavljevog 
jevanđelja nije u srpskoj minijaturnoj umetnosti imalo nastavljača, 
stil minijatura Miroslavljevog jevanđelja ostavio je znatnog traga u 


99 V. Štefanić, Hrvatska pismenost, 16-17. 

100 Marko Vego "ni malo ne sumnja" da su mnogobrojne minijature i inicijali 
Miroslavljeva evanđelja nađeni "negdje u Zavali u Popovu ili Stonu, gdje je 
knez Miroslav stalno boravio ili dolazio u posjetu za vrijeme crkvenih 
praznika". M. Vego, Od pisma do arhitekture, 26. 

" kasnijem minijaturnom slikarstvu Bosne. Uzmu li se u obzir odlike 


svih bosanskih spomenika u odnosu prema minijaturama Miro- 
slavljevog jevanđelja, dobija se utisak da su inicijali Mire vjen 
jevanđelja prvi član jednog razvojnog niza čije su sve ostale ize 
obeležene isključivo bosanskim spomenicima. Nameće se pitanje: 
nemaju li minijature Miroslavljevog jevanđelja kakve tešnje veze sa 
slikanim ukrasom bosanskih rukopisa? I dalje: vodi li nas istraživanje 
ovih veza rešenju pitanja o ličnosti majstora minijatura Miroslav- 
ljevog jevanđelja? Opravdanost ovih pitanja podupiru druge činje- 
nice. Po svojoj ortografiji, Miroslavljevo jevanđelje prethodi kasni- 
jim bosanskim spomenicima crkvenog i svjetovnog karaktera, a isto 
tako i nekim svojim paleografskim osobinama." S obzirom na činje- 
nicu da su braća Matej i Aristodije stigli iz Apulije, a minijature 
Miroslavljeva evanđelja uzimaju se kao najvažniji dokaz umjet- 
ničkih veza između Apulije i naših krajeva, tu okolnost Stričević 
uzima kao dodatni dokaz o Mateju i Aristodiju kao ukrasivačima. 
Zanimljiva je Stričevićeva pretpostavka daje Miroslavljevo evanđe- 
lje dospjelo u Srbiju "možda kao Kulinov poklon Miroslavu : "Os- 
talo je usamljeno zato što je na tlu nemanj ićke države već započelo 
život jedno drukčije minijaturno slikarstvo, kome je zreli romanski 
stil Mateja i Aristodija bio potpuno stran." Naj slabij a strana Stri- 
čevićeve pretpostavke jest pokušaj da se tekst i ilustracije evanđelja 
tumače u duhu bogumilskog učenja. Po sadržaju i jezičkim osobi- 
nama Miroslavljevo evanđelje vrlo je blisko ćirilometodskom pro- 
totipu. Kalendar mu je u određenoj mjeri podudaran s tipikom velike 
Crkve sv. Sofije u Carigradu i bogoslužjem te crkve, tako da neki 
pretpostavljaju da je sam Konstantin, kojije bio knjižničaru knjižnici 
te crkve, preveo grčki protograf na slavenski pa je Miroslavljevo 
evanđelje usklađeno s njegovim prijevodom. 


Odnos bosanskih evanđelja prema ćirilometodskom prototipu 
najbolje se vidi u rezultatima istraživanja J. Vajsa. On se sati 
teškog posla predstavljanja mogućeg ćirilometodskog prototipa b1b- 
lijskih tekstova. Došao je do zaključka da kodeks tetroevanđelja iz 
Nikoljskoga samostana — koji je nedvojbeno bosanskog porijekla — 
"sa stanovišta kritike teksta najvećma i u cjelini nadmašuje sve ostale 
staroslavenske kodekse, pa je osnovano da se stane na stanovište da 
se ovo evanđelje uzme kao podloga za kompletiranje biblijskih 
dijelova". !% Nikoljsko evanđelje pokazuje upadljive sličnosti s As- 


101. Đ. Stričević, Majstori minijatura, 181-203. 
102. L. Mirković, Miroslavljevo evanđelje, 29. 
103. J. Vajs, K charakteristice, 113-118. 

semanijevim, koje se smatra vrlo bliskim ćirilskom predlošku. Opaža 
se nastojanje da se čak približi izvornom grčkom tekstu.!% Spomi- 
njem, nadalje, Hvalov rukopis, za koji Daničić tvrdi da je, doduše, 
"pisan istom XV. vijeka", ali pripada "među najdragocjenije spo- 
menike slovenske književnosti": "Ta mu vrijednost dolazi od mnogih 
starijih stvari kojih u njemu ima više nego u mnogim starijim 
rukopisima". Nadalje je Daničić došao do zaključka da je "i prema 
Nikoljskom jevanđelju... sačuvao Hval u ovom rukopisu starijih 
stvari...". Važnost Hvalova rukopisa Daničić vidi u okolnosti da su 
se u njemu "sačuvali tragovi najstarijih vremena slovenske knji- 
ževnosti".!%5 Za Apokalipsu krstjanina Hvala iz 1344. L. Havlik tvrdi 
da je prijepis Metodova predloška. !% Biblijski dijelovi tzv. Splitskog 
odlomka, prema mišljenju V. Štefanića, temelje se na ćirilometod- 

-skom prijevodu. Redakcija Splitskog odlomka pokazuje osobine 
"koje ga značajnije približavaju starim glagoljskim i ćirilskim tek- 
stovima negoli poznatim hrvatskoglagoljskim tekstovima XIV-XV. 
stoljeća" — primjećuje nadalje Štefanić. Biblijski su dijelovi "direktan 
izdanak ćirilometodskog prijevoda". Zajedničkom osobinom bosan- 
skih biblijskih tekstova, u koje ubraja i biblijske dionice u Splitskom 
odlomku, smatra "pomlađen jezik" i ćirilometodsku podlogu. !9 | sva 
ostala bosanska evanđelja, koja su međusobno vrlo slična, oslanjaju 
se na ćirilometodski prototip. 


c) Narodni jezik u crkvi i pismenost na narodnom jeziku 


Posredno svjedočanstvo o slavenskom liturgijskom jeziku 
ostavio je papinski legat Ivan de Casamaris, koji je nakon istrage koju 
je obavio 8. 4. 1203. na Bilinu polju i abjuracije bosanskih krstjana, 
predlagao da se za biskupa u Bosni imenuje Latin.!% To pokazuje 
da je dotada biskup obavljao službu na slavenskom jeziku. I prije i 
poslije toga u Crkvi bosanskoj bio je u upotrebi slavenski jezik. 
Prema dubrovačkom povjesničaru Cervi, "u predjelima koji su nekoć 
bili pod jurisdikcijom dubrovačke metropolije, a posebno u Sla- 
voniji, premda se slijedi rimski obred, služba se Božja obavljala 
slavenskim jezikom".!9? Može se reći da je dosljedna upotreba 
narodnog jezika u crkvi karakteristična ne samo za Crkvu bosansku, 


104. K. Hovalek, La traduction, 267-284. Nikoljsko evanđelje. 

105. Đ. Daničić, Hvalov rukopis, 109-12. 

106. L. Havlik, Moravskaja narodnost, 178. 

107 V. Štefanić, Splitski odlomak, 85, 123. 

108. A. Theiner, Vetera monumenta, I, 19. Codex diplomaticus, sv. 3, 36. 
109. K. Vojnović, Crkva i država, 138. 

nego i za katoličku crkvu u Bosni, upravo zahvaljujući njezinim 
ćirilometodskim temeljima. Katolička Bosanska biskupija bila je u 
početku usko povezana s ćirilometodskim samostanima, a kad se 
četrdesetih godina XIII st. osamostalila, i dalje je čuvala narodne 
tradicije u bogoslužju, prije svega jezik. Zahvaljujući upravo ćiri- 
lometodskim tradicijama Bosanske biskupije, koje su naslijedili i 
franjevci, narodni jezik u bosanskoj crkvi sačuvao se i do naših dana. 
Uobičajilo se kompromisno rješenje, tj. da svećenik tiho čita misu 
na latinskom, dok "čitač" laik glasno čita ili pjeva na narodnom 
jeziku. Farlati potvrđuje da su se katolici u Bosni u bogoslužju služili 
slavenskim jezikom, ali po latinskom obredu. !!9 Taj davnašnji običaj 
u Bosni održao se sve do Drugog vatikanskog koncila 1965. godine, 
koji je ukinuo latinski jezik u bogoslužju. Slavenski jezik je domini- 
rao u Bosni, pa se u jednom sporu iz 1439. navodi da se u Bosni uopće 
ne koristi književni latinski i talijanski jezik i latinsko pismo, kao "u 
drugim zemljama svijeta."!!! O prevlasti narodnoga jezika svjedoči 
i oko 350 natpisa pisanih bosančicom na stećcima, isključivo na 
narodnom jeziku, što sigurno predstavlja jedinstven slučaj u srednjo- 
vjekovnoj Evropi. Treba još istaknuti da je slavenska kulturna ori- 
jentacija zahvatila cjelokupan život, što se, naprimjer, očituje u 
pojavi da su lična imena gotovo isključivo bila narodna, dok se 
svetačka imena rijetko javljaju. U dragocjenoj zbirci srednjovje- 
kovnih natpisa Bosne i Hercegovine koju je priredio Marko Vego, 
uvršten je i registar glavnih riječi iz tekstova, uključujući i lična 
imena. U izrazitoj većini to su narodna, a samo izuzetno biblijska i 
svetačka imena.!? 


Iako je srednjovjekovna Bosna spadala u zapadnu kulturnu 
sferu, ovdje se nije mogao uvriježiti latinski jezik kao drugdje na 
Zapadu. U tom pogledu zanimljiva je usporedba sa Hrvatskom, u 
kojoj su "sve isprave iz 9. do 12. vijeka, koje su nam se sačuvale, 
sastavljene latinskim pismom i latinskim jezikom. One ne potiču 
samo iz dvorske kancelarije, nego i od župana i građana hrvatskih, a 
tiču se ne samo javnih nego i privatno-pravnih poslova, što pokazuje, 
kako je latinska pismenost u Hrvatskoj dubok korijen uhvatila." G 
Nasuprot tome, povelje i drugi spisi bosanskih vladara i vlastele 
najvećim dijelom pisane su na narodnom jeziku, bosančicom. Nije 
bez značaja podatak da najstarija diplomatička povelja pisana narod- 


110 E. Fermendžin, Acta Bosnae, 489-490. 

111. D. Kovačević-Kojić, Gradska naselja, 247, 337. 
112. M. Vego, Zbornik srednjovjekovnih natpisa, I-IV. 
113. F. Rački, Nutarnje stanje, 49. 

nim jezikom, u slavenskom svijetu općenito, potječe iz Bosne. To je 
poznati ugovor bana Kulina sa dubrovačkom općinom iz 1189. 
godine. "U nas se, prema tome" — kaže V. Ćorović — "javljaju povelje 
pisane na narodnom jeziku pola veka ranije nego kod Nemaca (kod 
njih je prva iz godine 1238/39, a nešto malo kasnije nego u Španiji i 
južnoj Francuskoj."!!4 1 drugi trgovački ugovori između bosanskih i 
humskih vladara s Dubrovnikom svjedoče o ulozi koju je narodni 
jezik imao na bosanskom vladarskom dvoru. A. Solovjev naveo je 
47 vlastelinskih povelja bosanskih vladara i velikaša, pisanih najviše 
narodnim jezikom. !! 


Upotreba narodnog jezika najmanje bi se mogla očekivati na 
bosanskim i humskih srednjovjekovnim pečatima, s obzirom na jako 
naglašene kulturne utjecaje Zapada (posredno i Bizanta) na likovni 
oblik pečata. Ipak, od 54 legende koje je pronašao i proučio Pavao 
Anđelić, 33 su pisane na narodnom jeziku (na dva pečata postoje 
dvojezične legende).!!$ Narodni jezik zastupljen je i na novcu poje- 
dinih bosanskih vladara. Objašnjenje takve važnosti narodnog jezika 
i pismenosti u Bosni nalazim u okolnosti što je ovdje kršćanstvo 
primljeno uporedo sa slavenskom misijom. Kršćanstvo je prošireno 
na narodnom jeziku, pa se tako ustalila navika da se služba Božija, 
kao i propovijedanje, obavlja na slavenskom jeziku, dok nametanje 
tuđih jezika nije bilo prihvaćeno. Upotreba slavenskog jezika i pisma 
bila je uvriježena tradicija pa je uvođenje latinskoga jezika do- 
življavano kao nerazumljivo i tuđe, iako je dolazilo iz crkvenih 
redova. 


d) Ćirilometodski obred 


Poznato je da se već u prvoj fazi Konstantinova djelovanja 
valjalo pobrinuti za uvođenje slavenske liturgije. O tome je zapisano 
u Žitiju Konstantina (14): "I tako je sastavio pismo i stao pisati riječi 
evanđelja: U početku bijaše Riječi Riječ bijaše kod Boga i Bog bijaše 
Riječ." Sa tim početkom Ivanova evanđelja započinjao je evanđelis- 
tar po bizantskom obredu. U isti mah početak Zvanova evanđelja bio 
je sastavni dio obreda lomljenja hljeba u bosanskih patarena. Ove 
početne formule sadržane su u zborniku krstjanina Radoslava (1443- 
1461): "Iskoni bi slovo, slovo bi od Boga i Bog bi slovo."!!7 Premda 


114 V. Ćorović, Bosna i Hercegovina, 87. 

115 A. Solovjev, Vlastelinske povelje, 79-105. 
116. P. Anđelić, Srednjovjekovni pečati. 

117 A. Solovjev, Vjersko učenje, 35. 

još nije konačno riješeno pitanje da li je ćirilometodski obred bio 
zapadni ili istočni,!!$ mislim da je najvjerovatnije da su slavenski 
apostoli prihvatili istočni obred. Oni su se, naime, obrazovali u 
grčkom duhu i bizantskoj kulturi, bez obzira na okolnost što potječu 
iz Soluna, koji je bio u okviru rimske crkve. Uostalom, Konstantin i 
Metod preveli su biblijske knjige sa grčkog jezika, a ne iz Jeronimova 
prijevoda, kako se navodi i u Ljetopisu zagorske sklavinije: "1 tako 
sveti muž Konstanc naredi popove i knjigu harvacku i istumači iz 
grčkog knjigu harvacku i istumači evanjelja i sve pistule crikvene; i 
tako staroga kako novoga zakona i učini knjige s papinim dopušće- 
njem i naredi misu i utvrdi zemlju u viru Isukrstovu."!!? O pre- 
vođenju biblijskih tekstova sa grčkog jezika svjedoči i jedan bosanski 
srednjovjekovni spomenik. Naime, u Hvalovu zborniku (1402) za 
poslanicu "Dorota episkopa" izričito se navodi da je prevedena sa 
grčkog jezika na slavenski. Za jednu "pistulu crkvenu" znamo, eto, i 
iz jednog bosanskog rukopisa da je "istumačena" iz grčkoga jezika. 
Pojava liturgije po grčkom obredu u Bosni može se objasniti ćiri- 
lometodskim djelovanjem, jer se čini da je prva liturgija svete braće 
u Moravskoj bila grčkog obreda. "Sveta braća Ciril i Metod" — kaže 
Kniewald — "poslani iz Carigrada u Moravsku, ponesoše sa sobom 
svete knjige, prevedene na stari slavenski jezik, dosljedno postupku 
istočnih vjerovjernika. U Moravskoj su vršili istočnu (kasnije i 
zapadnu) liturgiju na starom slavenskom jeziku."!29" Tezu da je u 
Bosni vrijedio grčki obred iznio je isusovac Aleksandar Haffer. On 
je smatrao potrebnim najprije objasniti da je kršćanska crkva već 
prvih stoljeća, još kao vjerski jedinstvena, imala više obreda pa da 
razlika u obredima ne označava u isti mah razliku u vjeri. 2! I Jaroslav 
Šidak sklon je stajalištu da je u Bosni vrijedio grčki obred. Pritom se 
Šidak poziva na djelo Epitoma rerum Hungaricarum, koje je napisao 
irski franjevac Petar Ranzanus (1475-78). Ranzanus za stanovnike 
Bosne kaže da "štuju Krista po obredu istočne crkve", a irski fra- 


118. O tome postoji obimna literatura. Bibliografske podatke navodi J. E. Mosaeva, 
Bibliografija po kirilo-metodievskoj problematike. 

119 F. Šišić, Ljetopis popa Dukljanina, 393. U latinskoj verziji kaže se da je 
Konstantin uveo misu po grčkom obredu ("more Graecorum"), pa će biti da 
je ta okolnost prevodiocu sa slavenskog bila odnekud poznata. Znakovito je 
daje pisac Ljetopisa zagorske sklavinije u kontekstu Konstantinova djelovanja 
upotrijebio riječ pop ("naredi popove"), a poznato je da se ta riječ redovito 
koristila upravo za svećenike koji obavljaju službu Božiju na narodnom jeziku 
("popovi glagoljaši"). 

njevac, boraveći u Dubrovniku, spominje " 7 
nima-raskolnicima u zaleđu gratla. kojtav Sluše peek e 122 
Dodajem da Je prema Orbiniju i bosanski ban Stjepan (umro ako 
1310.) obavljao liturgiju po grčkome obredu. 2 | Vjekoslav Štefanić 
je, proučavajući tzv. Splitski odlomak glagoljskog misala, za koji je 
utvrdio da je bosanskog porijekla, naslutio da se u Bosni vršio istočni 
obred. Štefanić primj ećuje: "Budući da se s bosansko-humskog pod- 
ručja sačuvalo više ćirilskih lekcionara, za koje se drži da su prepisani 
s glagoljskih predložaka a sistem čitanja im je istočni, onda se može 
pomišljati na takav jedan liturgijski obred u kojem bi, uz liturgiju sv 
Petra, bio na snazi lekcionar istočnog tipa, koji bi vukao svoje 
podrijedlo iz ćirilometodskog vremena. Nije li Crkva bosanska imala 
takav obred? Konačno, mi ne znamo mnogo ni o obredu svih onih 
grčkih manastira što se spominju na ugarsko-slavenskom području 
koji su bili pod jurisdikcijom rimskih papa u toku 11. i 12. stoljeća. 
A ne znamo ništa pobliže ni o obredu hrvatskih glagoljaša ranijih 
stoljeća, dok je još čak u splitskoj i zadarskoj katedrali bilo istočnog 
obreda na grčkom jeziku. "124 Vjekoslav Klaić također je zapazio 
pojavu istočnog obreda u Bosni. Za Hvalov rukopis kaže da "ima 
zapisanih stvari koje opominju na obrede istočne ili pravoslavne 
crkve", a onda to komentira riječima: "Međutim se ne može iz 
potonjega mnogo zaključivati, jer je poznato da se još na koncu XII. 
stolj eća u Zadru, u stolnoj crkvi sv. Stošije (Anastazije) podržavao i 
grčki Jezik, i grčki obred. Papa Inocent III piše, naime, 1198. kaptolu 
sv. Stošije: 'In ecclesia vestra, gue sub obedientia sedis apostolicae 
perseverans, Grecorum hactenus et ritum servaveret et lingu- 
am...'"125 Kako je već rečeno, prvo izričito svi javi 
tako j eno, 'jedočanstvo o pojavi 
slavenske liturgije u Bosni potječe s početka XIII stoljeća. Mislim 
na izvještaj Ivana de Casamaris od 10. 6. 1203, u kojem je predlagao 
papi da se u Bosni postavi biskup, po mogućnosti Latin. Postojeće 
stanje valjalo je dakle mijenjati imenovanjem latinskoga biskupa. !26 
Postavlja se pitanje šta se podrazumijeva pod "latinskim" biskupom: 
jezik ili obred? Svetozar Ritig mišljenja je da "pod latinskim bisku- 
pom ne treba razumjeti latinskog jezika, jer bi se sa jednim Latinom 
slabo koristilo crkvenoj stvari u Bosni, nego se misli na latinski 
obred, da bi se na ovaj način, makar ostala i nadalje slovenština u 
bogoslužju, ova zemlja više priljubila zapadnome utjecaju, kako je 


122. J. Šidak, Heretička crkva bosanska, 173. 

123. M. Orbin, Kraljevstvo Slovena, 144. 

124. V. Štefanić, Splitski odlomak, 128. 

125. V. Klaić, Herceg Hrvoje, 87. Codex diplomaticus, sv. 2, 189. 
126. A. Theiner, Vetera monumenta, sv. 1, c. 19, 34. ' 

- to bilo i u glagoljaškim crkvama splitske metropolije." Ritig dalje 


nadodaje: "Gotovo je suvišno spomenuti da je ova bosanska bisku- 
pija, premda grčkog obreda, priznavala oblast Rima, kao i druge 
grčko-slovenske dijeceze dukljanske metropolije."!27 Dakle, Casa- 
maris je, prema Ritigu, predlagao da u Bosni i nadalje ostane slaven- 
ski jezik kao jezik bogoslužja, ali da se umjesto grčkog uvede latinski 
obred. 


Biblijske knjige posvjedočuju da se u Bosni i Humu od naj- 
starijih vremena prakticirao istočni obred. U tom je pogledu izrazit 
dokaz Miroslavljevo evanđelje. Dosadašnja istraživanja mogu se 
svesti na tvrdnju da je u Miroslavljevu evanđelju zastupljena istočna 
liturgija, koja datira još od ćirilometodskih vremena. Ostala je izvan 
utjecaja liturgijske reforme u Istočnoj crkvi ondašnje epohe, a tako- 
đer i izvan upliva liturgije Zapadne crkve. !28 U prilog postavci o 
istočnom obredu svjedoči i Hvalov rukopis, na šta je posebno upo- 
zorio Šidak. On citira Račkog, koji piše da se prijevod crkvenih 
knjiga u evanđelju krstjanina Hvala ni po čemu ne razlikuje "od 
slovenskog pisma svetog, bivšega u porabi kod Slavena istočne 
crkve", a zatim dodaje: "1 različita obilježja Hvalova rukopisa upu- 
ćuju na običaje u istočnoj crkvi. S iznimkom Apokalipse, raspo- 
ređena je u njemu građa onako kako se najčešće nalazi u slavenskim 
i grčkim rukopisima. Podjela pojedinih knjiga na glave odgovara 
podjeli koja je u istočnoj crkvi uobičajena, osim nekih neznatnih 
razlika u apostolskim knjigama. Razdioba psalama je ista kao i ona 
koju je stvorila istočna crkva za svoju upotrebu, a članke dodate uz 
tekst Pisma, sadrže i drugi slovenski i drugi grčki rukopisi. Devet 
pjesama, pridodatih psaltiru, poznaje samo kanon jutrenja u istočnoj 
crkvi." 


Međutim, kada je riječ o obredu, valja napomenuti da Crkva 
bosanska nije poznavala misu, već obred analogan katarskom obre- 
du. Na Bilinu polju krstjani su se morali obavezati da će Te crkve- 
nom redu služiti misu, slušati ispovijedi i zadavati pokoru". ?9 Dakle, 
do toga trenutka misu nisu držali po crkvenom redu. 


Niz drugih pojedinosti također pokazuje da je Crkva bosanska 
u potpunosti slijedila ćirilometodsku tradiciju. Takvo mišljenje unosi 
možda više svjetla i u dvojbu oko pojave izraza inosušni, ("supersub- 


127. S. Ritig, Povijest i pravo slovenštine, 198. 

130 A. Theiner, Vetera monumenta, sv. 1, c. 19, 34. 


249 


pogenet u Ta SK EBt Taj = sadrži Nikoljsko evanđelje i 
Boga, moli vrhunaravni rub. dok. kričani KAREJAGE EM = , 
tom pogledu nije bilo stro og i ; se" Meiji poen 
važnosti da su se ) RP pete pe a a saća 
roslavenskog predloška evanđelja. Pa i upotreba (aldeae U. 
etera gonna za Pise u Daničićevu evanđelju, Palitevijeve 
rukopisu, te na jedni j ikolj. 
evanđelju, ne mora odavati bilo kakvo Kleto Karan seea 
Ge = jednostavno preuzet iz staroslavenskih predložak. 90 
lovljev je izraz inočedni objasnio u smislu da se time označavalo d 
Kimi bio, poslije Stanaela, drugi sin Božji, što bi bio znak u 
Here Izraz inočedni susreće se i u Miroslavljevu evanđelju. 
alati čalo jelo Liaeoju). Vrana, ne BU erevnod du ovih 
; ) a0 J. a, da se isti izraz nalazi u nekolik 
staroslavenskih evanđelja, kao što su Assemanovo, Zo i j- 
jansko evanđelje.?? Najvjerovatnije je daje i leo alarm 
ska evanđelja dospio kao sala iu sreo 
katolika, uz djelomičnu slavensku liturgiju, održalo se još ostatak 
ja ANE porijekla. Takvim, naprimjer, Pekedia dated 
Korn pomiluj " iz stare slavenske liturgije, što se javlja i u Ea 
Crkve 'bećalencigna se pan SKA ie Sjena 
Ž i inje formulom: "Po (mozi ili i- 
u Gospode Bože", a u završnom dijelu jedna A blanacija olst. 
) oi radosta vi Gospode pomilusta vi, Gospodi pomiluj!"?2 Izraz 
du ometodskih tradicija nalazim i u kultu sv. Petra ("misa sv. Petra") 
ma a bio raširen u srednjovjekovnoj Bosni i Humu. Brojne crkve 
Sali gejonat a og ee je da se slavljenje sv. Petra 
vajal . Pavla, protivno i ičaj 
zajedničkom slavljenju tih dvaju ENG jen Ke ,e " 
Petra i sv. Pavla kod pravoslavnih davno je u običaju; još i da aa 


Petra zasebno slavi na mubini 
pr. crkva u Ljub 
sv. Pavla manastir u Zavali..."!34 Hubinju, a posebno drugog dana 


e) Glagoljica — bosančica 


Naslanjanje bosanske ćirilice na j i 
) ! | glagoljske tradicije utvrđ 
je u znanosti kao nedvojbena činjenica. Sažimajući k der 


131. A. Solovjev, Vjersko učenje bosanske crkve, 18-20 i 36 
132. J. Vrana, L' Evangeliare de Miroslav. i; I 
133. M. Hadžijahić, O jednom manje poznatom, 65 
134. V. Corović, Historija Bosne, 185. Sg 


250 


. poznati stručnjak ža južnoslavensku paleograšiju 1 O0ImISlav. ranim 


piše: "Pojam zapadnog ćirilskog područja, osobito u prvom periodu 
do 15. stoljeća, vrlo je složen i ne može se sasvim točno etnički ili 
konfesionalno odrediti, ali se može govoriti o srpskoj i bosansko- 
humskoj pismenosti, kao izrazima dviju kulturno-povijesnih osnova. 
Specifičnosti ćirilice u srednjovjekovnoj Bosni zasnovale su se na 
glagoljskoj tradiciji, ali i na posebnim obilježjima njezine kulture. 
Odsutnost nadrednih znakova, pisanje znakat za glasovnu skupinu 
ja, upotreba slova đerv; rezultat je glagoljske pismenosti koja se kao 
redovito pismo na bosanskom teritoriju upotrebljavala do u 13. 
stoljeće. Obilježja nekih glagoljskih tekstova (mlađi jezični oblici — 
ikavizacija, odsutnost nazala i slova jery) mogu se izravno povezati 
s glagoljsko-jezičnim obilježjima bosansko-humske ćirilske pisme- 
nosti 14 - 15. stoljeća." Glagoljske tradicije u srednjovjekovnoj 
bosanskoj pismenosti uočila je i Herta Kuna, koja kaže: "lako za 
sasvim ranu pojavu glagoljice u Bosni, prije druge polovice 12. 
vijeka, nema čvršćih podataka, ipak ne bi trebalo sasvim odbaciti 
mogućnost da je glagoljica u Bosni vrlo stara, unešena možda još u 
doba staroslavenske pismenosti, čemu bi u prilog govorile izvjesne 
arhaične osobine koje su se održale u rukopisima, unatoč činjenici 
da su u mnogo pravaca vrlo jakejezične inovacije, naročito na planu 
fonetike. Ideja o izvjesnoj samostalnosti najranije, glagoljske epohe 
bosanske srednjevjekovne pismenosti ni u kojem slučaju ne znači da 
treba odbaciti pomisao o vezama S drugim područjima i o neposred- 
nim uticajima, za što je nesumnjiv podatak i relativno rana pojava 
ćirilice na bosanskom tlu."!?$ Razmatrajući pojavu arhaičnih osobina 
u bosanskim kodeksima, H. Kuna svoja razmatranja zaključuje rije- 
čima: "Bosanski su kodeksi i inače u pojedinostima veoma arhaični, 
tako da su kontinuirane ponekad i neke osobine koje su se nalazile u 
najstarijim predlošcima, dok se inovacija bazirala redovito na pisa- 
revoj interpretaciji, kojaje zavisila isključivo od nivoa razumijevanja 
teksta i od fonološkog i gramatičkog sistema njegovog jezika. To je 
razlog da su pogdjekad vršene izmjene koje su udaljavale tekst u 
većoj mjeri od izvornog, tako da se neke osobine mogu raspoznati 
tek posredno, pošto se razriješe inovacijske intervencije."!?7 Uočlji- 
voje da bosanska evanđelja pokazuju tragove glagoljske pismenosti, 
a najstariji sačuvani odlomci pisani su glagoljicom (Grškovićevi 
listići, Mihanovićev apostol, Splitski odlomak). Ovdje valja pribrojiti 


135. T. Raukar, O problemu, 143-144. 
136 H. Kuna, Neke grafijske osobine, 155. 
137. Isto, 163. 

i glagoljske zapise u ćirilskim kodeksima, i to Čajničkom evanđelju 
i Radosavljevu rukopisu koji je pisao "Radosav? kr'stičnin' Goisaku 
kr'stičnonu." Glagoljska podloga može se utvrditi u Miroslavljevu 
evanđelju, Divoševu evanđelju te gotovo svim drugim bosanskim 
evanđeljima. 8 Prema Daničiću, "Hval (je) prepisao svoj rukopis iz 
glagoljskoga". 2? Zanimljivo je i to da se glagoljska slova mogu 
raspoznati u ćirilskom tekstu Humačke ploče, koju M. Vego datira 
na kraj X ili početak XI stolj eća, 40 kao i u tekstu mlađe, Kulinove 
ploče, za koju P. Anđelić smatra da je nastala u vrijeme vladavine 
Stjepana II Kotromanića (1322-1353), sa napomenom da su gla- 
goljska slova napisana prije nego ćirilski natpis. !!! 


U sljedećoj razvojnoj fazi prevladava isključivo bosanska 
ćirilica, koja ima određene osobenosti pa je stoga i označena kao 
bosančica. Utjecaj grčkog alfabeta na bosančicu nije tako izrazit kao 
u crkvene ćirilice, koja podsjeća na grčko ustavno (inicijalno) pismo. 
Oponašanje grčkog alfabeta u crkvenoj ćirilici ide dotle da u njoj 
nedostaju brojne vrijednosti za slova koja ne postoje u grčkom jeziku 
(b, ž), a nepotrebno ropski slijedeći grčki alfabet unose se slova i 
njihove brojne vrijednosti kojih nema u slavenskom jeziku. Nasuprot 
tome, u bosančici (kao ni u glagoljici) nema slovnih znakova koji bi 
nepotrebno opterećivali abecedu. Sva slova imaju svoju brojčanu 
vrijednost, koja je u nekim slučajevima jednaka u bosančici kao i u 
glagoljici. Bosančica se odvaja od crkvene ćirilice i po oblicima 
nekih slova. Cirilička crkvena pismena ne poznaju "đerv", koji je u 
Bosni bio u upotrebi za tri foneme (ć, đ i j). Uostalom, znak "đerv" 
u glagoljici i bosančici svjedoči o kontinuitetu ćirilometodskih tra- 
dicija u Bosni. Činjenica je da se "đerv" javlja u ćirilometodskim 
azbučnim molitvama s posebnim stihom za "đerv", dok je taj znak 
nepoznat u bugarskoj i makedonskoj ćirilici.!? Sam način pisanja 
znaka "đerv" u bosančici odaje određenu autohtonost. To se slovo 
javlja u norveškim siglama, a također i kao simbolički znak za Krista 
u bosanskim natpisima na stećcima. Maja Miletić iznijela je mnoštvo 
primjera o upotrebi pojedinih slova, pa i "đerva", s ciljem da se 
simbolizira Isus Krist. Pritom nalazi mnoge paralele normanske 
ideografije i odgovarajućih slovnih znakova bosančice. Normansko- 
-bosanske podudarnosti u ideografiji M. Miletić pokazala je prilično 

140. M. Vego, Humačka ploča, 50. 

141 P. Anđelić, Revizija čitanja Kulinove ploče, 301. 

argumentirano. Smatrajući da se one mogu objasniti simbiozom još 
iz IX st., kako se to obrazlaže na drugim mjestima, valja uzeti u obzir 
da i znak "đerv" potječe od odgovarajućeg norveškog simbola, koji 
je dospio na slavenski jug još u dalekoj starini i uporno se održavao, 
sve dok nije postao jedno od pismena. 


Izraz staroslavenske tradicije jeste i crta da bosančica (kao ni 
glagoljica) nema znaka za fonemuj. U Konstantinovu dijalekatskom 
fondu nije postojao glas j kao samostalna fonema — kako uočava 
Štefanić — "nego je sačinjavao popratni elemenat vokala prednjeg 
reda na početku riječi i unutar riječi iza vokala".!4 I u bosančici 
nedostaju ligaturna slova "je" i "ja", pa se slovo č (jat) upotrebljavalo 
umjesto pravog "jata" (naprimjer vera) ili umjesto "ja" (naprimjer, 
"č Radoe dičk" — ja Radoje dijak). S obzirom na činjenicu da su stari 
bosanski natpisi zapravo ikavskog izgovora, glas č pisao se i čitao 
kao i. O staroslavenskoj tradiciji bosančice svjedoči odsutnost znak- 
ova za akcente nad vokalima, kao i nestanak nazala. Dakle, bosanska 
ćirilica ili bosančica oslanjala se na glagoljske tradicije. To dijelom 
pokazuje i usporedba brojne vrijednosti slova, s jedne strane gla- 
goljice, a s druge bosančice. Naime, brojčani raspored bosančice 
podudara se u nekim slučajevima s brojčanim rasporedom glagoljice 
više negoli ćirilica, pa su u odnosu na nju vidljiva određena odstu- 
panja.!45 


Međutim, već u XIII st. prestaje se u Bosni koristiti glagoljica. 
Dotada su u Bosni prepisivane glagoljske knjige, prije svega evan- 
đelja i apokalipsa. Otada se samo sporadično javljaju glagoljski 
tekstovi (Čajničko evanđelje, Radosavljev rukopis, rukopis apostola 
br. 55, SANU). Napokon, bosančica postaje isključivo pismo u Bosni 
i Humu. Koji su razlozi da je u Bosni potisnuta glagoljica i uvedena 
bosanska ćirilica, tj. bosančica? Pored činjenice da je bosančica 
praktičnija, za napuštanje glagoljice postoji još jedan važan razlog, 
na koji je upozorio Vjekoslav Štefanić. Naime, tokom XII i XIII st. 
hrvatsko-dalmatinski glagoljaši prihvatili su reformu crkvenih knji- 
ga po rimskom obredu: "Ta se reforma osobito ispoljila u formiranju 
tzv. plenarnog misala i brevijara, pri čemu su im postale uglavnom 
suvišne stare biblije, evanđelja, evanđelistari, apostoli, homilijari, i 
sl., jer su se oni, prema potrebi uklopili u misale i brevijare."!46 
Breviarium romanum, kao i rimski misal, koji su se uvodili, 

sadržavali su biblijske tekstove na temelju Vulgate, što je odudaralo 
od tradicije staroslavenskih evanđelja. Osim toga, plenarni misal i 
brevijar sadržavali su samo odlomke iz evanđelja. Tako reformirane 
knjige po rimskom obredu nisu zadovoljavale crkvene potrebe pa je 
u Bosni zato napuštena i glagoljica, kojom su te knjige bile napisane. 
Glagoljica ustupa mjesto bosančici. Sa sve snažnijom afirmacijom 
Crkve bosanske, koja je vjerovatno stajala u nekim odnosima sa 
bogumilskom crkvom u Makedoniji, moglo se raširiti i ćirilsko 
pismo, zadobivši u Bosni svoja posebna obilježja. /7 Nije isključena 
mogućnost da se ćirilica počela uvoditi već sa prvim didovima 
bosanskim, Eremisom i Azarijom (navedenim u listi Batalova evan- 
đelja), s obzirom na okolnost da su oni po svoj prilici bili Makedonci 
i vjerovatno utjecali na preusmjerenje ćirilometodskih samostana u 
heterodoksnom pravcu. Iako nema čvršće osnove, moglo bi se pret- 
postaviti da su Eremis i Azarija djelovali u drugoj polovini XI st. pa 
bi već od tog vremena datirala i bosanska ćirilica. Nije nevažno 
primijetiti da je Kliment Ohridski, kojem se pripisuje da je sastavio 
ćirilicu kao pismo, djelovao u kraju koji se u kasnije vrijeme isticao 
svojim bogumilstvom. Pretpostavka da bi crkvenim medijem u Bos- 
nu (i Hum) bila prenesena ćirilica ima dakle određeno logičko 
opravdanje. Mišljenje o makedonskom porijeklu bosanske ćirilice 
zastupa i Herta Kuna, koja kaže: "Cirilica je vjerojatno došla iz 
Makedonije, preko Huma, a ne iz Srbije, sudeći bar prema geograf- 
skim osobinama bosanske ćirilice, u kojoj, u osnovi, nema traga 
svetosavske grafijske škole." I dalje: "Cirilica koja je usvojena u 
Bosni zadržala je najizrazitije osobine glagoljske grafije" — paje i u 
tom je smislu predstavnik najkonzervativnije ćirilice i do određene 
mjere tradira grafiju staroslavenskih ćirilskih kodeksa. 148 


f) Redovnički karakter ćirilometodske 
misije i Crkve bosanske 


Kao što je tokom dosadašnjeg izlaganja naglašeno, Konstantin 
i Metod te njihovi učenici i Crkva bosanska djelovali su putem 
redovničkih zajednica, prije svega bazilijanskih. Njihovo redov- 
ništvo oslanjalo se na najstarije elemente, čak još na egipatsku 
tradiciju prvih eremita i anahoreta. Maja Miletić posebno je ukazala 
na redovničku terminologiju u bosanskih krstjana. I sam naziv krstja- 
nin (cristianus) za monaha jeste po regulama sv. Bazilija.!"? O 

148. H. Kuna, Neke grafijske osobine, 155. 
149. M. Miletić, 1 "krstjani" di Bosnia, 66. 


254 


monaškom karakteru bosanskih krstjana. svjedoči i abjuracija na 
Bilinu polju iz 1203, u kojoj se obavezuju da će živjeti samostanskim 
načinom života. Neki termini u tom dokumentu, prema Maji Miletić, 
podsjećaju na terminologiju iz regula sv. Bazilija. Naziv redovnici 
za bosanske krstjane susreće se i u dubrovačkim izvorima. U tom 
pogledu zanimljiva je oporuka gosta Radina iz 1466. godine. Prou- 
čavajući terminologiju u tom dokumentu, M. Miletić uočava da su u 
sintagmi "vjera apostolska" i terminu zakon sadržani stari slavenski 
samostanski nazivi nastali prevođenjem regula sv. Bazilija. I pojedini 
drugi izrazi, kao što su bogumil, kuduger, babun — ne obilježavaju 
ništa drugo nego redovnika. Sličnog bi porijekla bili i izrazi did, gost 
i kmet." 


Nije isključeno da je monaškog, odnosno ćirilometodskog 
izvora i ustanova "dvanaest apostola crkve bosanske". Obično se 
uzimalo da je heretičkog porijekla pojava "dvanaest apostola", koji 
"svaki dan izobličavaju grijehove". Isticalo se da su Manes, carigrad- 
ski Vasilije i francuski patareni svoju crkvu ustrojili tako da je imala 
svojih dvanaest apostola. !5! Međutim, broj dvanaest pojavljuje se, 
po mišljenju Maje Miletić, i u najstarijem kršćanskom redovništvu. 
Osnovne jedinice monaških ortodoksnih (pravovjernih) redova 
imale su ustrojstvo od 12 apostola. Starokršćansko, pa srednjovje- 
kovno monaštvo (Irska, Italija, Njemačka, Poljska, Francuska, 
Španija), a po svemu sudeći i koptsko, imaju takav ustroj. Od 
prvobitne osnovne jedinice reda dijelile su se druge ili osnivale nove 
po istom pravilu. Gnostički heretici preuzeli su taj običaj od pra- 
vovjernoga kršćanstva. S obzirom na starokršćanske tradicije 
ćirilometodskog redovništva, vjerovatno je da je i ono poznavalo 
ustrojstvo sa dvanaest apostola pa tu treba tražiti izvor spomenute 
pojave u Crkvi bosanskoj. 


g) Kult sv. Grgura Nazijanskog 


Kult sv. Grgura Nazijanskog u srednjovjekovnoj Bosni još je 
jedno svjedočanstvo ćirilometodskih tradicija. Kako se to može 
vidjeti u Žitiju Konstantina, on je u mladim danima pjevao u jednoj 
himni: 


150 Isto, 58. 

151. A. Solovjev, Vjersko učenje bosanske crkve, 21-24-5. D. Kniewald, Vjero- 
dostojnost latinskih izvora, 252-254. D. Mandić, Bogumilska crkva, 216-220. 
A. Babić, Iz istorije srednjovjekovne Bosne, 263. M. Hadžijahić, O jednom 
manje poznatom vrelu, 15. 

O, Grgure, čovječe po tijelu, a anđele po duši! 

Po tijelu ti si čovjek, a pokazao si se anđelom. 

Tvoja naime usta poput serafina slave Boga i sav svijet 
prosvjetljuju tumačenjem prave vjere. 

Stoga primi mene, koji se ljubavlju i i vjerom tebi utječem, 
i budi mi učitelj i prosvjetitelj. 


Valja istaknuti i činjenicu da je Grgur Nazijanski (oko 329. — 
390.) bio prijatelj Bazilijev (oko 330. — 379.), sa kojim je sastavio 
antologiju Origena.!?? S obzirom na značaj koji su Konstantin i 
Metod pridavali kultu sv. Grgura Nazijanskog, znakovito je da je 
ovaj svetac dobio posebno mjesto u srednjovjekovnoj Bosni. Sv. 
Grgur Nazijanski bio je zaštitnik vladajuće dinastije, te Bosne kao 
. države. Sv. Grgur zaziva se u osam vlastelinskih povelja Kotro- 
manića. Najviše nedoumica izazivale su tri povelje bana Stjepana II, 
dvije pisane oko 1323, a treća 1335, u kojima ban sebe naziva "Az 
sveti Grgur, a zovom ban Stipan". U drugim poveljama javljaju se 
različita oslovljavanja: "Az ban Stipan, a zovom svetoga Grgura 
rab", "AZ rab Boži i svetoga Grgura, a zovom gospodin knez Vladis- 
lav" ili "rab Boži i svetoga Grgura, a zovom..." u Tvrtkovoj povelji 
iz 1366. godine. !3+ Formuli oslovljavanja "Az sveti Grgur, a zovom 
ban Stipan" Aleksandar Solovjev pridavao je ezoterički smisao, 
nalazeći da se tu iskazala katarska ideja o metempsihozi, u ovom 
primjeru sadržana u vjerovanju da se duša sv. Grgura bila nastanila 
u bosanskim vladarima. 5 To mišljenje pobija Jaroslav Šidak, ali za 
naše razmatranje različitost tumačenja nije od bitne važnosti. 36 
Važnost koju su Kotromanići pridavali sv. Grguru Nazijanskom vidi 
se i po tome što je njihova dvorska kapela bila posvećena tome svecu. 
Dalje, na novcu bosanskih kraljeva Tvrtka II i Tomaša nalazi se lik 
sv. Grgura sa natpisom "S. Gregorius Nazazenus".!57 Zanimljivo je 
da je pred samu propast Bosanskog kraljevstva kult sv. Grgura 
Nazijanskog našao zamjenu u kultu Grgura Čudotvorca (Gregorios 
Thaumatourgos, G. Miraculosus, oko 213-270), pa i pape Grgura (I, 
ili XIII). To se obično objašnjava prokatoličkim usmjerenjem 
posljednjih bosanskih vladara, jer se sv. Grgur Nazijanski smatrao 
više istočnjačkim biskupom pa se i likovno prikazivao bez mitre. 


152. Žitja, 32. 

153. J. Jelenić, Povijest Kristove crkve, 133-136. 

154. A. Solovjev, Vlastelinske povelje bosanskih vladara, 79-105. 

155. A. Solovjev, Saint Gregorie, 2175-6. 

156. J. Šidak, Heretička "crkva bosanska", 174-205. 

157. 0 toj kapeli vidi: P. Anđelić, Bobovac i Kraljeva Sutjeska, 165-171. 

Konačno je 7. 11. 1462. sv. SE Člidotvaraci i službeno, po papinu 
odobrenju priznat patronom Bosne. 58 


6. 


CRKVENE PRILIKE OD NESTANKA 
METODOVE NADBISKUPIJE DO 
OSNIVANJA BOSANSKE BISKUPIJE 


a) Od Duvanjskog sabora do osnivanja Bosanske biskupije 


Postavlja se pitanje: Šta je bilo s crkvenom organizacijom na 
području Bosne od pokrštavanja, negdje za vladavine Bazilija (867- 
886) do pojave Bosanske biskupije u XI stoljeću? Ko je, nakon što 
se ugasila Moravska nadbiskupija, bio nosilac crkvenog života? U 
svakom slučaju, morao je postojati neki crkveni kontinuitet, jer kako 
bi inače nakon najmanje stoljeća i po ponovno oživio? Smatram da 
su u međuvremenu ključnu ulogu odigrali Metodovi učenici. Njihove 
monaške zajednice bile su misionarske jedinice vjerskog i crkvenog 
života. 


Ljetopis zagorske sklavinije, za razliku od latinske verzije 
Ljetopisa popa Dukljanina, ne daje određenije podatke o crkvenoj 
razdiobi na Duvanjskom saboru, osim što navodi da su "učinjena" 
dva nadbiskupa, i to u gradu Solinu i Duklji, te još dodaje da su 
učinjeni i posvećeni biskupi "po mistih" — "onakoj kako i prvo raspa 
biše bilo". U latinskom tekstu ovdje se nabrajaju nazivi svih dijeceza, 
što je, kako se općenito drži, samo rekonstrukcija stanja iz vremena 
popa Dukljanina. 5? U vrijeme Sabora upravo se odsudno raspadala 
Moravska nadbiskupija, koja se, kako se po svemu čini, protezala i 
na Bosnu. Na saboru na Duvanjskom polju načelno je zaključeno da 
se južnoslavenskim zemljama postave mnogi biskupi, ali stvarno 
stanje bilo je da su dugo vremena ostale bez poglavara i takve 
biskupije kao što su one sa sjedištem u Duvnu i Sisku. Prema 
izričitom zaključku sabora u Splitu iz 925. (tač. 2) u tim crkvama, za 
koje se otprije zna da su u njima stolovali biskupi, trebalo je postaviti 
biskupa, ali pod uvjetom da ima dovoljno svećenstva i naroda. Nije, 
međutim, dopušteno postavlj ati biskupe u bilo kojim gradovima ili 
selima, kako biskupsko ime ne bi gubilo ugled.!'$" Bosanska bis- 


158. E. Fermendžin, Acta Bosnae, 244. 
159. F. Šišić, Ljetopis popa Dukljanina, 397, 399. 
160. F. Rački, Documenta, 190-195. 

kupija nigdje se izričito ne spominje u aktima koji se odnose na prve 
splitske sabore (925, 928, pa ni 1060), ali se već na saboru iz 925. 
ukazuje na bosansko područje (confinia Splitske nadbiskupije) kao 
na žarište iz kojeg se širilo krivovjerje. Činjenica da je novoosnovana 
Bosanska biskupija potčinjena Splitskoj nadbiskupiji, koja je pola- 
gala jurisdikcijska prava sve do obala Dunava, dopušta mogućnost 
da su se neke saborske odluke mogle odnositi i na područje današnje 
Bosne. Iz 2. kapitula zaključaka splitskog sabora iz 925. proizlazi da 
čitavo područje metropolije nije ni bilo pokriveno dijecezanskom 
organizacijom. Biskupije koje su bile popunjene sezale su samo do 
granica biskupija sa sjedištem u Skradinu, Duvnu i Sisku. Iz zapis- 
nika splitskoga crkvenog sabora iz 928. vidi se da su još i tada 
navedene tri biskupije bile vakantne, zapravo, nisu bile obnovljene 
poslije propasti u VIII stoljeću. !$! Posebno je teško povjerovati da 
bi teritorij dalje u unutrašnjosti bio pokriven crkvenom organizaci- 
jom. Bosanskoj biskupiji nema traga ni u popisima episkopija pra- 
voslavne crkve. U potvrdi episkopija cara Bazilija II ohridskom 
autokefalnom arhiepiskopu 1019. kao krajnja episkopija prema za- 
padu navodi se Beogradska episkopija. 


Ne može se, međutim, smatrati da bi u unutrašnjosti u cijelosti 
zamro kršćanski život pa preostaje jedino pretpostavka da se crkvena 
organizacija svela na zajednicu svećeničkih redova. Nastavljena je 
praksa iz vremena Metodijeve nadbiskupije, koju je morala prihvatiti 
i Rimska kurija. Očito je čak da su se i prvi bosanski biskupi birali 
iz reda monaških zajednica. Iz Bilinopoljske abjuracije saznaje se da 
su krstjanskim zajednicama i same crkvene vlasti povjeravale da u 
svojim samostanima drže bogomolje radi sastajanja vjernika. U 
pojedinim samostanima služila se misa nedjeljom i običnim danom 
i vršio se sakrament ispovijedi i pokore. !$? Pa i kada je uspostavljena 
biskupija, bosanski biskup, sa sjedištem u manje važnim Bisku- 
pićima, sve do podizanja katedralne crkve i osnutka kaptola u brdu, 
mogao je biti samo u statusu seoskog episkopa. Rezidencijalni biskup 
mogao je stolovati samo u gradu, a selo Biskupići to nisu.!$ I nakon 
uspostave biskupije, pripadnici redovničkih zajednica, Metodovi 
učenici, mogli su vršiti misionarsku službu. 


Splitski sabor iz 925. dopustio je, u pomanjkanju svećenika, 
upotrebu slavenskog jezika u službi Božijoj. Prema tumačenju Ivana 


(2 


161. F. Šišić, Priručnik, 222-223. 
162. Codex diplomaticus, sv. 3, 24-25. 
163. M. Lanović, Ustavno pravo, Rad JAZU, 266, 44. 

Ostojića, slavenska liturgija izuzetno je dopuštana onim klericima 


koji su ujedno bili i redovnici. Ta odredba od prvenstvene je važnosti 
za "zagorsku sklaviniju", u kojoj su jedini nosioci vjerskog života 
bili ćirilometodski samostani. '"" Taj tolerantni odnos značajno se 
mijenja na splitskom saboru 1060, koji ne pravi iznimke u odnosu na 
slavensko bogoslužje, zabranjujući pod prijetnjom izopćenja da se 
Slaveni promoviraju u svete redove ako nisu naučili latinski (odredba 
je, doduše, vrijedila za ubuduće). Zbog toga su se bosanski redovnici 
počeli okretati ka novoosnovanoj Barskoj nadbiskupiji. U težnji da 
se otcijepe od Splita, konstruirana je i "pia fraus", prema kojoj je već 
na Duvanjskom saboru osnovana uz Solinsku još i Dukljanska nad- 
biskupija. U ispravi o utemeljenju Barske nadbiskupije nisu bez 
razloga apostrofirani i slavenski samostani grčkog obreda. !$5 To je 
u određenom smislu predstavljalo pobjedu ćirilometodske ideje. 


b) Osnivanje Bosanske biskupije 


Nije utvrđeno kada je tačno osnovana Bosanska biskupija. 
Prvi put spominje se u obliku "civitas Bosna". Taj spomen nalazi se 
u drugom dijelu tzv. Proviniciale vetus iz Karolinškog kodeksa, koji 
je, pretpostavlja se, nastao između 1064. i 1074. godine. "Civitas 
Bosna" ovdje je spomenuta među dvadeset biskupijskih sjedišta 
Dalmacije i Hrvatske. Tada je Bosanska biskupija bila pod crkvenom 
jurisdikcijom Splitske metropolije. To, međutim, samo po sebi ne 
daje dovoljnu osnovu za zaključak da bi u davnoj starini područje 
koje je obuhaćalo Bosansku biskupiju morao biti sastavni dio solin- 
ske crkve kao prethodnice Splitske metropolije. Naprotiv, brojne 
činjenice svjedoče u prilog tvrdnji da je na području današnje Bosne 
možda jedino Duvanjska biskupija pripadala solinskoj crkvi. Sve 
ostalo područje bilo bi u sastavu Sirmijske nadbiskupije. 166 Goomen 
bosanske biskupije u djelu Proviniciale vetus osnovni je pokazatelj 
da se uspostavljanje Bosanske biskupije vremenski smjesti u prvo 
desetljeće druge polovine XI stoljeća. !$7 Bosanska biskupija ute- 


164. I. Ostojić, Benediktinci glagoljaši. 

165. F. Rački, Nutarnje stanje, Rad JAZU, 79, 141-142. 

166. K. Draganović, Katolička crkva, 709-716. 

167. Prilikom istraživanja u Vatikanskom arhivu Zvonimir Baotić naišao je u 
tamošnjem katalogu jedan upis sa spomenom bosanske biskupije u godini 

st., nije obratio pažnju na taj upis, ali je zapamtio navedene podatke. Naravno 
da bi bilo od velikog znanstvenog interesa da se spis na koji se odnosi taj upis 
nađe i prouči. 

meljena je po svoj prilici nekad u vrijeme konačne crkvene podjele 
1054. godine. " 


U historiografiji je sporno jesu li prvi biskupi nakon osnivanja 
Bosanske biskupije stajali u isti mah i na čelu Crkve bosanske. Prema 
podacima Restija i drugih dubrovačkih izvora, prvi bosanski biskupi 
nosili su narodna imena, i inače su se bili saživjeli s narodnom 
Crkvom bosanskom, pa je to bio razlog za pretpostavku prema kojoj 
je čast bosanskog biskupa i dida Crkve bosanske u početku nosila 
jedna ličnost. Solovjev je, međutim, upozorio da se razlikuju imena 
bosanskih biskupa i didova Crkve bosanske u dubrovačkim iz- 
vorima, odnosno u Batalovu fragmentu, gdje se nalazi i popis za koji 
se smatra da su u njemu navedeni didovi Crkve bosanske, počevši 
od Rastudija-Aristodija. !$8 Moje je mišljenje, također, da se radi o 
odvojenim organizacijama, s tim što je na početku bosanski biskup, 
po istočnom običaju, biran iz redova monaha-krstjana Crkve bosan- 
ske. Dida ili episkopa Crkve bosanske birali su predstojnici krstjan- 
skih samostana bez ikakvog uplitanja sa strane. To pravo bosanski 
krstjani zadržali su i nakon Bilinopoljske abjuracije, u kojoj se samo 
tražilo da ga potvrdi rimski biskup. 


Borba koja se u vrijeme raskola vodila oko dogmatsko-litur- 
gijskih pitanja između Istoka i Zapada odrazila se i u južnoslaven- 
skim zemljama. To se vidjelo i na splitskom sinodu održanom 1060, 
osobito po mjerama za promicanje latinskog jezika i liturgije, kao i 
u beskompromisnosti u zabrani ženidbe svećenika. Služba Božija na 
slavenskom jeziku previše je bila u znaku prakse Istoka te je Rimska 
kurija bila nepoželjna. Osnivanje Bosanske biskupije, nasuprot već 
postojećim ćirilometodskim samostanima, bit će da je imalo učvrstiti 
pozicije rimske crkve u situaciji koja je dovela do crkvenog raskola. 
Unatoč činjenici da je Bosanska biskupija osnovana tek sredinom XI 
st., nije isključena mogućnost da je spomenuta već na samom početku 
XI st. u jednom papinskom aktu, čak kao Bosanska nadbiskupija. 
Ukoliko bi to bilo tačno, moglo se raditi samo o titularnom bosan- 
skom nadbiskupu, spomenutom izuzetno u toj jednoj prilici. Ovaj 
podatak nalazi se u djelu o životu misionara benediktinca Johannesa 
da Castagnizza, osnivača kamaldoljanskog reda sv. Romualda, koje 
je na talijanski preveo Timotheo da Bagno, redovnik kamaldoljanske 
kongregacije. Ondje se za Brunu-Bonifacija iz Ouerfurta navodi: "A 
papa mu zapovijedi neka ide u Rusiju. U tu svrhu mu dade nekoliko 
drugova. Posveti ga za nadbiskupa bosanskog (lo consacro Ar- 


168. A. Solovjev, Vjersko učenje bosanske crkve, 28-34. 

civescovo Bosnense) i dade mu sveti blagoslov, kako bi ga Bog vodio 
u njegovoj svetoj nakani."!$? Dakle, prema podacima u životopisu 
sv. Romualda, sv. Bruno-Bonifacije bio je određen za misionara u 
Rusiji, a u isti mah je posvećen za bosanskog nadbiskupa. To očito 
upućuje na zaključak da nije bio stvarni, već samo titularni (nad)- 
biskup, jer da je postojala bosanska biskupija, bio bi upućen u nju. 
Kako je sv. Bonifaciju bila namijenjena misija među Slavenima, ne 
vidim opravdanog razloga tvrdnji nekih autora (naprimjer K. Dra- 
ganović) da nije riječ o Bosancima, već o Bisenima. Bruno iz 
Ouerfurta, s redovničkim imenom Bonifacije, koji je rođen 974, a 
ubijen kao mučenik 9. 3. 1009, primio je od pape Silvestra II dozvolu 
misionarenja upravo među Slavenima, i to na traženje poljskog kralja 
Boleslava I, pa je logičnije pretpostaviti da je bio posvećen kao 
bosanski (titularni) biskup — kako to izričito stoji u Životopisu Ro- 
mualda — prije negoli bistuenski. Razne biografije sv. Brune-Boni- 
facija razilaze se, doduše, o pitanju u kojoj je zemlji djelovao, pa 
konačno i poginuo. Prema navodima koji nisu jedinstveni, on je, 
nakon posvećenja za "apostola Slavena" 1004, vršio misiju u istočnoj 
Moravskoj, Mađarskoj, Poljskoj, Rusiji, čak i u Švedskoj, te na 
Crnom moru. '"9 Mislim da se iz podataka u životopisu sv. Romualda 
može pretpostaviti da je već na samom početku XI st. u Rimu 
postojala nakana za uspostavljanje Bosanske (nad)biskupije. Prema 
tome, prvi titularni biskup bio bi imenovan već 1004, ali tek pola 
stoljeća potom uslijedilo je uspostavljanje biskupije. 


c) Pitanje kontinuiteta bistuenske crkve 
i Bosanske biskupije 


Poslije provale istočnih Gota pod Teodorikom i slavensko- 
-avarske destrukcije u VII st. gotovo da je zamro kršćanski život, pa 
i crkvena organizacija. Prevladalo je slavensko poganstvo. Tek posli- 
je puna tri stoljeća dolazi do obnove kršćanstva i crkvene organi- 
zacije, i to uspostavom Metodove nadbiskupije. Ali, do uspostave 
Bosanske biskupije dolazi tek početkom druge polovine XI stoljeća. 
Obično se tvrdi da je preteča Bosanske biskupije bila bistuenska 
crkva. Pritom nije izvjesno, prije svega, dokle se teritorijalno ras- 
prostirala Bistuenska biskupija poslije Drugog solinskoga sabora 


169. T. Bagno, Historia della vita, 112-113. 

170 Sve navedene podatke ustupili su mi svećenici Mitar Dragutinac iz Strizivojne 
(Vrpolje) i Dragutin Nešić iz Poreča, dostavivši mi fotokopije i ispise iz 
Historia della vita di S. Romualdo, kojima dugujem zahvalnost. O Bruni 
govori i F. Dvornik, Votjeh Adalbert, 72-73. 

(533), na kojem je bistuenski biskup Andrija tražio da se od njegove 
glomazne biskupije odvoji dio "a loco Capellae et Arena", kako bi 
se mogao bolje starati o vjernicima, koji bi na taj način imali svog 
pastira u neposrednoj blizini.!"! Demarkacijska linija koju je predla- 
gao biskup Andrija vodila bi od sjeverozapada prema jugoistoku, što 
znači rijekom Vrbas od njegova izvora. To, uz podatke saborskog 
zapisnika iz 533, može poslužiti kao osnova za određivanje granica 
Bistuenske biskupije. Na crkvenom saboru među tri novoosnovane 
biskupije bila je i biskupija Muccur (Makarska), kojoj je, među 
ostalim, bio dodijeljen Delminium, a to znači da je 533. Bistuenska 
biskupija sezala do duvanjskog kraja. Dalje je graničila s glamočkim 
krajem, jer je novouspostavljenoj biskupiji Ludrum pripao Salvia- 
ticum, sada Glavica kod Glamoča. Na sjever je granica Bistuenske 
biskupije dopirala negdje do izvora rijeke Sane, gdje je bilo granično 
područje biskupije Baloe. Na istoku je Bistuenska biskupija vje- 
rovatno graničila s biskupijom Sarsenterum. Ako se pretpostavi da 
je poslije Drugog solinskog sabora usvojen prijedlog biskupa And- 
rije, onda bi Bistuenska biskupija dopirala na istok tek do izvora 
Vrbasa, pa njezino poistovjećivanje sa srednjovjekovnom Bosan- 
skom biskupijom još manje dolazi u obzir. Nije jasno na šta je biskup 
Andrija mislio predlažući da se od Bistuenske biskupije otcijepi dio, 
sve "do onih gradova i bazilika". Ali, čini se da i taj navod potvrđuje 
pretpostavku da se Andrijin prijedlog odnosio na sjeverozapadni i 
jugoistočni dio njegove biskupije, sa područjem Zenice. Ima osnove 
da se pod "bazilikom" podrazumijeva upravo bazilika u Bilimišću 
(Zenica), a tu su i brojna antička naselja, dakle bazilika i gradovi. 
Uostalom, plemensko područje Desidijata moglo se oblikovati kao 
posebna biskupija, polazeći od okolnosti da je crkva već u ranom 
razdoblju razvoja vodila računa da se podudaraju granice političkih 
icrkvenih oblasti. 72? Sve navedeno pokazuje da je uobičajena tvrdnja 
o kontinuitetu Bistuenske crkve i Bosanske biskupije bez nekog 
čvršćeg temelja. Djelomično sazvučje riječi Bistua i Bosna nije 
sigurno pritom nikakav dokaz. Kao što je teritorij municipija Bistua 
imao svoju biskupiju, još značajniji teritorij Desidijata mogao je 
također činiti posebnu biskupiju, kojoj se negdje poslije 533. prik- 
ljučilo i gornje Povrbasje sa Lašvom, kao integralno područje Desidi- 
jata. Epigrafski nalazi u Zenici, Fazlićima, Varvari i Bugojnu 
omogućuju da se Bistuenski municipij odredi kao šira regija između 
Zenice i gornje Rame, a to je samo dio buduće Bosne. 7 


171 M. Vanino, Prve pojave kršćanstva, 142-146. 
172. I. Bojanovski, Dolabelin sistem, 185. M. Vanino, Prve pojave kršćanstva, 142. 
173. 1. Bojanovski, Dolabelin sistem cesta, 133-191. 

"Toma Arhiđakon također svjedoči da se solinska;: odnosno 


_ splitska crkva na području današnje Bosne i Hercegovine ni u naj- 


starije slavensko doba nije prostirala dublje u unutrašnjost od Duvna. 
Govoreći o prvom splitskom nadbiskupu Ivanu i o tome kako su 
knezovi Gota i Hrvata bili očišćeni od zaraze arijanske hereze, on 
kaže da su u Slavoniji bile ustanovljene "neke episkopalne crkve, i 
to sa istoka je bio dalmatinski biskup, odakle potječe ime Dalmacija, 
a sa zapada je bio biskup sisački, gdje je nekoć bio biskup blaženi 
Kvirin mučenik". !77 Smaram najvjerovatnijim da je područje "zagor- 
ske sklavinije" i u najstarijoj crkvenoj podjeli pripadalo srijemskoj 
provinciji, sa glavnim gradom Sirmijem. To bi bilo u skladu s 
papinskim pismom iz 873, iz kojeg proizlazi da su Budimirovi preci 
pripadali panonskoj, a ne solinskoj dijecezi. Papinska kancelarija 
teško je tu mogla pogriješiti. 


d) Pitanje sjedišta Bosanske biskupije 


Sjedište katoličke Bosanske biskupije, po mojem mišljenju, 
upočetku se nalazilo u visočkom kraju, tj. u današnjem selu Bisku- 
pići, sjeverozapadno od Visokog, s lijeve strane rijeke Bosne. Nešto 
sjevernije nalazi se selo Moštre (Moištra), prvo poznato sjedište dida 
Crkve bosanske. Na taj način postojala bi, dakako u kasnije doba, 
nedaleko od vladarskog dvora, rezidencija katoličkog biskupa i dida 
Crkve bosanske. Znakovito je da su oba sjedišta smještena u samoj 
jezgri bosanske srednjovjekovne države. 


Odmah valja napomenuti da se pretpostavka o Biskupićima 
kao prvom sjedištu bosanskoga katoličkog biskupa razlikuje od 
mišljenja većine autora. Naime, u historiografiji postoje različita 
stajališta o tome gdje se nalazilo sjedište bosanskog biskupa. Uglav- 
nom prevladava mišljenje da je biskup rezidirao u Vrhbosanskoj 
župi, u mjestu Brdo, koje se locira u Sarajevu, potom na području 
Debeloga brda, oko Marijin-dvora ili na prostoru Brdo-džamije, 
poviše Bistrika.!75 Stajalište da se rezidencija biskupa od samoga 
početka nalazila u Brdu (bez obzira gdje se ono lociralo) stoji u 
suprotnosti sa dva dokumenta o uspostavljanju stolne crkve i kaptola 
u Bosanskoj biskupiji. Naime, godine 1238. spominje se buduća 
stolna crkva i budući kaptol ("pro cathedrali ecelesie construenda", 
"capitulum future ecclesie cathedralis"), iz čega se može shvatiti da 
je tek trebalo izgraditi biskupsku rezidenciju. !7$ Prema M. Vegi, 


174. Toma Arhiđakon, Kronika. 
175. K. Draganović, Katolička crkva, 740-744. M. Vego, Iz historije, 434, 451. 
176. Codex diplomaticus, sv. 4, 57, 66. 

katedrala u Brdu sagrađena je između 1239. i 1244. godine. !77 U 
povelji Bele IV od 20. 7. 1244. napominje se da je u Brdu podignuta 
stolna Crkva sv. Petra. !7$ 1 iz te formulacije moglo bi se zaključiti da 
u Brdu prije nije bilo rezidencijalnog sjedišta. Moje je mišljenje da 
je prvo sjedište biskupa prilikom uspostavljanja Bosanske biskupije 
bilo u Biskupićima kod Visokog, a onda je kratkotrajno preneseno u 
Brdo (Vrhbosna), prije nego što se bosanski biskup nije konačno 
morao preseliti u Đakovo. Čini mi se utemeljenom procjena da je 
prvo sjedište bosanskog biskupa moralo biti negdje u blizini 
političkog središta zemlje, a to je visočki kraj. Naziv lokaliteta 
Biskupići podsjeća na biskupa, pa se može domišljati da su se tu 
nalazili biskupski posjedi, ali i da je biskup tu rezidirao. | prema 
usmenoj predaji u Biskupićima je "za vrijeme Kulina-bana bilo 
sjedište biskupa".!7? Vjerovatno je u Biskupićima bila podignuta i 
crkva bana Kulina, sa poznatom natpisnom pločom. !8" Još jedna 
pojedinost ide u prilog pretpostavci da je Bosanska biskupija imala 
sjedište u visočkim Biskupićima: naime, prilikom ponovnog us- 
postavljanja bosanske biskupije na području bosanske države, u 
prvoj polovini XV st., biskupija je nazvana "visočkom", odnosno 
"visočko-srebreničkom biskupijom".!$8! Ako se ima na umu da su 
biskupi vrlo kratko stolovali na području Sarajeva, nije slučajno da 
se pri reorganizaciji poseglo upravo za imenom Visokog, da bi se 
pokazala povezanost između starije i obnovljene biskupije. Ako je 
"civitas Bosna" istovjetna sa Visokim, odnosno skupinom naselja 
Visoko — Podvisoki, Mile, Biskupići i Moštre, onda je tu moralo biti 
i biskupijsko sjedište. Sjedište biskupa nije moglo biti čak u Vrh- 
bosni, odvojeno od državnog središta. Utemeljeno je pretpostaviti da 
je glavni grad uvijek biskupijsko sjedište, tim prije što je biskup bio 
ona ličnost koja je jednom naselju davala civitet. "Civitas Bosna" u 
spisu Provinciale vetus ne treba tražiti izvan grada Bosne (V isokog), 
a naziv Biskupići upravo otkriva da je tu bilo sjedište biskupa. !82 
Druga je stvar što je, zbog posebnih prilika, uporedo sa prevlašću 
Crkve bosanske, katolički bosanski biskup morao najprije promi- 
jeniti svoju rezidenciju, pa potom čak seliti iz Bosne. Biskupijsko 
sjedište izmješteno je u Brdo u Vrhbosni. Tako je "civitas Bosna" 


177. M. Vego, !z historije, 445. 

178. Codex diplomaticus, sv. 4, 239. 

179. P. Anđelić, Revizija čitanja, 287. 

180. P. Anđelić, Krunidbena i grobna crkva, 282. 

181 J. Kujundžić (pseud.), Visočka biskupija, 133-140. 

182. Mišljenje da se prvobitno sjedište bosanskoga biskupa nalazilo u Biskupićima 
prihvatio je u najnovije vrijeme i Pavo Anđelić. Srednji vijek, 127-129. 

pomaknuta u nešto zaklonjeniji kraj, gdje su već otprije bili bisku- 


pijski posjedi. To se dogodilo između 1239. i 1244. godine. Uskoro 
je potom biskup morao napustiti Bosnu. '?3 ; 


A 
PORIJEKLO ĆIRILOMETODSKOG PISMA 


U 8. pogl. Žitija svetog Konstantina spominju se evanđelje i 
psaltir, pisani "ruskim slovima", koji su pokazani Konstantinu. U 
pogledu jezika kaže se da je Konstantin našao čovjeka koji je znao 
jezik kojim su to evanđelje i psaltir bili napisani. Upoređujući govor 
tog čovjeka sa svojim govorom, razabrao je slova, samoglasnike i 
suglasnike. Iz toga proizlazi da se radilo o srodnim jezicima. To je 
jasno iz daljnjeg teksta, gdje stoji da je Konstantin ubrzo stao čitati 
te knjige i s tim čovjekom stao govoriti.!84 Zaključak koji se nameće 
jest da su evanđelje i psaltir bili napisani "ruskim slovima", a slaven- 
skim dijalektom, koji je srodan slavenskom dijalektu iz okoline 
Soluna kojim je govorio Konstantin. "Ruska pismena", koja se ovdje 
spominju, izazvala su mnoge nedoumice u znanosti i to se pitanje ne 
smatra riješenim.!$5 Moja je pretpostavka da je "čovjek koji je znao 
jezik" dotičnog evanđelja i psaltira bio upravo mlađi Budimir. On je 
onaj koji "mnogo dan pričaše s filozofi".!8$ Ako se prihvati da je na 
slavenskom jugu u to doba živjelo stanovništvo slavensko-norman- 
skog porijekla, mnogo raspravljano mjesto o "ruskim slovima" 
možda dobiva na jasnoći. Prema tom tumačenju, Budimir je, polazeći 
iz zagorskog kraljevstva, ponio sa sobom evanđelje i psaltir, pisane 
normanskim runama, a prevedene na ono slavensko narječje kojim 
se govorilo u "zagorskoj sklaviniji". Došavši u Herson, pokazao je 
te knjige Ćirilu. Uostalom, izgleda da su pojedinci koji bi sa slaven- 
skog juga putovali u Hazarsku zemlju bili malobrojni pa, ako se to 
izričito kaže za mladoga Budimira i ako ga se dovodi u vezu sa 
Konstantinom, nije isključeno da se podatak iz Žitija Konstantina o 
"ruskim" pismenima i razgovorima "nekog čovjeka" na jeziku koji 
se mogao upoređivati sa slavenskim jezikom Konstantinova rodnog 
kraja, mogao odnositi upravo na Budimira. Priznajem da je malo 
vjerovatno da bi evanđelje i psaltir bili tako rano prevedeni u zemlji 


183. M. Vego, !z historije, 434-451. 

184 Magnae Moraviae fontes historici, sv. II, 77-78. Žitja, 70-71. 

185. O raznim teorijama koje su o tom pitanju postavljene usp. V. Štefanić, Nazivi 
glagoljskog pisma, 18-19. 

186. F. Šišić, Ljetopis popa Dukljanina, 392. 

u kojoj još nije ni zavladalo kršćanstvo. Ipak, valja napomenuti da je 
u doba Konstantinove hazarske misije za Satimira u Zagorju "opet 
počela vira procvitati". Moguće je da je neko od misionara koji su 
djelovali u tim krajevima preveo psaltir i evanđelje. U prilog posto- 
Janju takvog prijevoda moglo bi se navesti da je prevođenje Biblije 
na narodni jezik na slavenskom jugu imalo tradiciju. Pritom mislim 
na gotski prijevod Biblije biskupa Ulfile (31 1-383), koji je morao 
biti poznat i na Balkanu u doba gotske vladavine. Osim toga, ovdje 
je od važnosti da je potvrđen jezički utjecaj Ulfiline Biblije na 
staroslavenska evanđelja. !$7 Pretpostavka je da su evanđelje i psaltir 
koje je Konstantin proučavao u Hersonu bili napisani ruskim pis- 
mom, i to normanskog tipa. "Ruskim pismenima", naime, nazivalo 
se runsko pismo normanske varijante. Spomenici tog pisma otkriveni 
su u Skandinaviji, ali i u Rusiji. Skandinavske rune, kao što je 
poznato, javljaju se nešto kasnije negoli germanske. Otprilike sa VIII 
st. rune se više ne koriste u Germaniji, ali se počinju češće susretati 
u Skandinaviji. U Skandinaviju su rune prešle iz drugih germanskih 
zemalja otprilike u VIII st. pa su tu u upotrebi sporadično sve do 
XVIII stoljeća. Postoji mišljenje da su i Slaveni imali svoj runski 
futhark, koji je prethodio glagoljici i ćirilici. !$$ Čini se da se zapis 
Ibn el Nedima iz 987. odnosi na ruske rune. U djelu Knjiga opisa 
nauka on prepričava izvještaj jednog izaslanika, kojeg je moćni 
kavkaski knez uputio ruskom knezu: "Meni je pričao jedan, u čiju 
istinitost i poštenje polažem, da ga je jedan od careva Kabk (Kav- 
kaza) poslao caru Rusa.!$? On je utvrdio da oni imaju pismo koje 
izrezuju na drvetu. Čak im je pokazao komadić bijelog drveta na 
kome su bile ispisane, ne znam da li riječi ili slova. 190 


Polazim od pretpostavke da se i na području današnje Bosne, 
zahvaljujući normansko-slavenskim doseljenicima sa dalekog rus- 
kog sjevera, susretalo normansko-runsko pismo. Slavensko-norman- 
ski doseljenici mogli su sa drugim kulturnim tekstovima donijeti na 
jug i skandinavski futhark, tj. mlađi ruski alfabet, odnosno "ruska 
slova". Normansko-runsko pismo moglo je biti u pojedinačnoj upot- 
rebi, prije svega u poslovnim odnosima, sve do pojave glagoljice, 
koja ga je potisnula, kao što će ćirilica zapadnoga tipa (bosančica) 
poslije potisnuti glagoljicu. I u Slavena kao da se runama pridavalo 


187. J. Hamm, Uber den gotischen Einfluss, 112-128. 

188. F. Rački, Pismo slovjensko, 35. 

189. Pod "carem Rusa" ima se razumjeti Svjatoslav, koji je 965. prodro do Kavkaza. 

190. M. G. Riznik, Pis'mo i srift, 70-71. Riznik donosi reprodukcije tog "dob- 
rošćanskog ruskog zapisa". 


266 


magijsko značenje. Rune, naime, nisu korištene samo kao pismo, već 
se smatralo da imaju tajanstvenu moć, pa se njima proricala sud- 
bina.!?! Tu Slavena je bila uobičajeno korišćenje pismena u magijske 
svrhe. O tome svjedoči Črnorizac Hrabar, koji u svojoj apologiji o 
Konstantinovu izumu pisma govori da su se Slaveni prije pokršta- 
vanja služili "crtama i rezama" u svrhu brojenja i gatanja.!"? "Črte i 
reze" o kojima govori Črnorizac Hrabar mogle su biti rune, jer je 
njihova upotreba posvjedočena i arheološkim nalazima. I sam izraz 
"črte i reze" podsjeća upravo na rune. Mislim da je pogrešno 
poistovjetiti "ruska pismena" sa gotskim, kako to čine neki autori. 
Pritom se pozivaju na činjenicu da su se Goti na Crnom moru još u 
IX st. služili gotskim jezikom i pismom, a da se gotskoj biskupiji u 
Krimu nalaze tragovi i u IX stoljeću. Iz konteksta 8. pogl. Žitija 
Konstantina, proistječe da čovjek koji je znao jezik na kojem su bili 
napisani evanđelje i psaltir ruskim pismenima nije bio Got, već je 
govorio jezikom srodnim narječju Konstantinova zavičaja. S druge 
strane, moguće je da su u "zagorskoj sklaviniji", barem u ogra- 
ničenom opsegu, posebno u krugu vladajućih slojeva i trgovaca bile 
poznate nordijske rune. Normansko runsko pismo moglo je biti u 
upotrebi sve do pojave glagoljice, koje ga je potisnula, kao što će 
bosančica kasnije potisnuti glagoljicu. !?7 Termin Rus ne treba shva- 
titi u današnjem smislu riječi, već samo kao prvobitni naziv za 
Normano-Slavene. Za Konstantina Porfirogeneta, naprimjer, "ruski" 
je isto što 1 "skandinavski". J. Otrebski skreće pažnju na pojavu da 
Bizantinci imenom Rus nisu nazivali Slavene, već Varjage — Nor- 
mane. !?5 Rusi, uostalom, nisu imali nikakvih kršćanskih tradicija u 
vrijeme hazarske misije, tako čovjek koji je došao Konstantinu sa 
evanđeljem i psaltirom nije mogao biti Rus. Prvi prijevodi biblijskih 
tekstova među Slavenima mogli su nastati tamo gdje je bila živa 
tradicija Ufilina prijevoda Biblije. Ako igdje, a ono u krajevima gdje 
su utvrđeni gotski utjecaji— a to je prije svega područje buduće Bosne 
— može se tražiti porijeklo već uočenih paralelizama između sta- 
roslavenskih tekstova i Ufilina prijevoda Biblije.!?9 Taj utjecaj ob- 


191. R. W. Elliot, Runes, 1-2. M. Polio, Le rune e i simboli, 50. 

192. M. Tentor, Latinsko i slavensko pismo, 176-205. 

193 Moram ovdje ispraviti vlastiti navod u članku Das Regnum... (str. 47) prema 
kojem bi rune u Brezi bile normanske. Naknadnim provjeravanjem osvjedočio 
sam se da su rune u Brezi stariji tip futharka (nedostaju tri posljednja slovna 
znaka). 

194. Vrijedna pažnje je pojava runskog slova m u bosančici u natpisu na grobu 
Miluta u Burmazima kod Stoca. M. Miletić, 7 "krstjani", 164-167. 

195. J. Otrebski, Noch einmal iiber 'Rus'. 

196. Vidi citirani tekst J. Hamma. 

jašnjava već Žitije Konstantina, dajući podatak o evanđelju i psaltiru 
ispisanom ruskim pismenima. Mnogo se raspravljalo o pitanju da li 
je glagoljica nastala prije Konstantina i Metoda. Mislim da na to 
pitanje valja odgovoriti odrično. Glagoljicu je sastavio Konstantin, 
uzevši pritom u obzir i normansko-slovenske rune ("ruska slova"). 
Ako bi ovdje izloženo tumačenje o evanđelju i psaltiru pisanim 
"ruskim pismenima" bilo tačno, onda bi se početak glagoljice vezao 
za hersonsku misiju. Glagoljica bi, naime, tada imala svoju osnovu, 
među ostalim, i u runskom pismu. To je postavka koju je svojevre- 
meno zastupao Josip Hamm, s tim što je smatrao da je glagoljica 
starija od svete braće. Prema Hammu, "glagoljica je grafički kud i 
kamo bliža gotskom negoli grčkom ili bilo kojem pismu, koje je na 
Balkanu moglo biti poznato prije desetak stoljeća". Prema Hammo- 
. voj paleografskoj analizi, glagoljica je stilizirano pismo, nastalo na 
podlozi gotskoga i runskog alfabeta. Od 37 glagoljskih slova, pet je 
runskog, dvadeset i osam gotskog porijekla, a samo četiri načinjena 
su — modificiranjem ili kombiniranjem — od preostalih glagoljskih 
slova. Hamm naslućuje da je glagoljica nastala negdje u unutrašnjosti 
Balkanskog poluotoka, vjerovatno u Bosni. !?7 Glagoljicu je na pod- 
ručju današnje Bosne i Hercegovine zamijenila bosanska ćirilica ili 
bosančica, nadovezujući se na glagoljske tradicije. ?% 


Rješenje koje se ovdje predlaže zavisi o tumačenju sintagme 
"ruska pismena". Žitije Konstantina možda daje odgovor na pitanje: 
Kako objasniti pojavu da se slavenska liturgija označava pridjevom 
ruska još prije pokrštenja Rusa. Kao što se zna, Rusi su pokršteni tek 


197 Značajno je da dosta runskih i glagoljskih slova ima podudarna imena. To su 

zapazili već Šafarik i Rački, Pismo slovjensko, 123-125. U prilog tezi da su 
normansko-slavenske rune služile kao jedna od podloga pri sastavljanju 
glagoljice može se navesti da se imena nekih slova podudaraju u runama i 
glagoljici. Tako nazivi slova u glagoljici: az, glagol, iže, naš, tvrdo, doru, fert, 
ižica — imaju odgovarajuće, slične nazive u runskim pismenima: Os, ans, hagal, 
hagls, haegl, is, cis, naud, nauthus, nead, tyr, thorn, thournus, pairtrh, peord, 
eZec. 
Zastupnike teorije o slavenskim runama do njegova vremena navodi L. 
Niederle, Manuel de I'antiguite slave, sv. 3, 329. J. Hamm, Postanak gla- 
goljskog pisma. Vidi također tekst istog autora pod naslovom Uber den 
gotischen Einfluss. 

198. Ljubinko Popović smatra da su Slaveni na Balkanskom poluotoku koristili 
grčko pismo od samog dolaska pa do pojave prvih slavenskih crkvenih knjiga. 
Na temelju grčke poslovne minuskule uobličena je glagoljica, i to po pra- 
vopisu vulgarne latinice, a također i bosanska kurzivna ćirilica, ali po grčkom 
pravopisu. Oba pisma nastala su — prema Popoviću — najkasnije u prvoj 
polovini VII stoljeća. Lj. Popović, Počeci jugoslavenske pismenosti, 461-475. 


268 


988. godine. Međutim, u pismu pape Ivana XIII (965-972) češkom 
kralju Boleslavu slavenski obred označen je kao "ruski". "Ruskim 
pismenima" bilo je napisano evanđelje i psaltir na jeziku srodnom 
Konstantinovu, čak više od jednog stoljeća prije pokrštavanja Rusa. 
To znači da su osim Rusa na sjeveru, pokrštenih 988, postojali i 
Normano-Slaveni — Rusi na jugu, koji su pokršteni već u sedmom i 
osmom desetljeću IX st., primivši slavenski obred, koji je po njima 
mogao biti poznat i kao "ruski obred". 

X. I 
DRUŠTVENE ODREDNICE "ZAGORSKE 
SKLAVINIJE" 


); 
TIPOVI NASELJA 


U Ljetopisu zagorske sklavinije nema traga plemenskom 
uređenju. Kategorije po kojima se puk razvrstavao bile su teritori- 
jalne: selo i pribivališće, grad, misto, zemlja, odnosno političko-teri- 
torijalne: župa, kraljevstvo ili gospodstvo i rusag. Prije konačnog 
uređenja romansko-slavenskih odnosa spominju se u Ljetopisu i 
tvrđave na gorskim vrhovima kao prebivališta i skloništa progo- 
njenih kršćana. Osnovicu teritorijalne organizacije trajnijih "pribi- 
vališća" činila su sela. Sela su, organizirana u općine, imala 
privrednu, političku, vjersku i vojnu ulogu. Seoske općine, doduše, 
nisu spomenute u Ljetopisu zagorske sklavinije, očito ne zato što nisu 
postojale, već zato što Ljetopis u svojim izlaganjima nije dotakao 
građu koja bi se na njih izravno odnosila. U Ljetopisu se, međutim, 
nalazi spomen satnika, "ki satnici biše nad stotinu ljudi", što znači 
organizaciju po desetinskom ustrojstvu, a to podrazumijeva posto- 
janje naseobinske jedinice primjerene seoskoj općini.! Naseobinsku 
kategoriju višega ranga predstavljali su gradovi, koje treba razli- 
kovati od tvrđava. Oskudni podaci u Libellus Gothorum kao i Lje- 
topisu zagorske sklavinije, navode na zaključak da su gradovi — kako 
oni u Primorju, tako i oni u unutrašnjosti — bili "popaljeni" i "rasuti" 
(Totila "pojde kako munja paleći i gradove rasipljući", "požgavši i 
razasapši mnoge grade", "i rasu primorske grade Dalmu, Narun i 
bogati lipi Solun i grad Skadron i mnoge slavne grad"). Uništavanje 
gradova u kojima su prebivali kršćani, a to znači Romani, nastavio 
je i kralj Ratimir ("mnoge grade i mista krstjanska raščini", "primor- 
ske gradove zgora rečene... rasu i u hlapčinu obrati").? Iz navedenih 
podataka moglo bi se zaključiti da su u prvo vrijeme gradove 
uglavnom nastanjivali Romani, kako u Primorju, tako i u unu- 
trašnjosti. Upočetku su bile napuštene i tvrđave. 


1 F. Šišić, Ljetopis popa Dukljanina, 399. 
2. Isto, 386, 390. 

" Teofil Simokata govori o prodoru avarske vojske prema Jon- 
skom zaljevu (Jadranu). Pomoću ratnih sprava Avari su i osvojili tzv. 
vonke te porušili četrdeset tvrđava. Te tvrđave nalazile su se na 
području Bosne. Iako ne mora značiti da su baš sve kasnoantičke 
tvrđave bile u prvo vrijeme napuštene, nema dvojbe da su se slaven- 
ske skupine držale nizinskih predjela, dok su pobijeđeni Romani bili 
potisnuti u visoka gorja. Obnova gradova, kako proizlazi iz Ljetopisa 
zagorske sklavinije, započela je za Budimira, nakon općeg pokršta- 
vanja, kada su se smirile prilike. Mislim da se navod o obnovi 
gradova po zapovijedi "kralja" Budimira ima dijelom odnositi i na 
tvrđave. Sređivanje zemlje, koje se pripisuje Budimiru, svakako je 
podrazumijevalo i jačanje odbrambene snage zemlje, a za to je 
najvažnija bila obnova tvrđava. S druge strane, izvjesno je da su na 
području "zagorske sklavinije" — još i prije Budimira, ubrzo nakon 
naseljavanja — bili osnovani gradovi u sjedištima župa po slaven- 
skom običaju: to su bila utvrđenja izgrađena na prikladnom mjestu, 
ograđena palisadama od zemlje, drveta i kamenja te osigurana sa 
rovovima. Svaka župa imala je najmanje jedan takav utvrđeni grad. 
Tu se stanovništvo sklanjalo u slučaju opasnosti. Takvih gradova, 
koji bi po terminologiji Ljetopisa zagorske sklavinije bili "napunjeni" 
(naseljeni), u jednoj župi bilo je i više, iako arheološki nisu potvr- 
đeni.! Sredinom X st. Porfirogenet nabraja "naseljene gradove" u 
južnoslavenskim zemljama, ali kako nije pobliže opisao "ostale 
sklavinije", nije govorio ni o njihovim gradovima (Katera i Desnik, 
kako je obrazloženo, nalazili su se "prema Bosni", a ne u Bosni). 
Arheološki nalazi potvrđuju pretpostavku da su pojedine tvrđave iz 
vremena kasne antike obnavljane u srednjem vijeku, pa i ranom 
srednjem vijeku, neovisno o tome što još nisu učinjena temeljita 
iskopavanja. Ivanka Nikolajević skrenula je pažnju na dva kaštela, 
koja se pripisuju kasnoj antici, gdje je "život trajao i u starijem 
srednjem vijeku". Stara imena tih kaštela ostala su nepoznata. J edan 
je Gradac u Homolju u Lepenici, a drugi Vrbljani kod Ključa." 
Vrbljane na Sani, južno od Ključa u zapadnoj Bosni, opisao je Ivo 
Bojanovski. Po njemu bi to bila "najstarija poznata slavenska utvrda 
iz ranog srednjeg vijeka u današnjoj Bosni i Hercegovini". Sudeći po 
nalazima keramike, ta je tvrđava bila korištena — možda i u dužem 
razdoblju — negdje potkraj VIII te u IX stoljeću. Bojanovski zak- 


3 Vizantijski izvori, sv. 1, 121-122. 

4. O slavenskom gradu usp. W. Henzel, Methodes et perspectives. I. Goldstein, 
Hrvatski rani srednji vijek, 172 i dalje. 

SI. Nikolajević, Kasnoantička, 439-444. 

ljučuje daje gradu Vrbljanima u ranom srednjem vijeku mogao imati 
ulogu župskoga grada. - 

Sudeći po njihovim nazivima, najstariji gradovi iz slaven- 
skoga razdoblja na području Bosne pretežno su slavenska tvorevina. 
Dok na području "zagorske sklavinije" ima mnogo hidronima i 
oronima predslavenskog porijekla, nazivi gradova uglavnom su sla- 
venskog postanka. Ali, ta se imena u pisanim svjedočanstvima prvi 
put javljaju tek počevši od XIII stoljeća. Ti gradovi vjerovatno nisu 
imali posebno značajnu privrednu ulogu. Stanovništvo gradova u 
tom razdoblju u načinu privređivanja nije se razlikovalo od seoskog 
stanovništva. Privreda je bila u potpunosti autarhična. Zanimljivi su 
u tom pogledu podaci o navodno prvom trgovačkom ugovoru vladara 
Satimira sa Dubrovnikom. Sav trgovački posao ograničio se na 
razmjenu stočarskih i poljoprivrednih proizvoda (volovi, ovce, žito), 
sa bosanske, te finog sukna (brokata), sa dubrovačke strane. Uosta- 
lom, ta razmjena bila je ugovorena samo za kraljeve potrebe. Na- 
suprot tome, ugovor između Bosne i Dubrovnika iz 1189. jamči 
široku slobodu trgovine. Trgovački ugovor sa Satimirom odražava 
krajnje nerazvijenu razmjenu. Iz takvog vidokruga valja promatrati 
i privredu ondašnjih gradova. U njima nije postojala nikakva zna- 
čajna zanatsko-trgovačka djelatnost. Stoga je razumljivo da za to 
razdoblje ne vrijedi ni tipologija kakvu je za gradska naselja u 
srednjovjekovnoj Bosni načinio Pavao Anđelić.! Obično se uzima 
da naziv gradina (bregovi nabijeni kamenom i zemljom) upućuje na 
najstarija razdoblja, sve do kasne antike, naziv gradište (opkopi sa 
vodom u ravnici, palisade, u obliku trokuta, četverokuta, okrugli) na 
najstarije slavensko doba, a nazivi grad, gradac na srednji vijek, ali 
ni to ne mora biti pouzdano mjerilo. Arheološka istraživanja otežava 
okolnost da su rane tvrđave bile građene zemljanim opkopom od 
drveta i žbuke, pa su zato materijalni ostaci uništeni." 


6. 1. Bojanovski, Ranosrednjovjekovno, 246-258. 

7 P. Anđelić, Trgovište, varoš i grad, 179-194. 

8. Relja Novaković posebno naglašava važnost istraživanja "nebrojenih gra- 
dina": "Niko dosad u našoj istoriografiji nije ni pokušao da sazna koliko ih 
tačno ima, niti da prikaže geografsku sredinu u kojoj se nalaze, a kamo li da 
pokuša da ustanovi njihovu starost i međusobni geografski odnos i pripadnost 
određenom razdoblju. Ne može se poreći da je svaka od tih gradina s razlogom 
podignuta baš na tom mestu i istoričar ne može da se ne pita zašto je baš tu 
podignuta, kao i po čijem naređenju. Istraživač se mora interesovati kakvo je 
bilo uređenje zemlje u kojoj su te gradine ili neke od njih nastale, s kakvim 
ciljem i koliki je bio obim njihovog dejstva ili moći..." R. Novaković, Gde se 
nalazila Srbija, 123. 

Za gradska naselja susreće se u Ljetopisu zagorske sklavinije, 
kao i u kasnijim dokumentima i naziv misto. Izraz misto dolazi u 
Ljetopisu kao oznaka za mjesto općenito (horus), ali i kao glavno 
mjesto, biskupski grad, civitas, "stono misto" ("i mnoge biskupe 
razdiliše po mistih", "i narediše gradovom 1 mistom zakone i običaje, 
i razdili vode i naredi gradovom i mistom dohodak"). Po "mistu" se 
nekada nazivala i čitava zemlja, a za to je najbolji primj er grad Bosna, 
po kojem se nazivala i zemlja Bosna. Granice SU se utvrđivale između 
pojedinih "zemalja" ili "mista" ("i svakom mistu postavi mejaše 1 


M S ajad; n 10 
svakom od tih mist postaviše bana i nigdi duža"). 


Ljetopis zagorske sklavinije razlikuje gradove i mista. Takvo 
razlikovanje tipično će biti i u kasnijoj Bosni. U povelji iz 1399. 
Ostoja "dili" "za milosti" i čini "zapisanija gradova i mjestom osa- 
kom že po dostojaniju jego". Tvrtko Tvrtković godine 1420. također 
čini "zapisanija" i "dili milosti" "gradovom i mistom, svakom že po 
dostojaniju jego". Skrećući pažnju na takva mjesta u poveljama, 
Pavao Anđelić kaže da je naziv mjesto ili misto opći apelativ za 
otvorena naselja u staroj Bosni. Iznosi također mišlj enje da jeu ovom 
primjeru "jasan paralelizam sa sličnim terminima u drugim slaven- 
skim zemljama".!! Pod "gradovima", kako se čini, imaju se razumi- 
jevati i tvrđave, fortifikacije, !? pod "mistima" otvorena naselja, bu- 
duća trgovišta i varoši. To su u pravilu bila središta pojedinih župa, 
ali sigurno je da su pojedine župe imale i po više "gradova" 1 "mista". 
Izraz misto može značiti isto što i zemlja, a izraz grad se po značenju 
izjednačava sa izrazom župa(nija). Tako se u tekstu Ljetopisa zagor- 
ske sklavinije kaže, kada je riječ o odlukama sabora, "po rečenih 
brveležih razdili zemlje i stavi im mejaše i tolikoje meju gradi 1 
županij". 13 "Brveleži" su, dakle, poslužili kao podloga prilikom raz- 
graničenja "zemlje od zemlje", te pojedinih župa(nija) međusobno. 


Izraz zemlja javlja se u Ljetopisu zagorske sklavinije u zna- 
čenju zemlja, općenito kraj, lat. terra, regio,aliiu značenju pokraj ina, 
pojedina zemlja (kao što Porfirogenet označava izrazom XPwPpa, 
xopiov Srbiju, Hrvatsku, Bosnu, Zahumlje). Ljetopis zagorske 
sklavinije zna iza pojmove kraljevstvo ili gospodstvo, odnosno rusag 
("i kako diljahu zemlji od zemlje, i kako biše zemlja od zemlje počto- 
vana i puk od puka i kraljevstvo od kraljevstva", "po rečenih brve- 


9 F. Šišić, Ljetopis popa Dukljanina, 399. 
10. Isto. 
11 P. Anđelić, Trgovište, varoš i grad, 141-142. 
12 O tvrđavama u Slavena vidi: J. Marguart, Osteuropdische, 4712-3. 
13. F. Šišić, Ljetopis popa Dukljanina, 398. 

ležih razdili zemlje i stavi im mejaše i tolikoje meju gradi i županij"; 
Budimir "biše sakupio od svih rusagov ki pod njim bihu").!4 Sve te 
teritorijalne odrednice nalazimo i u kasnijim dokumentima, ali Lje- 
topis zagorske sklavinije pokazuje da im je začetak u dalekoj starini. 
Nije možda slučajno da se u Ljetopisu te odrednice ne povezuju sa 
rodom, bratstvom ili plemenom, jer je očito da je rodovsko-plemen- 
sko ustrojstvo već bilo prevladano. 


2. 
CIVITAS ILI "MISTO" BOSNA 


a) "Misto" kao grad i područje 


Pavao Anđelić ukazao je da se teritorijalno-politička cjelina 
Bosna, kakva je postojala u doba bana Kulina (prije 1180. — poslije 
1204.), oblikovala mnogo ranije, pripajanjem okolnih župa(nija) i 
zemalja. Ne slažem se, međutim, sa svim pojedinostima koje Anđelić 
iznosi raspravljajući o širenju imena Bosna u prvim stoljećima 
razvitka. Anđelić razlikuje šest faza. Prvu čini naselje tipa teritori- 
jalne općine, smješteno u Visočkom polju i njegovu pribrežju. Ono 
je dugo nosilo ime Bosna, koje se proširilo na teritorij visočke općine, 
odnosno župe. U trećoj fazi ime se proširilo na čitavu zemlju, 
odnosno državu. To bi morala biti jedna od sklavinija koje su 
doseljeni Slaveni uspostavili na ruševinama nekadašnjeg Rimskog 
carstva tokom VII i VIII stoljeća. Pojam Bosna tada bi obuhvaćao 
župe Bosna, Vidogošća ili Vogošća, Vrhbosna, Lepenica, Lašva- 
-Brod i Trstivnica. To se zbilo znatno prije sredine X stoljeća. U 
sljedećoj, četvrtoj fazi, svakako prije druge polovine XI st., teritorij 
bosanske države, a time i ime Bosna, proširio se i na okolne župe: 
Uskoplje, Neretvu i Borač-Praču. U petoj fazi došlo je do stapanja 
župe Rame s Bosnom, a onda vjerovatno i Krivaje ili Kamenice. Do 
pripajanja Rame moglo je doći tek sredinom XII stoljeća. To je već 
doba bana Kulina, kada se, prema Anđeliću, u Bosnu uključuju 
prostrana područja Donjih Kraja, Usore, Soli i Podrinja (šesta fa- 
za)."? Širenje bosanskog imena i teritorija, osobito ako se uzme za 
podlogu Porfirogenetov De administrando imperio i Ljetopis zagor- 
ske sklavinije, zbilo se, po mojem mišljenju, ponešto drukčije. Vje- 
rovatno je za sve vrijeme postojanja "zagorske sklavinije" (propala 
932. ili 934.) bosansko ime na jugu ostalo nepoznato. Međutim, već 


14. Isto, 396. 
15 P. Anđelić, Studije, 9-34. 

u vrijeme održavanja Duvanjskoga sabora, a to znači prije 885-886, 
postojala je "zagorska sklavinija", koja je u Porfirogeneta registri- 
rana kao "ostale sklavinije", odnosno "Sclavorum fines" u pismu 
pape Stjepana V (VI) iz 885. godine. Ljetopis zagorske sklavinije i 
tzv. Trebinjska hronika u 23. pogl. Ljetopisa popa Dukljanina daju 
okvirne granice te sklavinije: na jugoistoku joj je "gornja strana 
Drine", a na zapadu "gora Borave" — hlivanjski kraj. Ako se može 
pouzdati u Trebinjsku hroniku, sve do osvajanja Krešimira II (949. 
— oko 969.) spadale bi u njezin sastav župe Uskoplje, Luka 1 Pliva. 
Na sjeveru "zagorske sklavinije" granica bi bila Sava, a na istoku 
granica je bila Drina. U okviru "zagorske sklavinije" Bosna bi bila 
samo jedna od zemalja, jedna od "ostalih sklavinija". Kako je već 
rečeno, još se nije ni nazivala imenom Bosna. Ime Bosna za naselje 
moglo je, po mojem mišljenju, nastati istom nakon propasti veliko- 
moravske države, 902-906. godine. Tada se ime Bosna moglo preni- 
jeti sa područja Njitre na jug. Kako je područje "zagorske sklavinije" 
u crkvenom pogledu spadalo u Moravsku nadbiskupiju ("Donja 
Morava"), to se jedno kraće vrijeme ime Morava koristilo i za zemlju. 
Imajući pred očima tu nestalnost naziva i imena nije čudno da 
Konstantin Porfirogenet sredinom X st. spominje i Bosnu (Bosona), 
i sklaviniju ("ostale sklavinije"), i Moravu ("moravski knez"), i 
"nezavisnu arhontiju". 

Čini se da je i za vrijeme postojanja "zagorske sklavinije" 
područje gornjeg toka rijeke Bosne (za koju ne znamo kako se tada 
zvala) bila političko središte. Tu je najprije nastalo "misto" Bosna, 
koje se ubrzo proširilo na zemlju te na rijeku, a zatim na cijelo 
područje nekadašnje "zagorske sklavinije". Naravno, starija imena, 
kao Usora, Sol, Podrinje, Donji Kraji, sačuvala su se i dalje. Još prije 
Borića i bana Kulina uvezan je cjelokupan državni teritorij u opsegu 
kakav vidimo u doba te dvojice vladara. Ne postoje nikakve povi- 
jesne isprave prema kojima je ijedan kraj Kulinove Bosne nekad 
pripadao bilo kojoj drugoj državnoj zajednici, odnosno bio samo- 
stalan. Kulin i Ninoslav u svojim intitulacijama ističu samo bosansko 
ime. Tek počevši od Stjepana Kotromanića, u povelji koja se datira 
oko 1325, u vladarskoj titulaturi navode se pored Bosne i druge 
oblasti: "gospodin vsim zemlam, i Soli, i Usori, 1 Dolnim kraem, i 
Hlmske zemle gospodin".!$ Nabrajanje zemalja, koje je karakte- 
ristično za sve kasnije vladarske intitulacije do pada Bosne, uvedeno 
je po uzoru na ugarsko-hrvatske vladare, ali je bilo i izraz prerastanja 
pojedinih oblasti u velikaška vlastelinstva.! 


16. A. Babić, Struktura, 3. 
17 O tome pobliže: P. Anđelić, Studije, 20-22. 

b) Civitas ili "misto" Bosna I 

I Već je Jireček zapazio da se Visoko (Podvisoki i Fojnica) 
poistovjećivalo sa Bosnom. U dubrovačkoj kancelariji XIV i XV st. 
adresom "mercatoribus in Bossina" označavalo se isto što i "merca- 
toribus in Subvisochi ili Choynica". !$ Istu postavku zastupaju Marko 
Vego, Pavao Anđelić i Đuro Basler. Prema Vegi, "Visoko se nazivalo 
Bosna sa širim područjem u bližoj okolici obuhvaćajući sela: Bisku- 
piće, Mile, Muhasinoviće, Moštre itd." Potvrdu za svoju tezu nalazi 
u abjuraciji bosanskih krstjana 1203. godine. Kraj isprave o abjuraciji 
Vego prevodi: "Rađena u Bosni (apud Bosnam) na mjestu koje se 
zove Bilino polje, i to pokraj rijeke." Prema tome, Vego smatra da 
se u spisu ne spominje rijeka Bosna, kako se obično prevodilo, već 
da je zapravo spomenuto naselje Bosna. Vego se dalje poziva i na 
Tomu Arhiđakona, koji je zapisao za heretike Mateja i Aristodija, 
sinove Zorobabelove, da su veći dio života boravili "apud Bosnam", 
u naselju Bosna. U prilog tvrdnji o postojanju naselja Bosna, Vego 
upućuje na brojne spise bosanske državne kancelarije te na niz 
dubrovačkih i drugih isprava. ? 


Potrebno je u ovoj prilici raspraviti gdje se nalazilo Brdo s 
katedralnom crkvom iz povelje Bele IV iz 1244. godine. Po mojem 
mišljenju Brdo je istovjetno sa Debelim Brdom i Soukbunarom, gdje 
se nalazila i vrhbosanska varoš.?" Ova pretpostavka o lokaciji Brda, 
odnosno Vrhbosne, potvrđena je zapisom u turskom katastarskom 
defteru iz 1468. godine. Tu se spominje staro trgovište, koje je 
pripadalo "vakufu Isa-begove zavije". Objašnjenjem lokaliteta koji 
se spominju zajedno sa starim trgovištem, Šabanović je zaključio da 
se nalazilo na potoku Koševi, a to znači da su Staro trgovište i Stara 
varoš identični.!?! 


Nema dvojbe da se jezgra najstarije Bosne smjestila na potezu 
od grada Visokog niz Bosnu, obuhvaćajući Visoko (Podvisoki), 
Biskupiće, Mile (današnje Arnautoviće) i Moštre. Tu bi onda bio 
"civitas Bosna", po kojem je cijela zemlja prozvana Bosnom. Riječ 
civitas u XI i XII st. označava grad gdje je biskupovo sjedište, pa 
kada se ono premjestilo iz visočkih Biskupića u vrhbosansko Brdo, 
onda je umjesto Visokog kao "civitas" vrijedilo Bosna Brdo na 
području današnjeg Sarajeva. Zato "civitas et diocesis Bosnensis" iz 


18. K. Jireček, Die Handelsstrassen, 29. 

19. M. Vego, Postanak imena, 109-118. 

20 M. Hadžijahić, Vrhbosna i Sarajevo, 1-23. 

21 H. Šabanović, Postanak i razvoj Sarajeva, 79. 


pisma pape Inocenta IV od 20. 7. 1246. podrazumijeva Brdo, a to 


vrijedi i za druge spise u kojima se spominje "civitas" iz kratkotraj- 
nog razdoblja kada se "civitas Bosna" nalazila u Brdu.?? 


3. 
OBLIKOVANJE VLADAJUĆIH SKUPINA 


Uspostavljanjem i učvršćivanjem političke vlasti dolazilo je 
do izdvajanja jednog društvenog sloja. Iako se stalno naglašavalo 
načelo svenarodnog udjela u vlasti, tako da se čak u feudalnoj Bosni 
govorilo o "izboru" kralja, činjenica je da se od najstarijih vremena 
ističu pojedinci, odnosno vladajući rodovi koji drže pozicije društve- 
ne moći. Već iz akata Duvanjskoga sabora očito je da su se izdvojile 
pojedine porodice i rodovi. Isto proizlazi i iz vijesti Porfirogeneta te 
Lava VI u Taktikonu. Bez obzira na okolnost da se u Ljetopisu 
zagorske sklavinije za Duvanjski sabor navodi da se na njemu sastao 
"vas puk zemlje", "od svih rusagov", "veće jazikov", sigurno je da 
su već tada bili na djelu tokovi odvajanja vladajućeg sloja od mase 
stanovništva. Duvanjskom saboru pripisivao se općenarodni karak- 
ter, a takve su trebale biti i sve narodne skupštine sazivane redovito 
i u posebnim prilikama. Opis Duvanjskog sabora kakav je dat u 
Ljetopisu zagorske sklavinije poslije se, u odnosu na Bosnu, izra- 
žavao formulom "sva Bosna", "sav rusag bosanski". Na bosanskom 
stanku iz tih kasnijih vremena nisu aktivno sudjelovali svi slobodni 
ljudi, već samo vlastela. Narod je katkad aklamacijom prihvaćao 
donesene odluke.? Na Duvanjskom saboru potvrđen je vladajući sloj 
u Budimirovu "gospodstvu", vojno ustrojstvo i položeni su temelji 
crkvenoj organizaciji. Osim "kralja", od predstavnika vladajućeg 
sloja u Ljetopisu zagorske sklavinije spomenuti su banovi, duži 
(hercezi), knezovi i satnici. Prema 9. pogl. Ljetopisa zagorske skla- 
vinije, vladajuće položaje držali su od "pupkorizine plemeniti", koji 
"učine kneze od svoga kolina".?+ Izrazi pleme i plemeniti znače rod, 
a izraz pupkorizma, "od poroda". Izdvajanje se odvijalo i po kriteriju 
bogatstva. Prema Jirečekovim i Grekovljevim istraživanjima nazivi 
zemljišnih posjeda, sela, odnosno seoskih općina, često su već u IX 
i X st. izvođena od ličnih imena.?? Prema tom kriteriju, na području 
"zagorske sklavinije" dva veleposjeda (u Butmiru i Ludmeru) pri- 


22. Codex diplomaticus, sv. 4, 297 1 322. 

23 M. Dinić, Državni sabor. 

24. F. Šišić, Ljetopis popa Dukljanina, 399. 
25. K. Jireček, Panonija u IX. stoljeću, 62-63. 

padala bi Budimiru (IX st.), a selo Tihomir pod Romanijom županu 
Tihomilu (X st.).2$ Pojava takvih imena u slavenskim zemljama 
karakteristična je upravo za IX stoljeće. Osim vladara, dolaze u obzir 
knezovi i župani, po kojima bi mogli dobiti imena pojedini to- 
ponimi.?" 

Na Duvanjskom saboru precizirano je koliko iznose dohoci 
"banom i hercegom i knezom i satnikom". Svaki sudija "ima kralju 
davati sveti dio dohotka".2$ Kako to razdoblje obilježava izrazita 
naturalna privreda, to se pod "dohotkom" imaju razumijevati stoka i 
uopće prihodi u naturi. Prihodi su ubirani i od globa, a jedan od izvora 
bio je i ratni plijen. Zakon sudnij ljudem propisuje da jedna šestina 
ratnog plijena pripada knezu, a sve drugo jednako se raspoređuje 
među "velike" i "male". Ako bitku predvodi župan, njemu pripada 
knežev dio. Međutim, ako neko od njih, ili od "kmetova" ili "prostih 
ljudi", pokazujući odvažnost, učini podvig — treba primiti od kneza 
ili vojvode označeni knežev dio. Njima je — stoji također u tekstu — 
dovoljna kneževska čast.?? 


Kao i u drugih Slavena, i u "zagorskoj sklaviniji" javljaju se 
robovi kao najniži sloj na društvenoj ljestvici. Najčešće su to bili ratni 
zarobljenici, ali su i vlastiti podanici mogli pasti u ropski status po 
kazni. U 6. pogl. Ljetopisa zagorske sklavinije spominje se kako je 
kralj Ratimir bio veliki neprijatelj kršćana i želio "zatrti i mist 


krstjanska raščini, a krstjane u hlapstvo obrati",29 


Prijelaz od manje-više egalitarnog društva na društveno ras- 
lojeno društvo, bio je u svakom slučaju praćen sukobima, prije svega 
borbom za vlast. Zahvaljujući svojoj privrednoj moći, pojedine 
porodice i rodovi postaju vodeći. Zanimljivo je svjedočanstvo Kon- 
stantina Porfirogeneta u Životu Bazilija o pojavi da su južnoslaven- 
ska plemena imala "nepostojanu vlast prema osobnoj hrabrosti". U 
borbi za vlast pobjeđivali su oni koji su bili hrabriji, ali su se borbe 
nastavljale i vlast se mijenjala. U takvom nesređenom stanju nađen 
je kompromis da Bizant postavlja arhonte iz reda domaćih rodova, 
ali one "koje su oni htjeli i izabrali od roda od kojega su oni željeli i 
voljeli". Tako bi došlo do ustaljivanja vlasti: "I od tada do danas", 


26. P. Anđelić, Bobovac i Kraljeva Sutjeska, 241. 

27 O tome vidi: L. Niederle, Manuel de l'antiguite slave, 210. K. Kadlec, 
Prvobitno slovensko pravo, 69-170. 

28. F. Šišić, Ljetopis popa Dukljanina, 400. 

29. Vizantijski izvori, sv. 1, 131. 

30 Vizantijski izvori, sv. 2, 79. 

veli Porfirogenet, "arhonti kod njih su iz istih rodova, a ne od nekog 
drugog."?! Isto tvrdi i Ljetopis zagorske sklavinije. 


4. 
ŽUPANIJSKO UREĐENJE 


Začetke političke vlasti valja tražiti u župama, kao stalno 
nastanjenom, zaokruženom području koje su nastanjivali pojedini 
rodovi. Za tu vrstu rodbinske organizacije Ljetopis zagorske skla- 
vinije ima izraz kolino ili pleme. Zupa je, dakle, prvobitno rodbinska 
i ujedno politička organizacija. Župe su ustrojene i vojnički, na čelu 
sa satnicima. Svaka župa imala je najmanje jedan grad — "misto". To 
je bio, u najmanju ruku učvršćeni brežuljak, gdje su se u vrijeme 
opasnosti sklanjali ljudi i stoka. Na čelu župe stajao je župan, koji je 
bio biran, ali ima slučajeva da se položaj i nasljeđivao. Protokom 
vremena župani su se pretvarali u vlasteline, a župe u vlastelinstva. 


Jedan primjer djelovanja staraca-župana opisan je u Ljetopisu 
zagorske sklavinije kada se govori o tome kako je kralj Budimir 
razmišljao o sazivanju sabora na Duvanjskom polju. Budimir "skupi 
sve starce i mudrace gospodstva svoga i poče njim od volje i 
odlučenja govoriti, moleći da (tko) o bojem redu pomislio i tomu da 
se najde način k volji i misli kraljevoj". To vijećanje, međutim, bilo 
je kralju od slabe pomoći: "I tako stojeći nikoliko dan, nitkor ne bi, 
tko bi tomu umil red najti i kralju niti put ukazati od odlučenja 
njegova. "?? Postavlja se pitanje jesu li ovi "starci i mudraci" Budimi- 
rova "gospodstva" činili neko tijelo, ili su to bili "ad hoc" izabrani i 
pozvani prvaci. Smatram da su to bili župani i ugledniji iskusniji ljudi 
koje je kralj pozvao da bi se sa njima savjetovao." Starci i mudraci 
isto su šta i Porfirogenetovi "starci-župani". 


Najkasnije u X st., a vjerovatno i u vrijeme održavanja Duvanj- 
skog sabora, župe su nazivane i županijama (Porfirogenet, Ljetopis 
zagorske sklavinije). To znači da je ojačao položaj župana u odnosu 
na pučanstvo župe.)f Na Duvanjskom saboru županije su razgra- 
ničene prema starim povlasticama, što znači da su imale određenu 


31 Konstantin Porfirogenet, De administrando imperio, gl. 29, 68-69. 

32. F. Šišić, Ljetopis popa Dukljanina, 394-395. 

33. Ljetopis zagorske sklavinije spominje "starce", dok latinska vezija Ljetopisa 
popa Dukljanina govori samo o "svim mudrim ljudima" ("omnes sapientes"). 

34. O županijama u Hrvatskoj te o titulama i ovlastima župana vidi: I. Goldstein, 
Hrvatski rani srednji vijek, 151 i dalje. 

samostalnost. Rodovi su još uvijek bili osnovni politički subjekti, 
tako da su tokovi objedinjavanja župa(nija) u "zemlje" bili prilično 
usporeni. Porfirogenet navodi da su vladali starci-župani koji su bili 
samostalni i nezavisni, ne pokoravajući se leve" 


Drugo tumačenje bilo bi da je pismo naslovljeno svim južno- 
slavenskim "regnumima" i cjelokupnom narodu Slavonije, a to znači 
i zemljama izvan Splitske metropolije, konkretno i "ostalim skla- 
vinijama", za koje se — ako i nisu dijecezanski spadale pod Splitsku 
metropoliju — imala brinuti kao o svom najbližem misijskom pod- 
ručju. Važno pitanje tiče se broja župa(nija) na području "zagorske 
sklavinije", odnosno Bosne. Odgovor možda daje podatak u Lje- 
topisu zagorske sklavinije da je svakom banu bilo dodijeljeno sedam 

_ satnika, što bi moglo značiti sedam predstavnika pojedinih županija 
odnosno plemena. Marulić je ovdje precizniji kada kaže da su neki 
banovi zapovijedali nad sedam centuriona. Dakle, prema tom tekstu 
samo je uz neke banove stajalo sedam satnika, koje su — kako 
proizlazi iz teksta — "izašiljali svake zemlje ljudi".?$ Broj od sedam 
županijskih predstavnika mogao bi se odnositi najprije na bosanskog 
bana. Zemlja -- ne znamo kako se u doba Duvanjskog sabora nazi- 
vala! — mogla je tada imati sedam župa(nija), odnosno sedam ple- 
mena. Pavao Anđelić kaže o županijama: "Sticajem prilika, neke 
župske organizacije su povremeno postizale visok stepen političke 
autonomije. Takav se zaključak nameće kada se posmatra specifičan 
položaj nekih starih župa u okvirima bosanske države. Tako npr. 
posebni predstavnik župa Zagorja, Neretve, Rame i Uskoplja u 
bosanskom državnom vijeću pokazuje da se još u prvoj dekadi 14. 
stoljeća respektirala pojačana individualnost ovih župa. Opreznim 
zaključivanjem može se dokučiti da su sve ove župe prije stupanja u 
državnu zajednicu sa Bosnom bile politički samostalne."?7 Raspad 
županijskog uređenja o kojem govori Anđelić vidi se i na primjeru 
Trebinja. Za župu Trebinje zna se kada je prerasla u arhontiju. Prema 
spisu De administrando imperio to se zbilo za župana Krajine, sina 
Beloja. Njemu je srpski arhont Vlastimir (sredina IX st.) dao svoju 
kćer za ženu i postavio ga arhontom. Ali i prije, a i poslije toga, 
Trebinje je stajalo u bližoj vezi sa Srbijom." Može se pretpostaviti 
da su u sličnom odnosu bile i pojedine župe-zemlje na području 
buduće Bosne. 


35 Konstantin Porfirogenet, De administrando imperio, pogl. 29, 68. 

36. F. Šišić, Ljetopis popa Dukljanina, 307, 398. 

7 P. Anđelić, Studije, 12-13. 

8. Konstantin Porfirogenet, De administrando imperio, pogl. 34, 93-94. 

UVEZIVANJE ŽUPA(NIJA) U ZEMLJU BOSNU 

Slaveći svoga djeda Bazilija I (867-886), Porfirogenet je go- 
vorio o njegovu uspješnom nastojanju da slavenska plemena potčini 
bizantskoj vlasti. Podvrgnuo je oštroj kritici vladare prethodne amo- 
rijske dinastije (820-867), kada su se ta plemena odmetnula od carske 
vlasti te postala "samoupravna i samostaina, pokoravajući se isk- 
ljučivo svojim arhontima". Car Bazilije uspostavio je svojom po- 
litičkom umješnošću i uz pomoć crkve ponovno bizantsku vlast: 
"Poslije njihova pokrštavanja postavi im tada arhonte koje su oni 
htjeli i izabrali, od roda od kojeg su oni željeli i voljeli." Porfirogenet 
dalje navodi: "I od tada do danas arhonti su u njih iz istih rodova i ne 
iz nekog drugog." Prije Bazilijevih reformi plemena Hrvati i Srbi i 
Zahumljani i Travunjani i Konavljani, i Dukljani i Pagani imali su 
kao glavare samo "starce-župane", "na isti način kao i ostale sklavi- 
nije"? Arhonti su bili bizantski činovnici koji su se u tim zemljama 
regrutirali iz određenih rodova koji su uživali povjerenje svojih 
saplemenika. 


Ljetopis zagorske sklavinije također govori o političkim refor- 
mama koje su uslijedile nakon Duvanjskog sabora, a to će reći upravo 
u Bazilijevo doba. Ljetopis, naime, izvještava kako na Duvanjskom 
saboru "svakome mistu (zemlji) postaviše bana, a nigdi duža". Sva- 
kom banu dodijeljeno je sedam satnika koje je narod birao. Nasuprot 
tome, duži (hercezi) sudili su (upravljali) s "pet knezov".0 Knezaje 
postavljao ban, odnosno duž "od svoga kolina", pa je dakle zavisio 
od duža i nije bio biran od naroda. Ustroj, na čelu sa banom, odgovora 
onome kakav je bio u "ostalim sklavin:jama" (bosanski, usorski 
banovi, "ban veliki", valjda u odnosu na ostale banove "zagorske 
sklavinije"), a duži su isto što i arhonti. Kako dalje Ljetopis zagorske 
sklavinije govori o biranju banova i duža iz istih plemenitih porodica 
("od pupkorizine plemeniti"), time potvrđuje Porfirogenetov podatak 
prema kojem su po odredbi cara Bazilija južnoslavenskim ple- 
menima vladali arhonti iz reda njihovih saplemenika. Porfirogenet 
je svoje tvrdnje o neprekidnosti dinastičkog kontinuiteta i konkretiz- 
irao, donoseći vladarske kataloge za Srbiju, ali i za neke druge 
zemlje. Potvrdu takvog odnosa između bizantskog suvereniteta i 


39. Isto, pogl. 34, 68-69. 

40 F. Šišić, Ljetopis popa Dukljanina, 307, 398. Latinska verzija je i ovdje 
protivrječna: spominje bana, duže, župane, knezove i satnike, tj. centurione 
"od plemenitih ljudi istoga područja". To također potvrđuje da je Ljetopis 
zagorske sklavinije stariji. 

domaćih vladara u Hrvatskoj pruža Toma Arhiđakon. Spominjući 
hrvatskog kralja Držislava (969 - 997), Toma kaže: "Od ovog Drži- 
slava ostali njegovi nasljednici nazivali su se kraljevi Dalmacije i 
Hrvatske. Primali su, naime, znakove kraljevskog dostojanstva od 
carigradskih careva i zvali su se njihovim eparsima ili patricijima. 
Imali su, naime, po naslijeđu otaca i pradjedova njihova podrijetla 
gospodstvo kraljevstva Dalmacije i Hrvatske. "?! 


. Posebno je značajno ono šta Ljetopis zagorske sklavinije na- 
vodi o satnicima: "I učinivši satnike, ki satnici biše nad stotinu ljudi 
i te satnike učiniše svake zemlje ljudi. I daše svakome banu sedam 
satnikov i da budu rečeni satnici s bani puku suditi, a duži ali ti s 
hercezi, pet knezov i da s njim pravo sude puku. I zapisaše česti i 

|! dohotke banom i hercegom i knezom i satnikom. I odlučiše da svaki 
knez prizove jednog satnika i da nima prez rečenoga reda nijedan sud 
biti tvrd...""2 Ovo je nedvojbeno dragocjeno svjedočanstvo jer poka- 
zuje da je i u dalmatinskoj unutrašnjosti vrijedila upravna, sudska i 
vojna organizacija po stotinskom rasporedu. Taj ustroj, ostvaren 
unutar rodovskog poretka, poprimio je vremenom teritorijalna obi- 
lježja pa su se po stotinskom rasporedu organizirala sela i sve ostale 
više teritorijalne jedinice. Rodovi su davali odrede za vojsku, a sa 
stalnim nastanjivanjem i učvršćenjem ta početna organizacija izrasta 
u trajne vojno-teritorijalne jedinice. Stotinski raspored analogan je 
starogermanskom centenaru. Već je Tacit, opisujući staro germansko 
vojno uređenje, dovodio u vezu njihovo rodovsko uređenje i vojnu 
organizaciju, navodeći da je svaka župa (pagus) davala po stotinu 
momaka raspoređenih u porodicama i rodovima. Drukčije nije moglo 
ni biti u južnoslavenskim zemljama. Kada se govori o sudstvu, to da- 
kako ne treba razumijevati u današnjem smislu te riječi. Sudstvo i 
uprava bili su izmiješani. Prema tome, izrazom "puku suditi" obuh- 
vaćeni su i sudstvo, i uprava, pa to znači isto što i "vladati". Ono što 
posebno obilježava taj poredak jeste njegov demokratski karakter, 
koji proizlazi iz izbornosti satnika. Ovdje najočitije dolazi do izražaja 
poredak za koji je uobičajen naziv "vojna demokracija". U djelokrug 
satnika, koji su po postanku prije svega vojni zapovjednici, spadalo 
je i naplaćivanje poreza te poslovi suđenja u najširem smislu te riječi 
("dijeljenje pravde"). Svi ti poslovi iz djelokruga satnika izričito se 
navode u Marulićevoj redakciji, koji je, kako se čini, imao bolji 
predložak nego što je to sačuvani hrvatski tekst. 


41 Toma Arhiđakon, Kronika, XIII, 43. 
42. F. Šišić, Ljetopis popa Dukljanina, 399-400. 

Nazivi kraljevstvo za zemlju, a kralj za vladara uobičajene su 
odrednice u slavenskim zemljama u ranom srednjem vijeku. Mihajlo 
Lanović objasnio je to sljedećim riječima: "Naziv se "kralj? izvodi, 
kako je poznato, od imena cara Karla Velikoga, koji je prvi došao u 
tješnje veze sa tadanjim Slavenima, napose s polapskima, češkima, 
moričkima, panonskim i hrvatskima. Preko Poljaka prešao je taj 
naziv, u obliku 'krol' odnosno 'korol!' i k Rusima, pa je tako poste- 
peno postao općeslavenskim nazivom vladara, premda ga u starijim 
slavenskim spomenicima ne nalazimo". Naziv kralj, rex, ne pret- 
postavlja da je dotična ličnost krunjena. Tako je po Ljetopisu zagor- 
ske sklavinije postojalo kraljevstvo Slavena na čelu s kraljem i prije 
nego što na Duvanjskom saboru " gardinali i biskupi s voljom svoga 
puka posvetiše kralja i potvrdiše u kraljevstvo i svim zemljam ke pod 
njim bihu, zapovidiše i volju kraljevu i ostatka njegova." U novije 
vrijeme problemom naslova, konkretno hrvatskih vladara, bavio se 
Ivo Goldstein. On utvrđuje da su se na kamenim spomenicima i u 
pisanim izvorima od prve polovine IX st., a osobito do kraja XI st., 
hrvatski vladari različito nazivali: rex, dux, princeps, comes, index, 
dux magnus, zatim eparh i patricij. Ti nazivi ne javljaju se hro- 
nološkim redom, jedan za drugim, već se prepliću. Titula rex, koja 
se prevodi imenicom kralj, bila je najviša titula hrvatskih vladara. To 
može biti oznaka za samostalnog i moćnog vladara i ne pretpostavlja 
uvijek krunidbu." I prema toj analizi može se zaključiti da naziv 
kralj u Ljetopisu zagorske sklavinije nije anahronizam. Vrijedno je 
napomenuti da naziv kralj za glavara "zagorske sklavinije" nije 
poznat samo spomenutom ljetopiscu. Naziv kralj razabire se i iz 
jednog podatka Ibn Halduna ("slavonski kralj Duka"), a i u pismu 
Hazdaja Ibn Šapruta iz 959. spomenut je "kralj zemlje Gebolim" 
(Zagorja).{$ "Kraljem Slavena" ("rex Sclavorum") nazvan jei Mihaj- 
lo Višević u južnoitalskom zapisu o njegovu zauzeću Siponta 926. 
godine. U pojedinim slučajevima "kraljem" se nazivao i neretljanski 
vladar ("gospodin Berigoj, kralj Primoraca sa ostalim županima"), 
zatim kralj Slavac i dr. 7 Ljetopis je težio u "ostale sklavinije" 
uključiti sve južnoslavenske zemlje, da bi svoja izlaganja učinio što 
važnijim, ali opisuje zapravo stanje samo u "ostalim sklavinijama". 
Na jednom mjestu u opisu Duvanjskoga sabora ljetopisac se odao, 


43 M. Lanović, Ustavno pravo, 209. 

44. F. Šišić, Ljetopis popa Dukljanina, 397. 

45. I. Goldstein, O latinskim i hrvatskim, 141-164. Isti, Hrvatski rani srednji vijek, 
241-247. 

46. V. Mažuranić, Gebelim, 28-39. 

47 F. Rački, Documenta, 393. N. Klaić, Povijest Hrvata, 70, 291. 

otkrivajući daje postojalo više "kraljevstava". To znači da je Budimir 
mogao biti kralj samo jedne od "kraljevina" koje su sudjelovale na 
saboru. Govoreći o sadržaju "privilegija starih" pribavljenih iz Rima 
i Bizanta, ljetopisac navodi da se iz njih vidjelo "kako diljahu zemlju 
od zemlje" i kako "biše zemlja od zemlje počtovana, i puk od puka i 
kraljevstvo od kraljevstva..."7$ Na Duvanjskom saboru bilo je, dakle, 
zastupljeno ne samo više zemalja, nego i više kraljevstava, pa je kralj 
Budimir mogao predstavljati jedino "zagorsku sklaviniju". 


Kasnije je u Bosni i Usori, a možda i u Donjim Krajima 
poglavar zemlje bio ban. To je titula koja se pojavljuje i u drugim 
južnoslavenskim zemljama, ali ne za vrhovnog poglavara." Što se 
tiče "duževa", oni su bili manje ograničeni utjecajem satnika koje je 
birao narod. Slično se može reći i za knezove, koji su morali biti od 
banova, odnosno duževa "kolina". Kasnija vlastela i velikaši regru- 
tirali su se prije svega iz tih redova. Sam naziv duži (od lat. dux) u 
bizantskoj političkoj sferi značio je isto šta i carski namjesnik. Važno 
je uočiti da se naziv dux za hrvatske vladare ("dux Chroatorum") 
održao sve do Tomislava. U Bosni se i knez javlja u osobenoj ulozi. 
Kao što je poznato, pod knezom se u ranom srednjem vijeku obično 
razumijeva glavar zemlje. Rački smatra da je knez isto što i arhont, 
princeps." Prema Ljetopisu zagorske sklavinije, kneza postavljaju 
banovi, odnosno duži, "od svoga kolina". Oni su potčinjeni bano- 
vima, odnosno dužima. Pet knezova bilo je dodijeljeno dužima, "da 
s njimi pravo sude puku".?! Protokom vremena naziv knez dobio je 
različite sadržaje u pojedinim južnoslavenskim zemljama. 


6. 
NEKA OBILJEŽJA BOSANSKE 
PROTODRŽAVE 


"Zagorska sklavinija" ne može se tretirati kao država u kla- 
sičnom smislu riječi. To je sklavinija, slavensko područje koje je bilo 
izvan domašaja bizantske vlasti, ali još nije imalo državnu organi- 
zaciju. Sudeći prema Porfirogenetu, sklavinije su predstavljale skup 
župa, slabije ili jače povezanih, na čelu sa starcima-županima. "Za- 
gorska sklavinija" odlikuje se time što je trajala duže negoli druge 


48. F. Šišić, Ljetopis popa Dukljanina, 397. 

49. M. Lanović, Ustavno pravo, 97-102. Codex diplomaticus, sv. 4, 239. 
so F. Rački, Nutarnje stanje, 126. 

si V. Mažuranić, Pravno-povjesni rječnik, 514-516. 


sklavinije, a. bila je najstarija među njima. Na njezinu prostoru 
susretale su se arhaične slavenske ustanove još i u kasnom srednjem 
vijeku. Ti ostaci starog društvenog ustrojstva već su uočeni u histo- 
riografiji, osobito u radovima Sime Čirkovića i Pave Anđelića. 


U najužoj vezi sa tim slavenskim ustanovma, prije svega sa 
župnim ustrojstvom, stoji i etnički sastav stanovništva "zagorske 
sklavinije". Smatram da je "zagorska sklavinija" slavenska etnička 
tvorevina, pri čemu valja napomenuti da se etnička primjesa staro- 
sjedilačkog stanovništva u slavenskoj masi bila neznatna, a time i od 
malog značaja. Osnovnu masu stanovništva "zagorske sklavinije" 
činili su Slaveni, Hrvati, Normano-Slaveni i Velikomoravljani u 
Zahumlju, Srbi, te poljsko pleme Vislana. Oni su asimilirali staro- 
sjedioce Romane. Slaveni — Hrvati i Srbi su se naselili u vremenski 
odvojenim najezdama. Čini se da su neizdiferencirane slavenske 
mase bile znatno brojnije negoli Hrvati i Srbi. Normano-Slaveni 
također su donijeli neka posebna etnička obilježja. Prema Ljetopisu 
zagorske sklavinije, novopridošlo stanovništvo bilo je činilac stabil- 
nosti. Napokon, Četvrta velika seoba, ona iz Velike Moravske počet- 
kom X. st., označila je, kako se čini, prekretnicu u kulturnom i 
privrednom životu Bosne. Sudeći po tragovima u toponomastici 
Bosne, ovo stanovništvo bilo je vrlo brojno. Dubrovački izvori 
dovode u određeni odnos bosansku i velikomoravsku vladajuću 
dinastiju. Anonim pod godinom 972. govori o nekom kralju "della 
linea de Moravia de Harvati", koji je u rodu sa "bosanskim kraljem". 
Dalje pripovijeda kako je taj "hrvatski kralj iz Moravske" protjerao 
iz Bosne nekog "Signor Ducha d' Albania", koji je prije toga savladao 
"bosanskog kralja". Dubrovčani su bili s Dukom pa ih je zato 
bosanski kralj počeo proganjati."? Razzi kaže da je u ratu s Dukom 
iz Albanije ubijen bosanski kralj, "koji je potjecao iz Moravske" 
("della stirpe di guelli di Moravia").?? 


Svakako se valja složiti s Ostrogorskim da su sklavinije pret- 
hodile vlastitoj bosanskoj državnoj organizaciji, ali to ne znači da se 
tu već nisu nalazile klice državne organizacije." Te klice vidim prije 
svega u činjenici da se u "zagorskoj sklaviniji" javlja raslojeno 
društvo — vladari i podanici. To se zapaža već u župama, koje se 
počinju nazivati županije. Određeni geopolitički razlozi također su 
doprinosili državnom konstituiranju čiji su začeci prepoznatljivi već 


52. Annales ragusini Anonymi item Nicolai de Ragnina, 22. 

53 S. Razzi, La Storia di Raugia, 28. Razzi je najmanje pouzdan od svih 
dubrovačkih kroničara. Op. redaktora. 

54 G. Ostrogorski, Vizantija i Južni Slaveni, 3-14. 

u "zagorskoj sklaviniji". Porječju Bosne u gornjem toku, gdje je 
dolina Bosne najšira, pripada matična uloga u oblikovanju prvih 
početaka bosanske države. Geografski položaj državne jezgre u 
visočkom kraju znatno je doprinio procesu plemenskog i teritorijal- 
nog zbližavanja i sjedinjavanja u veću cjelinu. Iz eponimne Bosne 
moglo se ići niz dolinu Bosne, Vrbasa i Drine. Manje riječne doline 
(Miljacka, Prača, Lepenica, Usora itd.) odigrale su također određenu 
ulogu, vodeći iz jednog područja u drugo. Dolina Neretve, koja 
pripada jadranskom slivu, imala je važniju ulogu za razvoj Herce- 
govine, ali se i Bosna tim putem povezivala sa Jadranom. 


U tim integracijskim procesima značajnu ulogu imala je i 

mreža puteva naslijeđena još iz rimskih vremena. Ceste su uglavnom 

. vodile dolinama rijeka, ali uzvisinom. Tako je dolina Bosne bila 

transverzalno i dijagonalno povezana mrežom cesta, pa je i od 

Narone Neretvom i preko Boraka u Zahumlje išla cesta i spajala 

unutrašnjost Bosne s morem. Osim magistralnih, postojao je niz 
regionalnih i lokalnih puteva, koji su povezivali naselja.?? 


Postavlja se pitanje: Kakva je bila uloga Crkve pri uspostav- 
ljanju pravne protodržave, a zatim i države Bosne? Porfirogenet je 
vidio jačanje političke uloge Bizanta upravo u penetraciji posred- 
stvom Crkve. Slabost bizantske vlasti u "zagorskoj sklaviniji" bila je 
vezana i uz organizaciju Crkve. U Porfirogenetovim spisima De 
administrando imperio, kao i u Vita Basilli jasno je istaknuto kako 
je Bizant preko Crkve širio politički utjecaj po "zagorskoj sklaviniji". 
Crkvajje bila gotovo neovisna. Cirilometodska crkvena organizacija, 
između Rima i Carigrada, doprinosila je političkom osamostalji- 
vanju. To se nastavilo i kada su ćirilometodski samostani prerasli u 
krstjanske hiže i kad je Crkva bosanska postala prevladavajućom 
snagom u bosanskoj srednjovjekovnoj državi. Osim toga, kristijani- 
zacijom su prevladani sukobi između vladajućih poganskih Slavena 
i pobijeđenog latiniziranog stanovništva, koje je ispovijedalo kršćan- 
stvo. To se lijepo vidi iz Ljetopisa zagorske sklavinije, koji svjedoči 
da se rješenjem pitanja Romana, koje je uslijedilo tek nakon kristi- 
janizacije, moglo pristupiti neophodno potrebnim političkim refor- 
mama, koje su našle svoj izraz na Duvanjskom saboru. 


SS O putevima u Bosni i Hercegovini u rimskom razdoblju usp. E. Pašalić, 
Romische Strassen. Isti, Antička naselja. I. Bojanovski, Dolabelin sistem. Isti, 
Prilozi za topografiju. 

PREDSLAVENSKO NASLIJEĐE 


Bosna je nastala na teritoriju Rimskog carstva pa se kao važno 
nadaje pitanje: Postoji li kontinuitet između kasne antike i ranog 
slavenskog razdoblja na tom području? Đuro Basler, koji se bavio 
proučavanjem kasne antike u Bosni i Hercegovini, došao je do 
sljedećeg zaključka: "Na starim ilirskim plemenskim područjima 
izrast će tokom vremena nove srednjovjekovne upravne tvorevine, 
tako zemlja Bosna na tlu starih Desidijata, a Hum u zemlji Daorsa. 
Pa i manje upravne jedinice, župe, vežu se za stare ilirske gradove. 
Tu i tamo zatičemo još i u srednjem vijeku neki blijedi odbljesak 
rimskih municipija, tako naselje Bosna u području Visokog, što će 
po svoj prilici biti neki analogan rimsko-provincijskom i slavensko- 
-rodovskom poimanju zajednice. Vrijeme antike izgleda kao da je 
bilo predviđeno u nekoj sporednoj epizodi, jer sada Iliri i Slaveni 
postaju nosioci nove simbioze — oni traže način zajedničkog života, 
dok spomenici antike ostaju kao /oca sacra zaboravljeni u ruševi- 
nama sve do naših dana."?$ Ovo teritorijalno naslanjanje određenih 
slavenskih tvorbi i ustanova na predslavensko, prije svega antičko 
naslijeđe, zapravo je posljedica određenih geopolitičkih zadanosti. 
Ako se, naprimjer, teritorij župa veže za staroilirske gradine ili 
etnički smještaj Desidijata za područje buduće Bosne, to samo po- 
kazuje da su jedni te isti geografski uvjeti dali osnovu i za buduće 
naseobinske aglomeracije. Starosjedilačko stanovništvo asimiralo se 
primivši slavenski jezik. Nije se mogla trajno održati razlika između 
pobjedničkih osvajača i pokorenih starosjedilaca. Starosjedioci u 
"zagorskoj sklaviniji" nestali su, ali su ostavili svoje tragove u 
kulturnom nasljeđu te u antropološkom tipu stanovništva tog pod- 
ručja.)" Petar Skok smatra da su sredozemni gradovi ujedinjavali 
slavensko zaleđe i utjecali na njega. U zaleđu Epidaura, Ragusije i 
Kotora uspostavljaju se najstarije srpske državice Duklja i Travunija. 
U zaleđu Zadra i Splita rađa se stara hrvatska država. Na toj osnovi 
Skok zaključuje da su u zaleđu jačih dalmatinskih gradova redovno 
nastajale slavenske državne tvorevine koje su se mogle oduprijeti 
Bizantu." 


56. Đ. Basler, Arhitektura kasnoantičkog, 162. 

57 O pitanjima kontinuiteta i diskontinuiteta vidi: I. Goldstein, Hrvatski rani 
srednji vijek, 93 i dalje. 

58. P. Skok, Dolazak Slavena na Mediteran, 98. 

8. u | 
GORŠTAČKA I RATARSKA SASTAVNICA 


I Nastanjujući se u nove krajeve sa svojim porodicama i sta- 
dima, slavenski rodovi zauzimali su plodnije krajeve, pa i pašnjake 
te odatle istiskivali starosjedioce, koji se povlače u brda i u utvrđena 
mjesta. Očito je onda da su novi naseljenici bili vojno nadmoćniji u 
odnosu na starosjedioce, koji su, kao pobijeđeni, morali napuštati 
svoja naselja i skrivati se, kako je to opisano u Ljetopisu zagorske 
sklavinije. Uostalom, prva jezgra Bosne nastala je u polju, i to 
Visočkom. Može se smatrati da su već u IX st. slavenski naseljenici 
na području današnje Bosne i Hercegovine napustili polunomadski 
način života, tako da su se uz stočarstvo bavili u većoj mjeri i 
poljoprivredom. To se zaključuje iz činjenice da su naseljavali plod- 
nije krajeve, koji su činili jezgru župa. Župe koje su naseljavali 
pojedini rodovi najstariji su oblik političkog okupljanja i organizi- 
ranja. 


Podjela na gorštačke i ratarske skupine važna je u tokovima 
oblikovanja država. Prema rasprostranjenom narodnom poimanju, 
nazivima bosna i bosanac označavali bi se gorštaci, gorani, brđani i 
odvajali bi se od stanovništva u dolinama, "župnijim" (pitomijim) 
predjelima.?? Kada bi se u tom smislu govorilo o "bosni", obično bi 
se reklo — "ozgor s bosne" ili "gore na bosni", a ako bi bila riječ o 
"župi" reklo bi se: "odozdo iz župe" ili "dolje u župi". Iz toga proizlazi 
da bosna znači brdo, a bosanac brđanina. To poistovjećivanje javlja 
se u istočnoj Bosni, ali i u visočkom kraju, koji smatram jezgrom 
srednjovjekovne Bosne. Znakovita je podudarnost riječi bosna u 
smislu "gorski krajevi" i determinacije zagorje, poznate iz podjele 
na Duvanjskom saboru. Da li bi se iz toga moglo zaključiti da je prije 
nego što se ustalilo ime Bosna za to područje vrijedilo ime Zagorje, 
koje je negdje spočetka X st. našlo zamjenu u imenu Bosna? U 
takvom domišljanju Zagorci, gorštaci, dobili su novo ime, Bosanci. 
Međutim, ne zna se kako se nazivalo uže područje Bosne prije pojave 
bosanskog imena. 


9. 
PLEMENŠTINA I "PLEMENITO" 


) Riječ pleme označavala je u srednjovjekovnoj Bosni i kasnije 
širu porodičnu zajednicu, s tim što se riječ porodica, kao ni obitelj 


59 1. Hodžić, Šta je bosna, a šta župa, 14. 

ne javljaju u dokumentima. Za porodicu postoji izraz kuća (kućna 
zajednica!). Zemljište koje je pripadalo porodici označavano je kao 
"plemenito", pa se ta oznaka često susreće na nadgrobnim natpisima: 
"na svojoj zemlji, na i plemenitoj", "na svojoj plemenitoj baštini", "na 
plemenitom svom".?" Kohabitacijska dimenzija naglašena je u na- 
zivu kuća, a srodstvo u nazivu pleme. Zemljište koje pripada kući ili 
plemenu jeste baština ili plemenito, odnosno "plemenita zemlja" 
koja prelazi "s kolina na kolino". O tome je pisao Sima Cirković, koji 
nalazi da je u kasnosrednjovjekovnoj Bosni sačuvano mnogo ele- 
menata starijega društvenog poretka. Oni dolaze do izražaja kroz 
veoma značajne veze krvnog srodstva i u velikoj ulozi zajednica 
zasnovanih na krvnom srodstvu. Društvo u Bosni razvijalo se rela- 
tivno slobodno od stranog pritiska te se u njemu može najbolje uočiti 
kontinuitet društvenih odnosa i oblika društvene organizacije: 
"Odavno je uočeno i isticano da je rodovsko poreklo zemljišne 
svojine izraženo već u nazivu 'plemeniti', "'plemenština', 'plemenita 
baština', koji se za zemljišnu svojinu upotrebljava u Bosni. Pri tome 
se mora voditi računa da je tada reč 'pleme' označavala daleko užu 
zajednicu zasnovanu na bazi krvnog srodstva — rod... U toku vremena 
se izgubio prvobitan uski smisao pa je plemenito počelo da znači 
svaku svojinu nad zemljom... Ipak o rodovskim ostacima u plemeni- 
tom svedoče nam izvori XIV. i XV. veka. Oni govore o kolektivnom 
gospodarenju zemljom od strane krvnih srodnika, a zatim o pravima 
daljih krvnih srodnika na zemlji koju ima pojedinac u svojini... 
Plemenito ili plemenština, bosanska plemenita baština bila je jedini 
oblik zemljišne svojine poznat u srednjevekovnoj bosanskoj državi. 
Vladareve donacije imaju zato isti karakter kao i plemenito 'od 
korena? tj. prava nasledna zemlja vlasteoskog roda... Povezanost 
roda i zemlje sprečila je pojavu bilo kakvog oblika uslovne svojine 
koji bi davao vladalac za vršenje službe i time ga lišilo jednog 
značajnog izvora moći. To nije ostalo bez krupnih posledica na 
bosansko društvo i državu." Ćirković vidi ostatke starije društvene 
strukture i u načinu popunjavanja bosanskog vladarskog prijestolja, 
proisteklom iz shvaćanja da je gospodar države čitav rod, isto kao 
što je čitav rod gospodar plemenštine: "Bosanski presto je popu- 
njavan izborom, a izbor je bio ograničen na članove jednog roda. Ta 
kombinacija naslednosti i izbora nije bosanska osobenost, ona je 
poznata u Evropi ranog srednjeg veka i dobro proučena u Ne- 
mačkoj."$ 


60 M. Vego, Zbornik srednjovjekovnih natpisa Bosne i Hercegovine, I-IV. 
61 S. Ćirković, Ostaci, 155-164. 

| | Određena demokratska crta prema kojoj. su vladari dolazili, 
osim po pravu roda, također po izboru, zapaža se u Bosni i mnogo 
kasnije "O}lb.... HHXb Xe IJIEMEHH U a3b A3a6paH 6';xb" = — na- 
glašava Stjepan Ostoja."? O sukladnosti interesa vladara vladajućeg 
sloja u Bosni govori i Orbini. Izlažući o Kotromanićima, uočava da 
su to nekad bili banovi, a nekad kneževi: "U njihovoj vladavini bilo 
je dobro to što su oni održavali u Bosni slobodu sa starim običajima. 
Jer je tada u ovom kraljevstvu bilo mnogo vrlo uglednih velikaša, a 
ti nisu dozvoljavali nikome od upravljača da tiraniše bilo koga i 
zahtevali su da se poštuje položaj i baština svakoga. Drugo ne 
nalazim zapisano o spomenutim Kotromanićima, koji su u stara 
vremena vladali u Bosni..."$? U bosanskim prilikama riječ pleme ima, 
dakle, usko značenje. To je uočljivo također iz teksta Ljetopisa 
zagorske sklavinije, na mjestu gdje je riječ o odluci Duvanjskog 
sabora koja se tiče postavljanja banova, odnosno duža: "1 tada 
(narediše da) svaki tih banov i dužev budu od pup(k)orizine plemeniti 
i oni da učine kneze od svoga kolina." Tu su riječi pleme, plemeniti, 
u značenju izjednačene s riječju kolino (lat. generationes). Ban (duž) 
može biti samo onaj koji je krvno vezan sa svojim prethodnicima i 
potječe od koljena.'+ Sintagmu "od pupkorizine plemeniti" 
objašnjava povelja Sandalja Hranića od 24. 6. 1419. godine. Tamo 
se spominje "natražje naše što je po muškom koljenu od našeg srca 
što bi pošteno i pravo natražje naše i pleme, što je po muškom 
koljenu, kako kr'v' podaje".$5 I ovdje je jasno da se pod "plemenom" 
podrazumijeva agnatski rod, muška silazna linija. Zajedničkim pret- 
kom smatra se onaj koji je najprije držao posjed "zemlje plemenite", 
a pleme je njegovo potomstvo. 


10. 
ODNOS PREMA BIZANTU 


Od svih južnoslavenskih zemalja područje "zagorske sklavi- 
nije" najmanje je stajalo pod utjecajem Bizanta. Suverenitet Bizanta 
bio je samo nominalan. Pa i bizantski kulturni utjecaj mogao je biti 
samo posredan: dolazio je preko Dalmacije ili, što je ostalo nezapa- 
ženo, posredstvom Velike Moravske, odnosno njezinih iseljenika. 
Nije utemeljeno proglašavati romaničke spomenike — koji svakako 
sadrže i dosta bizantskih elemenata — bizantskom baštinom, kako se 
to ponekad čini. Na bosansko područje nisu prodrle ni bizantske 

ustanove pa se nije razvio ni feudalizam bizantskog tipa. Bizantska 
pronija ostala je, naprimjer, nepoznata u Bosni. "Pronija je", uočava 
bizantolog Ostrogorski, "dobila veliki značaj u srpskoj državi, na- 
ročito u Dušanovom carstvu, održala se posle njenog raspada i u 
Srbiji, iu Makedoniji, i u Zeti, i u njegovim grčkim oblastima, Epiru 
i Tesaliji, uzela velikog maha i u Srpskoj Despotovini, ali nije mogla 
da se razvije u Bosni, jer je bosansko feudalno plemstvo bilo isuviše 
jako i nezavisno prema vladaru, da bi se i ovde, pored baštinske 
svojine, mogla razviti posebna vrsta uslovnog zemljoposjedništva 
pod kontrolom vrhovne vlasti."$9 Nalazi bizantskog novca također 
su rijetki, iako je taj novac kolao u Bosni.'7 


Odsutnost bizantskog društvenog i kulturnog utjecaja tim je 
razumljivija što je na području "zagorske sklavinije" gotovo potpuno 
izostala stvarna politička vlast Bizanta. I u razdoblju širenja Bizant- 
skog carstva na Balkanu, za vladavine Bazilija II (976-1025) i 
Manuela Komnena (1143-1180) područje Bosne igralo je sporednu 
ulogu. Ljetopis popa Dukljanina, u 38. pogl., bilježi da car Bazilije 
"sabra veliku vojsku i mnogo lađa te uze osvajati zemlju i zadobije 
cijelu Bugarsku, Rašku, Bosnu i cijelu Dalmaciju i sve primorske 
okruge sve do granica donje Dalmacije". To je osvajanje uslijedilo 
1018. godine. Međutim, hronika ne kaže da li su sve pobrojane zemlje 
bile i osvojene.$8 Ako su sve spomenute zemlje i bile osvojene, ostaje 
pitanje koliko je bizantska vlast bila djelotvorna. U daljnjem izla- 
ganju događaja hroničar spominje raškog župana, bana bosanskog i 
kneza Zahumlja, što znači da je i dalje postojala domaća vlast. Kada 
se Duklja pod knezom Vojislavom (kojeg hronika naziva Dobroslav) 
odmetnula od carske vlasti, car "pošalje poslanike s ne malo zlata i 
srebra, da dadu raškom županu i banu bosanskom i knezu oblasti 
Helmanske, neka pošalju vojsku protiv kralja" (misli Vojislava). 
"Ako bi ta vest bila tačna" — primjećuje V. Corović — "onda bi se s 
pravom moglo misliti, da te zemlje u ovo vreme nisu bile u potpunoj 
vlasti Vizantije..."$? Ostrogorski, komentirajući to mjesto u Ljetopisu 
popa Dukljanina, zaključuje: "Tu su lepo nabrojene južnoslavenske 
države koje očigledno nisu ulazile u sastav Carstva: s jedne strane 
Duklja, koja je bila ustala protiv vrhovne vlasti Vizantije, s druge 
strane Raška, Bosna i Zahumlje, čije vladare Vizantija poziva na 

borbu protiv odmetnika, potkrepljujući svoj apel obećanjem da- 
rova.""" Posredan dokaz o odsutnosti bizantske vlasti u "zagorskoj 
sklaviniji" proizlazi iz podatka da ni u Zahumlju i Trebinju bizantski 
strateg oko 867. nije imao nikakvih ovlašćenja, pa tako nije napla- 
ćivao ni danak. Ako to vrijedi za prostor Zahumlja i Trebinje, onda 
je pogotovo "zagorska sklavinija", u još dubljoj unutrašnjosti, bila 
izvan domašaja stvarne vlasti Bizanta. 


Jedino povijesno zajamčeno osvajanje Bosne od strane Bi- 
zanta dogodilo se za vladavine cara Manuela Komnena (1143-1180). 
Ovo osvajanje ostavilo je traga i u besjedi carigradskoga patrijarha 
Mihajla Antrijalskog iz 1167. godine. On izričito spominje Hrvate i 
Bosance, koji su došli pod vlast Bizanta: "I Hrvat ( XopPArnG) i 
Bosanac ( Bogvaic ) neka budu upisani u tablice Romeja.""! Bizant- 
ska vlast trajala je petnaestak godina. To je epoha Manuela Komnena 
koja, po riječima Ostrogorskog, "predstavlja nov vrhunac vizantijske 
prevlasti na Balkanu. Ne samo da su Bugarska i Makedonija ostale 
čvrsto u okviru Vizantijskog Carstva, pa su prestali i ustanci na koje 
se Makedonija dizala u 11. veku; ne samo da je vazda nepokorena 
Raška bila najzad naterana na poslušnost; već su posle uspešnih 
ratova s Ugarskom pripojene Vizantijskom Carstvu Hrvatska i Dal- 
macija, Srem, Bosna. Međutim ovaj novi polet vizantijske moći nije 
bio dugotrajan. Kratka dominacija Vizantije nije mogla dublje de- 
lovati u oblastima u kojima vizantijski uticaj nije imao jačih ko- 
rena."/2 U tom razdoblju Bosna, odnosno Bosanci, ulaze i u bizantsku 
carsku titulu. Manuel je u svoj carski naslov unio da je i car Bosanaca 
(Boodvicog u ediktu od 1155.) odnosno Boorvirkoc (1166. go- 
dine). Bosanci su u tituli iz 1166. spomenuti poslije Dalmatinaca i 
Ugara, a prije Hrvata, Bugara i Srba. ? 

POGOVOR DJELU HISTORIJSKE ERUDICIJE 
MUHAMEDA HADŽIJAHIĆA 


Zuvić, tege, Tradicije o Kločevu glagoljašu, Hrvatska smotra 1, 1939, 


Muhamed Hadžijahić i njegovo djelo predstavljaju jedinstve- 
nu pojavu u bošnjačkoj i bosanskoj historiografiji i književnoj tra- 
diciji u najširem smislu te riječi. On je još za života (1918-1986) 
smatran i nazivan polihistorom koji svojim istraživanjima pokriva 
brojne kulturno-političke, pravne, literarne i općenito historijske 
događaje i pojave. Pri tome se imala u vidu ne samo Hadžijahićeva 
tematska raznovrsnost, nego i njegova ogromna radna energija, čiji 
doseg nije još do kraja sagledan. 


Hadžijahić je počeo pisati i objavljivati još kao đak klasične 
gimnazije u Sarajevu. Prve radove objavio je u Novom beharu 
1932/33. godine. Počeo je sa narodnim pjesmama i pričama, a 
nastavio sa prikazima knjiga i crticama o raznim pojavama iz kul- 
turne historije BiH i Bošnjaka. Kasnije, kao student prava u Zagrebu, 
Hadžijahić širi krug svog zanimanja na državnopravna pitanja histo- 
rije Bosne i Hercegovine. Tako je već 1941. u Mjesečniku, glasilu 
pravničkog društva, objavio opširnu bibliografiju Izvori i književnost 
za proučavanje pravne povijesti BiH. Hadžijahić je kroz nešto više 
od pedeset godina aktivnog literarnog i naučnog rada neumorno 
istraživao i pisao. Praktično nema nijedne oblasti historije, od knji- 
ževnosti, etnografije, arhitekture, antropologije i religije do prava, 
politike i privrede, niti jedne epohe bosanske povijesti, od prethisto- 
rije do modernih vremena, o kojima Hadžijahić nije u većoj ili manjoj 
mjeri pisao i ostavio traga i uticaja u nauci. On je u pravom smislu 
riječi bio polihistor, koji je vladao, kako znanjem prošlosti i svoga 
vremena, tako i historijskom literaturom. Baveći se naukom čitavog 
života, Hadžijahić je u isto vrijeme bio pravnik praktičar. Skoro cijeli 
svoj radni vijek Hadžijahić je proveo kao savjestan sudija ili kao 
pravnik u državnoj upravi. Kao pravnik u organima uprave i kao 
sudija službovao je u Sarajevu, Zagrebu, zatim u Raši kod Labina 
(Istra), Mostaru, Gradačcu i na kraju ponovo u Sarajevu. Pravnu 
praksu napustio je tek nekoliko godina pred odlazak u penziju, kada 
je kao naučni savjetnik imenovan za sekretara Komisije za historiju 
BiH pri ANUBIH. 

Činjenica da je godinama službovao i živio po malim mjestima 
(Raša, Gradačac, ali i Mostar), daleko od naučnih centara, nije mu 
smetala da kontinuirano istražuje, piše i objavljuje brojne članke, 

studije, rasprave, osvrte i prikaze, komentare i polemike iz svih 
oblasti historije. U tom smislu se slobodno može reći da je naučno 
bavljenje prošlošću za Muhameda Hadžijahića bilo načinom življe- 
nja. Kroz sve to vrijeme on je napisao više stotina različitih radova, 
disperziranih i objavljenih u oko četrdeset novina i listova, časopisa, 
godišnjaka, kalendara, zbornika i enciklopedija.! Mada je svoje 
radove u pravilu potpisivao punim imenom i prezimenom, velik broj 
tekstova objavio je samo sa inicijalima M. HJ., ili pod pseudonimima 
Munhliszade, A. Kopčić i Muhamed Džemaludinović. 


Ovdje se, s obzirom na knjigu koja je povod ovom pogovoru, 
prije svega, cijeni Hadžijahićev doprinos državnopravnoj historiji 
BiH, odnosno razvitku njenih pravnih i političkih institucija. Kada 
je o tome riječ, Hadžijahić se uglavnom bavio sa tri kruga pitanja. U 
prvi krug dolaze radovi o različitim pitanjima vezanim za sabor na 
Duvanjskom polju i vjerodostojnost Ljetopisa popa Dukljanina, u 
kojima autor postavlja i uspješno razvija tezu da je Bosna ustvari 
najstarija južnoslavenska država. Drugom krugu pripadaju brojni 
Hadžijahićevi radovi o Crkvi bosanskoj i bogumilstvu, te elemen- 
tima duhovnog kontinuiteta predislamske i islamske Bosne, što se 
posebno manifestiralo u XVI stoljeću kroz hamzevijsku sektu i 
pokret. Treći krug čine radovi u kojima autor razmatra različita 
pitanja nacionalno-političkog napretka Bošnjaka u kontekstu držav- 
nopravnog razvitka BiH. Svoja dugogodišnja istraživanja ovog feno- 
mena Hadžijahić je sintetizirao u monografiji Od tradicije do iden- 
titeta — Geneza nacionalnog pitanja bosanskih Muslimana, koju je 
u izdanju sarajevske "Svjetlosti" objavio 1974. godine.? 


Muhamed Hadžijahić se, među ostalim, posebno bavio bibli- 
ografijom. On je, pored većeg broja različitih bibliografskih priloga, 
izradio početkom osamdesetih godina elaborat Bibliografska građa 
za proučavanje historije naroda BiH srednjovjekovnog i turskog 
perioda, koja sadrži skoro šest hiljada bibliografskih jedinica, sa 
potrebnim registrima i uvodnim napomenama. Ova Hadžijahićeva 
Građa, pripremljena za potrebe Komisije za historiju pri ANUBiH, 
predstavlja neiscrpno vrelo podataka, osnovno polazište i prvi izvor 
neophodnih informacija za sva dalja istraživanja historije Bosne i 
Hercegovine. Hadžijahić je bez sumnje bio historičar sa zadatkom, 


1 M. Hadžijahić još nema potpune bibliografije. Jedan veoma uputan Prilog 
bibliografiji Muhameda Hadžijahića izradio je Jasminko Mulaomerović. (vid. 
J. Mulaomerović, ur., Čas sjećanja: Muhamed Hadžijahić (1918-1986), izd. 
BZK "Preporod", Sarajevo 1997, str. 57-86.) 

2 Vidi, osvrt M. Imamovića, "Pregled", br. 7-8, Sarajevo 1975, str. 975-978. 

koji je on sam jedne davne prilike definirao kao "znanstveno obra- 
đivanje naše muslimanske problematike".)? Mada taj zadatak nije 
shvatao apriori, kao neku misiju, ostao mu je dosljedan cijelog svog 
stvaralačkog vijeka. Svoj zadatak ispunjavao je i oblikovao kroz 
konkretan rad, u skladu sa vremenom u kojem je stvarao. Tako se 
posljednjih godina težište njegovog istraživačkog rada pomjeralo od 
kulturno historijskih ka pravnopolitičkim pitanjima historije BiH. U 
svojim posljednjim radovima objavljenim još za života, Hadžijahić 
se uglavnom bavio Bosnom ranog srednjeg vijeka kao ishodištem i 
teritorijalnim supstratom cjelokupne bosanskohercegovačke povi- 
jesti. 

U primjeru Muhameda Hadžijahića smrt nije podvukla crtu 
pod njegov literarno-historijski opus. Moglo bi se čak reći da je on 
u prvim posthumnim godinama bio u naučnoj javnosti prisutniji i 
"aktivniji" nego dobar broj živih historičara. Tokom 1990-1991. 
objavljena su reprint izdanja dviju njegovih knjiga, od kojih je jedna 
već spomenuta studija o genezi nacionalnog pitanja bosanskih musli- 
mana (Od tradicije do identiteta), a druga Islam i muslimani u Bosni 
i Hercegovini, prvi put štampana 1977. godine. Istovremeno su iz 
njegove rukopisne zaostavštine prvi put objavljene dvije nove knjige. 
Tako je 1990. objavljena studija o etnogenezi Bošnjaka, pod naslo- 
vom Porijeklo bosanskih Muslimana," a druga 1991, koja je kao 
pravnohistorijski elaborat Posebnost Bosne i Hercegovine i stra- 
danje Muslimana, napisana još 1944. godine." 


Monografija Povijest Bosne u IX i X stoljeću, kao treća pos- 
thumno objavljena knjiga Muhameda Hadžijahića, ima značenje 
svođenja krajnjeg ishoda njegovog cjelokupnog historiografskog 
rada. Taj bilans izveden je kroz kritiku tradicionalne, srpsko-hrvat- 
sko-slovenačke historiografije, koja je negirala bilo kakvo postojanje 
Bosne kao države prije XII stoljeća. Ova historiografija izvlačila je 
rekonstrukciju ranog južnoslavenskog srednjeg vijeka iz "postojećih 
nacionalnih odnosa, oblikovanih u XIX i XX stoljeću". Tako su se u 
najstarijoj povijesti Južnih Slavena iznalazile već gotove nacionalne 
formacije, koje su navodno pokrivale "čitavo područje nastanjeno 
pojedinim južnoslavenskim plemenima". 


3. Kalendar Narodne uzdanice za 1944. godinu, XII, str. 42-47. 

4. Vidi, osvrt M. Imamovića, Muslimanski glas, br. 6, Sarajevo, 5. TV 1991. 

s Vidi, osvrt M. Imamovića, Glasnik Rijaseta Islamske zajednice, br. 5-6, 
Sarajevo 1992, str. 292-297. 

Nasuprot tome, Hadžijahić pristupa. rekonstrukciji južnosla- 
venskog, i u tom sklopu bosanskog ranog srednjeg vijeka na osnovu 
onovremenih društveno-političkih odnosa. Te odnose karakterizira 
etnička nedefiniranost u kojoj se o nacijama uopće ne može govoriti. 
Može se jedino govoriti o ranofeudalnom političkom subjektivitetu 
pojedinih oblasti i zemalja, među koje je spadala i Bosna. Taj 
subjektivitet izražavao se prije svega u postojanosti bosanskog teri- 
torija kao političke zajednice "anonimnih Slavena". Upoređena sa 
susjednim zemljama (Hrvatskom, Zahumljem i Srbijom), Bosna je 
imala najpostojanije granice. Tako su "eponimna Bosna", istočno do 
gornje Drine, Usora i Donji Kraji još prije sredine XII stoljeća i bana 
Borića, "sačinjavali jednu političku i teritorijalnu cjelinu". Ta cjelina 
se održala do danas, mada su se, izvan njenih granica, bosanske međe 
širile i mijenjale. Hadžijahić je u tom smislu sasvim precizno zak- 
ljučio da je Bosna "prvi put teritorijalno razbijena u vrijeme šesto- 
januarske diktature u versajskoj Jugoslaviji i ta je podjela trajala 
samo deset godina (1931-1941)". 


Pošto je tako utvrdio svoju temeljnu poziciju, Hadžijahić je 
pristupio kritičkom čitanju i analizi historijskih izvora za prouča- 
vanje najranije bosanske povijesti. Spisi narativnog karaktera De 
administrando imperio Konstantina Porfirogeneta i Ljetopis popa 
Dukljanina, skupa sa Einhardovim analima, predstavljaju glavne 
izvore za historiju južnih, pa prema tome i bosanskih Slavena u 
ranom srednjem vijeku. Kako Hadžijahić smatra da Einhardovi anali 
ne sadrže podatke relevantne za povijest Bosne, to ostaju samo 
Porfirogenet i pop Dukljanin. Ova krajnja oskudica povijesnih izvora 
dovela je do mnogih nedoumica i protivrječnih mišljenja o ranoj 
historiji Južnih Slavena u srednjem vijeku. To pogotovo važi za 
područje Bosne, koja se pod tim imenom javlja tek u X stoljeću, što 
je bilo opravdanjem da su o njoj u historijskoj nauci izricane vrlo 
upitne i negatorske postavke. Odatle Hadžijahić s pravom smatra da 
u skladu sa načelom o slobodi u neizvjesnosti (in dubtis libertas) ima 
mjesta novom tumačenju rane bosanske povijesti koje proističe iz 
raspoloživih historijskih vrela. 


Po Hadžijahićevom mišljenju iz ovih se izvora sigurno, a prije 
svega "iz opisa dukljanskog ljetopisa neporecivo nameće zaključak 
o državnoj individualnosti Bosne u ranom srednjem vijeku". Tu 
bosansku "protodržavu" Hadžijahić vezuje za prostor Porfirogene- 
tovih "ostalih sklavinija", što znači kasnije Bosne, Usore i Donjih 
Kraja. Istovremeno se u raznim redakcijama Dukljaninove hronike 
za taj prostor koristio naziv Zagorska sklavinija. Kako se više ranih 
slavenskih država nazivalo Moravom, to se jedan od tih naziva, 
vjerovatno Donja Morava, odnosio na kasniju Bosnu. Hadžijahić drži 

da je samo ime zemlje Bosne, koje se prvobitno odnosilo na šire 
područje današnjeg Visokog, velikomoravskog porijekla. Kroz IX i 
X stoljeće tekao je proces teritorijalne homogenizacije Zagorske 
sklavinije. Tako su u njen sastav ulazile zemlje Bosna, Usora i Donji 
Kraji, zatim župe Drina, Rama i Zagorje oko Kalinovika i gornje 
Neretve, te oblast Podgorja, odnosno kasnijeg Zahumlja ili Huma 
(Hercegovine). Kada je u X stoljeću preovladao termin Bosna kao 
ime za nekadašnje sklavinije, naziv Zagorje sveden je na jednu 
pograničnu župu prema Raškoj. 


Državnost predfeudalne ili ranofeudalne Bosne ogledala se u 
hronologiji njenih kraljeva, održavanju narodnih, ili državnih i 
crkvenih sabora, te postojanju zakona i posebne crkvene organi- 
zacije. Sve slavenske kraljeve iz Ljetopisa popa Dukljanina dub- 
rovački hroničari nazivaju "bosanskim vladarima". Prvi od tih vla- 
dara koji se po imenu spominje početkom IX stoljeća bio je kralj 
Silimir. Njega je naslijedio kralj Bladin, a ovoga Ratimir, koji je 
vladao do 838. godine. Nakon toga dolaze četiri neimenovana "ne- 
pravedna kralja" (838. - oko 860.), koji su taj naziv dobili zbog 
netrpeljivosti prema kršćanima. Poslije njih došao je kralj Satimir, 
koji je kao "re di Bosnia" odmah po stupanju na vlast "počeo ljubiti 
kršćane i nije ih dao progoniti". Potom dolazi kralj Budimir koji je 
vladao četrdeset godina (decembar 877. - mart 917.). On je, prema 
Ljetopisu, ubrzao proces pokrštavanja, odnosno kristijanizacije, te 
sazvao i održao sabor na Duvanjskom polju. Posljednji vladar u 
katalogu "slovinskih" kraljeva je Svetolik-Stjepan, koji je vladao od 
917. do 934. godine. Dubrovački hroničari ga nazivaju "re di Bosna" 
i za njegovo ime vezuju mnoge gradske legende. 


Jezgra Ljetopisa popa Dukljanina čini opis sabora na Duvan- 
jskom polju koji je održan 885. ili 886. godine. Glavnu riječ na 
Saboru su vodili "starci i mudraci Budimirova gospodstva" s kojima 
se kralj savjetovao prije nego što je odlučio sazvati sabor i tražiti stare 
povlastice od pape i cara. Ovi "starci i mudraci" odgovaraju "star- 
cima-županima" koji se kao nosioci javne, odnosno državne vlasti 
spominju u Porfirogenetovim sklavinijama. Njima je kao "vladikama 
zemlje", odnosno vladajućem sloju, namijenjena Besjeda, koju je 
sastavio nadbiskup sv. Metod, o nepristrasnosti pri izricanju pravde 
i borbi protiv paganstva, višeženstva i otpuštanja žena, tj. razvoda. 


Na Saboru je u tom smislu izvršeno pravno etabliranje novog 
vladajućeg sloja i feudalnog poretka u nastajanju. Pop Dukljanin 
pripovijeda kako je kralj Budimir ustanovio "mnoge zakone i dobre 
običaje" koji su zapisani u slavenskoj knjizi Metodije (Methodius). 
Tu se vjerovatno radi o Metodovom Nomokanonu, odnosno jednom 

zborniku crkvenih pravila i građanskih zakona, koji je sv. Metod 
preveo sa grčkog na slavenski jezik. Građanski dio ovog zbornika 
poznat je kao Zakon sudnij ljudem. Skoro svi slavenski narodi, 
odnosno njihovi znanstvenici vezuju nastanak i primjenu ovog zak- 
ona za svoju ranofeudalnu državu. Slovenci misle da se može vezati 
za Karantaniju, dok ga drugi smatraju srpskim, odnosno hrvatskim 
zakonikom. Ruski i bugarski autori ga uklapaju u vlastitu sferu. Česi 
ga smještaju u Veliku Moravsku, a makedonski pisci drže da je 
nastao u Makedoniji. Hadžijahić pruža argumente po kojima je 
Zakon sudnij ljudem, u krajnjoj konsekvenci, izražavao društvene 
odnose kakvi su se formirali u "Zagorskoj sklaviniji" u trenutku kada 
su se nosioci vlasti izdvojili od "svega puka", pa ga određuje kao 
bosanski ranofeudalni zbornik. 


Jednu od najvažnijih uloga u širenju i uspostavljanju feudalnih 
odnosa, pa i u izgradnji ranofeudalne države imala je crkva. Još u 
vrijeme pokrštavanja Zagorska sklavinija bila je dio Metodove nad- 
biskupije, paje crkva u Bosni počivala na ćirilometodskim temeljima 
i tradiciji. Nosioci i čuvari te tradicije bili su ćirilometodski manastiri 
i krstjanske hiže u kojima se njegovala slavenska pismenost i obred 
na narodnom jeziku. Odatle se u Bosni, mada je spadala u zapadnu 
kulturnu sferu, latinski nije mogao uvriježiti. Pored starokršćanske 
ćirilometodske podloge u Crkvi bosanskoj su svo vrijeme vidljive 
značajne manihejske naslage i ostaci pagansko-slavenskih vjero- 
vanja i običaja. Crkva bosanska je u osnovi imala redovnički karak- 
ter, u čijim je hižama njegovan kult Grgura Nazijanskog, koji je 
smatran svecem zaštitnikom Bosne kao države i njene vladajuće 
dinastije. 


Bosanska ranofeudalna država, ili kako je Hadžijahić radije 
naziva "protodržava", bila je bez sumnje "slavenska etnička tvore- 
vina", do koje je uticaj bizantske vlasti i latinskih samostana iz 
Dalmacije sporo dopirao i slabo se osjećao. Nesumnjivo je da je ta 
država, koja je počivala na elementima kasne antike i ranog slaven- 
skog razdoblja, nastala znatno prije XII stoljeća. Teško je pretposta- 
viti da su Slaveni koji su naselili područje Bosne stoljećima pasivno 
sjedili u svojim župama, da bi iznenada sredinom XII vijeka formirali 
jaku feudalnu državu. Tu je, slično okolnim zemljama, postepeno 
uvezivanje župa u veće političke cjeline počelo odmah po nase- 
ljavanju i teklo je uporedo sa procesom raslojavanja rodovsko-ple- 
menskog društva, što je u IX stoljeću rezultiralo pojavom oformljene 
ranofeudalne države. Drukčije je teško objasniti vitalnu snagu Bosne 
kakva se iskazala u XII stoljeću i dalje. Zemlja koja je oblikovala 
samosvojnu kulturu i vlastitu državnu i crkvenu organizaciju, suprot- 
stavljajući se stalno i uspješno jakim okolnim političkim i vjerskim 

središtima, morala je temelje te kulture i državnosti postaviti još u 
ranom srednjem vijeku. Povoljan geografski položaj matične zemlje 
Bosne, oko izvora i gornjeg toka istoimene rijeke, omogućavao je 
živu privrednu i kulturnu djelatnost, čiji se kontinuitet može pratiti 
još od kasnih antičkih vremena i velike seobe naroda. Bosna jeu 
ranom srednjem vijeku baštinila čitavo to naslijeđe čiji se domašaj 
osjeća u cjelokupnoj njenoj povijesti, sve do modernih vremena. 


Djelo Muhameda Hadžijahića o Bosni u IX i X stoljeću 
pripada po svom karakteru eruditskoj historiografiji kao vrsti knji- 
ževnosti. To je spoj erudicije i historijske analize kao rezultat autoro- 
vog dugog i mukotrpnog hoda kroz literaturu i izvore. Hadžijahić se 
pri tome probijao kroz pravu šumu izvornih podataka i njihovih 
protivrječnih literarnih interpretacija, upoređivao i povezivao raz- 
ličite informacije i otvarao probleme. On je tako kritičkim postup- 
kom historijske erudicije i privlačnim stilom i opisom dalekih zbi- 
vanja prevazilazio nedostatak neposrednih svjedočanstava o najra- 
nijem razdoblju bosanske prošlosti. Tek nakon što su ovim složenim 
istraživačkim postupkom utvrđene sve relevantne historijske činje- 
nice, moglo se pristupiti njihovom tumačenju, konstrukciji i, na 
kraju, sintezi. Mada je svjestan da je svakoj historijskoj tezi "moguće 
staviti prigovor", Muhamed Hadžijahić je smjelo, kao svoje duboko 
naučno uvjerenje, izložio autentičnu sliku nastanka i uređenja rane 
bosanske države. On je time osporio i odbacio cjelokupnu naciona- 
lističku historiografiju i njen paternalizam prema Bosni i njenoj 
historiji. 

Mustafa Imamović 


321 


_" INDEKS IMENA 


Abdurahman III, andaluzijski vla- 
dar 155, 184 


Agaton, moravski episkop 161 
Aleksandar II, papa 53, 56 
Alfoldy, Geza 163 

Alerić, Danijel 164 

Alić, Salih H. 234 

Ana Komnena 102 

Andrija, bistuenski biskup 262 
Andrija, hrvatski herceg 18 


Anđelić, Pavao 40, 64-65, 86, 121- 
122, 125, 132, 134-139, 149- 
150, 153, 186, 246, 252, 256, 
264, 271, 273-276, 278, 280, 
285 


Angelarije, Metodov učenik 216 


Anselmo, talijanski dominikanac iz 
Aleksandrije 154 


Antoljak, Stjepan 71-72 
Antrijalski, Mihajlo 292 


Aristodije, did Crkve bosanske 233, 
242-243, 260 


Aristodije, heretik bosanski 55, 276 
Arapi 42, 205 


Arpadovići, ugarska kraljevska di- 
nastija 139-140 


Arpadović, Andrija II 68-69 
Arparuh, bugarski knez 104 
Aurelijan, rimski car 195 

Avari 20, 95-98, 102, 117, 170, 271 


Azarije, did Crkve bosanske 233, 
254 


Babić, Anto 18-19, 85, 89, 131, 134, 
255, 275 


Bagno, Timotheo da 260-261 
Bajan, avarski kagan 97 
Banašević, Nikola 37 


Baotić, Zvonimir 259 


Barada, Miho 13, 16, 30, 92, 126, 
239 


Barišić, Franjo 96-97, 123 

Baski 163 

Basler, Đuro 228-229, 276, 287 
Batal, dijak bosanski 239 

Bauer, Walter 14, 85 

Bare Geograf29, 113-114, 158, 


Bazilije I, bizantski car 106, 115- 
116, 143, 153, 167, 169, 188- 
189, 192-193, 200, 210-211, 
281 


Bazilije II, bizantski car 24, 103, 
143, 258, 291 


Bazilije, sveti 225, 254-256 

Bela I, hrvatski kralj 74, 155 

Bela II, Slijepi, hrvatski kralj 140 
Bela III, hrvatski kralj 140 

Bela IV, hrvatski kralj 140, 264, 276 
Benac, Alojz 28, 178 

Benedikt VIII, papa 76 

Benedikt, sveti 38, 225 

Berislav v. Časlav 

Bernard, splitski nadbiskup 55, 233 
Besi 162 

Bešlagić, Šefik 75 

Beuc, I. 21, 152 

Bilkova, Libuša 196 

Biseni 261 

Bizantinci 84, 267 

Bjelovučić, Nikola 181 


Bladin, bosanski kralj, sin kralja Si- 
limira 32-33, 39, 87, 104-107, 
110, 142, 168, 170-173, 184 


Boba, Imre 157-159 

Bodin, dukljanski kralj 56-59, 175, 
182, 222 


Bojanovski, Ivo 163, 262, 271-272, 
286 


Boleslav, češki kralj 269 
Boleslav, poljski kralj 227, 261 


Boreslav, vladar Trebinja, sin kralja 
Predimira 148 


Borić, bosanski ban 9, 15, 18, 61, 
87, 120, 128-129, 132, 140, 149- 
150, 275 


Boris I, bugarski knez 198, 202 
Borivoje, češki knez 228 


Bosanci 61, 69, 165, 184, 233, 261, 
288, 292 


Bošnjaci 10, 69 

Bošnjani 44, 141 

Boza, antski knez 163 

Brandt, Miroslav 202 

Branimir, hrvatski knez 92, 152, 
177, 186, 190, 200, 214, 220 

Braslav, slavonski knez 13 

Bratoslav Ivan 236 

Bratulić, Josip 202 

Brečko, neretljanski župan 68 

Breuci 163 

Bruno-Bonifacije, sveti 261 

Brus, sin bosanskog vladara Sve- 
vlada 38 

Bubić, Šefkija 107, 113 

Budak, Neven 16, 20, 22, 30, 38, 
40-41, 46, 97, 150, 158, 189, 
197-198, 201 

Budimir, bosanski kralj 25, 32-33, 
39, 48, 50, 52-53, 57, 59, 61, 63, 
66, 73, 81, 116-117, 123, 142, 
156, 167, 169-171, 174, 177- 
180, 186, 188-191, 198-200, 
207, 209-211, 217, 221, 265, 
271, 274, 278-279, 284 

Budislav, bosanski vladar (prema 
dubrovačkim hronikama) 33 

Bujnich, Joseph 215-216 


Bugari 21-22, 24, 28, 44, 53, 61, 74, 
101, 103-105, 155, 158, 162, 
174-176, 209, 292 

Bulić, Frano 92, 195 


Bulin, H. 29 
Busani 165 


Casamaris, Ivan de 55, 125, 186- 
187, 195, 244, 249 


Castagnizza, Johannes da 260 

Cededa, lažni splitski biskup 239 

Cerva v. Crijević, Ludovik Tuberon 

Cibulka, Josef 115, 204 

Cimiskije, Ivan 136, 148 

Cotromano Goto v. Ivan Kotroman 
Nijemac 

Cotromano Tedesco v. Ivan Kotro- 
man Nijemac 


Crijević, Ludovik Tuberon (Ludo- 
vicus Aloysius de Cerva, de Cri- 
eva, Cervarius, Tubero) 72-73, 
87, 121, 177, 181, 193, 244 


Cvjetko iz Kunova, gost Crkve bo- 
sanske 135 


Časlav (Berislav, Gotoslav, Seis- 
lav), srpski knez 9, 18, 23-24, 
40, 77, 83, 87-91 


Česi 112 
Čović, Borivoje 28, 178 
Čremošnik, Irma 96 


Črnorizac Hrabar, dijak bosanski 
215-218, 267 


Čubrilović, Vasa 239 


Ćirilo v. Konstantin 
Ćirković, Simo 64-65, 285, 289 


Ćorović, Vladimir 120, 148, 246, 
250, 291 


Ćorović-Ljubinković, Mirjana 17, 
114 
Ćudomir iz Bijele Hrvatske 183 


D" Agiles, Rajmund 46 
Dalmatinci 124, 292 

Dandolo, Andrija 72-73, 124, 177 
Daničić, Đuro 244, 252 

Danilo II, srpski arhiepiskop 132 


Daorsi 287 

Dekan, J. 29 

Desidijati 163, 262, 287 

Dinić, Mihailo 74, 131, 140, 152, 
161, 199, 277 

Dimitrije, "veliki čelnik" iz istočne 
Hercegovine 135 


Dobroslav, knez Duklje i Zete v. 
Vojislav (Dobroslav) 


Domagoj, hrvatski knez 92, 214, 
220 

Dominik, neretljanski biskup 195- 
196 


Draganović, Krunoslav 259, 261, 
263 


Dragilo, zetski vojskovođa 137 
Dragomir, dukljanski kralj 78, 138 
Dragonja, bosanski biskup 236 


Dragoslav, vladar Huma, sin kralja 
Predimira 148 


Dragutin, srpski kralj 132 
Dragutinac, Mitar 261 

Drinov, Marin Stojanov 109 
Držislav, hrvatski kralj 194, 282 


Dubrovčani 67-69, 71, 75, 77, 79, 
117, 144, 176, 180, 182, 184 


Dufour, Xavier Leon 49 
Duka od Albanije 184-185 
Dukađin, albanski uljez u Bosni 183 


Dukljani 42, 60, 83, 100, 126, 198, 
281 


Dukljanin, barski ljetopisac, "pop 
Dukljanin" 11, 18, 37, 39, 41- 
42, 45-48, 53, 69, 74-75, 79, 85, 
87, 89, 91, 105, 119, 174, 182, 
201, 257 


Duljebi 165 
Dušan, srpski kralj i car 74, 181, 291 


Dvornik, František 110, 161, 194, 
220, 261 


Đaković, Luka 13 
Đuro, dukljanski kralj 78 


Einhard (Einhartus, Eginardus), fra- 
nački pisac 18, 26, 124 


"Eliot, Ralph W. 267 


Elisalda, supruga Stjepana Kotro- 
mana 120 i 


Emanuel (Manuel, Manuil, Manoj- 
lo) Komnen 67, 79, 128, 140, 
291-292 


Eremis (Jeremija), did Crkve bosan- 
ske 233-234, 238-239, 254 


Eugen II, papa 222 


Faber, Moric 71 
Farlati, Daniele 245 
Ferjančić, Božidar 109 


Ferluga, Jadran 99, 115, 126, 143, 
159-160, 292 


Fermendžin, Euzebije 245, 257 
Fiala, Z. 196 

Filipović, Milenko S. 112 
Fisković, Igor 230 

der carigradski patrijarh 193- 


Foretić, Vinko 15, 142 
Franci 22, 101, 173 
Frankopan, Ivan-Anžu 203 


Georgijev, Emil 210 
German, kapuanski biskup 195 
Glesinger, Lavoslav 156 


Goldstein, Ivo 16, 20, 22,27,32,47, 
92, 97-98, 126, 142-143, 145, 
152, 173, 182, 186, 189, 194, 
232, 271, 279, 283, 287 


Gorazd, knez karantanskih Slavena 
32, 195, 212, 215-218 


Goti 95, 119-121, 197, 239, 263, 
267 


Gotfrid, njemački vojskovođa 120 

Gotoslav v. Časlav 

Gracianskaja, Natal'ja Nikolaevna 
29 


Grafenauer, Bogo 13, 34, 202 
Grgur Dekapolit, sveti 110 


Grgur Nazijanski Čudotvorac 240, 
255-257 


Grgur Ninski 30 

Grgur I (XIII), papa 256 
Grgur VII, papa 71-72 
Grgur IX, papa 76, 154, 236 
Grgur Zadranin 80 

Grivec, Franc 206, 227 
Gros, Mirjana 176 

Gržetić, Nikola 111, 162 
Gundulić, Frano 152 
Gundulić, Savin (Sabin) 38 
Gunjača, Stjepan 67-68, 107 


Haburgaev, Georgij A. 165 
Hadrijan II, papa 213, 223 
Haffer, Aleksandar 247 
Hamm, Josip 230, 266-268 
Hauptmann, Ferdo 176 


Havlik, Lubomir 21, 29-30, 39-40, 
49, 71, 80, 82, 157, 213, 244 


_ Hazari 33 
Hellman, Manfred 49 
Henzel, Witold 271 


Heraklije, rimski car 17, 22, 63, 97- 
98, 123, 145, 147, 210, 219 


Hirschmentzl, Christian Gotfried 
211 


Hodžić, Ibrahim 288 

Horak, Bohuslav 165 

Hormann, Konstantin Kosta 121 
Horvat, I. 211 

Hovalek, K. 244 

Hozilo v. Kocelj 


Hratimir, vladar Zete, sin kralja Pre- 
dimira 148 

Hristifor, suvladar bizantskog cara 
Romana 114 

Hrvati 10, 16, 20-22, 26, 28, 30, 
43-44, 48-49, 60, 63, 69, 74, 83- 
84, 92-96, 98-103, 115, 117, 
123, 126-127, 137, 144-146, 
152, 176, 183, 187, 201, 203, 
210, 217, 263, 281, 285, 292 

Hrvatinić Stipanić, Vukoslav 127 


Hrvoje Vukčić Hrvatinić 125, 241 

Hval, dijak bosanski 244, 249, 252 


Ibn el Nedim 266 

Ibn-Haldun 185, 283 
Ibn-Hardadbeh 108 

Ibn Hazdaj, Šaprut 283 

Ignjacije, carigradski patrijarh 193 
Iliri 164, 287 

Iliro-Panonci 95 

Imamović, Mustafa 10 

Inocent III, papa 55, 248 
Inocentio IV, papa 66, 277 


Ishaković (Hranušić, Kotromanić) 
Isa-beg Gazi 276 


Ivan, dukljanski nadbiskup 71-72, 
76 
Ivan Đakon, mletački ljetopisac 92, 
4 


Ivan Kotroman Nijemac (Kotroman 
Got, Cotromano Goto, Cotro- 
mano Tedesco, Joanni Cotro- 
mano Tedesco) 120 


Ivan Kotromanić, "ban od Bosne" 
69 


Ivan VIII, papa 14, 61, 190-191, 
193, 196, 200, 213-214, 217- 
218, 223-224, 236 


Ivan X, papa 145, 214, 231 

Ivan XIII, papa 269 

Ivan Vladislav 24 

Ivanov, Jordan 231 

Ivanović, Radovan 135 

Jablanović, Ivan 225 

Jagić, Vatroslav 53, 66 

ZU žena kralja i cara Dušana 


Jelenić, Julijan 163, 256 
Jelić, Luka 177, 187 
Jerković, Vera 241 
Jeronim, sveti 203, 212 


Jireček, Konstantin 36, 64, 132, 
176, 276-277 


Joanni Cotromano Tedesco v. Ivan 
Kotroman Nijemac 


Jukić, Ivan Franjo:171 
Jurij, humski vojvoda 125 
Justinijan II, bizantski car 109 


Kačić, Bogdan 68 
Kačić, Borislav 68 


Kačić (Grabić), Melekdok (Mal- 
duč) 67-70 : 


Kačić, Nikola 68 

Kačić, Simon 68 

Kačići, porodica 66; 68 
Kadaloh, furlanski markgrof 124 
Kadlec, Karel 278 

Kaletić, Jerolim 66-67, 70, 171 
Kalev, D. 216-217 

Kalić, Jovanka 162 

Kalisto, papa 80 

Kanimir, hrvatski "kralj" 127 
Karantanci 213 

Karbulova, M. 196 

Karin, Karlo 228 

Karlo Veliki 84, 124, 283 
Karskij, Evgenij F. 221 

Katić, Lovre 16, 30 

Kawerau, Peter 110 


Kedren (Kedrenos), Georgije 11, 
102-103 


Kinam, Ivan 14, 129, 132 

Kiril, monah 177 

Kis, ugarski velikaš 91, 134 

Klaić, Nada 16, 19-20, 26-27, 30, 
47, 59, 66, 68-70, 87, 97-98, 
139-140, 145, 149, 177, 182, 
283 J 

Klaić, Vjekoslav 11-12, 51, 125, 
150, 178, 194-195, 236, 248 

Klement (Kliment) III, antipapa 56- 
58, 76, 225 


Kliment Ohridski 17, 214, 216, 254 


Klonimir, otac srpskog kneza Čas- 
lava 89 


Kniewald, Dragutin 247, 255 


Kocelj, slavenski knez, sin kneza 
— Pribine 15, 160, 174 | 


Koloman, herceg Sklavonije 154 


Konavljani 60, 83, 85, 100, 117, 
126, 141, 198, 281 : 


Konstantin IV, bizantski car 98, 123 

Konstantin (Ćirilo) 17, 22-23, 33, 
48-49, 53-56, 59, 61, 72, 78, 80- 
81,116, 119, 144, 156-158, 165, 
167, 173, 176, 180, 187-190, 
209-211, 213, 220, 224-225, 
227-228, 240-241, 243, 246- 
247, 253, 256, 265-268 

Konstantin Filozof 40 

Konstantin V Kopronim 186 

Konstantin Porfirogenet 11, 15, 17- 
18, 20-25, 27, 31, 42, 57, 60-61, 
63, 83, 84-86, 88-91, 97, 98- 
103, 109, 112, 115-117, 122, 
125-133, 135, 137, 139, 141- 
142, 143-145, 147-148, 151, 
153, 156, 158-159, 162, 164, 
168-169, 178-180, 183, 188- 
189, 192, 194, 210, 212, 217, 
219, 267, 271, 273, 275, 277- 
281, 284, 286 

Korošec, Josip 111 

Kos, Franc 160, 173-174, 195, 222 

Kos, Milko 124, 213 

Kosače 65 

Kostrenčić, Marko 201 

Košćak, Vladimir 186, 220 

Kotroman Got v. Ivan Kotroman 
Nijemac 

Kotroman, knez, povjerenik ugar- 
skog kralja (Stjepana) 120 

Kotromanići 64-65, 120, 256, 290 

Kovačević, Jovan 37, 46, 97 

Kovačević-Kojić, Desanka 245 

Kovačevići (Dinjičići), bosanska 
vlastela 129 

Kozma, grčki episkop 41 

Kristijan, monah iz češke legende 
223 

Krvaš, dubrovački knez 70 


Kujundžić, Juraj (pseud.) 230, 264 

Kukleč, did Crkve bosanske 233, 
238 

BOJE Ti iko Sakcinski, Ivan 25, 177, 
1 


Kulin, bosanski ban 10, 28, 34, 55- 
S6,61, 70, 76, 87, 120, 125, 132, 
135, 234, 246, 264, 274-275 


Kulišić, Špiro 112 

Kuna, Herta 250-252, 254 
Kurelec, M. 67 

Kvirin, sisački biskup 263 


Lacko, Michele 214-215 
Ladislav Kumanac 132 


Ladislav Napuljski, ugarsko-hrvat- 
ski kralj 125 


Lanović, Mihajlo 102, 258, 283- 
284 


Lašvanin, fra Nikola 69 

Latini 63, 143, 244, 248 

Laurencije, Metodov učenik 216 

Lav V, bizantski car 124 

Lav VI, bizantski car 32, 160, 192, 
277 


Lav XIII, papa 13 
Lehr Splawinski, T. 164 


Lelewel, Joachim 146-147, 157, 
165 


Lenard, Leopold 146 

Leon III, bizantski car 219 

Leon V, bizantski car 171, 193 
Leon, papinski izaslanik 186-187 
Lesny, Jan 145-146, 238 
Levaković, Rafael 73 

Litciki 94, 145 

Lohrmann, Dietrich 218 
Lovmjanskij, H. 104 

Lovro, splitski nadbiskup 239 


Luccari, Jakov 33, 65, 67, 68, 70-73, 
120, 149, 169-170, 177, 236 


Lucić, Ivan v. Lucius, Ivan 


Lucius (Lučić ili Lucić, tal. Lucio) 
Ivan 47, 72, 102, 125 


Lučić, Josip 68 

Ludmila, sveta 228 


" Ludovik, franački kralj i car 15, 


110, 124, 174 

Ludovik Njemački 175-176 

Ludovik Stariji 160 

Lukarević v. Luccari 

Lužički Srbi 112 

Ljubinković, Mirjana v. Ćorović- 
Ljubinković, Mirjana 

Ljudevit, panonski knez 26, 83 


Ljudevit Pobožni v. Ludovik, fra- 
nački kralj i car 


Ljudovid, strateg Srbije i Zahumlja 
11, 149 


Mađari 101, 103, 110, 112, 116, 
139, 217 


Majnarić, Niko 14, 85 
Makedonci 9, 239, 254 
Maksimović, Jovanka 229 
Makušev, Vikentij Vasilevič 63 


Mandić, Dominik 60, 102, 121, 
162, 186-187, 230, 238-240, 
255 


Manes v. Mani 


Mani (Manes), osnivač manihejiz- 
ma 234, 255 


Manojlović, Gavro 157 
Maretić, Tomislav Tomo 156-157 
Margareta, sveta 181 


Margarita (Mara), bosanska kralji- 
ca, žena kralja Stjepana 169, 
180-181 


Marich, Dragomir v. Marić, Dra- 
gomir 


Marić, Dragomir 219, 221 
Marin, papa 194 
Markotić, Vladimir 49 
Marković, Vasilije 226 
Marguart, J. 165 


Marulić, Marko 26, 42-44, 50-51, 
67, 69-70, 73, 87, 92, 104, 223, 
280, 282 


Matej, heretik bosanski 55, 233, 
242-243, 276 


Matej Ninoslav, bosanski ban 105, 
118, 204 . 


Mavro, pop 54 


Mažuranić, Vladimir 64-65, 156, 
185, 204-205, 283-284 


Mayer, Antun 113, 162-163 

Medini, Milorad 36-38, 40, 52, 58, 
60-62, 64, 67, 77, 79, 105, 128, 
148, 175, 187 

Menges, Karl Heinrich 106, 108 


Metod (Metodije) 15-17, 22-23, 32, 
39, 48, 55-56, 59, 78, 113-115, 
147, 157-158, 161, 165, 187, 
189, 195-196, 201-203, 206, 
208, 210, 212-214, 216-225, 
227-228, 230-232, 240-241, 
244, 247, 256-258, 261, 268 

Mihajlo Antrilajski, carigradski pa- 
trijarh 292 


Mihajlo III, bizantski car 169, 187- 
188, 193 


Mihajlo, bugarski knez 17, 56, 58, 
71-72, 103, 187, 200, 213, 215 


Mihajlo, dukljanski kralj 58 


Mihajlo Krešimir II 24, 40, 89-90, 
105, 110, 127-128, 136, 148- 
149, 182-184, 275 


Mihajlo II Mucavi, bizantski car 60, 
100 


Mijušković, Slavko 38, 47, 50, 209 
Mikić, Živko 118 

Miklosich, Franz v. Miklošič, Franc 
Miklošič, Franc 199, 290 

Milecije, ljetopisac 182 


Miletić, Maja 135, 204, 227, 231, 
252-255, 267 


Miletić, Nada 97, 114, 229-230, 291 
Milobara, Fran 26 

Milovan, bosanski biskup 236 
Mirković, Lazar 17, 241, 243 
Miroslav, srpski knez 150, 242 
Mišević, Mihajlo 141 

Mječislav I, češki vladar 146 
Mlač, Krešimir 106 

Mojmir I, moravski knez 157 


Moravljani (Moravci) 21, 30, 49, 
114-115, 160, 179, 216- 217, 
222, 227. —— 


Mosaeva J. E. 247 

Mošin, Vladimir 26, 78, 124, 198 
Mrnavić, Tomko 72 

Muavija, halifa 98 

Musić, August 14, 85 

we srpski župan 14, 88, 217- 


Naum, Metodov učenik 214-216 
Nedeljković, Branislav 18, 149-150 
Nemanja, srpski župan 70, 150 
Nemanjići 65, 76, 149 


Neretljani (Pagani) 42, 60, 67-70, 
85, 100, 126, 141, 189, 198,210, 
281 


Neroznak, Vladimir Petrovič 111 


Nestor, ruski ljetopisac 160-161, 
207 


Nešić, Dragutin 261 
Niederle, Ludwig 110-111, 268, 
278 


Nikefor Brijenije 102 

Nikefor Foka 114, 156 

Nikola I, papa 190, 197, 223, 227 
kar er jaki. Ivanka 97, 211, 229, 


Ninoslav, bosanski ban 117, 120, 
132, 141, 275 


Nodilo, Natko 61-63 
Normani 107 
Normano-Slaveni 33, 267, 269, 285 


Novaković, Relja 11, 20, 26, 28, 41, 
75, 87-90, 126-127, 132-134, 
145-146, 148, 161, 272 


Novaković, Stojan 17, 218 


Obri 222 


Obrinovići, neretvanski velikaši 
141 


Oleg, novgorodski knez 106 

Jrvini, Mavro 38-39, 50-51, 64-65, 
72-73, 87, 120, 149, 162, 177,. 


181, 227, 236, 248, 290 
Ostoja, dijak bosanski 273 
Ostojić, Ivan 16, 225-226, 259 


Ostrogorski, Georgije 60, 155, 285, 
291-292 


Ostroil, sin Svevladov 38-39 
Otrebski, Jan 267 


Panonci 163 
Papalić, Dmine 66-68 
Pašalić, Esad 286 


Pavao, ninsko-hrvatski biskup 92- 
" 93, 160-161 


Pavlimir Bel, bosanski kralj, sin 
kralja Petrislava 40-41, 152 


Pavlinović, Mihovil 13-14 
Pavlovići, bosanska vlastela 129 
Pečenezi 101, 162 

Pelegrinus v. Piligrim 

Peričić, Eduard 80 

Perojević, Marko 92-93, 120, 219- 


Petar, bugarski car 136, 148 


Petar, dukljanski nadbiskup 57-59, 
71-72, 145 


Petar Krešimir IV 177, 187 
Petar, sin Gojkov, humski knez 18 
Petranović, Božidar 214, 224 


Petrislav Bel, bosanski kralj, sin 
kralja Radoslava 41 


Petrović, Leo 236 
Pilar, Ivo 112 


Piligrim (Pelegrinus), franački bis- 
kup 222-223 


Pisani, Vitore 111 

Plinije, rimski pisac 164 

Poljaci 283 

Pomaci 230-231 

Popović, Dušan 163, 176, 219, 221 
Popović, Ljubinko 113, 268 
eu Porga, hrvatski arhont 97, 

Potepe, splitski opat 239 I 
Potocki, Jan 146 

Poz, Fran de 67-68— 
Praga, Guiseppe 92 


Predimir, vladar zahumski (hum- 
ski) 148 


Prevlad v. Svevlad 


Pribina, slavenski knez 15; 105, 
157, 174 


Prijezda, bosanski ban 120, 127 
Prochazka, Vladimir 202, 206 
Prokopije, bizantski historičar 96 
Pseudo-Cezarije 99 
Pseudo-Maurikije 99 


Rački, Franjo 14, 36, 46, 72, 76, 92, 
110, 112, 119, 124, 127, 173, 
176, 186, 191, 197, 200, 203, 
205, 219-220, 232, 245, 249, 
257, 259, 266, 268, 283-284 


Radenović, Pavle 129 

Radin, bazilijski monah 227, 255 

Radogost, bosanski biskup 54, 215, 
236 


Radojčić, Nikola 10, 34, 37, 38, 75, 
186 


Radoje, dijak bosanski 253 
Radojičić, Đorđe 25, 65, 219-220 
Radojković, Borislav M. 25, 36-37 
Radosav, dijak bosanski 78, 252 
Radosav, dukljanski vladar 78 


Radoslav Bel, bosanski kralj 41-42, 
61, 89, 91, 168, 180 


Rađenović, Petar 128 


Ragnina, Nikola de 33, 61, 72, 87, 
149, 169, 177, 180, 182-184 


Raičković, Milan 110 
Ranzanus, Petar 247 
Raspond, Stanislav 111 


Rastislav, velikomoravski knez 82, 
160, 179 


Pastalie did Crkve bosanske 234, 
60 


Ratbod, franački prefekt 15, 174 


Ratimir, bosanski: kralj 14, 32-33; 
39, 60-61, 105, 142, 167-170, 
172-175, 270, 278 


Raukar, Tomislav 9, 118, 251-252, 
254 : 


Ravlić, Jakša 69 

Razzi, Seraphino 72-73, 184, 285 

Regino, opat i ljetopisac iz samo- 
stana u Parmi 160 


Resti, J. 62, 120, 149, 175-177, 181, 
183-184, 193, 215 


Ribakov, Boris A. 108 
Richter, Eduard 129 
Rimljani 117-118, 163-164 
Ritig, Svetozar 218, 220, 224, 231, 
248-249 
Riznik, M. G. 266 
Rogošić, Roko 161 
Roman, bizantski car 114 
Roman II, bizantski car 23 
i 9, 115, 117- 
KEITa ae 167. 169, 270, 
286 
Romeji (Romejci) 168, 192 
Romuald, sveti 261 
Rus, Jože 26, 38, 177 
Rusi 108, 110, 266-269, 285 
Rusini 33 
Ruvarac, Ilarion 129 


Sakač, Stjepan 11 

Salahonn, slavonski grof 174 

Salcburški Anonim 157 

Samuilo, makedonski car 12, 24, 
138 


Sandalj Hranić 125, 290 
Saraceni 143-144 
Sarmon, vladar Sirmiuma 103 


Satimir, bosanski vladar 32-33, 39, 
116, 156, 167-170, 176, 179, 
190, 210, 272 


Sava, Metodov učenik 216 
Sax, Carl 124, 164 
Schmid, Heinrich Felix 202 

NAPOMENA IZDAVAČA 


Rukopis knjige Povijest Bosne u IX i X stoljeću Muhameda 
Hadžijahića "Preporodu" je za objavljivanje ponudila autorova po- 
rodica, nakon što je od njezina objavljivanja odustala jedna izda- 
vačka kuća u Zagrebu. U postupku pripreme Hadžijahićeve knjige 
za objavljivanje u Hrvatskoj provedena je lektura teksta u skladu sa 
standardima hrvatskog književnog jezika (riječ je o čistopisu koji su 
iz rukom pisanog primjerka, koji je ostao nakon autorove smrti, 
načinili njegovi najbliži: brat Halid i sin Zijad). Kada se "Preporod" 
prihvatio objavljivanja Hadžijahićeve knjige, podrazumijevalo se da 
redigirani tekst s obzirom na jezički standard više ne može ostati u 
naslijeđenom obliku te je od porodice zatražena i dobijena saglasnost 
da se izvrši lektura u skladu sa normom bosanskog jezika, na tragu 
prakse provedene u najuspjelijim poduhvatima ovog izdavača (His- 
torija Bošnjaka Mustafe Imamovića, prateći tekstovi u ediciji Boš- 
njačka književnost u 100 knjiga te još neki naslovi u petnaest- 
godišnjoj izdavačkoj praksi). Prilikom sređivanja teksta za štampu, 
priređivač izdanja je — nerijetko posežući za čistopisom, čijom je 
redakturom i lekturom bio dobijen predložak za nesuđeno zagre- 
bačko izdanje — ne samo izvršio brižljivu lekturu, nego je ispravio 
neke omaške koje su nastale zato što ponekad riječi ili sintagme nisu 
bile tačno pročitane u pravljenju čistopisa ili je čak autor, ostavljajući 
vjerovatno da neke pojedinosti još dopuni ili osjenči bio načinio neke 
omaške. Izvršeno je također upotpunjenje bibliografskih podataka u 
bilješkama ispod teksta i u popisu korišćene literature, koju je redak- 
tor, prof. dr. Zdenka Janeković Romer, obogatila određenim bibliog- 
rafskim jedinicama novijeg datuma i mimo onih na koje je ukazala 
u bilješkama ispod teksta. Ovaj posao nije bilo moguće provesti do 
kraja s obzirom na nedostupnost određenog broja knjiga, časopisa i 
drugih publikacija, za koje ponekad nedostaje stranica ili broj glasila 
na koji se autor poziva ili koji je naveden u korišćenoj literaturi. Za 
precizna provjeravanja i zaokruživanja te vrste (navodi, naslovi, 
popunjavanja bibliografskih jedinica i slično) — na koja, u knjigama 
ovako složenim i zahtjevnim, teško da se ikada može staviti tačka! — 
priređivač nije imao potrebno vrijeme, s obzirom na želju izdavača 
da se ova važna knjiga o ranoj povijesti Bosne konačno pojavi pred 
stručnom 1 širom kulturnom javnošću. Ipak je sav taj posao oko 
uređivanja stručne aparature doveden na zadovoljavajuću razinu 
kada se ima na umu činjenica da je autora našla smrt prije nego što 

je rukopis i u tehničkoj dionici bio priveo kraju na način kako je to 
činio u brojnim ranijim primjerima svoga bogatog i raznorodnog 
znanstvenog djelovanja. U osvrtu na ovaj dio posla priređivač izdanja 
ne gubi iz vida doprinos koji je u tom smislu, uređujući rukopis kao 
stručnjak medijevalist, dala gospođa Zdenka Janeković Romer. Ko- 
načno, posao priređivača izdanja ove knjige obuhvatio je također 
izradu indeksa imena. 


Da bi predstava o Hadžijahićevoj knjizi o ranom bosanskom 
srednjovjekovlju bila potpunija za stručni dio javnosti koja će je u 
budućnosti koristiti, potrebno je ukazati na još neke činjenice. U 
odnosu na čistopis, koji su — kako je spomenuto -- načinili autorovi 
bliski srodnici, verzija koja je evo napokon objavljena značajno je 
kraća: primjerak na kojem je gospođa Janeković Romer izvršila 
stručnu redakciju iznosio je preko 700 stranica. Poređenjem obima 
stranice iz čistopisa i one koja je konačno prelomljena u knjizi 
zaključuje se da je rukopis u redaktorskom postupku skraćen za 
polovinu u odnosu na verziju koja je ostala iza autorove smrti. 
Međutim, sa neophodnošću stručne redakcije jednog nedovršenog 
rukopisa — koji je zahvatio u neobično složene sadržaje koji se tiču 
rane historije Bosne, koja dosada nije obrađena u zasebnoj knjizi — 
saglasili su se i porodica, i nesuđeni (zagrebački), i konačni (sara- 
jevski) izdavač. Zaokruženost uzbudljivog i zgusnutog štiva koje je 
pred nama učvršćuje nas u uvjerenju da je i ovaj rukopis — kako to 
gotovo bez izuzetka posvjedočuje praksa — kraćenjem dobio na 
izražajnosti: Hadžijahićeva knjiga čita se kao napeti historijski ro- 
man o zbivanjima u Bosni i nešto širem području tokom IX i X 
stoljeća. Izdavač, Matični odbor BZK "Preporod" — u čijoj se jedinici 
imenovanoj kao Institut za bošnjačke studije, dobrotom autorove 
porodice čuva rukom ispisani primjerak na kojem je autor radio do 
same smrti — vodit će računa da ovaj dio rukopisne ostavštine 
istaknutog poslenika bošnjačke kulture bude zaštićen na primjeren i 
primjeran način. 


M.M. 

NUJERSIMEDA ma met pitka SARA IK EEG Skei RLAER LIN ADE RER 

Povijest Bosne u IX i X sroljeću / Muhamed Hadžijahić. - Sarajevo : 
BZK Preporod, 2004. - 336 str. ; 24 cm 


Pogovor djelu historijske erudicije Muhameda Hadžijahića / Mustafa Ima- 
mović: str. 315-321. - Bibliografija: str. 293-314 ; bibliografske i druge 
bilješke uz tekst 


ISBN 9958-820-27-7 

Na osnovu Mišljenja Federalnog ministarstva obrazovanja i nauke, Bosna i Hercegovina, 
Federacija Bosne i Hercegovine, broj: 04-15-2823/04 od 20. 9. 2004. godine, a prema članu 
18. tačka 10. Zakona o porezu na promet proizvoda i usluga prečišćeni tekst ("Službene novine 
Federacije BiH", br. 49/02, 37/03 i 14/04.) knjiga Povijest Bosne u IX i X stoljeću autora 
Muhameda Hadžijahića je proizvod na čiji se promet ne plaća porez na promet proizvoda. 


ISPRAVKA 


U Napomeni izdavača nastr. 335 omaškom je - u spominjanju autorova brata, koji je radio na 
priređivanju časopisa iz rukom pisanog primjerka - napisano ime Halid, umjesto Hasan. 

Molimo gospodina Hasana Hadžijahića i čitaoce da prime naše iskreno izvinjenje zbog 
učinjene omaške. 

